
—  du  iv«  jour  de  janvier  1570.  -^  ;,'] 

(  Envoyée  jtisques  à  CaUais  par  Jehan  Vollet.  ) 

Atidience  accordée  par  la  reine  d'Angleterre  à  l'ambassadeur  de  France.  — 
Désir  du  roi  de  rétablir  la  paix  en  son  royaume.  —  Satisfaction  qu'il 
éprouve  de  ce  que  les  troubles  du  Nord  paraissent  apaisés  en  Angleterre. — 
Protestation  d'Elisabeth  qu'elle  ne  désire  rien  tant  que  la  réunion  des 
églises.  — Instances  de  l'ambassadeur  en  faveur  de  Marie  Stuart.  —  Expli- 
cations sur  la  conduite  qu'il  a  dû  tenir  dans  cette  négociation.  —  Nouvelles 
arrivées  à  Londres  sur  l'état  des  affaires  des  protestans  en  France. — Nou^ 
veiles  des  troubles  du  Nord;  déroute  des  comtes  de  Horthumberland  et  de 
Westmorland. 


Au   Roy. 

Sire,  j'ay  faict  entendre  à  la  Royne  d'Angleterre  que, 
pour  la  bonne  estime  que  Yoz  Majestez  Très  Ghrestiennes 
ont  de  sa  bonne  et  droicte  intention  en  T  endroit  ^e  voz 
affères  et  de  la  tranquillité  de  vostre  royaulme,  yous 
n'avez  sitost  y  eu  donner  ung  peu  de  commaucement  et 
ouverture  à  la  pacifficatiôii  des  troubles  et  guerres  d'ice- 
luy,  que  vous  ne  m'ayez  incontinent  commandé  de  le  luy 
notiffier,  affin  que,  devant  toutz  les  aultres  princes  vos  alliez, 
elle  ayt  le  plaisir  d'entendre  que  les  choses  s' acheminent  par 
la  voye  qu'elle  a  désiré;  et  ainsy,  luy  particularisant  ce 

qui  est  advenu  à  la  reddition  de  Sainct  Jehan  d'Ângely,  et 
les  propos  que  le  sieur  de  La  Personne  vous  a  tenuz ,  avec 
la  vertueuse  responce  de  Vostre  Majesté,  laquelle  elle  a 
voUu  curieusement  lyre  par  deux  foys,  j'ay  suivy  à  luy 
dire  :  qu'encor  que  vous  ayez  grand  occasion  de  vous  res- 
centir  des  choses  mal  passées,  du  costé  de  ceulx  de  la 
Rochelle,  de  ce  qu'ilz  ont  mené  une  très  viollante  et  dan- 
gereuse guerre  dans  vostre  royaulme,  et  y  ont  introduict 
les  armes  et  armées  estrangières ,  à  la  grand  ruyne  de 
vos  bons  subjectz  ;  et  qu'il  soit  maintenant  en  vostre  pou- 
voir de  prendre  par  force  toutes  les  places  qu'ilz  tiennent, 
et  de  poursuyvre  et  venir  bien  à  boult  du  reste  qui  est 
encore  en  campaigne  ;  néantmoins  vous  aymez  mieulx  uzer 
envers  eulx  de  la  clémence  toutjour  aecoustumée  à  vostre 
couronne ,  et  plus  usée  de  vostre  règne ,  que  de  nul  de 
toutz  voz  prédécesseurs ,  et  les  regaigner  par  dodeeur,  que 
de  les  mener  à  l'extrémité  d'ung  chastiment ,  espérant 
qu'ilz  auront  tant  plus  de  regrect  de  leurs  deffiances  pas- 
sées, et  persévéreront  dorsenavant  plus  constantment  en 
la  confiance,  fidellité,  et  amour  qu'ils  doibvent  à  Vostre 
Majesté,  leur  prince  naturel,  que  moins  ils  espéroient 
d'estre.  jamais  receuz  en  vostre  bonne  grâce,  laquelle 
néantmoins  vous  ne  leur  avez  différée  d'ung  seul  moment , 
aussitost  qu'ilz.  ont  oS&ti  de  s'humilier  et  de  se  remettre 
en  vostre  obéyssance. 

La  dicte  Dame,  d'mig  visaigejayedb:,  m'a  respondu  qu'à 
ceste.  heure  me  voyoit  elle ,,  et  ayoit^me8  proposr,  de.tFop 
meilleure  afiection  qu'elle  n'avoit  faict  despuys  ung  an,  et 
qu'elle  rendoit  grâces  à  Dieu  d'avoir  miz  au  cueur  de  Yoz 
Majestez  Très  Chrestiennes ,  et  pareillement  en  ceulx  de 
vos  subjectz,  de  retourner  à  ce  mutuel  bon  ordre  de  vostre 


bénignité  envers  eulx  et  de  leur  subjection  envers  vous  ; 
qu'elle  vous  remercye  mille  et  mille  foys  de  luy  avoir,  ainsy 
soubdainement  et  particuUièrement,  faict  entendre  en  quoy 
les  choses  en  sont ,  es  quelles  elle  vou^  désire  tant  dé  bien 
et  de  bonheur  que  vous  les  '  puissiez  effectuer  à  vostre 
grand  advantaige  et  au  repoz  de  toute  la  Ghrestienté  ;  et 
que ,  si  son  moyen  y  peult  servyr  de  quelque  chose ,  elle  le 
vous  offre  de  tout  son  cœur,  bien  qu  elle  ne  peult  fère  que 
ne  porte  quelque  envye  au  bonheur  de  celluy  qui  a  sceu  si 
oportunéement  mettre  en  avant  ce  sainct  et  désiré  propos , 
qu'il  ayt  heu  meilleur  rencontre  que  quant ,  d'aultre  foys, 
elle  a  entreprins  d'en  parler;  et  qu'elle  n'a  regrect  sinon 
à  ce  que  voz  subjectz  peuvent  monstrer  au  monde  que , 
pour  leur  avoir  esté  viollé  vostre  propre  éedict  de  la  pacif- 
fication ,  tant  par  attemptatz  contre  leurs  vies ,  que  par 
contraires  lettres  contre  l'exercisse  de  leur  religion,  ilz 
ayent  heu  quelque  aparante  coulleur  de  prendre  les  armes  ; 
non  que  pourtant  elle  aprouve  qu'ilz  ayent  bien  faict,  car 
plustost  s'en  debvoient  ils  estre  allez,  et  qu'il  est  tout  cer- 
tain que  de  quelles  persuasions  qu'on  luy  ayt  usé,  qui  n'ont 
esté  petites ,  sur  la  justiffication  de  leur  cause ,  elle  ne  les 
a  jamais  volluz  secourir. 

Je  luy  ay  répliqué  que  tout  le  tort  de  ceste  guerre  se 
manifesta  en  ce  que  ceulx  de  Taultre  party,  en  leur  plus 
grande  résistance ,  se  trouvent  vaincuz  par  vos  forces ,  et 
sont  par  vostre  clémence  surmontez  en  leur  humillité ,  et 
que  cella  vous  faict  prendre  meilleure  espérance  de  voir 
bientost  remiz  vostre  royaulme  en  son  premier  estât  et 
grandeur  ;  adjouxtant ,  afin  de  parler  de  la  réunion  du 
sien ,  que  ce  que  je  luy  ayt  dict  de  ceste  réconcilliation  de 
vos  subjectz,  Voz  Majestez  désirent  qu'elle  le  preigne  pour 


ung  tesmoignage  que ,  comme  vous  estes  correspondant  à 
son  désir  sur  le  bien  de  vostre  royaulme ,  qu'aussi  bien 
le  serez  vous  sur  le  bien  et  pacifiication  du  sien ,  et  sur  ce 
que  vous  entendrez*  bientost  que  ceste  eslévation,  qui  a 
apparu  en  son  pays  du  North ,  est  esteinte  ainsi  que  je  le 
vous  ay  desjà  mandé. 

La  dicte  Dame ,  usant  là  dessus  de  beaucoup  de  mer- 
cyeraentz,  m'a  fort  prié  de  vous  assurer  que  toute  ceste 
guerre  du  North  est  véritablement  achevée ,  et  que  le 
comte  de  Northomberland,  se  retirant  en  Ecosse,  est  tumbé 
ez  mains  du  comte  de  Mora;  que  le  comte  de  Vuesmer- 
land  s'en  est  fouy  seul,  et  abandonné  des  siens,  aux  mon- 
taignes  des  frontières  ;  et  que  plus  de  cinq  cents  gentis- 
hommes  des  leurs  sont  prins ,  le  reste  discipé ,  et  plusieurs 
exécutez  ;  et  qu'elle  ne  prendroit  que  pour  une  risée  toute 
ceste  entreprinse ,  tant  elle  a  esté  folle  et  légière ,  n'estoit 
qu'il  luy  faict  mal  au  cueur  qu'il  s'y  soit  trouvé  meslé  ung 
seul  honmie  de  qualité.  —  «  Car  jamais  subjectz,  dictelle, 
n'eurent  moins  d'occasion  que  les  siens  de  mouvoir  choses 
semblables  contre  leur  prince.  >» 

Et  luy  ayant  seulement  répliqué  ce  mot  :  «  c'est  qu'il 
»  est  fort  à  craindre  que ,  tant  que  la  division  de  la  religion 
»  durera,  que  l'on  sera  toute  les  ans  à  recommancer,  » 
elle  m'a  soubdain  respondu  qu'à  la  vérité ,  puisque  les  Pro- 
testans  commancent  de  proposer  entre  eulx,  assavoir  s'il  y 
a  aucune  cause  pour  laquelle  l'on  puisse ,  sellon  Dieu  et 
conscience,  se  soubstraire  de  Tobéyssance  d'ung  prince ,  et 
le  démettre  de  son  estât  ;  ainsy  que  le  Pape ,  de  son  costé , 
déclaire  aussi  les  estats  de  ceulx,  qu'il  tient  pour  scisma- 
tiques  ou  hérétiques ,  toutz  comis  et  vacquans  ;  elle  estime 
que  toutes  les  couronnes  de  la  Chrestienté  sont  assez  mal 

asseurées,  et  que ,  de  sa  part,  eHe  ne  se  montrera  jamais 
opiniastre  de  ne  se  conformer  aulx  aultres  princes  chres- 
tiens,  quant  Dieu  leur  aura  mis  au  cueur  de  procurer, 
toutz  ensemble,  la  réunyon  de  l'esglyze  de  Dieu. 

Après  cella.  Sire,  j'ay  mené  le  propos  à  parler  de  la 
Roy  ne  d'Escoce,  faisant  toutjour  instance  de  sa  liberté, 
bon  traictement  et  restitution.  Sur  quoy  elle  m'a  diet  que 
Voz  Majestez  Très  Chrestiennes  en  avez  parlé  amplement 
à  sou  ambassadeur,  et  qu'elle  vous  prie  de  considérer  que 
le  différand  est  entre  deux  princesses  qui  vous  sont  pa« 
rantes,  allyées  et  confédérées;  desquelles  vous  debviez 
égallement  peser  leur  droict,  et  n'avoir  en  tant  d'affec- 
tion celluy  de  la  Royne  d'Escoce  que  ne  regardiez  à  con- 
server le  sien;  et  qu'elle  vous  fera  remonstrer  eucores 
d' aultres  choses  par  son  dict  ambassadeur,  es  quellçs  elle 
espère  que  vous  luy  ferez  favorable  responce  ;  et  ay  cogneu, 
Sire ,  que  lés  propos  que  Voz  Majestez  ont  tenu  là  dessus 
au  dict  ambassadeur  ont  grandement  Qsmeu  la  dicte  Dame, 
à  laquelle  j'ay  dict  que,  puysque  vostre  intention  se  trouve 
conforme  aulx  continuelles  instances  que  je  luy  ay  faictes 
icy  de  vostre  part  pour  la  Royne  d'Escoce ,  que  je  la  su- 
plye  de  déposer  à  ceste  heure  le  cueur  et  le  courroux 
qu'elle  a  contre  elle,  puysqu'elle  s'est  justiffiée  de  toutz 
ces  troubles  du  North ,  pour  se  la  randre  désormais  tant 
atténue  et  obligée,  qu'elle  n'ayt  à  estre  jamais  rien  tant 
que  toute  sienne;  et  que,  pour  l'amour  de  Voz  Majestez 
Très  Chrestiennes,  qui  tant  l'en  priez,  elle  veifille  aussi 
faire  quelque  chose  pour  son  bien ,  n'estant  possible  que 
vous  puyssiez  laysser  de  le  pourchasser  tant  que  vous  la 
voyez  restituée ,  ce  que  vous  desirez  toutesfoys  estrc  sellorr 
son  gré  et  contantement. 

Elle  m'a  promiz  là  dessus,  qu  aussitost  qu'une  respouce, 
qu'elle  attant  d'Escoce,  sera  arrivée,  elle  ne  différera  d'ung 
seul  jour  d'entendre  en  l'affaire  de  la  dicte  Dmne ,  et  y  pren- 
dre ung  si  bon  expédiant  qu'elle  espère  que  vous  en  serez 
contant  ;  dont  de  tout  ce  qui  s'en  résouldra  elle  mettra 
peyne  que  vous  en  soyez  adverty  :  et  remettant ,  Sire , 
plusieurs  aultres  choses,  que  j'ay  notées  de  ses  propos,  au 
premier  des  miens  que  je  vous  dépescheray ,  je  bayseray 
en  cest  endroict  très  humblement  les  mains  de  Yostre  Ma- 
jesté, et  supplieray  le  Créateur  qu'il  vous  doinct,  Sire,  en 
parfaicte  santé ,  très  heureuse  et  très  longue  vie ,  et  toute  la 
grandeur  et  prospérité  que  vous  désire. 

Ceiv*=jour  de  janvier  1570. 

Je  crains  assés  qu'on  veuille  mettre  en  avant  Teschange  de  la 
Royne- d'Escoce  et  du  comte  de  Northomberland;  vray  est  qu'il  ne 
s'en  entend  encores  rien. 

« 

A    LA    ROYNE. 

Madame,  je  mectz  en  la  lettre,  que  j'escriptz  au  Roy, 
aulcuns  propos  de  la  Royne  d'Angleterre,  touchant  ceulx 
que ,  par  les  deux  dernières  dépesches  de  Voz  Majestez , 
vous  m'avez  commandé  de  luy  tenir,  sur  lesquelz  me  reste 
à  vous  dire,  Madame,  qu'il  semble  que  ceste  princesse  et 
les  siens  soyent  bien  ayses,  mais  diversement,  qu'il  se  face 
une  paciffication  en  vostre  royaulme;  elle,  affin  d'estre 
exempte  de  bailler  secours  à  ceulx  de  la  Rochelle ,  et  ne 
venir  à  vous  faire  quelque  manifeste  offance  pour  eulx ,  et 
mesmes  aura  plaisir  que  les  choses  se  facent  à  votre  grand 
advantaige;  et  eulx,  pour  n'ozer  meintenant  guières  pres- 
ser leur  Mestresse  de  les  secourir,  ny  d'attempter  rien  qui 

vous  puysse  desplayre;  mais  ilz  vouldroient  que  radvantaige 
demeurât  à  ceuix  de  l'aultre  party,  sur  la  soubmissiou  des- 
quelz ,  laquelle  leur  ambassadeur  a  eseripte  par  deçà ,  en- 
cores  que  le  jeune  camte  de  Mensfelt  fût  desjà  despéché , 
ilz  le  font  temporiser,  8&n  d'attandre  quelle  yssue  prendra 
ce  que  le  S'^de  La  Personne  en  a  commencé  de  traicter. 
Et  doubtant  asaés  que  la  pacification  ne  s'en  puysse  bien 
enmyvre ,  luy  et  le  S""  de  Lonod^es  incisteut  grandement  de 
fayre  résouldre  icy  quelque  secours  de  pouldres  et  d'ar- 
mes, et  de  quelque  nombre  de  gens  de  cheval,  pour  l'en- 
voya à  M^  r.Admyral ,  s'esfcMrceans  de  per«iader  qu'il  est 
encores  si  fort  qu'avec  bien  peu  d'ayde,  il  se  monstrera 
plus  relevé  que  jamais,  et  (pi'on  luy  veuille  aussi  (soubz 
caution)  assister  de  quelques  deniers ,  pour  envoyer  au  duc 
de  Gazimîr,  affin  de  souldoyer  des  ^ens  de  pied,  sans  les- 
quels il  n'oze  mettre  en  campaigne  les  gens  de  cheval 
qu'il  a  toutz  prestz;  et  que  d'ailleurs  le  prince  d'Orange, 
voyant  qu'une  sienne  entreprînse  qu'il  avoit  en  Flandres 
est  descouverte,  se  dellibèpe  de  tourner  tout  son  aprest 
aulx  choses  de  France;  lesquelles  propositions  demeurent 
encores  en  susp^ss  ;  et  je  metz  peyne ,  en  tout  événement, 
de  les  retarder  ou  empescher,  aultant  qu'il  m'est  possible. 
Quant  à  ceulx  du  North ,  j'ai  voUu  vérifier  si  ce  que  m'en 
a  dict  la  dicte  Dame  estoit  vray,  parce  qu'on  luy  déguyse 
assés  souvent  les  nouvelles;  mais  l'on  m'a  confirmé  la 
route  des  deux  comtes  et  de  toute  leur  armée ,  laquelle  a 
esté  de  quinze  mil  hommes  ;  dont  y  en  avoit  sept  mille  de 
pied  bien  armez ,  et  deux  mil  de  cheval  en  aussi  bon  équi- 
paige  qu'il  s'en  peult  trouver  en  Angleterre  ;  et  que  n'ayantz, 
pour  leur  irrésolution  et  mauvais  accord ,  ozé  venir  au  com- 
bat, ilz  se  sont  retirez  en  la  frontière  d'entre  l'Angleterre 

et  rEscoce,où  ceBuy  de  Northomberland  et  sa  femme 
sont  tumbez  ez  mains  d'un  armestrang  ^ ,  qu'on  a  estimé  le 
devoir  incontinent  livrer  au  comte  de  Mora  ;  et  que  celluy 
de  Vuesmerland,  en  habit  déguysé,  s'en  est  fouy  au  plus 
haut  des  montaignes,  ayant  pour  ceste  occasion  ceste 
Royne  envoyé  casser  incontinent  son  armée ,  et  révoquer  le 
comte  de  Yuarvic.  Mais  aulcuns  estiment  que  le  dict  ar- 
mestrang n'est  pour  consigner  le  comte  de  Northomber^ 
land  à  celluy  de  Mora ,  ains  phistost  pour  le  relever  et  pour 
luy  ayder  à  remettre  sus  nouvelles  forces. 

Au  reste  nul  propos  n'esmeust  tant  ceste  Royne  que 
quant  on  luy  parle  de  la  Royne  d'Escoce,  et  ce  que  Voz 
Majestez  en  ont  dernièrement  dict  à  son  ambassadeur  a  faict 
beaucoup  d'effect  envers  elle.  J'aybien  vollu,  pour  mon 
regard ,  tirer  de  la  propre  parole  de  la  dicte  Dame  ma  jus- 
tiffication  de  ne  luy  avoir,  sur  les  affaires  de  la  dicte  Royne 
d'Escoce,ny  en  nuUe  autre  matière,  jamais  dict  ung  seul 
mot  qui  l'ayt  peu  offancer  ;  de  quoy  elle  m'a  randu  le  tes- 
moignage  tout  clairet  prompt,  que  non  seulement  elle  n'a 
trouvé  jamais  mauvaise ,  ains  très  agréable ,  ma  façon  de 
parler,  et  la  substance  de  toutz  mes  propos,  ainsy  que  je 
les  luy  ay  dictz ,  et  qu'elle  vous  fera  expliquer  que  ce  qu'elle 
a  prins  à  cueur  de  mon  dire  est  pour  luy  avoir  asseuré 
que  Voz  Majestez  réputeroient  toucher  à  leurs  propres  per- 
sonnes les  torts  et  indignitez  qu'on  feroit  à  celle  de  la 
Royne  d'Escoce;  et  qu'elle  s'estime  vous  aparteniren  si 
bonne  part,  qu'elle  doibt  bien  estre  tenue  en  quelque 
compte  et  respect  envers  Voz  Majestez  aussi  bien  que  la 
dicte  Royne  d'Escoce.  A  quoy  je  luy  ay  satisfaict  si  bien 

1  Partisan  ,  chef  de  bande. 

que,  prenant  rayson  en  payement, elle  a  promis  d'en- 
trer bientost  en  quelque  expédiant  touchant  les  affaires  de 
la  dicte  Dame;  et  m'a  prié  au  reste  de  vous  escripre  fort 
affectueusement  que ,  à  ce  changement  de  gouverneur  de 
Bretaigne,  il  vous  playse  de  commander  à  celluy  qui  l'est 
meintenant ,  et  à  son  lieutenant ,  de  donner  libre  et  sûr 
accez  aulx  Angloix ,  de  leur  pouvoir  aller  demander  justice  ; 
et  que  dorsenavant  ilz  la  leur  vueillent  administrer  eulx 
mesmes,  puysqu'il  n'est  posi^ble  qu'ilz  la  puissent  aulcu- 
nemeut  avoir  des  officiers  et  magistratz  du  pays,  car  ses 
dicts  subjectz  ne  peuvent  plus  supporter  les  oltraiges  qu'ilz 
y  reçoipvent  ordinairement. 

Depuis  le  partement  du  S'  Chapin^l'on  a  fait  exorter 
les  estrangîers  de  s'abstenir  de  tout  conunerce  avec^les 
subjectz  du  Roy  d'Espaigne  et  de  ne  couvrir  aulcunement 
leurs  trafiicqs  par  lettres,  ny  soubz  noms  empruntez  d'aul- 
tres  merchantz  f  et  néantmoins  la  dicte  Dame  a  voUontai- 
rement  offert  au  dict  S'  Ghapin  d'admettre  l'ambassadeur 
d'Espaigne  à  parler  et  traicter  avecques  elle  comme  au- 
paravant, sur  le  moindre  mot  que  le  Roy  d'Espaigne  luy 
en  vouldra  escripre. 

Je  bayse  très  humblement  les  mains  de  Vostre  Majesté 
et  prie  Dieu,  qu'il  vous  doinct,  etc. 

Ce  iv*'  jour  de  janvier  1570. 

La  Royne  d*  Angleterre,  outre  les  susdicts  propos,  m'a  très  honora- 
blement parlé,  et  avec  aparance  de  bonne  affection,  de  Voz  Majestez 
et  de  Monseigneur  vostre  filz ,  et  qu'elle  avoit  avec  grand  playsir 
ouy  ,  du  filz  de  M'  Norreys ,  plusieurs  actes  généreux  et  de  grand 
vertu  du  Roy  et  de  mon  dict  Seigneur,  lesquelz  elle  luy  avoit  faict  ré- 
citer plus  de  deux  foys,  sellon  qu'il  disoit  les  avoir  veuz  et  les  avoir 
aprins  de  ceulx  qui  les  sçavoient  bien.  —  Ceulx  de  ce  conseil ,  et 
mesmement  le  comte  de  Lestre ,  m'ont  faict  pryer  d'octroyer  mon 

passeport  au  S*-  fiarnabé ,  qa'ilz  dépeschent ,  avec  commission  de 
ceste  Royne ,  pour  aller  recouvrer  une  grande  nef  vénicienne ,  char- 
gée de  plus  de  cent  cinquante  mil  escus  de  merchandize  ,  qu'on  en- 
voyoit  en  ceste  ville,  laquelle  le  capitaine  Sores  a  prinse'despuys  ung 
mois  ;  afiin  que ,  si  le  dict  Barnabe  est  rencontré  par  les  gallères  ou 
uavyres  françoys,  ilz  ne  luy  facent  poinct  de  mal.  Je  ne  sçay  s'il 
yra  poursuyvre  le  dici  Sores  jusques  à  la  Rochelle. 


LXXXir  DEPESCHE 

—  du  x«  jour  de  janvier  1570.  — 
(  Envoyée  jusques  à  Callais  par  homme  exprès.) 

Ferme  persuasion  où  Ton  est  en  Angleterre  que  la  paix  sera  conclue  en 
France.  —  Nouvelles  du  Nord  et  de  la  Flandre.  —  Meilleur  traitement 
fait  à  la  reine  d'Ecosse.  —  Crainte  des  Anglais  que  le  roi ,  délivré  de  la 
guerre  civile ,  ne  donne  assistance  aux  Espagnols  dans  les  Pays-Bas  pour 
attaquer  TAngleterre. 

Au  Roy. 

Sire ,  il  est  venu  adviz  à  la  Royne  d'Angleterre ,  par 
la  Yoye  de  la  mer,  que  ceulx  de  la  Rochelle  tiennent  déjà 
conune  pour  condud  le  propos  qu'ilz  vous  ont  faict  requé- 
rir de  la  paix;  et,  par  ainsy,  que  vostre  royaidine  s'en  va 
hors  de  troubles,  et  vous.  Sire,  en  boi>  trein  de  remettre 
sus  fort  bien  et  bientost  vos  affères,  sans  qu'il  aparoisse 
que ,  pour  toutes  ces  horribles  guerres  passées ,  il  vous  y 
soit  advenu  aulcune  diminution,  ny  en  l'estefidue  de  vostre 
estât,  ny  en  l'affection  de  vos  subjectz,  ains  plustôt,  une 
augmentation  partout  de  vostre  grandeur  ;  de  laquelle  le 
fondement,  eu  cette  mesmes  division,  s'est  monstre  si  ferme 
qu'on  a  opinion,  s'il  est  une  foys  bien  réuny,  que  nulles 

forces  humaines  le  pourront  jamais  esbranler.  Dont  ceste 
Royne  et  les  siens  continuent ,  à  ceste  heure ,  de  me  fère 
meiUeore  démonstration  que  jmmim  de  vouloir  persévérer 
en  bonne  paix  et  amytié  avec  Yostre  Majesté  ;  et  n'ont  en- 
core dépesché  le  jeune  comte  de  Mensfelt,  ny  rien  res- 
pondu  au  S""  de  Lombres,  attendans  si  la  fin  du  dict 
propos  viendra  h  bomie  cradusion ,  ou  bien  s'il  sera  rompu. 
Et,  cependant,  est  arrivé  ung  h<»iime  d' AUemaigoe , 
lequel,  à  ce  que  j'entans,  raporte  que  le  Cazimir  ne  lève 
pas  encores  ses  reytres,  mais  qu'il  a  distribué,  ces  jours 
passés,  une  somme  de  deniers  aulx  capitaines ,  affin  d'estre 
pretz,  quant  il  les  mandera;  et  il  parle  aussi  des  praUeques 
et  menées  du  prince  d'Orange. 

Les  choses  d'îcy  ne  monstr^it,  à  oeste  heure,  g^ières 
grand  mouveiaotent ,  estantz  ceulz  du  North  séparez  et  rom- 
puz  d'eulz  mesmes ,  ainsy  ipie  je  le  vous  ay  confirmé  par 
mes  précédantes  dtf  luV"  de  ce  moys.  Il  est  vray  que,  de 
tant  que  les  deux  comtes  ae  s^mt  au  pouvoir  de  la  Royne 
d'Angleterre  ny  ne  sont  pour  y  estre  aiséement  livrez , 
parce  (fu'on  dict  que  celtuy  de  Northomberland  est  avec 
milor  de  Humes  et  avec  le  ser  de  Fannibirst ,  comme 
aveeques  ses  amys;  et  celluy  de  Vuesmerland,  avec  le 
comte  d'Ârguil,  qui  le  trette  bien;  la  chaleur  de  leur  en- 
treprinse  n'est  encores  réfroydie  aulx  cueurs  des  Catholi- 
ques ,  ny  en  ceulz  des  malcontantz  ;  lesquelz  demeurent 
d'ailleurs  en  quelque  espérance  du  duc  d'Alve,  par  la 
mesme  peur  et  grande  souspeçon  qu'ilz  voyent  que  la 
Royne  d'Angleterre  et  ceulx  de  son  conseil  se  domient 
des  aprestz  qu'il  faict ,  qui  leur  sont  confirmez  par  plusieurs 
secrectes  lettres  qu'arrivent  ordinairement  à  la  dicte  Dame 
des  Pays  Bas;  et  mesmes  l'asseurent  que,  despuyslere- 

tour  du  marquis  de  Chetona ,  le  dict  duc  s'est  résolu  de 
vouloir  recouvrer,  coimnantque  ce  soit,  ses  deniers,  et 
les  marchandises  d'Espaigne  arrestées  par  deçà,  et  que, 
pour  y  commancer  par  quelque  bout,  il  a  commandé  de 
consigner  toutz  les  biens  des  Ânglois ,  qui  estoient  en  An- 
vers ,  à  certains  Gènevoys  qui  ont  faîct  ung  party  de  six 
cents  mil  escuz  avec  le  Roy  d'Espaigne  ;  dont  ceulx  cy  se 
préparent,  avec  grand  dilligence ,  au  long  de  la  coste  qui 
regarde  vers  Flandres ,  pour  résister  à  ses  eotreprinses.  Je 
prendray  garde  à  quoy ,  jour  par  jour ,  cella  s'achemînerd  ^ 
affin  de  vous  en  donner  toutjour  adviz. 

Despuys  la  dernière  mstance  que  j'ay  hide  à  ceste 
Royne  pour  la  Royne  d'Escoce,  elle  l'a  faicte  ramener  à 
Tutbery ,  en  la  compaignie  du  comte  de  Cherosbery  seul  ; 
s'en  estant  celluy  de  Untington  allé,  qui  a  esté  du  tout  des« 
chargé  de  sa  garde ,  et  elle  remise  en  ung  peu  plus  de  li- 
berté, avec  démonstration  à  monseigneur  l'évesque  de  Roz 
de  quelque  faveur  davantaige  en  ceste  court,  et  d'y  mieulx 
recepvoir  ses  remonstrances ,  qu'on  n'avoit  faîct  toutz  ces 
jours  passez.  Ce  qui  nous  remect  en  quelque  espérance  que 
nous  pourrons  bientost  (si  nouvel  accident  ne  survient) 
obtenir  une  ou  aultre  provision  ez  atfères  de  la  dicte  Dame. 
Sur  ce,  etc. 

Ge  x*'  jour  de  janvier  1570, 

A  LA  ROYNK. 

Madame ,  ce  qui  s'espère  de  la  paciffication  des  troubles 
de  vostre  royaulme  ne  monstre  aporter,  à  ceste  heure, 
tant  de  soupeçon  à  la  Royne  d'Angleterre  ny  aulx  siens, 
comme  il  sembloit  que,  du  commancement ,  ilz  eussent 

très  ferme  opinion  que  la  fin  de  nostre  guerre  seroit  ung 
commancement  à  eulx  d'y  entrer.  Il  est  vray  qu'ilz  ne  sont 
du  tout  dellivrez  de  cette  peur ,  craignantz ,  à  ce  qu'ilz  di- 
sent, que  l'estroicte  intelligence,  que  le  duc  d' Alve  a  avec- 
ques  Voz  Majestez ,  vous  attire  de  son  party  contre  l'An- 
gleterre ;  car,  aultrement ,  il  leur  semble  qu'ilz  n'ont  guières 
à  le  craindre ,  veu  le  crédict  et  faveur  de  ceste  Royne  en 
Allemaigne.  Et  ainsy,  ilz  vont  temporisant  avecques  luy , 
sans  admettre  ny  rejecter  aussi  les  termes  de  l'accord,  es- 
pérantz  qu'ilz  se  pourront,  dans  peu  de  jours,  esclarcyr  de 
vostre  cousté,  pour  sçavoir  commant  mieulx  se  conduyre^ 
du  sien;  et  n'estantz  encores  bien  asseurez  si  le  propos  de 
la  paix  prendra  bonne  résolution  en  France,  ilz  tiennent 
leurs  dellibérations  en  suspens ,  dillayantz  la  dépesche  du 
jeune  comte  de  Mansfelt ,  et  leur  responce  au  S'  de  Lom- 
bres;  et  pareillement  de  ne  toucher  aux  afiS^res  de  la 
Royne  d'Escoce,  jusques  à  ce  que  leur  ambassadeur, 
M'^  Norrys,  leur  ayt  mandé  la  certitude  du  tout;  et  n'ont 
faict  plus  grand  empeschemeut  à  ung  courrier  du  duc 
d'Alve ,  qui  est  arrivé  depuys  cinq  jours,  que  de  l'avoir 
condttict  à. la  court  et  visité  seulement  le  dessus  de  ses 
pacquetz,  lesquels ,  se  doutans  bien  qu'ilz  estoient  en  chif-' 
fre  ,  l'ont  renvoyé  avec  les  dicts  paequetz  bien  cloz  à 
M*^  l'ambassadeur  d'Espaigne,  et  luy  ont  ottroyé  passeport 
pour  s'en  pouvoir  retourner  de  deUà,  bien  qu'ilz  ne  lays- 
sent  pourtant  de  vivre  toutjour  en  grande  deffiance  du  dict 
duc.  A  l'occasion  de  quoy  ilz  dressent  de  grandes  forces  et 
ordonnent  beaulcoup  de  gens  de  cheval ,  pistoliers ,  et  ren** 
forcent  les  garnysons  tout  le  long  de  la  coste  qui  regarde  les 
Pays  Bas;  sur  ce,  etc. 

Ce  x*' jour  de  janvier  d570. 

DÉPESCHE 

—  du  XV»  jour  de  jaikTier  1570.  — 

(  Envoyée  exprès  jusques  à  C allais  par  Olivier  Cambemon.  ) 

Efforts  que  Ton  fait  en  Angleterre  pour  impnquer  le  duc  de- Norfolk  et  la 
reine  d'Ecosse  dans  la  révolte  du  Nord.  —  Le  comte  de  Northumberland 
livré  dans  sa  fuite  au  pouvoir  du  comte  de  Murray.  —  Mission  d'Elphins- 
tone  en  Angleterre. — Proposition  émise  dans  le  conseil  de  demander  re- 
change du  comte  de  Nortkumberland  contre  la  reine  d'Éoosse.  — Prépara- 
tifs de  guerre  faits  en  Allemagne  pour  soutenir  les  protestans  de  France. 
—  Forces  redoutables  réunies  sur  mer  par  les  protestans  de  France  et 
d'Allemagne.  —  Négociations  de  l'Angleterre  avec  les  Pays-Bas.  —  Motifs 
politiques  qui  engagent  Elisabeth  à  soutenir  les  protestans  de  France;  es- 
poir que  cependant  la  paix  ne  sera  pas  troublée. 

Au  Ro\. 

Sire,  il  ne  se  faict,  à  ceste  heure,  aulcnne  pkift  grande 
dilligence  par  deçà,  après  avoir  esteint  l'eslévation  du 
North,  (pie  de  cercber  d'où  elle  est  procédée,  et  qui  sont 
les  principaulx,  qui  ont  heu  intelligence  avec  les  deux 
comtes;  en  quoy  s'engendrent  plusieurs  malcootantemens 
et  malyeuillances  qui  se  descourrent  toutz  les  jours  en  plu- 
sieurs endroicts  et  villes  de  ce  royaulme ,  et  se  continuent 
jusques  à  la  court  ;  mesmes  semble  que ,  des  cban^  où  la 
guerre  estoit ,  elle  se  soit  transférée  ez  cueurs  et  affec- 
tions des  hommes ,  et  dict  on  que  dé  là  procède  le  retarde- 
ment de  la  liberté  du  duc  de  Norfolc ,  lequel  aultrement 
estoit  en  trein  de  sortir  bientost  de  la  Tour  pour  estre 
remis  en  son  logis  de  ceste  ville  ;  mais  les  divisions  et  corn- 
pétances  de  ceulx  du  conseil  l'empeschent,  lesque^ls  veulent 
monstrer  qu'ilz  concourent  toutz  contre  la  cause  de  l'eslé- 

vation ,  et ,  encor  que  nulz  manifestement  ne  le  chargent 
de  rien  d'icelle,  néantmoins  les  ungs  s'efforcent  de  Ty 
trouver  embrouillé ,  et  les  aultres  de  l'en  déclairer  exempt  ; 
ny  n'est  moindre  leur  contention  sur  le  faîct  de  la  Rope 
d'Escoce,  soit  pour  le  regard  de  la  dkte  eatrepriuse  du 
North,  ou  soit  pour  ses  aultres  affères,  es  quelz  ses  amys  ek 
serviteurs,  qu'elle  a  en  ce  royaokne,  ne  se  monstrent, 
pour  chose  qui  soit  advienne ,  moins  fermes  en  sa  faveur,  ny 
aussi  ses  adversaires  moins  véhémentz  contre  elle  que  au- 
paravant. £t  cependanÊ.le  gouverneur  de  Barvich  a  en- 
voyé à  la  Royne  d'An^irterre  une  lettre  du  comte  de 
Mora,  par  laquelle,  de  tant  que  la  dicte  Dame  ne  l'a  vollue 
commuqiquer  à  personne  et  qu'elle  a  fait  semblant  d'y  aroir 
trouvé  phtsieufs  vériffieatians  de  l'entreprinse  du  iNorth, 
quelques  mg»  idas  grande  en  deraeurfint  en  peyne  ;  et  bien- 
tost  après,  est  arrivé  devers  elle  le  ser  NicoUas  Ëlphings- 
ton ,  trôs«  familier  et  inthime  du  dict  de  Mora ,  lequel  eHe  a 
curi«»]sement  et  avec  grand. afiection  ouy,  mais  ne  se  pu- 
blie encones  rien  de  l'occasion  de  sa  venue,  si  n'est  qu'on 
dict  qu'ila  apovté  la  depposition  du  comte  de  Northon^er- 
land,  lequd  estant  enfin  tnmbé  ez  mains  du  comte  de  Mora, 
il  l'a  faict  mettre  dans  Lechlevin,  où  la  Royne  d'Escoce 
estoit  prisonnière;  mais  je  crains  qiœ  le  dict  Elphingston 
ayt  charge  de  renouveller  le  propus  de  oonngneFia  Royne 
d'Eseoce  au  dict  de  liera,  moyennant  les  ostages  «pi'on  luy 
a  demandé,  ou i  bien  de  fère  l'eschange  d'elle  et  du  dict 
comte  de  Norlimmberifaid,  ce  que  je  sçay  avoir. esté  déjà 
proposé  en  ce  copseil,  ainsy  que  je  l'avois  auparavant  bien 
préveu;  mais  il  semble  qu'il  ne  peult  aulcunement  ve- 
nir au  oueur  de  la  Royne  d'Angleterre  de  le  debvoir 
fère ,  et  y  a  aulcuns.  des  siens  qui  ne  sont  pour  le  con- 

sentyr,  tant  y  a  que  la  pouvre  princesse  et  cetilx,  qui 
portons  icy  son  faict ,  en  sommes  en  grand  peyne  ;  mesme- 
ment  à  ceste  heure  que  le  comte  de  Lestre ,  lequel  a  ac- 
coustumé  de  procéder  d'une  plus  honneste  et  généreuse  fa- 
çon envers  elle  que  les  aultres  du  dict  conseil,  s'en  est, 
pour  quelque  occasion  (  et  croy  que  pour  les  différans  de 
court  ) ,  allé  en  sa  mayson  de  Quilingourt ,  où ,  toutesfoys , 
Ton  croyt  que  la  Royne  d'Angleterre  fie  le  larra  longtemps 
sans  le  fère  revenir. 

J'entendz  que  ung  secrétaire  du  comte  Palatin  vient 
d'arriver,  lequel  fault  que  soit  passé  par  Flandres  (car  la 
navigation  de  Hembourg  et  de  Hendein  est  serrée  des  glaces 
jusques  en  mars)  ou  bien  échappé  par  la  France.  Il  est  allé 
droict  à  Vuyndesor,  et  n'ay  encores  rien  peu  aprandre  de 
sa  commission,  si  n'est  par  ung  qui  l'a  dsservé  en  pas- 
sant, qui  a  comprins  de  luy  qu'il  vient  pour  avoir  de  l'ar- 
gent ,  ou  bien  lettre  de  crédit  et  de  responce  à  certains 
juifz  qui  ont  promiz  de  fomir.une  somme  en  AUemaigne , 
et  qu'il  est  tout  certain  que  le  Cazimir  et  le  prince  d'O- 
range ont  une  armée  preste  pour  entrer  en  France,  à  ce 
prochain  primtempz;  dont  le  jeune  comte  de  Mensfelt 
s'est  eslargy  de  dire,  qu'aussitôt  qu'il  arrivera  en  AUe- 
maigne avec  la  dépesche  de  ceste  princesse ,  le  dict  de  Ga^ 
zimir  commancera  de  marcBer;  ce  que  l'ambassadeur 
d'Ëspaigne,  qui  est  icy,  lequel  j'avois  hier  à  disner  en 
mon  logis,  m'a  confirmé,  bien  qu'il  crainct,  si  le  propos 
de  la  paix  se  conclud  en  France ,  que  tout  cella  aille  tmn-^ 
ber  sur  les  bras  du  duc  d'Alve;  et,  cependant,  le  capi-^ 
taine  Sores  a  prins  une  seconde  nef  vénicienne ,  plus  riche 
que  la  première ,  et  faict  on  compte  que  la  charge  des  deux 
vault  plus  de  trois  cenz  mil  escuz ,  oultre  quatre  vingtz 

pièces  de  bonne  artillerye  qu'il  y  a  dedans ,  et  oultre  les 
deulx  yaysseaulx ,  qui  sont  les  deux  meilleurs  de  la  mer  ; 
de  quoy  toutz  les  merchans ,  tant  naturelz  que  estrangiers , 
de  ce  royaulme ,  demeurent  fort  scandalizez  contre  M^  le 
cardinal  de  Chatillon ,  et  requièrent  ceste  Royne  d'y  pour- 
voir; mais,  ou  soit  qu'elle  et  les  siens  n'ayent  moyen  de 
le  fère  j  ou  bien  que,  pour  s'exempter  de  prester  de  l'ar- 
gent à  ceulx  de  la  Rochelle ,  ilz  leur  veuillent  permettre 
de  se  prévaloir  de  ceste  riche  et  grande  prinse ,  ilz  dissi- 
mulent et  prolongent  les  remèdes;  et  est  à  craindre  que 
le  dict  Sores ,  avec  tant  de  bons  et  grandz  vaysseaulx ,  et 
bien  artillez ,  qu'il  a  à  ceste  heure ,  et  le  S'  de  Olain ,  et 
le  bastard  de  Briderode ,  qui  en  ont  ung  aultre  bon  nom- 
bre ,  ne  tiennent  dorsenavant  bien  fort  subjecte  ceste  es- 
troicte  mer,  et  mesmes  qu'ilz  ne  dressent  quelque  entre- 
priûse  sur  vos  gallères;  bien  qu'on  m'a  dict.  Sire,  que 
le  dict  de  Olain  est  allé  jusques  en  AUemaigne  porter 
soixante  mil  escuz  au  prince  d'Orange  du  butin  de  ses 
prinsesde  mer. 

Le  S"*  Thomas  de  Fiesque  poursuyt  d'accomoder  icy  le 
faict  des  deniers  et  merchandises,  prinses  et  arrestées  par 
deçà  sur  les  subjectz  du  Roy  d'Espaigne,  au  nom  des  mer^- 
chans  à  qui  elles  appartiennent,  proposant  que  les  deniers, 
qui  sont  en  espèces ,  et  pareillement  ceulx  qui  provien- 
dront des  merchandises ,  demeurent  ez  mains  de  ceste 
Royiie  jusques  à  ung  entier  accord  ^  en  ce  qu'elle  leur 
permette  de  les  vandre,  et  qu'elle  leur  veuiUe  bailler  pour 
respondant  la  chambre  de  Londres,  de  payer  le  tout  à 
bons  termes,  après  qu'elle  s'en  sera  servye.  Sur  ce,  etc. 

Ce  XV*  jour  de  janvier  i570. 


m. 


—  18  — 

A    LA    ROYNE. 

Madame,  le  surplus  que  j'ay  à  dire  à  Yostre  Majesté, 
oultre  le  contenu  en  la  lettre  que  j'escriptz  présentement 
au  Roy ,  je  le  réserve  à  vous  mander  par  le  S'  de  La 
Croix,  aussitost  que  l'ung  des  miens,  qui  sont  par  dellà, 
sera  arrivé,  et  n'adjouxteray  icy,l Madame,  A  n'est  qu'on 
parle  diversement  en  ce  royaulme  de  la  paix  qui  se  trette 
en  France ,  estantz  ceulx  des  deux  religions  en  contraires 
espérances  là  dessus;  sçavoir  :  les  Catholiques,  que  des 
grandes  et  notables  victoires ,  que  Monseigneur  vostre  filz 
a  gaignées,  ayt  à  réuscyr  ung  accord  fort  advantaigeux 
pour  nostre  religion  et  très  honnorable  pour  le  Roy;  et 
les  Protestantz ,  que  monsieur  T  Admyral  s' estant  aulcune- 
ment  reffect ,  et  près  d'estre,  dans  six  sepmaines  ou  deux 
moys,  secouru  du  prince  Cazimir,  n'ayt  à  quicter  rien  de 
ce  qui  apartient  à  la  leur,  ny  en  l'exercisse,  ny  en  l'es- 
tablissement  d'icelle  dans  le  royaulme;  et  estiment,  les 
ungs  et  les  aultres ,  que  leur  propre  faict  deppend  du  suc- 
cez  des  choses  de  dellà  ;  dont ,  encor  que  la  Rope  d'An- 
gleterre et  les  plus  modérez  d'auprès  d'elle  dettestent 
assés  les  guerres  des  subjectz ,  néantmoins ,  ceulx  qui  ont 
plus  d'auctorité  et  de  manyement  près  d'elle,  desirans  que 
la  part  des  Catholiques  demeure  fort  oprimée  par  deçà , 
condamnent  en  toutes  sortes  l'entreprinse  de  ceulx  du 
North  comme  inique ,  et  luy  coulorent  de  quelque  équité 
celle  de  France  et  luy  persuadent,  que  du  maintien  d'i- 
celle  deppend  la  seureté  de  son  estât  et  du  tilfare  de  son 
royaulme,  et  de  la  légitime  qualité  de  sa  personne;  la- 
quelle aultrement  seroit  par  les  Catholiques  tenue  illégi- 

time.  Ce  qai  faict,  Madame,  qu'encor  que  ceste  prin- 
cesse ayt  grand  regrect  à  la  prinse  de  ces  deux  grandes 
nefz  Yéniciennes,  et  qu'elle  sente  que,  pour  aulcun  res- 
pect ,  il  tourne  au  préjudice  de  sa  réputation  que ,  Tune , 
en  partant  d'icy,  et  l'auttre,  en  y  arrivant,  ayent  esté 
prinses  en  la  plaige  et  quasi  dans  les  portz  de  son  royaulme  ; 
néantmoins,  pour  n'inconunoder  ceulx  de  la  dicte  religion, 
iceulx  de  son  dict  conseil  la  contraignent  de  différer  et 
dissimuler  le  remède  ,  que  très  volontiers  elle  donroit 
aulx  merchans  ;  et  le  secrétaire  Gecille  a  assés  soubdain 
respondu  à  ceulx  qui  l'en  ont  sollicité ,  que  ceulx  de  la 
Rochelle  avoient  guerre  contre  les  Véniciens ,  parce  qu'ilz 
ont  preste  de  l'argent  au  Roy;  et  mesmes,  aulcuns  à  ce 
propos  m'ont  interrogé  si  la  Royne  de  Navarre  n'estoit 
pas  en  actuelle  possession  de  quelque  partie  de  son 
royaulme,  ayant  esté  proposé  en  ce  conseil,  si,  comme 
Princesse  Souveraine,  elle  ne  pouvoit  pas  déclarer  une 
guerre,  après  l'avoir  jugée  juste  et  légitime.  Sur  quoy, 
me  doubtant  bien  pourquoy  l'on  me  faisoit  ceste  demande , 
j'ay  respondu  que  la  dicte  Dame  n'a  rien  qui  ne  soit,  ou 
mouvant  de  la  couronne  de  France ,  ou  tenu  soubz  la  pro- 
tection d'icelle ,  et  ainsy  n'ont  rien  gaigné  sur  moy  de 
cest  endroict. 

J'ay  receu  l'acte  de  mainlevée,  qui  a  esté  faicte  à 
Roan ,  des  biens  des  Anglois ,  de  laquelle  ceste  Royne  et 
les  siens  se  sont  fort  ccmtentez,  et  ont,  de  leur  part, 
desjà  procédé  de  mesmes  à  la  restitution  des  biens  que  les 
Françoys  ont  peu  monstrer  leur  apartenir  par  deçà,  et 
continuent  encores  toutz  les  jours  de  leur  faire  justice.  Hz 
se  plaignent  seulement  de  Bretaigne,  et  suplient  Yostre 
Majesté  d'y  donner  ordre.  Il  me  semble  qu'en  toutes  sor- 

tes,  ceste  Royne  et  le  général  de  son  royaulme  veulent 
persévérer  en  bonne  paix,  et  ouverte  amytié,  avecques 
YoK  Majestez  Très  Ghrestiennes  ;  mais  que,  en  pàrticulUer, 
aulcuns  passionnez  feront  toutjour,  soubz  main,  tout  ce 
qu'ilz  pourront,  et  icy,  et  en  Allemaigne,  pourceulx  de 
la  Rochelle ,  et  feroient  davantaige  si ,  avec  vostre  autho- 
rite ,  je  ne  mettois  peyne  de  les  empescher.  Sur  ce,  etc. 

Ce  XV*  jour  de  janvier  1570. 


LXXXIV  DËPESCHË 

---  du  xxi«  jour  de  janvier  1 570.  — 

(Envoyée  exprès  jitsques  à  CattaisparJLetome, estant  le  sieur  àeLaCroix 

tumhë  malade,  dont  il  est  alîéà  Dieu.) 

Intrigues  à  la  cour  de  Londres;  rivalités  entre  Leicester  et  GéciL  — Nom- 
breuses exécutions  faites  par  le  comte  de  Sussex  à  la  suite  de  la  révolte  du 
Nord.  — Modération  du  comte  de  Warwiclc  à  l'égard  des  Insurgés  qui  sont 
tombés  en  son  pouvoir.  —  On  croit  que  les  Ecossais  aideront  le  comte  de 
Westmprland  à  rentrer  en  Angleterre.  —  Négociation  d'Elphinstone.  — 
Crainte  que  Ton  doit  avoir  en  France  du  côté  d'Allemagne.  —  Sollicitation 
faite  auprès  de  la  reine  d'Écofl^lipar  le  comte  de  Huntingdon  pour  qu'elle 
consente  à  se  marier  avec  Leicester. — Clauses  d'un  traité  qui  lui  est  proposé 
pou^  son  rétablissement.  —  Préparatifs  faits  par  le  prince  d'Orange  contre 
les  Pays-Bas. — Avis  donné  an  roi  de  divers  bruits  que  l'on  fait  courir  à 
Londres  sur  les  mésintelligences  qui  se  seraient  élevées  à  la  cour  de  France. 

—  Mémoire  secret.  Soupçons  élevés  contre  le  duc  de  Norfolk,  le  duc 
d'Albe ,  la  reine  d'Ecosse ,  et  l'ambassadeur  de  France  au  sujet  de  la  ré- 
volte du  Nord.  —  Menées  du  duc  d'Albe  en  Angleterre.  —  Déclaration 
d'Elisabeth  que  la  reine  d'Ecosse  a  formé  le  projet  de  s'emparer  de  la 
couronne  d'Angleterre  pour  réduire  le  royaume  à  la  religion  catholique. 

—  Proposition  faite  par  l'ambassadeur  d'Espagne  au  roi  de  France  de 
former  une  ligue  pour  rétablir  Marie  Stuart  sur  le  trône  d'Ecosse ,  et  la 
religion  catholique  en  Angleterre.  —  Conduite  qu'a  dû  tenir  l'ambassa- 
deur de  France  à  cet  égard. — Projets  que  l'on  doit  supposer  à  l'Espagne. 

Au  Roy. 
Sire ,  pour  Toccasion  des  troubles  du  North ,  la  Royne 

d'Angleterre,  au  commancement de  ceste  année,  a  advisé 
d'augmenter  son  conseil  d'ung  nombre  de  personnaiges  miz 
à  sa  dévotion,  lesquelz  elle  a  pourveuz  d'aulcuns  offices  qui 
vacquoient  de  longtemps ,  qui  ont  lieu  en  son  dict  conseil, 
comme  est  le  contrerolleur,  trézorier,  vychambrelan ,  et 
aultres  de  sa  mayson;  en  quoy  la  contention  n'a  esté  pe- 
tite en  sa  court ,  entre  ceulx  qui  aspiroient  à  cella ,  ou  pour 
eulx  mesmes  ou  pour  y  en  mettre  de  leur  faction ,  ou  bien 
pour  empescher  qu'il  n'y  eu  entrât  plus  grand  nombre  ;  et 
est  advenu ,  par  le  moyen  du  comte  de  Lestre ,  que  le  sire 
Jacques  Groft  a  esté  faict  contrerolleur,  bien  qu'on  ayt 
cryé  qu'il  estoit  papiste ,  mais,  possible,  l'y  a  t  on  admiz 
plus  voUontiers  pour  estre  auculnement  estimé  ennemy  du 
duc  de  Norfolc ,  et  le  S'  de  Frocmarthon ,  qui  y  prétan- 
doit  grandement,  a  esté  du  tout  descheu  pour  ceste  foys, 
demeurant  conune  banny  de  court  ;  et  semble  que ,  pour  ces 
contentions,  le  comte  de  Lestre  se  soyt  despuys  absenté, 
et  qu'entre  luy  et  le  secrétaire  Gecille,  lequel  est  en  plus 
grand  crédict  que  jamais,  y  ayt  beaulcoup  de  simulté,  et 
que  néantmoins  il  ne  sera  longtemps  sans  revenir. 

Le  comte  de  Sussex  poursuyt  de  fère  de  grandes  exé- 
cutions à  Durhem  et  Ârtelpoul ,  et  aultres  lieux  de  son 
gouvernement ,  sur  ceulx  qui  avoient  prins  les  armes ,  ayant 
desjà  faict  pendre,  outre  ceulx  du  commun,  bien  cent 
personnaiges  de  qualité ,  baiUifz ,  connestables  ou  officiers , 
et  pareillement  les  prestres  qui  estoient  avec  eulx ,  nomr^ 
méement  le  S*^  Thomas  Plumbeth,  estimé  homme  fort 
sçavant  et  de  bonne  vie,  et  pense  l'on  qu'il  se  monstre 
aussi  véhément ,  pour  eifacer  le  souspeçon  qu'on  a  heu  de 
luy;  et,  au  contraire ,  le  comte  de  Vuarvich  s'y  porte  fort 
modestement,  lequel  a  envoyé  supplier  la  Royne  d'octroyer 

rémission  è  ces  pouvres  gens,  ce  que,  en  partie,  elle  a 
concédé;  et  radmyral  Clinton  est  demouré  encores  à 
Yuodderby,  avec  mil  hommes ,  pour  contenir  le  pays ,  et 
pour  empescher  que  le  comte  de  Yuesmerland ,  avec  l'as- 
sistance des  Escossoys ,  ne  puisse  rentrer  en  armes  en  An- 
gleterre ,  ce  que  l'on  crainct  assés  qu'il  face ,  parce  qu'il 
est  avec  le  1er  de  Famihyrst,  affectionné  serviteur  de  la 
Royne  d'Ëscoce ,  et  que  les  aultres  principaulx  de  l'entre- 
prinse  sont  avecques  d' aultres  seigneurs  escossoys,  leurs 
amiz ,  de  ce  mesme  party  ;  et  que  aulcuns  se  sont  achemi- 
nez à  Dumbertran.  Le  seul  comte  de  Northomberland  a 
esté  prins  et  livré  au  comte  de  Mora,  qui  l'a  incontinent  faict 
mettre  dans  Lochlevyn;  et  a  soubdain  dépesché  devers 
ceste  Royne  le  S""  Elphiston ,  son  familier,  lequel,  à  ce  que 
j'entendz ,  raporte  plusieurs  choses  de  la  depposition  du 
dict  de  Northomberland,  et  plusieurs  aultres,  pour  fère 
acroyre  que  la  Royne  d'Escoce  et  l'évesque  de  Roz  ont 
induict  le  dict  de  Northomberland  de  prendre  les  armes  ;  à 
quoy  semble  qu'on  n'adjoute  grand  foy  :  et,  d'abondant, 
monstre  excuser  le  dict  de  Mora  de  ne  pouvoir,  en  bonne 
conscience,  ny  sellon  son  honneur,  ny  encores  sellon  les 
loix  du  royaulme  d'Escoce,  rendre  icelluy  comte,  mais  par 
mesme  moyen ,  il  faict  instance  à  la  Royne  d' An^eterre 
de  luy  prester,  pour  chose  fort  importante  au  bien  des 
deux  royaulmes,  une  sonmie  d'argent;  et  tout  ainsi  qu'on 
luy  donne  l'espérance  qu'il  en  pourra  avoir,  il  la  donne,  en- 
cores plus  grande  ,  que  le  dict  de  Northomberland  pourra 
estrerandu,  et  espère  davantaige  qu'en  le  rendant,  il  se 
pourra  aussi  tretter  de  randre  au  dict  de  Mora  la  Royne 
d'Escoce  :  dont  il  prépare  de  s'en  retourner  en  grand  dil- 
ligence  devers  luy. 

Cependant ,  Sire ,  nous  ne  serons  paresseulx  de  luy  pré- 
parer toutz  les  obstacles  qa'il  nous  sera  possible,  et  pareil- 
lement au  secrétaire  du  comte  Pallatin,  lequel  demande 
en  général  assistance  de  deniers ,  affin  de  lever  gens  pour 
les  secours  et  deffance  de  la  nouvelle  relligion  en  France, 
et  pour  fère  une  descente  contre  le  duc  d*  Alve  en  Flandres; 
dont  aulcuns  estiment  qu'il  ne  s'en  retournera  sans  quel- 
que provision,  tant  y  a  qu'il  ne  luy  a  esté  encores  res- 
pondu  sellon  son  désir.  Néantmoins,  je  vous  supplie  très 
humblement ,  Sire ,  de  fère  soigneusement  prendre  garde 
aulx  mouvemens  d' AUemaigne  ;  car  l'on  tient  icy  pour 
chose  fort  certayne  qu'il  y  a  armée  preste,  et  qu'elle  n'est 
pour  aller  en  Flandres,  ny  pour  s'adresser  ailleurs  qu'en 
France ,  tant  que  la  guerre  y  durera,  et  que  le  S"  d'Olain 
a  porté  au  prince  d'Orange  plus  de  six  vingtz  mil  escuz, 
oultre  que  les  bagues  de  la  Rope  de  Navarre  sont  en 
Âllemaigne,  et  les  nefz  véniciennes,  riches  de  trois  centz 
mil  escus,  sont  desjà  arrivées  à  la  Rochelle  ;  et  quant  bien 
ceste  Royne  ne  vouldra  rien  débourcer,  les  esglizes  pro- 
testantes de  son  royaulme  ne  lairront  pourtant  d'y  en- 
voyer quelque  notable  subvention ,  comme  celle  de  l'année 
passée,  qui  fut  de  cent  mil  escuz,  ny  la  dicte  Dame,  quant 
bien  n^le  vouldroit,  ne  le  pourra  contredire,  tant  le  feu  de 
cette  matière  est,  à  ceste  heure,  ardemment  espriz  en  ce 
royaulme  comme  je  croy  qu'il  est  de  mesmes  ailleurs. 

La  Royne  d'Escosse  est  raeintennant  à  Tutbery,  ac- 
compagnée seulement  du  comte  de  Gherosbery  et  des  siens, 
qui  luy  octroyent  plus  de  liberté  qu'ilz  ne  souloyent;  elle 
se  porte  bien ,  et  encores  que  plusieurs  choses  se  soyent 
opposées  aulx  espérances  que  nous  avions  de  ses  affères,  il 
nous  en  reste  quelques  aultres  qui ,  possible ,  viendront  à 

bon  effect  ;  et  j'ay  desjà  quelque  adviz  que  ceux  de  son 
party  en  Escosse  prétendent  de  se  mettre  bientost  en 
campaigne;  remectant,  Sire,  au  S"*  de  La  Croix  de  vous 
faire  entendre  aulcunes  aultres  particullaritez ,  sur  lesquel- 
les je  vous  supplie  très  humblement  luy  donner  foy.  Sur 
ce,  etc. 

Ce  xxi®  jour  de  janvier  1570, 

A    LA    ROYNE, 

Madame,  par  le  contenu  de  la  lettre  que  j'escriptz  au 
Roy,  et  par  Tipstruction  que  j'ay  baillée  au  S*"  de  La 
Croix ,  je  fays  entendre  à  Vostre  Majesté  les  principalles 
choses,  qui  me  semblent  regarder  meintenant  icy  l'intérest 
des  vostres;  et  ne  vous  diray  davantaige.  Madame,  si  n'est 
que  le  comte  de  Huntington ,  pendant  qu'il  a  esté  à  la  garde 
de  la Royned' Escosse,  l'a  si  souvant  sollicitée  de  se  dépar- 
tir du  propos  du  duc  de  Norfolc ,  pour  entendre  à  celluy  du 
comte  de  Lestre  son  beau  frère ,  que ,  pour  ne  se  pouvoiir 
la  dicte  Dame  excuser  de  quelque  responce ,  elle  luy  a  dict 
que,  pour  ceste  heure,  elle  n'avoit  rien  moins  à  penser 
qu'à  se  marier,  et  qu'aussi  le  comte  de  Lestre  avoit  bien 
toute  aultre  prétencion ,  avec  ce  que ,  si  elle  couttadisoit 
meintennant  au  désir  de  ces  seignem's ,  qui  luy  avoient  si 
expressément  escript  en  faveur  du  duc ,  elle  craignoit  fort 
de  les  irriter  et  offancer,  et  que  le  comte  de  Lestre  mesmes, 
qui  en  estoit  l'ung ,  prendroit  une  fort  mauvaise  opinion 
d'elle.  De  quoy  l' aultre  ne  se  contantant ,  et  la  pressant  de 
luy  fère  une  plus  particullière  responce,  elle,  enfin,  luy  a 
dict  tout  rondement,  que ,  si  la  Royne  d'Angleterre  et  les 
siens ,  lesquelz  luy  avoient  proposé  le  duc ,  ne  trouvoient 

bon  que  le  propos  passât  en  avant,  qu'elle  estoit  toute  ré- 
solue de  n'espouser  jamais  Anglois.  Sur  ce  il  s'est  advancé 
de  dire  qu'elle  faisoit  fort  bien ,  car  aussi  tout  ce  royaulme 
inclinoyt  à  ce  désir,  et  qu'il  voyoit  que ,  nonobstant  toutz 
empeschemens ,  avant  ne  fût  deux  ans ,  elle  et  le  duc  se- 
roient  maryés  ensemble.  Puys^luy  aparlé  fort  expressé- 
ment de  quatre  choses;  la  première,  de  tretter  conjoinc- 
tement,  entre  l'Angleterre  et  l'Escosse,  de  l'establissement 
de  la  nouvelle  religion  ;  la  segonde ,  de  fère  une  bien  seure 
et  perpétuelle  ligue  entre  les  deux  royaulmes  ;  la  troisiesme, 
de  consentyr  que ,  par  décrect  de  parlement ,  ce  royaulme 
soit,  après  elle,  toutjour  transféré  aulx  mâles  plus  pro- 
chains de  la  couronne,  parce  que  le  dict  de  Huntington  vient 
de  l'estoc  d'iceulx;  et  la  quatriesme,  que  Voz  Majestez 
Très  Ghrestienues  veuillez  depputter  aulcuns  pour  assister, 
de  vostre  part,  icy,  aulx  choses  qui  seront  proposées,  entre 
la  dicte  Dame  et  ses  subjectz ,  sur  la  restitution  d'elle ,  et 
sur  le  faict  du  feu  Roy  d'Escoce  son  mary.  Et  a  adjouxté 
que  monsieur  le  cardinal  de  Lorrayne  feroît  bien ,  comme 
prochain  parant,  d'intervenir  au  jugement  d'une  si  grande 
cause. 

Nous  sommes  après  pour  sçavoir  d'où  sont  parvenus 
ces  propos ,  et  semble  que  le  dict  comte  de  Lestre  ne  les 
advouhe,et  quemesmes  il  pense  que  la  Rope  d'Angle- 
terre sera  fort  courroucée  contre  le  dict  Huntington ,  quant 
elle  les  saura ,  et  que  tout  cella  est  party  de  l'invention  du 
secrétaire  CeciUe.  La  dicte  Rope  d'Escoce  a  tiré  ung  ad- 
viz  du  dict  de  Huntington ,  que  le  prince  d' Orange  praticque 
de  fère  descendre  dix  mil  Anglois  en  Flandres,  et  qu'avec 
cella,  et  ce  qu'il  prépare  en  Allemaigne,  joinct  l'intelli- 
gence du  pays,  il  espère  d'en  chasser  le  duc  d'Alve  et  lesl 

Espaignols,  ce  qui  a  esté  notiffié  à  l'ambassadeur  d'Espai- 
gne.  Sur  ce ,  etc. 

Ge  XXI*  jour  de  janvier  1570. 

AULTRE    LETTRE    A    LA    ROYNE 

(  du  dict  jour ,  écrite  en  cftiffres  ) . 

Madame ,  parce  qu'on  publie ,  icy,  à  mon  grand  regrect, 
qu'il  n'y  a  bon  accord  entre  le  Roy  et  Monsieur,  son  frère , 
voz  enfantz ,  et  que  douze  des  principalles  citez  de  France 
s'opposent  à  ce  que  Voz  Majestez  ne  puissent  aulcunement 
accommoder ,  par  voye  de  paciffication ,  les  guerres  de  vos- 
tre  royaulme  ;  qui  sont  deux  choses  dont  Vostre  Majesté 
auroit ,  de  la  première ,  le  plus  extrême  desplaisir,  et  nous, 
le  plus  notable  donmiaige  qui  nous  pourroit  onques  ad- 
venir; et  la  segonde  seroit  pour  torner  à  une  fort  perni- 
cieuse conséquence  contre  l'auctorité  du  Roy,  et  droicte- 
ment  contre  la  vostre;  mesmes  qu'on  m'a  dict  qu'en 
quelques  endroictz  du  monde  l'on  faict  desjà  des  desseings 
là  dessus,  et  que  ceste  Royne  m'en  pourra  possible  toucher 
quelque  mot,  je  vous  suplie  très  humblement.  Madame, 
me  commander  ce  que  j'auray  à  luy  en  respondre,  en- 
semble à  plusieurs  seigneurs  de  ce  royaulme ,  et  mesme- 
ment  aulx  Catholiques,  qui  envoyent  souvant  m'en  inter- 
roger, lesquelz  demeurent  toutz  esbahys  et  desconfortez  de 
ce  que,  sept  sepmaines  a,  je  n'ay  nulles  nouvelles  de  Voz 
Majestez;  ausquelz  toutesfoys  j'ay  bien  desjà  desnyé  l'une 
et  l'aultre  de  ces  nouvelles,  comme  les  tenant  toutes  deux 
fort  faulces,  et  sur  ce,  etc. 

BlâioiRE  ET  INSTRUCTION  de  cc  que  le  S'  de  La  Croix  a  à  dire  à 
Leurs  Majestez ,  oultre  le  contenu  de  la  dépescbe. 

De  ces  troubles  du  North,  qu'encor  qu^iiz  ayent  esté  bientost  apay- 
sez ,  néantmoins ,  parce  que ,  en  mesme  temps ,  s'est  descouvert 
qu'en  Norfolc  Ton  avoit  entreprins  de  se  saysir  des  armes,  qui  es- 
toientez  maysons  du  duc  de  Norfolc,  et  de  contraindre  le  sire  Henry 
Hemart,  son  frère,  d'estre  chef  d'une  troupe  de  douze  mil  hommes 
qui  se  tenoient  prestz  pour  marcher  droict  à  la  Tour  de  Londres, 
affin  de  tirer  icelluy  duc  de  pryson  ;  et  que,  en  Galles,  les  choses 
ne  se  monstroient  guières  plus  paysibies ,  ceste  Royne  est  demeurée 
en  plusieurs  doubtes  et  deffiances  de  ses  subjectz. 

Ce  qui  luy  est  augmenté  par  l'opinion ,  qu'elle  a,  que  Tintelligence 
du  duc  d'Alve  y  soit  bien  avant  meslée ,  sellon  que ,  par  l'examen 
d'aulcuns  du  North,  qui  ont  esté  exécutez,  et  de  la  depposition  du 
comte  de  Northomberland,  laquelle  celluy  dé  Mora  a  envoyée ,  il 
semble  que  cella  luy  ayt  esté  confirmé. 

£n  laquelle  depposition ,  oultre  que  le  dict  de  Northomberland 
charge  les  plus  grandz  de  ce  royaulme,  Ton  dict  qu'il  affirme, 
<iu'ainsy  que  luy  et  le  comte  de  Vuesmerland  furent  en  campaigne, 
l'ambassadeur  d'Espaigne  et  l'évesque  de  Roz  envoyèrent  devers 
eulx  ung  homme  exprès,  avec  lettres,  pour  les  conforter  à  leur  entre- 
prinse,et  leur  promettre  un  prochain  secours  du  duc  d'Alve,  et 
pareillement  de  France ,  s'ilz  se  saysyssoient  de  quelque  port. 

Duquel  acte  de  l'évesque  de  Roz  la  dicte  Dame  a  prins  argument 
que  la  Royne  d'Escoce ,  sa  Mestresse ,  a  bien  peu  estre  mellée  en 
cella ,  et  par  conséquent  moy  à  cause  d'elle  ;  car,  aultrement ,  elle 
n'a  aulcune  conjecture  que  je  m'en  soys  entremiz,  ny  que  deçà  ny 
dellà  la  mer  il  y  ayt  esté  mené  aulcune  pratique  au  nom  du  Roy;  et 
le  dict  acte  n'est  suffizant  pour  luy  en  fère  prendre  guières  grande 
opinion,  parce  qu'il  ne  se  trouve  que  j'aye  rien  escript,  ny  mesmes 
que  i'aye  dict  une  parolle,  ny  heù  aulcune  conférance,  avec  personne 
qu'elle  ayt  occasion  de  souspeçonner. 

Elle  reçoit  assés  sou  vaut  lettres  d'aulcuns  siens  secrectz  serviteurs, 
qui  sont  en  Flandres ,  qui  l'advertissent  que  le  duc  d'Alve  prépare 
des  entreprinses  contre  ce  royaulme  ;  et  que  la  plus  part  de  la  no- 
l)lesse  d'Angleterre  sont  de  son  party  ;  et  que  plusieurs  d'icelle  ont 
desjà  receu  force  escuz  au  soleil  de  luy  ;  dont  j'entends  que  milord 

deCoban,  depuys  naguières,  a  envoyé  quatre  des  dictes  lettres  tout  à 
la  foys  en  ceste  court,  les  deux  signées  de  noms  supposez  et  les  aul- 
tres  non  signées  lesquelles  estant  leues  ;  au  conseil  auquel  s'est 
trouvé  le  comte  de  Pembrot,  toutz  les  Protestantz  ont  incontinent  jette 
les  yeux  sur  luy,  et  il  a  fort  hardyment  répondu  que  ceulx  qui  es- 
cripvoient  telles  lettres  estoient  toutz  meschantz  d^accuser  ainsy  en 
général  la  noblesse  d'un  royaulme ,  et ,  s*ilz  avoient  cueur  ny  valleur^ 
ilz  debvoient  nommer  ceulx  qui  ont  prinz  ces  escuz  et  se  nommer 
eulx  mesmes  pour  le  leur  maintenir^  mais  que  ce  n'esloient  que 
menteries,  et  que,  quant  la  Royne,  sa  Mestresse,  aura  ses  subjectz 
bien  uniz,  les  effortz  du  duc  d'Alve  luy  seront  bien  aysés  à  repousser. 

Pour  l'occasion  de  ces  advertissements ,  l'on  dict  que  la  dicte 
Dame  et  ceulx  de  son  conseil  ont  advisé  de  dresser  une  grand  milice, 
d'envyron  quatre  vingtz  dix  mil  hommes  de  pied  et  trente  mil  che- 
vaulx  en  trois  endroictz  de  ce  royaulme;  sçavoir  :  trente  mil  hommes 
de  pied  et  dix  mit  chevaulx  du  costé  de  France  vers  le  Ouest  ;  aultant 
en  Suffoc,  Norfolc  et  Germue ,  qui  regarde  le  pays  de  Flandres  ;  et 
le  tiers  restant  vers  fe  costé  du  North  contre  TEscoce;  de  quoy  l'on 
asseure  que  les  roUes  et  descriptions  sont  desjà  bien  avancez ,  et  que 
surtout  Ton  s'esforce  de  dresser  grand  nombre  de  pistolliers ,  et 
mettre  à  cheval  beau! coup  plus  d'hommes  qu'on  n'a  oneques  faict  de 
nul  aultre  règne. 

Tout  cest  ordre  est  conduict  par  ceulx  de  la  nouvelle  religion, 
lesquelz,  pour  l'occasion  des  victoires  du  Roy  et  des  batailles  que 
Monsieur,  son  frère,  a  gaignées ,  et  des  préparatifs  du  duc  d'Alve,  et 
de  ce  qu'il  leur  semble  qu'il  se  va  trop  establissant  en  Flandres,  aussi 
pour  la  réduction  du  nouveau  roy  et  du  royaulme  de  Suède  à  la  re- 
ligion catholique ,  et  pour  le  mouvement  des  Catholiques  de  ce  pays , 
ilz  sont  entrez  en  grandes  délibérations,  et  ont  tenu  plusieurs  conseils 
comme  ilz  pourront  conserver  et  maintenir  leur  nouvelle  religion. 
'  Et ,  bien  que  ceste  Royne  n'est  d'elle  mesme  mal  affectionnée  à  la 
partie  des  Catholiques ,  ains  seroit  pour  requérir  fort  vollontiers  la 
réunyon  de  l'esglize  et  ne  s'opposer  guières  à  ce  qu'elle  se  fît  par  ung 
bon  concilie  ;  néantmoins  les  Protestans  la  retiennent  par  une  véhé- 
mente persuasion  qu'ilz  lui  ont  donné  de  la  perte  de  son  estât, 
si  elle  n'est  toujours  opposante  à  l'authorité  de  l'esglize  romaine. 

Ce  que  je  conjecture  par  le  propos  qui  s'ensuyt ,  lequel  elle  m'a 
naguières  tenu ,  c'est  qu'elle  dict  avoir  deux  grandes  occasions  de 
regarder  de  bien  prez  au  faict  de  la  Royne  d'Escoce;  l'une,  parce 
que  la  dicte  Dame  ne  s'est  pas  attribuée  le  tiltre  de  ce  royaulme  sans 

une  bien  profonde,  dellibération,  et  sans  une  fort  grande  opinion  de 
son  droict;  Tautre,  qu'elle  voyt  bien  que  la  dicte  Dame  se  veult 
prévaloir  de  la  division  de  la  religion,  et  cerche  de  s^insinuer  par  là 
ez  cueurs  de  la  noblesse  d'Angleterre ,  et  que  desjà  plusieurs  briefz 
du  Pape  ont  été  interceuz^  par  iesquelz  il  déclare  absoulz  çeulx  qui 
cy  devant  ont  obéi  à  elle,  bien  que  illégitime  et  scismatique,  pour> 
veu  qu'ilz.veuiUent  dorsenavant  recevoir  la  Royne  d'Escoce  pour 
leur  Dame  et  Princesse .  Et  a  adjouxté  qu'on  se  trompoit  bien  en 
cella;  car,  encor  que  le  feu  Roy,  son  père,  eust  espousé  la  Royne,  sa 
mère,  à  la  religion  protestante,  il  a  toutesfoys  obtenu  le  rescript  du 
Pape  là  dessus  ;  par  laquelle  persuasion  des  dictz  briefz,  que  je  croy 
estre  chose  supposée,  les  Protestants  retiennent  bien  fort  le  cueur 
de  ceste  princesse  contre  les  Catholiques  et  contre  la  Royne  d'Ës- 
cosse,  bien  que  j'ay  miz  peyne  de  luy  en  diminuer  l'opinion  tant  que 
j'ay  peu. 

€l)tfCv(.  [  Le  premier  jour  de  ceste  année  1570 ,  et  le  x«  ensuy- 
vaut,  monsieur  l'ambassadeur  d'£spaigne  et  moy  avons  esté  en  con- 
férance  en  mon  logis  sur  Testât  des  choses  de  ce  royaulme  ,  et  avons 
considéré  que,  puysque  les  Catholiques  n'ont  heu  le  cueur  de  s'ozer 
prévaloir  de  la  première  prinse  d'armes  qu'ilz  avoient  faicte  avec  une 
assemblée  de  quinze  mil  hommes,  où  y  en  avoit  bon  nombre  de 
pied  et  de  cheval  bien  armez  et  en  bon  équipage,  et  avec  ung  assés 
heureux  commanoement,  sans  que  les  Protestans  fussent  préparez 
ny  pourveus  pour  leur  résister,  qu'il  sera  bien  mal  aysé,  qu'à  ceste 
heure  qu'ilz  les  ont  comme  advertys,  ilz  puissent  rien  plus  entre- 
prendre ;  et  qu'estant,  au  reste ,  le  duc  de  Norfolc  prisonnier,  le 
comte  d'Arondel  fort  réfroydy,  celluy  de  Pembrot  retourné  à  la 
court  pour  servir  à  ses  amys,  et  conserver  ses  estatz  et  les  estatz  de 
ses  enfans,  milor  de  Lomelé  encores  en  aiTest  et  toutz  les  Catholi- 
ques en  général  fort  inthimidez,  qu'il  est  dangier  que  les  Protestans, 
qui  sont  seulz  en  authorité,  viegnent  à  tumultuer  plus  que  jamais, 
et  mener  leurs  pratiques,  icy  et  en  AUemaigne,  et  pareillement  leurs 
entreprinses  par  mer  et  par  terre,  plus  ouvertement  qu'ilz  n'ont  en- 
cores fayct.  Dont  le  diet  ambassadeur,  après  que  nous  avons  heu 
accordé  l'ung  à  l'aultre  ce  que  chacun  de  nous  avons  peu  sentir  que 
les  dictz  Protestans  menoient  contre  l'intérest  de  nos  Mestres,  il  m'a 
dit  que  le  sien  et  pareillement  le  duc  d'Alve  avoient  une  très  grande 
afifection  que  ce  royaulme  fust  réduict  à  la  religion  catholique ,  parce 
qu'on  ne  peult  espérer  que  oltraiges  et  indignitez  d'icelluy ,  tant 
qu'il  demeurera  entaché  de  ceste  nouvelle  religion  ;  et,  de  tant  qu'il 

s'asseuroit  que  le  Roy,  Mon  Seigneur,  avoit  le  semblable  désir,  il  me 
prioyt  fort  affectueusement  de  lui  persuader  qu'il  voulût  escripre 
promptement  une  lettre  au  Boy  Catholique,  son  beau  frère,  par  la- 
quelle il  luy  mit  en  avant  la  commune  entreprinse  d'entre  eulx 
deulx  contre  l'Angleterre  pour  la  restitution  de  la  Royne  d'Escosse, 
seulement,  comme  pour  cause  juste  et  apartenant  proprement  à  ^^a 
Majesté  Très  Cfarestienne,  et  en  laquelle  il  le  pryât  d'y  vouloir  em- 
ployer ses  forces  ;  ce  que  le  dict  ambassadeur  asseurott  que  le  dict 
Roy,  son  Mestre,  accorderoit  de  fère  plus  votlontiers  qu'il  n'en 
seroit  requis,  et  qu'après  cella,  les  deux  ensemble  tinsent  leur  ar- 
mement prest  pour  l'heure  que  nous ,  qui  sommes  sur  les  lieux ,  leur 
manderons;  car,  si  les  choses  d'Angleterre  n'étoient  prinses  sur  le 
poinct  qu'elles  se  présentent,  elles  estoient  si  soubdaines  qu'on  les 
perdoit  incontinent  ; 

Et  que  j'advertisse  aussi  Leurs  Majestez  Très  Chrestiennes 
d'envoyer  promptement  devers  le  comte  de  Mora ,  pour  ie  garder 
de  ne  randre  les  comtes  de  Northomberland  et  Vuesmeriand  à  la 
i\oyne  d'Angleterre;  et  que ,  pour  la  confédération  que  la  France  a 
non  tant  avec  la  Royne  d'Escosse  que  avec  sa  couronne  et  avec  toutz 
les  Ëscossoys,  ilz  le  voloient  bien  admonester  de  son  debvoir  en  ce 
qui  se  offre,  afiOn  qu'il  ne  face  ce  tort  à  l'honneur  dece  royaulme,où 
les  dictz  comtes  ont  heu  leurreffuge,  que  de  les  randre  au  mandement 
des  Anglois  ;  et  que  mesmes ,  pour  estre  les  biens  et  estats  de  toutz 
deux  en  la  terre  débattable ,  ou  en  celle  de  la  conqueste  faicte  sur 
TEscosse,  qu'il  se  présente  occasion,  par  leur  moyen,  de  la  re- 
couvrer. 

Ces  mesmes  choses  m'a  il  faict  despuys  remonstrer  par  l'évesque 
de  Roz ,  lequel  toutesfoys  ne  les  a  prinses ,  pour  luy  mesmes ,  eu 
suffisant  payement  de  ce  que ,  au  nom  de  sa  Mestresse ,  il  a  pryé  le 
dict  S' ambassadeur  de-  fère  meintenant  descendre  en  Escosse  le  se- 
cours de  quatre  mil  hommes,  et  cent  mil  escuz ,  que  le  duc  d'Alve 
a  mandé  avoir  toutz  prestz  pour  envoyer  aulx  deux  comtes,  s'ilz 
eussent  peu  meintenir  encores  quinze  jours  les  armes;  et  qu'à  cest 
effect,  elle  fera  passer  quelques  seigneurs  d'Escosse  devers  le  dict  duc 
pour  adviser  avecques  luy  de  leur  descente  et  réception  dans  le 
pays,  et,  si  besoing  est,  elle  envoyera  un  gentilhomme  jusques  au 
Roy  d'Espaigne  pour  avoir  son  commandement  ;  en  quoy  le  dict 
ambassadeur  a  seulement  promiz  d'en  escripre,  mais  qu'il  failloit 
que,  de  mon  costé,  je  fisse  en  dilligence  ce  qu'il  m'avoit  dict,  et 
que  surtout  l'on  fût  bien  advisé  de  ne  toucher  entre  Leurs  Très 

Chrestienne  et  Catholique  Majestez  ung  seul  mot  du  faict  de  la  nou- 
velle religion  de  peur  de  mouvoir  les  Allemans.] 

Je  n'ay  monstre  aux  dictz  sieurs  ambassadeur  et  de  Roz  que  toute 
bonne  affection  en  ce  qu'ilz  m'ont  proposé ,  sinon  que  je  leur  ay 
allégué  aulcunes  diflScultez  pour  les  présentes  guerres  de  France, 
et  que ,  pour  le  dangier  des  pacquetz ,  j^estimois  quUl  seroit  meil- 
leur que  le  duc  d'Alve  envoyât  sur  le  lieu  tretter  par  quelq'un  des 
siens  ou  bien  par  Dom  Francès  [le  faict  de  Tentreprinse  contre  TAn- 
gleterre]  que  non  que  le  Roy  en  escripvtt  au  Roy,  son  Maistre  ;  et 
que ,  d'empescher  la  reddition  des  deux  comtes ,  de  tant  que  celluy 
de  Mora  s'est  monstre  trop  adversaire  de  la  Royne  d'Ëscosse ,  mal 
vollontiers  le  Roy  le  vouldra  requérir,  ny  de  cella  ny  d'aultre  chose, 
sans  toutesfoys  que  je  leur  aye  reffuzé ,  ny  accordé  aussi  d*en  rien 
escripre  à  Leurs  Majestez  ;  vray  est  qu'auparavant  il  avoit  esté  desjà 
donné  tout  Tordre  qu'on  avoit  peu  [pour  envoyer  empescher  eu 
Ëscosse  que  les  deux  comtes  ne  soyent  rendus  ] . 

L'ambassadeur  d'Espaigne  a  très  bonne  affection  à  la  religion 
catholique,  et  procède  fort  droictement  en  tout  ce  qui  est  pour 
l'advancementd'icelle;  il  fault  considérer  aussi  qu'il  peult  bien  en 
ces  choses  estre  aultant  esmeu  du  désir  qu'il  sçayt  que  le  Roy,  son 
Maistre,  a  de  recouvrer  l'argent  et  merchandises  de  ses  subjectz , 
prinses  et  arrestéjes  par  deçà,  et  de  se  vanger  des  offances  receues  en 
cella ,  et  pareillement  de  celles  que  le  duc  d'Alve  se  sent  en  particul- 
lier  fort  picqué ,  pour  les  indignitez  usées  à  luy  mesmes  et  à  ceulx 
qui  sont  venuz  de  sa  part,  que  non  de  l'intérest  de  la  couronne  d'Es- 
cosse ,  ny  pour  vouloir  diminuer  la  grandeur  de  celle  d'Angleterre, 
qui  est  alliée  de  la  maison  de  Bourgogne  ;  ou  bien  qu  il  cognoist  que, 
si  ceste  Royne  sent  que  le  Roy  conviegne  avec  le  Roy  d'Espaigne  con- 
tre elle ,  qu'elle  sera  plus  facille  de  se  réconcillier  avec  le  duc  d'Alve, 
dont  Leurs  Majestez  Très  Chrestiennes  adviseront  ce  qui  sera  le  plus 
expédiant  pour  leur  service. 

Il  est  bien  certain  que ,  despuys  le  commancement  des  dilférans 
des  Pays  Bas ,  et  lors  mesmement  que  le  S'  d'Assoleville  et  puys  le 
S' Chapin  Yitelly  sont  passez  de  deçà ,  que  ceste  princesse  m'a  tout- 
jour  faict  sonder  de  quelle  intention  le  Roy  et  la  Royne  seroient  en 
son  endroict,  aifin  de  s'accommoder  avec  celle  des  parties  qu'elle  cog- 
noistra  luy  estre  de  meilleure  disposition  ;  de  quoy  ayant  heu  cog- 
noissance  ,  et  encores  quelque  adviz ,  je  me  suys  conduict  de  telle 
façon  envers  elle ,  que  luy  donnant  bonne  espérance  du  costé  de 
France,  sans  luy  parler  toutesfoys  qu'en  très  bonne  et  advantaigeuse 

façon  des  choses  d'EspaigDe  ^  je  Tay  retenue  en  quelque  dévotion 
envers  Leurs  Très  Chrestiennes  Majeslez  ,  et  je  croy  qu'elle  s'est  de 
tant  monstrée  plus  difficille  et  contraire  au  duc  d'Alve. 

Davantaige  conférans  le  dict  sieur  ambassadeur  et  moy  noz  adviz 
sur  la  négociation  que  faict  le  secrétaire  du  comte  Pallatln  en  ceste 
court ,  il  nous  a  esté  raporté  à  toutz  deux  qu'il  poursuyt  argent  affin 
de  lever  gens  en  Allemaigne ,  tant  pour  envoyer  au  secours  de  ceulx 
de  la  nouvelle  religion  en  France ,  que  pour  fère  une  descente  contre 
le  duc  d'Alve  aulx  Pays  Bas  ;  et  de  tant  que  le  S"  de  Lombres  ^  fla- 
mant ,  qui  a  esté  envoyé  icy  par  ceulx  de  la  Rochelle ,  sollicite  vir- 
vement  ce  fait  au  nom  du  prince  d^Orange  ,  le  dict  ambassadeur 
Ta  pour  plus  suspect,  et  me  presse  pour  cela  fort  vifvement  que 
nous  veuillons  [induyre  conjoinctement  noz  deux  Maistres  d'entre- 
prendre promptement  quelque  chose  contre  ce  royaulme],  bien 
que ,  à  propos  du  dict  prince  d'Orange ,  il  m'a  dict  qu'il  sçavoit 
que  ce  qu'il  préparoit  en  Allemaigne  estoit  pour  retourner  en 
France.  Sur  quoy  luy  ayant  respondu  qu'il  n'avoit  receu  aucune  of- 
fance  du  Roy  pour  le  debvoir  fère,  il  m'a  seulement  demandé  si  le 
Roy  ne  luiavoit  pas  confisqué  son  estât  qu'il  a  en  France  ;  à  quoy  je 
lui  ay  respondu  que  ce  n'estoit  chose  qu'il  dût  tenir  en  tant ,  pour  en 
commancer  une  guerre,  quant  bien  le  Roy  le  luy  auroit  confisqué  : 
et,  là  dessus,  il  m'a  faict  ung  discours  comme  si  TAUemaigne  n  estoit 
pour  plus  luy  consentyr  de  retourner  à  main  armée  aulx  Pays  Bas  , 
mais  bien  de  procurer  son  retour  en  ses  biens  par  le  pardon  et  bonne 
grâce  du  Roy  son  Seigneur. 

LXXXV  DÉPËSCHE 

—  da  YXTin«  joar  dejaoTier  1570.  — 
(Envoyée  jusques  à  Callais  exprès  par  Pierre  Bordilhn,) 

Arrivée  de  M'  de  Montlouet  à  Londres.  —  Mission  dont  il  est  cliargé  pour 
l'Ecosse  ;  état  des  affaires  dans  ce  pays.  —  Projets  du  comte  de  Westmor- 
land ,  qui  prépare  une  nouvelle  prise  d'armes.  —  Avantage  remporté  en 
Irlande  par  mylord  Sidney.  —  Espoir  d'Élisabetli  que  les  différends  avec 
les  Pays-Bas  pourront  s'arranger  à  l'avantage  de  l'Angleterre. — Préparatifs 
du  duc  Casimir  qui  se  dispose  à  entrer  en  campagne.  —  Efforts  de  l'am- 
bassadeur pour  empêcher  que  des  secours  d'argent  soient  donnés  aux  pro< 
testans  de  la  Rochelle.  —  Réclamation  de  la  république  de  Venise  afin 
d'obtenir  la  restitution  des  prises  faites  par  le  capitaine  Sores. 

Au  Roy. 

Sire,  je  n'avois  rien  entendu  de  la  venue  de  M'  de 
Montlouet,  quant,  le  xx*"  de  ce  moys,  il  m'a  esté  mandé 
de  ceste  coUrt  qu'il  avoit  desjà  passé  la  mer ,  et  qu'il  es- 
toit  à  Douvres;  au  quel  lieu  l'on  l'a  attesté  deux  jours  et 
demy ,  sans  luy  permettre  de  passer  plus  avant  ;  et  croy  que 
c'est  le  filz  de  M*^  Notrys  qui,  ayant  passé  avecques  luy, 
et  laissé  madame  de  Norrys  sa  mère  à  Boulloigne,  a  advisé 
les  officiers  de  fête  ceste  difficulté,  afin  qu'il  eust  loysir 
d'en  advertir  la  Roy  ne  sa  Mestresse,  laquelle  a  mandé  tout 
aussitost  qu'on  le  laissât  venir,  monstrant  d'estre  matrye 
qu'on  l'eust  aulcunement  retardé.  Par  ainsy.  Sire,  il  est 
arrivé  en  ceste  ville  le  xxiii*' ,  et ,  le  lendemain  xxiv** ,  nous 
avons  envoyé  à  Hamptoncourt,  où  la  dicte  Dame  est  à^ 
présent,  pour  demander  son  audience;  laquelle  elle  nous 
a  incontinent  accourdée  au  xxvi**  ;  mais  ceulx  de  son  con- 
seil, qui  avoient  à  se  trouver  toute  ceste  sepmaine  en 

ceste  ville  pour  l'ouverture  du  terme  de  la  justice,  la 
luy  ont  faicte  prolonger  jusques  à  dimanche  prochain ,  qui 
sera  le  xxix^;  et  semble,  Sire,  que  monsieur  Norrys  ayt 
donné  adviz  à  la  dicte  Dame  que  le  voyage  du  dict  S""  de 
Montlouet  est  pour  les  affères  de  laRoyned'Escoce,  dont 
elle  s'est  desjà  préparée,  ainsy  que  j'entendz,  de  la  res- 
ponce  qu'elle  luy  doibt  fère;  et  je  doubte  assés  qu'elle  luy 
veuille  accorder  de  passeport  pour  aller  en  Escoce  ;  car , 
oultre  que  l'ordinaire  souspeçon  et  jalouzie  qu'elle  a  de 
Tauctorité  de  Yostre  Majesté  en  ce  pays  là  luy  administre 
'  assez  inventions  pour  y  trouver  toujour  quelque  excuse ,  il 
luy  semblera,  à  ceste  heure,  qu'elle  en  ayt  une  fort  apa- 
rante  pour  les  troubles  naguières  suscitez  en  son  pays  du 
North,  et  pour  la  retrette  qu'ont  faict  les  chefz  et  autheurs 
d'iceulx  avec  leur  cavallerye  vers  ces  quartiers  de  terres 
débattables  d'entre  les  deux  royaulmes;  où,  à  la  vérité, 
l'on  dict  que  le  comte  de  Vuesmerland  se  va  refaysant,  et 
assemblant  une  trouppe ,  qui  ne  sera  moindre  de  quatre 
mille  chevaulx  anglois  ou  escouçoys,  lesquels  il  pourra 
joindre  toutes  les  foys  qu'il  vouldra ,  en  moins  de  quatre 
jours;  et  le  comte  de  Northontiberland  n'est  mal  tretté  du 
lord  de  Lochlevp,  qui,  encor  qu'il  soit  beau  frère  du 
comte  de  Mora ,  ne  monstre  le  vouloir  randre  à  la  Royne 
d'Angleterre.  Néantmoins,  ayant  le  dict  S' de  Montlouet 
et  moy  desjà  heu  communication  avec  monsieur  l'évesque 
de  Roz,  nous  n'obmettrons  rien  de  tout  ce  qui  se  pourra 
dire  et  fère ,  au  nom  de  Vost^e  Majesté ,  envers  ceste 
Hoyne,  pour  la  liberté ,  restitution  et  advancement  de  la 
Royne  d' Escoce,  et  pour  avoir  permission  de  l'aller  veoir, 
et  puys  de  parfère  son  voyage. 

Il  est  certain  que  la  retrette  des  comtes  de  Northom- 

berland  et  de  Yuesmerland  n'a  tant  apaysé  les  troubles  du 
North ,  que  la  dicte  Royne  d'Angleterre  et  les  siens  ne 
craignent  bien  fort  qu'il  se  fasse  encores  une  reprinse  d'ar- 
mes, non  seulement  au  mesmes  pays  du  North,  où  l'exé- 
cution de  tant  de  pouvres  honunes,  qu'on  y  faict  mourir, 
ne  faict  qu'endurcyr  et  aigrir  davantage  les  aultres,  mais 
aussi  en  plusieurs  endroictz  de  ce  royaulme  ;  et  que ,  si 
ceulx  qui  se  sont  retirez  en  Escoce  retournent ,  la  seconde 
entreprinse  sera  trop  plus  dangereuse  que  la  première.   Il 
est  vray  que  ce  pendant  la  dicte  Dame  se  trouve  dellivrée  de 
deux  aultres  grands  soucys,  l'ung  du  costé  de  l'Irlande, 
et  l'aultre  des  Pays  Bas;  car  milord  Sideney  luy  a  mandé 
qu'en  une  course,  qu'il  a  f dicte  sur  les  saulvaiges  au  plus 
fort  de  l'hyver,  lorsqu'ilz  s'en  doubtoientle  moins,  il  a 
reprins  vingt  huict  lieux  fortz  sur  eulx ,  et  a  ramené  de 
prisonniers  cent  soixante  des  plus  principaulx  des  leurs, 
de  sorte  qu'il  se  promect  une  briefve  et  fort  heureuse  ys- 
sne  de  toutz  les  afiS^res  de  deUà.  Et  de  Flandres  la  dicte 
Dame  estime  avoir  ung  bien  asseuré  adviz  que  les  aprestz 
du  duc  d'Alve  contre  ce  royaulme  se  vont  réfroydissant , 
et  vont  estre  remiz  en  ung  aultre  temps  ;  ce  qui  lui  semble 
estre  davantaige  confirmé  par  la  dilligence  que  les  S'*  Es- 
pinola  et  Fiesque  font  icy  d'accommoder  le  faict  des  de- 
niers et  merchandises  d'Espaigne,  bien  fort  à  l'advantaige 
de  la  dicte  Dame. 

Les  adviz  des  aprestz  et  mouvemens  d'Allemaigne  con^ 
tinuent  en  ce  que ,  sans  aulcun  doubte ,  le  duc  de  Gazimir 
sera  en  campaigne  avec  cinq  mil  chevaulx  et  huict  mil 
hommes  de  pied ,  à  la  fin  de  febvrier  ou  au  commencement 
de  mars  ;  et  que  desjà  le  payement  de  ses  gens  pour  deux 
moys  est  consigné,  et  que  le  troisiesme  moys  se  payera  le 

jour  qu'il  commencera  de  marcher.  L'ambassadeur  d'Es- 
paîgne ,  qui  est  icy,  a  ung  non  guières  dissemblable  adviz , 
disant  ouvertement  que   c'est    pour  entrer  en  France - 
Néantmoins ,  son  parler  monstre  qu'il  crainct  assés  que  ce 
soit  pour  descendre  en  Flandres ,  de  tant  que  le  prince 
d'Orange  s'entremect  beaulcoup  de  l'entreprinse,  et  qu'il 
a  esté  devers  le  comte  Pallatin  à  Heldelberc ,  et  puys  eu 
poste  jusques  en  Saie  devers  le  duc  Auguste  ;  dont  le  duc 
d'Alve  a  mandé  haster  la  levée  que  luy  faict  le  duc  de 
Bronsouyc ,  affin  de  gamyr  tout  à  temps  le  Luxembourg 
de  bonnes  forces.  Tant  y  a  qu'ayant  monsieur  de  Lizy  na- 
guières  escript  que ,  nonobstant  les  grandes  difficultez  qu'il 
avoit  trouvées  aux  princes  protestans,  ilz  l'a  voient  enfin 
asseuré  du  secours  qu'il  leur  avoit  requis ,  il  est  à  croyre 
que  leur  premier  effort  se  fera  en  France  pour  ceulx  de  la 
Rochelle.  Le  secrétaire  du  comte  Pallatin ,  et  ceulx  qui 
sont  icy  pour  le  prince  d'Orange  et  pour  les  dicts  de  la  Ro- 
chelle, n'ont  encore  heu  résolue  responce  de  ce  conseil 
sur  le  prest  des  deniers  qu'ilz  demandent,  et  ceste  Royne 
s'en  excuse  bien  fort;  mais  ceulx  qui  ont  auctorité  près 
d'elle  trouvent  moyen  que  son  crédit  et  celluy  de   son 
royaulme  y  peuvent  estre  de  telle  façon  employez,  sans 
qu'il  luycoste  rien,  que  desjà  les  aultres  s'asseurent  de 
tirer  de  cest  endroict  cinquante  mil  escuz  ;  mais  ilz  incis- 
tent  à  plus  grand  somme  jusques  à  cent  cinquante  mille , 
non  sans  espérance  de  l'obtenir,  pourveu  qu'il  n'y  aille  rien 
de  la  bource  de  la  dicte  Dame  ;  et  ceulx  qui  mesurent  les 
finances,  dont  l'on  peult  avoir  quelque  notice  qu'ilz  pour- 
ront fère  estât  ceste  année,  disent  que  c'est  de  cinq  à  six 
centz  mil  escuz.  Je  mettray  peyne  de  les  empescher  de 
ce  costé  le  plus  qu'il  me  sera  possible. 

Les  Seigneurs  Magniffiques  de  la  Seigneurie  de  Venize, 
qui  sont  icy,  ont  obtenu  lettres  de  ceste  Royne  fort  ex- 
presses à  la  Royne  de  Navarre  poiu*  le  recouvrement  de 
leurs  vaysseâulx  et  merehandises ,  et  m'ont  prié  de  bailler 
mon  passeport  à  l'ung  d'entre  eulx,  qui  les  est  allé,  pré- 
senter, affin  que  si,  pour  le  temps,  il  estoit  contrainct  de  re^ 
lascher  en  France,  ou  qu'il  fût  rencontré  par  aulcuns  na- 
vyres  de  guerres  de  Vostre  Majesté  en  la  mer,  il  puisse 
tesmoigner  de  la  juste  occasion  de  son  voyage  au  dict  lieu 
de  la  Rochelle.  Sur  ce,  etc. 

Ce  xxviii®  jour  de  janvier  1570. 


LXXXVr  DÉPESCHE 

—  du  u«  jour  de  febvrier  1 570.  — 
(  Envoyée  par  Guillaume  de  La  Porte  exprès  jusques  à  Calais.) 

audience  accordée  par  la  reine  d'Angleterre  à  M'deMontlouet  et  à  Fambassar 
deur.  —  Reproche  fait  par  Elisabeth  à  la  reine  d'Ecosse  d'avoir  favorisé  la 
révolte  du  Nord.  —  Crainte  qu'il  ne  soit  permis  à  M'  de  Montlouet  ni 
d'accomplir  sa  mission,  vers  Marie  Stuart ,  ni  de  se  rendre  en  Ecosse. — ^ 
Nouvelle  de  la  mort  du  comte  de  Murray;  mesures  prises  par  Elisabeth  pour 
conserver  son  influence  en  Ecosse ,  malgré  cet  événement.  —  Vives  ins- 
tances faites  par  les  protestons  de  France  pour  obtenir  en  Angleterre  dease^ 
cours  d'hommes  et  d'argent 

Au  Rox. 

Sire,  deux  jours  après  ma  précédante  dépesche,  la- 
quelle est  du  xxvii®  du  passé ,  nous  avons  esté  à  Hampton- 
Gourt  devers  la  Royne  d'Angleterre,  à  laquelle  M'  de 
Montlouet  a  présenté  voz  lettres  et  reccomendations,  et  luy 
a  d'une  fort  bonne  et  agréable  façon  récitté  le  contenu  de 

sa  charge ,  sans  rien  obmettre  de  ce  qui  a  esté  requis  pour 
dignement  luy  porter  la  paroUe ,  et  la  créance  de  Yoz 
Majestez,  et  pour  luy  faire  bien  expressément  entendre 
vostre  intention  sur  le  faict  de  la  Royne  d'Escoce  :  en  quoy 
la  dicte  Dame  a  monstre  que  la  matière  hiy  estoit  de  bien 
grande  conséquence,  mais  qu'elle  n' estoit  encores  en  guières 
de  disposition  d'y  entendre  pour  des  occasions,  qu'elle  a  faict 
semblant  d'avoir  descouvertes  de  nouveau  contre  la  Royne 
d'Escoee  et  contre  l'évesque  de  Roz,  d'aulcunes  leurs 
menées  avec  le  comte  de  Northomberland  sur  les  derniers 
troubles  du  North;  et  n'a  toutesfoys  Layssé  de  donner  des 
responses  pleynes  à  la  vérité  d'indignation  envers  la  dicte 
Royne  d'Escoee,  mais  de  quelque  respect  envers  Voz  Ma- 
jestez  Très  Chrestiennes,  et  s'est  réservée  d'en  bailler, 
dans  trois  ou  quatre  jours,  de  plus  amples  après  qu'elle 
aura  heu  le  loysir  d'y  penser. 

Le  dict  sieur  de  Montlouet  luy  a  faict  des  remonstrances 
et  réplicques ,  fort  convenables  à  ce  propos ,  avec  instance 
de  luy  permettre  de  visiter  là  dicte  Dame  de  vostre  part ,  et 
dépasser,  puys  après,  jusques  à  ses  subjectz,  pour  aul- 
cunes  bonnes  occasions  que  Yoz  Majestez  le  dépeschent 
devers  elle  et  devers  euk.  A  quoy  j'ay  adjouté  ce  que  j'ay 
estimé  convenir  à  ceste  négociation ,  sellon  celle  que  j'ay 
assés  continuée  jusques  icy  de  ce  faict ,  et  sellon  les  adver- 
tissemens  du  dict  S*^  évesque  de  Roz  ;  mais  la  dicte  Dame 
a  remis  de  respondre  au  tout,  après  qu'elle  y  aura  pensé. 

Cependant  elle  a  couppé  assés  court  le  dict  propos , 
conune  si  elle  s'en  trouvoit  pressée ,  pour  demander  cu- 
rieusement des  nouvelles  de  Yoz  Majestez  et  de  celles  de 
la  paix.  A  quoy  le  dict  S*^  de  Montlouet  luy  a  amplement 
satisfaict;  dont,   des  propos  qu'elle  luy  a  tenuz  et  de  ses 

respoDses ,  et  pareillement  de  ce  qu'dUe  luy  a  dict  sur  le  faict 
de  la  fille  de  Mad®  de  Mwy  et  sur  ce  que  M*^  de  La 
M eilleraye  vous  avoit  escript  des  désordres  qui  coutinuent 
eneores  eu  la  mer,  je  laisse  au  dict  S"^  de  Mootlouet  de  le 
vous  fère  bientost  entendre  par  luy  mesmes,  s'il  ne  va  plus 
avant  ;  aînsy  qu'il  semble  qu'à  grand  difficulté  le  luy  voul- 
dra  l'on  permettre,  ou  bien  de  le  vous  escrîpre,  si,  d'ad- 
vanture ,  il  accomplit  son  voyage. 

Et  seulement  adjouxteray  icy,  Sire,  ce  que  la  dicte  Dame 
nous  a  dict  de  la  mort  du  comte  de  Mora,  comme  en  pas- 
sant par  une  rue,  en  la  ville  de  Lithquo,  il  a  esté  tué  d'ung 
coup  de  pistoUé ,  avec  quatre  balles  au  travers  du  corps,  par 
le  fils  du  chérif  du  dict  lieu ,  lequel  est  des  Amelthons ,  qui 
s'est  despuys  saulvé  ^  Duquel  coup  la  dicte  Dame  n'a  peu 
dissimuler  le  regrect  qu'elle  y  avoit ,  ce  qui  la  nous  a  (  sel- 
Ion  mon  adviz)  randue  moins  bien  disposée  en  ceste  pre- 
mière audience ,  sentant  possible  debvoir  advenir  beaulcoup 
de  mutation  de  ceste  noort  ez  choses  d'Escoce ,  et,  possible, 
beaucoup  en  celles  de  toute  l'isle;  dont  a  dépesché  en 
dilligence  le  S'  Randol  par  dellà  pour  deux  occasions  prin* 
cipallement;  l'une,  affin  de  solliciter  Teslection  d'ung 
aultre  régent ,  qui  soit  de  mesmes  disposition  envers  elle 
qu'estoit  le  dict  de  Mora  ;  et  l' aultre ,  pour  empescfaer  que 
le  comte  de  Northomberland  ne  soit  mis  en  liberté  sur  ce 
changement,  et  fère  beaulcoup  d'offres  et  promesses  là 
dessus. 

Ung  certain  capitaine  alleman,  nommé  Oulfan  d'Ar- 

*  Cet  événement  arriva  en  plein  jour,  le  23  janvier  1570,  au  moment  où 
le  régent  traversait  la  petite  ville  de  Linlithgow,  à  dix-sept  milles  d'Edimbourg. 
Jacques  Hamilton  de  Botfawell-Haugh ,  qui  se  vengea  par  ce  meurtre  des  re- 
lations que  Murray  avait  entretenues  avec  sa  femme,  trouva  moyen  de  s'échap- 
per et  de  se  réfugier  en  France. 

nac ,  est  despuys  naguières  arrivé  de  la  Rochelle  ;  par  la 
venue  duquel  le  jeune  comte  de  Mensfelt  haste  son  par- 
tement;  et  toutz  deux  sont  pretz  de  s'embarquer  pour 
passer  en  Allemaigne ,  affin  de  se  trouver  bientost  avec  le 
Cazimir  ;  lequel  ilz  cuydent  se  debvoir,  dans  peu  de  jours, 
mettre  eu  campaigne  ;  et  cependant  la  subvention  des  es-^ 
glizes  protestantes  de  ce  royaulme  commence  à  se  lever 
ainsy  que  je  Ta  vois  desjà  préveu,  et  possible  que  par  mes 
premières ,  je  vous  pourray  mander  combien  elle  se  mon- 
tera. Sur  ce,  etc. 

Ce  II**  jour  de  febvrier  1570, 

A    LA    ROYNE. 

Madame ,  ayant  la  Royne  d'Angleterre  remiz  à  fère  ^ 
d'icy  à  quatre  jours,  responce  à  M''  de  Montlouet  et  à  moy 
sur  les  choses  qu'il  luy  a  proposées  de  la  part  de  Yoz  Ma- 
jestez ,  il  n'y  auroit  guières  lieu  de  vous  dépescher  ce  pac- 
quet  jusques  alors ,  n'estoit  la  nouvelle  qui  cependant  est 
survenue  de  la  mort  du  comte  de  Mora  ;  laquelle  je  ne  vous 
veulx  aulcunement  retarder,  pour  l'aparance  qu'il  y  a  que 
d'icelle  ayt  à  naistre  bientost  beaulcoup  de  nouvelletez  en 
Escoce,  et  possible  assés  de  mutation  ez  choses  de  ce 
royaulme,  où  ce  coup  se  faict  desjà  tant  sentyr,  qu'il 
semble  qu'en  la  court,  et  par  tout  le  pays,  ung  chacun  en 
soit  bien  fort  esmeu  ;  et  n'a  la  dicte  Royne  d'Angleterre , 
après  l'avoir  sceu,  différé  que  bien  peu  d'heures  de  dépes- 
cher Randolf  en  Escoce,  pour  fère  en  toutes  sortes  qu'on 
y  substitue  ung  aultre  régent ,  qui  soit  pour  persévérer  aulx 
mesmes  trettez  qu'elle  avoit  avecques  le  deffunct,  avec 
offres  d'argent  et  de  forces  pour  meintenir  l'authorité  de 
celluy  qui  le  sera ,  et  pour  empescher  que  aulcuus  estran- 

giers  paissent  estre  appeliez  contre  luy  danâ  le  pays;  dont 
aulcuns  estiment  que  le  frère  du  dict  de  Mora  tiendra 
meintenant  ce  lieu.  En  quoy  Yostre  Majesté  considérera, 
au  cas  que  M' de  Montlouet  n'ayt  permission  de  passer  jus- 
ques  en  Escosse  par  terre ,  s'il  sera  expédiant  d'y  dépescfaer 
ung  aultre  par  mer,  qui  y  puisse  arriver  avant  que  les 
choses  y  soient  establyes  à  la  dévotion  des  adversaires  de 
la  dicte  Royne  d'Escoce.  L'on  a  adviz  icy  que  Domber- 
trand  a  esté  avitaillé  par  deux  navyres  françoys,  dcoit  ne 
fault  dottbter  que  le  party  de  la  dicte  Dame  ne  s'en  trouve 
grandement  confirmé  dans  le  pays ,  et  je  sçay  qu'il  en  faict 
grand  mal  au  cueur  à  plusieurs  en  ceste  court.  Sur  ce ,  etc. 

Ce  ii«  jour  de  febvrier  1570, 


LXXXVir  DÉPESCHE 

—  du  \^  jour  de  febvrier  1570.  — 
(  Envoyée  par  Mr  de,  Montlouet  s'en  retomant  devers  le  Roy.) 

Nouvelle  audience  accordée  à  IT  de  Montlouet  -*- Refus  fait  par  Elisabeth  de 
lui  donner  passage.  —  Motifs  qui  ont  dû  l'engager  à  prendre  ce  parti. 
—  Arrestation  de  Tévéque  de  Ross.  —  Protestation  de  la  reine  d'Angle- 
terre qu'elle  veut  se  maintenir  en  paix  avec  le  roi ,  et  qu'elle  ne  donnera 
aucun  secours  à  ceux  de  la  Rochelle.  -^  Préparatifs  faits  en  Angleterre 
contre  l'Ecosse.  —  Nécessité  d'envoyer  cans  retard ,  par  mer,  un  député  en 
Ecosse ,  et  de  ne  rien  négliger  pour  arrêter  l'exécution  des  projets  des 
Anglais.  —  «ote  remise  à  M'  de  Montlouet  sur  l'état  général  des  afliedres 
d'Angleterre  et  d'Ecosse. 

Au  Roy. 

Sire ,  ayant  la  Royne  d'Angleterre ,  au  boult  de  huict 
jours ,  faict  entendre  à  M'  de  Montlouet  et  à  moy ,  avec 

quelqae  aparat ,  en  |»résence  de  unze  seigneurs  de  son  con- 
seil, touchant  les  affères  de  la  Royne  d'Escoce,  que  de 
laysser  passer  le  dict  S"^  de  Montlouet  ju^ques  au  lieu  où  est 
la  dicte  Dame,  et  puys  de  là  eu  Escoce ,  eUe  ne  ]e  pouvoit 
meintennant  en  façon  du  inonde  consentyr ,  pour  de^  occa- 
sions, jesquelles,  si  eussent  esté  bien  sceues,  lorsqu'il  fut 
dépesché ,  elle  s'assure  que  Yostre  Majesté  m  luy  eust 
donné  charge  d'y  aller;  et  que  de  la  seurtéde  la  dicte  Dame 
Yostre  Majesté  pouvoit  croyre  que ,  quand  la  dicte  Royne 
d' Escoce  auroit  bien  machiné  de  la  fère  tuer  à  elle  d'ung 
coup  de  haquebutte ,  elle  pourtant  ne  consentyroit  jamais 
qu'on  touchât  ny  à  sa  vie ,  ny  à  sa  personne  ;  et  que  de  son 
bon  trettement  elle  le  luy  fesoit  fère  tel  et  à  telz  frays 
qu'elle  sçayt  que  l' Escoce  ne  seroit  pour  y  fomyr  de  mes- 
mes.  Au  regard  de  sa  plus  grande  liberté  et  restitution  à 
sa  couronne,  qu'encor  qu'elle  n'eust  à  rendre  compte  qu'à 
Dieu  seul  de  ses  actions  en  cella ,  elle  néantmoins  les  vous 
feroit  entendre  par  son  ambassadeur ,  ou  par  ung  gentil- 
homme exprès  ,  avec  espérance  que  vous  les  trouverez  si 
équitables,  que  dorsenavant  vous  ne  seriez  tant  pour  la  dicte 
Royne  d' Escoce ,  que  vous  ne  fussiez  aussi  pour  elle  ;  et  de 
tout  ce  que,  avec  ung  bien  long  et  préparé  discours  et 
avec  plusieurs  démonstrations ,  elle  a  desduict  là  dessus , 
le  dict  S^  de  Montlouet  le  saura  trop  mieulx  représaoter  à 
Voz  Majestez  que  je  ne  le  vous  sçauroîs  escripre,  vous  * 
pouvant  asseurer.  Sire,  qu'il  a  si  vifvement  répliqué  et 
tant  fermement  incisté  à  la  dicte  Dame  sur  toutz  les  poinctz 
de  l'instruction,  que  Vostre  Majesté  luy  avoit  baillée,  qu'il 
ne  s'y  peult  rien  désirer  davantaige.  Et  j'ay  adjouxté  ce 
que  j'ay  peu  de  plus  exprès  pour  la  presser  de  luy  fère 
meilleure  responce  ;  mais  le  mariage  du  duc  de  Norfolc  et 

reMévation  du  North  lui  sont  deux  oflances  si  rescentes, 
lesqudes  elle  impute  à  la  dicte  Dame,  et  la  mort  du  jcomte 
de  Mora  les  luy  a  tant  rafreschies,  que  nulle  sorte  d'apareil 
y  peult  encore^  estre  bonne  ;  mesmes ,  sur  ce  dernier  cour- 
roux de  la  mort  du  comte  de  Mora ,  elle  a  faict  resserrer 
l'évesque  de  Roz  ez  mains  de  Févesque  de  Londres ,  qui 
sont  deux  fort  différantz  personnages ,  en  meurs  et  en  reli* 
gion  ,  l'ung  de  l'autre  ;  dont  semble  qu'il  fault  cpi'avec  le 
temps  vieime  le  remède  de  ce  mal. 

Je  laisse  an  dict  S'^  de  Montlouet  de  vous  dire  le  contante- 
ment  que  la  dicte  Royne  d'Angleterre  a  monstre  avoir  de  ce 
que  Voz  Majestez  Très  Ghrestieiisies  se  sont  vollues  con- 
jouyr  avecques  elle  sur  la  paciffication  des  troubles  de  son 
royaulme,  et  les  bonnes  paroUes  qu'elle  a  dictes  en  cdla, 
qui  toutjour  en  use  de  fort  bonnes  ez  dioses  qui  luy  sont 
proposées  de  Yoz  Majestez,  sinon  en  ce  qu'on  luy  touche 
de  la  Royne  d'Escoce  ;  et  vous  dira  pareillement  les  pro- 
messes, qu'elle  nous  a  faictes,  de  n'assister  en  aulcune 
sorte  à  ceulx  de  la  RœheUe  ccmtre  Yostre  Majesté  ei  sur 
ce,  etc. 

Ce  X*  jour  de  febvrier  1570. 

A  LA  Royne. 

Madame ,  il  n'a  tenu  ny  à  soing,  ny  à  dilligence,  ny  à 
fère  bien  dignement  et  expressément  entendre ,  par  M*^  de 
Montlouet ,  à  la  Royne  d'Angleterre  les  choses  de  sa  charge, 
ny  encores  à  les  avoir  bien  préparées  et  sollicitées  par 
M^  de  Roz  et  par  moy ,  aultant  qu'il  nous  a  esté  possible , 
que  le  dict  S'  de  Montlouet  ne  raporte  une  meilleure  res- 
ponce  qu'il  ne  faict  sur  les  affères  de  la  Royne  d'Escoce  ; 

mais  le  mariage  du  duc  de  Norfolc  et  l'ellévation  du  North 
y  font  ung  très  grand  obstacle  et ,  possible ,  y  en  faict 
davantaige  la  mort,  naguières  survenue,  du  comte  de 
Mora  ;  laquelle  la  dicte  dame  et  ceulx  de  son  conseil ,  qui 
sont  protestantz ,  monstroient  de  la  prendre  plus  à  cueur 
que  nul  aultre  accident  qui  leur  eust  peu  advenir  ^  et  sont 
après  à  fère  plusieurs  grandz  et  nouveaulx  desseings  là 
dessus  ;  dont  desjà  ont  mandé  renforcer  bien  fort  la  gar- 
nyson  de  Barvich ,  et  crains  assés  qu'ilz  veuillent  dresser , 
du  premier  jour,  armée  pour  l'envoyer  par  dellà,  comme 
j'en  ay  quelque  sentyment;  laquelle  survenant  en  la  divi- 
sion ,  où  est  à  croyre  que  ce  royaulme  se  trouve  meinten- 
nant ,  elle  sera  pour  y  fère  des  effectz ,  qui  seront ,  par 
avanture,  dommaigables  à  l' advenir  ;  dont  je  perciste  en 
ce  que ,  par  mes  précédantes ,  j'ay  escript  que ,  ne  voulant 
ceste  Royne  permettre  que  le  Roy  et  Vous  y  puissiez  en- 
voyer quelqu'un  des  vostres  par  terre,  qu'il  sera  bon  que 
y  dépeschiez  promptement  ung  personnaige  de  bonne  qua- 
lité par  mer,  qui  soit  pour  moyenner  et  establyr,  avec 
vostre  auctorité,  une  bonne  concorde  entre  les  seigneurs 
du  pays  ;  et  les  bien  disposer  de  résister  aux  estrangiers , 
et  y  relever  le  nom  de  leur  Royne  ;  en  quoy  semble  aussi , 
si  Voz  Majestez  n'y  peuvent  pour  ceste  heure  envoyer  for- 
ces ,  qu'il  sera  fort  à  propos  que  envoyez  au  moins  quelques 
capitaines,  et  gens  d'entendement  et  de  valleur,  qui  les 
saichent  bienconduyre.  Sur  ce,  etc. 

Ce  x«  jour  de  febvrier  1570. 

Ce  qui  s'ensdit  a  esté  baillé  à  M'  de  Montlouet  pour  luy  senryr  de 
mémoyre. 

De  la  communicquation  que  M"  de  Montlouet  et  moy  avons  heu 
ensemble ,  touchant  ses  deux  instructions ,  il  se  pourra  servyr  de 
l'ordre  d'icelles  comme  d'ung  mémoire ,  pour  tout  ce  que  je  luy  ay 
dict  sur  ung  chacun  article,  aSin  d'en  satisfère  Leurs  Majestez. 

Et  Textraict  de  la  lettre ,  que  j'escriptz  au  Roy ,  s'il  luy  playt  de 
l'emporter ,  sera  pour  nous  conformer  Tung  à  l'aultre  ez  choses  que 
la  Royne  d'Angleterre  nous  a  respondues  sur  le  faict  de  la  Royne 
d'Escoce. 

De  la  continuation  de  la  paix  ;  —  Il  pourra  dire  que  la  Royne  d'An- 
gleterre monstre  d'y  vouloir  persévérer,  et  semble  que  ceulx  de  1% 
Rochelle  ne  tireront  d'elle  aulcun  manifeste  secours  ;  mais  ne  fault 
doubter  que,  par  moyens  secrects  et  soubz  aultres  prétextes,  les  siens 
ne  les  accomodent^  par  mer  et  en  Allemaigne,  aultant  que,  sans 
mettre  leur  Mestresse  à  la  guerre ,  ilz  le  pourront  fère. 

Le  jeune  comte  de  Mensfelt  est  desjà  embarqué,  lequel  anticipe  de 
deux  moys  son  partement ,  parce  que^  par  ung'navyre  venu  du  North, 
l'on  asceu  que.ceste  année  la  mer  n'a  point  gelé;  et  va  descendre  eu 
Hendein ,  dont  s'estime  qu'à  son  arrivée  en  Allemaigne ,  avec  les 
responces  et  lettres  de  crédict  d'icy ,  le  Cazimir  el  le  prince  d'O- 
range se  mettront  incontinent  en  campaigne.  Les  dictes  lettres ,  à  ce 
qu'on  dict ,  sont  pour  trente  mil  livres  esterlin  en  tout ,  c'est  cent 
mil  escuz ,  ce  que  je  n'ay  encores  bien  vériffié. 

De  Testât  des  affères  de  la  Royne  d'Escoce  et  du  duc  de  Norfolc  ; 
—  J'ay  monstre  à  M' de  Montlouet  aulcunes  petites  lettres,  qui  tesmoi- 
gnent  ce  qui  en  est,  et  ce  qu'ung  chacun  d'eulx  espère  particullière- 
ment  pour  soy ,  et  ce  que  l'ung  espère  pour  l'aultre. 

Et  pareillement  ce  qu'elle,  pour  son  regard,  espère  du  secours  de 
Flandres ,  et  l'instance  qu'elle  en  faict ,  et  ce  que  luy  espère  de  celluy 
de  France ,  et  comme  il  presse  de  le  haster. 

L'estat  des  choses  d'Escoce.  —  Ledinthon  et  milor  Herys,  hors  de 
pryson ,  ont  relevé  avec  les  principauix  de  la  noblesse  le  nom  et 
tiltre  de  leur  Royne.  — Le  duc  de  Chastellerault  encores  prisonnier. 
—Le  comte  de  Morthon  et  Lendzey  ont  juré  la  vengeance  de  la  mort  du 
comte  de  Mora.~  S'entend  que  le  comte  deNorthomberlandesten  li- 
berté. Celluy  de  Yuesmerland  a  couru  jusques  sur  quelque  garnyson 
d'Angleterre  et  l'a  surprinse. 

La  Royne  d'Angleterre  semble  vouloir  préparer  une  armée.  Je  n'ay 
poinct  argument  que  ce  soit  contre  la  France ,  sinon  par  aulcuns  ad- 
viz  de  Tannée  passée  que  une  descente  d'Anglois  en  Picardie  doibt 
concourir,  quant  le  Cazimir  conduyra  son  armée  vers  ce  quartier  là, 
ayant  promiz  de  s'employer  à  la  reconqueste  de  Callayspour  la  dicte 
Dame  ;  à  quoy ,  à  toutes  advantures ,  Leurs  Majestez  feront  prendre 
garde. 

La  plus  grand  opinion  est  que  ce  sera  pour  aller  en  Ëscoce ,  affin 
d'y  establyr  le  comte  de  Morthon  régent ,  ou  bien  fère  intervenir  le 
comte  de  Lenoz  au  gouvernement  de  Testât ,  et  de  la  personne  du 
prince  son  petit  filz  ;  et  le  maintenir  comme  son  subject  en  ce  sien 
droict ,  par  toutz  les  moyens  qu'elle  pourra ,  ou  bien  pour  se  saysir, 
si  elle  peult,  du  dict  petit  prince  et  le  transporter  en  Angleterre  ;  et , 
possible,  pour  y  fère  quelque  conqueste  ;  et ,  en  monstrant  de  vou> 
loir  appeller  à  la  succession  de  son  royaulme  le  dict  petit  prince ,  se 
saysir  cependant  des  deux ,  le  tout  par  prétexte  d'aller  contre  ses  re- 
belles du  North,  qui  se  sont  retirez  au  dict  pays. 

La  détention  de  l'évesque  de  Roz  et  des  aultres  seigneurs  catholi- 
ques porte  grand  empeschement  à  ma  négociation  de  la  liberté  et  es- 
largissement  ;  desquelz  ne  se  parle  ung  seul  mot. 

Des  dififérandz  des  Pays  Bas ,  et  ce  que  EspinoU  et  Fiesque  en 
trettent  d'ung  costé,  et  ce  que  l'ambassadeur  et  Anthoneda  en 
trettent  de  Taultre ,  pareillement  ce  que  Cecille  cerche  d'en  fère 
mettre  en  avant  par  le  S'  Ridolfy,  et  la  remonstrance  que  j'ay  faict 
au  dict  ambassadeur  pour  empeseher  Faccord  des  deniers. 

Du  S'  Chapin  Vitel, 

De  ce  que  Leguens  a  mandé. 

De  fère  administrer  justice  en  Bretaigne  aulx  Angloys. 

Au  cas  que  la  Royne  d'Ëscoce  se  veuille  retbrer  en  France,  me 
mander  si  Leurs  Majestez  Tauront  agréable ,  et  qu'est  ce  que  j'auray 
à  fère ,  si  elle  entreprend  de  passer  en  Flandres. 

Parler  à  Monsieur  le  duc  de  la  pleincte  que  ceulx  ci  font  qu'on 
retarde  par  trop  à  Paris  les  passeportz  à  leur  ambassadeur. 


—  47  — 

LXXXVIir  DÉPËSCHE 

—  du  xHi«  jour  de  febvrier  1670.  — 
{Envoyée  exprès  jusqties  à  Calais,  par  Olyvier  Cambetiion,) 

Efforts  faits  en  Angleterre  pour  obtenir  le  consentement  de  r^pagne ,  afin 
de  disposer  des  deniers  saisis  et  déposés  à  la  Tour.  —  Intérêt  du  roi  à  l'em- 
pêcher pour  que  cet  argent  ne  serve  pas  à  faire  des  levées  d'hommes  contre 
la  France.  —  Affaires  d'Ecosse. 

Au  Roy. 

Sire ,  les  choses  que  M'  de  Montlouet  a  vues ,  et  enten- 
dues icy ,  et  celles  dont  nous  avons  heu  communication  en- 
semble ,  il  les  sçaura  si  bien  représenter  à  Voz  Majestez , 
que  je  n'entreprendray  de  vous  en  toucher  icy  ung  seul 
mot  ;  seidement  je  vous  diray,  Sire ,  touchant  celtes  qui 
sont  venues  à  ma  cognoissance ,  despuys  qu'il  est  party, 
que  le  voyage  qu'il  sçayt  que  M' le  cardinal  de  Chatillon  a 
faict  à  Hamptoncourt ,  le  jour  de  caresme  prenant ,  a  esté 
pour  deux  occasions  ;  Tune ,  pour  prier  la  Royne  d'Angle- 
terre de  permettre  à  Rouvrey,  lequel  par  fortune  de  temps 
est  arrivé  maUade  et  blessé  à  Grènezé ,  qu'il  y  puisse  de- 
meurer quelque  moys  pour  se  guéryr,  nonobstant  Testroicte 
défiance  qu'il  y  a  de  n'y  souffrir-  aukun  estrangier,  ce  qu'il 
a  facillement  obtenu;  et  l'aultre  occasion  est  pour  très 
instemment  prier  la  dicte  Dame ,  avec  lés  ambassadeurs  des 
princes  protestans ,  et  avec  ceulx ,  qui  naguières  sont  ve- 
nuz  de  la  Rochelle ,  qu'elle  veuille  acquiter,  à  ce  prochain 
mars ,  certaine  portion  d'ung  sien  debte  qu'elle  a  promiz  de 
payer  en  AUemaigne,  affin  qu'ilz  s'en  puyssent  ayder  à 
fère  leurs  levées,  prenant  sur  eulx  la  dicte  portion  du  prin- 

cipal  avec  les  intérestz  pro  rata.  Mais  à  cecy  la  dicte  Dame 
a  responda  qu'elle  avoit  meintenant  tant  d'affères  en  son 
royaume,    qu'elle  estoit  pour  entrer  plus  tost  en  nou- 
veaulî  empruntz  que  de  payer  les  vieulx  debtes,  et  qu'il 
n' estoit  possible  qu'elle  entendit  à  faire  aulcun  payement, 
si  elle  ne  s'aydoit  des  deniers  d'Espaigne,  ausquelz  elle 
n'avoit  encores  touché  ,  attandant  qu'il  s'y  Rt  quelque  bon 
accord.  Sur  quoy,  se  trouvant  que  Espinola  et  Fiesque 
avoient  miz  en  avant  une  composition  au  nom  des  mer- 
chans,  delaysser  les  dicts  deniers  à  la  dicte  Dame,  jusques 
à  l'entier  accord  des  différans  des  Pays  Bas,  à  intérest 
de  dix  pour  cent  pour  l' advenir,  sans  payer  rien  du  passé,  et 
baillant  seulement  la  chambre  de  Londres  et  mestre  Grassein 
pour  respondans,  tant  du  principal  que  des  dictz  intérestz,  il 
se  faict  une  extrême  sollicitation  que  cella  s'effectue  ;  et  je 
inciste ,  de  tout  ce  qu'il  m'est  possible  envers  l'ambassadeur 
d'Espaigne,  qu'il  le  veuille  empescher,  luy  remonstrant  que 
ce  sera  accommoder  d'aultant  ceulx  qui  vous  mènent  la 
guerre  en  vostre  royaulme,  lesquelz  se  prévauldront  de 
ces  deniers  ;  et  il  sçayt  combien  il  y  court  un  grand  préju- 
dice pour  son  Mestre  :  à  quoy  il  m'a  promis  défère  tout  ce 
qu'il  pourra  pour  l'interrompre,  mais  il  creinct  que  Albor- 
noz,  secrétaire  du  duc  d' Alve,  tienne  la  main  à  cella  pour  l'a- 
mytié  qu'il  a  avec  les  dicts  Espinola  et  Fiesque,  ou  pour 
avoir  receu  d'eulx  un  présent  de  douze  ou  quinze  mil  es- 
cuz,  ainsy  qu'on  dict  qu'ilz  en  offrent  icy  ung  aultre  de 
cinquante  mil  escuz  au  comte  de  Lestre  et  de  vingt  mil  à 
Cecille.  Mais  je  ne  puys  croyre  que  les  dicts  Espinola, 
Fiesque  et  Albomoz  mènent  ung  tel  faict,  qui  touche  gran- 
dement l'intérest  du  Roy  d'Espaigne,  duquel  ilz  sont  sub- 
jectz,  et  bien  fort  sa  réputation  et  celle  du  duc  d'Alve, 

pareillement  roffance  de  son  ambassadeur,  icy  résidant,  et 
des  aultres  deux  ambassadeurs  qui ,  à  diverses  foys,  y  ont 
esté  envoyez ,  ensemble  celle  qui  a  esté  faicte  à  leurs  na- 
vyres ,  à  leurs  subjectz  et  merchandises ,  sans  que  le  dict 
Roy  Catholique  et  le  duc  d' Alve  y  soient  consentans.  Et 
j'ay  freschement  heu  adviz ,  assés  conforme  à  ce  que  j'ay 
dict  au  dict  S""  deMontlouet,  que  l'on  est  après  de  tirer  le 
Roy  d'Espaigne  hors  de  l'obligation  des  merchans,  et  du 
risque  des  dicts  deniers  ;  et  qu'avec  cella ,  il  dissimulera 
pom-  ceste  foys  tout  le  reste ,  dont  semble  estre  fort  requis , 
Sire ,  que  Vostre  Majesté  face  instamment  requérir  le  dict 
duc  d'Alve  de  ne  souiTrir  que  les  dicts  deniers  soyent  ainsy 
délayssez  à  la  dicte  Dame  par  la  composition  des  merchans  ; 
car,  s'il  s'y  oppose,  la  dicte  Dame  n'y  ozera  toucher,  et, 
autrement,  il  est  tout  certain  qu'il  en  sera  envoyé  une 
partie  en  Allemaigne  pour  fère  les  levées  ;  vous  suppliant 
très  humblement.  Sire ,  me  pardonner,  si  je  vons  oze  dire 
que,  au  poinct  où  vous  et  vos  afiferes  se  retrouvent  meinte- 
nant,  une  telle  chose  n'est  aulcunement  tollérable  au  dict 
duc  d'Alve. 

Au  surplus,  il  semble  que  ceste  Royne  et  les  siens  se 
veuillent  bientost  résouldre  à  l'entreprinse  des  choses  d'Es- 
coce;  car  ils  sont  toutz  les  jours  à  consulter  là  dessus ,  dont 
je  mettray  peyne  de  descouvrir,  aultant  qu'il  me  sera  pos- 
sible, leurs  dellibérations ,  et  de  fère  que  les  partisans  de  la 
Royne  d'Escoce  par  délia  en  soyent  advertys  ;  et  suys  tout- 
jours  d' adviz.  Sire,  que  debvez  envoyer  piromptement 
ung  ou  deux  personnaiges  de  bonne  qualité  par  dellà  pour 
confirmer  le  pays  à  vostre  dévotion ,  ainsy  que  ceulx  cy  y 
dépeschent  de  leur  part  adcuns  de  leur  conseil,  pour  le 
disposer,  s'ilz  peuvent,  à  la  leur;  et  cependant  j'ay  advyz 


III. 

qu'ilz  ont  mandé  armer  promptement  deux  grands  navyres 
à  Bristo ,  et  mettre  cent  cinquante  bons  hommes  dessus , 
pour  surprendre  les  deux  navyres  françoys  qui  sont  allez 
avitaiUer  Dombertran,  ainsy  qu'ilz  s'en  retourneront.  A 
quoy  Yostre  Majesté  advisera  du  remède  qui  s'y  pourra 
donner.  Sur  ce,  etc. 

Ce  xiii*  jour  de  febvrier  1570. 


LXXXIX*  DEPESCHE 

—  du  XTU*  jour  de  febvrier  1570.  — 
(  Envoyée  par  Joz ,  vmu  secrétaire ,  exprès  jtuques  à  la  court.  ) 

Nécessité  de  se  prémunir  en  France  contre  Texpédition  qui  se  prépare  en 
Allemagne.  —  Secours  d'argent  et  de  munitions  que  l'on  se  dispose  à  en- 
voyer d'Angleterre  à  la  Rochelle.  — État  des  affaires  en  Ecosse  après  le 
meurtre  du  comte  de  Murray.  —  Armement  fait  à  Londres  que  Ton  pour- 
rait craindre  de  voir  diriger  contre  Calais.  —  Divisions  qui  se  continuent 
entre  les  seigneurs  d'Angleterre.  —  Offre  faite  an  roi  de  la  part  d'un  sei- 
gneur anglais.  —  uémoire  sur  les  afliaires  générales  d'Angleterre  et  d'Ecosse. 
—  Regret  éprouvé  par  Elisabeth  de  la  mort  de  Murray.  —  Dispositions 
prises  en  Angleterre  pour  mettre  le  royaume  en  état  de  défense,  et  four- 
ANp  de  l'argent  aux  protestants  de  France. 

Au  Roy. 

Sire,  ayant  miz  peyne  de  vériffier l'adviz  que,  par  mes 
précédantes,  duxiii^  du  présent,  je  vous  ay  mandé  tou- 
chant certains  deniers,  qu'on  presse  la  Royne  d'Angleterre 
de  fomyr  en  Allemaigne  sur  l'acquit  de  ses  debtes ,  afin 
que  les  princes  protestans  s'en  puyssent  accommoder  au 
payement  de  leurs  levées,  je  tiens  pour  asseuré ,  (nonobs- 
tant que  In  dicte  Dame  et  les  siens  facent  démonstration 

tonte  au  contraire,  et  que  W  l'ambassadeur  d'Espaigne , 
qui  n'a  moins  suspect  en  cest  endroict  ce  qui  s'en  pour- 
chasse au  nom  du  prince  d'Orange^  quemoy  la  sollicita- 
tîon  de  ceulx  de  la  Rochelle,  nen  ayt  encores  rien  des- 
couvert ,  )  que  néantmoins  ta  chose  est  desjà  toute  conclue , 
aiusy  que  j'ay  baillé,  par  instruction,  à  ce  mien  secrétaire , 
de  le  fère  particuUièrement  entendre  à  Voz  Majestez  ;  et 
semble ,  Sire ,  que  ne  debvez  plus  demeurer  sur  le  doubte 
si  les  Allemans  descendront  ou  non ,  mais  vous  préparer 
comme  pour  leur  résister  et  pour  leur  empescher  l'entrée 
de  vostre  royaulme;  à  laquelle  dellibération ,  de  fomyr 
deniers ,  j'entans  que  la  dicte  Dame  a  beaulcoup  résisté , 
comme  celle  qui  ne  s'en  vouloit  auculnement  despourvoir  ; 
mais  elle  n'a  sceu  comment  enfin  s'excuser  de  n'acquicter 
son  debte  et  fère  tout  ensemble  playsir  à  ses  amys ,  sans 
qu'il  luy  coste  que  la  seule  advance  de  l'argent  qu'elle 
doibt,  dont  elle  demeure  quicte;  et  néantmoins  luy  sera 
dans  quelques  moys  rembourcé.  J'ay  d'ailleurs  envoyé  soi- 
gneusement enquérir,  par  les  portz  de  ce  royaulme,  s'il 
y  auroit  aulcun  congé ,  ou  permission,  d'enlever  pouldres 
et  monitions  pour  la  Rochelle;  et  m'a  Ton  raporté  qu'à  la 
vérité  il  n'y  a  nulle  expresse  permission  de  cella ,  mais 
qu'aulcuns  merchans  ont  bien  achapté  secrectement  des 
bledz  et  des  chairs  en  ce  pays ,  et  ont  faict  venir  de  Nu- 
remberg ,  de  Hembourg  et  d'Anvers ,  des  pouldres ,  des 
armes ,  des  beuffles  et  choses  semblables  pour  les  envoyer 
à  la  Rochelle,  afin  de  faire  leur  profict;  à  quoy  j'essaye 
bien  de  les  empêcher ,  mais  ils  nyent  que  ce  soit  pour  la 
RochelFe  ;  néantmoins  j'ay  adverty  ceulx  de  ce  conseil  que 
Vostre  Majesté  déclairera  de  bonne  prinse  tous  les  vays- 
seaulx  qu'on  trouvera  retournans  du  dict  lieu. 

Lés  choses  d'Ëscoce  se  racontent  en  diverses  façons, 
mais  Ton  tient  pour  la  plus  vraye  que  le  comte  de  Morthon 
s'est  YoUu  ingérer  au  gouvernement  du  pays  en  qualité  de 
régent;  et  que  plusieurs  des  grandz  s'y  sont  opposés,  et 
ont  si  bien  relevé  le  nom  de  leur  Royne  que  son  auctorité 
y  est  pour  ceste  heure  la  plus  recogneue  ;  et  que  le  duc 
de  Chatellerault  «st  encores  prisonnier  et  resserré  davan- 
taige  pour  la  souspeçon  du  murtre  du  comte  de  Mora  ;  que 
Ledinthon  est  hors  de  pryson;  que  les  principaulx  des  deux 
factions  ont  convenu  de  laysser  courir ,  pour  ceste  heure , 
le  seul  exercisse  de  la  religion  nouvelle  dans  le  pays ,  et 
que  pour  l'establissement  des  afifères  l'on  assemblera  les 
Estatz,  où  s'espère  que  le  retomret  restablissement  de  leur 
Royne  sera  requiz. 

J'entans  que  ceulx  cy  arment  plus  de  vaysseaulx  que 
les  deux  que  j'ay  mandé  par  mes  précédantes ,  tout  au 
long  de  la  coste  d'ouest,  pour  garder  que  nulz  navyres 
estrangiers  puissent  aller  ny  venir  en  Escoce^,  espécialle- 
ment  à  Dombertran.  Sur  ce,  etc. 

Ce  xvii*'  jour  de  febvrier  1570. 

Je  viens,  tout  à  ceste  heure,  d'estreadverty  que  ceulx  cy  sont  après 
à  ordonner  ung  grand  armement  des  navyres  de  guerre  de  cesie 
Royne  et  aultres  de  ce  royaume,  pour  une  grande  entreprinse^ 
qu'ilz  veulent  exécuter  avec  inteltigence  du  prince  d'Orange ,  qui 
les  doibt  ayder  de  ses  vaysseaulx  qu'il  a  en  mer^  sous  la  charge  du 
S'  de  Olain  et  du  bastard  de  Briderode  ;  et  espèrent  aussi  se  préva- 
loir de  ceulx  de  la  Rochelle.  Aulcuns  soupeçonnent  que  ce  soit  sur 
Callais,  dont  j'ay  réouvert  le  pacquet  pour  y  adjouxter  cest  article, 
encor  que  je  ne  Taye  plus  avant  vériffîé.  J'ay  aussi  présentement  re- 
ceu  les  deux  dépesches  de  Yostre  Majesté ,  du  xxvii*  du  passé  et  du 
sixiesme  d'estuy  cy,  par  un  mesme  courrier,  sur  lesquelles  je  verray 
bientost  ceste  Royne,  et  ne  changeray  rien  pour  la  venue  d^icelles 
en  ceste  dépesche. 

A    LA   ROYNB. 

Ct)iffrr •  —  [Madame ,  la  division  continue  toutjour  en  ce 
royaume ,  et  le  malcontantement  croyt  de  plus  en  plus  ez 
cueurs  des  priucipaulx  et  des  Catholiques,  parce  que  les 
gouverneurs,  qui  sont  des  moindres  et  toutz  protestans, 
procèdent  insolentement  contre  eulx  ;  dont  ne  peult  estre 
que  bientost  l'altération  ne  s'en  monstre  bien  grande,  et 
que  la  cause  de  la  religion,  celle  de  la  Royue  d'Escoce, 
celle  des  seigneurs  prisonniers ,  et  encores  celle  de  Tin^ 
certaine  succession  de  ce  royaulme ,  qui  ont  chacune  leurs 
partisans,  ne  produyse  de  divers  effectz  ;  en  quoy  je  met- 
tray  peyne  de  tenir  le  nom  du  Roy  le  plus  relevé  que  je 
pourray ,  et  qu'il  n'y  en  ayt  point  de  plus  respecté  que  le 
sien. 

X....  m'est  venu  trouver,  sur  les  dix  heures  de  nuict , 
pour  me  dire  que ,  s'il  playt  au  Roy  de  le  recepvoir ,  il 
passera  très  vollontiers  à  son  service ,  avec  une  si  bonne 
entreprinse  en  main  que ,  quant  Sa  Majesté  la  vouldra 
exécuter,  il  la  trouvera  très  utille  pour  sa  grandeur,  ad- 
jouxtant  plusieurs  occasions  de  son  malcontantement  et  de 
celluy  des  principaulx  seigneurs  de  ce  royaulme.  Sur  quoy, 
ne  saichant  s'il  venoit  pour  m'essayer,  j'ay  respondu  que 
je  ne  sçavoîs  que  le  Roy  eust  aultre  intention  que  fort 
bonne  à  l'entretennement  de  la  paix  avec  la  Rope  d'An- 
gleterre et  avec  son  royaulme;  mais,  parce  que  toutes 
ses  prétencions  et  désirs  ne  me  pouvoient  estre  cognuz ,  je 
ne  faiddrois  de  l'advertir  de  ce  qu'il  me  disoit,  et  qu'il  pou- 
voit  bien  considérer  que  Sa  Majesté  *avoit  à  se  douloir , 
aussi  biea  que  luy  ,   de  ceulx  qui  gouvernoient  en  ce 

royaume;  et  qu'à  ceste  occasion  il  le  pourroit  bien  accepter 
et  l'employer  à  s'en  revencher  ensemble  ;  doat  il  m'a 
dict  qu'il  viendra ,  dans  quelque  temps ,  sçavoir  la  responce 
que  Vostre  Majesté  m'aura  faicte].  Sur  ce,  etc. 

Ce  XVII*  jour  de  febvrier  1570. 


Instrdgtion  ad  S'  DE  Jo8  de  ce  qu'U  aura  à  dire  à  Leurs  Majestez , 
oultre  le  contenu  de  la  dépesche. 

Ainsy  que  la  Royne  d'Angleterre  estoit  après  à  esteindre  les 
troubles  du  North ,  et  à  pourvoir  qu'ilz  ne  se  peussent  plus  rallumer  ; 
et  qu'elle  faisoit  estât ,  que  d'Ëscoce ,  d*où  elle  heut  heu  le  plus  à  se 
doubler,  ne  luy  viendroit  que  toute  faveur  et  assistance,  tant  que  le 
comte  de  Mora  y  commanderoit^  mesmes  qu'il  tenoit  le  comte  de 
Northumberlandenses  mains;  et  ne  cerchoit  sinon  comme  elle  et  luy 
pourroient  concourre  en  ung  mesme  intérest  contre  la  restitution  de 
la  Royne  d'Ëscoce;  il  n'est  pas  à  croire  combien  la  dicte  Dame  a 
vifvement  senty  la  mort  du  dict  de  Mora  : 

Pour  laquelle^  s'estant  enfermée  dans  sa  chambre ,  elle  a  escryé, 
aVecques  larmes ,  qu'elle  avoit  perdu  le  meilleur  et  le  plus  mille 
amy,  qu'elle  eut  au  monde,  pour  Tayder  à  se  meintenir  et  conserver 
en  repos ,  et  en  aprins  ung  si  grand  ennuy  que  le  comte  de  Lestre  a 
esté  contrâinct  de  luy  dire ,  qu'elle  faisoit  tort  à  sa  grandeur  de 
monstrer  que  sa  seurté  et  celle  de  son  estât  eussent  à  dépendre  d'ung 
homme  seul. 

Et  parce  que  ravitaillement  de  Dombertran ,  la  venue  de  M'  de 
Montlouet,  quelque  course  du  comte  de  Yuesmerland  sur  la  fron- 
tière ,  et  la  retrette  d'aulcuns  Anglois  en  Escoce,  sont  advenues  en 
mesme  temps,  la  dicte  Dame  et  ceulx  de  son  conseil  sont  entrez  en 
grand  opinion  que  les  Catholiques  de  ce  pays,  avec  l'intelligence  des 
estrangiers,  ayent  mené  ceste  practique,  et  qu'il  y  ayt  bien  d'aultres 
entreprinses  en  campaigne. 

Et  mesme  l'on  s'esforce  de  randre  suspect  à  la  dicte  Dame  le  pro- 
pos de  la  paix  de  France ,  comme  si,  la  faisant,  l'on  debvoit  incon- 
tinent luy  dédairer  la  guerre  ;  ce  que  toutesfoys  elle  ne  se  veult 
ayséement  persuader,  et  pourtant  ne  peult  laysser  de  la  désirer, 
pourveu  qu'il  ne  s'y  conclue  rien  contre  elle ,  ny  trop  au  désadvan- 
taige  de  sa  religion;  affin  qu'elle  demeure  deschargée  de  tant  de  de- 

mandes  et  importunités  qu'on  luy  faict  pour  rentretennement  de 
ceste  guerre.- 

Mais  parce  qu'aulcuns  luy  remonstrent  que  des  exploiets  de  cestè 
année  a  de  résulter  Test^lissement  ou  la  ruine  de  sa  diète  reli- 
gion ,  et  pareillement  le  repos  ou  Taltération  de  son  estât ,  car  ilz 
eonjoignent  Tung  avecques  Taultre ,  j'entendz  que  la  dicte  Dame  et 
ceulx  de  son  conseil  ont  desjà  résolu  la  plus  part  des  choses  qu'ilz 
estiment  estre  besoing  d'y  pourvoir,  desquelles  j'ay  sceu  en  pre- 
mier lieu  : 

Qu'ilz  ordonnent  de  continuer  la  description  des  forces,  que  j*ay 
cy  devant  mandées,  de  quatre  vingtz  dix  mil  hommes  de  pied  et  trente 
mil  chevaux,  en  trois  endroîctz  de  ce  royaulme  ;  et  que  la  charge  en 
seraprincipallement  commise  aulx  ProCestans,  et  qu'on  regardera  de 
si  prés  aux  Catholiques,  qu'on  ne  leur  permettra  de  se  trouver  plus 
de  six  ensemble ,  sur  peyne  de  pryson  :  que  les  seigneurs,  qui  sont 
dettenuz,  seront  resserrez  davantaige,  et  sera  ccmtinué  d'enquérir 
contre  eulx,  mesme  a  esté  parlé  de  cowsoqtter  ung  parlement  ^ovtr 
trois  occasions  seulement  ;  l^ne,  pour  avoirdeniers  ^  et  l'aultre,  pour 
déclairer  criminels  de  léze  majesté  ceulx  qui-sesont  ellevez ,  et  leurs 
adhérans,  affin  de  procéder  à  leur  confiscation;  et  la  troisième, 
pour  confirmer  les  décrectz  de  leur  religion.  Mais  de  peur  que  le 
dict  parlement  ne  veuille  toucher  à  d'aultres  choses,  iln^est  eneores. 
résolu  de  le  convoquer  ;  et  est,  en  toutes  sortes ,  si  rigoureusement 
procédé  contre  les  dicts  Catholiques ,  qu'ilz  vivent  en  grand  frayeur^ 
dont  les  Protestans ,  .qui  ont  toute  l'auctorité ,  pensent  que  par  ce 
moyen  ilz  les  pourront  contenir. 

Pour  le  regard  des  choses  d'Escoce,  ayantz  faict  passer  le  mares- 
chal  de  Barvich,  et  ung  capitaine  de  la  mesme  garnyson,  au  dict  paya^ 
incontinent  qu'on  a  entendu  Tinconvéniant  du  dict  de  Mora ,  afiin 
de  relever  le  party  qu'il  tenoit ,  ilz  y  ont  despnys  envoyé  Randof,  et 
sont  après  à  y  dépescher  eneores  RafSadeller  qui  est  du  conseil,  avec 
lettres  à  huict  principaulx  du  pays  et  créance  de  leur  ofiiir  hommes 
et  argent  au  nom  de  ceste  Royne  ;  et  ont  donné  charge  au  comte  éè 
Sussex  de  doubler  la  gamyson  de  Barvieh  ,  dont  il  emporte  commis- 
sion d^y  mettre  promptement  cinq  centz  hommes^  et  trois  centz  cbe- 
vaulx  de  renfort;  et,  à  cest  effect,  luy  a  esté  baillé  douze  capitaines 
de  la  suyte  de  ceste  court,  estimans  que  la  dicte  gamyson  de  Barvieh, 
ainsy  renforcée,  laquelle  sera  de  mil  harqnebouziers  et  six  centz 
chevaulx ,  avec  l'ayde  du  gardien  de  la  frontière ,  suffira  contre  les 
courses  de  Yuesmerland ,  jusques  à  ce  que  cest  esté ,  ou  plus  tost . 

ib  auront  dressé  armée  pour  aller  courre  TEscoce ,  affin  d*y  establyr 
les  choses  à  leur  dévotion ,  estant  Topinion  d'nulcuns  quilz  se  say- 
siront,  s'ïlz  peuvent,  du  petit  prince  du  pays;  et  qu'ayaiitz  la 
mère  et  le  filz  eti  leurs  mains,  il  leur  sera  aysé  de  annuUér  le  tiltre 
que  la  mayson  d'Escoce  prétend  à  la  succession  de  ce  royaulme. 

£.t  ne  defiauU  qui  persuade  à  ceste  princesse  qu^affin  qu'elle  ne 
soit ,  ny  par  le  costé  de  France,  ny  de  Flandres ,  empeschée  en  ses 
affères  de  deçà,  qu'elle  doibt  accommoder  les  princes  protestans  en 
leurs  entreprinses  de  dellà,  et  leur  donner  moyen  qu'ilz  se  puissent 
prévaloir  d'aulcuns  deniers  de  ce  royaulme ,  pourveu  qu'elle  n'en 
desbource  rien  ;  dont  j'entens  qu'après  s'en  être  quelque  temp^ 
fort  excusée,  enfin  elle  a  condescendu  de  dire  à  ceulx  de  son 
conseil  qu'ilz  advisent  comment  cella  se  pourra  fère;  dont  desjà  ont 
résolu  que  la  dicte  Dame  payera ,  dans  le  moys  d'apvril ,  une  partie 
de  ses  debtes  en  Allemaigne ,  laquelle  iceulx  {^rinces  prendront  des 
mains  de  ses  créditeurs;  et  encor  que  les  deniers  reviegnent  toutz  à 
son  acquit ,  ilz  luy  seront  néantmoins  remboursez ,  la  moictié  des 
prinses,  et  Taultre  moictié  par  les  esglizes  protestantes  de  ce 
royaulme  ;  lesquelles,  à  ce  qu'on  dict,  ont  accordé  de  bailler  quatre 
vingtz  mil  escuz  dans  huict  moys ,  ainsy  que  de  mesmes  les  auUres 
esglizes  protestantes  de  France,  de  Flandres,  d' Allemaigne ,  des 
Suisses,  d'Itallie,  et  mesmes  disent  d'Ëspaigne,  contribuent  à  ceste 
guerre  :  dont  Ton  faict  compte  que  la  contribution  de  toutes  ensem* 
ble,  comprins  les  dix  mil  escuz  de  ceste  cy,  monte  envyron  trente 
mil  escuz  toutz  les  moys. 

Mais  la  difficulté  est  en  ce  que ,  sans  mettre  la  main  aux  deniers 
d'Ëspaigne,  la  dicte  Dame  ne  peut,  ny  veult  payer  aulcune  portion 
de  ses  debtes ,  ceste  année ,  en  Allemaigne,  afiBn  de  ne  se  desfomyv 
d'argent  ;  et  ce  qui  a  esté  cause  de  quoy  Espinola  et  Fiesque  ont 
esté  mieux  ouys  sur  les  offres  qu'ilz  ontfaictes,  au  nom  des  merchans 
Espaignolz  et  Gènevoys,  de  laysser  les  dicts  deniers  à  la  dicte  Dame, 
ainsy  que  je  l'ay  mandé  par  mes  précédantes.  Et  j'ay  advis  qu'on 
tient  cella  pour  si  accommodé,  que  desjà  est  ordonné  à  M«  Grassein 
d'en  distribuer  quarante  cinq  mil  livres  d'esterlin  aulx  merchans  de 
ceste  ville,  c'est  cent  cinquante  mil  escuz,  pour  les  fomyr,  à  ce  pro- 
chain apvril,  en  Allemaigne ,  aux  dits  créditeurs  de  ceste  Koyne  et 
vingt  mil  tt  aussi  d'esterlin,  c'est  soixante  douze  mil  escuz ,  ordonnez 
pour  les  affères  d'Escoce. 

Reste  seulement  que  la  dicte  Dame  demande  aus  dicts  Espinola  et 
Fiesque  ung  mot  de  lettre  du  Rtfy  d'Ëspaigne ,  par  lequel  il  advouhe 

que  les  dicts  deniers  sont  des  merchans ,  et  non  siens  ;  ce  que  l'am- 
bassadeur d'Espaigne,  qui  est  ici,  me  promect  que  son  Mestre  ne  le 
fera  jamais.  Aultres  estiment  que,  pour  sortyr  hors  de  l'obligation 
et  du  risque  des  dicts  deniers  envers  les  merchantz ,  qu'il  ne  reflii- 
sera  de  lefère;  aultres  disent  que,  ores  qu'il  ne  le  face,  qu'on  ne  lairra 
pourtant  d'accorder  des  dicts  deniers  avecques  les  merchans,  et  s'en 
ayder  en  Allemaigne  ;  néantmoins ,  il  sera  toutjour  bon  d'incister 
au  duc  d'Alve  qu'il  empesche  le  dict  accord  : 

Car  il  est  desjà  nouvelles  que  Quillegrey  sera  dépesché  pour  aller 
porter  les  lettres  de  police  du  dict  payement,  et  pour  aller  faire  sem- 
blables  offices,  ceste  année,  qu'il  fit  la  précédente  envers  les  princes 
protestans  (  dont  s'estime,  qu'à  son  arrivée  par  dellà,plus  qu'à  celle  du 
Jeune  comte  de  Mensfelt,  les  dicts  princes  s'esmouveront  et  bommence- 
ront  de  marcher  ;  et  que  le  dict  de  Mensfelt  n'a  emporté  que  quelques 
lettres  d'acquit ,  pour  vingt  mil  livres  d'esterlin ,  qui  avoient  esté 
desjà  prinses  sur  les  bagues  de  la  Royne  de  Navarre.  Par  ainsy,  il 
fault  fëre  estât  que  l'armée  de  Cazimir  yra  au  secours  de  ceulx  de  la 
Rochelle. 

Il  semble  qu'on  ayt  voUu  imprimer  quelque  peur  à  ceste  prin- 
cesse du  duc  de  Olstein ,  luy  donnant  entendre  qu'il  a  esté  devers  le 
duc  d'Alve  à  Bruxelles  pour  tretter  quelque  entreprinse  contre  elle, 
et  qu'il  falot  une  levée  de  gens  de  pied  et  de  cheval  vers  Hembourg 
et  Osterelan,  de  quoy  elle  a  certain  adviz,  et  que  le  duc  Ery  de 
Bronzouyc  a  aussi  la  sienne  toute  preste  ;  dont,  encor  que  le  dict  duc 
d'Alve  monstre  que  son  principal  prétexte  soit  pour  résister  aulx  en- 
treprinses  du  prince  d'Orange ,  néantmoins  la  jalousie  qu'elle  s'est 
donnée  de  cella ,  et  possible  le  désir  de  favoriser  les  affères  du  dict 
prince  d'Orange ,  et  les  choses  advenues  par  la  mort  du  comte  de 
iVlora  sont  cause  dont  elle  se  laysse  ainsy  aller  à  la  forniture  de 
deniers  en  Allemaigne  ;  aulcuns  estiment  tout  le  contraire  du  duc 
d'Olstein,  qu'il  est  pour  le  dict  prince  d'Orange,  bien  m'a  l'on  dict 
qu'il  y  a  desjà  trois  ans  que  ceste  Royne  a  osté  de  sou  estât  le  dict 
de  Olstein  lequel  soulolt  être  son  pencionnaire. 

XC  DÉPESCHE 

—  du  XXII»  jour  de  febvrier  1570.  — 
(  Envoyée  par  Hamàerlin,  chevauicheur  d'escuerye ,  jusques  à  la  court.) 

Audience  accordée  à  Tambassadeur  ;  commuDicatlon  faite  à  Élisabetli  de  Té- 
tât des  négociations  en  France  pour  arriver  à  la  paclication. —  Condition» 
proposées  par  le  roi.  —  Offre  faite  par  la  reine  d'Angleterre  de  sa  média- 
tion. —  Nouvelle  assurance  qu'elle  n'a  donné  aucun  secours  aux  protestans 
de  France.  —  Affaires  de  la  reine  d'Ecosse.  —  Elisabeth  propose  d'accep- 
ter la  médiation  du  roi  pour  ses  différends  avec  Marie  Stuart. 

Au  Roy. 

Sire ,  pour  faire  entendre  à  la  Rope  d'Angleterre  ce 
qui  a  passé  avec  les  depputez  de  la  Royne  de  Navarre ,  des 
princes  de  Navarre ,  de  Condé ,  et  des  aultres  de  leur  party, 
qui  vous  ont  très  humblement  requiz  la  paix,  je  luy  ay  ré- 
cité les  mesmes  bons  et  bien  convenables  propos  de  vostre 
lettre  du  vi®  du  présent,  avec  ung  peu  d'expression  de  l'in- 
croyable débonnaireté  et  infinye  clémence  qu'il  vous  playt 
user  envers  eulx ,  sur  toutes  les  offances ,  ruynes  et  dom- 
maiges ,  que  vous  et  vostre  royauhne  avez  receu  de  leur 
ellévation  et  de  leur  prinse  d'armes  ;  et  que  si  la  dicte  Dame 
veult  considérer  les  grâces  et  concessions  que  vous  leur  of- 
frez, je  m'asseure  qu'elle  les  estimera,  sinon  excessives , 
à  tout  le  moins  telles  que  de  plus  grandes  vous  ne  leur  en 
pouvez  bonnement  concéder ,  sinon  que  pour  les  contanter 
à  eulx  seulz ,  Vostre  Majesté  se  voUût  par  trop  se  malcon- 
tanter  soy  mesmes,  et  offancer  vos  aultres  bons  subjectz 
catholiques,   qui  sont  de  vostre  party,   qui  ont  toutjour 

sayvy  vos  intentions,  n'ont  onqaes  contradict  àicelles, 
ont  combattu  avecques  vous  et  pour  vous,  et  n'ont  rien 
espargné  du  leur  pour  vous  secourir  ;  et  pareillement  offan- 
cer  bonne  partie  du  reste  des  Ghrestiens,  espéciallement  les 
princes,  vos  alliez  et  confédérés ,  (pii  monstrent  avoir  in- 
térest  en  ceste  cause  pour  la  religion  catholique  et  pour  la 
souveraine  auctorité,  (pi'ilz  désirent  estre,  l'une  et  l'aul- 
tre ,  bien  conservées  en  vostre  royaulme ,  comme  en  ung 
siège  principal  de  la  Chrestienté ,  en  quoy ,  en  lieu  qu'ilz 
vous  penseroient  avoir  regaigné  pour  bien  veuillant  et  fa- 
vorable prince,  il  est  àcroyre  qu'ilz  vous  trouveroient  à 
jamais  offancé ,  irrité  et  bien  fort  ulcéré  contre  eulx. 

La  dicte  Dame ,  d'ung  visaige  bien  fort  joyeulx  et  con- 
tant ,  après  plusieurs  bien  bonnes  parolles  du  mercyement , 
qu'elle  m'a  prié  de  vous  fère,  pour  une  tant  favorable 
conmiunication  du  pourparlé  de  paix  avec  vos  subjectz , 
a  curieusement  vollu  lire  les  articles  d'icelluy ,  et  j'ay 
miz  peyne  de  les  lui  fère  trouver  plus  que  raysonnables 
de  vostre  costé;  et  que,  si  ceulx  de  l'aultre  part  se  mon- 
strent tant  sans  rayson  qu'ilz  ne  les  acceptent,  que  Yostre 
Majesté  la  prie  de  les  tenir  dorsenavant  pour  ceulx  qui  ne 
sont  meuz  d'aulcun  désir  de  religion,  ains  d'ime  pure  am- 
bicion  d'occuper  Tauthorité  souveraine  s'ilz  pouvoieut;  et 
que ,  pour  le  debvoir  de  l'alliance  et  bonne  amytié ,  qui  est 
entre  Vostre  Majesté  et  la  dide  Dame  et  voz  deux  cou- 
ronnes, elle  les  veuille  à  jamais  exckirre  de  sa  protection, 
faveur  et  secours,  et  nonoméement  de  l'assistance  de  de- 
niers qpi'ilz  se  vantent  debvoir  avoir  ceste  année  d'elle  ou 
de  son  royaulme  ;  et,  comme  ennemye  conjurée  contre  eulx, 
se  veuille  unyr  avec  Vostre  Majesté  pour  les  réprimer , 
et  pour  vous  ayder  de  reconquérir  sur  eulx  les  droictz 

souverains,  qu'ilz  s'esforcent  [d'usurper],  et  donner  exem- 
ple aux  aultres  subjectz  d'ozer,  par  prétexte  de  religion, 
entreprendre  d'usurper  sur  leurs  vrays  et  naturelz  princes 
et  seigneurs. 

A  quoy  elle  m'a  respondu  qu'elle  ne  doubte  auicunement 
que,  en  Vostre  Majesté  et  en  celle  de  la  Royne ,  ne  soit 
le  mesmes  bon  désir  que  les  dicts  articles  monstrent  pour 
la  réunyon  et  récôncilliation  de  voz  subjectz ,  et  comme 
elle  le  loue  infiny.ement,  ainsy  vous  prie  elle  de  croyre 
qu'elle  a  grand  affection  de  la  veoir  bien  effectuée;  et  que , 
si  ceulx  de  la  Rochelle  ont  de  quoy  pouvoir,  sans  con*- 
traincte  de  leur  conscience,  vivre  soubz  vostre  auctorité,^ 
en  paix  et  bonne  seurté  de  leurs  vyes  et  de  leurs  per- 
sonnes ,  elle  ne  voyt  conmiant  ilz  le  puyssent ,  ny  doibvent 
reffuzer;  dont,  si  pour  la  conclusion  d'ung  si  bon  œuvre, 
au  cas  qu'il  y  intervienne  aulcune  difficulté ,  il  vous  playt 
qu'elle  s'y  employé  ,  elle  le  fera  droictement  à  l'advantaige 
deu  à  Voz  Majestez ,  comme  si  c'estoit  pour  le  sien  pro- 
pre; et  quant  à  secours,  elle  peult  jurer  devant  Dieu  qu'il 
n'en  est  procédé  d'elle ,  ny  en  argent,  ny  en  aultre  chose , 
dont  ilz  se  puyssent  raysonnablement  vanter  qu'elle  leur 
en  ayt  baillé  contre  vous,  et  qu'elle  n'ozeroit  jamais  le  ver 
les  yeulx  pour  me  regarder,  si,  après  tant  de  parolles  et 
de  promesses  qu'elle  m'a  faictes  vous  escripre  là  dessus , 
elle  venoit  meintenant  à  leur  en  donner. 

J'ay  esté  en  doubte.  Sire,  comment  uzer  de  ce,  qu'en 
lieu  que  je  l'ay  requise  de  leur  estre  ennemye,  s'ilz 
n'acceptent  les  condicions  de  paix,  elle  s'est  offerte  d'en 
composer  les  difficultez;  dont,  sans  en  rien  acepter,  je 
l'ay  seulement  remercyée,  au  nom  de  Voz  Majestez,  et 
que  je  ne  fauldrois  de  le  vous  escripre ,  et  ay  poursuyvy  quiî 

j'espérois  que  la  mesme  responce  conviendroit  à  ce  que 
j'avoys  à  luy  requérir  très  instantment  de  vostre  part,  qu'elle 
vous  voUût  tout  ouvertement  signiffier  si  une  levée  de  huict 
mil  reystres,  qu'on  vous  a  mandé  que  le  duc  d'Olstein  et 
le  comte  d'Endein  font  pour  elle  en  AUemaigne,  est  en 
faveur  de  ceulx  de  la  Rochelle,  ainsy  qu'on  le  vous  vetilt 
persuader,  et  qu'il  vous  semble  bien  que  la  dicte  Dame 
doibt  ceste  franche  et  claire  déclaration  à  la  bonne  amytié , 
que  Yoz  Majestez  Très  Chrestiennes  luy  portent,  et  que 
le  cueur  ne  vous  peult  dire  que  vous  ayez  en  ce  temps  à 
espérer  actes  si  ennemys  et  si  contraires  du  costé  de  la 
dicte  Dame. 

Elle  m'a  respondu,  de  fort  bonne  façon,  que  M''  Nor* 
rys  luy  a  touché  ce  particullier  par  ses  lettres ,  et  que  par 
lui  mesmes  elle  vous  y  fera  satisfère  :  cependant  me  vouloit 
bien  asseurer  qu'elle  ne  faict  point  fère  la  dicte  levée ,  et 
qu'elle  ne  veult  jamais  estre  estimée  Royne ,  s'il  se  trouve 
aultrement  ;  et  a  passé  ooltre  à  me  dire  qu'il  se  parle  bien 
de  quelque  levée  à  venir,  mais  qu'elle  ne  sçayt  encores  ce 
qui  en  est;  et,  quand  elle  l'entendra,  s'il  y  a  rien  contre 
Vostre  Majesté ,  elle  me  le  fera  notiffier. 

Je  croy  que  la  dicte  Dame  m'a  respondu  assés  sellon  la 
vérité  et  sellon  son  intention  en  ces  deux  choses;  mais  je 
mettray  peyne  de  mieulx  les  vériffier,  et  sur  ce,  etc. 

Ce  xxn®  jour  de  febvrier  1570. 

A    LA    ROYNE. 

Madame ,  ayant  envoyé  me  condouloir  à  M'^  le  comte 

de  Lestre  du  peu  de  satisfaction  que  la  Royne,  sa  Mes- 

•  tresse ,  a  vollu  donner  à  Yoz  Majestez  Très  Chrestiennes , 


—  es- 
par M"  de  Montlouet  sur  les  affères  de  la  Royne  d'Ëscoce, 
il  m'a  mandé  que  je  debvois  excuser  la  dicte  Dame  sur 
les  espouvantables  conseilz  qu'on  luy  donnott ,  de  la  sub- 
version  de  sa  couronne  et  de  son  estât,  si  elle  ne  procé- 
doit  encores  plus  rigoureusement  contre  elle,  ce  qui  n'es- 
toit  aulcunement  sellon  son  cueur;  et  que,  n'ozant  de  luy 
mesmes  se  ingérer  de  luy  en  parler,  si  je  luy  en  voulois 
escripre  une  lettre  à  part ,  il  la  feroit  si  oportunément  veoir 
à  la  dicte  Dame  qu'il  espéroit  que  les  affères  de  la  dicte 
Royne  d'Escoce  s'en  porteroient  mieulx.  Je  luy  ay  escript 
aulcun  peu  de  motz ,  lesquelz  il  luy  a  monstrez ,  et  elle 
m'a  faict  cognoistre,  en  ma  dernière  audience,  qu'elle 
les  avoit  bénignemeut  receuz  ;  lesquelz  ont  heu  tant  d'ef- 
fect  qu'elle  m'a  offert  d'elle  mesmes  que,  s'il  playt  à  Yoz 
Majestez  mettre  en  avant  ung  moyen  ou  expédiant  entre 
elles  deux ,  qui  soit  honneste  et  non  préjudiciable  à  elle 
ny  à  sa  couronne,  ny  contraire  à  son  hoimeur  et  con- 
science ,  qu'elle  y  entendra  très  vollontiers  ;  et  aînsy  nti'a 
elle,  une  et  deux  foys,  prié  de  vous  le  mander.  Dont  je 
mettray  peyne.  Madame,  d'entendre  là  dessus  le  désir 
de  la  dicte  Royne  d'Escoce,  et  le  conseil,  s'il  m'est  pos- 
sible ,  de  M*"  l'évesque  de  Roz,  lequel  est  encores  bien  res- 
serré, pour  en  user  le  plus  oportunément  que  je  pourray. 
Cependant  il  plairra  à  Yoz  Majestez  m'en  conunander 
ung  mot  par  une  lettre  que  je  puysse  monstrer ,  et  sur 
ce,  etc. 

Ce  XXII*  jour  de  febvrier  i570. 

XCr  DEPESCHE 

—  du  xxYi*  jour  de  febvrier  1570.  — 
(£nvaifée  exprès  jusques  à  Callais  par  Lepecoe.) 

Opinion  générale  répandue  en  Angleterre  que  la  paix  sera  prochainement 
conclue  en  France. —  État  des  affaires  en  Flandre.  —  Incertitude  sur  les 
Bouyelles  d^cosse  ;  nécessité  d'envoyer  un  prompt  secours  dans  ce  pays. — 
Réclamation  des  Anglais  contre  la  conduite  qui  est  tenue  à  leur  égard  en 
Bretagne.  —  Vives  instances  de  Marie  Stuart  pour  obtenir  un  secours  de 
France. 

Au  Roy. 

Sire ,  après  avoir ,  le  xx*  de  ce  moys ,  amplement  dis- 
couru à  la  Royne  d'Angleterre  en  quel  estât  estoient  de- 
mourées  les  choses  avec  les  depputez  de  la  Rochelle ,  lors- 
c[ue  Vostre  Majesté  m'a  commandé  de  luy  en  parler,  et  que 
la  dicte  Dame  m'eust  prié  de  luy  laysser  le  mémoire  des 
condicions  que  vous  leur  offriez ,  lesquelles  elle  ne  fit  sem- 
blant de  les  trouver  que  bien  fort  raysonnables ,  et  qu'elle 
ne  voyoit  plus  aulcune  difficulté  en  cella,  sinon  possible  ung 
peu  de  Fasseurance,  à  cause  de  l'infraction  des  précédantz 
traittez,  elle  manda,  le  jour  d'après,  M''Ie  cardinal  de 
ChatiUon  pour  les  luy  communiquer  ;  et  ne  sçay  encores , 
Sire,  ce  qui  en  fut  débattu  entre  eulx,  sinon  qu'on  m'a 
adverty  que  le  dîct  S^  cardinal  dict  que  la  Royne  de  Na- 
varre ,  phis  de  douze  jours  auparavant,  luy  en  avoit  en  sub- 
stance mandé  le  contenu ,  à  la  mesuire  que  les  depputez , 
durant  le  pourparlé,  le  luy  escvipvoient ,  et  qu'il  faisoit 
grand  difficulté  que  la  paix  se  peult  conclure  là  dessus , 

qu'il  ne  leur  fût  en  quelque  chose  mieulx  satisfaict,  et  en 
quelque  aultre  plus  seurement  pourveu.  Je  mettray  peyne 
de  sçavoir  si  la  dicte  Dame  a  trouvé  fondement  en  sa  dicte 
difficulté  y  veu  qu'elle  m'a  dict  que  ses  plus  sçavantz  près- 
cheurs  maintenoient ,  par  tesmoignages  de  Tescripture 
saincte ,  que  nulle  eslévation  contre  son  prince ,  ny  mesmes 
pour  la  conscience ,  peult  estre  juste  ny  raysonnable. 

Il  semble  qu'on  ayt  icy  assés  d'opinion  que  la  paix  se 
conclurra,  et  néantmoins  je  n'entendz  qu'on  révoque  l'or- 
donnance des  dealers  pour  Allemaigne ,  bien  qu'aulcuns 
estiment  que  les  levées  de  gens  de  guerre  sont  retardées 
pour  attandre  quelle  fin  le  dict  traitté  prendra  ;  et  se  parle 
beaulcoup  plus,  à  ceste  heure,  des  aprestz  du  prince  d'O- 
range que  de  ceulx  de  Cazimir ,  et  qu^encores  que  en 
Flandres  ne  s'en  face  aulcun  semblant,  que  néantmoins  le 
duc  d' Alve  ne  laysse  de  pourvoir  secrectement  à  ses  affères  ; 
dont  ceulx  cy  ont  quelque  adviz  de  ses  aprestz ,  et  mesmes 
tiennent  pour  assés  suspectz  ceulx  qu'ilz  entendent  qu'il 
f aict  pour  la  mer ,  qui  ne  peuvent ,  ce  leur  semble ,  estre 
dressez  contre  le  dict  prince;  et  par  ainsy,  doubtent  que 
ce  soit  contre  eulx ,  mais  ilz  monstrent  de  ne  les  craindre 
guières.  La  composition  des  deniers  et  merchandises ,  ar- 
restéespar  deçà  sur  les  subjectz  du  Roy  d'Espaigne,  se 
poursuyt  toutjours.  Il  est  vray  qu'il  semble  qu'on  attand 
la  responce  d'mie  dépesche,  que  le  duc  d'Alve,  après  le 
retour  du  S'  Chapin  en  Flandres,  a  faicte  au  Roy  son 
Mestre  sur  ceste  aifère,  qui  n'est  encores  venue. 

Je  ne  puys  avoir  certitude  des  présentes  choses  d'Es- 
coce ,  et  semble  que  le  S*^  Randolf  mesmes ,  qui  est  sur  le 
lieu  de  la  part  de  ceste  Hoyne,  ne  peult  comprandre  quelles 
elles  sont,  et  qu'il  en  escript  confiizément.  Le  comte  de 

Lenoz  se  prépare  toutjonrs  pour  y  aUer,  mais  il  creinct 
quelque  malle  adventure  par  dellà ,  et  n'ayant  la  dicte 
Royne  d'Escoce  faulte  d'adviz  en  ses  propres  afleres ,  elle 
nous  a  faict  tenir  celluy  que  je  vous  envoyé  duquel  nous 
mettrons  peyne  d'en  avoir  plus  grande  vériffication;  et 
d'aultant  qu'avec  icelluy  vous  verrez,  Sire,  l'instance 
qu'elle  me  prie  de  vous  fère  pour  son  secours ,  il  ne  sera 
besoing  de  le  vous  exprimer  davantaige,  si  n'est  pour 
vous  dire ,  Sire,  que  peu  d'ayde  à  ce  conunancement  vous 
pourra  espargner  les  frays  d'ung  grand  secours ,  que  pos- 
sible cy  après  vous  y  vouldriez  avoir  envoyé  ;  lequel ,  ou  n'y 
pourra  lors  passer,  ou  n'y  viendra  jamais  assés  à  temps. 
Je  ne  sçay  si,  suyvant  mes  précédantes  lettres ,  ceste 
Royne  vouldra  entendre  à  quelque  bon  expédiant  avec  la 
dicte  Royne  d'Escoce,  elle  m'a  faict  démonstration  d'y 
estre  assez  bien  disposée;  mais  la  dicte  Royne  d'Escoce  a 
trop  d'ennemys  en  ceste  court. 

La  dicte  Royne  d'Angleterre  m'a  faict  dellivrer  trois 
Françoys  quiestoient  prisonniers  à  Golchester,  et  m'ac- 
corde ordinairement,  et  fort  libérallement,  les  provisions 
de  justice  que  je  luy  demande  pour  voz  subjectz.  11  est 
vray  que  ceulx  de  son  conseil  m'ont  faict  escripre  par  le 
juge  de  l'admyraulté  que ,  s'il  n'est  faict  rayson  a  trois  An- 
glois ,  qui  vont  pourchasser  la  restitution  de  leurs  biens  à 
Granville  en  Bretaigne ,  qui  leur  a  esté  deux  et  trois  foys 
desnyée,  que  les  Bretons  ne  s'esbahyssent  plus  s'ilz  n'ont 
dellivrance  des  biens  qui  leur'seront  prins  ou  arrestez  par 
deçà;  vous  supliant,  Sire,  mander  au  S**  de  La  Roche, 
cappitaine  dudict  Granville,  qu'il  les  leur  face  dellivrer, 
et  que  dorsenavant  Yostre  Majesté  commande  estre  mieulx 

pourveu  à  l'administration  de  la  justice  aux  dicts  Anglois 
m.  3 

icy;  et  sur  ce,  etc. 

Ce  xxvi*^  jour  de  febvrier  4570. 

Sur  la  fin  de  la  présente  m'est  venu  advis  qu'il  y  a  heu  rencontre, 
sur  la  frontière  du  North,  entre  millord  Dacres,  qui  se  reliroit  en  Es- 
coce  avec  quelque  troupe ,  et  niilord  de  Housdon  gouverneur  de 
Barvich,  qui  Ta  voUu  empescher. 

ExTRAiCT  de  la  lettre  de  la  Royne  d'Escoce  à  M' l'évesque  de  Roz  , 
son  ambassadeur. 

J'ay  receu,  par  ce  pourteur,  la  lettre  que  m'avez  escripte  du  vi« 
du  présent,  et  suys  fortmarrye  de  vostre  emprysonnement,  à  ceste 
heure  que  mes  afîères  ont  grand  besoing  de  vous,  sur  lepoinct  qu'on 
m'a  dict  que  le  Roy  a  accordé  d'envoyer  deux  mil  hommes  en  Es- 
coce;  je  vous  prie,  sollicitez  M'  l'ambassadeur  de  fère  instance 
à  son  Mestre  qu'il  les  veuille  haster,  et  advertissez  l'arsevesque  de 
Glasco  et  Rollet,  de  faire  le  mesme  par  dellà.  Je  vouldrois  bien  en- 
tendre quel  secours  nous  aurons  de  Flandres.  Je  crains  qu'il  sera 
assés  petit ,  et  qu'il  viendra  bien  tard  ;  car  j'entends  que  desjà  la 
Royne  d'Angleterre  faict  lever  une  armée  de  douze  mil  hommes  en 
ce  pays ,  et  en  veuU  envoyer,  du  premier  jour,  trois  mil  en  Escoce, 
et  puys  après,  y  fère  acheminer  le  reste  par  mer  et  par  terre,  avec 
intention ,  comme  on  dict,  d'avoir,  ou  par  moyen,  ou  par  force,  mon 
filz  en  ses  mains ,  et  puys  après  disposer  de  ma  vie.  Mais ,  si  Dieu 
m'est  favorable,  comme  je  n'en  doubte  poinct,  je  ne  crains  poinct 
cella  ;  néantmoins,  je  vous  prie  très  affectueusement  de  le  nottifier 
aulx  ambassadeurs,  affin  que,  s'ilz  m'ayment  etaymentmes  affères, 
qu'ilz  procurent  de  fère  envoyer  en  dilligence  le  secours  en  Escoce. 
Il  est  bruict  que  le  Roy  d'Espaigne  est  fort  mallade ,  et  que  le  Roy  a 
aultant  à  fère  dedans  son  royaulme  comme  auparavant,  et  qu'il  n'a 
peu  fère  la  paix  avecques  ses  subjectz ,  dont  vous  prie  m'en  faire 
entendre  la  vérité. 

ExTRAiGT  d'aultre  lettre  escripte  par  la  dicte  Royne  d'Escoce  à  Jehan 
Gobert,  secrétaire  de  M'  de  Roz ,  du  xm*  febvrier  1570. 

Jehan  Cobert,  si  vostre  mestre  est  si  estroictement  gardé  qu'il  ne 
puisse  vaquer  à  mes  affères,  ne  faillez  de  Irouver  (pielque  moyen  de 

me  donner  toutjours  adviz  des  occurrences ,  le  plus  souvent  que  vous 
pourrez.  Faictes  mon  excuse  à  M'  Tambassadeur  de  France,  si  je 
ne  luy  escriptz  par  ce  pourteur,  car  je  ne  m'ose  fyer  en  luy  ;  supliez 
le  de  parler  à  la  Royne  pour  vostre  mestre  ;  et  luy  dictes  «(ue  c'est 
Huntington  qui ,  par  malice ,  a  procuré  son  emprisonnement  ;  car  luy 
mesmes  m'a  dictquUl  se  vengeroit  de  luy.  Priez  le  aussi,  en  mon 
nom,  de  solliciter  le  Roy,  son  Mestre  ,  comme  je  le  mande  en  Taul- 
tre  lettre ,  de  haster  le  secours  ;  car  il  peult  veoir  le  grand  dangier 
en  quoy  mon  royaulme  et  mon  filz  et  moy  sommes. 


XCir  DÉPESCHE. 

—  du  dernier  jour  de  febvrier  1570.  — 
(Envoyée  exprès  jmques  à  Callais ,  par  le  sire  Crespin  de  Chaumont») 

Détails  circonstanciés  de  la  rencontre  qui  a  eu  lieu  entre  milord  Dacre  et  mi- 
lord  Houston;  défaite  de  milord  Dacre  qui  a  été  forcé  de  se  réfugier  en 
Ecosse. 

Au  Roy. 

Sire,  au  fondi  de  la  lettre  que  j'ay  escripte,  le  xxvi* 
du  présent  à  Vostre  Majesté ,  j'ay  faict  mention  d'ung  ren- 
contre nagnières  advenu  vers  la  frontière  du  North,  du 
costé  d'Escoce,  entre  millord  Dacres  et  millord  de  Hous- 
ton ,  subjectz  de  ce  royaulme ,  de  quoy  la  confirmation 
est  despuys  arrivée,  qui  se  racompte  ainsy  :  c'est  que  ayant 
la  Rope  d'Angleterre ,  pour  aulcuns  soupeçons  du  dict  rail- 
lord  Dacres,  et  parce  qu'il  différoit  de  venir  devers  elle, 
mandé  à  millord  Housdon  de  l'aller  surprendre ,  le  plus  se- 
crectement  qu'il  le  pourroit  fère ,  en  une  sienne  mayson , 
où  il  s'estoit  retiré  douze  mil  près  l'Escoce  ;  icelluy  Dacres , 
«lyant  descouvert  l'entreprinse ,  le  jour  auparavant  qu'elle 
deust  estre  exécutée,  par  l'interception  d'aulcunes lettres. 


o. 


—  68  — 

où  il  vit  que  desjà  le  dict  de  Housdon  avoit  mandé  à  miOord 
Scrup  se  trouver  en  certain  lieu  avec  deux  mil  hommes , 
et  qu'il  s'y  rendroit  à  heure  déterminée  avec  mil  chevauk  et 
cinq  centz  harquebouziers  de  la  garnyson  de  Barvich ,  pour 
l'aller  assiéger ,  il  fit  dilligence  d'en  advertyr  incontinent 
ceux  qui  estoient  en  la  frontière  d'Escoce;  et,  de  sa  part, 
il  déliberra  d'assembler  ce  qu'il  pourroitdes  siens  pour  aller 
combattre  l'une  des  deux  troupes,  avant  qu'elles  se  peus- 
sent  joindre.  Et  ainsy,  en  une  nuict,  il  mict  ensemble  trois 
mil  hommes ,  et ,  le  matin ,  alla  rencontrer  ceulx  qui  estoient 
sortys  de  Barvich,  et  présenta  la  bataille  au  susdict  de 
Housdon;  lequel,  se  trouvant  avoir  de  meilleures  gens  et 
mieulx  équipés  que  luy ,  bien  que  en  moindre  nombre ,  se 
résolut  de  le  combattre,  et  néantmoins  fit  semblant  de  se 
retirer,  alfin d'attirer  l'autre  en  ung  lieu  estroict,  où  avec 
l'harquebouzerye  il  le  deffyt,  et  luy  tua  quatre  centz  des 
siens,  et  en  print  cent  ou  six  vingtz  de  prisonniers.  Et  à 
peine  se  fût  saulvé  le  dict  Dacres  mesmes,  sans  ce  qu'il  se 
descouvrit  quelques  gens  de  cheval,  en  compaignie,  qui 
lui  venoient  au  secours ,  à  la  faveur  desquelz  il  se  retira  , 
avec  tout  le  reste,  en  Escoce.  Quoy  qu'il  y  ayt ,  Sire,  et  que 
ce  récit,  qui  vient  de  la  court,  soit  à  l'advantaige  de  ceste 
Royne ,  elle  et  ceulx  de  son  conseil  sont  bien  fort  marrys 
de  la  retrette  du  dict  Dacres,  qui  est,  après  le  duc  de 
Norfolc,  ung  des  plus  principaulz  hommes  de  ce  royaulme. 
Et  sur  ce ,  etc. 

Du  dernier  jour  de  febvriér  1570. 

XCIir  DÉPESGHE 

—  da  nii«  jour  de  mars  1 570.  — 
(  Envoyée  jusques  à  la  court ,  par  le  S^  de  Sabran.) 

Irritation  causée  à  Londres  par  la  nouvelle  de  l'expédition  préparée  en 
France  pour  porter  des  secours  en  Ecosse.  —  Effet  produit  par  cette  nou- 
velle sur  la  reine  d'Angleterre ,  dont  eUe  change  tout-à-coup  les  disposi- 
tions à  l'égard  de  la  France.  —  Résolution  d'Elisabeth  de  porter  &es  armes 
en  Ecosse ,  et  de  secourir  ouvertement  les  protestants  de  la  Rochelle.  — 
uimoire:  détails  des  préparatifs  faits  sur  mer  en  Angleterre  pour  empê- 
cher le  secours  de  France  d'arriver  en  Ecosse.  — Affaires  de  l'Ecosse  et 
des  Pays-Bas. — Demande  faite  par  l'Espagne  que  le  commerce  avec  l'An- 
gleterre soit  interdit  en  France. —  Mémoire  secret  :  dispositions  des  seigneurs 
anglais,  qui  sont  poursuivis  en  justice,  à  soutenir  les  effortst  de  la  France.^- 
Vives  instances  du  duc  de  Norfolk  pour  que  la  reine  d'Ecosse  soit  promp- 
tement  secourue.  —  Proposition  faite  par  l'ambassadeur  à  Leicester  d'ap- 
puyer de  tout  le  crédit  de  la  France  son  mariage  avec  Elisabeth ,  sous  la 
condition  de  la  restitution  de  Marie  Stuart. 

Au  Roy. 

Sire,  je  n'avois  poinct  esté  encores  plus  favorablement 
ouy  de  la  Royne  d'Angleterre ,  et  n'avois  point  receu  d'elle 
meilleures  responces  sur  les  choses,  que  jeluy  ay  ordinaire- 
ment proposées  de  vostre  part,  despuys  que  suys  par  deçà, 
que  en  ceste  dernière  audience  du  xx*  du  passé,  ny  les 
seigneurs  de  son  conseil  ne  m'avoient  plus  privéement 
traicté ,  ny  ne  s'estoient  monstrez  plus  favorables  à  me 
parler  des  alfères  de  ce  royaulme  que  ceste  dernière  foys  ; 
de  sorte  que  je  m'en  retoumay  assés  satisfaict,  et  au  moins 
avec  quelque  opinion  que  les  choses  seroient  pour  aller  de 
bien  en  mieulx  entre  Voz  Majestez  et  voz  deux  royaulmes; 
mesmes  qu'hng  du  dict  conseil  passa  si  avant  de  me  dire 
que,  pour  quelques  occasions  es  quelles  la  France  n'estoit 

poiiict  meslée,  j'entendrois  bientost  parler  d'ung  arme- 
ment que,  longtemps  y  a,  T Angleterre  n'en  avoît  gecté 
ny  de  plus  grand,  ny  de  plus  brave  sur  mer;  et  qu'il  ne 
failloit  que  j'en  prinsse  aulcun  souspeçon,  car  tant  s'en  fail- 
loit  que  ce  fût  coutre  Yostre  Majesté,  qu'il  n'y  auroit  rien 
qui  ne  fût  à  vostre  bon  commandement  :  et  oultre  celle , 
la  dicte  Dame  me  tint  lors  toutz  propos  fort  bons  sur  les  af- 
fères  de  la  Royne  d'Escoce,  et  sur  la  bonne  disposition,  en 
quoy  elle  estoît,  d'entendre  à  quelque  bon  expédiant  avec 
eUe,  s'il  playsoit  à  Yostre  Majesté  de  le  mettre  en  avant. 
Par  lesquelles  choses  j'estimay ,  Sire,  que  les  plus  mo- 
dérez d'auprès  de  ceste  princesse  eussent  gaigné  ung  grand 
poinct  envers  elle ,  mesmes  que  je  sceuz ,  avant  que  partir 
de  là,  que  le  comte  d'Arondel  avoit  esté  mandé  en  court 
pour  le  désir  que  la  dicte  Dame  monstroit  avoir  de  regarder, 
avec  son  conseil  et  avec  sa  noblesse ,  les  moyens  qu'il  luy 
falloit  tenir,  tant  envers  les  princes  ses  voysins  que  en- 
vers ses  subjectz,  pour  maintenir  la  paix  dehors  et  dedans 
son  reyaulme.  De  quoy  les  passionnez,  qui  ont  le  crédit, 
monstroient  n'estre  aulcunement  contantz  :  et  voycy.  Sire, 
ce  que ,  deux  jours  après ,  leur  est  venu  en  main  pour  di-^ 
vertir  le  bon  cours  de  cesaffères,  et  pour  altérer  les  choses 
plus  que  jamais,  c'est  que,  par  les  lettres  de  M*^  Norrys  et 
par  celles  du  S**  Randolf,  qui  en  mesme  jour  sont  arri- 
vées de  France  et  d'Escoce,  du  xxu"^  du  passé,  ilz  ont  eu 
adviz  que  Vostre  Majesté  préparoit  d'envoyer  ung  nooibre 
de  gens  de  guerre  en  Escoce ,  qui  se  doibvent  embarquer 
en  Bretaigne  le  m''  jour  de  may  prochain;  ce  qui  leur  a 
'  donné  de  quoy  si  bien  irriter  la  dicte  Dame  et  ceulx  de  son 
dict  conseil  que ,  toutes  aultres  choses  délaysséés,  ilz  se  sont 
miz  après  à  consulter  et  dellibérer  comme  ilz  pourront  em- 

pescher  ou  prévenir  ceste  vostre  entreprinse  ;  dont  j'ay 
baillé  une  instruction  au  S*"  de  Sabrau  de  tout  ce  que ,  pour 
ceste  heure,  j'ay  peu  descouvrir  de  leurs  préparatifz  et 
aprestz  en  cella ,  ensemble  du  présent  estât  des  aultres  cho- 
ses de  deçà,  auquel  me  remectant,  je  prieray ,  etc. 
Ce  IV*  jour  de  mars  1570. 

A  LA  ROYNE, 

Madame ,  ce  n'est  de  mon  gré  que  je  donne  à  Vostre 
Majesté  des  adviz ,  qui  quelques  foys  sont  bien  contraires, 
et  divers  à  ceulx  que  auparavant  je  vous  ay  mandez;  mais 
le  changement  et  la  contrariété ,  qui  sont  assés  ordinaire» 
en  ceulx  de  ceste  eourt,  me  contraignent  d'en  user  ainsy; 
dont  Vostre  Majesté,  s'illuy  playt,  m'en  excusera  sur  le 
soing  que  j'ay  de  luy  mander  leurs  actions  et  dellibérations, 
ainsi  clairement  et  par  le  menu,  conune^  jour  par  jour,  je 
les  puys  aprendre  et  descouvrir.  Il  n'y  a  que  huict  jours, 
que  ceste  princesse  se  monstroit  bien  disposée  envers  Voz 
Très  Ghrestiennes  Maj  estez ,  et  de  ne  cercher  rien  tant 
que  de  vous  contenter  et  complaire  en  ce  qui  luy  estoit 
proposé  de  vostre  part ,  et  de  vouloir  vivre  en  grand  paix  et 
repos  en  son  royaulme ,  chose  fort  sellon  sa  naturelle  incli- 
nation ;  mais,  aussitost  qu'on  luy  a  raporté  qu'il  se  préparoit 
en  France  des  gens  de  guerre  pour  passer  en  Escoce ,  il 
n'est  pas  à  croyre  combien  la  grande  jalousie  de  sa  cousine, 
laquelle  s'est  représentée  en  cella ,  luy  a  soubdain  faict  chan- 
ger son  premier  bon  propos  ;  et  comme ,  en  lieu  d'aller 
par  moyens  paysibles,  ainsy  qu'elle  disoit ,  ez  choses  d' Es- 
coce, elle  a  proposé  meintennant  d'y  procéder  par  les  ar- 
mes. La  dicte  Dame  estoitlors  après  à  espargner  l'argent,' 

meintennant  elle  ne  parle  que  d'eu  despendre;  elle  cerchoit 
de  payer  et  à  ceste  heure  d'emprumpter;  elle  disoit  vouloir 
regaigner  par  douceur  ses  subjectz ,  meintennant  elle  faict 
resserrer  plus  que  auparavant  ceulx  qui  sont  eu  prison;  et 
crainctz  assés,  Madame,  que  l'affection,  qu'elle  disoit  avoir 
à  la  paciffication  de  vostre  royaulme,  se  soit  desjà  changée 
h  ung  contraire  désir  de  vous  y  nourryr  les  troubles ,  si  elle 
peult ,  comme  desjà  l'on  m'a  dict  qu'elle  est  pour  se  mous- 
trer  plus  libéralle  à  promettre  secours  et  assistance  à  ceulx 
de  la  Rochelle,  qu'elle  n'a  faict  jusques  icy.  Je  la  verray 
sur  la  première  occasion  de  quelque  dépesche  de  Yoz  Sf  a-^ 
jestez ,  et  mettray  peyne  de  notter  les  particullaritez  de  ses 
propos,  affîn  de  fère  quelque  jugement  de  ses  dellibérations^ 
Sur  ce ,  etc. 

Qe  iv«  jour  de  mars  4570, 

iNSTRDCnoN  pour  satisfère  Leurs  Ma^estez  sur  le  contenu  de  la  dé- 
pesche ,  comme  s'ensuyt  : 

Que ,  le  XX*  du  passé,  la  Royne  d^ Angleterre  se  monstroit  bien, 
disposée  envers  Leurs  Très  Chrestiennes  Majestez  et  envers  leurs 
présens  afieres ,  avec  bonne  affection  à  la  paix  de  leur  royaume ,  et 
d'estre  preste,  pour  Tamour  d'eulx,  de  condescendre  à  des  expédiens 
gracieulx  avec  la  Royne  d'Escoce,  et  me  dict  Tung  des  seigneurs  de 
son  conseil  qu^elle  avoit  ung  grand  contantement  de  veoir  que  Leurs 
dictes  Majestez ,  ny  nul  de  leurs  ministres,  n'estoient  meslez  en  ces 
choses  du  North. 

Ung  autre  des  seigneurs  du  dict  conseil ,  me  parlant  en  affection 
d^aulcuns  aprestz,  qu'on  faisoit  contre  la  dicte  Dame,  en  un  endroict 
qui ,  sellon  qu'il  me  le  désigna ,  ne  pou  voit  estre  sinon  Flandres, 
me  dict  quHlz  estoient  après,  de  leur  costé,  à  préparer  en  dilligence 
ung  des  plus  grandz  et  des  plus  braves  armemens  qu'ilz  eussent , 
longtemps  y  a  ,  miz  en  mer,  et  qu^on  cognoistroit  que ,  si  TAngle- 
terre  n'estoit  pour  assaillir  ung  aultre  estât ,  qu'elle  estoit  suffisante 
pour  deffandre  le  sien ,  et  que ,  continuant  ainsy  la  bonne  paix» 

comme  elle  faisoit,  avecques  le  Roy  et  la  France ,  ilz  n'avoient  que 
bien  peu  à  craindre  le  reste  de  leurs  voysins. 

Le  troisiesme  jour  après,  estantz  deux  pacquetz ,  l'un  de  M-^  Nor- 
rys  et  Tanltre  du  S'  Randolf ,  arrivez  de  France  et  d'Escoce,  quasi 
en  mesmes  heure,  et  avec  conformité  d'ung  mesmes  advis  de  certain 
nombre  de  gens  de  guerre,  qu'ilz  ont  mandé  que  le  Roy  préparoit 
d'envoyer  en  Escoce,  qui  se  debvoient  embarquer  en  Bretaigne,  le 
iii«  de  may,  et  estre  conduicts  par  le  S'  Estrocy ,  la  dicte  Dame  fit 
incontinent  assembler  là  dessus  son  conseil ,  où ,  du  bon  estât  que 
les  choses  monstroient  estre  deux  jours  auparavant ,  elles  furent , 
par  la  contention  des  mal  affectionnez,  soubdain  converties  en 
une  présente  aygreur;  et  voicy  ce  que  j'entendz  qui  fut  là  arresté  : 

Que  M"  Bach,  pourvoyeur  de  la  marine,  seroit  promptement  mandé 
pour  lui  enjoindre  de  mettre  en  ordre  et  en  bon  équipage  toutz  les 
grandz  navyresde  guerre  de  la  dicte  Dame,  afifin  d' estre  prestz  dans  la 
fin  de  mars  ou  aucommencement  d'avril,  avec  trois  mil  bons  hommes 
dessus ,  avytaillez  pour  un  moys,  affin  de  servir  aulx  deux  efiects  ; 
rang,  de  résister  aux  enlreprinses  de  Flandres,  et  Taultre,  pour 
empescher  le  passaige  et  la  descente  des  Françoys  en  Escoce; 

Que  le  comte  de  Sussex  et  Raf  Sadeller  s'en  yroient  au  Nort,  et  lè- 
veroient  six  mil  hommes  ,  qu'ilz  envoyeroient  le  plus  tost  qu'ilz  ponr- 
roient  en  Escoce,  et  en  prépareroient  aultres  douze  mil  pour  doubler 
et  tripler  les  premiers ,  s'il  estoit  besoing  ; 

Que  ceste  mesmes  levée  pourroit  servir  à  réprimer  les  esmotions 
qu'on  craignoit  au  dict  pays,  et  servyroit  aussi  pour  tenir  la  main 
forte  à  l'exécution  de  justice  qu'on  y  prétendoit  fère  contre  ung 
nombre  de  gentishommes,  qu'on  a  trouvez  coulpables  de  la  première 
ellévation  ; 

Que,  pour  subvenir  à  telles  choses ,  l'on  dresseroit  trois  estapes  de 
vivres  et  de  monitions  pour  les  pouvoir  transporter  par  mer  où  le 
besoing  le  requerroit,  l'une  à  Londres,  l'aultre  à  Rocheslre ,  et  la 
troisiesme,  laquelle  j'ay  la  plus  suspecte ,  à  Porsemue,  car  c'est  vis  à 
vis  du  Havre  de  Grâce  ; 

Que  courriers  seroient  promptement  dépeschez  par  toutes  les 
provinces  avec  lettres  aulx  officiers,  pour  fère  advertissement  4 
ung  chacun  de  se  tenir  pourveuz  d'armes  et  de  chevaulx  sellon  les 
ordonnances,  etd'estre  prestz  pour  marcher,  quand  ilz  seront  man- 
dez; 

Que  M«  Grassein  feroit  dilligence  de  trouver  promptement  cin- 
quante mil  livres  d'esterlin  parmy  les  merchans  pour  subvenir  au 

présent  besoing  de  la  dicte  Dame ,  oultre  et  par  dessus  la  somme  de 
quarante  cinq  mil  livres  d'eslerlin  desjà  ordonnées  pour  AUe- 
maigne  ; 

Que  les  atfëres  de  la  Royne  d'Ëscoce  et  les  propositions  qui  se 
mettoienten  avant  pour  sa  restitution ,  et  pour  la  dellivrance  de  Té- 
vesque  de  Roz ,  son  ambassadeur,  seroient  mises  en  surcéamce  et  elle 
ung  peu  plus  resserrée; 

Et  serott  pareillement  surcise  la  dellibération ,  en  quoi  Ton  estoit , 
de  pourvoir  à  la  liberté  du  duc  de  Norfolc,  sur  la  caution  qu'il 
offroit  de  deux  centz  mil  livres  d'esterlin  ;  et  à  Teslargissement  de 
millord  de  Lomelé;  et  à  rappeler  en  court  et  au  conseil  le  comte 
d'Arondel^  et  que  les  dicts  seigneurs  seroient  plus  observez  et  resser- 
rez que  auparavant. 

Et  m'a  Ton  dict ,  dont  je  suys  après  à  le  vériffier,  qu'il  fut  aussi 
là  arresté  que  la  dicte  Dame  se  monstreroit  plus  libéralle  et  prompte, 
qu'elle  n'avoitfaict  jusques  ici,  à  accorder  secours  à  ceulx  de  la  Ro- 
chelle pour  meintenir  la  guerre  en  France ,  affîn  de  divertyr  celle 
toute  aparante ,  qui  s'alloit  susciter  dans  ceste  isle  pour  les  choses 
d'Escoce. 

Despuys,  est  survenu  ce  rencontre  en  la  frontière  du  North,  lequel 
aulcuns  disent  n'avoir  tant  succédé  au  désadvantaige  de  millord 
Dacres ,  comme  le  filz  de  millord  de  Housdon ,  qui  en  a  porté  les 
premières  nouvelles ,  Ta  publié  ;  et  qu'il  y  est  mort  plus  de  deux 
centz  soldatz  de  la  gamyson  de  Barvidi ,  et  qu'il  a  apareu  ung  si  no- 
table secours,  qui  venoit  d'Escoce  au  dict  Dacres,  qu'on  a  heu  assés 
de  double  d'une  surprinse  sur  Yarvich ,  dont  ceulx  cy  font  plus  grand 
dilligence  que  jamais  de  baster  les  ordonnances  et  provisions  dessus 
dicts. 

Quanta  Testât  des  choses  d'Escoce,  j'entendz  que  les  comtes 
Morthbn,  Mar,  Mareschal  et  millord  de  Lendzey  ayantz,  avec  leurs 
complices,  relevé  en  ce  qu'ilz  ont  peu  la  part  du  feu  comte  de  Mora, 
ont  transféré  toute  l'authorité  au  dict  de  Morthon,  lequel  se  trouve 
meintenant  dans  Tlslebourg ,  assisté  de  la  faveur  de  la  Royne  d'Aii- 
gleterre;  et  semble  qu'il  veut  eslablyr  le  comte  de  Lenoz  régent  au 
dict  pays  à  la  dévotion  de  la  dicte  dame  ; 

Que  les  comtes d'Arguil,  d'Onteley,  d'Atil  et  aultres  bons  subjectz 
de  la  Réyne  d'Escoce ,  ayantz  tenu  une  assemblée  près  de  Domber- 
tran ,  où  le  S^  de  Flemy  s'est  trouvé ,  ont  dellibéré  de  s'achemyner 
vers  rislebourg,  pour  ordonner,  en  quelque  bonne  façon,  de  Testât 
des  choses ,  et  qu'ilz  veullentque  le  duc  de  Ghatellerault  preigne  le- 

goavernement;  et  que,  pour  le  commencement,  il  Taytau  nom  du 
jeune  prince ,  affin  quUl  y  interviegne  tant  moins  de  contradiction  : 
mais  le  dict  duc ,  qui  est  encores  prisonnier  au  chasteau  de  Tlsle- 
bourg,  demeure  fermement  résolu  de  n'accepter  aulcune  charge,  si- 
non au  nom  et  sous  Tauctorité  de  laRoyne.  Il  s'espère  quelcpie  convo- 
cation d'Estatz  au  dict  pays,  le  un*  du  présent  ;  ce  qui  s'en  entendra, 
je  ne  fauldray  de  le  mander  à  Leurs  Majestez.  Il  semble  qu'on  n'a 
trouvé  Ledinthon  si  bon  Anglois  qu'on  cuydoit,  et  qu'il  est  tout  du 
dict  duc  de  Chatellerault. 

Ceulx  qui  jugent  des  dicts  a£Fères  d'Escoce  ,  et  qui  désirent  la  res- 
titution de  la  Royne  au  dict  pays,  et  y  vouldroient  veoir  succéder  les 
choses  sellon  l'intention  du  Roy,  disent  que ,  sans  venir  à  guerre 
ouverte  avecques  ceste  Royne ,  il  se  pourra  (avec  vingt  ou  trente  mil 
escuz  et  deux  personnaiges  de  bonne  cpialité  qui  saichent ,  au  nom  du 
Roy,  réunyr  et  accorder  les  seigneurs  du  pays,  et  avec  demy  douzaine 
de  capitaines  pour  conduyre  leurs  gens  de  guerre,  et  quelques  moni- 
tions  et  armes  ) ,  fère  nng  si  bon  fondement  dans  ce  royaume  que  les 
effortzdes  Anglois  n'y  pourront  en  rien  prévaloir;  mais  il  fauldroit 
que  cella  y  passât  tout  promptement ,  avant  que  ceulx  cy  soyent  sur 
mer. 

L'accord  des  deniers  et  merchandises  d'Espaigne  se  poursuyt. 
toutjour  fort  instantment,  et  pourra  bien  estre  que ,  quant  aulx  de- 
niers ,  il  preigne  encores  quelque  tret,  pour  attandre  celle  lettre  du 
Roy  d'Espaigne ,  par  laquelle  il  veuille  advouher  que  la  somme  est 
à  des  merchans;  mais,  quant  aulx  merchandises,  j'estime  que  cella 
sera  bientost  conclud,  parce  qu'il  se  dépesche  quatre  principaulx 
merchans  de  ceste  ville  avec  généralle  procuration  pour  en  aller , 
en  compaignie  du  S'  Thomas  Fiesque,  tretter  avec  le  duc  d'Alve  à 
Bruxelles  ;  et  doibvent  partyr  dans  ceste  sepmayne.  Dont  le  Roy 
pourra  fère  incister  sur  l'ung  et  sur  Tautre  de  ces  deux  poincts  en- 
vers le  duc  d'Alve,  qu'il  n'en  veuille  accommoder  les  Protestans, 
ains  entretenir  et  prolonger  la  matière,  au  moins  jusques  après  l'esté 
prochain;  dont,  de  ma  part,  je  travailieray,  aultant  qu'il  me  sera 
possible ,  d'y  fère  toutjour  naistre  quelque  difficulté ,  et  il  s'y  en 
trouveroit  assés  du  costé  mesmes  de  ceulx  cy,  n'estoit  la  craincte 
qu'ilz  ont  du  Roy  sur  les  choses  d'Escoce. 

Je  suys  bien  fort  pressé  par  l'ambassadeur  d'Espaigne  de  suplier 
Leurs  Majestez  Très  Chrestiennes  qu'ilz  veuillent  exclurre  aux  An- 
glois le  commerce  de  la  France ,  parce  que ,  nonobstant  la  suspencion 
d'entre  l'Angleterre  et  les  Pays  Bas  du  Roy  son  Mesire ,  ilz  nelayssent 

d*eslrc  accommodez,  par  le  moyen  des  Françoys,  des  choses  qu'ilz  ont 
besoingd'Ëspaigne  ;  lesquelles,  pour  le  gain,  ilz  leur  aportent  tout  jour 
en  abondance ,  bien  que  ceulx  cy  se  monstrent  aussi  difficilles  de 
n'admettre  les  mercbandises  d'Ëspaigne  ny  de  Flandres  par  deçà  , 
comme  Ton  le  pourroit  estre  en  Ëspaigne  ou  en  Flandres  d'y  recep- 
voir  celles  d'Angleterre  ;  tant  y  a  qu'avec  des  moyens  cella  se  con- 
duict ,  et  y  a  quelcun  qui ,  au  nom  des  CatboUques  de  ce  royaulme , 
m'est  venu  prier  pour  la  dicte  exclusion  de  traffîc ,  comme  de  chose 
laquelle  admèneroit  bientost  une  telle  nécessité  en  ce  pays ,  qu'on 
s'y  eslèveroit  contre  ceux  qui  gouvernent  ;  en  quoy  Sa  Majesté  consi- 
dérera ce  qui  est  le  plus  expédient  et  le  plus  utille  pour  son  service, 
car  je  crains  que  par  là  l'on  s'incommoderoit  assés  pour  accommoder 
aultruy. 

Sur  la  closlure  de  ceste  dépesche,  le  S'  de  Garteley  est  arrivé,  qui 
m'a  dict  que  le  secours  pour  Escoce  est  desjà  tout  prest  en  Bretaigne, 
dont  semble  estre  fort  requis  de  le  haster  de  partir,  afBn  de  prévenir 
ceuxcy,  lesquelz  sont  tous  résoluz  de  getter  dehors,  avant  la  fin  de  ce 
moys,  quinze  grandz  navyresdes  premiers  preslz  pour  nous  empes- 
cher  la  mer. 

ÂOLTRE  mSTRCCTION  A  PART. 

Ce  qui  est  advenu  de  nouveau  en  la  frontière  entre  millord  Dacres 
et  millord  de  Housdon,  joinct  les  façons  dont  Ton  continue  de  procé- 
der de  plus  en  plus  fort  rudement  contre  ces  seigneurs  qui  sont  ar~ 
restez,  et  d'observer  de  près  le  reste  de  la  noblesse ,  descouvre  assés 
qu'il  y  a  une  grande  contrariété  dans  ce  royaume  tant  sur  la  religion, 
et  sur  le  faict  de  la  Royne  d'Escoce,  et  sur  les  divers  tiltres  de  la 
succession  de  la  couronne,  et  sur  l'emprisonnement  des  grandz, 
que  pourung  général  malcontantement  contre  ceulx  qui  gouvernent. 

Et  semble  que  le  duc  de  Norfolc  est  plus  que  jamais  désiré  d'ung 
chacun ,  mais  il  demeure  fermement  résolu  en  soy  mesmes  de  ne 
pourchasser  sa  liberté  par  nulle  aultre  voye  que  par  celle  de  Téquité 
de  sa  cause  ;  en  quoy  il  se  persuade  d'avoir  ung  très  bon  et  très  as- 
seuré  fondement ,  lequel  il  ne  veult  aulcunement  altérer;  mais  les 
aultres  seigneurs,  qui  ne  sont  si  resserrez  que  luy,  sont  dellibérez 
que,  si,  dans  quinze  jours,  ilz  ne  se  peuvent  prévaloir,  ou  pour  le 
dict  duc  ou  pour  eulx,  de  leurs  amys  et  moyens  de  court,  qu'ilz  se 
résoudront  à  cercher  d'aultres  expédians,  et  m'ont  faict  remercyer 
du  retfuge  et  retrette  que  je  leur  ay  dict  que  le  Roy  leur  donroyt  ea 
son  royaume. 

Or,  se  troiivans  les  comtes  de  Nofthomberland  et  de  Yuesmerland 
etmillord  Dacres,  qui  sont  trois  bien  principaulx  personnaiges  de  ce 
royaume,  et  quelque  nombre  de  gentilshommes  de  ce  pays  avec  eulx, 
meintennantfuytifz  enËscoce,  toutz  bien  affectionnez  àlaRoyned'Ës- 
coce  et  bien  fort  catholicpies  ;  et  désirant  le  duc  de  Norfolc,  de  sa 
part ,  que  les  afifères  de  la  dicte  Dame  y  soient  secouruz ,  nommée- 
ment  du  costé  de  France ,  il  est  à  espérer  que ,  s'il  playt  au  Roy  de 
les  favoriser  en  quelque  bonne  sorte,  non  suspecte  à  ces  seigneurs 
angloys  partisans  de  la  dicte  Dame,  cpi'elle  et  son  royaulme  pour 
rontestre  préservez  contre  les  entreprinses  de  l'Angleterre  à  honneur 
et  utillité  de  la  France,  et  la  Royne  d'Angleterre  et  les  siens  divertys 
de  ne  pouvoir  tant  nuyre,  comme  ilz  fout  en  aultres  endroicts,  aulx 
affères  du  Roy,  non  sans  que  Sa  Majesté  se  forme ,  par  ce  moyen,  ung 
bon  nom,  et  possible  quelque  bonne  part  en  Vaffection  de  ceulx  de 
ceste  isle. 

Le  duc  d'Alve ,  à  la  vérité,  a  des  ambassadeurs  escoçoys  et  an- 
glois  devers  luy  pour  avoir  secours,  et  il  a  escript  par  deçà  qu'il  est 
tout  prest  de  le  bailler,  mais  que  nul  de  ceulx  qui  sont  venuz  ne  luy 
sçayt  donner  compte  du  temps,  du  lieu,  de  la  forme  et  des  condicions 
qu'il z  veulent  avoir  le  dict  secours  ,  et  qu'il  ne  veult  advanturer 
l'honneur  et  les  affères  de  son  Mestre,  de  mettre  en  évidence  un  telle 
entreprinse,  sans  y  voyr  bon  fondement.  Par  ainsy,  il  sollicite  que 
quelcun  des  principaulx  le  vienne  trouver  pour  conduire  avecques 
luy  de  toutes  les  particuUaritez  du  dict  secours;  et,  de  tant  que  le 
duc  de  Norfolc  a  suspect  ce  qui  vient  de  ce  cousté  là ,  il  me  faict 
solliciter  de  baster  l'assistance  du  Roy  en  faveur  de  la  Royne  d'Es- 
coce. 

Le  comte  de  Lestre ,  en  une  privée  conférance  qu'avons  heu  en- 
semble, m'a  dict  que  la  Royne ,  sa  Mestresse,  avoit  esté  naguières 
pressée  par  ceulx  de  son  conseil  de  prendre  party,  affin  de  remédier 
tout  à  ung  coup  à  plusieurs  difGcultez  qui  se  présentent  en  son 
royaulme,  et  qu'elle,  de  son  costé,  s'estoit  monstrée,  encores  ce 
coup ,  aussi  dégoustée  de  mariage ,  comme  toutes  les  aultres  foys 
qu'on  luy  en  avoit  cy  devant  parlé  ;  mais  enfin  elle  leur  avoit  res- 
pondu  que,  si  pour  annuiler  les  divers  tiltres  qu'on  prétend  à  sa 
succession ,  lesquelz  mettent  en  division  son  royaulme ,  elle  estoit 
contraincte  de  se  maryer,  qu'elle  est  toute  résolue  de  n'espouser  point 
de  sessubjectz. 

Je  luy  ay  respondu  qu'il  sçavoit  bien  que  Leurs  Majestez  Très 
Chrestiennes  avoient  toutjours  heu  désir  que  ce  fût  luy  qui  tint  ce 

» 

lieu,  et  que  ceste  leur  bonne  vollonté  coniinue  encores,  dont  ne' 
failloit  sinon  qu'il  regardât  comment  les  y  employer;  que  de  ma 
part  je  luy  serviray  de  boncueur;  que  le  temps  sembloitfëre  pour 
luy,  parce  que  tojut  le  royaulme  plyoit  meintennant  au  désir  de  la 
dicte  Dame  ,  et  les  principaulx  qui  estoient  travaillez  conoouroient 
toutz  à  luy  complayre,  pourveu  qu'il  fît  quelque  chose  pour  eulx  ;  et 
la  Royne  d^Escoce,  qui  pou  voit  assés  dans  ceste  isle,  favorisoit  ses 
nopces,  s'il  favorisoit  sa  restitution;  et  quoy  qu'il  y  eust,  puysqu'il 
estoit  ainsy  advancé  en  la  bonne  grâce  de  la  dicte  Dame,  qu'il  advisât 
de  prendre  ce  premier  lieu  ^  et  à  tout  le  moins  de  ne  le  laysser  aller 
à  nul ,  qui  nte  luy  sache  le  bon  gré  de  l'y  avoir  miz. 

n  m'a  rendu  plusieurs  bonnes  paroUes  de  mercyement,  pour  les 
mander  de  sa  part  à  Lcui«  Majestez ,  et,  après  m'avoir  touché  ung 
mot  de  l'extrême  déplaysir^  que  la  Boyne,  sa  Mestresse,  avoit  du 
mariage  de  la  Royne  d'Ëscoce  avec  le  duc  de  lVorfolc,,il  m'a  prié 
qu'en  une  de  mes  audiences ,  je  face  venir  à  propos  à  la  dicte  Dame 
que,  pour  obvier  aulx  inconvénians  où  elle  et  son  royaulme  pour- 
ront tumber  par  les  diverses  prétencions  de  sa  succession ,  qu'nng 
chacun  estime  qu'elle  feroit  bien  de  se  maryer,  et  que  le  Roy  avoit 
toutjour  désiré  que ,  s'il  ne  pouvoit  pour  luy  ou  les  siens  avoir  ce 
bien,  que  au  moins,  pour  évitter  la  jalouzie  de  quelque  aultre 
party  estrangier,  ce  fût  quelque  bien  heureulx  de  ce  royaulme  qui 
y  parvint,  ce  que  je  ne  luy  ay  reffiisé  de  fère;  mais  j'attendray  là 
dessus  le  commandement  de  Leurs  Majestez. 

XCIV  DÉPESGHE 

—  du  IX*  jour  de  mars  1570.  — 
(Envoyée  exprès  jusques  à  Callais,  par  Olyvier  Cambemon,) 

Affaiix's  d'Ecosse.  —Crainte  de  rambaMadeur  que  tous  ses  efforts  ne  puissent 
empêcher  la  guerre  d'éclater.—  Son  désir  de  voir  donner  satisfaction  sur 
les  diverses  plaintes  d'Elisabeth  contre  la  conduite  tenue  à  l'égard  des 
Anglais  en  France. —Mission  du  S'  de  Garteley.  —  Arrêt  prononcé  contre 
milord  de  Lomeley.  —  Nouvelles  des  Pays-Bas. 

Au  Roy. 

Sire,  quant  j'ay  dépesché  le  S*"  de  Sabran  devers  Vos- 
tre  Majesté,  le  iiii^  de  ce  moys,  je  Fay  instmict,  le  plus 
particullièrement  que  j'ay  peu,  de  l' estât  des  choses  qui  se 
passent  icy ,  lesquelles  continuent  en  l'apareil  de  guerre , 
qu'il  vous  aura  dict,  de  lever  toutjours  soldatz  en  ceste  ville 
de  Londres  et  ez  envyrons ,  pour  les  envoyer  au  North  ;  et 
dilligenter  Taprest  des  navyres  ;  et  fère  les  provisions  pour 
iceulx;  et  cercher  deniers  de  toutes  partz,  bien  que  la 
malladie,  intervenue  là  dessus,  deM'^le  comte  de  Lestre ,  a 
donné  quelque  peu  de  retardement  aulx  dellibérations  de 
ce  conseil,  lequel  ne  s'est  assemblé  durant  son  grand  mal, 
mais  à  présent  il  se  porte  bien  ;  et  aussi  que  toutz  en  ces 
choses  ne  se  sont  trouvez  d'accord  en  ceste  court,  néant- 
moins  j'entends  qu'on  y  a  résoluement  conchid  l'entreprinse 
d'establyr,  par  toutz  les  moyens  qu'on  pourra,  le  gouver- 
nement d'Escoce  ez  mains  de  ceulx  qui  ont  relevé  la  part 
du  comte  de  Mora ,  parce  qu'ilz  se  monstrent  fort  contrai- 
res aulx  fuytifz  d'Angleterre;  et  se  soubmettent  à  la  pro- 
tection de  ceste  Royne  ;  et  luy  demandent  le  comte  de  Le- 
noz  pour  régent;  qui  sont  choses  qu'elle  trouve  bonnes,  et 

qui  sont  conformes  à  ce  qu'elle  désire  pour  tenir  le  dict 
royaulme  divisé^  et  avoir  toutjour  l'une  des  partz  à  sa  dé- 
votion. Je  ne  sçay  si  l'assemblée  des  Estatz ,  qu'on  attan- 
doit  au  dict  pays  le  iiii^  du  présent,  aura  esté  tenue,  et  si 
elle  aura  heu  nul  effect;  il  ne  s'en  dict  encores  rien,  et 
croy  qu'il  sera  bien  tard,  quant  j'en  auray  des  nouvelles, 
car  l'on  tient  les  passaiges  bien  fort  serrez. 

Cependant  la  Royne  d'Angleterre  est  entrée  en  grand 
deffiance  sur  ce  que  M**  Norrys  son  ambassadeur  luy  a  es- 
cript  que  Yoz  Majestez  Très  Ghrestiennes  luy  ont  tenu 
quelque  propos  fort  exprès  sur  les  affères  de  la  Royne 
d'Escoce  et  de  sou  royaulme;  duquel  je  n'ay  encores  en- 
tendu le  particullier ,  sinon  qu'on  m'a  dict  que  la  dicte  Dame 
en  est  fort  fâchée,  joinct  que,  par  le  mesmes  paccpiet,  le 
dict  ambassadeur  luy  a  envoyé  ung  discours,  imprimé  à  Pa- 
ris, sur  les  troubles  de  son  royaulme,  qui  ne  parle  à  l'ad- 
vantaige  d'elle  ny  de  ceuh  qui  gouvernent  ses  affères;  et 
d'abondant  elle  a  sceu  qu'un  homme  de  son  dict  ambassa- 
deur a  esté  naguyères  arresté  à  Amiens,  et  que  son  pac- 
quet,  qu'elle  luy  avoit  baillé  à  porter,  luy  a  esté  esté; 
desquelles  choses  il  n'est  pas  à  croyre  combien  elle  s'en 
trouve  offancée ,  et  combien  les  siens  en  sont  mutinez ,  jus- 
ques  à  dire  qu'il  vauldroit  mieulx  venir  à  une  guerre  dé- 
clairée,  et  que  leur  ambassadeur  s'en  retomât,  et  que  je 
me  retirasse,  que  d'user  de  tels  déportemens;  dont,  de 
tant  que  je  les  ay  fort  asseurez  que  la  publication  du  dict 
discours,  ny  la  détention  dupacquet  ny  dumessagier,  ne  sont 
aulcunement  procédées  du  vouloir  ny  commandement  de 
Yoz  Majestez ,  je  vous  suplie  très  humblement.  Sire,  qu'il 
vous  playse  luy  en  fère  donner  quelque  satisfaction,  comme 
d'accidens  que  vous  n'aviez  ny  préveuz,  ny  pensez,  et  luy 


—  81   — 

fère  aussi  satisfère  sur  une  pleinte,  qu'elle  m'a  faicte  renou- 
veller,  de  certains  pescheurs  de  Dièpe  et  aultres  de  dellà, 
qoi  abusent  en  la  coste  de  deçà  de  leur  forme  de  pescher 
et  de  leurs  filetz  contre  l'ordonnance  du  pays,  affin  de  ne 
meslersi  petites  choses  avec  les  plus  grandes,  qu'avez  à 
démesler  ensemble. 

Le  S' de  Garteley  s'en  est  revenu  très  contant  en  toutes 
sortes  de  Yoz  Majestez  ;  il  a  heu  congé  de  passer  en  Escoce, 
mais  non  d'aller  veoir  la  Roynesa  Mestresse,  à  laquelle 
toutesfoys  nous  avons  trouvé  moyen  de  fère  entendre  tout 
l'eflectde  son  voyage,  de  quoyje  m'asseure  qu'elle  aura 
receu  grande  consolation. 

Millord  de  Lomellé  a  heu  ampliation  de  son  arrest ,  luy 
ayant  esté  permiz  d'aller  demeurer  avec  le  comte  d' Aron- 
del  son  beau  père  à  Noncich ,  et  de  pouvoir  jouyr  de  l'air 
et  de  l'esbat  des  champs  deux  mil  à  l'entour,  ce  qui  donne 
espérance  de  veoir  bientost  quelque  modération  ez  afiëres 
de  ces  seigneurs. 

Les  depputez  de  Flandres ,  estantz  prestz  à  partir ,  ont 
trouvé  quelque  deffectuosité  en  leurs  charges  et  pouvoirs  qui 
les  a  retardez  huict  jours,  mais  j'entendz  qu'ilz  s'acheminent 
demain ,  et  le  S' Thomas  Fiesque  avec  eulx ,  avec  opinion 
de  pouvoir  accorder  facillement  le  faict  des  merchandises , 
mais  difficilement  ceOuy  des  deniers.  Sur  ce,  etc. 
Ce  ix*'  jour  de  mars  4570. 

XCT  DEPESCHE 

—  du  uni*  jour  de  mars  1 570.  — 
(  Envoyée  exprès  jusques  à  Calais  par  Jehan  Volet.) 

Contentement  de  la  reine  d'Angleterre  au  sujet  de  la  satisfaction  qui  lui 
a  été  donnée  sur  Tune  de  ses  plaintes.  —  Impossibilité  de  connaître 
queUes  sont  ses  véritables  intentions  à  l*égard  de  la  France.  —  Continua- 
tion des  apprêts  maritimes  et  des  préparatifs  contre  l'Ecosse.  *~  Néceseité 
de  prendre  des  mesures  pour  empêcher  le  capitaine  Sores  de  continuer  ses 
courses  sur  mer. —  Départ  des  députés  envoyés  dans  le  Pays-Bas  pour 
traiter  des  différends  de  l'Angleterre  avec  l'Espagne. 

Au  Roy. 

Sire,  le  jour  d'après  ma  précédante  dépesche,  laqueUe 
est  du  IX®  du  présent,  j'ay  receu  celle  de  Vostre  Majesté 
du  XXI®  du  passé,  en  laquelle  j'ay  trouvé  l'hooneste  satis^ 
faction  qu'il  vous  a  pieu  donner  à  la  Rope  d'Angleterre  sur 
celle  de  ces  trois  pleinctes  que  je  vous  ay  mandé  qu'elle 
avoit  le  plus  à  cueur ,  qui  est  du  discours  des  troubles  de 
son  royaulme  imprimé  à  Paris  ;  de  laquelle  satisfaction , 
despuys  que  M'  Norrys  luy  en  a  donné  adviz ,  elle  et  les 
siens  ont  monstre  qu'ilz  n'estoient  plus  si  offancez  comme 
auparavant  :  ce  qui  me  sera  ung  argument,  la  première 
foys  que  j'yray  trouver  la  dicte  Dame,  de  la  prier  qu'elle 
veuille  user  de  pareille  sincérité  et  correspondance  d'ung 
bon  cueur  envers  Yoz  Majestez  Très  Ghrestiennes ,  comme 
par  cest  acte  vous  luy  avez  monstre  que  vous  l'avez  clair 
et  droict ,  et  entièrement  bien  disposé  envers  elle  ;  et  luy 
continueray  la  mesmes  instance,  que  je  luy  ay  ordinairement 
faicte,  de  ne  porter  ny  souffrir  estre  apporté  par  les  siens 

aulcun  secours  ny  assistance  à  ceulx  qui  trouUent  vostre 
royaulme,  et  qu'il  n'est  possible  qu'ilz  en  puissent  tirer 
d'An^eteire ,  sans  qu'elle  tumbe  en  l'infraction  des  trettez 
et  en  un€  manifeste  roptnre  de  la  paix. 

Plusieurs  parlent  diversement  de  l'intention  de  la  éîcte 
Dame  sur  le  présent  estât  de  yoz  aflëres  ;  les  ungs,  qu'elle 
l'a  bonne  et  qu'elle  incite  à  la  paix  ceulx  de  la  Rochelle  ; 
les  aultres,  au  contraire ,  qu'elle  l'a  très  mauvaise  et  qu'elle 
les  sollicite  à  la  guerre.  Yostre  Majesté  pourra  assés  juger 
ce  qui  en  est  par  la  condicion  de  ceulx  qui  m'en  ont  donné 
les  adviz,  desquelz  je  réserve  vous  msmder  les  noms,  et  la 
façon  des  propos  qu'ilz  en  ont  tenu,  par  l'ung  des  miens 
que  je  dépescheray  bientost  devers  Vostre  Majesté. 

Je  n'ay  encores  rien  entendu  de  l'effect  de  l'assemblée 
que  les  seigneurs  d'Escoce  deb voient  tenir  à  l'Islebourg, 
le  iiii*'  de  ce  moys,  ny  s'ilz  ont  prins  nul  bon  expédiant 
entre  eulx  sur  l'ordre  et  gouvernement  du  pays.  Bien  m'a 
l'on  dict  que  le  comte  de  Morthon  et  le  sir  Randolf  ont 
escript  à  ceste  Royne ,  que ,  si  elle  ne  faict  bientost  apa- 
roistre  son  assistance  par  dellà,  que  toutz  les  Escouçoys 
cryeront  France ,  et  que  le  nom  de  Vostre  Majesté  y  est 
bien  ouy  c^t  bien  receu,  et  qu'ilz  demandent  d'avoir  leur 
Royne;  par  ainsy ,  que  le  jeune  prince  s'en  va  déboutté  de 
Tauthorité,  et  du  nom  de  Roy  qu'on  luy  a  attribué,  si 
elle  n'y  remédye.  Dont  quelcun  m'a  adverty  que  la  dicte 
Dame  y  a  envoyé  en  dilligence  six  mil  tr  d'esterlin, 
c'est  vingt  mil  escuz,  et  <pie  le  comte  de  Sussex,  le- 
quel a  esté  mallade  trois  sepmaines  en  ceste  court,  mais 
à  présent  se  porte  bien,  partyra  du  premier  jour  pour 
s'aller  présenter  sur  la  frontière  d'Escoce ,  avec  quatre 
mil  hommes  de  pied  et  douze  centz  chevaulx ,  lesquelz  sont 

6. 

desjà  bien  avant  ;  et  ce ,  priucipallement  parce  que  de  la 
dicte  frontière,  despuys  que  millord  Dacres  s'y  est  retiré, 
l'on  a  faict  cinq  ou  six  courses  en  celle  d'Angleterre,  et 
bruUé  des  villaiges ,  et  admené  plusieurs  prisonniers  :  dont 
le  (fict  Dacres  a  esté  déclairé  traistre  et  rebelle. 

J'entendz  que  les  seigneurs  de  ce  conseil  ont  fait  dé- 
pescher  cinq  ou  six  centz  lettres  missives  à  des  particu- 
liers ,  gentishonunes  du  North ,  pour  les  prier  de  se  pour- 
voir en  toute  dilligence  de  quelques  honunes,  et  d'armes, 
et  de  chevaulx,  chacun  le  mieulx  et  le  plus  advantaigeuse- 
ment  qu'il  pourra,  oultre  l'obligation  de  l'ordonnance,  affin 
de  fère  promptement  ung  bien  relevé  service  à  la  Royne 
leur  Mestresse,  sellon  l'expécialle  fiance  qu'elle  a  en  eulx. 
E(  en  ceste  ville  de  Londres  l'on  lève  de  nouveau  cinq 
centz  hafquebouziers  pour  les  mettre  sur  les  cinq  navyres 
premier  pretz ,  qu'on  dellibère  getter  dehors  dans  huict 
jours;  et  en  prépare  l'on  aultres  dix  pour  les  getter,  à  la 
my  apvril,  dont  l'argent  pour  les  avitailler^est  desjà  delli- 
vré  au  pourvoyeur  de  la  marine ,  et  ne  cesse  l'on  d'aprester 
aussi  toutz  les  aultres  pour  e^tre  prestz  à  l'entrée  de  l'esté. 

Je  viens  d'estre  adverty  que  quatre  vaysseaulx  du  cappi- 
iaine  Sores  ont  de  rechef  investy  ung  aultre  navyre  véni- 
cien,  qui  partoit  de  ce  royaulme chargé  de  draps,  et  qu'ilz 
l'ont  prins  ;  et ,  encor  qu'il  ne  soit  si  riche  que  les  pre- 
miers ,  il  y  a  néantmoins  pour  cinquante  mil  escuz  de  mer- 
chandise,  oultre  l'artillerye  et  le  vaysseeu,.  qui  est  des 
meilleurs  qui  se  puissent  trouver  ;  et  semble,  Sire,  qu'il 
est  expédiant  que  Vostre  Majesté  se  dellibère  de  pourvoir 
a  ces  grandz  désordres  de  la  mer ,  en  quoy  pourra  estre 
que  ceste  princesse  concourra  d'y  ayder  de  son  cousté,  s'il 
vous  playt  que  je  hiy  en  face  instance. 

Les  depputez ,  qui  yont  devers  le  duc  d' Alve  ,  sont  par- 
tys  despuys  devant  hier ,  et  croy  qu'ilz  passent  aujour- 
day  la  mer.  J'entendz  que,  oultre  la  commission  cpi'ilz 
portent  ouvertement  par  escript ,  il  leur  en  a  esté  baillé  une 
à  part,  pour  entrer,  s'ilz  peuvent,  en  ung  général  accord 
de  toutes  choses  ;  et  le  S*"  Thomas  Fiesque,  qui  m'est 
venu  dire  adieu ,  m'en  a  touché  quelque  mot ,  et  qu'il  es- 
père avoir  charge  de  retourner  bientost  pour  cest  effect 
par  deçà«  Auicuns  pensent  qu'il  s'y  trouvera  beaulcoup  de 
difficultez  ;  ce  que  je  croyrois,  n'estoit  qu'il  semble  que  le 
Roy  d'Espaigne  sent  si  fort  la  prinse  qu'on  dict  que  le  roy 
d'Argel  a  faicte  de  la  ville  de  Tunis  \  et  crainct  tant  que  ce 
soit  ung  commancement  d'attirer  les  entreprinses  du  Turc 
en  ces  quartiers  là,  qu'il  sera  bien  ayse  d'accommoder 
gracieusement  ceste  querelle  qu'il  a  avecques  ceulx  cy.  Sur 
ce ,  etc-  Ce  xiv*  jour  de  mars  1570. 


XCVl*  DÉPESCHE 

—  du  xix«  jour  de  mars  1570.  — 
(Envoyée  exprès  jusques  à  Calais  par  Jehan  Monyer.) 

Nouvelles  de  la  Rochelle  et  d'Allemagne.  —  État  des  aflklres  du  Nord.  — 
Succès  remporté  par  les  révoltés  dirlande.  —  Nouvelles  de  la  reine 
d'Ecosse. 

Au  Roy. 

Sire ,  il  n'y  a  que  quatre  jours  qu  ung  navyre  de  la  Ro- 

*  Au  commencement  de  1570,  Aluch-Aly,  dey  d'Alger,  s'empara  de  Tunis , 
et  chassa  de  ses  Etats  Muley  Homaidah ,  dernier  roi  de  Tunis  de  la  dynastie 
des  Haisides,  qui  s'était  reconnu  feudataire  de  l'Espagne.  Les  Espagnols , 
sous  la  conduite  de  don  Juan ,  reprirent  Tunis ,  en  1573. 

chelle  est  arrivé ,  dedans  lequel  sont  venuz  aulcuns  fran- 
çoys  qui  ont  esté  incontinent  devers  M"^  le  cardinal  de  Cha^ 
tillon  à  Ghin;  et  luy,  à  ce  que  j'entendz,  despuys  avoir 
parlé  à  euk  ^  a  faict  démonstration  en  ceste  court ,  de  dé- 
sirer plus  la  paix  que  de  T espérer;  et  sont  arrivez  aussi, 
dans  le  mesmes  vaysseau,  sèze  aUemans  qui  s'en  retour- 
nent en  leur  pays  assés  mal  contantz.  Cependant  le  dict 
sieor  cardinal  a  envoyé  soQiciter  la  subvention  des  esglizes 
protestantes  de  ce  royaulme,  avec  grand  instance  d'avoir 
promptement  celle  que  les  estrangiers  ont  offerte ,  de  la-* 
quelle  il  a  desjà  retiré  quelque  somme  ;  mais  cette  des  Fla- 
mens ,  qui  est  la  plus  grande ,  ne  luy  est  venue  entière 
comme  il  pensoit,  parce  qu'ilz  l'avoient  accordée  principal- 
lement  pour  le  prince  d'Orange ,  en  intention  qu'il  descen- 
dît en  Flandres;  dont,  voyantz  à  ceste  heure  que  c'est  pour 
la  guerre  de  France ,  aulcuns  reffiizent  de  payer,  et  m'a  esté 
raporté  que  aus  dicts  Flamens  est  venu  ung  adviz  d' AUemai- 
gne  que  le  dict  prince  a  bien  des  forces ,  mais  qu'il  ne  les 
peult  bonnement  employer  durant  la  guerre  de  France ,  si- 
non en  la  Franche  Comté,  surlechemyn  du  secours  qui  va 
trouver  monsieur  l'Adxnyral,  aCBn  de  ne  s'esloignerles  migs 
des  aultres;  et  m'a  l'on  asseuré  que,  le  neufvième  de  ce 
moys,  ung  facteur  du  sir  Grassein  a  esté  dépesché  en  Hem- 
bourg,  pour  aUer  donner  ordre  aulx  deniers,  qui  doibvent 
estre  payez  en  Allemaigne  sur  le  crédit  des  merchans  de 
ceste  ville.  Ung  homme  du  comte  Pattatin  est  freschement 
arrivé,  et  encores,  despuys  luy,  ung  capitaine  itallien  nommé 
Roc ,  lequel ,  quatre  moys  a ,  avoit  esté  dépesché  en  Alle- 
maigne, mais  je  n'ay  sceu  encores  au  vray  ce  qu'ilz  re- 
portent. 

Le  comte  de  Sussex  est  sur  son  partement  pour  aller  au 

North ,  et  les  quatre  mil  hommes  de  pied  et  douze  centz 
chevaulx,  qu'il  doibt  mener,  sont  desjà  devant.  L'on  a  tenu 
phisienrs  assemblées  de  conseil  sur  sa  dépesche ,  dont  bien- 
tost  se  pourra  entendre  quelque  chose  de  ce  qu'y  aura  esté 
résolu.  Il  semble  que  des  cinq  cens  harquebouziers  qu'on 
levoit  de  nouveau  en  ceste  ville,  l'on  n'en  fornyra  encores 
les  navyres,  et  qu'ilz  seront  envoyez  en  Irlande,  où  j'en- 
tendz  que  les  saulvaiges  ont  donné  une  estrette  aulx  gens 
de  Millord  de  Sydenay  ;  mais  ceulx  cy  le  tiennent  fort 
caché. 

J'ay  obtenu  enfin  de  la  Royne  d'Angleterre  de  pouvoir 
envoyer  les  lettres  de  Yoz  Majestez ,  que  M''  de  Montlouet 
m'avoit  laissées^  à  la  Royne  d'Escoce,  par  un  secrétaire  de 
M' l'évesipie  de  Roz  qui  les  hiy  «  dellivrées  bien  clozes  en 
ses  mains ,  en  présence  du  comte  de  Gherosbery  ;  et  la  dicte 
Dame  a  envoyé  la  response ,  laquelle  est  encores  devers  le 
secrétaire  Gecille,  qui  ne  la  dellivrera  jusques  à  ce  que  le  dict 
sieur  évesque  de  Roz  ayt  esté  ouy  et  examiné ,  lequel  pour 
cest  effect  a  esté  mené  despuys  devant  hyer  à  la  court, 
soubz  la  garde  de  six  serviteurs  de  l' évesque  de  Londres;  et 
la  dicte  Royne  d'Escoce  a  trouvé  moyen  de  me  fère  tenir  en 
chiffre  le  petit  mémoire  cy  encioz  *,  où  Vostre  Majesté  verra 
ce  qu'elle  continue  de  vous  requérir.  Elle  se  porte  bien  de 
sa  santé,  mais  craint  bien  fort  d'estre  remise  ez  mains  du 
comte  de  Huntinthon  ou  du  visconte  de  Harifort,  desquelz 
deux  elle  se  craint  comme  de  ses  grandz  ennemiz.  Nous 
espérons  avoir  en  brief  quelque  certitude  des  choses  d'Es- 
coce. Sur  ce,  etc. 

Ce  xix""  jour  de  mars  1570. 

1  A  partir  de  cette  époque,  les  pièces  jointes  aux  dépéclies  ont  cessé  d*étre 
transcrites  sur  les  registres  de  l'anliassadeur. 


M 

ParpostiUe  à  la  lettre  précédente. 

Le  comte  de  Pembrot  morut  hyer  en  ceste  court;  Von  ne  dict  en- 
cores  qui  sera  son  successeur  en  l'estat  de  Grand  Mestre^  mais  cy 
devant  à  esté  parlé  du  comte  de  Betfort. 


xcvir  depësghe 

—  du  xxvii«  jour  de  mars  1 570.  — 

(  Envoyée  exprès  jusques  à  la  court  par  le  S"*  de  Vassal.) 

Détails  circonstanciés  d'audience.  —  Bonnjes  dispositions  d'Élisabetti  en- 
vers le  roi.  —  Explication  donnée  par  l'ambassadeur  sur  les  articles 
proposés  pour  la  pacification.  — Nouvelle  insistance  de  la  part  de  la  reine 
pour  que  sa  médiation  soit  acceptée.  —  Sollicitations  faites  par  l'ambassa- 
deur en  faveur  de  Marie  Stuart. — Déclaration  d'Elisabeth  qu'elle  est  réso- 
lue à  porter  ses  armes  en  Ecosse  pour  y  chercher  les  révoltés  du  Nord  qui 
s'y  sont  réfugiés.  — Avertissement  lui  est  donné  par  l'ambassadeur  que  si 
les  Anglais  entraient  en  Ecosse,  le  roi  considérerait  cet  acte  comme 
une  rupture  des  traités,  —  Offre  qu'il  fait  de  la  médiation  de  la  France 
pour  apaiser  tous  les  différends  d'Ecosse.  —  Avis  secrètement  donné 
par  Elisabeth  d'une  levée  d'armes  en  Allemagne  contre  la  France.  — 
Mémoire,  Résolutions  prises  dans  le  conseil  tant  à  l'égard  des  troubles  du 
Nord  que  des  affaires  d'Ecosse.  —  Nouvelles  de  ce  pays.  — r  Mémoire  secrei. 
Avis  donné  par  le  duc  d'Albe  au  sujet  du  traité  de  paix  qui  se  prépare 
en  France.  —  Opinion  de  l'ambassadeur  que  la  rehie  d^Angleterre  désire 
sincèrement  la  pacification.  — Propositions  faites  séparément  et  secrète- 
ment à  l'ambassadeur  par  Gécil  et  par  Leicester.  —  Avis  secret  sur  le 
dessein  arrêté  par  le  comte  d'Arundel  et  milord  de  Lomeley  de  reprendre, 
même  en  recourant  aux  armes ,  l'exécution  de  leur  projet  pour  rétablir  la 
religion  catholique  en  Angleterre ,  et  Marie  Stuart  en  Ecosse. 

Au  Roy. 

Sire,  j'ay  esté,  ceste  saincte  sepmaine,  devers  la  Rayne 
d'Angleterre  pour  luy  fère  veoir  que  le  bon  ordre,  cpie  Vos- 
tre  Majesté  avoit  miz  de  deffandre,  pour  l'amour  d'elle,  la 
publication  du  discours  des  troubles  de  son  royaulme  im- 

primé  à  Paris ,  luy  debvoit  estre  ang  bien  asseuré  tesmoi- 
gnage  de  vostre  droicte  intention  envers  elle,  et  cpie,  pre- 
uant  par  là  toute  asseurance  de  vous  trouver  toutjour  franc, 
clair  et  bien  disposé  à  ne  favoriser  les  entreprinses  de  ceulx 
qui  vouldroient  troubler  son  estât,  qui  mesmes  ne  vouliez 
souffrir  leurs  escriptz,  que  de  mesmes  elle  cessftt,  et  fit  ces- 
ser ses  subjectz  de  ne  porter  aulcune  faveur  à  ceulx  qui  trou- 
bloient  le  vostre;  et  qu'au  surplus ,  j'estois  bien  ayse  que 
ce  qu'on  luy  avoit  raporté  du  serviteur  de  M*^  Norrys, 
qu'on  l'eust  arresté  à  Amyens,  et  qu'on  luy  eust  osté  les 
pacquetz  de  la  dicte  Dame ,  ne  fût  vray,  aflBn  de  n' estre  si 
offancée  de  ces  deux  choses ,  comme ,  par  le  propos  de  son 
principal  secrétaire,  il  sembloit  qu'elle  les  print  à  cueur; 
luy  récitant  les  dicts  propos  en  la  façon  que  par  mes  précé- 
dantes je  les  ay  mandez  ;  et  que  je  luy  voulois  respondre  dé 
ma  vye  pour  Voz  Très  Ghrestiennes  Majestez  que ,  despuys 
la  paix,  il  n'estoit  en  cella,  ny  en  nulle  aultre  chose,  rien 
procédé  de  vostre  vouloir  et  commandement ,  par  où  vous 
eussiez  jamais  prétandu  qu'elle  deubt  estre  offancée  ;  et  que, 
pour  mon  regard,  jeserois  à  trop  grand  regrect  une  seuUe 
heure  en  ce  roy anime,  après  que  j'aurois  tant  soit  peu  com- 
mancé  de  cognoistre  que  je  ne  luy  seroys  plus  agréable  ;  et 
que  je  suplieroys  très  humblement  Vostre  Majesté  d'y  en- 
voyer ung  aultre  ;  mais  ne  lairroys  pourtant  de  me  plain- 
dre meintennant  à  elle  du  tort  qu'on  avoit  naguières  faict  à 
ung  mien  secrétaire ,  qui  portoit  vostre  pacquet ,  de  luy 
avoir  osté  son  argent  à  Douvres ,  la  priant  de  m'en  fère 
raysan. 

Sur  lesquelles  choses  la  dicte  Dame  m'a  respondu  qu'elle 
q' avoit  rien  sceu  du  petit  discours  imprimé  à  Paris,  parce, 
àsonadviz,  que  Gecille  ne  luy  avoit  voUu  donner  Tennuy 

de  luy  en  parler ,  mais  ne  layssoit  pourtant  de  vous  avoir 
grande  obligation  de  l'avoir  deffandu,  dont  vous  en  re- 
mercyoit  de  bon  cueur  ;  et  puysque  luy  aviez  monstre  ce 
bon  tesmoignage  de  vostre  droicte  intention  en  ses  afiëres , 
qu'elle  correspondroit  de  mesmes  aulx  vostres  de  ne  pour- 
ter  aulcune  faveur  à  ceulx  de  la  Rochelle ,  ny  soui&ir  cpie 
les  siens  leur  en  portassent  ;  et  encor  que  aulcuns  luy  in- 
crêpent  le  désir  qu'elle  a  à  la  paix  de  vostre  roy anime, 
comme  ung  désir  qui  admènera  la  guerre  au  sien,  qu'elle 
n'en  veult  rien  croyre,  ny  ne  veult  cesser  de  la  désirer; 
qu'elle  estoit  bien  ayse  que  l'homme  de  son  ambassadeur 
et  ses  pacquetz  n'eussent  esté  arrestez,  bien  qu'il  avoitesté 
unze  jours  sans  qu'on  sceût  de  ses  nouvelles;  que  pour  le 
regard  de  ma  négociation,  je  ne  voUusse  anlcunement 
doubter  qu'elle  ne  luy  fût  bien  fort  agréable;  et  usa  de 
toute  l'expression  qu'il  est  possible  pour  me  le  donner  ainsy 
àcognoistre;  et  que  j'avois  bien  veu  en  quelle  peyneelle 
avoit  esté  pour  mes  pacqaetz  perduz  ;  dont  me  feroit  fère  si 
bonne  rayson  meintennant  de  l'argent  de  mon  secrétaire, 
que  j'en  deméureroys  contant. 

Et ,  en  toutes  sortes ,  sa  responce  a  esté  si  honneste 
que ,  l'en  ayant  remercyée,  j'ay  suyvy  à  luy  dire  que  j'avois 
d'aultres  choses  à  luy  faire  entendre ,  lesquelles  je  la  sup- 
plioys  prendre  la  peyne  elle  mesmes  de  les  lyre  aulx  pro- 
pres termes  que  Vostre  Majesté  me  les  mandoit,  qui  estoient 
si  bons  que  je  n'y  vouUois  rien  adjouxter,  ny  rien  diminuer  ; 
et  ainsy,  luy  ay  monstre  celle  partie  de  vostre  lettre  du 
m*'  du  présent,  dont  vous  renvoyé  l'extraict,  laquelle  elle 
a  leue  bien  fort  curieusement  ;  et  puys  ay  adjouxté  que  vous 
expliquiez  là  dedans  si  à  clair  vostre  intention,  que  je  n'avois 
à  y  fère  aultre  office  envers  elle  que  de  bien  recuillyr  ce  que, 

pour  satisfère  à  trois  choses  principaUement,  il  Iny  plairroit 
de  m'y  respondre  :  la  première,  quelle  opinion  elle  avoit 
des  hcxinestes  eondici(»is  que  vous  offriez  à  vos  subjectz  ;  la 
segonde,  quelle eUe l'auroit  de  voz  subjectz,  s'ilz  estoient  si 
durs  et  si  obstinés  de  ne  les  accepter  ;  et  la  troysiesme ,  si, 
en  ce  cas  de  leur  obstiné  refiuz ,  elle  non  seulement  les  ex- 
clurra  de  sa  faveur  et  de  celle  de  sfm  royaulme,  mais  si  elle 
ne  se  unyra  pas  avec  Vostre  Majesté  pour  réprimer  leur 
témérité  et  le  pernideulx  exemple  qu'ilz  s'esforcent  de  re- 
lever au  monde  contre  l'authorité  des  princes  souverains  : 
car,  quant  à  ta  levée  qu'on  disoit  se  fère  en  AUemaîgne 
pour  eUe ,  et  aulx  deniers  qu'on  dict  encores  qui  s'y  espè- 
rent et  d'aultres  qui  s'espèrent  aussi  à  la  Rochelle  d'elle 
et  de  son  royaulme  contre  vous,  je  ne  lavouloys  suplier, 
sinon  de  vous  en  esclarcyr  si  bien  une  foys  qu'il  ne  vous 
eupeult  plus  rester  aulcun  doubte« 

La  àkte  Dame ,  après  m' avoir  par  beaulcoup  de  bonnes 
parolles  et  en  plusieurs  façons  donné  à  cognoûsb-e  qu'elle 
avoit  ung  très  grand  contantement  de  ceste  confiance,  que 
vous  noonstriez  avoir  d'elle  sur  la  paciffication  de  vostre 
royaubne,  m'a  respondu  qu'elle  vodoit  très  fermement 
croyre  qae  le  contenu  ez  articles,  que  je  luy  avois  dernière- 
ment  monstrez,  estoit  proprement  ce  que  vostre  Majesté 
avoit  intention  d'acccHrder  et  meîntenir  de  bonne  foy  à  ses 
subjectz  pour  parvenir,  à  une  bonne  paciffication ,  et  qu'elle 
me  diroit  de  recbef  le  mesmes  qu'allors,  que,  si  edx  de  leur 
costé  ne  monstroieut  raysou  sijdËzante  pourquoy  ilz  ne  puys- 
sent  avec  cdla  vivre  soubz  vostre  authorité ,  leur  conscience 
saulve,  et  leurs  vyes  asseurées,  que  non  seulwnent  elle  ne 
les  vouldra  favoriser,  ains  les  réputera  pour  traistres  et  re- 
belles, dignes  d'estre  chassez  de  *out  le  monde;  et  que  si , 

pour  entendre  à  quoy  îlz  se  pourroient  arrester,  il  vous 
playsoit  luy  donner  congé  qu'elle  s'en  mesiftt,  qu'elle  y  pro- 
cèderoit  avec  aultant  de  considération  de  l'authorité  qui 
vous  est  deuhe  sur  voz  subjectz ,  comme  s'il  estoit  ques- 
tion de  saulver  la  sienne  sur  les  siens;  et  que  si,  par  voz 
lettres,  je  cognoissoys  que  vous  l'eussiez  agréable,  qu'elle 
s'y  employeroit  tout  incontinent. 

Je  luy  ay  respondu  que  je  ne  pouvois  ny  voulois  m'ad- 
vancer  à  rien  de  plus  que  ce  qu'elle  venoit  de  lyre;  car  n'en 
avois  aultre  commandement ,  dont  tornasmes  relyre  le  dict 
extret  de  la  lettre  mot  à  mot  ;  puys ,  me  pria  que  je  vous 
voUusse  asseurer  de  la  continuation  de  sa  bonne  vollonté  et 
grande  affection  à  la  paix  de  vostre  royaulme,  et  que  s'il 
vous  playsoit  qu'elle  s'en  meslftt,  qu'elle  envoyeroit  devers 
Vostre  Majesté ,  ou  bien  là  où  il  seroit  besoing ,  ung  per- 
sonnaige  de  qualité  correspondante  à  ung  si  grand  négoce, 
comme  elle  estime  cestuy  cy,  pour  y  besoigner ,  ainsy  que 
vous  adviseriez ,  ou  bien  tretteroit  icy  avec  M*"  le  cardinal  de 
Ghatillon  ;  lequel  elle  cognoissoit  très  désireux  de  la  paix, 
et  l'avoit  toutjours  cogneu  très  respectueulx  à  Voz  Très 
Ghrestiennes  Majestez;  et  qu'elle  estimoit  qu'il  ne  vous 
pourroit  revenir  qu'à  honneur,  comme  elle  mettroit  bien 
peyne  qu'il  vous  revînt  à  proflBct,  qu'elle  s'employât  envers 
ceulx  de  sa  religion  à  les  exorter  qu'ilz  se  veuillent  contan- 
ter  des  ofires  de  leur  prince  et  seigneur,  ou  bien  de  suplier 
Vostre  Majesté  d'eslargir  ung  peu  sa  grâce  envers  eulx;  et 
qu'elle  sçayt  bien  que  le  différer  en  cecy  sera  pour  vous 
rendre  en  brief  la  dicte  pacifiBcation  beaucoup  plus  malaysée, 
encor  qu'elle  peultbien  asseurer  que,  eh  Allemaigne,  ny  à 
la  Rochelle ,  il  n'est  allé ,  ny  yra  rien ,  de  sa  part ,  qui  soit 
contre  Vostre  Majesté. 

Je  luy  ay  grandement  loué  ceste  sienne  bonne  intention, 
avec  promesse  de  la  vous  fère  bien  entendre ,  et  qu'elle 
se  pouYoit  asseurer  que  la  paix  de  France  seroit  la  paix 
d'Angleterre;  et  que,  si  l'occasion  de  ceste  guerre,  la- 
(jaelle  faisoit  toutjour  mal  passer  quelque  chose  entre  voz 
deux  royaulmes  et  voz  communs  subjectz,  estoit  ostée; 
et  que  d'ailleurs  elle  voUût  donner  quelque  accommode- 
ment aulx  affères  de  la  Royne  d'Escoce,  elle  se  pouvoit 
asseurer  que  nul  prince  ny  princesse  de  la  terre  n'auroit 
son  règne  plus  estably  ny  reposé  que  seroit  le  sien  ;  et  que 
Yostre  Majesté  avoit  acepté  l'offre  qu'elle  faisoit  de  vou- 
loir entendre  à  quelque  bon  expédiant  entre  elles  deux,  si 
vous  le  leur  métiez  en  avant  ;  que  vous  aviez  estimé ,  si 
les  propres  offires  de  la  Royne  d'Escoce  ne  luy  sembloient 
suffizantes,  que  c' estoit  à  elle  d'en  adviser  de  plus  gran- 
des, et  que,  si  elles  n'estoient  par  trop  disraysionnables, 
vous  croyés  fermement ,  que  la  dicte  Dame  les  accorderoit, 
et  que  vous^  conune  son  principal  aQié ,  non  seulement  les 
confirmeriez,  mais  métriez  peyne  de  les  luy  fère  accomplyr. 

Elle  a  répliqué  que  la  Royne  d'Escoce  n' avoit  jamais 
parlé  que  en  général ,  et  qu'il  failloit  venir  aulx  choses 
particullières ,  dont,  s'il  luy  en  estoit  miz  en  avant  quel- 
ques unes ,  que  pour  l'honneur  de  Vostre  Majesté  die  les 
suyvroit  ;  ayant  néantmoius  à  se  pleindre  encores  de  nou- 
veau de  la  dicte  Royne  d'Escoce,  qu'estant,  ainsy  qu'elle 
est,  entre  ses  mains,  elle  n' avoit  toutesfoys  layssé,  par 
ceulx  qui  tiennent  son  party  en  Escoce ,  de  fère  retirer  ses 
fuytifz  ;  et  que ,  en  toutes  sortes ,  elle  estoit  résolue  de 
chastier  et  poursuyvre  ses  dicts  fuytifz,  et  ceulx  qui  les 
soubstiennent,  me  signi£Bant  aulcunement  qu'elle  entre- 
prendroit  de  fère  entrer  des  forces  dans  le  pays. 

Je  luy  ay  respoiwki  qu'elle  advisât  de  ne  contrevenir  aulx 
trettez,  et  que,  s'il  luy  plaisoit  de  mettre  en  liberté  l'é- 
vesque  de  Roz ,  luy  et  moy  adviserions  de  luy  ouvrir  des 
moyens  pour  esteindre  toutz  ces  différantz  d'entre  elles 
A&OL  et  leurs  deux  royaulmes. 

«  11  n'est  pas ,  dict  elle ,  tant  prisonnier  qu'il  ne  puysse 
trotter  par  lettres  avecques  sa  Mestresse ,  et  n'est  retenu 
que  pro  forma  pour  quelque  démonstration  contce  la  pra- 
tique qu'il  a  meue  avec  ceulx  du  North  ;  mais  bientost 
il  sera  en  liberté.  »  Et  ainsy  gracieusement  s'est  achevée 
ceste  audience ,  laquelle  je  vous  ay  bien  voUu  amsy  au 
long  réciter,  Sire,  afiSn  que  l'intention  de  la  dicte  Dame 
vous  soit  mieulx  cogneue,  et  remectz  les  auttres  choses  au 
S*^  de  Vassal ,  présent  porteur,  auquel  je  vous  supplie  très 
humblement  donner  foy  :  et  sur  ce ,  etc. 
Ce  XXVII**  jour  de  mars  i570. 

A    LA    ROYNE. 

€l)iffrf»—  [Madame,  je  n'ay  peu  contantcr  l'homme, 
duquel  je  vous  ay  naguière  escript  par  mon  secrétaire ,  de  la 
responce  que  mon  dict  secrétaire  m'a  raportée,  bien  que  je 
la  lui  aye  baillée  en  la  façon  que  ce  mien  gentilhomme  vous 
dira;  par  lequel  il  vous  plairra.  Madame,  me  mander 
comment  je  l'en  debvray  résouldre ,  car  il  me  presse  bien 
fort  de  le  fère ,  et  si,  a  des  considérations  telles  qu'il  ne 
peult  penser  que  ne  le  debviez  accepter.  Au  reste ,  Ma- 
dame, la  Royne  d'Angleterre,  pour  me  tenir  la  promesse 
qu'elle  m'avoit  faicte  de  m'advertyr  des  choses  qu'elle  en- 
tendroit  se  fère  en  Allemaigne  contre  Voz  Majestez,  m'a 
dict  que ,  dans  trois  sepmaines ,  ceulx  de  la  religion  doib- 

vent  envoyer  gens  exprès  devers  les  princes  protestans 
pour résouldre  l'entreprinse  de  France,  si  la  paix  ne  sort  à 
eflect;  et  que  pourtant  elle  seroit  bien  ayse  de  pouvoir 
ayder  à  la  conclurre  bientost;  de  cjuoy  je  vous  ay  bien 
vollu  fère  ce  mot  et  le  vous  escripre  ainsy  à  part ,  parce 
que  la  dicte  Dame  m'a  dict  qu'elle  m'en  advertissoit  soubz 
sacrement  de  confession ,  en  ce  temps  de  caresme ,  aflfin 
que  je  ne  la  nommasse  pas  ;  car,  si  les  aultres  se  plai- 
gnoient  qu'elle  m'eust  donné  cest  adviz ,  elle  serait  con- 
traincte  de  dire  qu'elle  ne  m'en  a  voit  point  parlé  ;  et  bien 
que  ce  ne  soit  ung  faict  de  grand  importance ,  je  ne  voul- 
drois  toutesfoys  l'avoir  mise  en  peyne  de  me  désadvouher.] 
Sur  ce,  etc. 

Ce  xxvii*^  jour  de  mars  1570. 

OoLTitE  LES  SDSDiCTBS  LETTRVS,  te  dict  S' de  Vassai  pourra  dire  à  Leurs 
imastei  : 

QvlÏÏ  a  esté  nagoières  remonstré  à  la  Royne  d'Angleterre  qu'elle 
et  son  royaulme  estoient  pour  tumber  en  ung  prochain  inconvéniant , 
pour  la  multitude  des  difficultez ,  es  quelles  elle  se  trou  voit  em- 
broillée  avecques  le  Roy,  avecques  le  Roy  d'Espaigne,  avecques  la 
Royne  d'Ëscoce,  avec  les  Irlandoys,  et  avec  les  naturelz  de  ce 
royaulme,  qui  sont  prisonniers,  fuytifz,  ou  mal  contantz,  si  elle 
s'opinyastroit  de  les  vouloir  toutes  en  ung  temps  surmonter  par  la 
force  ou  par  la  despence  ;  dont ,  induicte  par  le  conseil  des  plus 
modérez  d'auprès  d'elle,  avoit  advisé  d'y  procéder  par  les  gracieux 
expédians  qui  s'ensuyvent  : 

En  premier  lieu ,  pour  le  regard  du  Roy,  que,  pour  efiacer  la  mé- 
moire des  choses  qui  pourroient  avoir  mal  passé  contre  iuy  du  costé 
de  ce  royaulme ,  despuys  ses  derniers  troubles,  elle  s'employeroit 
tout  ouvertement  de  Iuy  procurer  une  paix  tant  advantaigeuse  et 
honnorable  avecques  ses  subjectz ,  qu'elle  le  se  randroit  bienveuii- 
lant ,  et  Iuy  ofiriroit  au  reste  quelque  honneste  accommodement  ez 
affèresde  la  Royne  d*£scoce;  dont ,  par  ces  deux  poinctz^  elle  se  con- 
serveroit  la  paix  avecques  Iuy; 

Que,  du  costé  du  Roy  d'Ëspaigne,  elle  envoyeroit  des  depputez  en 

Flandres ,  ainsi  qu'on  luy  en  faisoit  encores  lors  grande  instance, 
affin  d'accorder  les  dififérans  desprinses,  et  que  ces  mesmes  deppu- 
tez  essayeroient  d'entrer  plus  avant  en  matière  pour  voir  s'ilz  pour- 
roient  parvenir  à  ung  général  accord  de  toutes  aultres  choses. 

Au  regard  de  la  Royne  d'Ëscoce,  qu'elle  luy  escriproit  une  bonne 
lettre ,  et  que ,  jouxte  ce  qu'elle  m'avoit  naguières  promis^  elle  Vex- 
orteroit  de  mettre  en  avant  quelques  bons  et  honnestes  expédians 
entre  elles  deux,  et  luy  promettroit  d'y  entendre  et  les  recepvoir  de 
bon  cueur. 

Quant  aulx  choses  d'Irlande  et  de  ce  royaulme,  qu'elle  rapelleroit 
gracieusement  aulcuns  des  seigneurs  qui  sont  les  moins  ofifancez,  et 
par  le  moyen  de  ceulx  là ,  elle  essayeroit  de  radoulcyr  les  aultres  et 
les  remettre  en  leurs  degrez  et  estatz  ;  et  puys ,  avec  l'unyon  et  con- 
formité de  leurs  bons  conseilz ,  et  de  leur  ayde ,  elle  pourroit  aysée- 
ment  remettre  les  choses  en  ung  paysible  et  bien  asseuré  estât  ;  dont 
luy  fut  sur  ce  proposé  une  forme  de  rémission  pour  les  fuytifz,  et  la 
comtesse  de  Yuesmerland  s'aprocha  en  ceste  ville  pour  poursuyvre 
le  rapel  de  son  mary. 

Suyvant  laquelle  dellibération,  parce  que  ceulx  qui  vouldroient  le 
trouble  n'eurent  de  quoy  sufiûzamment  la  débattre,  anlcunes  des  dictes 
choses  ont  estédespuys  commencées^  aultres  ont  esté  en  aparance 
accomply es ,  mais  nulles  n'ont  sorty  à  bon  efifect;  ains  les  ont  ces 
gens  là  tomées  en  auUre  et  quasi  contraire  sens  de  ce  qu'on  es- 
péroit. 

Car^  touchant  la  paix  de  France,  estant  la  dicte  Dame  sur  le  poinct 
d'envoyer  ung  personnaige  de  grande  qualité  devers  le  Roy  pour 
ayder  à  la  conclurre,  ilz  ne  luy  ont  pas  ozé  oster  ce  sien  honneste 
désir,  parce  qu'ilz  ont  pensé  que  la  dicte  paix  se  pourroit  conclurre 
de  deçà  comme  dellà ,  et  possible  à  leur  dommaige  ;  mais  ilz  luy  ont 
bien  persuadé,  qu'ayant  la  dicte  Dame  esté  mal  ouye,  la  première 
foys  qu'elle  s'est  offerte  d'en  parler,  qu'elle  debvoit  meintennant  at- 
tendre que  le  Roy  l'en  pryât,  ce  qui  se  raporte  au  propos  qu'elle 
m'en  a  tenu  en  ceste  audience. 

Et  des  choses  de  Flandres ,  ilz  luy  ont  persuadé  de  deffandre  aulx 
depputez,  qui  alloient  par  dellà ,  de  ne  s'ingérer  à  rien  davantaige 
qu'au  simple  faiçt,  duquel  la  dicte  Dame  estoit  maintennant  recer- 
chée,  qui  estoit  des  merchandises  ;  aultrementce  seroit  faire  amande 
honnorable  au  duc  d'Alve  ;  et  que  pourtant  leur  commission  debvoit 
estre  leue  publicquement  en  présence  du  S' Thomas  de  Fiesque  ;  et  à 
icelle  adjouxté  la  restriction  de  ne  parler  ny  tretter  d'aultre  chose 

que  des  merchandises  d'Angleterre ,  et  de  pouvoir  simplement 
accorder  que  personnaiges  de  semblable  qualité  puissent  venir  par 
deçà  pour  tretter  de  celles  d'Ëspaigne,  ce  qui  a  esté  ainsy  faict. 

Et  pour  l'importance  des  affèrés  d'Ëscoce,  affln  que  la  dicte  Dame 
ne  s'obligeât  trop  par  ses  lettres  à  la  Royne  d'Ëscoce  sa  cousine ,  le 
secrétaire  Cecille  les  a  escriptes  et  a  contrefaict  la  main  de  sa  Mes- 
tresse,  avec  plusieurs  paroUes  de  consolation  et  de  commémoration 
des  bénéGces  passez  ,  mais  tellement  couchées  qu'on  ne  peut  com- 
prendre où  va  son  intention  ;  toutésfoys  la  Royne  d'Ëscoce  ne  laysse 
d'y  respondre. 

Quant  à  radoulcyr  et  rappeller  les  seigneurs  mal  contantz,  l'on  a, 
à  la  vérité,  miz  en  plus  grande  mais  non  en  entière  liberté  millord 
de  Lomellé;  et  le  comte  d'Arondel,  qui  estoit,plus  de  six  sepmaines 
a,  sur  le  poinct  d'estre  rappelé ,  demeure  encores  confiné  en  sa  may- 
son  de  Noncich,  et  n'y  a  nulle  apparance  de  la  liberté  du  duc.  Par  ainsy 
la  noblesse  reste  aussi  mal  satisfaicte  que  auparavant,  et  le  comte  de 
Pembroc,  qui  estoit  ung  médiateur  en  cella ,  est  naguières  trespassé. 

Or,  sur  la  grande  instance  que  le  sir  Randolf ,  despuys  qu'il  est  en 
Escoce ,  a  toutjours  faicte  à  la  dicte  Dame ,  de  vouloir,  par  les  meil- 
leurs et  plus  promptz  moyens  qu'elle  pourroit,  assister  ces  seigneurs 
de  dellà,  qui  veulent  dépendre  d'elle,  lesquelz,  pour  establyr  l'au- 
thorité  du  petit  prince ,  et  oster  celle  de  la  Royne  d'Ëscoce ,  deman- 
dent avoir  le  comte  de  Lenoz  pour  régent ,  ou  aultrement ,  que  la 
part  de  la  Royne  d'Ëscoce  va  prévaloir  dans  le  pays  ;•  la  matière  en  a 
esté  avec  grande  contention  débattue  entre  ceulx  de  ce  conseil,  qui 
enfin  ont  miz  en  considération  que  le  dict  comte  de  Lenoz  estoit 
suspect  de  la  religion  catholique,  et  qu'il  n'estoit  de  suffisance  ny 
d'expériance  pour  conduyre,  à  l'intention  de  la  dicte  Dame ,  les 
grandz  affères  qui  se  présentent  meintenant  en  Escoce  ;  ains  seroit 
pour  y  aporter  plus  de  retardement  que  d'advancement  :  par  ainsy^ 
ont  résolu  qu'on  se  déporteroit  de  plus  luy  pourchasser  la  charge  ny 
la  régence  du  dict  pays,  et  que ,  estant  le  comte  de  Sussex  desjà  dé- 
pesché,  avec  tout  ample  pouvoir,  au  pays  du  Norlh,  il  luy  seroit  en- 
cores commis  cest  affère  d'Ëscoce,  car  c'estoit  tout  vers  ung  mesmes 
quartier. 

Dont,  à  sa  commission  des  choses  du  dict  pays  du  North,  laquelle 
portoit  de  marcher  seulement  jusques  à  la  frontière  d'Ëscoce,  avec 
quatre  mil  hommes  de  pied  et  douze  centz  chevaulx  ;  et  de  faire  pro- 
céder au  jugement  des  coulpables  de  la  première  ellévation  et  exécu- 
ter les  condampnez ,  et  poursuy vre  par  deffault  les  absentz ,  confis- 
in.  7 

qaer  leurs  biens  et  prendre  possession  d'iceulx  au  nom  de  la  dicte 
Dame  y  et  en  vendre  ce  quUl  pourroit  ;  a  esté  adjouxté  qu'il  pourra 
lever  jusques  à  dix  mil  hommes ,  et  qu'il  procédera  aulx  affères 
d'Ëscoce  tant  contre  les  rebelles  qui  s*y  sont  retirez  que  au  faict  de 
Testât;  qu'il  marchera  en  pays ,  s'il  est  besoing,  et  ainsy  que  l'oc- 
casion s'en  présentera;  et  qu'il  pourvoirra  surtout  que  nulz  Fran< 
çoys  ny  Ëspaignolz  ,  ny  aultres  estrangiers  preignent  pied  par 
dellà  ;  et,  pour  cest  effect ,  ordonné  luy  estre  fomy  contant  xx  mil  ^ 
d'esterlin,  c'est  lxyii  mil  trois  centz  escuz,  et  que,  dans  six'sep- 
maines,  il  luy  en  sera  envoyé  aultant.  Despuys,  la  dicte  Dame 
m'a  résolnement  déclaré  qu'elle  envoyera  poursuyvre  et  chastier  ses 
fuytifz  et  ceulx  qui  les  soubstiennent,  jusques  dansl'Ëscoce. 

L'on  faict  aller  fort  secrètes  et  fort  déguysées  les  nouvelles  qui 
viennent  du  dict  pays  d'Ëscoce  ;  néantmoins  l'on  m'a  dict  que  le 
duc  de  Chastellerault ,  et  les  comtes  d'Arguil ,  d'Honteley,  d'Atil  et 
toutz  les  principaulx  du  pays  estoientà  Flslebourgau  commencement 
de  mars ,  et  les  comtes  de  Northomberland,  de  Yuesmerland  et  aul- 
tres fuytifz  d'Angleterre  avec  eulx  ;  qu'ilz  estoieut  après  à  tenir  une 
assemblée  d'Ëstatz^  remise  du  mj«  au  %'  du  dict  moys,  pour  regar- 
der à  ce  qu'ilz  auroient  à  fère  pour  la  restitution  de  leur  Royne; 
que  cependant  ilz  avoient  faict  proclamer  par  tout  le  pays  l'authorité 
de  la  dicte  Dame  ;  que ,  parce  que  le  comte  de  Mar  fiûsoit  difGculté 
de  se  joindre  à  eulx,  ilz  avoient  proposé  de  marcher  en  s^mes  vers 
Esterlinpour  le  dessaysir  du  gouvernement  du  petit  prince;  que 
despuys  il  s'estoit  rallye  avecques  eulx  ;  qu'on  ne  sçavoit  qu'estoit 
devenu  le  comte  de  Morthon ,  et  sembloit  qu'il  se  fût  rethré  en  An- 
gleterre; que  quelques  navyres,  avec  gens  de  guerre,  avoient  ap- 
paru au  North  d'Ëscoce ,  dont  aulcuns  disoient  que  c'estoit  le  se- 
cours de  Flandres,  que  le  frère  du  comte  d'Honteley  admenoit,  les 
aultrvs  disoient  que  c'estoit  le  comte  de  Bodouel  qui  venoit  de  Dane- 
marc,  avec  quelques  gens  qu'il  avoit  ramassez. 

SëGONDB  instruction  a  part  AtJ  DICT  SIEUR  DB  VASSAL. 

L'ambassadeur  d'Ëspaigne  m'a  dict ,  despuys  huict  jours ,  que  le 
duc  d'Alve  luy  avoit  escript  deux  notables  considérations  qu'il  avoit 
mandées  au  Eoy  par  le  mesmes  gentilhomme,  que  Sa  Majesté  luy 
avoit  expressément  dépesché  pour  avoir  son  conseil  sur  la  paix  de 
son  royaulme;  la  première,  que  d'octroyer  liberté  de  conscience  ou 
exercisse  de  religion  à  ses  subjectz,  de  tant  que  c'esloit  pure  matière 

éclésiaslique ,  il  ne  s'en  debvoit  entremettre  aulcunemcnt ,  ains  le 
remettre  du  tout  au  Pape  ;  la  seconde ,  que  de  pardonner  aulx  elle- 
vez ,  il  le  trouvoit  bon ,  pour  le  désir  qu'il  avoit  à  la  paix  de  France, 
si  cella  en  estoit  le  moyen ,  mais  en  lieu  d'establyr  ses  affères , 
ce  seroient  eulx  qui  les  establyroient  et  se  fortiffieroient  par  la  dicte 
paix ,  et  guetteroient  le  temps  de  reprendre  les  armes  à  leur  ad* 
vantaige ,  lorsquHlz  cuyderont  mieux  emporter  la  couronne  ;  par 
ainsy  qu'il  estoit  nécessaire  qu'il  y  mit  meintennantune  entière  fin  : 

Que  le  dict  ambassadeur  trouvoit  ce  conseil  fort  prudent,  et  que 
le-  Roy,  suyvant  icelluy,  se  del>voit  résouldre  à  la  guerre ,  non  de 
donner  souvant  des  batailles,  car  c'estoit  trop  bazarder  Testât ,  mais 
de  myner  les  ennemys  à  la  longue,  et  qu'aussi  bien  la  paix  n'estoil 
près  d'estre  faicte ,  parce  qu'ung  de  ses  amys  de  ce  conseil  l'avoit 
adverty  que  la  Royne  d'Angleterre  avoit  promiz  au  cardinal  de 
Cbatilbn  de  secourir  l'Admyral,  sou  frère,  de  deux  centz  mil  escuz; 
et  que  le  dict  cardinal  luy  avoit  obligé  sa  foy,  et  celle  de  son  dict 
frère,  qu'ilz  ne  permettroient  qu'en  nulles  conditions  la  dicte  paix  se 
conclûd. 

Je  luy  ay  respondu ,  quant  au  premier,  que  le  duc  d'Alve  estoit 
ung  si  prudent  et  si  entier  et  modéré  seigneur  qu'il  ne  faudroit  de 
conformer  toutjours  ses  adviz  sur  les  affères  de  France  à  celluy  de 
Leurs  Majestez  Très  Gbrestiennes ,  et  des  saiges  seigneurs  de  leur 
sang,  et  de  leur  conseil,  qui  les  entendoient  très  bien  et  sçavoient 
comme  il  les  failloit  manyer,  et  qui  auroient  toutjours  le  soing  qu'il 
ne  s'y  fît ,  pour  paix  ny  pour  guerre ,  rien  qui  ne  fût  seilon  Dieu,  à 
l'honneur  du  Roy  et  repos  de  la  Chrestienté  : 

£t  quant  à  l'aultre ,  de  l'obligation  du  cardinal  à  la  Royne  d'An- 
gleterre, que  je  le  prioys  de  vérifOer  davantaige  ce  qu'on  luy  en  avoit 
dict ,  et  où ,  et  commant  se  fcroit  le  payement  des  deux  centz  mil 
escuz. 

Mais  voulant,  de  ma  part,  descouvrir  si  cella  estoit  vray,  car,  quant 
à  la  promesse  des  deniers,  j'en  avois  desjà  quelque  adviz,  mais  non 
.  de  ceste  obligation  du  carcÛnal ,  ny  d'une  si  malle  volonté  de  ceste 
Royne,  j'ay^  par  une  interposée  personne ,  faict  toucher  la  matière 
au  comte  de  Lestre  et  au  secrétaire  Cecille,  desquelz  deux  se  com- 
prend toute  l'intention  de  la  dicte  Dame ,  et  l'ung  et  l'aultre  ont 
monstre  que  eidx  et  leur  Mestresse  desiroient  la  paix;  dont,  oultrè 
la  conjecture  des  propos,  que  je  sçay  qu'ilz  en  ont  tenu  à  celluy  par 
qui  je  les  ay  faietz  sonder  et  à  d'aultres ,  voycy  ceulx  que  Gecille 
a  dictz  i  ung  mien  gentilhomme  tout  exprès  pour  me  les  raporler  : 

7. 

Que ,  par  les  adviz  de  M'  Norrys  et  par  auUres  conjectures,  il 
cognoissoit  que  la  paix  demeuroit  d'estre  faicte  en  France,  parce  que 
le  Roy  n'y  vouloit  permettre  Texercisse  de  la  religion,  et  que  ceulx  de 
la  Rochelle  ne  combattoient  ny  pour  terres,  ny  pour  empyres,  ny  pour, 
auUre  chose  quelconque  que  pour  cella  ;  dont  il  s'advanceroit  de  dire 
un  mot,  que  possible  Ton  ne  Testimeroitsage  de  me  Pavoir  mandé,  que, 
s'il  plaisoit  au  Roy  leur  ottroyer  le  dict  exercisse  en  leurs  maysons, 
il  pensoit  fermement  qu'il  conclurroit  quant  au  reste  la  paix,  tout 
ainsy  qu'il  la  vouldroit  ;  et  que ,  s'il  avoit  agréable  que  la  Royne ,  sa 
Mestresse,  s'y  employât,  laquelle  y  pouvoit  possible  aultant  que  prtime 
ny  princesse  de  la  terre,  qu'elle  le  feroit  aultant  à  l'honneur  et  ad- 
vantaige  de  Leurs  Majestez  Très  Chrestiennes,  et  à  la  tranquillité  de 
leur  royaulme  ,  comme  si  c'estoit  pour  elle  mesmes. 

Le  comte  de  Lestre ,  par  ung  gentilhomme  italien  catholique  ,  qui 
est  commun  amy  entre  luy  et  moy,  m'a  mandé  que  la  dicte  Dame  estoit 
bien  disposée  à  la  dicte  paix  ,  et  qu'il  estoit  d'adviz  que,  comme  de 
inoy  mesmes,  je  l'en  misse  en  propos,  la  première  foys  que  je  parle - 
roys  à  elle,  pour  l'exorter  de  tenir  la  main  à  ce  qu'on  la  pût  conclurre 
à  l'advantaige  du  Roy,  et  que  les  subjectz  eussent  à  se  contenter  de 
ce  que  leur  prince  leur  pourroit,  avec  son  honneur,  ottroyer,  sans  en 
vouloir  tirer  davantaige  par  la  force;  et  que  je  luy  remonstrasse  que 
la  paix  de  France  seroit  la  paix  d'Angleterre,  vx)yre  de  toute  la 
Ghrestienté,  et  luy  toucher  à  ce  propos  le  restablissementide  la  Royne 
d'Ëscoce  ;  et  comme ,  par  l'accomplissement  de  ces  deux'  choses,  si 
elle  s'y  vouloit  bien  employer,  elle  pourroit  régner  très  paysiblement 
en  son  royaulme  : 

Que,  de  sa  part,  il  y  tiendroit  la  main,  comme  très  «obligé  de  dési- 
rer le  bien  du  Roy  et  de  son  royaulme,  et  que  ,  touchant  la  dicte 
paix,  il  sçavoit  que  le  cardinal  de  Chatillon  y  avoit  une  extrême  af- 
fection, et  que  la  noblesse  de  ce  royaulme  la  desiroit,  et  desiroit  tout 
ensemble  l'accommodement  des  affères  de  la  Royne  d^Ëscoce,  comme 
deux  choses  d'où  dépendoit  le  repos  et  la  seurté  de  leur  Royne  et  de 
son  royaulme  ;  et  que  Cecille,  pour  estre  ennemy  conjuré  delà  Royne 
<i'£acoce,  et  pour  la  frustrer  de  la  légitime  succession  qu'elle  pré- 
tend à  ce  royaulme,  affin  d'y  establyr  ung  roy  de  sa  main ,  et  ellever 
ceulx  de  Ërfort  à  la  couronne,  lesquelz  il  nourryt  en  ceste  espérance, 
comme  ses  pupilles,  en  sa  mayson ,  empeschoit  que  la  dicte  Dame  ne 
peult  bien  user  de  sa  bonne  intention  en  nulle  de  ces  deux  choses, 
la  tenant  comme  enchantée  sur  l'éguillon  de  la  jalouzie,  qu'illuy 
propose  toutjours  de  la  dicte  Royne  d'Ëscoce. 

Mais,  qu'après  que  j'en  auroys  encores  une  toys  parlé  à  la  Royne, 
sa  Mestresse,  si  elle  venoit  à  luy  en  toucher  ung  seul  mot,  il  s'ingère- 
roit  de  luy  représanter  franchement  Je  debvoir  à  quoy,  l'honneur,  la 
foy  et  la  conscience  la  tiènent  obligée  envers  le  Roy  et  envers  la 
Royne  d'Ëscoce  pour  Tentretennement  destrettez;  et  comme,  en 
leur  satisfaisant  en  ce  qui  seroit  de  rayson,  et  s'asseurant  par  ce 
moyen  de  la  paix  de  France  et  d'Ëscoce,  elle  demeureroît  très  asseu- 
rée  et  establye  contre  les  dangiers  et  entreprinses  de  toutes  les  aultres 
partz  du  monde  ;  et,  au  contraire ,  si ,  pour  ne  se  porter  bien  envers 
le  Roy  sur  ceste  paix,  ny  envers  la  Royne  d'Ëscoce  sur  sa  restitution, 
elle  venoit  à  tumber  en  guerre  de  ces  deux  costez ,  à  ceste  heure 
qu'elle  ne  sçavoit  comme  elle  estoit  avec  le  Roy  d'Ëspaigne  ,  et  que 
ses  subjectz  estoient  divisez ,  dont  possible  une  partie  seroit  contre 
elle,  il  est  sans  doute  qu'elle  seroit  en  ung  très  grand  dangier. 

Et  ne  craindroit  de  luy  remonstrer  que,  nonobstant  le  mal  qu'elle 
pouvoit  vouloir  au  cardinal  de  Lorrayne,  elle  avoit  à  considérer 
qu'il  estoit  d^une  mayson  grande,  et  de  nouveau  plus  allyée  que  ja- 
mais à  celle  de  France,  et  qu'en  estant  yssue  la  Royne  d'Ëscoce  de 
par  sa  mère ,  monsieur  et  madame  de  Lorrayne  ne  permettroient 
qu'elle  fût  habandonnée  du  Roy,  oultre  les  aultres  notoires  obliga- 
tions d'entre  les  couronnes  de  France  et  d'Ëscoce  : 

Qu'il  n'eust  tant  tardé  de  remonstrer  cecy  à  sa  Mestresse,  sans 
ce  que  Cecille  le  guettoit  pour  le  désarçonner,  ainsy  qu'il  avoit 
désarçonné  les  aultres  principaulx  du  conseil ,  par  prétexte  de  la 
Royne  d'Ëscoce  ;  et  .qu'il  tenoit  ceulx  qui  y  estoient  de  reste  encores 
toutz  bandez  contre  luy,  ne  se  souscyant  de  hasarder  sa  Mestresse, 
son  estât  et  toutes  aultres  choses,  pour  establyr  la  fortune  des 
dicts  deËrfort,  et  qu'ayant  luy  à  suyvre  celle  de  sa  Mestresse,  il  luy 
voul oit  remonstrer  le  dangier  où  elle  estoit,  encore  qu'il  en  deubt 
estre  ruyné. 

Despuys,  trouvant  que  l'intention  du  Roy  estoit  conforme  à  celle 
du  dict  comte,  j'ay  parlé  à  la  Royne  d'Angleterre  en  la  forme  que 
je  le  mande  à  Sa  Majesté,  et  le  dict  comte  monstre  à  présent  d'estre 
si  affectionné  à  la  matière  qu'il  désire  fère  luy  mesmes  le  voyage 
devers  le  Roy  avec  grand  opinion ,  voyre  asseurance ,  qu'il  ne  s'en 
retournera  sans  que  la  paix  soit  conclue  ;  sans  que  les  affères  de  la 
Royne  d'Ëscoce  soyeot  accommodez  ;  et  sans  que  l'amytié  d'entre, 
le  Roy  et  sa  Mestresse  soit  bien  estroictemeni  confirmée. 

Ainsy,  par  les  propos  de  ces  deux,  se  peult  conjecturer  la  division 
qui  est  entre  ceulx  de  ce  conseil,  et  comme ^  en  ce  qui  concerne  la 

France,  encor  que  toutz  monstrent  d'y  désirer  la  paix  et  de  vouloir 
que  leur  Mestresse  s'y  employé  de  si  bonne  façon  que  le  Roy  luy  en 
sache  gré ,  c'est  néantmoins  diversement  \  car  Gedlle  et  les  siens  ne 
veulent  qu'il  se  parle  des  afifères  de  la  Royne  d'Ëscoce,  et  le  dict 
comte  et  ceulx  de  son  party  désirent  qu'ilz  soient  par  mesmes  moyen 
accommodez,  dont,  pour  avoir  quelcun  qui  luy  fasse  espaule  au  dict 
conseil  pour  fortiffîer  son  opinion,  il  est  fort  après  à  solliciter  le  re- 
tour du  comte  d^Arondel,  qui  n'est  amy  du  dict  Gecille,  et  tout 
contraire  à  ceulx  de  Erfort. 

<ll)tffrf .  [  Et  à  propos  du  dict  comte  d'Arondel ,  luy  et  millord  de 
Lomellé  m'ont  envoyé  remercyerde  mes  bons  offices  et  démonstra- 
tions envers  eulx ,  et  que ,  si  les  choses  ne  prennent  icy  meilleur 
trein  pour  eulx ,  ilz  sont  pour  accepter  la  faveur  du  Roy  à  se  reti- 
rer soubs  sa  protection  en  France,  et  le  dict  de  Lomellé  y  mener  sa 
femme; 

Que,  pour  le  présent ,  il  faut  qu'ilz  attandent  veoir  que  devien- 
dront les  promesses  de  leurs  amys,  et  leurs  moyens  et  espérances  de 
court  ;  car  Ton  leur  a  mandé  quilz  sont  sur  le  poinct  d'estre  rappe- 
lez en  leur  auctorité  accoustumé,  laquelle  s'ilz  ont  une  foys  reprinse, 
ilz  jurent  de  ne  s'en  laysser  plus  déposséder  et  de  la  retenir,  ou 
par  leur  droict ,  ou  par  la  force ,  contre  quiconque  leur  y  vouldra 
fère  tort  ; 

Et,  si  ce  paysible  moyen  d'y  retourner  ne  leur  succède  dans  peu 
de  jours,  qu'ilz  en  essayeront  quelque  aultre  plus  violient,  car  dési- 
rent ,  comment  que  soit,  pourvoir  aulx  désordres  de  ce  royaulme,  et 
au  faict  de  la  Royne  d'Escoce,  et  aulx  affères  du  duc  de  Norfolc,  et 
encores  plus  expressément  s'ilz  peuvent,  quant  ilz  en  auront  le  moyen, 
au  restablissement  de  la  religion  catholique  ;  pour  lesquelles  quatre 
choses  ilz  veulent  tout  bazarder. 

Et  disent  que  l'importance  de  cecy  gyt  principalement  en  deux 
poinctz  ;  l'ung  est  que  le  dict  duc  veuille  bien  employer  les  moyens^ 
qu'il  a  dans  ce  royaulme,  pour  se  mettre  en  liberté,  pour  fère  pren- 
dre les  armes  à  ceulx  de  son  party,  et  pour  empescher  au  conseil  les 
delltbérations  de  ses  adversayres  : 

L'aultre  poinct,  que  ceulx  du  North,  qui  se  sont  retirés  en  Eaeoce, 
soyent  secouruz;  car  est  sans  doubte  ^  s'ilz  se  peuvent  remettre  en 
campaigne,  et  marcher  en  çà ,  que  ceulx  de  leur  intelligence  se  dé- 
claireront  et  les  repcevront  avecques  faveur  aux  meilleurs  endroictz 
d'Angleterre,  et  se  joindront  à  eulx  en  grand  nombre  ; 

Et  que  le  bon  succez  de  toutes  choses  deppend  de  ce  dernier, 

!«ans  lequel  il  semble  que  le  preaoier  ne  sera  essayé,  non  que  miz  à 
exécution  ;  car  le  dict  duc  de  Norfolc  ne  veult  rien  mouvoir  de  luy 
mesmes  de  peur  d'empyrer  sa  cause.  ] 


XCVIir  DEPESGHË 

—  du  dernier  jour  de  mars  1570.  — 
(  Envoyée  exprès  jusques  à  Calais  par  le  nepveu  du  &^  Aeerbo,  ) 

Modération  des  mesures  adoptées  par  la  reine  d'Angleterre.  — Mise  en  liberté 
du  comte  d'Arundel ,  qui  est  reçu  en  grâce  par  Elisabeth.  —  Promesse 
faite  à  l'^éque  de  Ross  que  sa  déjteojUoa  va  oesier.  -r-  Préparatift  d'une 
expédition  qui  doit  être  dirigée  vers  le  Nord. — Nouvelles  d'Ecosse. 

Au  Roy. 

Sire ,  les  dernières  litres  que  je  vous  ay  escriptes  et 
rinstniction  que  j'ay  baiQée  aa  S' de  Vassal,  qui  les  vous  a 
aportées ,  vous  auront  douné  assés  ample  notice  de  ce  qui 
estoit  advenu  de  plus  principal  en  ce  royaidme  ,  jusques  à 
la  datte  d'icelles  ,  laquelle  est  du  lendemain  de  Pasques. 
Meintesnant  j'ay  à  dire  à  Yostre  Majesté  que  les  festes  se 
scmt  passées  bien  paysiblement  en  ceste  court ,  sans  qu'il  y 
soit  survenu  aulcune  chose  de  nouveau ,  par  où  ceste  Royne 
et  les  siens  ayent  monstre  d'en  estre  esmeuz  davantaige  ; 
et  toute  expédition  d'affères  a  cessé ,  s'estans  la  pluspart 
des  seigneurs  de  ce  conseil  absentez  en  leurs  maysons 
pour  y  fère  la  solempnité;  et  a  Von  espéré  que  les  choses, 
desquelles  l'on  craignoit  debvoir  te  plus  advenir  de  mou- 
vement en  ce  royauhne ,  comme  sont  celles  de  ces  sei- 
gneurs mal  contantz,  celles  de  la  Royne  d'Escoce  et  celles 
de  la  religion ,  seroient  bientost  réduictes  a  quelque  mo- 

dération ,  ayant  la  dicte  Dame  faict  une  soubdaine  faveur 
au  comte  d'Arondel  de  l'admettre  à  luy  venir  bayser  les 
mains ,  le  jour  du  Jeudy  sainct,  avec  une  gracieuse  satisfac- 
tion de  ce  qu'elle  luy  avoit  faict  sentyr  son  courroux  sur  le 
faict  du  mariage  du  duc  de  Norfolc  avecques  la  Royne  d'Es- 
coce ,  parce  qu'on  l' avoit  asseurée  que  c'estoit  luy  qui  en 
estoitl'autheur  :  de  quoy  il  s'est  excusé,  et  qu'il  n  avoit  esté 
que  en  la  compaignie  de  ceulx  qui  en  avoient  parlé  comme 
de  chose  qu'ilz  estimoient  convenable  au  service  d'elle,  et 
au  bien  et  repoz  de  son  royaulme ,  et  en  laquelle  ilz  n'a- 
voient  jamais  entendu  qu'on  y  deubt  procéder,  sinon  avec 
son  bon  congé  et  consentement;  et  que,  de  sa  part,  il  ne 
seroit  jamais  trouvé  aultre  que  son  très  fidelle  subject  et 
très  loyal  à  sa  couronne.  Et  ainsy  luy  ayant  dès  lors  randue 
sa  pleyne  liberté,  il  s'en  retourna  pour  quelques  jours  en  sa 
mayson  de  Noncich ,  avec  promesse  de  revenir  en  brief 
trouver  la  dicte  Dame  pour  résider  près  d'elle ,  autant  qu'il 
luy  plairoit  le  commander;  et  à  l'évesque  de  Roz  fut  donnée 
parolle  qu'il  seroit  eslargy  dans  trois  jours ,  mais  despuys 
luy  fut  mandé  que  par  ung  mesmes  moyen,  après  les  festes, 
la  dicte  Dame  le  feroit  mettre  en  liberté ,  et  luy  permettroit 
de  venir  tretter  avec  elle  des  affères  de  sa  Mestresse  ;  et 
adx  Catholiques  n'a  esté  usé  d'aulcune  rigueur  ny  recer- 
che  à  ces  Pasques  ;  mais  aulcuns  pensent  que  toute  ceste 
gracieuse  démonstration  se  faict  pour  gaigner  le  temps ,  et 
pour  amortp  les  entreprinses  qu'on  crainct  devoir  estre 
cest  esté. 

Aultres  ont  opinion  que ,  à  bon  escient ,  l'on  veult  ac-- 
commoder  les  affères ,  et  plustost  plyer  ung  peu  que  venir 
au  dangier  de  rompre,  dont  le  temps  nous  fera  veoir  ce  qui 
en  sera  ;  tant  y  a  que  le  comte  de  Sussex  mardie  toutjours 

vers  le  North ,  avec  quatre  mil  hommes  de  pied  et  douze 
centz  chevaulx ,  et  que  l'adrayral  Clinton  est  après  à  lever 
encores  (  à  ce  qu'on  dict  )  des  gens  de  pied  et  de  cheval 
vers  son  pays  de  Linconscher  pour  s'aller  joindre  à  luy  ;  et 
a  l'on  tiré ,  ces  jours  passez  ,  de  la  Tour  trente  chariotz 
d'armes  et  de  mouitions,  et  créé  des  cappitaines  de  pion- 
nyers  pour  leur  envoyer;  ce  qui  donne  à  penser,  avec  d'aul- 
très  adviz  précédans,  qu'on  a  intention  de  dresser  camp, 
et  d'entrer  en  Escoce;  vray  est  que  la  sayson  ne  semble 
propre  pour  commencer  encores  ceste  guerre,  jusques  à  la 
fin  d'aoust ,  car  jusques  alors  ne  se  trouvera  vivres  au  dict 
pays  du  North  ny  en  toute  la  frontière  d' Escoce. 

L'on  continue  de  dire  que  les  seigneurs  Escouçoys  font 
aller  toutes  choses  dans  leur  pays  à  l'advantaige  dé  la 
Royne ,  leur  Mestresse ,  et  qu'ilz  ont  faict  proclamer  son 
auctorité,  et  qu'il  ne  reste  des  grands  du  royaulme  que  qua- 
tre que  toutz  ne  soyent  pour  elle.  L'on  dict  qu'ilz  ont  en- 
cores remiz  jusques  au  premier  jour  de  may  la  tenue  de 
leurs  Estatz.  Sur  ce,  etc. 

Ce  XXXI®  jour  de  mars  1570. 

XCIX*  DÉPESGHE 

— du  iHi«  jour  d'apvril  1 570.  — 
(  Envoyée  exprès  jusques  à  Calais  par  Olivyer  Cambemon.  ) 

Retour  du  comte  d'Ajundel  à  la  cour.— Prolongation  de  la  captivité  de  Té- 
vêque  de  Ross.  —  Affaires  d'Ecosse.  —  Bon  accueil  fait  par  le  duc  d'Âlbe 
aux  députés  d'Angleterre.  —  Nouvelles  d'Allemagne. 

Au  Roy. 

Sire,  retournans  après  ces  festes  les  seigneurs  de  ce  con- 
seil en  ceste  court,  le  comte  d'Arondel  y  est  arrivé  des 
preiniers ,  auquel  la  Royne  sa  Mestresse  a  faict  beaulcoup 
de  faveur,  monstrant  prendre  toute  confiance  de  luy;  dont 
semble  qu'il  ne  reffuzera  de  se  laysser  introduyre  de  rechef 
aulx  affères,  mais  ce  sera  possible  plus  pour  servyr  à  la  li- 
berté du  duc  de  Norfolc ,  son  beau  filz ,  et  aulx  afifôres  de 
la  Royne  d'Escoce,  ausquelz  il  a  toutjour  porté  bonne  af-r 
fection ,  que  pour  ambicion  qu'il  ayt  ;  car  le  présent  ma- 
nyement  de  Testât  ne  semble  aller  aulcunement  sellon  qu'il 
le  vouldroit. 

Je  suysbien  marry  qu'en  leurs  premières  dellibérations, 
iceulx  seigneurs  du  conseil,  après  leur  dict  retour,  ayent 
changé  ce  qu'ilz  avoient  auparavant  ordonné  pour  l'évÈs- 
que  de  Roz,  de  luy  donner  sa  liberté  incontinent  après  Pas- 
ques,  et  qu'il  seroit  admiz  à  parler  à  la  Royne  leur  Mestresse  ; 
là  où  meintennant  on  luy  faict  dire  qu'il  ayt  encores  pa- 
cience ,  et  qu'elle  n'est  bien  résolue  quant,  ny  commant, 
elle  la  luy  pourra  donner.  Il  semble  que  le  sir  Randolf  ayt 
donné  adviz  à  la  dicte  Dame  que  ceulx  ,  qui  ont  relevé  le 

party  éa  comte  de  Mora  eD  Escoce ,  ont  desjà  dépesché 
l'abbé  de  Domfennelin  et  NicoUas  Elphiston  pour  Tenir 
tr^ter,  avecqaes  elle  et  avec  les  seigneurs  de  son  conseil, 
de  toiles  choses  de  dellà  ;  et  que  possible  elle  y  yeult  avoir 
pourveu ,  premier  que  d'eslargyr  le  dict  sieur  évesque ,  de 
peur  qu'il  ne  luy  traverse  ses  desseings.  Et  de  ce ,  Sire , 
que  je  vous  avois  cy  devant  mandé,  que  le  voyage  du  comte 
de  Lenoz  estoit  interrompu,  les  dicts  du  conseil  ont  changé 
d'opinion  à  cause  d'une  lettre  que  les  comtes  de  Mar  et 
de  Gl^icarve,  et  les  lordz  Lendzay,  Semple,  Ruthunen  et 
Drunquhassil  ont  escripte  an  dict  de  Lenoz ,  qu'il  veuille 
venir  en  (HUigence  prendre  la  régence  du  pays ,  affin  de 
conserver  l'authorité  au  jeune  prince  son  petit  filz,  ethas* 
ter  le  secours  que  la  Royne  d'Angleterre  leur  a  promiz; 
de  tant  mesn^ment  que  les  fuytifz  de  son  royaubne  non 
seulement  se  sont  joinctz  aulx  Amelthons  en  faveur  de  la 
Royne  d'Escoce,  mais  publient  aussi  qu'ilz  n'attendent, 
d'heure  en  heure ,  que  l'arrivée  du  renfort  qui  leur  doibt 
venir  de  France  et  de  Flandres.  Sur  quoi ,  de  tant  que 
iceulx  du  conseil  ont  senty  que  le  comte  de  Morthon ,  du- 
quel îlz  espéroient  beaucoup,  n' estoit  bien  vollu  ny  de  la 
noblesse  ny  du  peuple  d'Escoce ,  et  que  mesmes  il  n' estoit 
soubsigné  en  la  dicte  lettre  avec  les  aultres ,  ce  qui  mons- 
troit  de  n'estre  bien  d'accord  avec  eulx,  par  ainsy  qu'ilz  ne 
pouvoient  (ère  aulcun  bon  fondement  sur  luy ,  ilz  ont  ad* 
visé  de  laysser  aller,  plus  par  nécessité  que  par  ellection, 
le  dict  de  Lenoz  par  dellà  ;  réservant  néantmoins  la  charge 
prîncipalle  du  tout  au  comte  de  Sussex ,  et  ne  fomyssant 
à  iceUuy  de  Lenoz  que ,  comme  pour  fère  le  voyage ,  en- 
vyron  trois  mil  cœq  centz  escuz.  Vray  est  que  la  comtesse, 
sa  femme ,  a  engaigé  ses  bagues  et  sa  vaysselie  d'argent 

pour  luy  fère  plus  grand  somme;  et  cependant  l'on  a  dé- 
pesché,  coup  sur  coup  j  force  courriers  devers  le  comte  de 
Sussex,  ne  sçay  encores  à  quelles  fins  ;  carlebruyt  est  que 
les  frontières  ne  sont  plus  tant  pressées  comme  elles  es- 
^  toient  par  les  fuytifz;  mais  je  pense  que  c'est  pour  le  bas- 
ter  vers  l'Escoce,  me  confirmant  toutjour  en  l'opinion  qu'ilz 
le  feront  entrer  dans  le  pays  avecques  forces ,  et  mesmes 
que ,  pour  pourvoir  à  la  faulte  des  vivres  qu'on  pourroit 
avoir  par  dellà  ,  j'entendz  qu'on  faict  grand  provision  de 
farines,  partout  icy  autour,  pour  les  y  envoyer  par  mer  :  ce 
que  je  mettray  peyne  de  vériffier,  et  de  vous  donner  de 
cella,  et  d'aultres  choses,  ung  plus  exprès  et  un  plus  cer- 
tain adviz  par  mes  premières.  Je  ne  cesse  cependant  de 
fère,  au  nom  de  Yoz  Majestez  Très  Ghrestiennes,  toutz  les 
meilleurs  et  plus  exprès  offices  que  jepuys  pour  les  afiëres 
de  la  dicte  Royne  d'Escoce,  mais  je  ne  sçay  que  espérer 
d'iceulx  en  un  si  grand  changement  et  variation ,  comme 
l'on  m'y  use  ordinairement,  sinon  que  je  croy  qu'ilz  se  ran- 
geront enfin  d'eulx  mesmes,  ou  qu'ilz  ruyneront  ceulx  qui 
les.  vouldront  ruper. 

Icy  court  ung  bruyt  que  le  duc  d' Alve  a  vingt  six  grands 
navyres  prestz  à  mettre  sur  mer,  avec  nombre  d'hommes 
de  guerre,  et  de  monitions,  mais  ne  se  dict  à  quel  effect; 
néantmoins,  cella  met  ceulx  cy  en  assés  de  souspeçon ,  les- 
quelz  ne  layssent  pourtant  de  solliciter  par  leurs  depputez 
l'accord  des  différans  des  Pays  Bas  ;  et  leur  a  fort  pieu  que 
le  duc  d'Alve  les  ayt  ainsi  bien  receuz  comme  il  a  faict 
avec  grand  faveur  ;  et  que,  à  Bruges  et  en  Envers  où  ilz  ont 
passé,  l'on  les  ayt  caressez  et  trettez  en  amys;  et  que  les 
officiers  les  ayent  visitez  et  leur  ayeut  envoyé  présens  ;  et 
que  desjà  le  dict  duc  ayt  depputé  personnaige  de  sa  part  pouI^ 

tretter  avec  eulx;  dont  s'espère  qu'ilz  s'accommoderont, 
comme ,  à  la  vérité ,  pom*  avoir  les  migs  et  les  auitres  où 
entendre  assés  en  d' auitres  choses ,  il  semble  que  tant  plus 
voUontiers  ilz  vouldront  sortyr  de  celles  cy. 

Il  se  parle  d'ung  grand  emprunct  que  ceste  princesse  pro- 
pose de  fère  tout  de  nouveau;  dont  suys  après  à  descouvrîr 
si  c'est  pour  recepvoir  les  deniers  icy  ou  en  Hembourg,  et 
semble  bien  que  les  propos  et  pratiques  de  la  dicte  Dame  et 
des  siens  en  Allemaigne  demeurent  en  mesmes  suspens  que 
faict  la  paix  de  France  ;  et  n'ay  point  sceu  qu'il  soit  venu , 
de  to|it  le  moys  passé,  auitres  nouvelles  de  dellà,  si  n'est 
de  la  diette  du  xxii^  de  may  à  Ëspyre ,  et  de  l'aprest  des 
deux  Roynes,  filles  de  l'Empereur,  pour  aller  en  France  et  en 
Espaigne  ;  et  du  faict  du  prince  d'Orange,  duquel  l'on  parle 
diversement,  car  les  ungs  disent  qu'il  sçayt  où  prendre 
gens  et  argent  pour  fère  une  grande  entreprinse  et  que  la 
faveur  des  princes  protestans  ne  luy  manquera  :  auitres 
asseurent,  et  mesmement  l'ambassadeur  d' Espaigne ,  qu'il 
n'a  ny  gens,  ny  argent,  ny  moyen  de  rien  entreprendre, 
et  qu'il  a  perdu  toute  sa  réputation  envers  les  dicts  princes 
protestans.  Sur  ce,  etc. 

Ce  IV*  jour  d'apvril  1570. 

C  DEPESGHE 

—  du  IX*  jour  d*apTril  1570.  — 
(  Envoyée  exprès  jnsques  à  Calais  par  Jehan  Rossel  et  Christojle,  ) 

État  des  forces  levées  pour  le  Nord  ,  et  sans  doute  destinées  à  entrer  en 
Ecosse.— Nouvelles  de  Marie  Stiiart.  —Sommes  iinportMites  réunies  par 

Elisabeth. 

Au  Roy. 

Sire,  r occasion  pour  laquelle  la  Royne  d'Angleterre  a 
dépesché,  despuys  huict  jours,  plusieurs  courriers  vers  son 
pays  du  North ,  ainsy  que  je  le  vous  ay  mandé  par  mes 
précédantes  du  iiu^  du  présent,  est,  sellon  que  j'entendz, 
pour  mander  aux  trouppes  et  compagnies  de  gens  de  guerre, 
qu'on  a  levées  en  ces  quartiers  là ,  de  se  randre  toutes 
ensemble  à  Yorc  le  xif'  de  ce  moys  ;  et  au  comte  de  Sas- 
sex  qu'il  leur  face  fère  incontineirt  la  monstre,  et  qu'il  les 
face  acheminer  à  si  bomies  jouméesqu'il  puysse  avoir  son  ar* 
mée  toute  preste  à  Barvyc ,  le  premier  jour  de  may  ;  laquelle 
les  ungs  disent  debvoir  estre  de  dix  mil  hommes  de  pied  et 
cinq  mil  chevaulx ,  les  aultres  de  la  moytié  moins  des  ungs 
et  des  aultres,  ce  que,  pour  encores,  je  croy  estre  le  plus 
certain,  mais  qu'il  a  bien  commission  de  lever  l'aultre  plus 
grand  nombre,  s'il  est  besoing.  Une  se  dict  encores  ouver- 
tement qu'il  doibve  entrer  en  Escoce ,  mais  il  se  tient  pour 
résolu  qu'il  le  fera,  si  les  seigneurs  du  pays,  entre  cy  et 
là,  ne  se  trouvent  d'accord ,  ce  que  la  dicte  dame  crainct  as- 
ses;  auquel  cas,  elle  regardera  ung  peu  de  plus  près  comme 
elle  devra  poursuyvre  l'entreprinse ,  et  possible  adviendra 


—  m  — 

cependant  que  de  l'avoir  seulement  entamée,  elle  leur 
aura  donné  plus  prompte  occasion  de  se  réunyr.  Il  est 
bien  certain  que  ses  fuytifz  ajant  ainsy  couru ,  de  jour  et 
de  nuict,  comme  ilz  ont  faict,  la  frontière  de  deçà,  et 
pillé  et  brullé  les  villaiges ,  et  enmené  force  prisonniers , 
luy  donnent  occasion  d'y  envoyer  des  forces  pour  leur  ré- 
sister ;  mais  elle  dict  que  non  seulement  elle  les  veult 
chastier,  mais  qu'elle  veult  diastier  ceulx  qui  les  ont  re- 
tirez; ce  qui  s'adresse  principallement  aulx  Esccmçoys  :  car 
l'on  m'aasseuré,  quant  aux  dictes  frontières ,  que,  despuys 
quelques  jours ,  elles  se  trourent  assés  paysibles,  par  l'ordre 
que  les  Escouçoys  mesmes  y  ont  miz  ;  et  que  les  princi- 
paulx  chefz  des  fuytifz  sont  après  à  trouver  moyen  de  pas- 
ser en  France  ou  en  Flandres ,  ce  qui  debvroit  fère  abs- 
tenir la  dicte  Dame  de  son  entreprinse  ;  mais  je  crains  que 
ce  sera  cella  qui  l'y  convyera  davantaige  pour  luy  sembler 
moins  dîfiicile ,  et  pour  vouloir  en  toutes  sortes  establir 
les  choses  d'Escoce,  si  elle  peult,  à  sa  dévotion. 

Et  fault  estimer,  Sire,  que  son  desseing  au  dict  pays  ne 
peult  estre  petit ,  reu  le  nombre  de  canons  de  batterye , 
de  couleuvrines ,  de  monitions ,  d'armes  et  de  vivres  qu'elle 
y  envoyé.  La  Royne  d'Escoce  luy  a  naguières  escript  là 
dessus,  mais  l'évesque  de  Roz ,  qui  est  encores  en  arrest, 
ny  moi,  n'avons  peu  entendre  du  contenu  en  sa  lettre  que  ce 
qui  concerne  seulement  sa  santé  :  qu'elle  se  porte  bien , 
qu'elle  se  loue  du  bon  trettement  du  comte  de  Gheros- 
bery ,  et  qu'elle  trouve  bon  qu'il  la  conduyse  en  une  aulr 
tre  sienne  mayson  pour  changer  d'air  et  pour  avoir  plus 
grande  commodité  des  vivres.  L'on  attend  l'arrivée  de 
l'abbé  de  Domfermelin ,  et  le  comte  de  Lenoz  est  desjà 
party ,  duquel  l'on  ne  se  peult  si  bien  asseurer  qu'on  ne 

voye  encores  plusieurs  difficultez  en  son  voyage,  et  se 
parle'  de  quelque  marché  sur  le  comte  de  Northomber- 
land,  que  cesteRoyne  donnera  quatre  mil  ^  d'esterlin  pour 
lui  estre  livré  entre  ses  mains ,  par  où  semble  qu'il  soit 
encores  dans  le  chasteau  de  Lochlevyn;  et,  à  la  vé- 
rité ,  Sire ,  je  n  ay  peu  encores  avoir  assés  de  certitude 
des  choses  de  dellà,  car  les  passaiges  sont  trop  serrez,  et 
ce  qui  en  vient  en  ceste  court  est  tenu  bien  fort  secrect, 
ou  bien  l'on  le  baille  tant  au  contraire  de  ce  qui  est  que 
je  n'y  donne  poinct  de  foy.  J'espère  que  par  d'aultres 
moyens,  que  nous  avons  essayez ,  il  nous  en  viendra  bien- 
tost  quelque  notice. 

Quant  àl'emprunct,  dont  en  mes  précédantes  je  vous 
ay  faict  mention,  j'entendz  que  la  dicte  Dame  a  fait  ex- 
pédier mil  v^  lettres  de  son  privé  scel,  la  moindre  de  cin- 
quante ^  d'esterlin,  et  la  pluspart  de  cent,  aulx  parti- 
cuUiers  bien  aysez  de  son  royaulme  pour  luy  estre  fomy  par 
chacun  sa  cothe  part  en  ceste  ville  de  Londres,  dans  le 
prochain  moys  de  may;  dont  faict  estât  qu'il  montera  à  la 
somme  de  cent  cinquante  mil  ^  d'esterlin ,  qui  est  cinq 
centz  mil  escuz.  L'on  conmiance  de  préparer  une  flotte 
de  draps  pour  Hembourg  et  deux  navyres  de  guerre  pour 
la  conduyre  aulx  despens  des  merchans  ;  mais  plusieurs  es- 
timent que  ce  sera  pour  aller  en  Envers,  et  que  les  dep- 
putez  conclurront  quelque  chose  sur  ces  différans ,  a£Bn  de 
pouvoir  continuer  leur  mutuel  traffic  conune  auparavant. 
Geulx  cy  demeurent  en  grand  suspens  sur  la  longueur  du 
tretté  de  paix  de  Vostre  Majesté ,  et  semble.  Sire,  qu'ilz 
en  désirent  et  qu'ilz  en  craignent  tout  ensemble  la  conclu- 
sion pour  des  considérations  et  respectz ,  qui  sont  assés 
divers ,  dont  je  suys  après  d'en  vérifiBer  ce  que  desjà  l'on 

m'en  a  dict ,  affin  de  vous  rendre  plus  claire  leur  inten- 
tion. Sur  ce,  etc. 

Ce  IX*  jour  d'apvril  1570. 


Cr  DÉPESCHE 

—  du  xm»  jour  d'apvril  1670.  — 
(  Envoyée  exprès  jusques  à  Calais  par  Le  Tourne.  ) 

Continuation  des  préparatifs  militaires  contre  l'Ecosse.  *— Inquiétude  des 
Anglais  sur  la  négociation  des  affaires  de  Flandre.  —  Détail  des  nouvelles 
arrivées  en  Angleterre  sur  l'état  de  la  guerre  civile  en  France ,  et  les  entre- 
prises faites  par  les  protestans. 

Au  Roy. 

Sire ,  ce  que  j'ay  aprins  dé  l'expédition  de  Tarmée  que 
la  Rope  d'Angleterre  envoyé  vers  le  North ,  despuys  les 
dernières  nouvelles  que  j'en  ay  escriptes  à  Vostre  Majesté 
du  ix*"  du  présent ,  est  que  lé  comte  de  Sussex,  en  mar- 
chant  en  là,  a  assemblé  six  mil  honunes ,  tant  de  pied  que 
de  cheval ,  à  Duram,  dont  il  en  eust  heu  davantaige  ,  s'il 
n'eut  renvoyé  ceux  des  gens  de  cheval  qui  n'estoient  pro- 
testans ;  mais  n'a  regardé  de  si  près  aulx  gens  de  pied,  et, 
avec  ceste  troupe ,  il  dellibère  s'acheminer  vers  Barvyc  , 
non  qu'il  ayt  encores  toutes  choses  si  bien  prestes  qu'il  s'y 
puisse  randre  le  dernier  de  ce  moys ,  comme  il  luy  a  esté 
mandé,  ny  qu'il  puisse ,  devant  le  xv®  du  prochain,  entrer 
en  Ëscoce.  Et  de  tant  qu'on  publyoit  par  dellà  que  la  dicte 
armée  seroit  de  dix  mil  hommes  de  pied  et  cinq  mil  che- 

vaulx,  quelcun  m'a  dict  que  ceulx  du  party  contraire  de  la 

m.  8 

Royne  d'Escoceoiit  mandé  qu'il  saffiroit,  pour  ceste  heure, 
de  fère  entrer  la  moictié  des  dictes  forces  dans  le  pays ,  à 
cause  qu'on  ne  trouveroit  assés  de  vivres  pour  tant  de 
gens  et  de  chevauli  ;  et  qu'avec  cella  le  petit  prince  pour- 
roit  estre  facillement  enlevé  sans  aulcun  empeschement , 
pourveu  que  le  reste  se  tînt  sur  la  frontière  pour  venir  au 
secours,  sibesoing  estoit.  L'on  m'a  confirmé  qu'il  est  venu 
adviz  bien  certain  à  ceste  Rope  de  l'arrivée  d'ung  ambas- 
sadeur de  Vostre  Majesté  par  dellà,  et  adjouxte  l'on  qu'il 
a  conduict  dans  Dombertran  six  mil  harquebouzes  et  trois 
mil  corseletz,  et  qu'il  faict  une  grande  dilligeuce  de  réunyr 
et  mettre  les  seigneurs  du  pays  en  bon  accord,  leur  promet- 
tant l'assistance  et  secours  de  Vostre  Majesté  ;  et  que  les 
fuytifz  d'Angleterre  qui  estoient  près  de  s'en  aller  par 
mer,  se  sont  arrestez  ;  bien  que  quelcun  m'a  dict  que  le 
comte  de  Northomberland  a  trouvé  moyen  d'eschapper  de 
Lochlevyn,  et  qu'il  s'est  retiré  en  Flandres.  11  est  vray , 
Sire,  que  jamais  nouvelles  ne  furent  baillées^  plus  diverses 
que  celles  qui  viennent  de  ce  quartier  là,  parce  que  la 
matière  est  affectée  de  plusieurs ,  qui  les  publient  sellon 
qu'ilz  y  ont  différante  affection.  L'abbé  de  Domfermelin 
n'est  encores  arrivé.  Le  comte  de  Lenoz  poursuyt  son 
voyage',  et  la  liberté  est  promise  dans  trois  jours  à  l'éves- 
quedeRloz. 

Ceulx  cy  ont  si  grand  désir  que  les  depputez,  qu'ilz  ont 
envoyé  en  Flandres ,  facent  quelque  bon  accord ,  que ,  pour 
garder  que  l'ambassadeur  d'Espaigne  ou  aultres  de  deçà 
n'escripVent  chose  qui  y  puisse  donner  empeschement,  ilz 
ont  ung  grand  aguet  sur  toutes  les  dépesches  qu'on  y  faict, 
et  n'en  layssent  passer  une  seulle  qui  ne  soit  visitée.  J'en- 
tendz  qu'il  est  arrivé  quelcun ,  assés  freschement,  de  la  Ro- 

chelle  qui  publie  que  les  princes  de  Navarre  et  de  Condé 
sont  en  Languedoc  ez  envyrons  de  Thoulouze ,  qui  pillent, 
brullent  et  ruynent  tout  ce  qui  deppend  des  habitans  de  la 
dicte  ville  et  non  d'ailleurs  ;  qu'ilz  ont  leur  armée  plus 
forte  et  en  meilleur  équipaige  que  jamais;  qu'iîz  font  toutz 
les  jours  amaz  d'argent  et  de  gens,  et  mesmes  de  bandol- 
liers  9   desquelz  ilz  ont  desjà  ung  bon  nombre ,  des  plus 
mauvais  garçons  de  la  montaigne  ;  que  M""  de  Biron  est 
encores  avec  eulx  pour  tretter  de  la  paix  ,  mais  parce  qu'il 
ne  propose  nulles  condicions  raysonnables ,  l'on  commence 
à  souspeçonner  qu'il  n'a  esté  envoyé  pour  dire  rien  de  par- 
ticullier,  mais  pour  espyer  leurs  forces  et  recognoistre 
Testât  de  leur  armée  ;  qu'ilz  ont  d'aultres  forces  bien  gail- 
lardes à  la  Charité ,  qui  courent  ordinairement  jusques  à 
Bourges  et  à  Orléans ,  et  deux  mil  hommes  de  pied  et 
cinq  centz  chevaulx  à  la  Rochelle ,  avec  lesquelles  le  S*" 
de  La  Noue  tient  tout  le  pays  subject;  qu'ilz  ont  reprins 
Maran  et  aultres  lieux ,  nomméement  Oulonne  qui  leur 
tenoit  les  vivres  serrez,  et  qu'à  présent  ilz  en  recouvrent 
aboi)dantment  de  toutes  partz  ;  et  que  Vostre  Majesté  es- 
toit  toujours  à  Angiers ,  sans  argent  et  sans  grand  moyen 
d'en  recouvrer.  Lesquelles  nouvelles  aulcuns  de  ce  conseil 
les  magniffient,  et  les  font  encores  courir  plus  amples  affin 
d'intimider  davantaige  les  Catholiques  de  ce  pays.  Néant- 
moins  l'on  m'adict  que  la  Royne,  leurMestresse,  continue 
toutjour  au  mesmes  désir  que  je  vous  ay  cy  devant  mandé 
de  la  paix  de  yostre  royaulme.  Sur  ce,  etc. 

Ce  XIII®  jour  d'apvril  1570. 

Cir  DÉPESCHE 

—  du  xviii«  jour  d'apTril  1570.  — 
<  Envoyée  exprès  jmques  à  la  court  par  Jos ,  mon  secrétaire»  ) 

Détail  de  ce  qui  s'est  passé  en  Ecosse  après  le  meurtre  du  comte  de  Murray. 
— ^Assemblée  des  états  à  Lislebourg. —  Espoir  du  rétablissement  des  affaires 
de  Marie  Stuart,  si  son  parti  est  promptement  secouru  par  la  France.  — 
Nouvelles  de  la  Rochelle  et  de  Flandre.  —  Nécessité  de  faire  la  paix  en 
France,  et  de  s'opposer  avec  vigueur  aux  projets  de  l'Angleterre  sur  PÉ- 
cosse.  —  Conséquences  désastreuses  qu'aurait  pour  la  France  la  réunion 
de  l'Ecosse  à  TAngleterre.  — Avis  secret  donné  à  Catherine  de  Médicis.  — 
Mémoire,  Résolutions  arrêtées  dans  le  conseil  d'Angleterre.  — Dessein  que 
Ton  suppose  an  roi  d^attaquer  PAngleterre  aussitôt  après  la  pacification» 
—  Projet  imputé  au  cardinal  de  Lorraine  de  vouloir  faire  périr  Elisabeth 
et  Cécil  par  le  poison.  — Dissensions  causées  dans  le  conseil  par  la  rivalité 
tles  enfans  de  Hereford  et  de  Marie  Stuart ,  comme  héritiers  présomptifs  de 
la  couronne  d'Angleterre. — Mémoire  secret.  Communications  confidentielles 
venues  des  Pays-Bas  sur  les  projets  de  mariage  des  filles  de  l'empereur 
avec  le  roi  de  France  et  le  roi  d'Espagne ,  et  de  Madame  y  sœur  du  roi  > 
avec  le  roi  de  Portugal. — Desseins  secrets  du  duc  d'Albe. 

Au  Roy.  ^ 

Sire,  jusqaes  à  ceste  heure ,  je  n'ay  peu  mander  rien 
de  bien  certain  à  Yostre  Majesté  du  costé  d'Ëscoce ,  à 
cause  que  la  Royne  d'Angleterre ,  sentant  les  diverses  af- 
fections ({ue  les  siens  portent  aulx  choses  de  dellà ,  a  miz 
bon  ordre  qu'il  n'en  puisse  venir  nouvelles  sinon  à  elle,  et 
de  tenir  icelles  bien  secrettes  ;  mais  ung  des  moyens  que 
nous  avons  essayé  pour  en  sçavoir  a  réuscy  ;  par  lequel 
une  lettre  est  arrivée  à  la  Royne  d'Escoce,  du  xix*'  de 
mars,  d'ung  de  ses  bons  subjectz  qui  luy  escript,  que 
bientost  après  que  le  comte  de  Mora  a  esté  tué ,  ceulx  de 

son  party  se  sont  efforcez  de  tenir  une  assemblée  à  Lisle- 
bourg ,  le  vu*'  de  febvrier ,  pour  establyr  de  rechef  la 
forme  du  gouvernement  à  leur  poste ,  au  nom  du  petit 
prince.  A  quoy  aulcuns  d'entre  eulx,  mesmes  qui  estoient 
desjà  retournez  en  leur  première  bonne  affection  vers  leur 
Royne  ,  aydez  du  desir  du  peuple  qui  demandoit  la  convo- 
cation g^néralle  des  Estatz ,  y  ont  donné  empeschement , 
estant  par  le  layr  de  Granges ,  et  sir  Jammes  Baffour  for- 
mée une  opposition  y  laquelle  n'a  esté  de  peu  de  moment  : 
car  par  là  l'on  a  cogneu  que  le  chasteau  de  Lislebourg  , 
duquel  le  dict  de  Granges  est  capitaine  tenoit  pour  la  dicte 
Dame  et  que  les  choses  avoieut  esté  conduites  en  façon 
que  dès  lors  une  assemblée  généralle  fut  publiée,  au  nu"  de 
mars  ensuyvant,  au  mesmes  lieu  de  Lislebourg,  en  laquelle 
la  pluspart  de  la  noblesse  s'estoit  trouvée,  réservé  aulcuns 
des  Âmilthons  pour  la  souspeçon  du  murtre  du  dict  de  Mora, 
et  réservé  le  comte  d' Arguil ,  qui  n^avoit  passé  plus  avant 
que  Glasco,  et  que  les  deux  partz  ne  s' estoient  pourtant 
guières  meslée  l'une  avecques  l'aultre  ;  ains  avoient  tenu 
leurs  assemblées  séparées,  sinon  quelquefoys  que  les  amys  et 
partisans  de  la  Royne  avoient  condescendu  de  convenir 
avec  aucuns  des  aultres  en  la  maison  du  secrétaire  Ledin- 
thon,  qui  estoit  mallade,  pour  tretter  de  certaines  parti- 
cullaritez;  et  qu'enfin  n'y  a  voit  esté  faicte  plus  grande 
détermination ,  que  de  assigner  une  aultre  nouvelle  assem- 
blée au  mesmes  lieu ,  au  premier  jour  de  may  prochain  , 
de  laquelle  assemblée  à  venir  les  bons  serviteurs  de  la  dicte 
Dame  nepouvoient prendre  aulcune bonne  espérance ,  s'il 
n'aparoissQit  premier  pour  elle  quelque  bonne  faveur  et 
assistance  par  dellà^  ou  de  France ,  ou  de  Flandres ,  ainsy 
que  ceulx  qui  estoient  demeurez  Jfermes  en  la  foy  et  obéys- 

sance  de  la  dicte  Dame  ,  l'avoient  toutjour  espéré  :  car 
eeuk  du  contraire  party  s'asseuroient  d'estre  favorisez  et 
secooruz ,  dans  le  temps^  par  la  Royne  d'Angleterre  et 
d'honunes,  et  d'argent,  pour  meintenir  Faathorité  du  jeune 
Roy  et  la  religion  nouvelle  dans  le  pays ,  ainsy  que  Raii- 
dolf,  son  anibassadeur,  les  en  asseuroit  ;  et  cpi'il  estoit  bien 
vray  que  le  comte  d' Atil ,  milord  de  Humes ,  le  1er  de 
Granges/ le  secrétaire  Ledinthon,  et  plusieurs  aultres  qui 
avoient  esté  du  contraire  party,  se  déclaroieut  meintennant 
estre  de  celluy  de  la  dicte  Royne  d'Escoce;  et  le  dict  Le- 
dinthon  pratiquoit  encores  d'y  admener  le  comte  de  Mor- 
thon,  avec  lequel  il  en  estoit  bien  avant  en  tennes  ;  et  que 
les  fuytifz  d'Angleterre  estoient  aussi  toutz  déclairez  pour 
elle  et  pour  la  religion  catholique ,  mesmes  le  comte  de 
Northomberland ,  qui  avoit  commancé  de  tretter  de  son 
rappel  avec  le  dict  Randolf  pour  sortyr  de  pryson ,  avoit , 
par  la  persuasion  du  dict  Ledinthon,  demeuré  ferme  en  son 
premier  propos,  de  sorte  que  les  aultres  restoient  bien  foy- 
blés  dans  le  pays;  mais  qu'il  estoit  certain  que  les  deniers 
et  lesforces  d'Angleterre  les  relèveroient  et  leur  pettroient 
toutes  choses  en  leur  main,  si  quelque  aultre  main  bien 
forte  ne  s'y  trouvoit  opposante  pour  la  dicte  Royne  d'Es- 
coce;  et  contenoit  aussi  la  dicte  lettre  que  T^é  de  Dom- 
fermelin  estoit  dépesché  par  ceulx  du  contraire  party  de- 
vers ceste  Royne,  et  que  les  aultres  avoit  advisé  d'envoyer 
conjoinctement  Robert  Melin  devers  elle,  pour  la  prier  de 
moyenner  par  son  autborité  une  bonne  réconciliatioi[i  dans 
le  pays  et  en  oster  la  division  ,  affin  que  les  estrangiers  n'y 
fussent  par  les  ungs  ou  par  les  aultres  appdilez ,  au  grand 
détriment  de  la  paix  et  du  commun  repos  des  -deui 
royaumes 

Lesquelles  susdictes  nouVenes,  Sire,  nous  tenons  pour 
plus  vrayes  que  nulles  aultres  qu'on  nous  ayt  encôres  ra- 
portées;  et  sur  icelles  la  Royne  d'Esooce  m'a  prié  de  fère 
aulcuns  offices  envers  la  Royne  d' Anâ^terre,  pour  rekor- 
ter  à  l'entretennement  des  trcttez,  et  de  ne  rien  attemp- 
ter  par  son  armée  au  préjudice  d'ieèolx,  ce  que  j'ay  desjè 
faict  9  et  y  ineisteray  encores  bien  fermement;  et  que  je 
veuille  aussi  fère  entendre  de  sa  part  à  Vostre  Majesté 
qu'elle  et  son  royaulme,  qui  sont  l'ung  et  l'aidtre  de 
vostre  alliance,  pourront  estre  faciUeraent  remédiez  à  ceste 
heure  par  le  secours  qu'il  vous  a.,. pieu  hiy  accorder, 
pourveu  qu'il  vienne  pronlptémeafit ,  sellon  iqpe  les  choses 
sont  encores  «n  fort  bonne  disposition  ;  de  quoy  elle  vtms 
supplie  très  humblement ,  mais  que  si  vostre  dict  secours 
luy  deffault ,  qu'il  adviendra  deux  grandz  inconvénians , 
qui  vous  seront  non  guières  moins  dommageables  qu'à  elle  ; 
l'ung ,  que  les  affères  siens  et  de  ses  subjectz  ^  qui  sont 
proprement  vostres  et  ceulx  de  la  religion  catholique, 
recepvront  ung  préjudice  et  détriment  peipétuel  dans  son 
pays;  Taultre,  que,  pour  se  radbcqpiterde  la  pryscm  où  elle 
est  et  recouvrer  son  estât  et  sa  liberté ,  elle  sera  con-* 
traincte  de  mettre  le  prince  d'Escoce,  son  filz,  ez' mains 
des  Anglois. 

Yoylà,  Sire,  quarid^ulx  affères. de  ceste  pouvrc prin- 
cesse, qui  sont  si  pressiez  par  la  dittigenoe  que  ceste 
Royne  faict  de  haster  toutjoiir  son  arméie  vers  l'Escoce,* 
qu'on  pense  que  dans  deux  môys  dUe  aUra  achevé  son  en- 
treprinse ,  et  n'est  sans  soupçon  qu'elle  veuille  fortiffier 
Dombarre ,  ou  Aymontz ,  ou  quelque  aultre  lieu  dans  le 
pays,  veu  les  pyonniers  qu'dile  y  envoyé. 

Au  surplus,  Sire,  certainz  petitz  discours  qu'on  a  en- 

Yoyés  imprimez  de  la  Rochelle  font  aulcunement  mal  espé- 
rer ceulx  cy  de  la  conclusion  de  la  paix  de  vostre  royaulme. 
Néantmoins  la  Royne  d'Angleterre  monstre  toutjour  de  la 
désirer ,  bien  (jue  qaelcun  m'a  dict  que  si  elle  estoit  déjà 
faicte ,  que  la  dicte  Dame  yroit  plus  retenue  ez  choses 
d'Escoce ,  et  n'y  procèderoit  sinon  ainsi  que  vous  le  vou- 
driez ,  mais  qu'elle  pense ,  durant  le  pourparlé  d'icelle , 
avoir  exécuté  ce  qu'elle  prétend.  Il  semble  par  aulcmis  pro- 
pos qu'on  m'a  raporté  du  S""  de  Lombres  que  les  pratiques 
du  prince  d'Orange  en  Allemaigne  ne  sont  mortes  et  que 
bientost  il  s'en  manifestera  quelque  chose  ;  dont  les  Fla- 
mans ,  qui  sont  icy ,  désireraient  la  paix  de  France ,  affin 
que  la  guerre  fût  transférée  en  leur  pays.  Sur  ce ,  etc. 

Ce  XVIII*  jour  d'apvril  i570. 


A    LA    ROYNE. 

Madame,  estant  les  choses  d'Fscoce  en  Testât  que  je 
les  mande  en  la  lettre  du  Roy,  et  ceulx  cy  sur  le  poinct  de 
les  aller  par  armes  réduyre  à  leur  dévotion ,  plusieurs  gens 
de  bien  sont ,  avec  grand  désir,  attandans  quel  ordre  Voz 
Majestez  Très  Ghrestiennes  y  mettront  pour  les  remédier, 
et  me  viennent  souvant  alléguer  qu'il  pourra  venir  beau- 
coup de  diminution  à  vostre  grandeur ,  si  vous  layssez  al- 
ler en  proye  aulx  Anglois  la  Rope  d'Escoce,  et  son 
royaume ,  et  la  religion  catholique  de  son  pays  ;  car,  eul- 
tre  qu'il  yra  assés  en  cella  de  la  réputation  de  vostre  cou- 
ronne, ilz  disent  qu'en  la  présente  guerre  de  vostre 
royaulme ,  la  réduction  de  toute  ceste  isie  au  pouvoir  de 
ceulx  cy  et  l'entière  réunyon  d'icelle  à  leur  religion  nou- 

velle  sera  ung  très  grand  apuy  de  deniers ,  de  munitions 
et  aultres  moyens  à  ceulx  de  la  Rochelle  et  aulx  Allemans, 
qui  les  favorisent,  en  dangier  que  ceste  Royne,  par 
après  9  entrepreigne  elle  mesmes  ouvertement  la  guerre 
avec  eulx,  et  davantaige  qu'à  T advenir,  se  trouvans  les 
Anglois  hors  de  toute  souspeçon  de  TEsçoce,  laquelle  s'est 
toutjour  trouvée  preste  pour  nous  contre  leurs  entreprin- 
ses,  mesmes  l'ayant  mise  de  leur  costé,  qu'il?  ne  vous 
meuvent  une  perpétuelle  guerre ,  pour  leurs  prétencions  ; 
ou  bien  que ,  par  quelque  mariage  ou  par  aultre  acces- 
sion 9  ilz  aillent  joindre  toute  ceste  isle  à  la  grandeur  de 
quelque  aultre,  parce  qu'ilz  craignent  naturellement  la 
vostre,  qui  vous  sera  de  grand  préjudice. 

Sur  quoy  je  leur  répondz ,  Madame ,  que  les  choses 
d'Escoce  ne  sont  si  foibles  d'elles  mesmes,  ny  si  mal 
apuyées  de  Voz  Majestés  Très  Chrestiennes  que  les  An- 
glois les  puissent  ayséement  plyer;  et,  quant  bien  ilz  se  se- 
roient  prévaluz  de  l'oportunité  de  ce  temps,  auquel  ilz 
vous  voyent  fort  empeschez  aulx  guerres  de  vostre 
royaume,  que  néautmoins  vennant  la  paix,  comme  Yoz 
Majestez  ne  sont  loing  de  l'avoir,  que  vous  radresserez 
bien  ayséement  le  tout;  et  que  l'Escoce  ne  sera  jamais  à 
eulx ,  que  quand  ilz  la  cuyderont  bien  tenir.  Je  considère 
assés ,  Madame ,  que  la  Royne  d'Angleterre  entreprend 
d'une  grande  affection  ce  faict  d'Escoce,  et  que  les  enne- 
mys  et  malveillans ,  que  la  Royne  sa  cousine  a  dans  son 
propre  royaulme  et  dans  cestuy  cy ,  l'y  persuadent  si  fort , 
qu'il  est  très  difficile  de  l'arrester  ;  néantmoins,  je  vous 
suplie  très  humblement ,  Madame ,  me  commander  par  ce 
mien  secrétaire  ce  que  j'auray  à  dire  ou  fère  là  dessus  en- 
vers la  dicte  Royne  d'Angleterre,  oultre  l'office  que  je  luy  ay 

desjà  faict  ;  car  je  ne  fauldray  d'ung  seul  poinct  de  très 
humUement  vous  y  obéyr .  Sur  ce,  etc. 

Ce  xviii*^  jour  d'apvril  1570. 

AULTRE    LETTRE    A    PART    A    LA    ROYNE. 

Madame,  j'ay  donné  charge  à  ce  mien  secrétaire  de 
vous  bailler  ce  mot,  à  part,  pour  avoir  meilleur  moyen 
de  compter  à  Vostre  Majesté  la  façon ,  dont  Ton  a  usé , 
pour  fère  venir  en  mes  mains  le  propre  original  de  cest  es- 
cript,  qu'il  vous  baillera  en  forme  d'une  lettre  qu'on  m'a- 
dressoit;  où  trouverez.  Madame,  ung  conseiP,  lequel  je 
vous  suplie  très  humblement  ne  communiquer,  du  corn- 
mancement ,  sinon  au  Roy  et  à  Monseigneur,  voz  enfans, 
et  puis  à  quelcun  de  voz  plus  expéciaulx  et  saiges  servi- 
teurs, qui,  possible,  vous  ouvrira  l'expédiant  comme 
vous  vous  en  pourrez  servyr.  Il  vous  pourra ,  par  advto- 
ture,  estre  venu  ung  semblable  adviz  d'ailleurs ,  mais  je 
vous  puys  bien  jurer.  Madame,  avecques  vérité,  que  je  ne 
sçay  ny  ne  puys  penser  d'où  cestuy  cy  est  procédé.  Cella 
considéré  je  bien  que ,  par  icelhiy ,  il  y  pourroit  cy  après 
avoir  moins  d'ellévation  dans  vostre  roy anime  et  aussi 
moins  de  moyen  d'oster  ce  qu'y  auriez  une  foys  introdttict. 
Sur  ce,  etc. 

Instruction  de  ce  que  mon  digt  secrétaire  aura  a  dire  a 
Leurs  Majestez  ,  oultre  le  contenu  des  lettres  : 

Que  les  choses  de  ce  royaulme  s'entretiennent  encores  en  quelque 
apparance  de  repos ,  non  d'elles  mesmes ,  car  tout  est  plein  de  mal- 
contantement ,  mais  parla  diUtgence  de  ceux  qui  sont  en  «othoiité  ; 
lesquelz  font  ce  quilz  peuvent  pour  gaigner  le  temps ,  mais  non 

*  La  pièce  n*ayant  pas  été  transcrite  sur  les  registres  de  rambiTssadeur,  on 
ne  ct>nualt  pas  la  teneur  de  cet  avis. 

pour  remédier  du  tout  au  mal  ;  car  semble  plusiost  qu'ilz  le  vont 
norrissant  pour  le  fére  cy  après  denenir  plus  graud. 

112  d'esforcent  de  passer  cest  esté  sans  troubles  par  le- moyen  de 
Parmée ,  qu^ilz  ont  faicte  dresser  à  leur  Mestresse  vers  le  North  par 
prétexte  des  choses 'd'Bscoce^  et  d'aller  eootre  les  fuytifas;  en  quoy 
ilz  exécuteront,  sans  faulte,  ce  qu*ilz  pourront;  mais  il  n^y  a  assés 
de  deniers  en  repos  pour  entreprendre  choses  si  utilles ,  sans  ce 
qn*on  estime  que  la  mesme  armée  se  trouvera  preste  et  en  estât 
contre  Fellévation ,  qu-on  erainet  bien  fort  debvoir  advenir  avant  la 
racolte. 

£t  à  ceste  force  ilz  ont  adjouxté  Tartiffice,  car,  pour  donner  quel- 
que satisfaction  aulx  prineipaulx  de  la  noblesse ,  affin  qu'ilz  ne  se 
meuvent ,  et  pour  leur  fère  prendre  espérance  d'nng  meilleur  eâtat 
des  choses ,  ilz  ont  rappelle  en  court  et  au  conseil  le  comte  d'Aron- 
del ,  et  ont  miz  en  pleyne  liberté  millord  de  Lomelley ,  et  ont  donné 
espérance  au  duc  de  Noifolc  d'estre  en  brief  eslargy  hors  de  la  Tour, 
soubz  quelque  garde  en  sa  mayson  qu'il  a  à  Londres,  et  que  mes- 
mes  se  pourra  ottroyer  une  forme  de  pardon  au  comte  de  Northom- 
berland  et  aultres  ohefz  des  lùytifiE ,  pour  remettre  toutes  choses  en 
bonne  unyon. 

Mais  il  adviendra ,  possible ,  que  Tartiffice  produyra  ung  aultre 
effect  que  le  simulé,  parce  que  eeste  princesse  n'a  le  cuenr  ny  l'in- 
tention esloignée  de  celle  de  sa  noblesse ,  n'y  n'est  mal  affeotionnél 
à  ses  subjectz  catholiques,  pour  lesquelz  elle  résiste  assés  souvant 
aulx  conseilz,  que  leurs  adversaires  luy  donnent  contre  euhc,  affin 
qu'avec  les  ungs  et  les  aultres  elle  puisse  passer  son  règne  en  paix. 

Et  semble  bien  que  les  seigneurs  catholiques  seront  pour  tenir 
dorsenavant  leur  partie  bien  ferme  et  rellevée,  de  tant  que  le  comte 
de  Lestre  se  monstre  entièrement  pour  eulx ,  ayant  esté  luy  le  moyen 
de  les  fère  eslargir  et  rappeller  ;  et  il  descouvre  qu'il  a  assés  d'aisne 
au  secrétaire  Cecille,  pour  cause  de  ceulx  de  Herfort,  lesquelz  le  diet 
Cecille  cherche,  par  toutz  moyens,  de  les  ellever  à  ceste  couronne  au 
préjudice  du  dict  comte  et  des  aultres  seigneurs,  qui  estiment  qu'il  ne 
leur  va  de  moins  que  leurs  testes  et  de  la  ruyne  de  leurs  maysons , 
s'ilz  y  parviennent. 

Mais  le  dict  Cecille,  oultre  ce  qu'il  tient  roeintennant  sa  Mestresse 
assés  bien  disposée  envers  les  dicts  de  Herfort; pour  la  grand  jalou- 
zie  qu'il  luy  imprime  toutjour  de  la  royne  d'Escoce  ;  de  laquelle  le 
tiltre  seul  précède  celluy  de  Herfort  en  la  succession  de  ce  royaulme, 
il  y  bande  aussi  toute  la  part  des  Protestans  et  mesmes  les  évesques 

et  officiers,  et  toutz  ceulx  qui  sont  en  quelque  authorité  y  et  pensoit 
bien  y  avoir  aussi  conduict  le  dict  comte  de  Lestre  par  le  moyen  de 
la  dicte  religion ,  et  par  beaulcoup  d'asseurances  et  promesses  qui! 
]uy  avoit  faictes  ;  mais  j'entendz  que ,  lundy  dernier ,  estantz  huiet 
les  plus  protestans  de  ce  conseil  assemblez ,  en  la  mayson  du  comte 
de  Belfort  aulx  champs ,  pour  dellibérer  de  ce  qu'ilz  avoient  à  fère 
pour  la  légitimation  des  dicts  de  Herfort,  et  pour  advancer  leur  tiltre^ 
ilz  se  plaignirent  grandement  du  dict  comte  de  Lestre,  de  ce  qu'ayant 
faict  rapeller  le  comte  d'Arondel  au  conseil,  il  avoit  préparé  ung 
grand  obstacle  à  leur  entreprinse. 

£t  le  dangier  est  queia  Royne  d'Angleterre  (  de  laquelle  la  vol- 
lonté  et  disposition  peult  beaulcoup  en  cella)  se  mette  toute  de  ce 
party  pour  les  grandes  impressions,  qu'on  luy  donne,  qu'elle  est  en 
dangier  de  son  estât  et  de  sa  propre  vie ,  si  elle  n'oste  et  Testât  et 
la  vie  à  sa  cousine. 

Car,  oultre  les  propos  qu'on  luy  a  dict  que  Monseigneur,  frère  du 
Roy ,  avoit  tenuz,  lesquelz  j'ay  naguières  escriptz  à  mon  dict  sei- 
gneur^ i'entendz  qu'on  luy  faict  acroyre  que  i\^  le  cardinal  de  Lor- 
raine sollicite ,  à  ceste  heure ,  ardentment  la  paix  en  France ,  pour 
avoir  plus  de  moyen  de  dresser  une  entreprinse  contre  l'Angleterre 
en  faveur  de  la  Royne  d'Ëscoce,  sa  niepce;  et  que,  pour  y  pou- 
voir à  moindres  fraiz  conduyre  son  intention ,  et  y  trouver  moins. 
âe  difficulté  ,  qu'il  a  convenu  avec  ung  Itallien ,  dont  le  nom  et  le 
visaige,  disent  ilz,  sont  cognuz,  de  fère  empoysonner  la  dicte  Royne 
d'Angleterre  et  le  secrétaire  Gecille,  et  que  les  plus  grands  de 
France  inclinent  à  fère  la  guerre  par  deçà. 

£t  la  met  on  en  souspeçon  que  le  Roy  d'£spaigne  sera  pour  con- 
courre  facillement  à  l'entreprinse ,  pour  revenche  de  l'injure  de  ses 
deniers ,  et  des  prinses  de  mer  que  ceulx  cy  ont  faictes  sur  ses  sub^ 
jectz  ;  et  mesmes  l'on  s'esforce  de  luy  en  monstrer  desjà  quelque  in- 
dice par  l'interprétation  d'une  dépesche,  que  j'entendz  qu'on  a  inter- 
cepté, de  M'  de  Forquevaulx,  et  envoyée  par  deçà;  en  laquelle, 
après  ung  propos  de  trois  mariages ,  il  faict  mencion  du  grand  amaz 
de  gens,  et  d'argent ,  et  des  préparatifs,  par  mer  et  par  terre,  que  le 
Roy  d'Ëspaigne  faict ,  avec  aulcunes  particullaritez  de  plus  estroicte 
intelligence  avec  Leurs  Majestez  Très  Chrestiennes.  Ce  que  n'esti- 
mans  ceulx  cy  que  cella  puysse  estre  pour  résister  seulement  aulx 
Mores,  ilz  veulent  inférer  que  c'est  contre  eulx. 

A  quoy  l'on  m'a  dict  qu'ilz  sont  davantaige  confirmez  par  une 
lettre ,  qu'on  a  escriptc  de  la  Rochelle  à  la  dicte  Dame ,  en  laquelle 

l'on  Ta  iprié  que ,  si  le  Roy  vient  à  offrir  des  condicions  de  paix  à  la 
la  Rayne  de  Navarre,  et  aulx  princes  ses  filz  et  ses  nepveux ,  et  aul- 
tres  de  leur  party,  qui  soyent  raisonnables,  comme  Sa  Majesté  mons- 
tre s'en  aprocher,  qu'elle  trouve  bon  qu'elles  soyent  aeeptées;  car 
ne  les  pourront  bonnement  reffiozer ,  sans  se  monstrer  mauvais  sub- 
jectz ,  et  que  la  noblesse  désire  grandement  satisfère  au  Roy  ;  aussi 
^u'on  voyt  bien  qu'elle  et  les  princes  d'Allemaigne  sont  longs  et 
tardifz  à  les  secourir,  et  néantmoins  adjouxtent  beaucoup  de  grandz 
noercyemens  et  offres  à  la  dicte  Dame ,  et  la  prient  qu'elle  veuille 
bien  pourvoir  à  la  seurté  de  ses  affères ,  parce  qu'il  semble  qu'on 
projecte  desjà  de  grandes  entreprinses  contre  elle  et  son  estât,  en  fa- 
veur de  la  Royne  d'Ëscoce. 

Desquelz  adviz  aulcuns  icy  ont  heu  de  quoy  manifester  si  ouver* 
tement  leur  malice,  qu'ilz  ont  ozé  dire  deux  choses  à  la  dicte  Dame  ; 
l'une^  que  si  elle  n'empeschoit  la  paix  de  France,  qu'elle  auroit  cer- 
tainement la  guerre  en  Angleterre  ;  et  l'aultre  ,  que  jusques  à  ce  * 
qu'elle  aura  faict  arracher  du  tout  une  si  malle  plante,  comme  est  la 
Royne  d'£scoce,  qu'elle  ne  verra  jamais. bien,  ny  repos,  en  ceste 
isle. 

Ce  que  m'ayant  esté  ra{H)rté,  j'ay  miz  peyne^  par  d'aultres  plus 
modérez  personnaiges ,  de  luy  fëre  si  bien  diminuer  ceste  opinion 
qu'elle  monstre,  quant  à  la  paix  de  France  ,  qu'elle  y  a  toutjour  fort 
bonne  affection ,  mais  qu'elle  désire  infinyement  luy  estre  donné 
moyen  de  s'y  employer,  affin  de  pouvoir  gaigner  la  bienveuillance  du 
Roy,  et  se  confirmer  en  paix  et  amitié  avecques  luy  ;  et,  quant  à  la 
Royne  d'Ëscoce,  qu'elle  est  bien  disposée  envers  sa  personne  et  sa 
vie ,  comme  je  croy  qu'elle  n'y  a  heu  jamais  mauvaise  intention^  et 
que  mesme  elle  goutte  aulcunement  sa  restitution  ,  et  ne  la  rejecte 
plus  tant  qu'elle  souloit  ;  mais  elle  prétend  k  quelque  entreprinse  en 
Ëscoce ,  qui  est  cogneue  de  peu  de  gens ,  laquelle  elle  pense  avoir 
exécutée  plustost  qu'on  luy  en  puysse,  ny  de  France,  ny  de  Flandres, 
donner  empeschement  ;  et  que  le  tout  sera  faict  dans  deux  moys, 
pendant  lesquelz  je  ne  fays  doubte  qu'elle  ne  vollût  que  Leurs 
Très  Chrestienne  et  Catholique  Majestez  fussent  ailleurs  bien  fort 
erapeschées. 

»  ACLTRE  MÉMOIRE  A  PART. 

En  la  dépesche  d'Ëspaigne ,  dont ,  en  l'aultre  mémoire ,  est  faicte 
mencion  ,  qui  a  esté  intercepté ,  j'entendz  que  M^  de  Forqiievaulx, 

escripvoit  à  la  Royne  que  Tambassadeur  de  TEmperenr  Tavoit  prié 
de  fère  entendre  au  Roy  comme  son  Maislre ,  pour  l*aifection  qu'il 
avoit  de  veoir  effectuer  les  mariages  de  ses  filles  avec  les  deux  Roys, 
desiroit  que,  du  premier  jour,  il  y  fût  procédé  sans  plus  le  dilayer; 

Qu'il  avoit  dellibéré  d'envoyer  les  deux  Roynes  ensemble ,  par  la 
mer,  de  Gènes  à  Marseille ,  avec  la  moindre  compaîgnie  et  le  moins 
d'officiers  qu'il  pourroit ,  s'asseurant  qu'elles  en  amasseroient  assés 
en  chemyn  ; 

Que  l'ambassadeur  de  Portugal  l'avoit  asseuré  que  Ife  party  de  Ma- 
dame, sœur  du  Roy,  playsoit  grandement  au  jeune  Roy,  son  Mais- 
tre ,  et  aulx  deux  douarières  ses  mère  et  ayenlle,  et  n'y  avoit  que  ce 
seul  différant,  qu'elles  vouloient  que  le  tout  se  fît  par  le  bon  advîz 
et  conseil  du  Roy  d'Espaigne  ;  et  les  Estatz  de  Portugal,  au  contraire, 
s'estimoient  assés  suffizans  pour  cella ,  sans  y  embesoigner  aulcune- 
ment  le  dict  Roy  : 

Mandoit  avoir  entendu  que  le  dict  Roy  de  Portugal  estoit  subject  à 
ses  opinions,  et  ne  vouloit  guières  croyre  conseil  et  qu'il  n'avoitprès 
de  luy  que  jeunes  gens  ; 

Que  les  médecins  et  phisiciens  ne  l'estimoient  de  longue  vie,  pour 
quelque  defflussion  de  cerveau  qu'il  avoit ,  et  que  les  ungs  conseil- 
loient  qu'on  le  maryât  bientost  affin  de  la  divertyr  et  pour  avoir  li- 
gnée ;  les  aultres  que  le  mariage  luy  abrègeroit  ses  jours  ; 

Que ,  quoy  que  ce  fût,  venant  le  dict  jeune  Roy  à  mourir,  celluy 
qui  luy  debvoit  succéder ,  par  le  commun  consentement  des  Estatz , 
espouseroit  la  veufve  ;  par  ainsy  que,  en  toutes  sortes,  Madame  serôit 
longuement  Royne  : 

Que  le  Roy  d'Espaigne  s'estoit  acheminé  à  Courdova  pour  aller 
tenir  ses  cours  de  Castille ,  et  pour  s'aprocher  del'entreprînse  contre 
les  Mores ,  priant  icelluy  ambassadeur  Leurs  Majestez  Très  Chres- 
tiennes  de  luy  donner  moyen  de  le  pouvoir  suy vre ,  et  leur  touchoit 
ung  mot  de  sa  révocation  ; 

Que  le  Roy  d'Espaigne  faisoit  tel  amaz  de  gens  et  d'argent ,  «t  ung 
si  grand  aprest  par  mer  et  par  terre ,  qu'il  estoit  aysé  à  veoir  qu'il 
tendoit  à  de  plus  grandes  entreprinses  que  de  se  deffandre  des 
Mores  ; 

Que  s'il  playsoit  à  la  Royne  d'avoir  une  entrevue  avecques  luy  à 
Marseille  ;  que  le  dict  ambassadeur  espéroit  de  l'y  pouvoir  facillement 
induyre ,  parce  qu'il  l'y  trouvoit  fort  bien  disposé ,  pourveu  que  cella 
fAt  tenu  fort  secrect,  et  quasi  communiqué  à  nul,  de  peur  des  traver- 
ses qu'on  y  mettroit  pour  la  jalouzie  que  plusieurs  en  auroient. 

De  laquelle  lettre  ceste  Royne  et  les  siens  ont  prins  beaucoup  de 
souspeçon,  et  sont,  à  ceste  heure,  tant  plus  désireux  de  raccom- 
moder leur  différans  avec  le  Roy  d'Espaigne,  comme  ilz  en  poursuy- 
vent  dilligentment  Taccord,  par  leur  depputez,  qu'ilz  ont  à  cest  effect 
envoyé  en  Flandres  ;  lesquelz  ,  à  ce  que  j'entendz,  ont  mandé  qu'ilz 
en  espèrent  une  bonne  yssue. 

Et  semble  que  le  ducd'Alve,  en  une  fi^en  ou  aultre,  y  condes- 
cendra, sellon  qu'on  m'a  dict  qu'il  désire  bien  fort  esteindre  ceste 
querelle,  ainsy  qull  estime  avoir  si  bien  vaincue  celle  du  prince  d'O- 
range, et  ensepvelye  celle  des  Gueux ,  qu'elles  ne  se  pourront,  Tune 
nyl'aultre,  jamais  plus  ressuciter  ; 

Et  qu'à  ceste  heure ,  il  a  bien  fort  grande  affection  d'aller  en  Es- 
paigne  ,  comme  pour  triumfer  des  choses  qu'il  a  bien  faictes ,  et  bien 
saigement  et  vaillamment  conduictes  en  Flandres,  d'y  avoir  conservé 
la  religion  catholique ,  et  estinct  l'hérésie;  d'avoir  saulvé  Testât,  et 
quasi  l'avoir  conquiz  et  estably  de  nouveau  au  Roy  son  Maistre ,  qui 
auparavant  n'en  estoit  guières  bien  le  maistre  ;  et  le  luy  avoir  soub- 
miz  à  y  pouvoir  imposer  tribut,  comme  il  vouldra,  là  où  auparavant 
l'on  y  souloit  ordinairement  contradire;  et  avoir  augmenté  le  revenu 
jusques  à  deux  millions  d'or  toutz  les  ans  ^  qui  à  peyne  en  valloit  la 
moytié  : 

Et ,  avec  rhonneur  de  ces  choses,  retourner  prés  de  son  Maistre, 
où  la  jalouzie  du  prin<;e  d'^noly  le  .tire ,  et  prèa  de  sa  femme  et  des 
siens,  qui  l'appellent  pardellà,  à  la  venue  de  la  nouvelle  Royne, 
pour  se  trouver  à  l'establissement  et  à  la  mutation  de  diverses  cho- 
ses, qui  lors  se  pourront  ordonner,  mais  principallement  pour  met- 
tre le  goQverneinfflU.de  Flandbnes  ez  loains  deDQinFadrique,son  filz 
aisné  : 

A  quoy  il  a  grand  affection ,  luy  ayant  pour  cest  effect  baillé  liltre 
et  merque  nouveaulx  de  cappitaine  général  des  Espaignolz  et  gardes, 
ce  qu'Û  n'estime  toutesfoys  pouvoir  bien  obtenir,  sHl  n'est  présent 
avec  son  Maistre; 

Et  que,  pour  n'estre  son  dict  retour  empesché  par  la  querelle  d'An- 
gleterre, qu'il  la  vuydera,  et  qu'au  reste  procurera ,  avant  son  parle- 
ment, que  la  consulte  et  distribution  des  biens  confisqués  en  Flandres 
se  face,  ai&n  qu'il  puisse  e^trer  en  posaessioQ  de  Brada  ou  d'Ostrante, 
ou  de  quelque  aultre  bien  bon  estât,  que  son  Maistre  luy  donnera; 
et  desireroit  bien  fort  que  son  dict  Maistre  remît  une  partie  de  la  dicte 
consulte  à  fère  à  luy,  affin  de  pouvoir  gratifBeret  récompenser  ceulx 
qui  l'ont  suyvy. 

Toutes  lesquelles  choses  m'ont  esté  dictes  du  dict  duc  par  aulcuns, 
qui  les  peuvent  aulcunement  sçavoir,  et  qui  les  font  paroistre  estre 
vray  semblables. 


Clir  DÉPESGHE 

—  da  xxni»  jour  d's^iTril  1570.  — 
(Envoyée  exprès  jusqws  à  Calais  par  la  voye  du  S' Acerbo,) 

Publication  faite  en  Angleterre  de  la  prise  d'armes  contre  l*Écofise.  —  Prépa- 
ratifs de  défense  faits  par  les  Écossais. — Nouvelles  difficultés  survenues 
dans  la  négociation  avec  les  Pays-Bas. 

Au  Roy. 
» 

Sire,  persévérant  la  Royne  d'Angleterre  en  sa  dellibéra- 
tion  d'envoyer  des  forces  en  Escoce,  elle  a  faict,  despuys 
trois  jours,  publier  l'occasion  de  son  entreprinse  avec  le  pré- 
texte et  colleur,  que  Vostre  Majesté  verra  par  la  teneur  de 
sa  proclamation  ;  et  a  mandé  au  coftite  de  Sussex  qu'avecles 
troupes,  qu'il  a  assemblées  à  Yorc  et  à  Durera,  il  ayt  tout- 
jour  à  s'acheminer  à  Neufcastel ,  et  qu'il  temporise  là  jus- 
ques  à  tant  qu'il  ayt  receu  les  monitions  qu'elle  a  ordonné 
luy  estre  envoyées ,  lesquelles  y  pourront  arriver  envyron 
la  fin  de  ce  moys.  Cependant,  Sire,  luy  ayant  le  dict  comte 
de  Sussex  naguière  escrîpt  que,  pour  la  nouvelle  de  sa 
venue ,  les  Escouçoys  prenoient  de  toutes  partz  les  armes , 
avec  intention  de  courre  sus  à  ceulx  qui  parloient  d'intro- 
duyre  les  Anglois  dans  le  pays  ;  et  que  desjà  milor  Herys 
estoit  aproché  avec  quelques  forces  pour  luy  deffandre  les 
frontières ,  ceulx  qui  ont  icy  la  matière  bien  affectée  ont 

conseillé  à  la  dicte  Dame  de  luy  respondre  que ,  sellon  sa 
plus  ample  commission ,  il  ayt  à  doubler  promptement  ses 
forces  pour  poursuyvre  son  voyage  ;  à  quoy  elle  a  faict  assés 
de  difficulté ,  voyant  que  l'entreprinse  se  monstroit  à  ceste 
heure  plus  grande  et  plus  difficille ,  et  de  trop  plus  grand 
coust  qu'on  ne  la  luy  faisoit  du  commancement,  tant  y  a  qu'à 
leur  persuasion  elle  le  luy  a  mandé  ;  et  néantmoins  l'on 
pense  qu'il  trouvera  assés  de  résistance  par  dellà. 

L'on  commence  à  sentyr  qu'il  y  aura  assés  de  difficulté 
en  l'accord  des  différans  des  Pays  Bas,  parce  qu'on  offi'e 
par  dellà  de  restablyr  toutes  choses  jusques  à  la  valleur 
d'une  maille;  et  demande  l'on  qu'il  soit  faict  le  semblable 
de  ce  costé ,  et  mesmes  que  de  ce  qui  aura  esté  substraict, 
emporté ,  ou  qui  se  trouvera  aultrement  dépéry ,  des  mer- 
chandises  des  subjectz  du  Roy  d'Espaigne,  parce  que  cella 
est  advenu  par  la  coulpe  des  Anglois ,  que  le  tout  soit  ré- 
paré par  eux ,  en  quoy  très  difficillement  ilz  veulent  enten- 
dre. Néantmoins  il  y  a  très  grande  affection  de  chacun  costé 
d'ensortyr.  Sur  ce,  etc. 

Ce  XXIII*  jour  d'apvril  1570. 

CIV*  DÉPESGHË 

—  du  XXVII»  jour  d'apvril  1570.  — 
(Envoyée  eseprèsjusques  à  Calais  par  Gerin  Marchant.) 

État  d«8  partis  eBÉcoue. — Arrivée  d*nn  ambassadeur  de  France  dans  ce 
pays  avec  un  secours  d'hommes.  — Débats  entre  les  seigneurs  écossais  pour 
la  régence.  — ^Yives  sollicitations  des  ennemis  de  Marie  Stuart  pour  presser 
rentrée  de  Tarmée  anglaise*  -^Départ  delà  flottepour Hambourg, et  envoi 
des  sommes  levées  en  An^éterre  pour  PAUemagne. 

Au  Roy. 

Sire,  après  que  j'auray,  dimaâche  prochaia,  faiet  en- 
tendre à  la  Boyne  d'Angleterre  les  louables  et.  vertueux 
propos  qui  sont  contenuz  ep  vostre  dépesche  du  xi^^  de  ce 
moys,  laquelle  le  S"^  de  Vassal  m'a  randue  le  xxiiu^,  je  vous 
informer ay  bien  particullièremeat  de  l'intention ,  en  cpioy 
je  l'auray  trouvée  sur  les  choses  que  je  luy  proposeray  de 
vostre  part;  et  cependant  je  diray  à  Vostre  Majesté,  tou- 
chant celles  d'Escoce ,  que  l'arrivée  de  vostre  ambassadeur 
par  dellà,  et  ce  qu'on  dict  qu'avec  luy  sont  arrivez  à  Dom- 
bertran  cinq  cens  harquebouziers  françoys  et  assés  d'armes 
pour  armer  encores  deux  mil  hommes,  faict  aultrement  pen- 
ser à  ceulx  cy  de  l'entreprinse  qu'ilz  ont  au  dict  pays ,  que 
quant  ilz  l'ont  premièrement  délibérée;  mesmes  qu'ayantz 
les*principaulx  seigneurs  d'Escoce  desjà  heu  conférance  avec 
luy  au  lieu  de  Donquel ,  l'on  asseure  qu'ilz  ont  prins,  par  les 
lettres  et  bonnes  offres  de  Vostre  Majesté ,  une  bonne  ré- 
solution ;  sçavoir ,  ceulx  qui  estoient  demourez  en  la  foy  de 

leur  Royne  d'y  perBévérer  constantment,  et  ceulx  qui  se  por- 
toient  neutres  de  se  déclairer  pour  elle  ;  tellement  que  tous 
ensemble  se  sont  despuys  acheminez  à  Lislebourg  :  d'où  les 
adversayres,  avec  l'ambassadeur  de  ceste  Royne,  se  sont 
aussitost despartys ;  et  que,  illec,  ilzontfaict  proclamer, 
le  XII*  de  ce  moys ,  l'authorité  de  leur  Royne,  là  où millord 
de  Granges  a  déclaîré  qu'il  tenoit  le  cfaasteau  de  Lislebomrg 
pour  elle;  et  le  duc  de  Ghastellerault ,  lequel  n'est  encore» 
eslargy  du  diet  chasteau,  pour  quelque  occasion  bien  consi- 
dérable ,  s'est  aussi  déclairé  du  costé  de  la  dicte  Dame  ;  et , 
bien  que  le  comte  de  Mar  n'ayt  dn  tout  faict  le  semblable , 
il  a  promiz  néantmoîns  de  ne  délivrer,  en  façon  du  monde , 
le  jeune  [urince  aulx  Anglois ,  et  dict  davantaige  qu'il  ne  le 
délivrera  pas  aussi  aulx  Françoys ,  ny  aulx  Espaignolz ,  ny 
mesmes  aulx  Escoussoys.  Et,  par  ainsy,  les  choses  ont 
commancé  de  prandre  quelque  train,  pour  le  bien  des  afières 
de  la  dicte  Royne  d'Escoce,  à  radvant&ige  et  réputation  de 
Vostre  Majesté.  Mais,  Sire,  voycy  l'ordre  qu'on  me  dict 
que  ceulx  de  l'aultre  party  ont  tenu  pour  y  donner  empes- 
chement;  c^est  qu'ilz  se  sont  incontinent' assemblez  au  lieu 
de  Domfermelin,  où  ilz  ont  résolu  deux  choses;  l'une,  de 
fère  tout  sur  l'h&nre  aprocher  le  comte  de  Lenoz ,  qui  est 
à  Barwich ,  pour  se  porter  pour  régent  de  la  personne  et 
«statde  son  petit  filz  à  la  faveur  de  l'armée  de  là  Rope  d'An- 
gleterre qui  est  en  campaigne;  l'aultre,  d'accorder  et  si- 
gner les  articles  de  l'instruction  qu'ilz  ont  baillée  à  l'abbé 
de  DomfermeUn  de  tout  ce  qu'il  vient  dire ,  requérir  et  of- 
frir de  leur  part  à  ceste  Royne. 

Sur  quoy  l'on  m'a  donné  adviz  fort  secrect ,  mais  de 
bon  lieu,  que  celle  partie  des  dictes  forces  qui  s'est  trouvée 
plus  advancée,  et  la  garnyson  de  Barwich,  en  nombre  de 

quatre  mil  hommes  de  pied  et  quinze  centz  chevaulx  en 
tout  et  huict  pièces  de  campaigne,  ont  desjà  marché  oultre 
les  frontières  pour  favoriser  le  dict  de  Lenoz ,  et  qu'il  a  esté 
mandé  au  comte  de  Susses  de  parfère  promptement  sa  le- 
vée de  dix  mil  hommes  de  pied  et  quatre  mil  chevaulx ,  et 
que  le  susdict  Domfermelin  arrivera  icy  dans  deux  ou  trois 
jours.  L'on  estime  que  les  aultres  seigneurs  Escouçoys 
envoyeront  millord  de  Sethon  ou  millord  Boyt  devers  la 
dicte  Dame  pour  Teffect  que  je  vous  ay  cy  devant  mandé; 
mais  je  ne  laysse  pour  tout  cella  d'espérer  encores  bien  des 
affères  de  la  rope  d'Escoce. 

La  flotte  pour  Hembourg  est  déjà  chargée,  et  commance 
d'avaller  contrebas  la  Tamise.  Elle  est  d'envyron  cinquante 
voylles  et  n'y  a  que  deux  grandz  navires  de  ceste  Royne 
ordonnez  pour  les  conduyre ,  mais  il  y  en  a  aultres  trois 
équipez  en  guerre  soubz  la  charge  de  Haquens,  qui  y  vont, 
le  tout  aulx  despens  des  merchans;  et,  soubz  ceste  mesmes 
conserve,  partent  aussi  les  munitions  qu'on  envoyé  au 
North  parce  que  c'est  tout  une  mesme  routte.  J'entendz 
que  desjà  les  lettres  d'eschange,  pour  le  parfomissement  de 
cent  cinquante  mil  escuz  cy  devant  ordonnez  pour  AUe- 
maigne,  sont  expédiées,  et  qu'elles  vont  avecques  ceste 
flotte ,  oultre  soixante  mil  escuz  en  espèces ,  cuillys  sur  les 
esglizes  des  Flamans  qui  sont  en  ce  royaulme ,  que  le  S'' 
de  Lombres  envoyé  au  prince  d'Orange  ;  et  luy  eust  envoyé 
plus  grand  somme  sans  ce  que ,  à  mon  instance ,  la  Royne 
d'Angleterre  a  deflandu  de  ne  fère  aulcune  cuillette  de  de- 
niers, pour  ce  prétandu  prétexte  de  la  défiance  de  la  reli- 
gion, sur  ses  subjectz,  lesquelz  s'y  monstrent  assés  voUon- 
taires. 

Ceulx  cy  font  tout  ce  qu'ilz  peuvent,  de  leur  costé,  pour 

parvenir  à  quelque  accord  sur  les  différans  des  Pays  Bas, 
et  en  sont  toutjour  en  bonne  espérance.  Sur  ce,  etc. 

Ce  xxvii*^  jour  d'apvril  1570. 


CV'  DEPESCHE 

—  du  iii«  jour  de  may  1 670.  — 
(  Envoyée  exprès  jusques  à  Calais  par  Antoine  Grimault. } 

Audience.  —  Déclarations  faites  par  l'ambassadeur,  au  nom  du  roi ,  tant  au 
sujet  de  la  pacification  de  France  que  des  affaires  d'Ecosse.  —  Irritation 
causée  à  la  reine  d'Angleterre  par  la  déclaration  touchant  l'Ecosse ,  qui 
renferme  une  menace  de  guerre. — Nouvelles  de  l'entreprise  des  Anglais  sur 
rÉcosse ,  où  ils  sont  entrés  en  armes. 

Au  RoY. 

Sire,  prévoyant  que  la  Royne  d'Angleterre  n*auroit 
guières  agréable  les  deux  poinctz ,  que  j'avois  à  luy  propo- 
ser de  la  dépesche  de  Y ostre  Majesté  du  xii®  du  passé ,  en 
ce  que  vous  n'acceptiez  son  offre  d'intervenir  à  la  pacifiBca- 
tion  de  vostre  royaulme ,  et  que  vous  luy  touchiez  vifvemept 
le  faict  de  la  Royne  d'E^coce,  j'ay  miz  peyne,  Sire,  de 
luy  dire  l'ung  et  l'aultre  en  la  plus  gracieuse  façon  que  j'ay 
peu;  et  m'a  bien  semblé ,  quant  au  premier ,  qu'elle  en  est 
demeurée  assés  satisfaicte,  par  ce  mesmement  que  j'ay 
monstre  que  Vostre  Majesté  acceptoit  plustost  qu'il  ne  ref- 
fuzoit  son  offre,  mais  de  tant  que  l'affère,  par  la  venue  des 
depputez  des  princes,  estoit  sur  sa  conclusion  sans  qu'il  fût 
besoiug  d'entrer  en nouveaulx  trottez,  ainsy  qu'ik  avoient 
toutjour  dict  qu'ilz  ne  vouloient  aulcunement  capituller  avec 

leur  Souverain  Seigneur,  vous  estimiez  que  celia  seroit 
bientost  faict  ou  failly,  par  ainsy,  que  vous  en  donriez 
incontinent  advic  à  la  dicte  Dame;  de  laquelle  vous  requé- 
riez cependant  de  vouloir  demeurer  en  son  bon  et  hon- 
neste  désir ,  qu'elle  monstroit  avoir  vers  vous  et  vers  voz 
présens  afi^res,  avec  asseurance  que,  en  pareille  ou  meil- 
leure occasion ,  du  bien  des  siens  vous  luy  feriez  paroistre 
par  effect  que  vous  luy  correspondiez  en  ung  semblable  deb- 
voir  de  vostre  bonne  et  mutuelle  amytié  envers  elle. 

A  quoy  la  dicte  Dame  m'a  respondu  que  ce  luy  estoit  ung 
singulier  playsir  de  veoir  que  Yostre  Majesté  eust  prins  son 
intention  en  la  bomxe  part,  que  vous  l'avoit  offerte,  de  s'em- 
ployer aultant  droictement  à  la  conservation  de  vostre 
grandeur  et  authorité  sur  voz  subjectz  comme  si  c' estoit 
pour  sa  propre  cause  ;  et  que  la  satisfaction  que  vous  luy  don- 
niez là  dessus  estoit  si  grande,  que  c' estoit  à  elle  meinten- 
nant  de  vous  en  remercyer  et  à  prier  Dieu  pour  le  bon  suc- 
cez  et  ferme  establissement  de  vos  dicts  afifères  et  de  la  paix 
que  vous  desirez  en  vostre  royaulme ,  avec  plusieurs  aultres 
paroUes ,  dont  aulcunes ,  à  la  vérité ,  touchoient  les  di£Bcul- 
tez  qui  pouvoient  encores  rester  en  cella ,  et  d' aultres  expri- 
moient  son  affection  d'y  estre  employée  :  toutes  néantmoins 
bien  fort  honnestes  et  pleynes  de  grande  démonstration 
d'amytié. 

Mais,  quant  c'est  venu  à  l'aukre  poinct ,  du  faict  de  la 
Royne  d'Escoce,  bien  que  je  ne  le  luy  aye  baillé,  sinon 
avec  les  mesmes  termes  par  lesquelz  Votre  Majesté  monstre 
de  vouloir ,  jusques  à  l'extrémité  du  debvoir ,  constamment 
persévérer  en  son  amytié  et  en  la  paix ,  elle  néantmoins  en 
a  heu  le  cueur  si  atteinct  qu'elle  n'a  peu,  ny  en  son  visaige , 
ny  en  sa  parolle,  dissimuler  l'ennuy  qu'elle  en  recepvoit: 

dont ,  après  aulcuns  pea  de  motz  assés  incertains ,  tantost 
del'esbahyssementd'ung  tel  propos,  tantost  de  ce  cpie  Vostre 
Majesté  estoit  mal  informée  du  faict  :  ayant  là  dessus  ap- 
pelle cevlx  de  son  conseil ,  qui  estoient  dans  la  chambre , 
elle  leur  a  dict  que  je  venois  de  luy  fère  une  bien  estrange 
proposition,  de  la  part  de  Vostre  Majesté,  et  qu'elle  me 
Youloit  Inen  prier  de  la  leur  exposer  tout  de  mesmes ,  affin 
qu'ilz  en  demeurassent  mieulx  instruictz.  Ce  que  ne  luy 
voulant  reffiizer,  je  l'ay  de  tant  plus  voUontiers  faict  et 
avec  plus  d'expression  de  toutes  les  particullaritez  de  vostre 
lettre,  que  je  sçavoiç  que  l'armée  de  la  dicte  Dame  estoit 
desjèt  entrée  en  Escoce,  et  qu'il  y  en  avoit  là  présens  de 
ceulx  qui  l'avoient  conseillé  ;  lesqnelz  je  desiroys  bien  qu'ilz 
en  demeurassent  confuz  :  et  y  en  avoit  aussi,  qui  n'attan- 
doient  qu'une  semblable  occasion ,  pour  avoir  de  quoy  luy 
parler  librement  du  faict  de  la  Royne  d'Escoce.  Dont  leur 
ay  récité,  tout  à  plain,  vostre  intention,  et  ay  miz  pepe  de 
leur  monstrer  qu'elle  n'estoit  moins  fondée  eti  toute  justice, 
que  remplye  de  grande  magnanimité. 

A  quoy  nul  d* entre  eulx  n'a  rien  respondu,  sinon  le 
marquis  de  N<»rampthon  aulcun  peu  de  motz  sur  l'apro- 
bation  de  l'entreprinse  d'Escoce.  Mais  la  dicte  Dame , 
(après  m'avoir  dict ,  ung  peu  en  coUère ,  que  Vostre  Ma- 
jesté avoit  faict  comme  le  bon  médecin ,  qui ,  ayant  à 
bailler  des  pilliiles  bien  amaires  à  son  mallade ,  en  faisoit 
tout  le  dessus  de  sucre ,  et  qu'ainsy ,  vostre  premier  pro- 
pos du  mercyement  avoit  esté  bien  fort  gracieulx  et 
doulx,  mais  celluy  d'après  estoit  bien  fort  amer  et  piquant,) 
a  commancé  de  me  desduyre  amplement  l'occasion  et  jus- 
tiffication  de  son  entreprinse  en  Escoce;  et  croy  qu'avec 
les  mesmes  démonstrations,  que  luy  avoient  faict  ceulx  qui 

la  Iqy  ont  conseillée ,  en  termes  assés  véhémentz ,  mais 
toutesfoys  bien  fort  honnorables  en  l'endroict  de  Vostre 
Majesté;  qui,  en  somme,  tendent  à  trois  poinctz  :  l'ung, 
à  vous  fère  veoir  qu'il  n'y  avoit  que  droict  et  rayson,  en 
ce  qu'elle  faisoit  et  qu'elle  vouloit  fère,  vers  la  Royne 
d'Escoce.et  vers  son  royaulme  ;  le  second,  que  nul  ne 
debvoit  trouver  mauvais  que  justement  elle  poursuyvît  de 
vanger  les  injures,  que  inj,ustement  l'on  avoit  faictes  à 
elle  et  à  ses  subject^.;  et  le  troisiesme,  que,  nonobstant  tout 
cella,  et  sans  s'arrester  à  tant  de  véhémentes  oubien  vértffiées 
occasions  de  malcontantement ,  à  quoy  la  dicte  Royne  d'Es- 
coce  et  son  ambassadeur,  et  ceulx  de  ses  subjectz  qui  tien- 
nent pour  elle,  l'avoient  extrêmement  provoquée,  elle  ne 
lairroit  de  recepvoir  les  condicions  qu'elle  luy  oSriroit  sur 
l'accommodement  de  ses  affères ,  ou  bien  que  Vostre  Ma- 
jesté luy  feroit  offrir  pour  elle  ;  ains  se  disposeroit  tout 
présentement  d'y  entendre  :  mesmes  que  luy  en  ayant  desjà 
la  dicte  Dame  escript  une  lettre  et  son  ambassadeur  une 
aultre,  lequel  luy  avoit  d'abondant  mandé  qu'il  s'estoit  en- 
cores  réservé  d'aultres  choses  pour  les  luy  dire  en  pré- 
sence, elle  me  promettoit  qu'il  seroit  bientost  ouy,  me 
priant  au  reste  de  luy  vouloir  bailler  par  escript  ce  que  je 
luy  avoi3  proposé  de  vostre  part ,  afiBn  d'en  pouvoir  mieulx 
dellibérer ,  et  vous  y  fère  plus  claire  et  plu^  ample  res- 
ponce  ;  qonuue  je  pense ,  Sire ,  qu'elle  fera  par  son  am- 
bassadeur. 

Et  parce  qu'il  seroit  long  de  réciter  icy  toutz  les  propos 
de  la  dicte  Dame  et  ceulx  que  je  luy  ay  responduz ,  je 
remetz  de  les  vous  mander  en  ma  prochaine  dépesche , 
par  ung  des  miens,  que  je  dépescheray  exprès  devers 
Vostre  Majesté,  avec  d'aultres  choses,   lesquelles  avec- 

cpies  ceulx  cy  vous  feront  prendre  quelque  jugement  des 
intentions  de  la  dicte  Dame.  Cependant  j'ay  à  dire  à 
Yostre  Majesté  que  le  comte  de  Sussex ,  sire  Jehan  Faus- 
ter,  et  milor  Scrup,  estans  entrez  par  trois  divers  en- 
droictz  en  Escoce ,  y  ont  allumé  des  semblables  feuz ,  que 
aulcuns  Escouçoys,  avec  lesfuytifz  d'Angleterre,  avoient 
auparavant  allumez  en  la  frontière  de  deçà ,  non  sans  que 
ceulx  cy  y  ayent  toutjour  crainct  quelque  rencontre  :  comme 
il  est  nouvelles  que  le  dict  Scrup  et  sa  trouppe  y  ont  esté 
fort  bien  battuz.  L'artillerye  et  les  munitions  qu'on  leur  en- 
voyé sont  desjà  hors  de  ceste  rivière,  et  m'a  l'on  dict  qu'on 
a  adjouxté  à  icelles  mille  litz  avec  leurs  matalas  et  pail- 
lasses, comme  pour  accommoder  deux  mil  soldatz  dans 
quelque  place  ;  et  de  tant  que  la  dicte  Royne  d'Angle- 
terre, parmy  son  discours,  m'a  dict  qu'elle  n'estoit  si 
sotte  qu'elle  ne  cognût  bien  que  toute  l'affection,  que  Vos- 
tre  Majesté  et  la  France  ont  aulx  Escouçoys,  n'estoit  pour 
pro£Bct  ny  pour  commodité  qu'on  peult  tirer  d'eulx ,  mais 
seulement  pour  nuyre  à  l'Angleterre;  et  que  Domber- 
tran  avoit  toutjour  esté  le  port  et  l'entrée  des  Françoys 
et  des  estrangiers  dans  ceste  isle  pour  troubler  le  pays  ; 
(et  que  d'ailleurs  la  dicte  Dame  a  donné  la  grâce  à  ung 
Escouçoys,  qui  aVoit  esté  prins  au  North,  lequel  luy  a 
baillé  le  pourtraiet  du  chasteau  de  Lislebourg),  il  y  a  quel^ 
que  souspeçon  qu'elle  veuille  assiéger  l'une  des  dictes  pla^ 
ces,  ou  bien  y  en  fortiffier  quelque  aultre  dans  le  pays 
pour  y  entretenir  garnyson.  Et  viens  d'estre  adverty, 
Sire,  qu'elle  faict  mettre  promptement  en  mer  quatre  de 
ses  grandz  navyres  et  une  gallère,  avec  commandement 
de  tenir  les  aultres  bien  fort  prestz  ;  dont ,  de  tout  ce  qui 
succédera  de  nouveau ,  je  mettray  peyne  de  vous  en  ad- 

vertir  le  plus  promptement  que  me  sera  possible.   Sur 
ce ,  etc. 

Ce  ni«  jour  de  may  1570. 


GVr  DÉPËSGHE 

—  da  Yiii«!]our  de  may  1570.  — 
(  Envoyée  jttsqttes  à  la  court  par  leS'^de  Sabran,  ) 


Yife  débats  dans  le  conseil  d'Angleterre  sur  le  parti  à  prendre  à  l'égard  de 
Marie  Stuart ,  et  sur  la  réponse  à  faire  au  roi  au  sujet  de  l'invasion  en 
Ecosse. — Ravages  opérés  par  les  Anglais  dans  ce  pays. — Emprunt  fait  (M)ur 
la  Rochelle. — Négociation  des  Pays-Bas. — Espoir  de  Pambassadeur  que  la 
paix  ne  sera  pas  rompue.  —  Mémoire.  Détail  des  opiirîons  émises  dans  le 
conseil  d'Angleterre.  — Réponse  faite  par  Elisabeth  à  la  déclaration  du  roi 
touchant  l'Ecosse. — Insistance  de  l'ambassadeur  sur  les  motifs  qui  impo- 
sent au  roi  l'obligation  d'exiger  que  les  Anglais  se  retirent  d'Éoosse,  et  que 
Marie  Stuart  soit  rétablie  sur  le  trône.  —  Mémoire  secret.  Motifs  particu- 
liers qui  ont  forcé  l'ambassadeur  à  faire  connaître  à  la  reine  d'Angleterre  la 
déclaration  du  roi  sur  les  affaires  d'Ecosse. 


Au  Roy. 

Sire,  ayant  la  Royne  d'Angleterre  [<rins  ce  que  je  luy 
aydict,  de  vostre  intention  touchant  la  Royne  d'Escoce, 
en  la  façon  que ,  par  mes  précédantes  du  iii^  de  ce  moys , 
je  le  vous  ay  mandé ,  elle  a  monstre  despuys  qu'elle  te- 
noit  en  tant  ceste  vostre  déclaration  qu'elle  vouloit  bien 
considéréement  adviser  conmie  elle  auroit  à  s'y  gouverner; 
dont  ayant  là  dessus  assemblé  les  principaulx  de  son  con- 
seil ,  ilz  ont  fort  vifvement  débattu  la  matière  devant  elle , 
et  aulcuns  d'eulx  luy  ont  remonstré  qu'il  n'y  avoit  nul 

prince  de  bon  sens  au  monde,  s'il  tenoit  ung  aultre  prince 
entre  ses  mains,  qui  se  diet  compétiteur  de  sa  couronne, 
comme  Taisoyt  la  Royne  d'Escoce  de  celle  d'Angleterre, 
qui  le  vollust  jamais  lascher  ;  et  qu'il  n'y  en  avoit  poinct 
aussi  qui  vollust  espargner  la  vie  de  la  dicte  Royne  d'Es- 
coce ,  si  elle  avoit  excité  en  leur  estât  le  trouble  et  la  ré- 
bellion des  subjectz,  qu'elle  avoit  esmeu  en  cestuy  cy.  Les 
aultres  luy  ont  représanté  le  contraire,  et  que  la  plus 
grande  seureté  qu'elle  pouvoit  prendre  pour  elle,  et  pour 
sa  couronne ,  et  pour  la  paix  universelle  de  ceste  isle , 
estoit  de  s'employer  droictement  à  la  restitution  de  la  dicte 
Royne  d'Escoce,  et  d'establyr  une  bien  ferme  amytié  et 
bonne  mtelligence  entre  elles  deux  et  leurs  deux  royau- 
mes ;  et  en  est  leur  contention  venue  si  avant  que ,  les 
voyant  la  dicte  Dame  desjà  aulx  grosses  parolles ,  les  a 
priez  d'en  remettre  la  dispute  à  elle ,  et  qu'elle  cognois- 
soit  bien  que  la  matière  n' estoit  sans  difficulté  :  néant- 
moins  leur  deffandoit  fort  expressément  de  ne  parler  ja- 
mais de  chose  qui  touchât  ny  à  la  vie ,  ny  a  la  personne 
de  la  Royne  d'Escoce. 

Je  suis  attandant ,  sire ,  qu'est  ce  qui  résultera  de  cette 
détermination  de  conseil ,  et  quelle  responce  la  dicte  Dame 
sera  conseillée  de  fère  à  Vostre  Majesté.  Cependant  j'ay 
esté  adverty  que  l'exploict  du  comte  de  Sussex  en  Escoce  a 
esté  d'entrer  en  pays  par  trois  endroictz  ;  sçavoir  :  luy  avec 
le  principal  de  l'armée  par  Barvich ,  et  sire  Jehan  Fauster 
avec  la  seconde  troupe  par  Garleil ,  et  milord  Escrup  avec 
le  reste  par  ung  aultre  endroict  ;  et  que ,  le  xvii^  d'apvril , 
le  comte  de  Sussex  a  conmiancé  de  fère  le  gast,  et  mettre  le 
feu  à  Ware ,  continuant  ainsy  jusques  à  Gadenart ,  où  il  a 
faict  miner  et  pourter  par  terre  la  mayson  du  1er  de  Far- 

neyrst  ;  et  là ,  le  sir  Jeban  Fauster ,  ayant  aussi  miz  le  feu 
partout  là  où  il  a  passé,  s'est  venu  rejoindre  à  luy;  etdudict 
Gadenart ,  après  T  avoir  brusié  ,  ilz  sont  allez  brusler  la 
ville  de  Fanic ,  et  ont  pareillement  miné  et  rasé  la  maiison 
du  1er  de  Balchenech;  puys,  ont  passé  oultre  jusques  à 
Quelso ,  auquel  lieu  le  1er  de  Suffort  leur  est  venu  offrir 
pleiges  pour  satisfaction  de  ce  que  l'on  luy  pouvoit  deman- 
der ;  et  peu  après,  milord  de  Humes  y  est  aussi  venu ,  le- 
quel a  parlé  au  dict  comte  de  Sussex  et  luy  a  offert  le  sem- 
blable ;  mais  ny  l'ung  ny  l'aultre  n'ont  raporté  aulcune 
bonne  responce  :  et  ce  faict ,  icelluy  Sussex  a  ramené  ses 
gens,  le  xxiiu^  du  dict  moys,  à  Barvich.  Mais,  quant  à  milor 
Escrup ,  qui  est  entré  par  les  marches  d'Ouest ,  les  choses 
ne  luy  ont  succédé  de  mesmes,  car  il  a  esté  rencontré  par 
les  Escouçoys  qui  luy  ont  deffaict  la  pluspart  de  ses  gens,  et 
dict  on  que  luy  mesmes  est  blessé  ;  et  que  le  comte  de 
Vuesmerland  s'est  trouvé  au  combat,  qui  a  cuydé  estre 
prins.  Despuys,  l'on  m'a  dict  qu'ayant  le  dict  comte  de  Sus- 
sex receu  le  reste  des  forces,  qui  estoient  demeurées  der- 
rière, délibère  de  rentrer  du  premier  jour  au  dict  pays  et 
aller  assiéger  le  chasteau  de  Humes ,  sinon  que  ,  sur  ma 
remonstrance ,  ceste  Royne  luy  mande  de  ne  passer  oultre; 
tant  y  a  que  s'il  le  faict,  je  ne  pense  pas  que  les  Escou-^ 
çoys  ne  luy  donnent  la  bataille  ;  mais  je  ne  vous  puys 
mander.  Sire,  aulcune  chose  certaine  de  leur  apareil,  parcQ 
que  les  passaiges  sont  tenuz  extrêmement  serrez. 

Il  est  nouvelles  que  le  duc  de  Ghastellerault  est  hors 
de  prison ,  et  que  ceulx  qui  tiennent  le  party  de  la  Royne 
d'Escoce  sont  en  beaucoup  plus  grand  nombre,  et  sont 
les  principaulx  et  les  plus  fortz  du  pays.  Ceulx  qui  les  favo-^ 
risent  icy ,  m'ont  faict  dire   que ,  si  la  paix  se  conclud 

en  France ,  leur  affère  se  pourtera  en  toutes  sortes  fort 
bien,  et  cpie  ce  que  j'ay  déclairé  à  ceste  Rope  ne  sera 
venu  que  le  plus  à  propos  du  monde  ;  mais ,  si  la  paix  ne 
se  faict  poinct,  qu'ilz  craignent  beaucoup  que  les  choses 
n'eu  aillent  que  plus  mal;  et  semble,  Sire,  que  aulcuns 
de  ceulx  de  la  Rochelle,  qui  sont  icy,  n'espèrent  guières 
qu'eHe  se  puysse  fère  :  mesmes  j'ay  adviz  qu'il  a  esté 
mandé  en  Hembourg  de  fournir  promptement  les  cinquante 
mil  escuz  de  la  lettre  de  crédit  qui ,  en  janvier  dernier,  a 
esté  baillée  à  M''  le  cardinal  de  Ghatillon ,  ainsy  que  dès 
lors  je  le  vous  ay  escript ,  et  que  le  S'  de  Lombres  y 
envoyé  présentement  une  aultre  lettre  de  lx  mil  tî  sterlings 
pour  le  prince  d'Orange,  qui  est  une  somme  qu'il  a  levée 
sur  les  esglizes  des  Flamans  protestans  résidans  par  deçà ,  et 
que  le  cardinal  de  Ghatillon  et  luy  sont  après  à  dresser 
des  contractz  et  des  obligations  pour  fère  fornyr  encores 
par  dellà  cent  cinquante  mil  escuz  sur  la  prochaine  flotte 
qui  va  au  dict  Hembourg.  En  quoy  me  semble  qu'il  y  aura 
assés  de  difficulté ,  tant  y  a  qu'ilz  n'en  sont  hors  d'espé- 
rance; et  la  Royne  d'Angleterre,  pour  recouvrer  deniers 
pour  elle,  a  doublé  l'emprunct,  dont  je  vous  ay  naguières 
faict  mention,  jusques  au  nombre  de  trois  mille  privé 
scelz ,  desquelz  elle  espère  tirer  jusques  à  six  ou  sept  cens 
mil  escuz. 

Elle  et  les  siens  monstrent  avoir  une  très  grande  affec- 
tion à  l'accord  des  différandz  des  Pays  Bas,  et  parce 
qu'il  semble  que  la  plus  grande  difficulté  est  meintennant 
à  contanter  les  merchans  anglois ,  l'on  m'a  dict  que  le 
secrétaire  Cecille  les  ayantz  assemblez  là  dessus,  et  les 
trouvans  ùng  peu  opiniastres ,  leur  a  résoluement  déclairé 
que  les  princes  veulent  demeurer  d'accord,  par  ainsy  qu'ilz 

advisent  entre  eulx  d'accommoder  leurs  affères.  Sm*  ce,  etc. 

Ce  \iii*  jour  de  may  1570. 

Tout  meintennant  Tévesque  de  Roz  me  vient  de  mander  qu*il  a 
esté  appelle ,  ceste  après  dinée ,  pardevant  quatre  seigneurs  de  ce 
conseil  ;  lesqnelz,  après  plusieurs  propos,  luy  ontdict,  que  si  laRoyne 
d'Ëscooe  veult  rendre  les  rebelles  d'Angleterre^  qui  se  sont  retirez 
en  son  royaulme,  que  cella  mouvera  grandement  la  Royne^  leur 
Mestresse^  d'avoir  son  cueur  bien  disposé  envers  elle;  et  n'ont  passé 
plus  avant  :  ce  quHl  voyt  bien  estre  une  invention  des  ennemys  de 
sa  Mestresse  pour  retarder  toutjour  ses  affères,  es  quelz  ne  luy  reste 
plus  aultre  espérance ,  tant  que  ceux  qui  sont  ici  en  authorité  gou* 
verneront ,  que  celle  que  la  dicte  Dame  a  miz  en  Yostre  Majesté.  Et 
viens  d'estre  adverty  que  le  comte  de  Susses  est  rentré  en  Escoce, 
qu'il  a  prins  le  chasteau  de  Humes,  et  qu'il  a  miz  gamyson  dedans. 

A    LA    ROYNE. 

Madame,  saichant  que  la  Royne  d'Angleterre  estoit, 
tous  ces  jours,  après  à  dellibérer  en  son  conseil  qu'est  ce 
qu'elle  auroit  à  fère  ou  dire  sur  ce  que  je  luy  avois  pro- 
posé, de  la  part  de  Yoz  Majestez,  en  ma  dernière  audience, 
et  voyant  que  je  ne  pouvois  plus  intervenir  à  luy  fère  là 
dessus  nul  aultre  office,  que  celluy  que  j' avois  desjà  faict; 
qui,  à  la  vérité,  m'avoit  bien  semblé  tel  que  je  l' avois  plustost 
disposée  à  la  modération  que  à  continuer  son  entreprinse 
en  Escoce,  j'ay  envoyé  ramentevoir  par  lettre  à  M**  le 
comte  de  Lestre,  et  par  paroUe  au  secrétaire  Cecille,  les 
occasions  qui  ont  meu  Yoz  Majestez  de  luy  déclairer  ainsy 
vostre  intention;  et  comme  ilz  cognoissent  assés  que  c'est 
mig  debvoir ,  notoirement  apartenant  à  vostre  réputation 
et  à  l'honneur  de  vostre  couroime  ;  lequel ,  quant  vous  n'en 
eussiez  rien  dict,  ou  que  vous  eussiez  dissimulé  de  ne 
vous  en  soucyer,  leur  dicte  Mestresse  et  eulx  n'eussent 

layssé  pourtant  de  penser  que  vous  ne  le  pouviez  obmettre  ; 
et  que  partant  ilz  veuiUent,  à  ceste  heure,  bien  pour- 
voir 9  de  la  part  d'elle ,  qu'il  ne  soit  faict  chose  qui  puisse 
donner  commancement  d'akération  à  ceste  tant  bonne  et 
mutuelle  intelligence ,  qui  rend  Yoz  Majestez  et  la  dicte 
Dame  très  utilles  amys  les  ungs  aulx  ailltres,  et  de  laquelle 
bonne  intelligence  vous  protestiez  bien  de  ne  vouloir  en 
façon  du  monde  (sinon  contrainet  par  grande  nécessité  du 
debvoir  et  à  trop  grand  regrect)  jamais  vous  despartyr. 

Sur  quoy  l'ung  et  Vaultre  m'ont  mandé  de  fort  bonnes 
parolles,  et  telles  qu'ilz  me  font  enoores  reprendre  quelque 
espérance  :  tant  y  a,  Madame,  que  des  premières  respon- 
ces  que  la  dicte  Dame  m'a  faictes,  lesquelles  je  vous  en- 
voyé par  le  S""  de  Sabran ,  il  se  peult  aulcunement  bien 
cognoislre  où  va  son  intention.  Je  ne  cognois  pas  que , 
pour  cella ,  elle  ayt  encores  changé  de  désir  sur  la  pacif- 
fication  de  vostre  royaume  ;  mais  il  me  semble  bien  qpe 
ceulx  de  la  nouvelle  religion,  qui  sont  icy,  n'espèrent 
guières  qu'elle  se  face,  lesquelz  font  toute  la  dillîgence 
qu'ilz  peuvent  de  recouvrer  deniers  conune  pour  continuer 
la  guerre  ;  et  j'entendz  qu'il  vint  hyer  letti^s  d' Allemaigne 
à  ceste  Royne ,  par  lesquelles  l'on  luy  mande  que  le  duc 
Hery  de  Bronsouyc  a  licencyé ,  par  faulte  de  payement,  la 
levée  qu'il  avoît  arrestée  pour  Yostre  Majesté  ;  et  que  le 
maréchal  de  Hes,  tout  aussitost,  a  commencé  d'en  dres- 
ser une  pour  luy;  et  que  F  Empereur,  estant  contrainet  de 
s'en  retourner  à  Vienne  pour  mettre  ordre  à  une  grande 
ellévation  qui  s'est  sussitée  en  Austriche  pour  lé  fàict  de 
la  religion ,  à  laquelle  semble  que  le  Vayvaude  veuille  te- 
nir la  main ,  qui  a  desjà  chassé  les  prestres  et  pillé  les  es- 
glizes  de  ses  pays ,  s'est  excusée  d'intervenir  à  la  prochaine 

diette  du  xxii^  de  ce  moys,  laquelle  estoit  assignée  à  Spire  ; 
et  que ,  si  ceulx  de  la  religion  avoient  deniers,  il  ne  fit  ja- 
mais  si  bon  en  Allemaigne  que  meintennant.  Sur  ce ,  etc. 

Ce  viii«  jour  de  may  1570. 

INSTRUCTION  AU  DicT  S'  DB  Sabran  de  ce  qu'U  aura  à  fère  entendre 
à  Leurs  Ms^estez ,  oultre  la  dépesche  : 

Que  naguières  furent  miz  en  dellibération  au  conseil  de  la  Royne 
d'Angleterre ,  elle  présente,  les  trois  poinctz  qui  s'ensuyvent  :  Le 
premier,  qu'est  ce  qu'il  estoit  besoin  de  fère  pour  se  pourvoir  contre 
le  Roy  et  le  Roy  d'Espaigne,  desquelz  Tamytié  estoit  desjà  si  suspecte 
qu'ilz  estoieut  pour  se  monstrer  tous  déclairés  ennemys ,  aussy tost 
que  Tung  pourroit  avoir  la  paix  avecques  ses  subjeetz,  et  que  Taultre 
seroit  venu  à  boult  des  Mores  révoltez  ;  le  segond  est  quel  ordre  de 
bien  maintenir  la  religion  protestante ,  et  effacer  la  mémoire  et  le 
désir  de  la  catholique  en  tout  ce  royaume  ;  et  le  troisiesme ,  comment 
procéder  si  seurement  au  faict  de  la  Royne  d^Ëscoce  et  de  son 
royaulme,  que  tout  Tadvantaige  en  demeurast  à  la  dicte  Royne  d'An- 
gleterre et  au  sien. 

Les  adviz  furent  divers,  car,  quant  au  premier  poinct,  il  y  en  eust 
qui  dirent  que  n*ayans  les  deux  Roys  aulcune  juste  entreprmse  en  ce 
royaulme ,  comme  ilz  n'y  avoient  aussi  aulcune  juste  prétention ,  il 
estoit  à  croyre  qu'ilz  ne  cercheroient  que  d'estre  satisfaictz  de  quel- 
que ofiance,  es  quelles  il  les  falloit  honnestement  contanter,  et  par 
ce  moyen  les  retenir  pour  amys  ;  les  aultres  opinèrent  quUl  ne  se 
failloit  attandre  à  cella ,  ains  se  pourvoir  de  bonnes  et  bien  fermes 
ligues  avec  les  princes  protestans ,  qui  seroit  le  vray  rempart  et 
maintien  de  ceste  couronne  contre  leur  effort.  Au  regard  du  segond, 
les  ungs  dirent  qu'il  estoit  bon  qu'avec  l'exemple  de  la  bonne  vie  et 
de  la  droicture  des  évesques  protestans,  il  fût  uzé  de  si  bons  déporte- 
mens  envers  les  Catholiques,  et  les  fère  jouyr  d'ung  si  paysible  repos, 
qu'ilz  n'eussent  qu'à  se  bien  contanter  du  présent  estât  de  la  religion, 
qui  avoit  cours  en  ce  royaulme,  sans  essayer,  avec  le  dangier  de  leurs 
vies  et  de  leurs  biens,  d'attempter  rien  pour  remettre  la  leur  ;  et  les 
aultres,  au  contraire,  que  c' estoit  par  toutes  sortes  de  deffaveur  et  de 
craincte  qu'il  les  failloit  abattre  et  tenir  réprimez  :  et  sur  le  troi- 
siesme, du  faict  de  la  Royne  d'Escoce  ,  parce  que  la  matière  estoit 
fort  affectée ,  il  fut  seulement  dit  qu'il  failloit ,  devant  toutes  choses , 

regarder  à  ce  qui  estoit  plus  expédiant,  on  de  retenir  ou  d«  délivrer 
la  personne  de  la  dicte  Dame  ;  et  pour  lors  n*y  eust  que  des  re- 
monstrances  bien  fort  considérément  desduictes  pour  admener,  de 
chacun  costé,  la  dicte  Dame  à  leur  opinion ,  sans  qu'on  en  vtnt  rien 
à  conclurre. 

Peu  de  jours  après,  les  principanilx  de  la  noblesse  avoient  si  bien 
disposé  la  dicte  Dame  qaHlz  pensoient  n'y  avoir  rien  plus  près  d'estre 
exécuté  que  la  satisfaction  envers  les  deux  Roys  et  le  soulaigement 
des  Catholiques,  et  la  liberté  et  restitution  de  la  Royne  d'Ëscoce  ;  et 
de  ce  dernier,  Tévesque  de  Roz  en  avoit  conceu  une  si  certaine  es- 
pérance qu'il  avoit  desjà  commancé  de  proposer  des  condicions  et  of- 
fres à  la  Royne  d'Angleterre  ;  et  l'avoit  on  asséuré  qu'il  seroit,  le  len- 
demain ,  introduict  vers  elle  pour  en  traicter  en  présence  :  mais 
s'estant  huict  du  conseil  bandez  au  contraire,  ilz  firent  le  matin  venir 
milord  Quiper  devers  la  dicte  Dame ,  garny  d'une  préméditée  re- 
monslrance,  par  laquelle  il  luy  mit  tant  de  dangiers  et  dlnconvé- 
nians  devant  les  yeulx,  et  l'irrita  si  fort  sur  des  livres,  queledict 
évesque  avoit  faict  imprimer  sur  la  delfense  de  l'honneur  de  sa  Mes- 
tresse  et  sur  les  droicts  qu'elle  a  à  la  succession  de  ceste  couronne , 
que  la  dicte  Dame ,  après  l'avoir  ouy ,  estima  ne  pouvoir ,  en  façon 
du  monde ,  estre  plus  Royne ,  si  la  Royne  d'£scoc«  luy  eschapoit  ; 
et  qu'il  falloit  qu'avec  le  temps  elle  veist  les  choses  d^ Angleterre  et 
d'Ëscoce  en  meilleure  disposition  pour  eUe  qu'elles  n'estoient ,  pre- 
mier que  de  la  délivrer.  £t  sur  ce ,  les  affères  de  ceste  pouvre  prin- 
cesse furent  remiz  en  surcéance,  et  le  dict  évesque  de  Roz  resserré, 
et  courriers  incontinent  dépeschez  vers  le  JVortb  pour  haster  le  comte 
de  Sussex  à  son  entreprinse. 

A  quelques  jours  de  là,  j'allay  déclairer  l'intention  du  Roy  là 
dessus  à  la  dicte  Royne  d'Angleterre ,  aulx  propres  termes  qu'il  me 
l'avoit  mandé  par  sa  dépesche  du  xu*  du  passé;  sur  lesquelles  elle 
fit  les  démonstrations  de  rescentymens  et  de  courroux,  que  j'ay 
mandé  par  mes  lettres  du  iu«  du  présent,  mais  non  en  sorte  qu'elle 
ne  monstràt  bien  qu'elle  tenoit  en  grand  compte  la  déclaration  du 
Roy  ;  et  comme  princesse  nourrye  à  la  modération  et  à  beaulcoup 
de  sortes  de  vertu^  me  fit  les  xesponces  qui  s'ensuy  vent,  par  lesquelles 
se  pourra  juger  ce  qu'elle  avoit  lors  en  son  désir  ;  dont  cy  après  s'en- 
tendra si  elle  l'aura  en  rien  changé  : 

Que  le  Roy,  son  bon  frère ,  s'il  Testimoit  Princesse  Souveraine  et 
légitime,  et  non  accusée  d'aulcun  mauvais  cryme,  et  estre  aussi  bien 
son  alliée  comme  la  Royne  d'Escoce,  laquelle  n'estoit  mentionnée  en 

iiulz  treltez ,  qu'elle  n'y  fût  premier  nommée  et  comprinse\,  qu'elle 
s'esbahyssoit  comment  il  voulloit  meintennant  procéder  d'une  tant 
diverse  vollonté  entre  elles  deux,  et  comme  il  voulloit  avoir  tant  d'es- 
gard  à  Tune,  et  si  peu  à  Taultre,  qu'il  trouvât  bon  que  toutes  les 
offances  de  la  Royne  d'Escoce  luy  fussent  réparées,  et  nulles  des 
siennes  à  elle  ;  à  qui  toutesfoys  elles  avoient  plustost  esté  commises 
et  en  si  grand  nombre,  et  tant  dommaigeables  que  tout  ce  qu'elle 
cerchoit  meintennant  de  la  dicte  Royne  d'Ëscoce  et  des  siens  n'estoit 
sinon  comme  elle  ponrroit  estre  satisfaicte  du  passé  et  demeurer  bien 
asseurée  de  l'advenir  : 

Car,  oultre  les  vielles  querelles ,  il  estoit  trop  vériffié  que  c'estoit 
la  dicte  Royne  d*Ëscoce  et  Vévesque  de  Roz  qui  avoient  esmeu  les 
troubles  du  North ,  et  qui  avoient  envoyé  lettres,  messaiges,  bagues, 
argent,  et  fère  offres  de  grandz  sommes  et  secours  aulx  comtes  de 
Northomberland  et  Yuesmerland,  pour  leur  fére  prendre  les  armes; 
et,  après  qu'ilz  avoient  esté  deflaictz,  elle  avoit  donné  ordre  de  les 
fère  recepvoir  par  ceulx  qui  tiennent  son  party  en  Escoce,  non 
comme  fugitifTpour  garentyr  leurs  vies,  mais  comme  ennemys,  pour- 
suyvans  une  guerre  contre  elle ,  et  contre  ses  bons  sab|ectz ,  à  feu  et 
à  sang ,  et  avec  tant  de  cruaulté  sur  ses  frontières  qu'elle  seroit  trop 
indigne  d'avoir  royaulme,  ny  couronne ,  ny  tiltre  de  Royne,  si  elle 
le  comportoit; 

Qu'en  Tentreprinse,  qu'elle  avoit  faictepour  y  remédier,  elle  avoit 
suivy  l'ordre  des  trettez,  sellon  lesquelz  elle  avoit  escript  et  envoyé 
messagiers  exprès,  devers  les  principaulx  seigneurs  et  officiers  d'Es- 
ooce,  pour  fère  cesser  les  désordres  et  avoir  réparation  de  oeulx  qui 
estoient  desjà  commiz,  lesquelz  avoient  respondn  qu'ilz  n'y  pou- 
voient  donner  ordre  jusqu'à  ce  qu^ilz  auroient  accommodé  leurs  dif- 
férandz;  et  en  avoit  aussi  adverty  la  Royne  d'Escoce,  bien  qu'elle 
fût  entre  ses  mains,  qui  avoit  seulement  respondu  qu'elle  n'en  pou- 
voit  mais  : 

Par  ainsy,  qu'après  avoir  satisfaict  aux  trettez ,  desquelz  elle  sça- 
voit  bien  les  termes,  et  ne  les  vouloit  transgresser  ;  ains ,  suyvant  sa 
proclamation  sur  ce  faicte,  vouloit  droictement  conserver  la  paix 
avec  la  couronne  d'Ëscoce ,  et  non  moins  bien  tretter  les  bons  Es- 
couQoys,  et  ceulx  qui  ne  reçoipvent  ny  accompaignent  ses  rebelles 
k  luy  fère  la  guerre,  que  les  propres  Anglois  :  elle  avoit  bien  voUu 
aussi  satisfère  au  debvoir  qui  Tobligeoit  à  la  défiance,  tuition  et 
conservation  de  ses  subjectz,  et  qu'il  n'y  avoit  lieu  de  penser 
qu'elle  eust  une  plus  grande  enlrephnse  que  celle  là  en  Escoce ,  et, 

si  elle  Ty  avoit,  ce  ne  seroit  à  si  petites  forces  qu'eUe  y  entreroit. 

£t  de  la  dicte  entreprinse ,  quant  le  Aoy  Tentendroit  bien  à  la 
vérité,  elle  ne  pensoit  qu'il  vollût  eondampner  rien  de  ce  qui,  «n 
semblable  occasion  de  la  défiance  de  ses  subjectz,  il  est  très  certain 
qu'il  en  feroit  davantaige  ;  et  bien  qu'elle  n'eust  à  s'en  justifier  qu'à 
Dieu  seul ,  si  avoit  elle  bien  vollu  qu'il  y  intervint  tant  de  justice 
qu'elle  ne  peult  esire  raysonnablement  blâmée  de  nul  ;  et  que  le  Roy, 
son  bon  frère,  ny  le  Roy  d'£spaigne,  duquel  je  luy  avois  faict  men- 
cion ,  ny  nul  aultre  prince  du  monde  ne  la  garderoient  qu'elle  n'es- 
sayât toutjours  tout  ce  qu'elle  verroit  et  trouveroit ,  par  conseil ,  estre 
expédiant  de  fère  pour  la  défiance  de  son  estât ,  et  qu'elle  vouloit 
bien  dire  que  le  debvoir  obligeroit  plus  justement  le  Roy  de  luy  ay- 
der  à  repouker  ses  injures,  que  de  maintenir  celles  que  injustement 
la  Royne  d'Ëscoce  luy  faisoit  ; 

Que ,  quant  à  la  liberté  et  restablissement  de  la  dicte  Dame,  en* 
cores  que  le  dangier  des  choses  présentes,  et  l'espreuve  des  passées, 
et  le  peu  de  seureté  qu'on  pouvoit  prendre  de  ses  promesses,  veu  ce 
cjue  son  ambassadeur,  en  parlant  d'icelles  à  Ledinthon  avoit  dit  : 
Quw  in  vinctUis  aguntur^  rata  non  habebo,  et  frangenti  fidem 
fides  frangatur  eidem  ;  et  nonobstant  aussi  que  la  dicte  Dame  se 
fût  bien  fort  efforcée  de  se  déclairer  seconde  personne  de  ce 
royaulme,  ce  que  ne  luy  estoit  loysible  de  fère;  et  que  son  dict 
ambassadeur,  oultre  ses  aultres  mauvais  offices,  eust  freschement 
publié  trois  livres  enceste  matière,  qui  touchoient  à  Testât  et  honneur 
d'elle,  et  de  sa  couronne ,  et  de  ses  conseillers;  et  qu'en  toutes  sor- 
tes la  Royne  d'Ëscoce  l'eust  si  mal  traictée,  et  remué  tant  de  choses 
pemitieuses  en  son  royaulme,  qu'elle  eust  grand  occasion  d'estre 
infinyment  irritée  contre  elle ,  et  de  ne  recepvoir  aulcun  expédiant 
de  sa  part  : 

Si,  ne  reffuzeroit  elle  toutesfoys  d'ouyr  et  recepvoir  les  offres  et  con- 
dicions  qu'elle  ou  le  Roy  luy  vouldroient  fère,  ainsy  que  desjà  la  dictfB 
Dame  et  l'évesque  de  Roz  luy  en  avoient  escript ,  et  luy  avoient  en- 
voyé des  articles  assés  semblables  à  d'aultres,  que  cy  devant  l'on  luy 
avoit  présentez  ;  et  le  dict  évesque  luy  avoit  mandé  qu'il  avoit  à  luy 
proposer  encores  quelque  chose  davantaige ,  de  parolle  ;  dont  seroit 
bientost  ouy  :  mais  cependant  le  Roy  ne  debvoit  trouver  mauvais 
qu'elle  poursuyvtt  la  vengeance  des  tortz  qu'on  luy  avoit  faictz,  et 
néantmoins  me  prioit  de  luy  bailler  par  escript  ce  que  je  luy  avois 
proposé  de  sa  part,  affin  de  pouvoir  mieulx  dellibérer ,  et  luy  en 
fère,  puys  après,  plus  clayre  responce. 

10. 

Je  luy  respondiz  seulement  qu'elle  debvoit  prendre  de  bonne 
part  ceste  grande  franchise,  dout  le  Roy  usoit  envers  elle,  de  luy^ 
ouvrir  ainsy  clairement  son  intention  ;  et  que,  quant  bien  il  ne  Iny 
en  eust  ainsy  parlé ,  elle  n'eust  layssé  pourtant  de  penser  qu*il  estoit 
de  son  honneur  et  de  son  debvoir,  non  seulement  de  le  dire ,  mais 
de  le  rère  ainsy  qu'il  le  diroit;  et  que  ce  n'estoit  d'aulcune  maUe  vol- 
lonté  envers  elle ,  ains  d'une  notoire  obligation  envers  la  Royne 
d*Escoce,  qu'il  estoit  contrainct  d'en  user  ainsy  ;  et  quUl  n'en  feroit 
pas  moins  pour  elle ,  en  vertu  de  leur  commune  confédération ,  si 
elle  et  son  royaulme  estoient  en  pareille  nécessité ,  car  la  loy  des 
aliénées  portoit  de  subvenir  à  ceulx  des  alliez  qui  sont  oprimez,  voire 
contre  les  aultres  propres  alliez  qui  les  opriment  ; 

Que  le  Roy,  pour  n'en  venir  là,  desiroit  qu^elle  mesmes,  par  le 
conseil  de  sa  propre  conscience  ,  ou  par  celluy  de  son  cueur  qu'il 
estimoit  royal  et  droict ,  et  encores  par  le  conseil  de  ceulx ,  qui  plus 
parfaictement  ayment  son  bien  et  sa  grandeur ,  vollût  adviser  qu'est 
ce  que  de  ceste  pouvre  princesse,  sa  niepce,elle  pouvoit  désirer  da* 
vantaige,  de  ce  qu'elle  luy  avoit  offert;  que  s'il  n'y  couroit  ung  ma- 
nifeste dangier  de  sa  conscience,  ou  de  son  honneur,  ou  de  sa  vie, 
ou  de  la  perte  de  son  estât,  il  s'asseuroit  qu'elle  l'accorderoit ,  et 
que  loy,  comme  son  principal  allyé,  non  seulement  le  confirmeroit , 
mais  mettroit  peyne  de  le  luy  faire  droictement  accomplyr  ;     >  • 

Et  que  je  luy  voulois  bien  dire  qu'après  cecy,  si  la  détention  delà 
dicte  Royne  d'Escoce  continuoit ,  et  l'invasion  de  son  pays  ne  ces- 
soit ,  que  le  Roy  demeureroit  très  ^]tlstiffié  envers  Dieu  et  la  dicte 
Royne  d'Angleterre,  sa  bonne  soéûr,  et  envers  toutzles  siens, 
eomme  aussi  il  s'en  justiffieroit  envers  les  aultres  roys ,  et  mesmes 
envers  les  princes  d'Allemaigne,  qu'il  n'auroit  tenu  à  luy  d'obvier  au 
mal  qui  pourra  advenir,  si  ses  tant  raysonnables  offres,  sur  la  liberté 
et  restitution  de  sa  belle  sœur,  ne  sont  acceptées,  et  qu'il  ne  luy  en 
debvra  estre  rien  imputé. 

AULTRE  INSTRUCTION  A  PART  AU  DICT   S'  DE  SABRAN. 

La  peur  que  j'ai  heu  que  la  déclaration  du  Roy  à  la  Royne  d^An- 
gleterre,  pour  les  affères  de  la  Royne  d'Escoce,  mtt  les  siens  en  dan- 
gier, m'a  tenu  en  suspens  si  je  la  debvois  différer,  ou  non,  jusques 
après  estre  bien  asseuré  de  la  paix  ;  mais ,  voyant  que  de  demeurer 
sans  fère  quelque  prompte  démonstration ,  sur  ce  que  l'armée  d'An- 
gleterre estoit  entrée  en  Escoce ,  diminuoit  par  trop  la  réputation  du 

Roy,  et  luy  faisoit  perdre  les  bons  serviteurs  qu^il  a  icy  et  au  dict 
pays  d'Ëscoce,  je  ne  Tay  vollue  différer;  bien  ay  miz  peyne  d'user 
de  tout  Tartiffice  qu'il  m'a  esté  possible  pour  garder,  qu'en  aydant 
les  affëres  de  la  dicte  Royne  d'Escoce ,  je  n'aye  poinct  faict  de  dom- 
maige  à  ceulx  du  Roy  ;  car  il  est  sans  doubte  qu'ilz  se  portent  mu- 
tuelle faveur,  et  qu'on  respecte  les  ungs  pour  Tamour  des  aultres  en 
oeste  court. 

Et  n'a  esté  sans  que  aulcuns  principaulx  seigneurs  de  ce  royaulme, 
et  l'évesque  de  Roz  avec  eulx ,  n'ayent  cuydé  monstrer  un  grand  si- 
gne de  malcontantement  de  ce  que  le  secours  de  France  ne  paroissok 
desjà  en  Escoce,  et  que  je  neprotestois  tout  promptement  la  guerre, 
pnysque  les  Anglois  avoient  commancé  d'entrer  en  pays,  et  y  fère 
toutz  actes  d'hostillité. 

Et  disoient,  tout  hault,  quil  falloit  que  le  Roy  cessât  d'estre  amy 
ou  des  Angloys,  ou  des  Ëscouçoys,  car  il  ne  pouvoit  meintentr  Ta- 
m3ftié  avecques  les  deux ,  et  qu'il  drebvoit  bien  considérer  que  si  les 
seigneurs  catholiques  de  ce  royaulme,  qui  s'estoient  asseurez  qu'il  fa- 
voriseroit  et  secourroit  les  afFëres  de  la  Royne  d'Escoce  et  les  leurs , 
quand  il  seroit  besoing,  n'eussent  tenu  la  main  ferme  à  la  paix  d'en- 
tre la  France  et  l'Angleterre,  qu'il  est  très  certain  que  ceulx  del'aul- 
tre  party  eussent  fait  déclairer  ouvertement  la  Royne,  leur  Mestresse, 
pour  ceulx  de  la  Rochelle ,  sur  la  grand  instance  que  les  princes 
protestans  d'Allemaigne  luy  en  faisoient. 

Disoit  davantaige  le  dict  évesque  de  Roz  que,  si  la  Royne,  sa 
Mestresse,  vouloit  quicter  l'alliance  de  France ,  il  est  sans  doubte 
qu'elle  et  luy  seroient  en  liberté,  et  toutz  les  affères  d'Escoce  se  por- 
teroient  bien;  et  qu'il  est  certain  que  les  choses  estoient  venues  au 
poinct  où  l'on  les  voyoit,  d'avoir  les  comtes  du  North  prins  les  armes 
pour  la  liberté  et  restitution  d'elle,  et  pour  l'advancement  de  la  reli- 
gion catholique,  par  l'exortation  de  nous  deux  ambassadeurs  de 
France  et  d'Espaigne  ;  et  que  meintennant  il  n'aparoissoit  nul  se- 
cours du  costé  de  noz  Maisfres;  ains  ceulx  qui,  soubz  leur  confiance, 
s'estoient  déclairés,  demeuroient  en  proye  de  la  Royne  d'Angle- 
terre, et  ceulx,  qui  avoient  bonne  intention  de  se  déclairer,  restoient, 
à  ceste  heure ,  bien  fort  descouraigés  et  intimidez. 

Or,  l'offico,  qu'ilz  ont  veu  que  j'ay  despuys  faict  envers  la  Royne 
d'Angleterre  a  beaucoup  rabillé  cella,  et  si ,  a  miz  tant  de  doubte  au 
cueur  de  la  dicte  Dame  et  tant  de  contrariété  entre  ceulx  de  son 
conseil,  que,  confessans  les  ungs  et  les  aultres  la  déclaration  du  Roy 
estre  très  raysonnable,  et  fondée  au  debvoir  qu'il  a  aulx  deux  Roynes 

de  vouloir  retenir  Tamytié  de  l'une  et  subvenir  à  l'extrême  nécessité 
de  Paultre ,  il  semble  que  les  choses  en  viendroot  à  quelque  modé- 
ration. 

£t  ayant  le  dict  évesque  de  Roz,  par  aulcuns  dés  siens,  faict  exor- 
ter  Tambassadeur  d'Ëspaigne  de  concourre  avecqnes  moi  en  uog 
semblable  office^  de  la  part  de  son  Maistre^  envers  ceste  Royne,  pour 
la  Royne  d'Ëscoce ,  il  s'est  excusé  de  le  fére ,  disant  y  avoir  assés 
longtemps  qu'il  a  devers  luy  une  lettre  à  eest  effect  de  son  dict 
Maistre  pour  la  Royne  d'Angleterre ,  mais  qu'il  n'a  jamais  peu  avoir 
audience  d'elle ,  comme ,  à  la  vérité ,  il  y  a  dix  sept  moys  qu'il  ne  l'a 
veue,  et  que  de  luy  fére  venir  meintennant  ung  nouveau  ambassadeur 
sur  cest  affère ,  puysqu'elle  en  a  renvoyé  deux  de  grande  qualité , 
sans  quasi  les  ouyr,  qui  estoient  envoyez  pour  les  propres  affères  de 
son  dict  Maistre ,  ny  aussi  d'entreprendre  de  parler  pour  aultniy , 
jusques  à  ce  qu'on  se  sera  accommodé  soy  mesmes ,  le  duc  d'Âlve 
estime  qu'il  seroit  fort  impertinent  de  le  fère.  Néantmoins ,  il  donne 
espérance  du  contraire ,  ainsy  que  ce  pourteur  le  dira  à  Leurs  Ma- 
jestez. 


€Vir  dëpësghe 

—du  XIII*  jour  de  may  1 570.  — 
(  Envoyée  exprès  jusques  à  Caiaispar  Oratio  d'Aknarana.  ) 

Nouvelles  de  Tinvasion  des  Anglais  en  Ecosse.^  Prise  du  château  de  Humes, 
dans  lequel  ils  se  sont  établis. — Nouvelles  d'Allemagne  et  des  Pays-Bas. 

Au  Roy. 

Sire ,  ce  qui  est  survenu  de  nouveau  au  cpiartier  du 
North  et  d'Escoce^  despuys  le  viu*  de  ce  moys,  que  je 
vous  ay  mandé ,  par  le  S""  de  Sabran ,  tout  ce  que,  jusques 
alors,  j'en  arois  aprins,  est  que  la  Royne  d'Angleterre , 
le  jour  précédant  que  je  luy  fisse  instance,  de  vostre  part, 
de  ne  fère  entrer  ses  forces  en  Escoce ,  ou  de  les  retirer , 

si  elles  y  estoient  entrées,  avoit  desjà  mandé  au  comte  de 
Sussex  d'y  retourner  par  la  seconde  foys ,  pour  y  fère  le 
gast;  et  le  dict  comte  n  avoit  failly  de  se  remettre  incontinent 
en  campaigne  :  dont,  le  xxvj^  et  xxvu''  du  passé,  il  a  marché 
avecques  l'armée  jusques  au  chasteau  de  Humes,  lequel 
délibérant  prendre  par  force,  et  l'ayant  faict  recognoistre 
et  aprocher  le  canon,  ceulx  qui  estoient  dedans  envyron 
quatre  vingtz  honunes,  après  qu'on  a  heu  seulement  tiré 
trois  coups ,  se  sont  randuz ,  bagues  saulves ,  le  xxix*  du- 
dict  moys  :  et  milord  de  Scrup  qui ,  en  mesmes  temps , 
avoit  marché  plus  avant ,  a  esté  encores  ceste  foys  rencon- 
tré par  les  fugitifz  anglois ,  et  par  aulcuns  Escouçoys  qui 
l'ont  chargé,  et  y  a  heu  ung  assés  aspre  combat;  mais  il 
s' est  retiré  avec  la  perte  seulement  de  huict  vingtz  des  siens, 
et  sans  que  le  dict  de  Sussex  ny  luy  ayent  passé  à  plus 
grand  exploict.  Après  avoir  layssé  deux  centz  Anglois  dans 
le  dict  chasteau  de  Humes,  ilz  s'en  sont  retournez,  le  u^  de 
may,  àBarvich,  d'où  j'entendz.  Sire,  queicelluy  de  Sus- 
sex a  mcontinent  dépesché  un  gentilhomme  devers  la 
Royne ,  sa  Me^resse ,  sur  divers  occasions  :  sçavoir ,  sur 
lesdifficultezqui  se  présentoient  plus  grandes  en  ceste  nou- 
velle guerre,  qu'on  ne  les  pensoit  du  conmiancement  ;  sur 
le  peu  de  confiance  qu'elle  doibt  mettre  en  ces  Escouçoys, 
qui  disent  estre  de  son  party  ;  sur  avoir  suplément  de  de- 
niers, afiBn  de  complyr  le  nombre  d'hommes  que  porte  sa 
conunission,  car  ceulx  qui,  jusques  à  ceste  heure,  sont 
entrez  en  Escoce,  n'ont  esté  guières  plus  de  cinq  mil  hom- 
mes et  douze  centz  chevaulx  en  tout  ;  et  aussi ,  si  la  dicte 
Dame  entend  de  fère  razer  le  dict  chasteau  ou  bien  le  te- 
nir; et, au  reste,  à  quoy  elle  veult  que  son  armée  s' em- 
ployé le  reste  de  cest  esté. 

Sar  toutes  lesquelles  choses  Ton  m'a  dict  <{ue,  sabmedy 
dernier,  luy  a  esté  seulement  respondu,  ({ue  la  dicte  Dame 
luy  gratiffie  grandement  le  bon  debvoir  qu'il  a  faict  en  ce 
voyage  pour  son  service,  et  qu'elle  est  après  à  donner  or- 
dre qu'il  luy  soit  bientost  envoyé  argent  et  toutes  aultres 
provisions  qui  luy  font  besoing;  qu'elle  n'est  eiicores  bien 
résolue  du  chasteau  de  Humes  qu'est  ce  qu'elle  en  fera , 
mais  qu'il  advise  cependant  de  bien  entretenir  la  garnyson 
qu'il  y  a  mise  ;  et  qu'il  ne  se  haste  de  lever  plus  grand  nom- 
bre de  gens  de  guerre ,  mais  qu'il  dispose  si  bien  ceulx  qu'il 
a  avecques  luy  le  long  de  la  frontière  pour  la  garde  d'icelle, 
qu'on  n'y  puisse  plus  retourner  fère  les  courses  ,  pilleryes 
et  brullement,  que  par  cydevant  l'on  a  faict  ;  et  ne  luy  or- 
donne rien  davantaige.  Je  ne  sçay  si,  cy  après,  elle  luy  com- 
mandera de  rentrer  emcores  pour  la  troisième  foys  en  Es- 
coce. 

Il  est  quelques  nouvelles  que  milord  de  Herys  a  mandé 
au  dict  de  Sussex  que  ses  mauvais  déportemens  contrain- 
droient  enfin  les  Escouçoys,  à  leur  grand  regrect,  d'a- 
voir la  guerre  à  la  Royne ,  sa  Mestresse  ;  et  que  s'il  ne 
cessoit  d'entreprendre  en  leur  pays ,  que  non  seulement 
îlz  se  mettroient  en  debvoir,  avec  le  secours  des  Françoys 
qu'ilz  attandoient  d'heure  en  heure ,  de  l'aller  combattre , 
mais  aussi  d'entrer  et  venir  bruller  plus  en  avant  en  An- 
gleterre qu'il  n'a  fàict  en  Escoce  ;  et  diet  on  que  le  dict  de 
Herys  et  le  duc  de  Chastellerault ,  eutendans  que  les  com- 
tes de  Mar  et  de  Glanquerne  s'estoient  assemblez  avec  le 
comte  de  Morthon  à  Lislebourg,  pour  s'aller  joindre  aulx 
Angloys,  se  sont  venuz  loger  avec  bonnes  forces  sur  une 
rivière ,  et  leur  ont  empesché  le  passaige.  J'espère  que  par 
ces  diilicultez ,  et  par  la  déclaration  que  Yostre  Majesté  a 

faicte  fère  à  la  Royne  d'Angleterre ,  elle  se  layssera  rame- 
ner à  quelque  meilleure  rayson.  Le  comte  de  Lenoz,  à 
ce  que  j'entendz ,  est  demeuré  mallade  à  Barvich,  et  le 
sir  Randolf  Ty  est  venu  trouver.  Je  ne  sçay  encores  s'ilz 
auront  mandement  de  retourner  à  Lislebourg. 

La  flotte  des  draps  a  heu  si  bon  vent  qu'elle  peult  estre 
meintennant  arrivée  à  Hembourg,  et ,  au  retour  des  navy- 
res,  qui  la  sont  allés  conduyre,  nous  pourrons  entendre 
quelque  nouvelle  d'Allemaigne.  Gella  m'a  l'on  confirmé  que 
les  lettres  de  crédit ,  que  ceulx  de  la  nouvelle  religion  ont 
obtenues  icy ,  y  ont  esté  apportées  pour  être  fomy  de  dellà, 
jusques  à  cent  cinquante  mil  escuz ,  s'il  est  besoing,  ou  si 
les  draps  peuvent  avoir  bonne  vante  ;  et  que  cependant  les 
premiers  cinquante  mil  escuz ,  ottroyez  despuys  le  mois  de 
janvier  dernier,  seront  en  toutes  sortes  payez  contant.  L'on 
espère  du  premier  jour  la  conclusion  de  l'accord  sur  les 
deniers  et  merchandises ,  qui  ont  esté  mutuellement  arres- 
tées  icy  en  Flandres ,  et  ne  pensent  les  Anglois  qu'il  y 
puisse  plus  intervenir  aulcune  difficulté  pour  l'empescher. 
11  est  vray  que  l'ambassadeur  d'Espaigne  m'a  dict  que  les 
choses  n'en  sont  encores  si  près.  Sur  ce ,  etc. 

Ce  xii!«  jour  de  may  1570. 

CVUr  DÉPESCHE 

—  du  XVII»  jour  de  may  1 570.  — 

(  Envoyée  exprès  jttsques  à  Calais  par  le  Magnifique  Donato») 

Changement  survenu  dans  les  résolutions  de  la  reine  d'Angleterre ,  qui  hé- 
site à  poursuivre  avec  vigueur  la  guerre  d*Écosse.  —  Bspoir  de  l'ambassar 
deur  qu'elle  va  consentir  enfin  au  rétablissement  de  Marie  Stuart  — 
Nouvelles  d*Écosse,  de  la  Rochelle  et  des  Pays-Bas. 

Au  Roy. 

Sire,  ce  n'est  sans  une  très  grande  difficulté,  mais 
non  aussi  sans  beaucoup  d'estime  de  vostre  réputation, 
qu'il  se  commance  à  manifester  quelque  efTect  du  bon  of- 
fice, que  m'avez  commandé  de  fère  icy  pour  la  Royne 
d'Escoce;  et  ne  sera  encores,  comme  j'espère,  sans 
quelque  accommodement  de  voz  afières ,  s'il  peult  estre 
conduict  à  sa  perfection.  Il  estvray.  Sire  ,  qu'il  est  venu 
en  temps  que  le  feu  estoit  le  plus  allumé ,  et  que  la  Royne 
d'Angleterre  se  sentoit  extrêmement  offancée ,  et  que  son 
armée  estoit  desjà  entrée  en  Escoce  ;  à  l'occasion  de  quoy 
le  dict  office  a  trouvé  de  l'obstacle  et  de  l'empeschement 
davantaige  à  estre  bienreceu.  Néantmoinsil  a  esté  proposé 
tel ,  et  en  tel  façon ,  et  sur  tel  rencontre  que  voycy ,  Sire , 
ce  que  despuys  s'en  est  ensuyvy  : 

Que  la  Rope  d'Angleterre  n'a  poursuyvy  la  guerre 
d'Escoce  de  la  mesme  ardeur  qu'elle  l'avoit  commancée , 
ainsy  que  mes  précédantes  vous  l'ont  tesmoigué  ;  qu'elle 
est  entrée  eu  ung  grand  doubte  de  son  entreprinse ,  puys- 
qu'elle  vous  y  voyt  opposant,  et  semble  bien,  que  desjà  elle 

commance  de  quicter  l'obstinée  résolation,  qu'on  luy  avpit 
faict  prendre,  d'en  venir  à  boult  par  la  force,  pour  dor- 
senavant  s'y  conduyre  par  ung  plus  modéré  expédiant  ; 
que  les  seigneurs  de  son  conseil  en  sont  entrez  en  une 
grande  contention  et  en  manifeste  contradiction  entre 
eulx  ;  que  ceulx  du  bon  party  ont  reprins  cueur ,  qui  est 
d'aultant  diminué  aulx  autres;  finalement,  que  la  dicte 
Dame  monstre  de  vouloir  meintenuant  beaulcoup  plus  en- 
tendre à  la  restitution  qu'à  la  ruyne  de  la  Royne  d'Escoce  ; 
et  en  sont  les  choses  si  avant  qu'elles  doibvent  estre  débat- 
tues à  plain  fondz ,  et  déterminées  à  Amthoncourt ,  mer- 
credy  prochain ,  que  le  conseil  y  sera  pour  cest  eflect  as- 
semblé ,  et  monstrent  les  malveuillans  de  reflbuyr  assés  la 
lice ,  dont  les  amys  se  disposent ,  de  tant  plus  gaillarde- 
ment ,  à  bien  deffandre  la  cause  qu'ilz  voyent ,  Sire,  que 
.  avez  desjà  commance  de  la  prendre  à  cueur,  et  qu'ilz  ont 
grand  confiance  que  vous  la  favoriserez  de  mesmes  en  tout 
ce  qu'elle  aura  besoing,  cy  après,  d' estre  aydée  de  pa- 
rolle  ,  ou  des  démonstrations ,  ou  des  bons  effectz  de  Vos- 
tre  Majesté  :  car  sans  cella  ilz  despèreroient  non  seule- 
ment de  vaincre ,  mais  de  pouvoir  soubstenir  les  effortz  et 
l'impétuosité  des  aultres. 

Je  ne  sçay  encores ,  Sire ,  que  me  promettre ,  ny  que 
vous  debvoir  fère  espérer  de  l'yssue  de  ce  conseil,  veu 
l'instabilité  que  j'ay  veue  et  souvant  esprouvée  de  ceulx 
qui  en  sont ,  et  veu  les  artifices  de  ceulx  qui  plus  possè- 
dent  ceste  princesse  ;  lesquelz  luy  ont  desjà  formé  mil  pré- 
judices dans  son  esprit  contre  la  Royne  d'Escoce.  Néant- 
moins,  de  tant  qu'on  m'a  adverty  assés  en  général ,  et 
sans  grande  expéciffication,  qu'elle  veult,  en  toutes  sortes, 
prandre  expédiant  avecques  sa  cousine,  et  veoir  comme 

elle  pourra  tretter  seurement  avec  elle  des  poinctz  qui 
s'ensuyvent:  sçavoir;  du  tiltre  de  ceste  couronne,  d'une 
ligue  et  de  la  religion;  je  vous  suplie  très  humblement, 
Sire ,  me  commander  comme  j'auray  à  me  conduyre  sur 
toutz  les  trois  ;  s'il  convient  que  j'y  intervienne  au  nom  de 
Yostre  Majesté  ;  et  aussi  conune,  et  en  quelz  termes  il  vous 
plairra  que ,  au  cas  que  on  veuille  interrompre  ou  prolon- 
ger la  matière,  je  poursuyve  l'instance,  que  j'ay  desjà 
commancée,  pour  luy  donner  l'accomplyment  que  convient 
à  l'honneur  de  la  paroUe  et  déclaration  de  Yostre  Ma- 
jesté. 

J'entendz  que  le  lair  de  Granges ,  cappitaine  du  chas- 
teau  de  Lislebourg,  a  esté  essayé,  par  argent  et  par  grandz 
promesses,  de  vouloir  prendre  le  party  de  la  Royne  d'An- 
gleterre, mais  il  a  fermement  respondu  qu'il  sera  fidelle 
jusques  à  la  mort  à  sa  Mestresse  ;  et  dict  on  que ,  despuys 
que  l'armée  d'Angleterre  a  heu  faict  les  deux  courses  dans 
l'Ëscoce ,  le  comte  de  Morthon  et  ses  adhérans  ont  esté 
proclamés  traystres ,  et  rebelles,  et  autheurs  d'avoir  intro- 
duict  les  ennemys  dans  leur  pays. 

Barnabe  est  revenu  despuys  trois  jours  de  la  Rochelle , 
lequel  monstre,  par  ses  propos,  qu'il  a  esté  jusques  au 
camp  des  princes.  11  confirme  bien  fort  que  la  paix  se  fera , 
et  que  M"^  l' Admyral  la  désire  ;  de  quoy  aulcuns  icy  mal  af- 
fectionnez monstrent  n'en  estre  guières  contantz.  Ung  des 
gens  du  prince  d'Orange,  après  avoir  toutz  ces,  jour&  faict 
de  grandes  sollicitations  en  ceste  court,  se  prépare  de 
partir  pour  Allemaigne.  Je  ne  sçay  encores  avec  quelles 
expéditions  il  y  va.  L'on  dict ,  touchant  les  difTérans  des 
Pays  Bas,  qu'il  y  a  desjà  des  articles  accordez  sur  le  faict 
des  deniers  et  merchandises ,  et  que  bientost  doibvent  ve- 

nir  des  commissaires  flamans  par  deçà ,  pour  conclurre  le 
tout.  Sm*  ce  y  etc. 

Ce  XVII*  jour  de  may  1570. 

En  fermant  la  présente  Ton  m^est  venu  advertyr  que  l'abbé  de 
Domfermelin  est  arrivé ,  je  ne  sçay  si  cella  traversera  ce  qui  est  bien 
commancé  pourlaRoyne  d'Ëscoce. 


CIX"  DËPESCHE 

—  du  xxn«  jour  de  may  1 570.  — 
(  Envoyée  exprès  jusqueê  à  Calais  par  Le  Tourne.  ) 

Propositions  faites  à  l'évèque  de  Ross  par  te  conseil  d'Angleterre  pour  la 
restitution  de  Marie  Stuart.  —  Déclaration  de  Tévéque  sur  les  conditions 
qui  lui  sont  oflértes.  —  Mission  de  l'abbé  de  Dunfermline  en  Angleterre. 
—  Nouvelles  d'Ecosse.  *—  Doutes  sur  la  conclusion  de  la  paix  en  France  ; 
continuation  des  emprunts  pour  la  Rochelle.  —État  de  la  négociation  dans 
les  Pays-Bas. 

Au  Roy. 

Sire,  le  jour  que  le  conseil  de  la  Royne  d'Angleterre  a 
esté  assemblé  pour  dellibérer,  devant  elle,  s'il  estoit  expé- 
diant ou  non  qu'elle  entendit  à  la  liberté  et  restitution  de 
la  Royne  d'Ëscoce,  de  tant  que  desjà  la  dicte  Dame  es- 
toit  aulcunement  bien  disposée  d'y  entendre,  les  malveuil- 
lans  n'ont  peu  empescher  que  la  conclusion  ne  soit  venue  à 
ce  que  l'évesque  de  Roz  seroit  incontinent  mandé  pour 
adviser,  avec  luy,  comment  et  à  quelles  conditions  il  s'y 
pourroit  moyenner  ung  bon  accommodement,  qui  peult 
estre  à  l'honneur  et  à  la  seurté  de  la  Royne  d'Angleterre, 

et  au  commun  repoz  des  deux  royaulmes.  Sur  quoy,  es- 
tant le  dict  sieur  évesque  appelle ,  l'on  luy  a  proposé  les 
trois  poinctz  ;  desquelz,  eo  mes  précédantes  du  xyij^  de  ce 
moys ,  je  vous  ay  faict  mencion  :  du  tiltre  de  ce  royaulme, 
d'une  ligue  et  de  l'establissement  de  la^nouvelle  religion  ;  et 
y  a  esté  adjouxté  celluy  que  je  vous  avois  auparavant 
mandé,  de  rendre  les  rebelles;  et  encores  ung  cinquiesme, 
d'abstenir  de  tout  exploict  de  guerre  entre  les  deux  pays 
pendant  que  aulcuns  depputez  d'Escoce  pourront  venir 
par  deçà  pour  tretter  de  ces  choses.  Mais  ce  en  quoy  l'on 
a  le  plus  incisté  au  dict  sieur  évesque  a  esté  des  pleiges  et 
seurtez  que  sa  Mestresse  pourra  bailler  pour  l'accomplis- 
sement de  ce  qu'elle  promettra  ;  et  si  elle  sera  poinct  con- 
tante de  mettre  son  iilz  et  aucuns  principaux  personnaiges 
d'Escoce,  comme  le  duc  de  Chastellerault,  ou  ses  eirfans , 
ou  bien  d'aultres  seigneurs ,  et  quelques  forteresses  ez 
mains  de  la  Royne  d'Angleterre;  et  aussi  si  vous,  Sire, 
vouldrez  poinct  donner  paroUe  et  bailler  ostaiges  pour 
l'entretennement  du  tretté  qui  s'en  fera ,  parce  que  prin- 
cipallement  la  dicte  Dame  désire  que  vous  y  soyez  com- 
prins,  affin  de  s'asseurer  de  la  paix  avec  Vostre  Majesté. 
Le  dict  sieur  évesque  leur  a  respondu ,  en  général  et 
bien  fort  saigement  sellon  sa  coustume,  qu'ilz  debvoient  de- 
meurer très  fermement  et  bien  persuadez  de  l'affection  et 
intention  de  la  Royne ,  sa  Mestresse,  qu'elle  n'en  a  nulle 
plus  grande,  ny  plus  certaine  dans  son  cueur ,  que  de  don- 
ner à  la  Royne  d'Angleterre,  et  à  toute  la  noblesse  de  son 
royaulme,  le  plus  grand  contantement  d'elle  et  la  plus 
grande  satisfaction  sur  ses  affères  qu'il  luy  sera  possible, 
et  qu'ilz  ne  veuillent  aulcunement  doubter  qu'elle  ne  con- 
descende très  libérallement  à  tout  ce  que  la  dicte  Royne, 

sa  bonne  sœur,  et  euh  estimeront  estre  honneste  et  ray- 
sonnable  de  luy  demander  ;  et,  quant  aulx  particollaritez , 
qu'ilz  venoient  de  luy  desduyre,  de  tant  que  les  unes 
estoient  en  la  puyssance  de  sa  dicte  Mestresse  et  les  aultres 
non ,  et  que  aulcunes  sembloient  estre  assés  aysées ,  les 
aultres  très  difficilles ,  il  les  requéroit ,  en  premier  lieu ,  de 
luy  ottroyer  sa  liberté ,  et ,  après  la  liberté ,  d'en  aller 
conférer  avec  sa  dicte  Mestresse ,  et  puys ,  permission  à  elle 
d'envoyer  devers  les  Estatz  de  son  royaulme,  affin  de  leur 
communiquer  et  leur  fère  bien  recepvoir  le  tout ,  sans  les- 
quelz  rien  ne  pouvoit  estre  bien  légitimement  arresté  là 
dessus. 

Voilà ,  Sire ,  l'ouverture  qui  a  esté  desjà  faicte  en  cest 
afière ,  sur  lequel  en  celle  partie  qui  deppend  de  Yostre 
Majesté ,  et  toutes  en  doibvent  assés  dépendre ,  il  vous 
plairra  me  commander  comment  j'auray  à  m'y  conduyre , 
ayant  cependant  proposé  d'ayder,  en  tout  ce  qu'il  me  sera 
possible,  l'advancement  de  la  matière,  et  vous  advertyr 
souvent  de  ce  qui,  jour  par  jour,  s'y  fera,  et  puys  sur  la 
conclusion  d'icelle  suyvre ,  le  plus  près  que  je  pourray,  ce 
que  Yostre  Majesté  m'aura  mandé  estre  de  son  intention , 
et  convenable  à  l'honneur  de  sa  couronne  et  utilité  de  son 
service.  Le  dict  sieur  évesque,  ouy  l'abbé  de  Domfermelin, 
a  esté  appelle,  mais  je  ne  sçay  encores  ce  qu'il  a  proposé,  ny 
ce  qu'il  pourra  avoir  obtenu,  seulement  l'on  m'a  dict  qu'il  a 
fort  incisté  d'avoir  de  l'argent.  Or,  Sire,  j'ay  sceu  d'ailleurs 
que  sur  ce  que  les  comtes  de  Morthon,  de  Mar  et  de  Glanr. 
carve ,  ont  mandé  au  comte  de  Sussex,  qu'il  leur  voUût 
{Mtmiptement  envoyer  ung  nombre  de  gens  de  guerre,  a£Bn 
de  conserver  l'authorité  du  jeune  Roy,  premier  que  tout  le 
pays  se  fût  remiz  à  l'obéyssance  de  la  Royne  d'Escoce ,  sa 

mère,  parce  que  Je  duc  de  Ghastellerault,  pour  y  trouver 
moins  de  difficulté ,  s'efforceoyt  de  fère  publier  que  toutes 
choses  eussent  à  s'administrer  dorsénavant  au  nom  et  par 
l'authorité  d'elle ,  durant  la  minorité  de  son  filz ,  il  a  esté 
mandé  au  dict  de  Sussex  qu'il  ayt  à  leur  envoyer,  tout  in- 
continent, deux  mille  des  meilleurs  etmieulx  choysiz  soldatz 
de  l'armée,  soubz  la  conduicte  du  capitaine  Drury,  mares- 
chai  de  Barvich  ;  non  que  sur  ceste  deUibération  n'y  ayt 
heu  beaucoup  de  débat  dans  ce  conseil,  mais  enfin  il  a  esté 
résolu  que  ce  ne  seroit  violler  ny  enfraindre  la  paix  aulx 
Escouçoys  que  d'envoyer  du  secours  à  leur  Roy,  et  qu'il 
falloit  ainsy  tenir  les  choses  divisées  de  dellà  jusques  à  ce 
qu'elles  seroient  composées ,  icy,  avec  la  Royne  d'Escoce. 

J'estime ,  Sire ,  que  cest  aflTère  marchera  de  mesmes  que 
la  paix  de  vostre  royaulme,  car  si  l'on  vous  voyt  démesié 
de  la  guerre  de  voz  subjectz  ,  ne  fault  doubter  qu'on  ne 
condescende  plus  ayséement  icy  aulx  choses  justes  et  ray- 
sonnables  qiie  vous  vouldrez  demander  ;  mais  il  semble  qu'ilz 
tiennent  pour  assés  doubteuse  la  conclusion  de  la  dicte 
paix ,  à  cause  d'ung  discours  qui  a  esté  envoyé  de  la  Ro- 
chelle sur  la  négociation  de  M""  de  Biron  avec  Messieurs 
les  Princes;  et  n'ont  ceulx  de  la  nouvelle  religion,  pour  le 
propos  de  la  dicte  paix,  layssé  de  se  pourvoir  du  plus  de  cré- 
dit de  deniers  en  AUemaigne  qu'ilz  ont  peu;  et  desjà  y  ont 
erivoyé  les  lettres ,  ny  ne  cessent  d'y  entretenir  leurs  pra- 
tiques aussi  vifves  comme  si  la  guerre  se  debvoit  encores 
longuement  continuer. 

Ceste  princesse  trouve  assés  de  difficulté  à  lever  l'em- 
prunct  de  trois  mil  privés  scelz  qu'elle  a  naguières  imposez, 
et  n'entreprend  d'user  de  grand  contraincte  en  l'exaction 
d'iceulx ,  de  peur  de  quelque  nouvelle  eslévation.  L'on  at- 

taud  r arrivée  de  deux  commissaires,  des  qaatre  qui  es- 
toient  allez  en  Flandres,  lesquelz  viennent  pour  tretter 
d'aulcuns  particuUiers  faicts  qu'on  leur  a  miz  en  avant,  pour 
en  sçavoir  l'intention  de  leur  Mestresse.  Ung  chacun  espère 
qu'ilz  s'accommoderont  quant  aulx  deniers  etmerchandi- 
ses  arrestées,  mais  que  néantmoins  le  libre  commerce 
d'entre  les  deux  pays  demeurera  encores  en  suspend  à  cause 
de  certaines  difficdtez  de  la  religion  et  de  la  jurisdiction, 
dont  ne  se  peuvent  bien  accorder.  Sur  ce,  etc. 

Ce  XXII*  jour  de  may  4570. 


CX'  DEPESCHE 

—  da  xxvii»  jour  de  may  1 570.  — 
(  Envoyée  exprès  jtuques  ù  Calais  par  Bordillon,  ) 

DiscimioiM  dans  le  conseil  d'Ansieterre.— Résolution  qui  a  été  prise  d'éviter 
la  guerre  avec  la  France.  —  Mise  en  liberté  de  Févéque  de  Koss.  —  Au- 
dience. —  Communication  donnée  à  Éllsabetli  de  l'état  des  négociations 
sur  la  paix  en  France.  —  Vive  insistance  de  l'ambassadeur  pour  obtenir 
que  les  Anglais  se  retirent  d'Ecosse,  et  que  Marie  Stuart  soit  rendue  à  la 
liberté.  —  Nécessité  où  se  trouve  le  roi  de  prendre  les  armes  pour  défen- 
dre les  Écossais.  —  Explication  donnée  par  Elisabeth  des  motifs  qui  ont 
dû  la  forcer  à  envahir  l'Ecosse.  —  Résolution  du  conseil  —  Accord  tou- 
chant l'Ecosse.  Traité  conclu ,  sauf  la  ratification  du  roi ,  entre  l'ambas- 
sadeur et  la  reine  d'Angleterre ,  contenant  les  conditions  sous  lesquelles 
la  reine  consent  à  retirer  son  armée  d'Ecosse ,  et  k  négocier  la  restitution 
de  Marie  Stuart 

Au  RoY. 

Sire,  despuys  la  déclaration  que  Vostre  Majesté  m'a 
commandé  de  fère  à  la  Royne  d'Angleterre  touchant  la 
Royne  d'Escoce  et  son  royaulme,  je  n'ay  cessé  de  la  pres- 
ser bien  fort  qu'elle  y  vollût  prendre  ung  présent  expédiant, 
et  voyant  que  desjà  je  l'y  trouvois  ung  peu  disposée,  j'ay 

instantment  sollicité  les  amys  de  ne  laysser  réfroydir  la 
III.  i  1 

matière;  lesqueiz  ont  tant  faict  que,  nonobstant  l'auda- 
cieuse  opposition  des  adversayres,  dont  les  ungs  ne  se  sont 
peu  tenir  d'user  de  parolies  insolentes,  et  les  aultres  se 
sont  expressément  absentez  pour  y  cuyder  mettre  du  re- 
tardement ,  le  conseil  a  esté  tenu  là  dessus  ;  auquel ,  entre 
aultres  choses ,  j'entendz  qu'il  a  esté  résolu,  par  l'opinion 
de  la  dicte  Dame,  plus  que  par  celle  de  nul  des  siens,  qu'il 
falloit  en  toutes  soctes  éviter  d'avoir  la  guerre  avec  Yostre 
Majesté  ;  et  qu'ayant  bien  cogneu  par  mes  propos  qo'în- 
dubitablementl'on  y  viendroit,  et  que  mesmesles  Françoys 
seroient  bientost  en  Escoce ,  si  son  armée  passoit  plus  avant 
en  pays,  et  s'il  n'estoit  bientost  prins  quelque  expédiant  sur 
les  affères  de  la  Royne  d' Escoce,  qu'elle  vouloit  que,  tout 
présentement,  l'on  yadvisèt. 

Sur  quoy ,  ceuh  qui  nous  sont  contraires  n'ont  failly  de 
luy  remonstrer  que,  pour  estre  le  propos  de  la  paix  de 
vostre  royaulme  plus  près  d' estre  rompu  que  conclud,  vous 
n'aviez  garde  d'envoyer  meiutennant  en  Escoce  les  gens 
qui  feroient  bien  besoing  à  vostre  propre  défance  ;  et  que, 
si  vous  entrepreniez  d'y  en  envoyer,  ainsi  que  je  le  don- 
nois  entendre ,  qu'il  failloit  qu'elle  fit  sortir  ses  navyres, 
qui  sont  toutz  pretz ,  en  mer ,  pour  vous  empescher ,  et 
qu'ilz  ne  voyent  qu'il  y  eust  encores  nulle  occasion  qui  la 
deubt  divertyr  de  la  première  dellibération. 

Les  amys,  au  contraire,  prenans  fondement  sur  ce  qu'il 
falloit  évitter  d'avoir  la  guerre  avec  Vostre  Majesté ,  ont 
asseuré,  par  lacoguoissance  qu'ik  obt  des  choses  de  France, 
que  les  Françoys  ne  fauldroient  d'entrer  en  Escoce ,  si 
vous  entendiez ,  Sire ,  que  les  Anglois  y  prinsent  pied  ;  et 
que,  de  jetter leurs  navyres  dehors,  il  fauldroit,  s'ilz  ren- 
controient  la  flotte  françoyse,  qu'ilz  la  combatissent,  et  que 

la  guerre  se  commenceroit  trop  plus  ouvertement  en  cesle 
sorte  contre  la  France ,  que  quant  les  Françoys  seroient 
descendus  en  Escoce ,  lesquels  ne  seroient  lors  prins  que 
pour  auxiliaires  :  mais  que  le  meilleur  estoit  qu'elle  com- 
mençât de  tretter  avec  l'éresque  de  Roz  et  avec  moy  de 
quelque  bon  accommodement  là  dessus. 

Laquelle  opinion  ayant  prévalu,  l'évesque  de  Roz  a  esté, 
le  deuxiesme  jour  après,  appelle,  avec  lequel  ceulx  de  ce 
conseil  ont  entamé  les  choses  que  je  vous  ay  escriptes  le 
xxij*'  de  ce  moys  ;  et  despuys ,  sa  liberté  luy  a  esté  ottroyée  : 
bien  que  la  dicte  Dame  ne  luy  a  encores  permiz  de  parler 
à  eUe.  Et  par  mesme  moyen  elle  avoit  advisé  que  je  serois 
mandé ,  mais  les  adversaires  l'en  divertirent,  sur  quelque 
poinct  de  réputation,  qu'ilz  lui  représentoient,  qu'il  vaDoit 
mieux  attandre  l'ocasion  que  je  y  vinse  de  moy  mesmes; 
et  luy  célébrèrent  cependant  bien  fort  la  ropture  de  la  paix, 
et  mesmes  firent  que,  sur  la  confirmation  de  ce  que 
M'  Norrys  en  avoit  escript ,  M' le  cardinal  de  Chatillon  fut 
convyé  en  court,  qui  disna  avec  la  dicte  Dame  ;  mais  le  len- 
demain je  vins  devers  elle ,  et  ne  voUuz,  pour  aulcuns  res- 
pectz,  lui  monstrer  les  articles  que  Yostre  Majesté  m' avoit 
envoyez  des  dernières  offres  faictes  aulx  depputez,  mais 
pour  luy  oster  l'opinion  que  le  propos  de  la  dicte  paix  fût 
rompu,  et  pour  remédier  les  choses  qui  pressoient  en  Es- 
coce ,  je  luy  diz  que,  vous  ayant  la  Royne  de  Navarre  et 
les  Princes,  ses  filz  et  nepvjçu,  faict  fère  des  supplications 
et  requestes  plus  amples  que  ne  portoient  les  premiers  ar- 
ticles que  leur  aviez  accordez,  et  ayant  Yostre  Majesté  miz 
en  considération  les  infinys  maulx  que  vostre  royaulme,  des- 
puys dix  ans ,  a  quasi  continuellement  souiTertz  par  les 
horribles  guerres,  que  ces  troubles  ont  produicts;  que,  pour 

li. 

obvier  à  plus  grandz  inconvénians  ,  vous  aviez  bien  vollu 
condescendre  à  la  [duspart  de  leurs  dictés  requestes ,  et 
me  commandiez  de  luy  dire  cpie  vous  vous  estiez  de  tant 
plus  eslargy  envers  eulx,  que  vous  vouliez  qu'il  aparust  au 
monde ,  et  nomméement  à  la  dicte  Dame ,  comme  aussi 
Dieu  vous  estoit  tesmoing ,  que  vous  n'aviez  nulle  chose 
plus  à  cueur  que  de  réunyr  toutz  voz  subjectz  en  bonne 
amytié,  et  esgallement  trestoutz  les  conserver;  et  qu'en  ce 
que  leur  aviez  ottroyé  de  nouveau  y  avoit  tant  de  quoy  se 
eontanter  pour  l'exercisse  de  leur  religion ,  pour  raccom- 
modement de  leurs  affères ,  et  pour  la  seureté  de  leurs 
personnes  ,  sans  aparance  aulcune  de  deffiance  à  jamais , 
que  vous  ne  pensiez  qu'ilzse  peussent  tant  oublyer  qu^aussi- 
tost  que  messieurs  de  Bîron  et  de  Malassize  le  leur  auront 
faict  entendre,  qu'ilz  ne  l'acceptent;  qui  sont  deux  de  vostre 
conseil  que  Vostre  Majesté  a  renvoyé  devers  eulx  pour;  en 
sçavoir  la  résolution  ;  et  que  faisant ,  de  rechef ,  uug  bien 
exprès  office  de  mercyement  envers  elle  pour  la  bonne  af- 
fection qu'elle  a  noonstré  avoir  à  la  pacification  de  vostre 
roy  anime,  je  la  requisse ,  de  vostre  part ,  de  deux  choses  ^ 
lesquelles  elle  estoit  tenue  de  vous  accorde^  :  la  première , 
que ,  si  par  ces  grandes  et  plus  que  raysonnables  ofires ,  il 
advenoyt  qu'il  ne  fût  besoing  que  Vostre  Majesté  lui  don- 
nast  la  peyne  de  se  travailler  à  les  leur  fère  recepvoir,  ains 
que  d'eulx  mesmes  ilz  se  disposent  d'humblement  les  accep- 
ter, qu'il  luy  playse  néantmoins  vous  garder  bien  entière 
ceste  sienne  bonne  voUonté,  laquelle,  ou  soit  que  vous  ayez 
la  paix ,  ou  qu'il  vous  faille  continuer  la  guerre ,  vous  l'es- 
timerez très  utille,  ainsyque  l'avez  toutjour  estimée  très 
honnorable  pour  vous  ;  la  seconde,  que,  s' ilz  estoient  si  ob- 
stinez qu'ilz  ne  s'en  yoUussent  aulcunement  eontanter,  ains 

« 

voliussent  persévérer  en  leur  viollente  entreprinse ,  qu'elle 
veuille  ainsy  juger  d'eulx  comme  de  gens  qui  aspirent ,  et 
néantmoins  sont  bien  loing  d'abattre  Tanthorité  de  leur 
Roy  et  prince  naturel  ;  et  qu'elle  les  veuille  tout  aussitost 
déclairer  non  seulement  indignes  de  sa  faveur  et  protection, 
mais  très  dignes  qu'ib  soyent  poursuyviz  et  réprimez  par 
les  justes  armes  et  d'elle  et  de  toutz  les  bonnorables  princes 
qui  vivent  aujourd'huy  au  monde. 

La  dicte  Dame ,  d'ung  visaige  fort  joyeulx  et  contant , 
après  plusieurs  mercyemens  de  la  privée  communication , 
que  luy  faisiez  de  voz  aSëres ,  m'a  dict  que  les  choses ,  à 
ce  qu'elle  voyoit ,  estoient  en  meilleurs  termes  qu'on  ne 
le  luy  avoit  dict,  et  qu'elle  desiroit  toutjour  que  la  fin  s'en 
ensuyvyst  sellon  le  bien  et  repos  de  vostre  royaulme  ;  et 
qu'elle  pensoit  bien  qu'il  pouvoit  y  avoir  des  considéra- 
tions que ,  possible ,  Vostre  Majesté  estimoit  toucher  et  à 
sa  réputation ,  et  au  dehvoir  de  ses  subjectz ,  qu'ilz  ac- 
ceptassent d'eulx  mesmes  vos  offres,  sansyestre  induictz 
par  la  persuasion  de  nul  autre  prince,  ce  qu'elle  sera  très 
ayse  qu'il  puisse  ainsy  advenir  ;  mais  si ,  d'advanture  ,  il 
y  intervient  aulcune  difficulté ,  qu'elle  vous  réservera  tout- 
jour  ceste  voUonté  et  affection  qu'elle  vous  a  offerte  pour 
s'y  employer  à  toutes  les  heures ,  que  vous  cognoistrez 
qu'il  en  sera  besoing,  avec  aultant  de  désir  de  vous  y 
conserver  les  avantaiges,  qui  vous  sont  deuz,  comme  si  elle 
avoit  l'honneur  que  vous  fussiez  son  propre  filz. 

Sur  lequel  propos  je  l'ay  layssée  assés  discourir,  et 
estant  peu  à  peu  venue  d'elle  mesmes  à  parler  de  la  bonne 
affection  que  vous  monstrez  luy  porter,  j'ay  suyvy  à  luy 
dire  que  c'est  ce  qui  vous  faisoit  plus  de  mal  au  cueur , 
qu'estant  vostre  dellibération  de  persévérer  constantment 

en  son  amytié ,  vous  ne  pouviez  toutesfoys  estre  jamais 
bien  ouy  d'elle  sur  les  afières  de  la  Royne  d'Escoce ,  et 
€|ue  Yous  vouliez  bien  dire  que  c'estoit ,  par  grand  force 
et  à  vostre  très  grand  regrect ,  que  vous  estiez  contrainct 
d'avoir  là  dessus  différant  avec  elle,  et, que  vous  estiez 
hors  de  toute  coulpe  de  l'altération  qui  en  pourroit  venir 
entre  vous,  et  des  maulx  qui  s'en  pourroient  ensuyvre  au 
monde;  qu'ayant  Yostre  Majesté,  despuys  l'aultre  foys 
que  j'avois  parié  à  la  dicte  Dame ,  entendu  ce  qui  avoit 
succédé  en  Escoce ,  vous  me  commandiez  de  luy  dire  que, 
désormais ,  vous  aviez,  de  vostre  part ,  satisfaict  à  toutz 
les  debvoirs  et  paysîbles  (^ces,  en  quoy  vous  pouviez  es> 
tre  obligé  envers  son  amytié  ;  d'avoir  premièrement  exorté 
la  Royne  d'Escoce  de  luy  donner  tout  le  contantement 
d'elle  et  toute  la  satisfaction  sur  ses  affères  ,  et  luy  ré- 
parer, à  son  pouvoir,  toutes  les  afières  qu'elle  luy  pour- 
roit redemander  ;  et  puys  à  eMe ,  de  vouloir  condescendre 
à  telles  raysonnables  condicions  envers  la  dicte  Dame,  pour 
sa  liberté  et  restitution,  comme  elle  mesmes  pourroit  ju- 
ger estre  honorables ,  advantaigeuses  et  bien  seures  pour 
elle  et  pour  sa  couronne ,  non  toutesfoys  esloignées  de 
l'honnesteté  et  modération  qui  doibt  estre  gardée  entre 
telles  princesses,  avec  offire  que  vous  les  feriez  accomplyr; 
dont  estimiez  que,  non  seulement  il  vous  estoit  meinten- 
nant  faict  tort  d' estre  rejette  et  reffuzé  là  dessus,  mais 
encores  grand  injure ,  de  ce  que ,  sans  respect  de  voz  of- 
fres et  remonstrances ,  elle  avoit  conuneucé  de  procéder 
par  la  force ,  de  fère  le  gast ,  de  brusler ,  de  raser  les 
maysons  des  gentishommes  et  usé  de  toutes  voyes  d'hos- 
tillité  dans  l'Escoce  ;  que  pourtant ,  oultre  ce  que  je  luy 
avois  dict,  par  voz  lettres  du  xij^  d'avril,  je  n'obUasse 

rien  de  ce  que  je  verroys  par  voz  présentes ,  du  iiij^  de 
may ,  estre  de  vostre  intention  de  prier  et  exorter  la  dicte 
Dame  qu  au  nom  de  vostre  commune  amytié,  et  de  la  paix, 
alliance  et  confédération  d'entre  Yoz  Majestez  et  vos  cou- 
ronnes ,  elle  yoUust  retirer  ses  forces  hors  du  dict  pays  et 
n'en  y  plus  envoyer  ;  et  que  je  vous  résolusse  promptement 
de  ce  qu  en  aurez  à  espérer ,  et  en  quelle  voUonté  je  pou* 
vois  cognoistre  qu'elle  estoit  meintennant  envers  la  liberté 
et  restitution  de  la  Royne  d'Escoce,  parce  que,  allantz 
ses  affères  de  mal  en  piz ,  vous  commanciez  de  cognoistre 
qu'il  vous  falloit  désormais  prendre  les  dilays ,  dont  l'on 
luy  usoit ,  pour  manifestes  reffuz  ;  et  que  vous  me  tanciez 
bien  fort  de  quoy  je  vous  avois  longuement  entretenu  sur 
les  bomies  parolles  de  la  dicte  Dame  ;  et  qu'en  lieu  de  la 
modération  que  je  vous  avois  promiz  d'elle  envers  la  Royne 
d'Escoce,  vous  voyez  qu'il  n'avoit  succédé  qu'ung  grand 
conmiancement  de  guerre  ;  que  meintennant  elle  me  met- 
toit  encores  en  une  plus  grand  pepe  commant  vous 
pouvoir  satisfaire  sur  ce  que,  de  nouveau,  j' avois  entendu 
qu'elle  avoit  envoyé  deux  mille  harquebouziers  au  comte 
de  Morthon  jusques  à  Lislebourg  ;  en  quoy  je  la  prioys  de 
considérer  que ,  puysqu'elle  avoit  ainsy  baillé  son  secours 
aulx  ennemys  de  la  Royne  d'Escoce ,  avec  lesquelz  elle 
n'a  nulle  confédération,  que  vous  estimeriez  vous  estre 
beaucoup  plus  loysible  de  bailler  le  vostre  aulx  amys  de 
la  dicte  Dame,  laquelle  vous  estoit  très  estroictement 
alyée  ;  et  que  je  ne  sçavois  si  de^jà  il  y  avoit  des  compai- 
gnies  embarquées,  et  que  pourtant  je  luy  voulois  bien  fère, 
de  rechef,  la  mesmes  instance  que  dessus  de  vouloir  re- 
tirer ses  dictes  forces  affin  de  ne  vous  contraindre  d'user 
de  plus  grandz ,  extraordinaires  et  violantz  remèdes ,  que 

\om  ne  vouliez x'ssayer  en  choses  qu'ussiez  jamais  à  dé- 
meller  avec  elle . 

La  dicte  Dame ,  se  trouvant  en  grand  perplexité  de  ce 
propos,  m'a  respondu  que,  despuys  ma  précédante  au- 
dience ,  elle  avoit  toutjour  estimé  que  son  armée  seroit  re- 
tirée a  Barvyc,  et  me  pouvoit  jurer  que  de  ceste  segonde 
entreprinse  il  n'y  avoit  que  vingt  quatre  heures  qu'elle  en 
avoit  receu  l'advis  par  le  comte  de  Sussex  ;  qui  luy  man- 
doit  qu'il  avoit  esté  contrainct  d'en  user  ainsy ,  parce  que 
le  duc  de  Chastellerault  avoit  retiré  les  rebelles  d'Angle- 
terre, et  les  avoit  introduictz  au  propre  conseil  d'Escoce , 
et  ne  luy  avoit  jamais  voUu  fère  aulcune  bonne  responce  , 
ou  de  les  randre ,  ou  de  les  habandonner  ;  et  que  pour- 
tant vous ,  Sire ,  ne  debviez  trouver  mauvais  qu'elle  pour- 
suyvît  par  dellà  une  entreprinse  qui  touchoit  tant  à  son 
honneur. 

Je  luy  ay  toutjour  grandement  incisté  de  retirer  ses  dic- 
tes forces,  et  qu'au  reste  elle  poursuyvyst  la  reddition  de 
ses  dicts  rebelles  par  une  aultre  meilleure  sorte  de  quel- 
que honneste  traicté  avec  la  dicte  Royne  d'Escoce;  sur 
quoy  elle  m'a  bien  dict  beaucoup  de  bonnes  paroUes,  mais 
non  qu'elle  ne  l'ayt  ainsy  lors  voUu  accorder  :  de  quoy  es- 
tant sur  l'heure  entré  en  conférance  avec  les  seigneurs 
de  son  conseil,  avec  remonstrance  des  inconvénians  qui 
s'en  pourroit  ensuyvre,  j'ay  esté,  le  jour  après,  contre- 
mandé  de  la  dicte  Dame  pour  me  trouver  de  rechef  avec 
eulx  ;  avec  lesquelz  j'ay  enfin  arresté  les  choses  que  Vos- 
tre  Majesté  verra  par  ung  mémoire  à  part,  lesquelles  m'ont 
esté  après  confirmées  par  la  dicte  Dame  ;  et  Vostre  Ma- 
jesté aussi,  s'il  luy  playt,  les  confirmera  :  et  je  mettray 
peyne  qu'il  en  sorte  quelque  bon  ellect,  bien  que  j'entendz, 

Sire,  que,  nonobstant  cella,  la  dicte  Dame  a  ordonné  sor- 
tir promptement  six  de  ses  grandz  navyres,  avec  douze 
centz  hommes  dessus,  pour  garder  la  mer;  par  ce,  à  mon 
adviz,  que  son  ambassadeur  Ta  certainement  advertye  qu'il 
y  a  des  gens  toutz  prestz  en  Bretaigne  pour  passer  en  Es- 
coce;  et  elle  vouldroit  bien  que  ceste  démonstration  les  re^ 
tînt.  Sur  ce,  etc.         Ce  xxvii«  jour  de  may  1570. 

CERTEHV  accord  FAICT  avec  la  ROYNE    ]>* ANGLETERRE 

et  avec  les  seigneurs  de  son  conseille  touchant  les  choses  d'Escoce,  du  dict  jour.. 

L'ambassadeur  de  France  a  dict  à  la  Royne  d'Angleterre  que  le 
Roy,  son  Maistre,  la  prie  et  Texorte,  au  nom  de  leur  commune  amy- 
tié  et  de  la  bonne  paix,  alliance  et  confédération,  qui  est  entre  eulx  et 
leurs  couronnes ,  qu'elle  veuille  retirer  ses  forces  hors  d'Escoce ,  et 
n'en  y  envoyer  plus  d'aultres;  et  que  le  Roy,  son  dict  Maistre ,  luy 
commande  de  le  résouldre  promptement  en  qiioy  il  en  doibt  de- 
meurer, et  en  quoy  il  doibt  demeurer  de  l'intention  qu'il  peult 
cognoistre  qu'a  meintennant  la  dicte  Royne  d'Angleterre  vers  la 
liberté  et  restitution  de  la  Royne  d'Escoce,  parce  que ,  voyant  aller 
les  affëres  de  la  dicte  Dame  toujours  de  mal  en  piz ,  il  commance 
désormais  de  prendre  les  dilays ,  qu'on  use  vers  elle,  pour  manifestes 
reffuz  ; 

Et  que  nul  ne  doibt  trouver  estrange,  s'il  prend  ainsy  à  cueur  ceste 
matière  ;  car  il  y  va,  d'ung  costé,  de  la  conservation  del'amytié  de  la 
dicte  Royne  d'Angleterre ,  sa  bonne  sœur,  qui  est  une  chose  qu'il 
estime  estre  de  grande  conséquence  pour  luy  et  d'une  grande  imr 
portance  pour  son  royaulme  ;  et ,  de  l'aultre ,  de  la  protection  et 
deffance  de  la  Royne  d'Escoce ,  sa  belle  sœur ,  de  laquelle  il  n'y  a 
celluy  qui  ne  voye  combien  il  touche  à  sa  réputation  et  à  l'honneur  de 
sa  couronne ,  et  combien  il  est  abstraint  par  grandes  obligations  de 
nullement  l'abandonner. 

Sur  quoy  la  dicte  Royne  d'Angleterre,  ayant  faict  aucunes  respon- 
ces  sur  Theore  au  dict  ambassadeur,  elle  luy  a,  le  jour  d'après,  faict 
dire  par  les  seigneurs  de  son  conseil ,  et  encores  despuys  elle  mes- 
mes  le  luy  a  confirmé  de  sa  parolle ,  que ,  pour  satisfère  au  désir  du 
Roy,  son  bon  frère,  elle  trouve  bon  qu'il  soit  envoyé  ung  gentil- 
homme de  qualité  devers  le  duc  de  Chastellerault  et  devers  ces  aul- 

très  seigneurs  Escouçoys,  qui  tiennent  le  party  de  ia  Royne  d'Es- 
coce,  pour  leur  dire  que,  sHlz  veulent  rendre  les  fugitifz  d'Angle- 
terre ou  bien  les  habandonner,  ou  bien  les  retenir  pour  en  rendre 
tel  compte,  comme  sera  porté  par  le  tretté  qni  se  fera  entre  elle  et  la 
Royne  d'ËScoce,  qu'elle  est  contante  de  retirer  toutes  ses  forces  hors 
du  dict  pays  d'Escoce  ; 

Et,  en  ce  que  le  dict  duc  de  Chastellerault  et  les  siens,  et  pareil- 
lement le  comte  de  Morthon  et  cenix  de  son  party,  se  désarmeront 
d*ung  oosté  et  d'aultre ,  et  que  toute  hostillité  cessera  dans  le  dict 
pays  et  entre  les  deux  royaulmes  d'Angleterre  et  d'Escoce  ; 

A  la  charge  aussi  que ,  si  le  Roy,  avant  que  ces  choses  soient 
acomplyes,  avoit  de  sa  part  desjà  envoyé  ou  faict  passer  de  ses  for- 
ces en  Escoce,  la  dicte  Dame  ne  veult  estre  tenue  d'observer  ce  des- 
sus, sinon  que  le  dict  Roy  Très  Cbrestien  les  vollût  révoquer,  auquel 
cas  elle  révoquera  pareillement  les  siens  j 

Et  que  M' l'évesque  de  Hoz  nommera  à  M«  Cecille  le  gentilhomme 
quelaRoyne^  sa  Mestresse,  vouldra,  pour  cest  effect,  envoyer  en 
Escoce ,  affin  de  luy  bailler  saufconduict ,  et  en  donner  adviz  à 
M' le  comte  de  Sussex ,  devers  lequel  il  passera ,  et  auquel  sieur 
comte  la  dicte  Royne  d'Angleterre  mandera  d'acomplyr  ceste  sienne 
intention ,  aussitost  qu'il  aura  sceu  celle  du  susdict  duc  de  Chas- 
tellerault ; 

Et  que ,  par  le  dict  ambassadeur  de  France  et  par  l'évesque  de 
Roz ,  seront  baillées  au  gentilhomme  qui  yra  en  Escoce  leurs  lettres, 
servans  à  l'accomplissement  de  cest  afiere. 

Et ,  quant  à  la  liberté  et  restitution  de  la  dicte  Royne  d'Escoce ,  la 
dicte  Royne  d'Angleterre  promect  que ,  aussitost  qu'elle  aura  receu 
la  responce ,  que  la  dicte  Royne  d'Escoce  luy  vouldra  fère  sur  les 
choses,  qui  naguières  ont  été  trettées  par  son  ambassadeur,  l'éves- 
que de  Roz ,  avec  les  seigneurs  de  ce  conseil ,  qu'elle  y  procédera 
avec  tant  de  dilligence  qu'elle  veult  bien  que  le  Roy  Très  Ghrestien , 
son  bon  frère ,  demeure  juge  que  plus  dilligentment  il  n'y  pourroit 
estre  procédé;  et  ainsy  l'a  elle  confirmé  et  asseuré  au  dict  sieur  am- 
bassadeur ,  en  yarolle  de  Royne  et  de  princesse  chrestienne  pleyne 
de  foy  et  de  toute  vérité  ; 

Que ,  suyvant  les  choses  susdictes  le  dict  ambassadeur  escripra  au 
Roy,  son  Seigneur,  de  ne  vouloir  envoyer  de  ses  forces  en  Escoce, 
ou ,  s'il  y  en  avoit  desjà  envoyé  quelques  unes ,  qu'il  les  veuille  tout 
incontinent  révoquer. 

GXr  DÉPESCHE 

—  du  i«  jour  de  juing  1 570.  — 
(  Envoyée  exprès  jusques  à  Calais  par  Jehan  Volet.) 

ElTorU  de  l'abbé  de  DunfermUDe  pour  arrêter  Pexécation  du  traité  conclu. — 
Nouvelles  d'Ecosse.  —  Armemens  faits  eu  Angleterre.  —  Exécution  des 
Nortlion  à  Londres.  —  Espoir  que  le  duc  de  Norfollc  sera  bientôt  rendu 
à  la  liberté.  —  Nouvelles  de  la  Rochelle  et  des  Pays-Bas. 

Au  Roy. 

Sk'e,  ceulx  qui  sont  promptz  de  nayre  toiitjoiir  à  la 
Royne  d'Escoce,  voyantz  que  la  négociation  que  je  faisois 
pour  elle  commançoyt  de  succéder ,  se  sont  esforcez  d' intro- 
duire l'abbé  de  Domfermelin  pour  m'y  donner  empesche- 
ment;  lequel,  n'ayant  aporté  qu'une  simple  lettre  à  la 
Royne  d'Angleterre  pour  créance,  ni  pour  toute  aultre 
sienne  instruction  qu'ung  seul  blane  de  ceuk  qui  l'ont  en- 
voyé ,  affin  d'estre  remply  icy  par  l'adviz  de  deux  de  ce 
conseil ,  il  a  vifvement  incisté  à  la  dicte  Dame,  que ,  suy- 
vant  sa  vertueuse  dellibération  et  ses  promesses ,  elle  voliût 
recepvoir  le  jeune  Roy  d'Escoce  en  sa  protection  et  le 
defiandre  de  la  main  meurtrière ,  qui  naguières  a  faict  mou- 
rir le  père,  et  bientost  après  l'oncle;  et  que  meintennant 
elle  veuille ,  par  son  authorité  ou  par  ses  forces ,  fère  aprou- 
ver  les  décrectz  qui,  durant  le  gouvernement  du  dict  oncle, 
ont  esté  faictz,  tant  en  faveur  du  dict  jeune  Roy  que  pour 
l'estaMissement  de  la  nouvelle  religion  en  son  royaulme; 
et  qu'à  cest  effect  elle  envoyé  réprimer  les  Amilthons,  les- 
quels s'esforcent  d'infirmer  deux  si  bonnes  causes,  et  sont 
proprement  ceulx  qui  ont  receu  ses  rebelles;  et  qu'au  con- 
traire elle  haste  son  secours  à  ceulx  qui  soubstiennent  l'une 

et  Taultre,  qui  n'ont  onques  consenty  de  les  recepvoir;  et 
que  beaucoup  d'honneur  et  de  réputation  à  elle,  grande 
seureté  à  son  estât  et  couronne ,  perpétuel  establissement 
en  la  religion  par  toute  ceste  isle ,  et  ung  très  grand  prof- 
fict  et  accommodement  en  toutz  ses  adores  s'en  ensuyvra , 
sans  que ,  en  l'exécution  d'une  si  glorieuse  et  utille  entre- 
prinse,  il  s'y  voye  aulcun  dangier,  et  bien  fort  peu  de  diffi- 
culté. Nonobstant  lesquelz  artiffices,  la  dicte  Dame  n^a  layssé 
de  fère  confirmer ,  par  le  marquis  de  Norampton  et  par  le 
comte  de  Lestre,  à  l'évesque  de  Roz ,  les  mesmes  choses 
qu'elle  m'avoit  accordées  et  qui  estoient  arrestées  entre 
nous;  dont  sonunes  après  à  les  effectuer.  Et  cependant  est 
arrivée  la  responce  de  la  Royne  d'Escoce ,  sur  les  ouvertu- 
res que  ceuk  de  ce  conseil  avoient  naguières  faictes  au  dict 
évesque ,  lequel  a  demandé  là  dessus  audience  de  la  dicte 
Royne  d'Angleterre,  qui  ne  la  luy  a  reffuzée  ;  et  aussitost 
que  j'auray  entendu  ce  qu'y  sera  tretté ,  je  ne  fauldray 
d'en  donner  adviz  à  Vostre  Majesté. 

J'entendz  que  les  Anglois,  qu'on  a  envoyez  au  comte  de 
Morthon,  sont  arrivez  à  Lislebourg  sans  aulcun  rencontre , 
et  qu'ilz  se  tiennent  là  sans  fère  grandz  actes  d'hostiUité,  et 
que  le  chasteau  de  Lislebourg  ne  respond  rien  à  la  ville , 
seulement  les  lairs  de  Granges  et  Ledinthon  se  tiennent 
dedans  avec  quelques  aultres  Escouçoys ,  qu'ilz  y  ont  miz 
de  renfort;  que  le  duc  de  Ghastellerault  est  à  Glasco ,  avec 
bonne  troupe  des  siens,  lequel  soubstient  fermement  l'an- 
thorité  de  la  Rope,  sa  Mestresse;  et  que  les  comtes  d'Ar- 
guil  et  d' Honteley  s'en  sont  retournez  pour  s'establyr  de  mes- 
mes  en  leurs  quartiers.  Quant  à  l'aprest  des  six  navyres  de 
ceste  Royne,  il  se  continue,  et  de  deux  davantaige,  qui  sont 
huict  en  tout  des  plus  grandz,  pour  les  fère  sortir  en  mer  du 

premier  jour  avec  deux  mil  hommes ,  si  ne  trouvons  moyen 
de  les  arrester  ;  mais  j'y  feray  tout  ce  qu'il  me  sera  possible. 

Yendredy  dernier  estantz  trois  gentishommes  de  bonne 
qualité  du  North,  qui  s'apelloient  les  Northons,  condampnez 
à  mort  comme  coulpables  de  la  dernière  ellévation ,  ainsy 
qu'on  lestiroit  de  la  Tour  pour  les  mener  ausuplice,  le  secré- 
taire Gecille  survint  en  diUigence ,  qui  fyt  surceoyr  l'exé- 
cution, et  parla  à  eux,  et  estime  l'on  qu'il  espéroit  trouver 
en  leur  dernière  déposition  quelque  vérification  contre  la 
Royne  d'Ëscoce ,  et  contre  le  duc  de  Norfolc ,  mais  ilz 
n'ont  rien  dict  :  et  le  lendemain  les  deux  ont  esté  exécutez. 
Il  semble  qu'il  se  commance  d'ouvrir  des  expédians  pour 
la  liberté  du  dict  duc,  auquel  trois  de  ce  conseil  sont  desjà 
ordonnez  pour  aller  après  demain  parler  à  luy  ;  et  son  filz 
aysné  ,  le  comte  de  Sureth ,  est  arrivé  despuys  huict  jours  , 
qui  est  venu  trouver  le  comte  d'Arondel  son  grand  père 
maternel.  Quelcun  a  bien  osé  entreprendre  d'aposer  sur 
la  porte  de  l'évesque  de  Londres  une  bulle  du  Pape'  con- 
tre la  Royne  d'Angleterre,  mais  on  Ta  incontinent  ostée, 
et  faict  on  grand  diUigence  de  descouvrir  d'où  elle  est  ve- 
nue; mais  pour  donner  entendre  au  peuple  que  c'est  quel- 
que aultre  chose ,  l'on  a  imprimé  un  aultre  placart. 

L'on  commance,  despuys  ma  dernière  audience ,  d'avoir 
quelque  meilleure  espérance  de  la  conclusion  de  la  paix  de 
vostre  royaulme  qu'on  ne  faisoit  ;  et  aussi  ung  certain  mes- 
sagier ,  qui  est  naguière  venu  de  la  Rochelle ,  semble  le 
confirmer,  bien  qu'on  dict  qu'il  a  esté  long  temps  en  mer. 


*  Cette  bulle ,  en  date  du  25  février  1570,  déclarait  Elisabeth  hérétique  et 
schismatique  ^  et  relevait  ses  st^ets  du  serment  d'obéissance.  La  publication 
qui  en  fut  faite  à  Londres  causa  le  supplice  de  Felton ,  mis  à  mort  le  8  août 
suivant.  Elle  est  rapportée  en  entier  par  Gamdbn  ,  année  1570. 


—  474  - 

Je  mettray  peyne  d'entendre  ce  qu'on  publiera  de  la  dépes* 
che  qu'il  aporte,  et  d'une  aultre  qui  est  freschement  arrivée 
du  comte  Pallatin,  pour  vous  donner  adviz  de  toutes  deux  par 
mes  premières.  Lesdepputez  de  ceste  ville,  qui  sont  revenuz 
de  Flandres,  ont  esté  desjà  ouys  de  leur  Royne,  et  puys  en 
son  conseil;  ilz  ont  remonstré  les  difficultez  qui  s'ofl&^nt  en- 
cores  sur  le  faict  de  ces  deniers  et  merchandises  arrestées , 
et  a  esté  remiz  de  leur  fère  responce  d'icy  à  huict  jours ,  à 
cause  des  affères  d'Escoce;  ce  qui  me  faict  juger  que,  sellon 
qu'ilz  pourront  accommoder  les  ungs,  ilz  vouldront  reigler 
les  aultres.  Tant  y  a  qu'ilz  pensent  que,  pour  le  bonsuccez 
que  le  Roy  d'Espaigne  commance  d'avoir  contre  les  Mores, 
le  duc  d'Alve  se  rend  meintennant  pins  di£Bcile  à  cest  ac- 
cord. Sur  ce ,  etc.  Ce  i*''  jour  de  juing  1570. 


cxir  dëpësghe 

—  du  T«  jour  de  juing  1570. — 

(  Envoyée  exprès  jusques  à  Calais  par  Nycolas  de  U  PaiUe.  ) 

Héskation  du  conseil  d'Angleterre  à  asturer  Texécution  du  traité  conclu.  — 
Résolution  prise  par  la  reine  de  le  maintenir.  —  Audience  accordée  par 
Elisabeth  à  l'évéque  de  Ross. 

Au  RoY. 

Sûre ,  premier  que  le  comte  de  Sussex  ayt  sceu ,  ou  au 
moins  premier  qu'il  ayt  peu  fère  sçavoir  au  capitaine 
Drury  à  Lislebourg,  l'accord  d'entre  la  Royne  d'Angle- 
terre et  moy,  touchant  retirer  les  Anglois  hors  d'Escoce, 
icelluy  Drury  avoit  desjà  envoyé  sommer  le  duc  de  Chas- 
tellerault  et  ceulx  de  son  party ,  qui  estoient  au  siège  de 
Glasco,  de  luy  randre  les  fugitifz  d'Angleterre^  ou  bien 
de  les  habandonner,  et  surtout  de  luy  donner  paroUe  de 

ne  recepyoir  aulcuns  estrangiers  dans  le  pays.  A  quoy  luy 
estant  baillé  pour  responce  par  le  secrétaire  Ledinthon , 
qui  eut  charge  de  la  luy  fère ,  qu'ilz  n'estoient  prestz  ny 
de  randre  les  fugitifz ,  ny  de  refluzer  aulcun  secours  es- 
trangier ,  ains ,  si  lés  Fraiiçoys  ne  venoient  bientost  que 
luy  mesmes  lesyroit  quéryr,  le  dict  Drury  avec  ses  An- 
glois ,  et  le  comté  de  Morthon  avec  un  nombre  d'Escou- 
çoys  du   contraire  party,    ont  marché  jusques-  au  dict 
Glasco ,  là  où  ne  les  ayant  le  dict  duc  attanduz ,  ilz  ont 
estimé  qu'ilz  pourroient  exécuter  d'aultres  plus  grandes  en- 
treprinses,  s'ilz  passoient  plus  avant  vers  Dombertran. 
Mais  estant,  sur  ce  poinct,  arrivé   au  dict  de  Sussex 
Tadvertissement  de  l'accord ,  il  Ta  incontinent  envoyé  no- 
tiffier  au  dict  Dmry,  affin  d'arrester  son  progrès;  et  néant- 
moins  parce  que,  par  une  dépesche  du  mesme  jour ,  il  a 
escrit  à  sa  Mestresse  que  les  siens  avoient  commancé  de 
bien  fère  à  Glasco ,  et  que  despuys  ilz  s'estoient  achemi- 
nez à  Dombertrand,  et  qu'en  mesmes  temps  ce  que  je 
vous  ay  mandé ,  Sire ,  de  la  bulle  du  Pape  estoit  advenu , 
et  aussi  que  de  France  l'on  maudoit  y  avoir  plus  grande 
aparance  de  guerre  que  de  paix,  la  dicte  Dame  a  cuydé 
délaysser  toutz  nos  bons  propos  d'accord  pour  retourner 
à  celluy,  qu'eUe  avoit  auparavant,  de  continuer  la  guerre 
en  Escoce  ;  mais  j'avois  desjà  sa  promesse  si  expresse  du 
contraire ,  et  le  fondement  avoit  esté  miz  si  bon  aulx  bon- 
nes dellibératiiHis ,  que  les  mauvais  n'ont  peu,  pour  ce 
coup ,  remettre  sur  les  mauvaises ,  dont  avons  tant  faict 
qu'il  a  esté  résolument  escript  au  dict  de  Sussex  d'a- 
complyr  icelluy  accord,  quant  de  l'aultre  costé  l'on  l'ac- 
comfdyra.  Bien  luy  a  esté  mandé  qu'il  ayt  à  entretenir 
toutjoiffs  ses  troupes  en  estât  de  la  frontière ,  de  peur  de 


—  176  — 

la  descente  des  Françoys ,  comme  de  mésmes  a  esté  or- 
donné icy  que,  pour  encores,  les  graodz  nayyres  ne  partent 
point ,  mais  que ,  pour  la  mesmes  peur  du  passaige  des 
Françoys,  l'on  les  tiegne  toutz  prestz  à  la  voyle;  et  les 
seigneurs  de  ce  conseil  ont  mandé  à  Tévesque  de  Roz  et  à 
moy  qu'on  avoit  desjà  bien  advancé  de  satisfère  de  leur 
part  aulx  choses  promises,  et  qu'à  nous  touchoit  meinten- 
nant  de  dilligenter  l'exécution  du  surplus. 

Cependant  le  dict  évesque  a  esté  admiz  à  la  présance 
de  la  dicte  Dame ,  laquelle  toutesfoys  ne  l'a  receu  sinon 
cérémonieusement  et  assés  sévèrement ,  en  présence  de 
ceulx  de  son  conseil,  à  cause  des  souspeçons  auparavant 
conceues  contre  luy  ;  mais  après  qu'en  se  purgeant  fort 
honnorablement ,  il  a  heu  tout  librement  confessé  qu'il 
avoit  une  seule  foys ,  et  non  plus ,  ouy  ung  messaige  du 
comte  de  Northomberland ,  qui  luy  ofTroit  de  mettre  la 
Royne  sa  Mestresse  en  liberté ,  et  de  la  ramener  eti  son 
royaulme,  pourveu  qu'on  luy  fomyst  de  l'argent,  auquel 
il  avoit  respoudu  que  sa  Me&tresse  ne  vouloit  partir  d' An- 
gleterre sans  le  gré  et  bonne  grâce  de  la  Royne  sa  bonne 
sœur,  ny  elle  n' avoit  point  d'argent  pour  luy  envoyer;  et 
qu'il  a  eu  offert  qu'au  cas  qu'il  se  peult  jamais  vérifBer 
nulle  aultre  pratique  contre  luy  avec  ceulx  du  North,  qu'il 
renonçoyt  à  toutz  ses  privilèges  d'ambassadeur,  d'évesque, 
et  d'estrangier ,  et  de  son  saufconduict ,  pour  se  soubzmet- 
tre  aulx  extrêmes  punitions  des  plus  rigoureuses  loix  de 
ce  royaulme,  la  dicte  Dame  a  monstre  qu'elle  en  demeu- 
roit  satisfaicte;  et  l'ayant  tiré  à  part,  areceù  fort  hu- 
mainement de  ses  mains  les  lettres  que  la  Royne  d'Escoce 
luy  escripvoit ,  et  a  commancé  de  trotter  privéement  et 
fort  familièrement  sur  icelles  avec  luy ,  de  sorte  que ,  se 

raportant  ceste  négociation  aulx  miennes  trois  précédan- 
tes, ung  chacun  juge  que  la  chose  s'en  va  si  bien  achemi- 
née ,  qu'il  s'en  peult  espérer  ung  assés  prochain  et  assés 
bon  succez. 

Je  mettray  peyne,  Sire,  de  vous  expéciffier  par  mes 
premières  les  poinctz  et  particullaritez  où  l'on  en  est  mein- 
tennant,  et  adjouxteray  seulement  icy  que  les  seigneurs 
du  dict  conseil  sont  en  ceste  ville  pour  adviser  de  quelque 
expédiant  avecques  les  marchantz,  touchant  l'acconmiode- 
ment  des  différandz  des  Pays  Bas  ;  et  aussi  pour  veoir 
conmie  il  faudra  procéder  sur  le  faict  de  la  bulle  du  Pape, 
ayant  esté  l'adviz  d'aulcuns  qu'on  debvoit  purger  et  exa- 
miner par  sèrement  là  dessus  les  principaulx  Catholiques  de 
ce  royaulme,  et  procéder  tout  incontinent  contre  ceulx 
qui  se  trouveront  ou  coulpables,  ou  attainctz  du  faict,  par  la 
rigueur  des  loix  mareschalles  ^ ,  qui  portent  condempnation 
de  mort  sans  figure  de  procès;  mais  j'entendz  que  la  pru- 
dence de  la  dicte  Dame  ne  leur  a  acquiescé,  laquelle  ne 
s'est  voUue  esloigner  des  conseilz  des  modérez ,  qui  la  per- 
suadant de  n'offancer  les  Catholiques  qui  luy  sont  obéys- 
santz.  Sur  ce,  etc. 

Ce  V*  jour  de  juing  1570. 

*  C'est-à-dire ,  les  lois  martiales.  Voyez  Du  Gange  au  mot  MarescaUialis, 
tom.  IV,  col.  543. 

* 

CXIir  DÉPESGHE 

—  Anxp  jour  de  jvâng  1 570.  — 
(Envoyée  exprès  jusqnes  à  la  court  par  le  S' de  Vassal.) 

L'Évéque  de  Ross  inis  en  entière  liberté.  —  Négociation  pour  le  rétablisse- 
ment de  Marie  Stuart;  conditions  proposées  par  Elisabeth.  — Espoir  de 
l'ambassadeur  que  le  traité  pourra  se  conclure  prochainement ,  et  de- 
mande d'instruction  à  ce  sujet  —  Même  espoir  que  la  liberté  sera  bientôt 
rendue  au  duc  de  Norfolk  ;  che£i  d'accusation  sur  lesquels  II  a  été  tenu  de 
s'expliquer.  —  Affaires  des  Pays-Bas;  grand  armement  fait  en  An^eterre, 
où  l'on  craint  une  entreprise  de  la  part  du  duc  d'Albe.  7-  Mémoire.  Condi- 
tions que  Pon  dit  être  offertes  par  la  reine  de  Navarre  pour  la  pacification 
de  France.— Affaires  d'Ecosse.  —  État  delà  négodatton  dans  les  Pays- 
Bas.  —  Sollicitations  faites  auprès  d'Elisabeth  pour  obtenir  la  liberté  du 
duc  de  Norfolk^  —  Mémoire  secret.  Bétails  circonstanciés  de  toutes  les  dis- 
cussions qui  ont  déterminé  le  conseil  d'Angleterre  à  se  déclarer  pour  le 
maintien  de  la  paix  avec  la  France.  — Intrigue  de  ceux  du  parti  contraire , 
afin  d'empêcher  cette  décision. 

Au  Roy. 

Sire,  pour  s'aquitter  la  Royne  d'Angleterre  de  la  pa- 
rtie, qu'elle  m'avoii  donnée,  qu'aussitost  qu'elle  auroît  re- 
ceu  une  responce,  qu'^e  attmdoit  de  la  Royne  d'Escoce, 
elle  procèderoit  au  faict  de  sa  restitution  avec  tant  de  dilli- 
gence ,  que  Yostre  Maj^té  jugeroit  qu'avec  plus  grande 
ne  se  pourroit  fère,  elle  a  desjà  f<»rt  amplement  traitté,  avec 
M*"  l'évesque  de  Roz,  des  moyens  et  expédians  qu'elle 
veult  estre  suyviz  en  cella ,  et  des  seuretez  et  condicions 
qu'elle  désire  luy  estre  gardées.  A  quoy  le  sieur  évesque 
ne  luy  a  contradict  en  rien ,  ny  ne  luy  a  rien  refluzé  ;  mais 
luy  ayant  monstre  les  choses  qui  en  ceUa  se  pourroient 
trouver  faciOes  ou  difficiles,  elle  a  monstre  de  ne  se  res- 
traindre  tant  aulx  plus  difficiles ,  qu'elle  ne  se  veuille  bien 
acconunoder  à  celles  qui  seront  en  la  puyssance  de  la  Rope 
d'Escoce  d'acomplyr;  et  ainsy  elle  a  ottroyé  au  dict  sieur 

évesque  sa  pleyne  liberté,  avec  licence  d'aller  conférer  li- 
brement avec  sa  Mestresse  ;  lequel  desjà  Test  allée  trou-^ 
ver,  et  a  emporté  ung  bien  ample  saufconduict  pour  en^ 
voyer  les  sires  de  Leviston  ou  de  Bethon  en  Escoce ,  aflBn 
d'exécuter  ce  qui  a  esté  arresté,  entre  la  (Ucte  Dame  et 
moy ,  de  retirer  les  siens  hors  du  pays. 

J'estime ,  Sire,  que  le  dict évesque  de  Roz  aura  escript 
toute  sa  dernière  négociation  à  M' l'archevesque  de  Glasco 
pour  la  fère  entendre  à  Yostre  Majesté,  qui  sera  cause 
que  je  ne  vous  toucheray  icy  les  particularitez  d'icelle  si- 
non en  ce  qu'il  a  semblé  que  la  dicte  Dame  vouloit  fort 
incister  d'avoir  le  Prince  d'Escoce  en  ses  mains;  et  qu'il 
fût  envoyé  par  Yostre  Majesté  aulcuns  des  parans  de  la 
Royne  d'Escoce  à  estre  icy  quelque  temps  ostaiges,  pour 
l'observance  des  choses  qui  seront  promises;  et  que  la  li- 
gue se  conclût  offancive  et  defifoncive  entre  l'Angleterre 
et  r Escoce.  Mais  j'espère,  Sire,  qu'elle  seccmtautera  à 
moins  ;  et  affin  que  aukune  longueur  n'y  puysse  venir  de 
nostre  costé ,  le  dict  sieur  évesque  m'a  très  expressément 
requis  de  suplier  très  humblement  Yostre  Majesté  qu'il 
vous  playse  m' envoyer,  par  ce  mesme  gentilhomme  présent 
porteur  ,  ung  pouvoir  ample  pour  assister  en  vostre  nom 
au  traitté  qui  se  fera  ;  lequel ,  pendant  que  les  choses  se 
m<mstrent  en  assés  bonne  disposition ,  il  estime  estre  très 
nécessaire  de  conclurre  sans  délay,  ou  aultrement  il  y 
courra  ung  manifeste  daogier  d'en  pefdre  pour  jamais  l'oc- 
casion. Mais,  par  mesme  np^oyen,  il  sera  vostre  bon  pkiy- 
sir,  Sire,  de  m' envoyer  une  particullière  instruction  des 
poinctz  où  vous  desires  que  cest  aSère  se  réduise  pour 
vostre  service,  affin  que  vostre  intention  soit  (s'il  m'est 
possible  )  toute  la  règle  de  ce  qui  s'y  fera. 

12. 

Les  affères  du  duc  de  Norfolc  seml)lent  prendre  ûn^ 
mesme  acheminement  que  ceulx  de  la  Royne  d'Escoce , 
car  la  Royne,  saMestresse,  a  enfin  envoyé  deux  de  son  con- 
seil parler  à  luy  ,  qui  ne  luy  ont  touché  que  cinq  poinctz  ; 
sçavoir  :  celluy  de.  son  mariage  avec  la  Royne  d'EScoce, 
comme  est  ce  qu'il  Ta  voit  ozé  pratiquer  sans  le  sceu  de  sa 
Mestresse  ;  celluy  d'une  lettre  qu'il  avoit  escriptè  au  comte 
de  Mora ,  où  il  disoit  avoir  passé  si  avant  au  mariage 
qu'il  ne  pouvoit  avec  son  honneur  et  conscience  s'en  reti- 
rer ;  1*0  troizième,  s'il  ne  s'en  vouloit  point  despart3fr  main- 
tennant,  sans^  jamais  y  entendre ,  sinon  avec  le  congé  de  la 
dicte  Royne  sa  Mestresse  ;  le  quatriesme  estoit  de  la  reli- 
gion, comme  souffroit  il  que  toutz  ses  principaulx  officiers 
et  serviteurs  fussent  ou  déclairez  ou  suspectz  Catholiques  ;  et 
le  cinquiesme,  quelle  seurté  vouloit  il  donner  à  la  Rope  sa  ' 
Mestresse  de  luy  demeurer  à  jamais  fidelle  et  obéyssant 
subject  et  serviteur.  A  toutes  lesquelles  choses  j'entendz 
qu'il  a  si  bien  et  sagement  respondu  que  la  dicte  Dame 
en  est  assés  satisfaicte;  et  s'espère  qu'il  sera  remiz,  du 
premier  jour ,  en  sa  mayson  de  ceste  ville ,  mais  encores 
soubz  quelque  garde,  pour  quelques  jours. 

L'espérance  de  la  paix  de  vostre  royaulme  ayde  grande- 
ment à  l'advancement  des  affères  de  l'ung  et  de  i'aultre,  et 
estime  l'on  que ,  succédant  icelle ,  tout  yra  bien  pour  eulx  ; 
mais  aussi,  si  elle  ne  se  conclod ,  aulcuns  ont  opinion  que 
cecy  n'aura  esté  qu'une  apartnce  pour  pouvoir  passer  l'esté 
'  sans  trouble,  et  qu'ilz  tremperont  encores  cest  yver  en  leurs 
accoustnmées  prysons. 

J'entendz  que  le  duc  d' Alve  mène  ceulx  cy  d'ung  grand 
artiffice  sur  l'accord  de  leurs  différantz  ;  car,  d'ung  costé, 
il  les  brave  bien  fort,  et  les.  adoulcit  encores  plus  de  l'aul- 

tre,  et  leur  donne  de  grandes  espérances  de  la  bonne  affec- 
tion que  son^Maistre  a  d'accommoder,  mieulx  que  jamais, 
leur  trafficqz  en  toutz  ses  pays;  bien  que,  ento^idant  la 
Royne  d'Angleterre  qu'aulcuns  de  ses  fugitif z  sont  passez 
devers  le  dictduc,  et  d'adirés  sont  allez  en  Espaigne,  et 
qu'on  lève  maintennant  des  gens  de  guerre  en  Flandres  , 
elle  souspeçonne  que  c'est  plustost  contre  elle  que  pour  la 
réception  de  la  Rope  d'Espaigne,  comme  l'on  en  faict  le 
semblant  ;  et ,  à  ceste  cause ,  elle  a  commandé  de  mettre 
encores  en  ordre  quatorze  de  ses  grandz  navyres,  oultre 
ceulx  qui  sont  desjà  pretz.  Sur  ce ,  etc. 

Ce  XI*'  jour  de  juing  1570. 


INSTRUCTION   AIT   S'  OE  VASSAI. 

de  ce  qu*il  fault  fère  entendre  à  Leurs  Bfa^estec ,  oultre  le  contenu  des  lettres  : 

Qu'après  que  la  Royne  de  Navarre ,  en  apvril  dernier,  eiist  expé- 
dié devers  le  Roy  les  S"  de  TelUgny  et  de  Beauvoys ,  lorsqu'ilz  ve- 
noient  du  camp  des  Princes,  et  avec  eux  le  S'  de  La  Ghassetière 
pour  adjoinct ,  elle  fit  une  dépesche  par  deçà ,  laquelle  a  esté  si  long- 
temps sur  mer,  qu'elle  n'est  arrivée  que  despuys  huict  ou  dix  jours  : 
et  par  icelle  semble  qu'on  ayt  cogiieu  que  la  dicte  Dame  inclinoit  à 
la  paix; 

Et  que  par  le  dict  La  Ghassetière  elle  ayt  faict  dire  à  part  au  Roy 
et  à  la  Royne  qu'il  ne  tiendroit  à  elle  que  la  dicte  paix  ne  se  fit , 
et  qu'elle  saplioit  Leurs  Majestez  de  vouloir  ottroyer  à  ceulx  de  la 
nouvelle  religion  Téedict  de  Fan  lxvu  ,  qu'ilz  apellent  réediet  de 
Chartres ,  et  encores  ung  presche  davantaige  en  la  prévosté  de  Paris, 
et  qii'avec  cella  elle  s'esforceroit  de  les  fère  contanter  et  de  concluiTe 
la  dicte  paix; 

Qu'aulcuns  icy  ont  esté  bien  ayses  de  ceste  disposition  de  la  dicte 
Dame,  comme  advenue  contre  leur  espérance,  car  pensoientque  les 
ministres  la  tiendroient  la  plus  destornée  de  ce  désir  qu'ilz  pour- 
roient.  Aultres  ont  estimé  qu'elle  s'est  trop  hastée  de  parler  d'icei- 
luy  éedict  de  Ghartres,  lequel  ilz  disent  estre  fort  dangereux  et  de 
nulle  seureté  ;  et  qu'il  eust  toutjours  esté  assés  à  temps  de  le  requé- 

rir,  car  les  menées  de  court  ne  permettent  qu'on  aceorde  jamais 
les  choses  ainsy  qu^on  les  demande  ;  ou  bien  attandre  que  le  Roy 
Teast  offert  de  luy  mesmes ,  et  que  eulx  l'eussent  lors  tout  libre- 
ment et  avec  humilité  recea  de  la  pure  concession  et  ottroy  de  Sa 
Majesté  ; 

Que  despuys,  ne  venant  de  France  sinon  toutjours  nouvelles  de 
continuation  de  guerre,  et  comme  le  Roy  reffuzoit  de  rendre  les  offices 
et  bénéfices  à  ceulx  de  la  dicte  religion ,  et  de  ne  payer  leurs  reytres, 
M' le  cardinal  de  Ghastillon,  désespérant  assez,  pour  ceste  cause,  de 
la  paix,  a  sollicité  plus  vifvement  que  jamais  les  choses  qui  pou- 
voient  servyr  à  se  mamtenir  et  à  maintenir  ceukc  de  son  party  en 
réputation  par  deçà,  et  à  se  procurer  toutjours  nouveaulx  crédictz 
en  Allemaigne. 

A  quoy  semble  que  Tayt  davantaige  confirmé  de  fère  la  venue 
d'ung  aultre  messagier,  qui  a  esté  dépesché  de  la  Rochelle  après 
le  retour  des  depputez  ;  lequel  a  aporté  une  forme  d'articles ,  les- 
qoélz  à  la  vérité  je  n'ay  pas  veuz ,  mais  Ton  m'a  dict  qu'ilz  contien- 
nent que  le  Roy  ottroye  pour  seureté  à  ceulx  de  la  nouvelle  religion 
la  Rochelle ,  Sanxerre  et  M0ntatd)aii ,  plus  vingt  quatre  villes  pour 
leur  exercisse ,  lesquelles  il  nommera  après  la  confection  de  la  paix  ; 
que  les  haultz  justiciers  pourront  fère  prescher  pour  eulx ,  leurs 
subjectz,  et  ceulx  qui  y  pourront  assister;  les  gentishommès,  qui 
ont  moyenne  justice ,  auront  aussi  presche  pour  eulx  et  leur  famille 
seulement  ;  que  la  vendition  des  biens  eclésiastiques  faicte  par  les 
Princes  sera  cassée  ;  les  offices  de  ceulx  de  la  dicte  religion  demeu- 
reront vanduz;  et  que  les  Princes  payeront  et  renvoyèrent  leurs 
reytres  ;  et  m'a  l'on  dict  que  desjà  l'on  a  envoyé  les  dicts  artides 
en  Allemaigne  avec  des  additions  au  marge,  qui  contiennent  les 
raysons  pourquoy  on  ne  les  peult  ainsy  accepter. 

Ung  Allemand ,  qui  naguières  est  arrivé  de  la  part  du  comte  Pal- 
latin  pour  donner  compte  à  la  Royne  d'Angleterre  de  Testât  des 
choses  de  delà ,  nomméement  de  ce  qui  se  présume  de  la  diette  et 
des  nopces  du  prince  Cazimir  son  filz,  dict  que,  parce  que  les  levées  du 
Roy  en  Allemaigne  ne  passent  en  avant,  celles  des  aultres  demeu- 
rent aussi  en  suspens,  mais  qu^au  reste  elles  se  tiennent  prestes  pour 
le  besoiilg,  et  que  le  prince  d^Orange  s'est  retiré  pour  quelques  jours 
en  Testât  d'une  sienne  parente,  attandant  les  nopces  du  dict  Cazimir, 
ausqueUes  il  espère  de  pouvoir  radresser  ses  affères  ;  et  que  M'  de 
Lizy  ayant  passé  par  Helderberc,  où  il  a  séjourné  ung  jour  ou  deux, 
après  avoir  heu  quelque  petite  conférance  avec  le  dict  S' Pallatin ,  a 

prins  le  chemin  de  Genève  avec  une  troupe  de  gentiâhomipes  Fran- 
çoys  qui  vont  trouver  le  camp  des  Princes. 

Desquelles  apparences  de  guerre,  parce  que  ceulx  cy  voyent  ' 
qu^elles  ne  font  poinct  cesser  les  propos  qui  se  mènent  de  la  paix , 
et  qu^il  se  trouve  encores  des  diCBcultez  sur  Taccord  des  différandz 
des  Pays  Bas ,  ilz  deviennent  assez  irrésoluz  comme  debvoir  procé- 
der ez  choses  d'Ëscoce ,  et  craignent  bien  fort  que,  de  les  poursuy- 
vre  davantaige,  la  paix  de  France  et  la  victoire  du  Roy  d'Ëspaigae 
sur  les  Mores  i  ne  se  convertissent  en  une  guerre  sur  eulx;  ce  qui  le$ 
faict  plus  vollontiers  inclina  aulx  remonstrances  que  je  leur  fays 
là  dessus.  Et  encores  que  le  temps  et  Tocasion  pressent  bien  fort 
de  pourvoir  aulx  affères  d'Bscoce  ,  ou  aullrement  ilz  vont  incliner  à 
lapartdes  Anglois,  sans  que  les  Anglois  y  facent  plus  grand  ef- 
fort, le  mesme  temps  et  la  mesme  ocasion  néantmoins  semblent  se 
monstrer  bien  à  propos  au  Roy  pour  pouvoir  meintennant  conser- 
ver, sans  grand  coust  et  quasi  par  moyens  paysibles,  ce  que  sa  cou- 
ronne a  heu  toutjour  d'alliance  et  d'authorité  au  dictpays;  etcroy 
que  mal  ayséement  une  auUre  foys  y  pourra  il ,  sans  viollasce  et 
possible  sans  une  grande  guerre  et  à  grandz  fraiz  et  difficulté,  y  re- 
médier. 

Les  souspe^ns  ne  sont  légiers  à  ceulx  cy,  du  costé  du  Roy  d'£$- 
paigne ,  parce  que  deux  des  principaulx  hommes  dlrlande  sont  al- 
lez à  recours  à  luy,  et  luy  sont  allez  offrir  accez,  entrée  et  obéys- 
sance  pour  la  protection  de  la  religion  catholique  en  leur  pays  ;  et 
pareillement  aulcuns des  pnncipa\|(x  fugitifz  Anglois,  qui  s^estoient 
retirez  en  Ëscoce,,sont  passez  devers  le  duc  d'Alve.  A  Tocasion  de 
quoy,  le  comte  de  Lestre  a,  despuys  dix  jours,  faict  fère  une  plaincte 
à  M'  Tambassadeur  d'£spaigne  de  ce  qu*on  recepvoit  les  rebelles  de 
ce  royaulme  en  Flandres;  et  il  a  respondu  qu'il  n'en  sçavoit  rien, 

*  Cette  victoire  se  rapporte  aux  avantages  obtenus  par  don  Juan  sur  les 
Maures  d*JEspagne,  qui  s'étaient  soulevés  en  1569.  Il  s'agit  plus  particulière- 
ment ici,  soit  du  combat  devant  Finiit ,  qui  entraîna  le  pillage  de  la  ville  (  lin 
avril  1570) ,  soit  du  combat  livré  dans  les  montagnes  de  Baza  et  de  Filabres 
dans  les  premiers  jours  de  mai  1570.  Ces  victoires  furent  immédiatement  sui- 
vies d'un  traité  conclu  avec  Abaqui ,  l'un  des  principaux  chefs  des  révoltés , 
qui  se  rendit  auprès  de  Don  Juan,  le  19  mai,  et  fit  le  lendemain  sa  sou- 
mission solennelle.  Cependant  la  guerre  continua  quelque  temps  encore,  par 
suite  de  la  résistance  d'Aben-Âboo,  qui  s'était  fait  proclamer  roi  d'Andaloiaie, 
sous  le  nom  de  Huley-Abdala ;  elle  ne  finit  qu'au  mois  de  novembre  suivant, 
après  qu'Aben-Aboo  eut  été  tué  par  Seniz,  autre  chef  des  Mores,. 

mais  qu^il  ne  fèsoit  double  quHh  ne  fussent  bien  receuz  ez  terres  du 
Roy  Catholique,  puysqu'ilz  estoient  chassez  pour  estre  Catholiques, 
mais  que  ce  ne  seroit  pour  y  mener  rien  par  armes  contre  la  Royne 
d'Angleterre. 

Or,  en  ce  qui  concerne  les  diiférandz  des  Pays  Bas,  il  a  esté  bien 
près  d'y  mettre  ung  bon  accord,  carie  duc  d'Alve  en  a  faict  toutes 
les  démonstrations  du  monde  ;  et  en  mesme  temps  est  advenu  par 
des  intelligences ,  que  la  Royne  d*Angleterre  a  en  Flandres  ,  qu'on 
luy  a  faict  veoir  la  coppie  d'une  lettre  que  le  Roy  d'Ëspaigne  es- 
cripvoit  au  dict  duc ,  par  laquelle  il  luy  mandoit  de  regaigner,  par 
toutz  les  moyens  qu'il  pourroit,  l'amytié  de  la  Royne  d'Angleterre 
et  des  Anglois;  dont  ilz  estiment  qi^e  la  difiGlculté ,  qu'il  sentoit  lors 
en  la  guerre  des  Mores ,  le  faisoit  parler  ainsy ,  et  qu'à  ceste  heure 
ayant  quelque  bon  succez  en  icelle ,  il  se  veult  tenir  plus  ferme  sur 
la  restitution  des  prinses. 

Sur  laquelle  restitution  icelluy  duc^  à  l'arrivée  des  dicts  commis- 
saires,  leur  a  dict  que  la  demande,  qu'ilz  estoient  venuz  fère  des 
biens  des  Anglois ,  estoit  très  raysonnable  ;  mais  que  celle  des  sub- 
jectz  du  Roy,  son  Maistre,  qui  demandoient  pareillement  d'avoir  les 
leurs,  n'avoit  moins  de  rayson,  et  qu'il  failloit  venir  à  une  mutuelle 
satisfaction  des  deux  costez.  Et  néantmoins,  s'estant  puys  après 
laissé  aller  à  desi  expédiantz  qui  revenoient  assésà  son  proffict,  et 
qui  donnoient  grand  espérance  d'ung  accord ,  il  s'en  est  despuys 
desparty  par  ung  adviz,  qu'on  luy  a  envoyé  de  deçà,  d'ung  auitre 
proffict  plus  grand  d^envyron  cent  cinquante  mil  escuz ,  s'il  retient 
les  biens  des  Anglois;  lesquelz  biens  il  a  desjà,  pour  ceste  ocasion, 
faictz  remettre  de  nouveau  soubz  sa  main ,  ou  bien  les  deniers  qui 
sont  provenuz  de  la  vante  d'icenlx  ;  et  meintennant  l'on  est  après  à 
fère  quelque  évaluation  des  ungs  et  des  aultres ,  pour  veoir  si  l'on 
pourra  venir  à  quelque  compensation. 

Ceulx  qui  ont  esté  les  plus  contraires  à  la  Royne  d'Ëscoce  et  à 
ses  affères  commaDcent ,  à  ceste  heure ,  de  se  fère  de  feste  et  de  hiy 
promettre  toute  faveur  et  secours;  et  le  mesmes  est  du  duc  de  Nor- 
folc ,  car  ceulx  qui  ont  esté  ses  plus  mortelz  ennemys  se  gettent  à 
genoulx  devant  la  Royne,  leurMestresse,  pour  la  suplier  pour  luy  ;  et 
bien  qu'en  cella  y  puisse  avoir  de  la  simulation,  pour  plustost  pro- 
longer que  pour  désir  d'ayder  ses  affères,  ilz  semblent  néantmoins 
estre  resduictz  à  ung  poinct  que ,  si  quelque  nouveau  accidant  ou 
quelque  grand  malheur  ne  survient,  ilz  seront  pour  estre  bientost 
accommodez. 

AULTRE  INSTRUCTIOIV   A  pXrT  : 

Que  ce  qui  plus  me  fait  incister  icy  aulx  choses  d^Ëscoce,  et  en 
solliciter  pareillement  Leurs  TrèsGhrestiennes  Majestez,  est  qu'il  ne 
peult  revenir  que  à  une  merveilleose  diminution  de  leur  estime  et 
grandeur,  de  se  laysser  ainsy  arracher  cotnme  pdr  force  la  Royne 
d^Ëscoce  et  les  Escouçoys  de  leur  protection  ;  et  de  souffrir  que  la 
Royne  d^Ângleterre  leur  emporte  de  leur  temps  ceste  jilliance ,  qui  a 
esté  conservée  huict  centz  ans  à  la  couronne  de  France,  et  laquelle 
assés  souvant  luy  a  esté  très  utille,  et  quelquefoys  bien  fort  né* 
cessaire. 

£t  je  considère  que,  de  s'y  opposer  meintennant  par  Leurs  Ma- 
jestez ,  ce  n'est  les  mettre  en  nouvelle  guerre ,  ains  plostost  divertir 
celle  qui  leur  pourroit  venir  dicy  ;  ny  mettre  le  Roy  en  grandz  frays 
de  ses  deniers,  ains  empescher  que  les  Anglois  n^envoyent  les  leurs 
en  Âllemaigne  contre  luy;  ny  l'attacher  à  de  grandes  difficultez,  car 
la  seule  démonstration  de  voulmr  envoyer  mille  harquebouziers  en 
Ëscoce,  ou  le  passaige  d'iceuix  seulement,  rendra  ceste  entreprinse 
achevée  sans  aulcunement  venir  aulx  mains,  de  tant  qu'ung  chacun 
juge  que  la  Royne  d'Angleterre  ne  les  sentyra  sitost  joinctz  aulx 
Escouçoys  partisans  pour  leur  Royne,  lesquels  à  présent  sont  les  plus 
fortz,  qu'elle  ne  viegne  à  telle  composition  qu'on  vouldra;  et  si,  ne 
demeurera  que  plus  ferme  en  la  paix ,  joinct  que  je  n'ay  feiet  ceste 
instance ,  sinon  après  que ,  par  la  conférance  de  ceulx  qui  entendent 
bien  Testât  de  ce  royaulme,  j'ay  comprins  que  c'estoît  jouer  à  boule 
veue. 

Et  puys,  Je  voy  que  ceulx  qui  ont  pei^évéré  jusques  icy  en  Taffec- 
tion  du  Roy,  s'ilz  ne  sont  entretenuz  de  quelque  bon  espoir,  voyre 
de  quelque  démonstration  de  son  présent  secours ,  comme  de  celluy 
seul  entre  les  princes  chrestiens,  qui  justement  et  légitimement  peult 
mouvoir  ses  armés  en  ceste  cause,  ilz  se  vont  sans  aulcun  double 
jetter  ez  braz  du  Roy  d'Espaigne ,  et  bien  que  ce  ne  soit  aultant  de 
droict,  comme  ez  braz  du  Roy,  ilz  ont  néantmoins  desjà  leurs  mes- 
sagiers  devers  luy,  et  à  ceulx  là  est  desjà  faicte  promesse  de  secours; 
mesme  le  duc  d'Alve  leur  donne  entendre  qu'il  est  si  prest  qu'il  ne 
reste  sinon  que  la  Royne  d'Escoce  envoyé  son  pouvoir  et  consante- 
ment  pour  Tacepter. 

Et  de  ce,  la  dicte  Dame  a  naguières  receu  ses  lettres  ou  bien  celles 
de  son  Maistre ,  car  je  ne  sçay  encores  duquel  des  deux;  tan^  y  a 

qu^on  l'asseure  fort  que,  en  toutes  sortes,  elle  sera  assistée  et  aydée  à 
sa'  restitution  par  le  Roy  Catholique ,  lequel  cependant  Texorte  de  se 
réserver  libre  de  son  mariage ,  et  de  ne  s'obliger  à  nul ,  sinon  avec 
Tadviz  et  bon  conseil  qu^l  luy  en  donn^a. 

Néantmoins  commanceans  les  affères  d^Bsooce  de  s'acheminer  par 
la  gracieuse  voye  de  la  négociation ,  que  Leurs  Majestez  m'ont  com- 
mandé de  fére ,  j'espère  qu'elles  succéderont  assez  sellon  leur  désir, 
sans  y  fère  aultre  effort  ny  despence;  mais  à  toutes advantures, parce 
que  la  malice  des  ennemys,  et  la  faulte  de  cueur  des  amys,  et  la 
jalouzie  de  ceste  Royne  contre  sa  cousine  sont. choses  que  j'ay  tout- 
jour  fort  suspectes ,  je  désire  que  Leurs  Majestez  voyent  à  clair  quel 
a  esté  et  quel  est  le  cours  de  ceste  affère,  affin  qu'ilz  puyssent  juger 
quant,  et  commant,  et  en  quette  scM*te  il  y  pourra  fère  bon. 

Après  que  j'ay  heu,  par  deux  foys,  résoluement  déclairée  à  la 
Royne  d'Angleterre  qu'elle  ne  pouvoit ,  sans  contravention  des  tret- 
tezy  envoyer  ses  forces  en  £scoce,  et  que  pourtant  elle  debvoit  ac- 
cepter les  honnestes  condicions  et  ofires  que  la  Royne  d'Ëscoce  luy 
faisoit,  par  le  moyen  desquelles  ^lle  obtiendroit,  mieulx  que  par  la 
force  et  sans  aulcune  despence,  ce  qu'elle  prétandoit^  et  si,  auroit 
conservé  l'amytié  du  Roy,  la  dicte  Dame  a  demeuré  quelques  jours 
fort  incertaine  comme  elle  en  uzeroit  ;  dont  aulcuns  des  siens ,  crai- 
gnantz  le  changement  de  sa  dellibéralion ,  ont  trouvé  moyen  y  il  y 
a  envyron  quinze  jours ,  de  luy  fère  signer  une  lettre  au  comte  de 
Sussex  pour  le  fère  passer  si  avant  en  l'entreprise  qu'on  ne  s'en  peult 
plus  retirer. 

De  quoy  m'ayant  esté  donné  adviz ,  et  estant  bien  informé  que  la 
dicte  lettre  avoit  esté  substraicte ,  j'envoyay  incontinent  solliciter 
ceulx ,  qui  avoient bonne  affection  en  ceste  cause,  de  le  fère  entendre 
à  la  dicte  Dame ,  et  de  convaincre  vers  elle  ceulx  qui  avoient  ozé  en- 
treprendre uog  tel  faict,  et  qui  la  vouloient,  contre  toute  rayson, 
mettre  en  guerre  avecques  le  Roy. 

Ce  que  ayant  bien  oportunéement  sceu  fère ,  ilz  ont  si  bien  irrité 
la  dicte  Dame  qu'elle  a  monstre  d'en  estre  fort  courroucée,  et  qu'en 
toutes  sortes  elle  vouloit  sortir  par  quelque  aultre  meilleur  moyen 
hors  de  cest  affère  ;  dont,  assignant  jour  à  ceulx  de  son  conseil  d'en 
venir  délibérer  devant  elle, les  ungs,pour  rompre  le  coup,  ont  trouvé 
bon  de  s'absenter  en  ceste  ville  par  prétexte  du  terme  de  la  justice, 
et  les  aultres,  ne  pouvant  contradire  à  cella^  y  sont  venuz  aussi 
pour  le  mesme  prétexte^  mais  en  effect  ce  a  esté  pour  fère  des  as- 
semblées séparéement  avec  les  partisans  et  amys,  pour  voir  comme 

ilz  pourroient ,  de  chascun  costé ,  advancer  lear  intention  et  retarder 
d^aultant  celle  des  anltres. 

Et  enfin  milord  Quiper ,  qui  est  chef  de  la  partie  contraire ,  après 
avoir  bien  oonsalté  aveoc^nes  les  siens,  avoit,  an  partir  de  ceste  ville, 
délibéré  de  s^en  aller  en  la  contrée  pour  allonger  et  interrompre  la 
matière  ;  mais  le  comte  d'Arondel  le  prévint  en  son  propre  logis,  et 
le  somma  de  se  trouver,  le  nj*  jear  après ,  devers  la  Royne  lenr  Mes- 
trcsse  pour  résouldre  cestuy  et  aultres  trèsurgentz  afières ,  «qui  ne 
pouvoient ,  disoit  il ,  sans  mettre  la  ûk^e  Dame  et  son  royaume  en 
grand  dangier,  estre  plus  prolongez.  » 

Icelluy  Quiper,  en  grand  coUère ,  luy  respondit  qu'il  ne  délibéroit 
de  retourner  en  court ,  qu'il  ne  lût  plus  de  trois  foys  fort  expressé- 
ment appelle ,  veu  que  la  Royne  tenoit  si  peu  de  compte  d^observer 
les  choses  une  foys  arrestées ,  et  qu^elle  mesprisoit  à  ceste  heure  ses 
conseilz,  et  ne  reccpirait  plus  sinon  ceulx  qui  luy  esloieat  très  dom- 
maigeables ,  es  qnelz  il  ne  vouloit  en  façon  du  monde  intervenir. 

Le  comte  répliqua  que  à  la  charge  qu'il  avoit  neconvenott  bien  de 
gouverner  ainsy  ce  royaulme  par  coUère ,  car  c'estoit  par  rayson  et 
jusdoe  qu'il  le  debvoit  modérer,  et  qu'il  se  sçauroit  aussi  bien  cour- 
roucer que  luy  s'il  vouloit;  mais  qu'il  prévoyoit  ung  si  grand  incon- 
véniant  d^une  généralle  sublévation  en  ce  royaulme  et  de  tant  de 
guerres  avecques  les  estrangiers ,  qu*il  ne  pouvoit  pour  son  debvoîr 
différer  plus  longtemps  d'en  avertyr  sa  Mestresse ,  et  qu'il  falloît  cpie 
luy,  comme  son  premier  conseiller,  s'y  trouvast  présent  pour  en  del- 
libérer,  ce  que,  s'il  reffhzoit  de  fère,  qu'il  fût  asseuré  qu'il  luy  seroit 
reproché  ;  et  que ,  absent  ou  présant ,  il  ne  lairroit  de  bien  chanter 
les  vespres  au  secrétaire  Cecille ,  car  ce  n'^estoit  que  d'eu!!:  deux  que 
procédoit  le  retardement  de  tontz  les  afiéres  de  ce  royaume.  Cella 
fut  lors  cause  que  le  dict  Quiper  s'estant  ung  peu  remiz ,  et  estant 
le  propos  venu  à  plus  gracieuh:  termes  entre  eulx,  ilz  se  proœwent 
Tung  à  l'auUre  de  se  trouver,  le  cinquiesme  jour  après ,  à  Amptcm- 
court. 

Pendant  laquelle  assignation,  le  secrétaire  Cecille  fit  tout  ce  qu'il 
peult  pour  destoomer  la  dicte  Dame  de  son  bon  propos ,  et  luy  osa 
bien  dire  assés  Itcentieusement,  présent  le  comte  de  Lestre,  qu'elle 
s'en  alloit  habandonnée  de  ses  meilleurs  serviteurs,  puysqu'elle  se 
vouloit  ainsy  précipiter  d'elle  mesmes  en  ung  manifeste  et  trop  cer- 
tain péril  de  sa  propre  personne  et  estât  par  la  restitution  et  delli- 
vrance  de  la  Royne  d'Ëscose. 

A  quoy,  en  collère,  elle  luy  demanda  comme  il  cognoissoit  cella> 

car  jusques  à  ceste  heure  ^  elle  n'avoit  ouy  nulle  raysoii  de  luy  (à 
dessus  qui  ne  fût  playne  de  passion  et  de  liayne ,  et  comme  il  ne 
respondoit  rien,  le  comte  de  Lestre  dict  :  «  Voyez,  Madame ,  quel 
homme  est  le  secrétaire,  car  se  trouvant  hier  avec  nous  tous  à  Lon- 
dres, il  asseura  qu'il  vous  donroit  conseil  de  restituer  la  Royne 
d'Escoce,  et  meintennant  il  parle  en  toute  aultre  façon.  »  —  «  Ainsy, 
respondit  elle ,  me  raporte  il  plusieurs  choses  assés  souvant  de  vostre 
part,  qui  puys  après  est  tout  le  contraire.  Quoyqu'il  y  ayt,  maistre 
Secretary ,  dict  elle ,  je  veulx  sortyr  hors  de  cest-affëre  et  entendre  à 
ce  que  le  Roy  me  mande ,  et  ne  m'en  arrester  plus  à  vous  aultres 
frères  en  Christ.  » 

Sur  cella,  m'estant  arrivée  la  dépesche  du  Roy  du  my  de  may ,  il 
a  esté  le  pl&s  à  propos  du  monde  que  j^aye  faict  ceste  troisième  re- 
charge^ du  xxi]«  du  dict  moys,  à  la  dicte  Dame ,  comme  je  luy  ay 
desjà  mandé,  par  laquelle  voyantz  les  adversayres  qu'elle  se  layssoit 
conduyre  à  la  rayson ,  et  que  desjà  elle  m'accordoit  de  retirer  ses 
forces  hors  d'Ëscoce  et  de  procéder  à  la  restitution  de  la  Royne  sa 
cousine  ;  après  que  j^en  ay  heu  aussi  parlé  au  conseil,  ilz  ont  pré- 
paré Tung  d'entre  eulx  pour  venir,  en  présence  des  aultres,  tenir  le 
merveilleux  et  bien  insolant  propos  qui  s'ensuyt; 

C'est  de  dire  à  la  dicte  Dame  «  qu'elle  estoit  estrangement  pipée 
et  trompée  en  ceste  affère ,  car  il  estoit  désormais  trop  clair  que 
ceulx,  de  qui  elle  commançoyt  de  suyvre  le  conseil ,  estoient  toutz 
gens  partiaulx  et  bandez  contre  elle  en  faveur  deia  Royne  d'Ëscoce, 
et  qu'il  n'y  avoit  rien  plus  aparant  et  vraysemblable  ;  que  les  propos 
de  moy  ambassadeur  estoient  ""emprumptez,  ou  de  M'  le  cardinal 
de  Lorrayne  qui  m'avoit  mandé  d'ainsy  parler,  ou  de  la  Royne  d'Ës- 
coce qui  m'en  avoit  prié  ;  et  que,  veu  les  affères  que  le  Roy  avoit 
chez  luy,  il  n'estoit  pour  mander  et  encores  moins  pour  fère  ce  que 
je  disoys  ;  et  que  desjà  l'on  avoit  passé  si  avant  aulx  choses  d'Ëscoce 
qu'il  n'estoit  plus  temps  de  s'en  retirer,  ny  la  dicte  Dame  ne  pour- 
roit  désormais ,  sans  dangier  et  sans  perdre  trop  de  réputation ,  rap- 
peller  ses  forces  de  Lislebourg  ;  mais  que ,  si  elle  poursuyvoit  son 
entreprinse ,  il  estoit  trop  évidant  que  l'Ëscoce  s'en  alloit  conquise , 
et  1,es  Ëscouçoys  toutz  renduz  ses  subjectz  et  tributaires ,  et  son 
authorité  establye  au  dict  pays ,  et  sa  religion  à  jamais  confirmée  par 
toute  l'isle  ; 

»  Que  ce  qu'il  disoit  estoit  ung  bon  et  droict  conseil^  et  ce  qu'on 
alléguoit  au  contraire  estoit  tout  faulx  et  suspect ,  et  qu'il  vouloit 
mourir  pour  une  si  digne  querelle ,  laquelle  convenoit  à  la  grandeur 

et  dignité  de  la  couronne  d'Angleterre ,  non  de  se  mouvoir  ainsy  ny 
de  changer  de  déKbération  pour  les  parolles  d'un  ambassadeur, 
comme  il  sembloit  que  la  dicte  Dame  vouloit  fère ,  et  que  le  Roy, 
Henry  YIIl«,  n'eust  pas  lasché  prinse ,  ainsy  que  honteusement  et 
misérablement  Pon  le  cônseiUoit  à  elle  de  le  fère  ;  et  qu'il  offroit ,  au 
cas  que ,  pour  Tamour  de  la  Royne  d^Ëscoce ,  les  Françoys  passassent 
de  deçà ,  que  luy  mesmes  luy  yroit  trancher  la  teste ,  s'il  playsoit  à  la 
Royne  luy  en  bailler  la  commission ,  s'atachant  particullièrement  au 
comte  de  Lettre  conme  pour  le  taxer  qu'il  ne  se  monstroit  fidelle  en 
cest  endroict  à  sa  Mestresse.  » 

Le  comte  luy  a  respondu  «  que  ces  propos  estoieiit  d'ung  homme 
indigne  d'estre  au  conseil  de  ta  Royne ,  et  que ,  de  sa  part ,  il  Tavoit 
conseillée  droictement  sellon  conscience  et  honneur,  ef  sellon  qu*il 
estoit  dellibéré  de  vivre  et  mourir  en  Topinion  qu'il  luy  avoîl  don- 
née, et  mesmes  à  maintenir,  contre  quiconques  vouldroit  dire  le  con- 
traire ,  qu'il  neltiy  avoit  rien  dict  qui  ne  fût  digne  d'ung  très  bon  et 
très  fidelle  conseiller,  serviteur  et  subject;  et  puysqu'ilz  en  ve- 
noient  là ,  qu'ilz  fissent  tout  le  piz  quMlz  pourroient  de  leur  costé ,  et 
que  la  dicte  Dame  regardât  quel  party  elle  vouldroit  prandre ,  car 
luy  et  plusieurs  aultres  estoient  résoluz  de  persévérer  à  jamais  en  leur 
délibération.  » 

La  dicte  Dame,  se  trouvant  en  perplexité,  a  respondu  en  collère 
au  premier  qui  avoit  parlé,  «  que  ses  conseilz  estoient  toutjour  sem- 
blables à  luy  mesmes ,  qui  ne  luy  en  avoit  jamais  donné  que  de  té- 
mérayres  et  dangereux ,  et  que  ,  tant  s'en  fàlloit  qu'elle  vollût  avoir 
ung  aultre  royaulme  au  pris  qu'il  disoit  de  la  vie  de  sa  cousine , 
qu'elle  aymeroit  mieulx  avoir  perdu  le  sien  que  de  l'avoir  consenty  ; 
et  qu'il  n'entreprint  sur  sa  teste  de  tenir  jamais  plus  un  tel  langaige, 
et  qu'au  reste  enlx  toutz  mettoient  ses  affères,  et  elle,  et  son  estât, 
en  grand  dangier,  de  se  porter  ainsy  tant  contraires  et  opposans  en 
leurs  opinions.  » 

Sur  cella ,  après  quelque  peu  de  silence ,  le  comte  d'Arondel  a 
commancé  de  dire  «que  la  collère,  ny  la  passion,  ny  lahayne  ou 
amytié,  qu'on  pouvoit  avoir  à  la  Royne  d'Escoce,  ne  les  debvoit  mou- 
voir de  donner  conseilz  précipitez  ni  dangereux  à  leur  Mestresse, 
ny  de  venir  à  nulle  contention  entre  eukc ,  ains  procéder  en  tout  par 
prudence  et  modération;  et  que  luy  vouloit^  en  présence  d'elle  et 
de  son  conseil,  librement  dire  qu'il  estoit  trop  clair  qu'en  l'entre- 
prinse  d'ayder  une  partie  des  Escouçoys  qui  estoient  désobéyssantz, 
ou  qui  avoient  quel  autre  prétexte  que  ce  fût  contre  leur  Royne 

Souverayne,  ne  pouvoit  avoir  rien  de  seurté,  ny  d*éqiété,  ny  de 
profiBct ,  ny  rien  auUre  chose  que  force  dUOcultez ,  lorce  desp^aces , 
une  très  mauvaise  estime  des  gens  de  bien ,  une  grande  offance  des 
aultres  princes ,  et  une  très  certaine  ouverture  de  plusieurs  guerres, 
que  la  dicte  Dame  et  son  royauline  n'estoient  pour  pouvoir  soub- 
stenir  ; 

<r  Que  c'estoit  mal  juger  des  parolles  miennes^  qu'elles  fussent  em- 
pruntées y  car  jusques  icy  Von  les  avoit  trouvées  conformes  à  celles 
du  Roy  Mon  Seigneur^  et  leur  mesmes  arobassai^eur  par  ses  lettres 
les  avoit  souvant  confirmées  ;  et  qu'on  n'avoit  encores  veu ,  quant  ung 
ambassadeur  d'ung  si  grand  prince  avoit  résoluement  dict  ouy  ou 
non  y  qu'il  se  trouvât  puys  après  aultrement;  car  seroit  exemple  fort 
nouveau,  qu'ung  ambassadeur  se  mit  en  dangier  d'estre  désadvouhé, 
et  n'en  fauldroit  plus  envoyer  si  Ton  en  venoit  là  ;  par  ainsy^  qu'ayant 
esté  mon  dire  clair  et  exprès,  il  n'y  avoit  point  de  doubte  qu'il  ne 
fût  procédé  du  commandement  et  de  l'intention  du  Roy  Mon  Sei- 
gneur ; 

»  Qu'il  n'y  auroit  ny  honte,  ny  dangier,  de  se  retirer  de  ceste  entre- 
prinsé  d'Escoce  ;  de  honte ,  parce  que  celLa  se  feroit  sur  l'instance 
et  prière  d'ung  grand  Roy  pour  conserver  la  paix  et  les  trettez,  le- 
quel promettoit  non  seulement  de  n'aitempter  rien  de  son  costé, 
mais  d'accomplir  toutes  choses  à  l'advantaige  de  la  Royne;  et  enco- 
res moins  de  dangier ,  car  ne  seroit  m^l  aysé  de  ramener  les  gens 
qui  estoient  à  Lisl^ebourg  jusques  à  Barvi<!h,sans  qu'on  en  perdit  pas 
ung; 

»  Que  possible  le  Roy  Henry  YIIP  n'eust  pas  voHu  lascher  prinse, 
mais  de  son  temps  l'Angleterre  estoit  en  meilleure  disposition  et 
mieulx  unye  que  meintennant ,  et  si  l'avoit  il  merveilleusement  es- 
puyséeet  mynée  pour  les  guerres  de  France;  es  quelles  toutesfoys  il 
n'avoit  jamais  ozé  rien  entreprendi'e  qu'il  n'eust  ung  Empereur  pour 
compaignon,  là  où  tant  s'en  failloit  qu'on  peultfère  meintennant  es- 
tât du  Roy  Catholique ,  son  filz,  que  au  contraire  Ton  l'avoit  bien 
fort  oifauiié ,  et  si  enfin  les  entreprinses  du  Roy  Henry  en  France 
estoient  tornées  à  rien;  que  pourtant  la  dicte  Dame  advisàt  de  pren- 
dre l'expédiant  qui  plus  luy  pouvoit  admeuer  de  paix  et  de  seurté  en 
son'  royaulme ,  qui  plus  luy  pouvoit  confiriper  l'amytié  des  auHres 
princes ,  et  qui  plus  pouvait  justiffier  la  droicture  de  ses  intentions 
envers  Dieu  et  les  hommes.  » 

A  ceste  opinion  ayant  celluy  du  conseil ,  qui  est  le  plus  homme 
de  guerre ,  adjouxté  qu'il  se  ofSroit  d'aller  luy  mesmes  retirer  les 

Anglob,  qui  estoient  à  Lislebourgi  en  si  bonne  sorte  que,  sans 
aulcan  dangier  et  à  Fhonneur  de  la  noyne ,  il  les  reconduyroit  toutz 
à  Barvich ,  il  fût  conclud  qu^on  advertiroit  incontinent  le  comte  de 
Sussex  de  Taccord  d'entre  la  dicte  Dame  et  moy,  pour  donner  ordre 
qu'on  n  eust  à  fère  nulle  entreprinse  davantaige  dans  TEscoce. 

Mais,  le  lendemain,  survint  ung  inconvéniant qui  cuyda  tout  gaster, 
car  ayant  Vévesque  de  Roz  escript  une  fort  courtoyse  lettre  au  comte 
dç  Lestre  pour  obtenir  de  la  Royne  qu'elle  luy  vollût  donner  au- 
dience ,  affîn  d'avoir  confirmation  de  sa  bouche  des  choses  que  je  luy 
avois  dict  qu'elle  accordoit ,  pour  les  pouvoir  plus  seurement  escri- 
pre  ;  elle  ne  se  peult  tenir  qu'elle  ne  dict  au  dict  comte  que  la  lettre 
rargooitde  souspeçon,  qu^on  luy  iroposoit,  d'avoir  tropprinsà  cueur 
le  party  de  la  Royne  d*£scoce  :  laquelle  parolle  le  piqua  si  fort  qu'a- 
près s'estre  plainct  de  ce  qu'elle  vouloit  ainsy  tourner  Thonnesteté 
de  la  lettre  à  son  trop  grand  préjudice ,  il  luy  dict  :  «  qu'il  ne  luy 
avoit  jamais  donné  occasion  de  penser  aultrement  de  luy  que  comme 
d'ung  sien  bon  conseiller,  qui  a  toutes  les  obligations  du  monde  de 
ne  luy  estre  jamais  aultre  que  son  très  obéissant  et  très  fidelle  ser- 
viteur; 

«  Que,  en  ce  qu'il  luy  conseilloit  de  la  Royne  d'Ëscoce,  il  croyoit, 
comme  en  Dieu,  que  consistoit  tout  son  repos  et  s^  principalle 
seurté ,  et  que  de  fère  le  contraire  estoit  sa  ruyne  et  destruction ,  et 
qu'il  ne  changeroit  jamais  d'adviz ,  estant  en  elle  de  suyvre  lequel 
qu'elle  vouldroit  ;  mais  que ,  pour  ne  luy  donner  aulcun  souspeçon 
de  luy,  il  se  privoit  désormais  fort  vollontiers  de  n'entrer  plus  en 
son  conseil.  »  £t  ainsy  s*en  partit  pour  lors ,  et  s'en  vint  à  Londres, 
bien  que,  inoontinent  après,  la  dicte  Dame  luy  envoya,  et  au  marquis 
de  Norampton ,  une  commission  pour  parler  au  dict  évesque  de  Roz, 
affin  de  luy  confirmer  les  choses  qu'il  desiroit,  car  pour  encores 
elle  ne  le  vouloit  admettre  en  sa  présence  ;  toutesfois  cella  a  esté  ra- 
bille  despuys ,  et  le  dict  comte  mesmes  a  fiiict  parler  le  dict  évesque 
à  la  dicte  Dante. 

Geste  tant  grande  division  de  court,  laquelle  est  encores  plus 
grande  dans  le  royaubne ,  est  cause  dont,  pour  ne  laysser  intéresser 
le  Roy  ny  sa  couronne  d^une  si  ancienne  alliance ,  j'ay  ainsy  entre- 
prins  de  m'oposer  à  eenlx  de  ce  conseil  qui  s'esforoent  de  la  luy  o^- 
1er,  qui  ne  sont  personnaiges  guières  principaulx ,  ny  bien  fort  au- 
thorizez,  pour  me  joindre  aulx  aultres  qui  font  tout  ce  qu'ilz  peuvent 
pour  la  luy  conserver,  qui  sont  les  premiers  et  plus  nobles  de  ce 
royaulme ,  et  d'en  escripre  ainsy  que  j'ay  faict  à  Leurs  Majestés.     ' 

CXIV*  DÉPESGHE 

—  du  xvi«  jour  de  juing  1570.  — 
{Envoyée  exprès  jusque»  à  Calais  par  Jékan  VoUet») 

Nouvelle  irriution  d'Elisabeth  contre  Tévéque  de  Koss ,  Marie  Stuart  et  le 
duc  de  Norfolk.  -^  Changement  opéré  dans  les  résolutions  de  la  reine 
d'Angleterre.  —  Nouvelles  d'Ecosse ,  où  le  traité  conclu  par  Fambassadeur 
a  commencé  à  recevoir  son  exécution.  —  Mesures  prises  contre  ceux  qui 
répandraient  les  bulles  du  pape  en  Ani^eterre.  *—  iUTaires  d'Allemagne.  — 
Propositions  que  doit  faire  le  pape  à  la  diète  de  Spire.  —  Messager  en- 
voyé à  Londres  par  l'amiral  Gollgni.  —  Motiis  qui  ont  changé  les  résolu- 
tions d'Elisabeth. 

Au  Roy. 

Sire  9  il  n'y  avoit  guières  plus  de  deux  heures  ([ue  le  S' 
de  Vassal  estoit  party,  pour  vous  aporter  ma  dépesche  du 
xi"^  du  présent ,  quand  le  S*"  de  Sabran  est  arrivé  avec  celle 
de  Yostre  Majesté  du  dernier  du  passé,  sur  laquelle 
m' ayant  la  Rope  d'Angleterre  assigné  audience  à  demain, 
je  mettray  peyne ,  Sire,  de  fère,  s'il  m'est  possible, 
qu'elle  veuille  bien  conformer  son  intention  à  ce  que  me 
mandez  estre  de  la  vostre  ;  et  de  luy  ester,  si  je  puys,  une 
nouvelle  offance ,  que,  despuys  huict  jours ,  elle  a  conservé 
contre  l'évesque  de  Ross  avec  tant  d'indignation  qu'elle 
jure  de  ne  le  vouloir  jamais  veoir,  ainsy  que  le  S'^  de  Vas- 
sal vous  l'aura  peu  dire,  chose  que  je  crains  assés  que  me 
sera  bien  difficile  de  remédier,  et  qui  pourra  possible  retar- 
der beaucoup  les  afières  de  la  Royne  d'Escoce;  mes- 
mement  que  ceulx,  qui  nous  sont  contraires ,  ont  heu  desjà 
de  quoy  fère  de  là  ung  mauvais  office  contre  elle,  c'est  de 
changer  la  pluspart  des  bonnes  dellibérations  qui  avoient 
esté  faictes  sur  les  choses  du  Nord  et  d'Escoce  ;  et  ont  aussi 

miz  tant  de  traverse  à  la  liberté  du  duc  de  Norfolc,  qu'il 
semble  qu'elle  soit  meintennant  bien  fort  retardée,  ny 
ceulx  qui  veulent  bien  à  la  Royne  d'Escoce  et  au  dict  duc 
n'ont  peu  mieulx,  pour  ce  coup,  que  de  céder  ung  peu  au 
courroux  de  leur  Mestresse;  dont  le  comte  de  Lestre  s'est 
absenté  pour  douze  ou  quinze  jours  en  sa  maison  de  Qui*^ 
lingourt,  et  le  comte  d'Arondel  s'en  est  venu  en  ceste 
ville.  Et  cependant  noz  affères  dorment,  sinon  en  tant  que 
noz  emiemys  les  vont  réveillant  pour  les  fère  eschap^ 
per;  mais  j'espère  qu'après  le  retour  du  dict  évesque 
et  de  ces  seigneurs,  nous  y  donrons  telle  presse  qu'il 
nous  y  serra  baillé  une  bonne  ou  bien  une  mauvaise  réso^ 

ItttiOD. 

J'entendz  que  la  dicte  Royne  d'Angleterre  a  heu  si 
grand  désir  de  contanter  Vostre  Majesté ,  sur  ce  qu'elle 
m'avoit  promiz  de  révoquer  ses  gens  de  Lislebourg,  que , 
l'ayant,  incontinent  après  ma  précédante  audience,  mandé 
au  comte  de  Sussex,  il  les  a  heu  retirez  premier  qu'on  luy 
ayt  peu  fère  nul  contraire  mandement;  de  sorte  que 
Drury,  avec  ses  quatorze  centz  hommes,  car  plus  grand 
nombre  n'en  avoit  il  mené  par  dellà,  a  esté  de  rétour  à 
Barvyc  le  iiij*  de  ce  moys  :  j'en  sçauray  demain  par  la 
dicte  Dame  encores  mieuh  la  certitude,  et  pareillement  si 
elle  aura  poinct  retiré  sa  garnyson  de  Humes  et  de  Fascas- 
tel.  L'on  dict  que  le  comte  de  Lenoz  est  arrivé  à  Lisle-- 
bourg,  et  que  ceulx  du  party  du  jeune  Prince,  son  petit 
filz,  l'ont  associé  au  gouvernement;  néantmoins  que  le 
duc  de  Chastellerault  et  les  trois  comtes  d'Honteley,  d'Ar- 
guil  et  d'Athel,  lesquelz  ont,  dezlex^  demay,  soubzsigné 
à  l'authorité  de  la  Royne  d'Ëscoce,  et  qui  se  portent  toutz 
quatre  conjoinctement  lieutenants  d'elle,  avec  l'aproba- 

m.  13 

tion  du  reste  de  la  noblesse  et  du  pays,  commaneent  de 
réduyre  toutes  choses  bien  fort  à  leur  dévotion. 

Cependant  l'on  se  trouve  icy  en  grand  perplexité  et  en 
plusieurs  difficultez ,  pour  la  bulle  dont  vous  ay  cy  defvant 
escript ,  et  en  ont  ceulx  de  ce  conseil  miz  la  matière  en  dé- 
libération; mais  ne  s'en  pouvans  bien  accorder,  ilzont  faict 
une  grande  assemblée  des  plus  sçavans  de  ce  royaulme 
pour  veoir  conune  il  y  fauldroit  procéder  ;  et  m'a  Ton  dict 
qu'il  est  résolu  que  ceulx  ,  qui  auront  ozé  j  ou  qui  auzeront 
cy  après,  entreprendre  d'aficher  bulles,  proclamations,  pla- 
cartz  ou  aultres  telles  choses  si  expresses  contre  la  Royne , 
en  lieux  publiez,  seront  attainctz  et  convaincuz  de  lèze  ma- 
jesté, et  les  aultres  qui  s'en  trouveront  seulement  saisis, 
n'encourront  pas  du  tout  si  grand  crime ,  mais  ilz  n'évit- 
teront  pourtant  l'indignation  du  prince  ;  et  semble  bien  que^ 
à  l'ocasion  de  la  dicte  bulle,  les  Catholiques  sont  plus  du- 
rement traittez,  et  qu'on  a  plus  grand  aguet  à  les  observer 
de  près  qu'on  n'avoit  auparavant;  mesmes  le  dict  évesque 
de  Roz  a  senty  que  cella  est  venu  ung  peu  hors  de  temps 
pour  sa  Mestresse. 

L'escuyer  du  prince  d'Orange  arriva  icy  la  sepmatne  pas- 
sée ,  sur  les  navyres  qui  revenoient  de  conduyre  la  flotte 
de  Hembourg  ;  qui  a  aport^  lettres  de  son  maistre  à  ceste 
Royne  ,  et  au  comte  de  Lestre ,  et  au  secrétaire  Cecille , 
et  encores  d'aultres  lettres  à  la  dicte  Dame  de  son  agent  qui 
est  en  Allemaigne,  en  datte  ces  dernières  du  xxvj*  de  may  ; 
qui  contiennent  divers  adviz ,  premièrement ,  que  la  diette 
a  esté  prolcngée  du  xxij«  de  may  au  xxif  de  juing,  et  que 
le  Pape  a  fort  conjuré  l'Empereur  de  s'y  trouver,  qui  aul- 
trement  s'en  vouloit  fort  excuser,  et  ce ,  pour  deux  consi- 
dérations ,  que  Sa  Saincteté  a  heues  ,  dont  Tune  se  publie 

assés  ,  qui  est  pour  mettre  en  avant  ung  décrecl  qu'il  ne 
soit  désormais  plus  loysible  aulx  AUemans  d'aller  travailler 
les  estatz  des  aultres  princes  chrestiens,  par  prétexte  de  se- 
courir leurs  subjectz  pour  la  cause  delà  religion  ;  et  Taultre, 
laquelle  on  tient  secrecte ,  est  pour  fère  passer  ung  aultre 
décrect  contre  les  comte  Pallatin  et  duc  de  Yitemberg ,  et 
contre  quelconques  princes,  ou  aultres,  qui  se  seroient  des- 
partys  et  séparez  des  deux  religions  receues  en  l'Empire  : 
sçavoir,  la  Catholique  et  celle  de  la  confession  d'Auguste, 
affin  de  les  priver  non  seulement  de  l'eslection,  dignitez , 
charges  ,  estatz  et  aultres  leurs  prééminances ,  mais  y  en 
subroger  tout  incontinent  d' aultres ,  et  les  exclurre  eulx , 
pour  jamais,  delà  paix  publicque  d'AUemaigne.  Ce  qu'ayant 
le  duc  Auguste  descouvert ,  et  craignant  que  la  présente 
désauthorisation  et  rupe  de  ces  princes  ne  fût  puys  après 
celle  de  luy  mesmes,  a  voUu  interrompre  la  dicte  diette  ; 
mais  ne  le  pouvant  fère ,  les  dictes  lettres  portent  que ,  par 
prétexte  de  conduyre  sa  fille  en  son  mesnaige ,  il  s* est  ac- 
compaigné  du  Lansgrave  et  de  huict  ou  neuf  mil  chevaulx , 
pour  s'opposer  aulx  décrectz,  et  qu'ung  chacun  juge,  puys- 
qu'il  s'en  vient  ainsy  à  Heldelberg ,  qu'il  se  trouvera  sans 
faulte  à  la  dicte  diette  et  cpie  mal  ayséement  s'achè- 
vera elle  sans  quelque  tumulte ,  puysque  luy  et  les  aultres 
princes  se  vont  ainsy  acompaignant;  c[u'il  s'estimoit  que 
le  Cazimir,  incontinent  après  la  dicte  diette,  ou  bien  plus- 
tost,  s'achemineroit  avec  ses  reytres  au  secours  des  Princes 
et  de  l'Admyral  de  France;  que  le  duc  Jehan  Guillaume 
de  Saxe  avoit  donné  pour  Vostre  Majesté  le  alliguet'  à  ses 
gens  pour  les  fère  marcher  par  tout  le  moys  de  may  ;  et 


<  La  solde  du  mois. 

13. 


—  496  — 

qu'il  avoit  dict  auk  aultres  princes  protestantz  que  ce  qu'il 
en  faisoit  n'estoit  que  pour  se  maintenir  en  crédit  vers  Vos- 
tre  Majesté ,  et  en  la  pancion  que  vous  luy  donnez,  laquelle 
luy  faisoit  bien  besoing  pour  s'entretenir,  mais  qu'il  ne 
nuyroit  en  façon  du  monde  à  ceulx  de  la  nouvelle  religion  ; 
et  qu'au  reste,  l'on  se resjouyssoit  bien  fort  en  AUemaigne 
de  ce  que  le  Roy  d'Espaigne  s'estoit  modéré  vers  les  Fla- 
mans  de  leur  avoir  ottroyé  ung  pardon  général  par  où  l'on 
espéroit  que  les  Pays  Bas  se  maintiendroient  en  paix  ;  et 
est  l'on  icy  après  à  dépescher  le  dict  escuyer  pour  s'en  re- 
tourner devers  son  maistre. 

M' r  Amyral  a  trouvé  moyen  de  fère  passer  jusques  icy 
«n  grand  dilligence  devers  M""  le  cardinal  de  Chatillon  ung 
messagier ,  qui  n'a  point  aporté  de  lettres ,  mais  seulement 
créance  de  bouche  ;  de  laquelle  je  n'ay  encores  entendu  le 
contenu,  sinon  que  on  m'a  dict  que  c'est  pour  les  choses 
d' AUemaigne,  et  si  n'ay  rien  sceu  du  dict  homme  jusques  à 
ce  qu'il  a  esté  renvoyé,  car  n'a  esté  arresté  que  deux  jours 
icy,  et  s'en  retourne,  à  ce  qu'on  dict,  par  Paris  soubz  quel- 
que passeport  emprumpté. 

Ce  XVI*  jour  de  juing  1570. 

A  LA  ROYNE. 

Madame,  de  ce  que  M'  l'évesque  de  Roz,  deux  jours 
après  que  la  Royne  d'Angleterre  luy  eust  ottroyé  sa  liberté, 
a  esté  trouvé  partant  de  nuit  avec  le  comte  de  Southanton, 
jeune  seigneur  catholique  ;  et  de  ce  qu'on  se  persuade  que 
la  bulle  du  Pape  n'a  esté  expédiée  sans  le  consentement  de 
Yoz  Majestez  Très  Chrestiennes  et  du  Roy  d'Espaigne; 
et  qu'en  mesmes  temps  milord  de  Morlay,  principal  sei- 

gueur  d'Angleterre  ,  beau  (ilz  du  comte  Derby,  estant  ap- 
pelle en  ceste  court  n'y  est  voHu  venir,  ains  est  passé  delà 
la  mer  à  Doncquerque;  plusieurs  choses  en  ce  royaume 
monstrent  tendre  à  quelque  altération  ,  mesmes  que ,  pour 
les  dicts  accidentz ,  icelluy  comte  de  Soutanthon  a  esté 
mandé  et  aussitôt  miz  en  arrest  ez  mains  du  capitaine  de 
la  garde  ;  et  maistre  Gormuaille,  ancien  conseiller,  et  plu- 
sieurs aultres  Catholiques  ont  esté  examinez  et  aulcuns 
d'eux  miz  en  la  Tour  ;  et  le  duc  de  Norfolc ,  qui  attandoit 
(juelque  eslargissement ,  a  esté  resserré.  Dont  je  crains 
aussi  que  les  aflfêres  de  la  Royne  d'Escoce ,  qui  comman- 
çoient  de  s'acheminer ,  en  soient  de  mesmes  bien  fort  esloi- 
gnez  et  retardez ,  mais  je  feray ,  pour  le  regard  de  ce  der- 
nier, le  mieulx  que  je  pourray  envers  la  dicte  Dame  pour 
la  fère  passer  oultre  en  ce  qu'elle  m'a  commancé  d'accor- 
der :  et  j'espère.  Madame,  que  j'en  descouvriray  demain 
assés  son  intention ,  bien  que ,  pour  l'absence  du  comte  de 
Lestre,  ny  elle  ne  vouldra  m'en  donner  sa  résolution,  ny 
moy  cercher  de  l'avoir ,  si  je  sentz  qu'il  n'y  face  bon.  Sur 
ce,  etc. 

Ce  XVI*  jour  de  juing  1570. 

CXV*  DÉPESGHE 

—  du  XIX»  jour  de  julng  1 570.  — 
(Envoyée  exprès  jusqiies  à  la  court  par  Jacques  Tauriél.) 

Détails  d'audience. — ChaDgement  de  conduite  de  la  reine  d'Ans^eterre. — Set 
plaintes  contre  le  pape.  —  Sa  colère  contre  Marie  Stuart  et  PéTéque  de 
Ross.  —  Insistance  de  Tambassadeur  pour  que  le  traité  toucliant  TÉcosse 
reçoive  son  exécution.  —  Déclaration  d'Elisabeth  qu'elle  va  donner  les  or- 
dres nécessaires  à  l'effet  de  faire  retirer  ses  troupes ,  et  qu'elle  consent  à 
traiter  de  la  restitution  de  Marie  Stuart  —  Motifs  secrets  qui  font  agir  la 
ndne  d'Angleterre.  — Nouvelles  des  protestans  de  France;  leur  désir  d'en 
venir  prochainement  à  une  bauille  décisive. 

Au  Roy. 

Sire,  il  n'est  advenu  sin(Hi,  ainsy  que  je  l'avois  pencé, 
que  je  trouyerois  à  ceste  heure  la  Rayne  d'Angleterre  aul- 
trement  disposée  que  lorsque  je  parlay  à  elle,  le  xx*"  du 
passé,  non  toutesfoys  ez  choses  qui  sont  particullières  de 
Yostre  Majesté,  car  en  celles  là  m'a  ellerespondu  conune 
les  aultres  foys  ;  c'est  de  désirer  toutjour  la  paix  de  vostre 
royaulme  et  que  son  ambassadeur  luy  puisse  bientost  man- 
der la  conclusion  d'icelle,  estant  bien  marrye  qu'on  la  va 
ainsy  prolongeant;  et  qu'elle  vouldroit  bien  sçavoir  si  tout 
ce  que  les  aultres,  de  leur  costé,  disent  que  Yostre  Ma- 
jesté leur  a  offert  est  vray;  et,  quoy  que  soit,  que,  conmie 
Ghrestienne ,  elle  désire  que  vous  les  accommodiez  en  leur 
religion,  et,  conune  Royne,  qu'ilz  vous  randent  entièrement 
ce  qu'ilz  doibvent  à  vostre  authorité. 

A  quoy  je  luy  ay  satisfaict,  sellon  que  la  lettre  de  Yos- 
tre Majesté,  du  dernier  du  passé,  m'a  baillé  ample  argu- 
ment de  respondre  au  tout,  avec  ung  sonunaire  récit  de 
Testât  de  votre  armée,  soubz  la  conduicte  de  M*^  le  mares- 


—  199  — 

chai  de  Cossé,  et  des  expïoictz  que  M**  le  mareschal  de 
Danville  a  faictz  du  costé  du  Languedoc;  ce  qui  n'a  esté 
sans  parler  des  aprestz  d'Âllemaigne  et  des  nopces  du 
Cazimir,  par  manière  toutesfoys  de  me  demander  ce  que 
j'en  sçavois  :  et  je  n'ai  obmiz  de  mencionner  aussi  les 
levées  du  duc  Jehan  Guillaume  de  Saxe  et  de  foonsouyc , 
comme  elles  commançoient  de  bransler  pour  Yostre  Ma- 
jesté. 

Et  a  la  dicte  Dame  faict  venir,  par  deux  foys ,  à  propos 
de  me  dire  que  l'Empereur  luy  a  naguières  escript  avec 
aultant  d'abondance ,  d'affection  et  de  bienveuillance , 
comme  au  contraire  le  Pape  s'est  esforcé  de  luy  donner 
ung  bien  mauvais  salut  par  une  sienne  bulle,  en  laquelle 
il  Y Biffelle Jlagiciorum  sen^a  ;  mais  que  c'est  chose  de 
quoy  elle  ne  se  soucye  guières,  sinon  qu'elle  pense  que 
tant  d'estranges  et  insolantz  désordres,  qu'on  voyt  advenir, 
présagent  bientost  la  fin  du  monde;  et,  avec  un  rire  ex- 
traordinaire, m'a  compté  la  façon  dont  mylord  de  Morlay, 
estant  désembarqué  à  Donquerque,  a  demandé  de  parler  au 
bourgemestre  de  la  ville,  se  faisant  ung  des  plus  avancez 
et  des  plus  illustres  seigneurs  d'Angleterre. 

Et  se  sont  jusques  là  toutz  noz  propos  passez  bien  fort 
gracieusement;  mais,  quant  c'est  venu  à  toucher  du  faict 
de  la  Royne  d'Escoce,  il  est  bien  mal  aysé.  Sire,  que  je 
vous  puisse  dire  en  combien  de  façons  la  dicte  Dame  a 
monstre  qu'on  l'a  voit  de  nouveau  exaspérée  et  aigrie  con- 
tre elle  et  contre  l'évesque  de  Roz  ;  car  luy  ayant  seule- 
ment suyvy  la  teneur  de  voz  lettres  avec  les  honnestes 
satisfactions  qui  y  sont,  elle,  en  commémorant  ses  bien- 
faictz  vers  sa  cousine,  m'a  récité  les  offances  vieilles  et 
nouvelles  qu'elle  a  receu  d'elle  et  de  ses  ministres,  et 

qu'elles  hiy  estoient  si  griefves  que,  si  elle  les  eust  tenues 
aussi  vériffiées,  il  y  a  ung  moys,  comme  elle  faict  meinten- 
nant ,  elle  u'eust  heu  garde  d'entrer  en  nul  tretté  des 
affères  de  la  dicte  Dame  avec  moy  ;  et  qu'elle  entendoit 
que  y  nonobstant  le  dict  tretté ,  Yostre  Majesté  faisoit  em- 
barquer quelques  gens  en  Bretaigne  pour  envoyer  à  Dom- 
bertrand,  ce  qu'elle  remettoit  bien  à  vostre  discrétion,  et 
Youldroit  qu'il  fût  vray,  car  ne  fauldroit  plus  parler  d'ac- 
cord; toutesfoys  qu'elle  pence  que  c'est  parce  que  je  vous 
ay  mandé  l'acheminement  de  ces  harquebuziers ,  que  le 
comte  de  Sussex  avoit  envoyez  au  comte  de  Morthon,  en 
quoy  je  eusse  bien  faict  de  ne  lo^e  haster  de  le  vous  escripre 
sans  en  parler  à  elle  ou  à  son  secrétaire,  qui  m'eussent  faict 
entendre  que  ce  n'estoit  aulcunement  pour  se  mesler  des 
droictz  du  royaulme  entre  la  Royne  d'Escoce  et  son  filz, 
mais  pour  s'opposer  à  ceulx  qui  favorisoient  et  recep voient 
ses  rebelles,  et  pour  donner  ayde  à  ceulx  qui  les  vouloient 
chasser  ;  que,  en  ce  que  je  lui  avois  dict  que  les  Escouçoys 
estoient  après  à  vous  sommer  de  leur  envoyer  secours  par 
vertu  de  voz  alliances,  qu'elle  croyoit  bien  que  Ledinthon, 
qui  avoit  esté  le  plus  traystre  de  toutz  à  sa  Mestresse , 
conseilloit  meintennant  de  ce  fère,  mais  qu'elle  pense  que 
Vostre  Majesté  n'escoutera  de  si  meschantz  subjectz  que 
ceulx  là,  et  ne  vouldra  pour  eulx  oublyer  une  si  rescente 
preuve  d'amytié,  comme  est  celle  qu'eue  vous  a  monstrée 
ez  présentes  guerres  de  vostre  royaulme,  d'avoir  rejecté 
toutes  les  persuasions  qu'on  luy  a  faictes,  et  toutes  les  occa- 
sions qu'on  luy  a  offertes,  d'y  pouvoir  fortincon^moder  voz 
afières ,  et  porter  ung  grand  proffict  aulx  siens  ;  que ,  de 
ce  que  son  ambassadeur  vous  avoit  requiz  de  n'envoyer  voz 
forces  en  Escoce  avec  l'asseurance  qu'elle  n'y  envoyeroit 

point  les  siennes,  que  je  croye  fermement  que  tout  ce 
qu'elle  vous  aura  mandé  ou  qu'eUe  vous  mandera  par  luy, 
elle  l'acomplyra,  mais  qu'il  fault  considérer  la  distance 
des  lieux,  et  qu'il  n'est  possible  de  si  tost  exécuter  une 
parolle  conune  elle  est  dicte;  qu'elle  remercye  Yostre 
Majesté  du  commandement  que  m'avez  faict  de  ne  m'es- 
pargner  d'aller  jusques  vers  la  Royne  d'Escoce,  s'il  est 
besoing,  pour  l'exorter  qu'elle  luy  veuille  fère  d'hon- 
nestes  oOres,  et  icelles  acomplyr  et  inviolablement  obser- 
ver; qu'elle  ne  fait  doubte  qu'elle  ne  promette  ass'és,  mais 
qu'elle  ne  tiendra  jamais;  et  que  l'évesque  de  Roz  est 
desjà  allé  devers  elle  pour  luy  parler,  qui  me  relèvera  de 
ceste  pepe ,  duquel  toutesfoys  elle  ne  peult  plus  espérer 
aulcun  bon  ^office,  et  que  hardyment  la  Royne  d'Escoce 
envoyé  ung  aultre  ministre,  car  celluy  là  ne  parlera  jamais 
plus  à  elle. 

De  totttz  lesquelz  propoz  de  la  dicte  Dame,  plains  de 
courroux,  voyant  que  je  ne  pouvois  reeuillyr  rien  de 
certain ,  je  luy  ai  demandé  s'il  luy  playsoit  point  accom^ 
plyr  les  deux  choses,  qu'elle  m'avoit  nagnières  promises; 
de  procéder  dilligentment  à  la  restitution  de  la  Royne 
d'Escoce  et  de  retirer  ses  forces  hors  de  son  pays. 

La  dicte  Dame,  intermélant  plusieurs  aultres  propos, 
m'a  enfin  respondu  que,  pour  l'honneur  de  Yostre  Ma- 
jesté, elle  continuera  et  paraschèvera  le  tretté  avec  la 
dicte  Dame  aussitost  qu'elle  luy  aura  faict  entendre  son 
intention  sur  ce  que  l'évesque  de  Roz  luy  aura  dict  ;  me 
touchant,  en  passant,  que  d' aultres  foys  elle  luy  avoit 
escript  que,  s'il  n'estoit  trouvé  bon  de  la  remettre  avec 
magnifiScence  et  aparat  en  son  pays,  qu'elle  estoit  con- 
tante qu'on  l'envoyât  privéement  comme  une  qui  retournoit 

aulx  siens  ;  en  quoy  elle  a  toutjours  voUu  pourvoir  que  ce 
fût  avec  seureté  de  sa  vie  :  et  quant  à  retirer  ses  forces, 
que  je  donne  toute  asseurance  à  Yostre  Majesté  que,  say- 
vant  sa  promesse ,  le  comte  de  Sussex  les  a  desjà  révo- 
quées à  Barvych,  honniz  quelque  peu  de  gens,  qu'il  a  miz 
à  la  garde  de  deux  chasteaux;  lesquels  elle  ne  dellibère 
randre,  qu'elle  ne  soit  satisfaicte  des  outraiges  que  luy  ont 
faict  ceulx  à  qui  ilz  apartiennent. 

Â  cella  je  luy  ay  répliqué  que  ce  ne  seroit  retirer  ses 
forces  que  de  laysser  garnyson  dans  deux  chasteaolx,  et 
que  je  la  pouvois  asseurer  que  Yostre  Majesté  ne  s'armeroit 
jamais  pour  maintenir  les  rebelles  d'Angleterre,  ainsy 
qu'elle,  de  son  costé,  disoit  ne  s'armer  aussi  contre  les 
droictz  de  la  Royne  d'Escoce  :  néantmoins  de  tant  que 
ceste  alliance  d'Escoce,  qui  a  duré  neuf  centz  ans  à  vostre 
couronne,  vous  abstreinct  d'assister  meintennant  l'aucto- 
rite  de  la  Royne  d'Escoce,  vostre  belle  sœur,  c<Hitre  ses 
propres  rebelles  ;  et  y  voulant  elle,  en  mesmes  temps,  pour- 
suyvre  les  siens,  qu'enfin  vous  viendriez  aulx  armes  et  à  la 
guerre  entre  vous  contre  votre  propre  vouloir  et  intention  ; 
et  que  vous  aviez  trop  plus  de  rayson  de  mettre  garnyson 
dans  Dombertrand  que  elle  d'en  tenir  dans  Humes  et 
Fascastel. 

Elle  allors  m'a  respondu  qu'elle  ne  sçavoit,  à  la  vérité, 
comment  le  comte  de  Sussex  en  a  usé,  ny  quelles  gens  il 
a  layssé  dans  ces  chasteaulx  ;  mais  que  tout  cella  se  pourra 
accommoder  par  le  tretté ,  et  qu'elle  désire  bien  sçavoir 
quelle  responce  Vostre  Majesté  me  fera,  et  ce  que  vous 
aurez  respondu  à  son  ambassadeur  sur  ce  qu'elle  a  derniè- 
rement tretté  avec  moy. 

Et  layssant  ainsy  ces  propos,  nous  sommes  passez  à 

d'aultres  plus  gracieulx,  avec  lesquels  s'est  finye  caste 
audiance ,  despays  laquelle  m' estant  pleinct  au  secrétaire 
Cecille  de  la  dicte  gamyson  des  deux  chasteaulx ,  il  m'a 
respondu  que  ce  n'estoit  chose  de  conséquence  ;  car  n'y 
avoit  que  quarante  hommes  en  l'ung,  et  vingt  en  l'aultre  ; 
et  que  le  tretté  mettroit  fin  à  tout  cella  ;  me  priant  de  con- 
tinuer à  fère  tousjours  bons  offices  entre  Yoz  Majestez,  et 
qu'il  contendra  avec  moy  de  les  fère  encores  meilleurs , 
s'il  peult.  Sur  ce,  etc. 

Ce  XIX*  jour  de  juing  1570. 

A    LA    ROVNE. 

Madame,  les  propos,  que  Yostre  Majesté  verra,  en  la  let- 
tre du  Roy ,  que  la  Royne  d'Angleterre  m'a  tenuz ,  procè- 
dent, à  mon  adviz,  de  l'une  de  trois  occasions  et,  possible, 
de  toutes  trois  ^isemble  :  la  première ,  des  véhémentes 
inpressions  qu'on  luy  a  données ,  et  qu'on  luy  donne  encores, 
de  ne  se  debvoir  jamais  tenir  bien  asseurée  de  la  Royne 
d'Eseoce ,  dont  aulcuns  me  disent  que,  quoy  aussi  que  la 
dicte  Dame  me  promette,  son  intention,  ny  celle  des  siens, 
n'est  de  se  despartyr  aulcunemeut  des  premières  dellibéra- 
tioDS  qu'ilz  ont  faictes  sur  ceste  paouvre  princesse  et  sur  son 
pays ,  sinon  qu'ilz  y  soyent  contrainctz  par  la  force  ;  la  se- 
conde, qu'on  l'asseure  que  le  capitaine  La  Roche  et  le  ca- 
pitaine Puygaillard  s(mt  desjà  embarquez  à  Suscivye ,  avec 
cinq  centz  harquebouziers  brethons ,  pour  passer  en  Es- 
coce  :  ce  que  la  dicte  Dame  m'a  dict  le  sçavoir  bien  au 
vray,  mais  qu'elle  est  bien  advertye  aussi  que,  le  ix*  de  ce 
moys,  ils  n'estoient  encores  bougez,  et,  possible,  a  elle 
vollu  ainsy  braver  lorsqu'elle  s'est  trouvée  en  plus  grand 

peur;  et  la  troisiesme  est  qa  on  luy  a  fort  magniffié  les  for- 
ces, qui  sont  en  T  armée  des  Princes  de  Navarre  et  de 
Gondé ,  Tasseurant  qu'elles  sont  sufBzantes  de  travailler  as- 
sez toutes  celles  de  Yoz  Majestez,  sans  qu'en  puyssiez  en- 
voyer dehors. 

Car,  voycy,  Madame,  ce  que j'entendz  qu'on  a  mizpar 
escript  et  monstre  à  la  dicte  Royne  d'Angleterre  et  puys  pu- 
blié ,  de  main  en  main,  de  la  créance  qu'a  aportée  le  mes- 
sagier  de  M'  l' Amyral.  C'est  que  le  dict  sieur  Amyral  for- 
tifiSe  Roane,  pour  estre  ung  lieu  très  oportun  et  com- 
mode à  maintenir  la  guerre,  et  y  fère  son  magazin,  et 
pour  y  retirer  ses  mallades;*et  avoir  ce  passaige  de  Loyre 
à  son  commendement ,  pour  y  pouvoir  sans  difficulté  re- 
cuillyr  les  secours  d'AUemaigne  et  incommoder  grande- 
ment toutz  les  aultres  pays  d'alentour;  que,  oultre  qu'il  a 
avec  luy  les  viscomtes ,  et  les  troupes  de  gens  de  cheval  et 
de  pied  qui  estoient  en  Gascoigne ,  qui  ne  sont  petites ,  il 
a  recuilly  en  Languedoc  ung  grand  nombre  de  bien  bons 
soldatz ,  et  que  le  comte  de  La  Rochefoucault  l'est  venu 
trouver  avec  huict  centz  chevaulx  et  deux  mil  harquebu- 
ziers,  toutz  gens  d'eslite;  que  de  la  Gharité  est  arrivé 
dans  son  camp  une  troupe  de  quatorze  centz  bons  hommes, 
toutz  à  cheval  ;  que  M' de  Lizy  y  est  aussi  arrivé  d'une  aultre 
part,  avec  douze  centz  harquebuziers  et  cinq  centz  chevaulx, 
lesquelz  il  a  recuilliz  en  revenant  d'AUemaigne;  et  que 
tout  cella  ensemble  faict  la  plus  brave  armée  de  Françoys 
qui  de  longtemps  ayt  esté  veue  en  France,  oultre  les  rey- 
tres  qu'il  a ,  qui  ne  sont  guyères  diminuez  ;  et  qu'il  ne  désire 
rien  tant  que  de  venir  à  une  journée,  laquelle  il  cercherade 
donner  bientost  par  toutz  les  moyens  qu'il  luy  sera  possi- 
ble ;  et  que  l'armée  du  Roy ,  que  M' le  mareschal  de  Gossé 

conduict ,  est  composée  de  huict  mil  Suisses  Douvellement 
levez ,  car  des  yieulx  n'en  y  a  guières  plos ,  et  de  quatre 
mil  Françoys,  d'ung  nombre  de  reytres,  qu'on  paye  à 
trois  mil,  qui  ne  sont  que  dix  huict  centz,  soubz  la  charge 
du  jeune  comte  de  Mensfelt,  duquel  il  ne  se  defiyepas 
trop,  et  d'envyron  quatre  mil  chevaulx  françoys;  et  qu'il 
a  esté  mandé  à  M*"  le  mareschal  de  Damville  de  se  joindre 
au  sieur  mareschal  de  Cossé,  affin  de  donner  la  bataille ,  la- 
quelle néantmoins  semble  qu'il  lavouldra  évitter;  car  s'est 
logé  vers  Dun  le  Roy,  et  se  couvre  de  la  rivière  d' Allyé.  Les- 
quelles nouvelles ,  comme  elles  mettent  en  grand  suspens 
les  opinions  des  hommes,  aussi  suspendent  elles  les  dçllibé- 
rations  des  afi^res;  et  croy  qu'elles  retarderont  ceulx  que 
nous  traictons  icy  meintennant ,  attandant  ce  qui  pourra 
succéder;  mesmes que  j'entendz que ,  parmy leurs  esglizes, 
il  est  desjà  ordonné  de  fère  prières  et  jeunes  pour  ceste 
prochaine  bataille,  tant  ilz  pensent  que  les  choses  en  sont 
prez;  et  encores  quejem'asseure,  Madame,  que  si  cêcy  est 
vray,  Voz  Majestez  l'auront  bien  entendu  d'ailleurs,  tou- 
tesfoys,  pour  l'inportance  de  l'afiëre,  et  pour  le  dangier 
qu'aulcuns  personnaiges  d'honneur  et  de  bien,  qui  confé- 
rons quelquefoys  ensemble ,  avons  peur  que  puysse  avenir , 
je  n'ay  voUu  différer  de  le  vous  mander  incontinent  par  ce 
courrier  exprès,  avec  les  responses  de  la  dicte  Royne 
d'Angleterre.  Et  sur  ce ,  etc. 

Ce  XIX*  jour  de  juing  1570. 

CXVr  DÉPESCHE 

—  du  xxi«  jour  de  juiug  1570.  — 
(  Envoyée  jusques  à  la  court  par  Groignei,  l'un  de  mes  seerétaires.  ) 

Message  de  la  reine  d'Angleterre ,  afin  que  le  roi  soit  sur-le-champ  averti 
qu'elle  se  considérera  comme  dégagée  de  sa  parole  si  Texpédition  française, 
destinée  à  porter  des  secours  en  Ecosse,  sort  des  ports  de  Bretagne. 
—  Désir  de  l'ambassadeur  que  l'on  ajourne  cett^  expédition.  —  Nouvelles 
d'Allemagne ,  où  tout  se  prépare  pour  donner  d'Importans  secours  aux 
protestans  de  France.  —  Lettre  secrète  à  la  reine-mère.  Dispositions  prises 
par  les  protestans  de  France ,  en  Angleterre  et  en  Allemagne  ,  dans  le  but 
de  continuer  la  guerre  avec  vigueur. 

Au  Roy. 

Sire,  les  responces  etadviz,  que  je  vous  ayescript  des- 
puys  trois  jours,  m'ont  semblé  estre  assez  pressez  pour  les 
vous  debvoir  fère  sçavoir  par  ung  courrier  exprès ,  comme 
j'ay  faict;  et  meintennant,  Sire,  je  suys  instantment  re- 
quiz  par  la  Rope  d'Angleterre  de  vous  en  dépescher  en- 
cores  ung ,  tout  présentement ,  pour  vous  notifier  ce  que , 
par  ung  sien  secrétaire ,  nommé  maistre  Sommer,  dUie  m'a 
envoyé  dire  jusques  en  mon  logis  :  c'est  qu'elle  avoit  bonne 
souvenance  des  choses  naguières  accordées  entre  elle  et 
moy,  touchant*la  Royned'Escoce,  et  qu'elle  estoit  preste 
de  les  acomplyr  tant  à  continuer  et  paraschever  le  tretté 
avecques  elle ,  que  à  révoquer  ses  forces  hors  de  son  pays, 
comme  desjà  elle  les  avoit  faictes  retirer  à  Barvyc;  mais 
que ,  ayant  très  certain  advertissement  comme  il  s'embar- 
quoyt  des  compaignies  en  Bretaigne  pour  les  envoyer  de 
dellà,  qu'elle  vouloit  bien  déclairer  à  Yostre  Majesté  que, 
si  elles  y  passoient,  elle  se  tenoit,  d'ors  et  desjà,  quicte  et 
deschargée  de  la  promesse  qu'elle  m' avoit  faicte ,  et  qu'elle 

exploicteroit  dans  le  dict  pays  par  son  armée ,  qui  est  en- 
cores  entière  et  en  estât,  tout  ce  qu'elle  verroit  estre  expé- 
diant et  à  propos  pour  son  service  ;  et  qu'elle  continueroit 
de  retenir  la  Royne  d'Escoce  là  où  elle  est ,  sans  plus  en- 
tendre à  nul  tretté  avecques  elle;  et,  de  tant  que  cella  im- 
portoit  beaulcoup  à  vostre  conunune  amytié,  à  laquelle  elle 
avoit  regrect  d'y  veoir intervenir  ceste  altération,  me  prioit 
que  je  vous  en  voulusse  promptement  advertir  par  homme 
exprès ,  qui  peult  retourner  en  diUigence ,  affin  que  je  l'en 
peusse  résouldre. 

Et  bien,  Sire,  que  j'aye  respondu  au  dict  Somerque 
j'avois  freschement  reçeuune  responce  de  Yostre  Majesté, 
laquelle  j'yrois  aporter  à  la  dicte  Dame ,  et  j'espérois  qu'elle 
la  contenteroit ,  il  n'a  layssé  pourtant  de  percister  que  je 
debvois  dépescher  promptement  devers  Vostre  Majesté  ;  qui 
est  l'occasion  du  voyage  de  ce  mien  secrétaire ,  par  lequel 
je  vous  suplieray  très  humblement ,  Sire ,  que ,  en  voz 
propos  à  l'and^assadeur  d'Angleterre  et  en  voz  apretz  de 
Bretaigne ,  il  vous  playse  monstrer  toutjour  que  vous  estes 
prestz  d'entretemr  ce  qui  a  esté  accordé  en  vostre  nom  à  la 
dicte  Dame,  et  de  différer  l'embarquement  etpassaige  de 
vostre  secours  en  Escoce,  jusques  à  ce  qu'aurez  veu  ce  qui 
succédera  du  tretté  qu'elle  a  commancé  avec  la  Rope 
vostre  belle  sœur;  et  qu'elle  veuille  achever  de  retirer  la 
gamyson  qui  est  demeurée  dans  Humes  et  Fascastel, 
comme  elle  a  desjà  retiré  le  principal  de  ses  aultres  forces 
du  pays,  nonobstant  que  vous  rescentiez  beaucoup  ce 
dernier  exploict  de  ses  gens ,  qui  ont  abattu  quatre  maysons 
du  duc  de  Chastellerault  et  brullé  toutz  ses  villaiges. 

Et  après ,  Sire,  que  j'auray  parlé  à  la  dicte  Dame  sur  la 
bonne  responce,  que  m'avez  commandé  luy  fère  par  vostre 

dépesche  du  x®  da  présent,  je  feray  entendre  ce  que  j'au- 
ray  peu  comprendre  de  ses  propos ,  tant  sur  ce  faict  de  la 
Royne  d'Ëscoce  que  sur  ce  <{ue  la  dicte  Dame  peult  avoir 
sceu  des  choses  d'ÂUemaigne  :  d'où  j'entendz  qu'elle  a  fres- 
chement  receu  lettres ,  qui  lui  parlent  de  l'acheminement 
de  l'Empereur  à  Espire  pour  la  diette  ;  et  oonmie  la  Royne 
d'Espaigne  passe  oultre  vers  les  Pays  Bas,  laquelle  deux 
mil  chevaulx  allemans  vienneut  accompaigner  jusques  à 
Nimeguen ,  où  le  duc  d' Alve  la  doibt  aller  recepvoir ,  et 
qu'elle  meyne  deux  de  ses  petitz  frères  pour  les  passer  en 
Espaigne ,  (au  lieu  des  deux  aisnez)  qui  s'en  retourneront 
sur  les  mesmes  vaysseaulx ,  qui  la  seront  allez  conduyre  ;  et 
que  les  nopces  du  Cazimir  ont  été  accomplyes ,  où  se  sont 
trouvez  trèze  mil  chevaulx ,  lesquelz  on  tient  pour  chose 
asseurée  que  s'acheminent  incontinent  en  France,  au  se- 
cours de  Messieurs  les  Princes  et  Amyral;  que  les  trois 
électeurs  laycs  se  sont  liguez  ensemble  pour   s'oposer 
aulx  décrectz  qui  pourroient  estre  faictz  ou  contre  leur 
religion,  ou  contre  les  libertez  d'AUemaigne;  et  qu'il  sem- 
ble encores  que  c'est  principallement  pour  empescher  que 
l'Empereur  ne  puysse  fère  créer  son  filz  roy  des  Romains, 
non  sans  quelque  esbafayssementcommant  celluyde  Brande- 
bourg s'est  joinct  à  cella,  veu  qu'il  est  pensionnaire  à  six 
mil  escuz  par  an  du  Roy  d'Espagne ,  et  qu'il  s'est  toutjours 
monstre  amy  et  serviteur  de  la  mayson  d'Austriche;  et 
que  aus  dictes  nq)ces  du  dict  Cazimir  a  appareu  quelque 
désordre  de  l'ung  des  deux  ducz  Jehan  de  Saxe ,  Frédéric 
ou  Guillaume ,  qui  sur  quelque  débat  a  vollu  tuer  le  comte 
Pallatin  ;  et  que  quelque  homme  Gantoys  a  esté  prins  et 
exécuté  pour  avoir  confessé  qu'il  estoit  venu  à  la  dicte  as- 
semblée, pour  donner  un  coup  de  pistollé  au  prince  d'O- 

range.  De  toutes  lesquelles  noaTelles,  Sire,  celle  de  la  des- 
cente de  ces  Allemans  en  votre  royauhne  me  semble  con- 
sidérable, parce  qu'il  y  a  grand  aparance  qu'on  l'exécu- 
tera ,  si  la  paix  ne  se  conclud  bientost  ;  et  j'en  ay  icy  de 
grandz  indices ,  et  pareillement  d'une  armée  de  mer ,  qui 
se  prépare  par  ceulx  de  la  nouvelle  religion ,  de  bon  nom- 
bre de  vaysseaulx  pour  fère  une  descente  de  deux  ou  trois 
mil  hommes  en  quelque  lieu  de  Normandie ,  Bretaigne  ou 
Guyenne;  et  ne  monstrent  qu'ilz  espèrent  encores,  en  fa- 
çon du  monde ,  la  dicte  paix ,  bien  que,  tout  à  ceste  heure, 
l'on  me  vient  de  dire  qu'il  a  esté  semé  quelque  bruiet  à  la 
bourcede  ceste  ville  qu'elle  est  desjà  conclue.  Sur  ce,  etc. 

Gexxi^  jour  de  juing  1570. 

Â    LA    ROYNE. 

(Lettre  à  part  du  dictjour,) 

Madame,  ce  n'est  tant  pour  satisfère  à  la  Royne  d'An- 
gleterre, que  je  vous  envoyé  présentement  ce  mien  se- 
crétaire, comme  pour  vous  aporter  ceste  mienne  lettre 
à  part ,  par  laquelle  je  veulx  bien  asseurer  Yostre  Majesté* 
que,  sur  la  créance  du  messagier  de  M*"  l'Admyral,  duquel 
je  vous  ay  naguières  faict  mencion ,  il  a  esté  tenu ,  dez  di- 
manche dernier ,  entre  les  principaulx ,  qui  sont  icy,  de  la 
nouvelle  religion ,  Françoys  et  Flamans ,  ung  conseil  bien 
fort  secrect;  duquel,  à  la  vérité ,  je  n'ay  pas  bien  descou- 
vert toutes  les  dellibérations,  mais  ceulx  cy  sçay  je  bien  de 
certain,  c'est  que,  incontinent  après  la  tenue  du  dict  conseil, 
il  a  esté  dépesché  de  par  eulx ,  coup  sur  coup ,  deux  mes- 
sagiers  en  Hembourg ,  pour  y  aporter  les  lettres  de  res- 

ponce  et  de  crédict,  que  de  longtemps  ilz  se  sont  pourveuz 
m  14 

icy  pour  fère  leurs  payemens  en  Allemaigne  ;  et  que  c'est 
pour  fère  incontinent  marcher  leurs  nouvelles  levées  ;  et 
qu  ilz  sont  après  à  ordonner  deux  d'entre  euh  pour  les  al- 
ler trouver ,  affin  de  les  conduyre  et  leur  servyr  de  mares- 
chaulx  de  camp ,  jusques  à  ce  qu'ilz  seront  arrivez  en  l'ar- 
mée des  Princes;  et  estiment  le  nombre  des  dicts  Alle- 
mans  non  moindre  que  de  douze  à  quinze  mil  chevaulx  ;  et 
pour  ordonner  aussi  ong  général  de  mer ,  d'entre  les  gen- 
tilhonunes  qui  sont  icy ,  pour  l'envoyer  bientost  fère  une 
descente  de  deux  mil  cinq  centz  hommes ,  en  quelque  lieu 
de  Normandie  ou  Bretaigne ,  où  ilz  ont  intelligence  ;  et 
que  desjà  les  vaysseaulx ,  les  vivres  et  tout  l'apareilh  de 
Tentreprinse  est  prest  à  la  Rochelle ,  où  s'yront  joindre  les 
vaysseaulx  du  prince  d'Orange,  qui  sont  en  cestecoste,  et 
encores  deux  toutz  nouveaulx  qu'ung  sien  serviteur  a  heu, 
despuys  deux  jours,  permission  d'aller  armer  et  équipera 
Âmthonne.  Et  semble  qu'il  y  ayt  icy  aulcuns  gentishommes 
françoys  qui,  à  regrect,  feront  ce  voyage,  et  que,  si  Vos- 
tre  Majesté  les  vouloit  gratiffier  et  les  retirer  au  service 
du  Roy,  ilz  habandonneroient  t^ès  voUontiers  l'aultre 
*party,  lequel  aultrement  ilz  sont  contrainctz  de  suyvre; 
vous  suppliant  très  humblement.  Madame,  de  ottroyer  an 
gentilhomme ,  pour  qui  le  sieur  de  Vassal  vous  aura  parlé,, 
laseureté  qu'il  vous  demande,  laquelle  j'estime  que  re- 
viendra au  proffîct  de  vostre  service.  Et  faictes  semblant, 
Madame ,  s'il  vous  playt ,  que  vous  n'avez  heu  ces  adviz  de 
moy,  aultrement  il  sera  dangier  que  je  ne  vous  en  puysse 
plus  mander,  s'ilz  cognoissent  que  j'aye  tant  de  notice  de 
ces  aflières  ;  car  les  dicts  de  la  nouvelle  religion  sont  bien- 
tost advertys  de  tout  ce  que  le  Roy,  et  Vous,  et  Monsei- 
gneur,  dictes  et  faictes;  et  mesmes  l'on  m'a  asseuréque, 

eu  France ,  oultre  ceulx  de  faultre  party ,  il  y  en  a  aulcnnâ^ 
lesquelz  on  ne  m'a  poinct  nommez ,  qai  ne  sont  point  dé^ 
clairez  de  leur  costé ,  qui  toutesfoys  sont  respondans  de  la 
paye  de  cesreytres,  qui  doibvent  venir. 

Par  ainsy,  Madame,  considérant  Testât  des  choses,  et  le 
peu  de  confiance  que  Yoz  Ma j  estez  doibvent  mettre  en  rien 
qui  soit  que  en  Dieu  seul,  et  en  vous  mesmes;  et  apte  la 
descente  du  Gazimir  vous  doibt  estre  très  suspecte ,  pour 
l'alliance  du  duc  Auguste ,  qui  ne  l'a  prins  pour  son  gendre 
pour  sa  présente  grandeur,  ains  possible  pour  celle  où  il 
aspire  par  les  troubles  des  aultres  estatz  ;  et  que  la  Royne 
d'Angleterre  ne  fauldra  d'incliner  à  lem*  entreprinse ,  je  ne 
puys  que  prier  Dieu  bi^  fort  dévottement  qu'il  vous  doinct , 
Madame,  à  bientost  conclurre  la  paix,  et  la  cooclurre  telle 
que  la  descente  des  Allemans  en  soit  bien  c^ainement 
divertye,  et  Voz  Majestez  exemptes  de  toute  surprinse , 
déception  et  dangier.  Et  sur  ce,  etc. 

Ce  xxi^  jour  de  juing  1570. 

Je  vous  puys  asseurer,  Madame ,  que  ceulx  de  la  nouvelle  religion, 
qui  sont  icy,  ne  s^attendent  aulcunement  à  la  paix,  ains  à  continuer 
la  gaerre  ;  e|  semble  que  Tambiguité  et  la  longueur,  dont  Ton  pro- 
cède à  vous  rendre  response  sur  les  airticles  de  la  diète  paix,  n'est  que 
pour  gaigner  le  temps  et  attandre  leur  secours. 


U. 

CXVir   DÉPËSCHE 

—  da  xxv«  jour  de  juing  1570.  — 
(Envoyée  exprès  par  Jehan  Monyer,  postillon ,  Jusques  à  Calais.) 

Uetard  apporté  à  la  désignation  d'une  audience  demandée  par  l'ambassa- 
deur. —Interrogatoire  subi  par  l'évéque  de  Ross  devant  le  conseil  d'An- 
gleterre. — Conditions  arrêtées  dans  ce  conseil  au  sujet  du  traité  qui  peut 
être  conclu  avec  la  reine  d'Ecosse.  — Nouvelles  d'Allemagne.  —  Avis  donné 
au  roi  d'une  entreprise  qui  se  prépare  pour  opérer  une  descente  en 
France. 

Au  Roy. 

Sire,  affiu  de  mettre  la  Royne  d'Angleterre  hors  de  la 
peyne,  où  elle  est,  de  Taprest  qu'on  luy  a  dict  que  Vostre 
Majesté  faict  en  Bretaigne  pour  envoyer  des  gens  en  Es- 
coee,  je  luy  ay,  dez  mardy  dernier,  envoyé  demander 
audience ,  pour  luy  fère  veoir  vostre  bonne  responce  là 
dessus  en  la  façon  que  par  voz  lettres,  du  x*  de  ce  moys, 
il  vous  playt  me  le  commander  ;  et  le  secrétaire  Cecille, 
ayant  conféré  avecques  elle,  m'a  respondu  qu'elle  ne  me  la 
pouvoit  si  tost  ottroyer,  à  cause  qu'elle  se  trouvoit  mal, 
conune  à  la  vérité  elle  faict,  de  sa  jambe,  mais  que  je  luy 
pourrois  escripre  cella  mesmes  que  j'auroys  à  luy  dire. 
Dont  de  tant.  Sire,  qu'on  m'a  adverty  qu'il  y  a  de  Far- 
tiifice  en  cella,  pour  fère  tremper  l'évesque  de  Roz,  et 
pour  fère  en  sorte  que  la  dicte  Dame  renvoyé  cependant 
ses  forces  en  Escoce,  et  qu'elle  face  jetter  de  ses  grandz 
navyres  en  mer,  pour  la  persuasion  qu'on  luy  donne  que, 
nonobstant  voz  bons  propoz^,  qu'avez  tenuz  à  son  ambassa- 
deur, vous  ne  lairrez  d'envoyer  gens  par  dellà;  j'ay  escript 
ce  matin  à  la  dicte  Dame  que,  de  tant  qu'une  lettre  ne 
pourroit  suffire  pour  tout  ce  que  j'avois  à  luy  dire,  ny  me 

raporter  sa  responce,  et  que  les  propos,  que  j'avois  à  luy 
tenir  de  vostre  part^  n'estoient  toutz  que  pour  son  contante- 
ment,  que  je  me  garderoys  de  les  employer  ny  par  escript, 
ny  par  présence,  en  actes  si  contraires,  comme  seroit  d'en 
travailler  sa  santé,  et  que  partant  j'attendrois  fort  paciem- 
meut  et  de  bon  cueur  la  commodité  de  sa  convalescence  ; 
laquelle  je  prioys  Dieu  de  luy  donner  bientost  et  bien  par- 
faicte. 

Je  ne  suis  trop  marry,  Sire,  de  ce  retardement  parce 
que  le  comte  de  Lestre  et  ceuh  ,  qui  portent  faveur  à  ceste 
cause,  seront  cependant  de  retour;  en  l'absence  desquelz 
ayantz  les  aukres  ouy  l'évesque  de  Roz  sur  le  faict,  dont  on 
le  chargeoit,  d'avoir  tretté  en  secret  avec  le  comte  de  Su- 
rampthon,  et  ayantz  vollu  aussi  tirer  de  luy  ce  qu'il  aportoit 
de  l'intention  de  sa  Mestresse,  sans  l'admettre  à  la  présence 
de  la  Royne  d'Angleterre,  après  qu'il  s'est  bien  deschargé 
de  l'ung,  et  qu'il  leur  a  heu  remonstré  qu'il  ne  pouvoit 
fère  l'aultre  pour  aulcunes  choses  secrectes  qu'il  ne  pou- 
voit commettre  qu'à  elle  mesmes,  ilz  se  sont  desbordez 
jusques  là  de  luy  dire  qu'ilz  ne  se  soucyoient  pas  tant  de 
l'advancement  de  ceste  matière  qu'ilz  le  voUussent  presser 
de  la  leur  proposer  ;  mais,  de  tant  que  la  Royne  d'Escoce 
et  luy,  qui  est  son  ministre,  et  toutz  les  princes  qui  par- 
lent pour  elle,  estoient  papistes,  et  par  ainsy  ennemys  de 
leur  Mestresse  et  de  son  estât,  qu'ilz  tenoient  pour  très 
suspect  tout  ce  qui  se  trettoit  de  sa  restitution  ;  à  l'ocasion 
de  quoy  il  falloit,  avant  toutes  choses,  qu'elle  et  luy  fissent 
profession  de  la  religion  réformée,  et  bien  qu'ilz  y  ayent 
meslé  quelque  soubzrire,  ce  n'a  esté  toutesfoys  sans  paroi- 
les  véhémentes  pour  essayer  s' ilz  pourroient  gaigner  ce  point. 

En  quoy  le  dict  sieur  évesque  a  usé  de  saiges  responces , 

qui  seroient  longues  à  mettre  icy  ;  mais  cependant  j'ay  des- 
couvert, Sire,  comme  ne  pouvant  ceuk  pj  vaincre  le  désir, 
que  leur  Mestresse  a  de  sortyr  de  cest  affère,  qn'ilz  se  sont 
dellibérez  de  se  tenir  fermes  et  résoluz  aux  condicions  qui 
s'ensuyvent  :  Que  la  religion  protestante  soit  establye  et 
confirmée  en  Escoce;  que  la  Royne  d'Escoce  se  doibve 
obliger,  par  sèrement  solenmel ,  et  fère  obliger  les  siens , 
qu'elle  n'entendra  jamais  à  nul  party  de  mariage,  sans  l'ex- 
près consantement  de  la  Royne  d'Angleterre;  qu'elle 
diassera  les  rebelles  anglois,  qui  se  sont  retirez  en  son 
pays,  sans  jamais  plus  en  recepvoir ,  et  que  désormais  îlz 
seront  randïiz  mutuellement  par  l'ung  prince  à  l'auttre  sans 
contradict;  qu'elle  cédera  à  la  Royne  d'Angleterre,  et  aulx 
descendans  qui  procèdefOQt  dTelle,  tout  le  droict  et  tiltre 
qu'elle  prétend  à  ceste  couronne;  qu'elle dédairera,  d'ors 
et  desjà ,  pour  son  successeur  à  celle  d'Escoce  et  à  ses 
droictz  prétanduz  de  ceste  cy  son  filz  le  Prince  d'Escoce  ; 
que  le  dîct  Prince  sera  mené  pour  être  nourry  eo  Angle- 
terre soubz  quelque  promesse,  que  la  dicte  Royne  d'An- 
gleterre fera,  de  le  déclairer  pareillement  son  successeur 
immédiat  après  elle,  au  cas  qu'elle  n'eust  point  d'enfans; 
que  ligue  sera  faicte ,  offencive  et  deffencive ,  entre  les 
deux  roynes  et  leurs  royaulmes  à  jamais,  à  laquelle  sera 
doBoé  lieu  à  Vostre  Majesté  d'y  pouvoir  entrer  si  bon 
vous  semble,  mais  soubz  des  condicions  que  je  n'ay  encores 
peu  bien  sçavoir  quelles  elles  sont  ;  qu'il  ne  sera  loysible 
d'introduyre  nul  estrangier  en  armes,  d'où  qu'ilz  soient, 
dans  le  pays,  ny  par  quelque  couleur  ou  prétexte  que  ce 
puisse  estre  ;  et ,  finalement,  que  Yostre  Majesté  baillera 
ostaiges,  à  estre  icy  quelipie  temps,  pour  la  seureté  des 
choses  susdictes.. 

Je  n'ay  encores.  Sire,  donné  cest  adviz  à  Févesque  de 
Roz,  lequel  aussi  n'a  pas  heu  loysir  de  me  conférer  les 
offres  qu'il  aportedesa  Mestresse;  mais  Yostre  Majesté, 
s'il  luy  playt,  me  commandera  de  boîine  heure  sa  bonne 
voUonté  là  dessns ,  afiin  que  je  me  trouve  bien  préparé 
d'iceUe,  quant  il  en  s^a  temps  ;  car  j'espère  que  nos  amys 
vaincront  l'opiniastreté  de  noz  emiemys  de  ne  demeurer 
trop  fermes  sur  si  dures  condicions  comme  seroient  toutes 
celles  icy  ensemble. 

Au  surplus,  Sire,  il  se  continue  fort  que  ceste  nuée 
d' Allemans  des  nopces  du  Gazimir  yra  estre  uug  orage  en 
vofitre  royaulme  au  secours  des  Princes  et  de  l'Amyral , 
ayant  le  comte  Pallatin  escript  par  deçà  que  en  la  dicte 
assemblée  ne  seroit  rien  obmiz  de  ce  qui  apartiendroit  au 
secours  de  leur  religion  en  France  ;  duquel  secours ,  pour 
l'incertitude  de  l'intention  du  duc  Augi^ste»  les  détermi- 
nations n'avoient  peu  prendre  aulcune  bonne  résolution 
jusques  à  ceste  heure;  qu'il  avoit  déclairé  que  le  sien 
seroit  le  premier  prest,  et  qu'il  l'envoyeroit  à  ses  despens. 
Et  estime  l'on  que  la  dicte  assemblée  des  nopces  a  esté 
principallement  projettée  pour  estre  une  contrediette  de 
ceUe  que  l'Empereur  a  assignée  à  Espire,  afiin  de  résoul- 
dre,  de  eulx  mesmes  et  sans  le  dict  Empereur,  les  afl*ères 
d'Allemaigne  à  la  dévotion  des  trois  ellecteurs  laycs,  qui 
semblent  avoir  tiré  celluy  de  Golloigne  eclésiastique  à  leur 
party;  et  pour  ordonner  aussi  de  l'establissement  de  leur 
religion  en  France  et  en  Flandres,  mais  surtout  pour  em- 
pescher  que  l'ellection  du  roy  des  Romains  ne  se  puisse 
fère  en  la  personne  du  filz,  ny  du  frère  de  l'Empereur, 
non  sans  quelque  opinion  qu'ilz  veuillent,  entre  eulx  et  de 
leur  propre  authorité ,  nommer  le  dict  Auguste  roy  des 

RomaÎBS.  Et  de  tant,  Sire,  que,  de  jour  en  jour,  me 
vienuent  plusieurs  indices  que  ceulx  de  la  nouvelle  religion 
ont  une  descente  en  main  en  quelcun  de  voz  portz  ou  places 
de  mer  de  dellà ,  où  îlz  prétendent  mettre  deux  mil  cinq 
centz  hommes  en  terre,  et  qu'à  cest  effect  ilz  aprestentung 
grand  armement  à  la  Rochelle;  et  que  je  sçay  que  les 
Yaysseaulx  du  prince  d'Orange ,  qui  sont  en  ceste  mer 
estroicte,  s'y  préparent;  aussi  que  j'entendz  qu'ilz  sont  sur 
la  dellibération  s'ilz  convyeront  les  Anglois  d'estre  de  la 
partie,  lesquelz  tiennent  quatorze  grandz  navyres  et  plu- 
sieurs aultres  vaysseaulx  en  estât,  et  grand  nombre  d'hom- 
mes enrollés  pour  quelque  effect;  je  vous  suplye  très 
humblement.  Sire,  qu'il  vous  playse  advertyr  incontinent 
les  gouverneurs  de  Normandie,  Picardie,  Bretaigne  et 
Guyenne,  car  je  ne  sçay  proprement  où  s'adresse  leur  entre- 
prinse,  qu'ilz  ayent  à  y  prendre  garde  et  se  préparer  si  bien 
qu'ilz  ne  puissent  estre  surprins.  Sur  ce,  etc. 

Ce  xxv«  jour  de  juing  1570. 


CXVIir  DÉPESCHE 

—  du  XXIX*  jour  de  juing  1570.  — 

(  Envoyée  exprès  Jttsques  à  IHèpepar  Brogle ,  messagier,  ) 

Audience.  —  Discussion  desaflidres  d'Ecosse. — Promesse  de  la  reine  d'ar- 
rêter toute  hostilité ,  et  d'entendre  les.  propositions  de  Févêque  de  Ross. 
^Desir  manifesté  par  Elisabeth  de  yohr  la  paix  rétablie  en  France.-*-  Com- 
munication faite  par  la  reine  k  l'ambassadeur  des  nouvelles  qu'elle  a  reçues 
d'Allemagne. 

Au  RoY. 
Sire,  s' estant  la  Royne  d'Angleterre  asséstost  repen- 

tye  de  ne  m' avoir ,  le  xxiij*  du  présent,  ottroyé  audience, 
elle  m'a  mandé,  le  deuxième  jour  après,  que  je  la  vinse 
trouver  quant  il  me  plairroit;  et  se  sont,  la  lettre  qu'elle 
me  faisoit  escripre  là  dessus  par  le  secrétaire  Gecille  et  la 
mienne ,  que  pour  cest  aultre  effect  je  luy  escripvois ,  la- 
quelle eUe  a  heu  bien  agréable ,  rencontrées  en  chemin , 
dont  je  suys  allé  trouver  la  dicte  Dame  le  xxvj"^  de  ce  moys 
à  Otlant;  où  m' ayant  faict  appeller  en  sa  chambre  privée , 
en  laquelle  elle  estoit  en  habit  de  mallade,  ayant  sa  jambe 
en  repoz,  après  m' avoir  compté  de  son  mal,  et  faictes  ses 
excuses  de  ne  m' avoir  peu  si  tost  ouyr  comme  je  l'avois 
désiré,  je  luy  ay  ramentu  les  choses  cy  devant  accordées 
entre  nous,  et  conuneje  n'avoys  failly,  suyvant  son  désir, 
de  dépescher  ung  homme  exprès  pour  aporter  à  Vostre 
Majesté  la  déclaration  que  sur  icelle  elle  m' a  voit  envoyé 
notifBer  par  son  secrétaire  Sonuner  ;  laquelle  déclaration 
je  luy  voulois  bien  dire  que  je  ne  l'avoys  peu  trouver  guiè- 
res  manvayse,  encore  qu'il  y  eust  quelque  peu  de  menace , 
parce  qu'il  y  avoit  aussi  de  la  franchise  et  une  vraye  démon- 
stration  qu'elle  faisoit  de  vouloir  évitter  toute  altération 
entre  Voz  Majestez,  dont  j'espérois  que  ce  qu'elle  entendroit 
meintennant  de  vostre  intention  en  cella  la  contanteroit. 

Et  ainsy ,  Sire,  je  luy  ay  récitté  mot  à  mot  le  contenu 
de  vostre  lettre  du  x*  de  ce  moys ,  non  sans  qu'elle  ayt 
donné  une  claire  cognoissance ,  sans  en  rien  dissimuler , 
qu'elle  recepvoit  ung  singulier  playsir  de  ce  que  je  luy 
disoys  ;  m' ayant  tout  aussitost  prié  bien  fort  expressément 
de  luy  en  vouloir  bailler  aultant  par  escript ,  affiu  de  le 
monstrer  à  quelques  ungs  de  ses  conseillers,  qui  luy  di- 
soient qu'elle  ne  debvoit  laysser  de  procéder  et  pourvoir 
aulx  affières  d'Escoce,  tout  ainsy  que  si  Vostre  Majesté  ne 

luy  avoit  rien  feict  promettre  par  moy,  iiy  luy  mesmes  rien 
dict  à  son  ambassadeur  :  car  croyoient  que  vous  n'aviez  aul- 
cune  voBonté  d'en  rien  observer,  ainsy  que  voz  aprestz  de 
Bretaigne ,  qui  ne  cessoient  pour  cella ,  leur  en  donnoient 
assés  bon  tesmoignage  ;  ce  néantmoins  qu'elle  s'en  vouloit 
reposer  en  vostre  paroUe ,  comme  d'ung  magnanime  Roy 
et  Prince  vertueux  et  saige,  qui  regardiez  à  conserver  l'a- 
mytié  des  princes  voz  voysins ,  entre  lesquelz  ce  seroit  elle 
qui  vous  randroit  la  sienne  plus  parfaicte  et  accomplye  ;  et 
qui ,  oultre  le  remercyement  très  grand  qu'elle  vous  fesoit 
de  l'esgard  qu'avez  heu  maintennant  à  icelle ,  vous  cognois- 
triez  qu'elle  ne  Tauroit  moins  ferme  en  l'observance  de  ses 
promesses  qu'elle  s'asseuroit  de  la  persévérance  de  la 
vostre,  en  celles  que  vous  luy  faysiez. 

J'ay  suyvy,  Sire,  à  luy  dire  qu'elle  trouveroit  toutjour 
toute  seurté  et  vérité  en  voz  paroUes  et  en  celles  de  la 
Royne  vostre  mère ,  et  que  toutz  les  jours  il  luy  viendront 
nouvelles  preuves,  que  Yoz  Majestez  n'avoient  aultre  in- 
tention que  de  vivre  en  grande  unyon  de  paix,  et  de  toute 
bonne  intelligence  avecques  elle  ;  bien  que  je  luy  voUois 
confesser  tout  librement  que,  le  lendemain  de  l' aultre  au- 
dience qu'elle  m' avoit  donnée  à  Amthoncourt,  je  n'avoys 
failly  de  vous  fère  une  dépesche ,  non  pour  aigryr  ainsy  les 
matières,  conune  il  m' avoit  semblé  que  je  l'avois  trouvée 
elle  aigrye  et  changée  en  peu  de  jours,  (  ce  que  je  n'atri- 
buoys  aulcunement  à  elle,  ains  à  d'aultres,  qui  avoient  fort 
à regrect  la  bonne  unyon  de  Yoz  Majestez),  mais  que  je 
ne  vous  avoispas  vollu  celler  ce  qu'elle  m'avoit  résoluement 
dict  de  vouloir  en  toutes  sortes  retenir  les  deulx  chasteaulx 
de  Humes  et  Fascastel,  jusques  à  ce  que  ceulx  à  qui  ilz 
apartiennent  eussent  satisfaict  à  robfîgation  des  frontières  ; 

et  que  meintennant  j'avois  à  la  requérir  très  instantment 
de  deux  choses  :  l'une,  que,  de  tant  que  Yostre  Majesté 
a  voit  tant  yoUu  defférerà  nostre  accord  qu'ayant  nng  arme- 
ment tout  prest  pour  le  secours  d'Escoce,  et  les  Ëscouçoys 
sur  le  lieu  qui  vous  requéroient  de  l'envoyer ,  et  qui  vous 
remonstroient  le  gast,  le  bruslement  et  la  démolition  de 
leurs  maysons  nobles  du  pays,  et  la  détention  de  leur  Rope 
en  Angleterre  ;  et  que ,  n<Hiobstant  tout  cella,  vous  aviez 
différé  et  quasi  interrompu  le  dict  secours  pour  luy  com- 
playre,  qu'elle,  de  sa  part,  voUût  entièrement  retirer  ses 
forces  hors  du  dict  pays,  comme  elle  ma  l'avoit  promis,  et 
nomméement  celles  qu'elle  avoit  encores  dans  les  deux 
chasteaidx;  la  segonde  chose  estoit  qu'ayant  M*^  l'évesque 
de  Roz  aporté  toute  l'intention  et  ung  ample  pouvoir  de 
tretter  et  conclurre  toutes  choses  avec  elle  pour  sa  Mes- 
tresse,  qu'elle  y  vollût  meintennant  procéder,  ainsy  dilligem*^ 
ment  qu'elle  vous  avoit  promiz  de  le  fère,  sans  plus  remettre 
la  matière  en  longueur. 

Sur  lesquelles  deux  choses,  Sire,  nous  avons  heu  beau- 
coup de  contention,  et  n'ay,  pour  le  regard  de  la  première,, 
peu  obtenir  nen  de  mieulx  que  ce  que  la  dicte  Dame  vous 
prie ,  Sire ,  de  vouloir  laysser  les  loix  de  leurs  frontières 
aller  leur  cours  accoustumé,  suyvant  lequel,  le  différant 
des  dicts  deux  chasteaulx  et  des  aultres  attemptatz  doib- 
veirt  estre  vuydez  par  les  gardiens  d'icelles,  qui  ne  faul- 
dront  de  randre  lors  les  dicts  deux  chasteaulx,  sans  que 
cependant  ceulx  qui  sont  dedans  facent  nul  acte  d'hostillité, 
qui  estoit  une  rayson  que,  quand  elle  seroit  vostre  vassalle, 
vous  ne  la  luy  pouviez  bonnement  reffuzer  ;  et ,  quant  au 
segond,  encor  qu'elle  eust  proposé  de  ne  veoyr  jamais 
l'évesque  de  Roz  pour  des  occasions,  lesquelles  il  n'avoit 

peu  ny  nyer  ny  excuser,  que  néautinoins  elle  me  promettoit 
de  Touyr  dans  deux  ou  trois  jours  ;  et  qu'aussitost  que  le 
sir  de  Leviston,  lequel  nous  avions  dépesché  en  Escoce,  se- 
roit  de  retour  avec  les  aultres  commissaires  escouçoys, 
elle  vacqueroit  sans  aulcuné  intermission  aulx  afières  de 
la  dicte  Dame. 

Après  lequel  propos  estimant,  Sire,  que  je  ne  le  deb- 
vois  pour  ceste  fois  poursuyvre  plus  avant,  la  dicte  Dame 
m'a  dict  d'elle  mesmes  qu'elle  desiroit  fort  que,  la  première 
foys  que  je  retoumerois  vers  elle,  je  lui  peusse  aporter  la 
conclusion  de  la  paix  de  vostre  royaulme,  estant  bien  mar- 
rye  qu'elle  alloit  ainsy  trapant. 

Je  luy  ay  respondu  que  je  n'avoys  nul  plus  grand  désir 
que  de  la  pouvoir  satisfaire  en  cella,  et  que  ceste  sienne 
bonne  intention  obligeoit  Vostre  Majesté  et  tout  vostre 
royaulme  beaucoup  à  elle ,  ne  faysant  doubte,  quant  elle  y 
pourroit  ayder  de  quelque  chose,  qu'elle  ne  le  fyst. 

«  11  n'y  a,  respondit  elle,  nulle  œuvre  en  ce  monde  où  je 
m'employasse  plus  vollontiers,  ny  où  je  courusse  de  meil- 
leur cueur,  encores  que  je  soys  boyteuse,  que  je  ferois  à 
celle  là,  et  que  de  ce  j'en  asseurasse  Vostre  Majesté.  » 

J'ay  là  dessus  passé  oultre  à  luy  dire  que  je  craignois  bien 
que  ceste  longueur  peult  admener  quelque  chose  entre 
deux,  et  attirer  encores  possible  en  vostre  royaulme  une 
partie  de  ces  AUemans,  qui  s'estoient  trouvez  aux  nopces  du 
duc  Gazimir  ;  et  qu'elle  sçavoit  bien  ce  qui  en  estoit,  qui 
seroit  ung  bon  tour  de  bonne  sœur  si  elle  vous  en  vouloit 
advertyr,  comme  je  luy  vouloys  bien  dire  que  la  condicion 
de  la  cause  et  celle  de  sa  qualité,  qui  estoit  Royne,  l'obli- 
geoient  de  le  d&re,  et  mesmes  d'empescher  qu'il  ne  se  pré- 
parât rien  pour  soubstenir  l'opiniastretté  et  obstination  de 

voz  subjectz  contre  vous,  qui  n'estoit  exemple  que  per- 
nicieulx  pour  elle  mesmes. 

Elle  m'a  respondu  qu'elle  ne  sçavoit  pas  entièrement 
tout  ce  qui  en  estoit,  mais  que  l'Empereur  luy  avoit  bien 
escript  que,  par  prétexte  du  secours  de  la  nouvelle  religion 
en  France,  il  s'estoit  faicte  une  plus  grande  assemblée  à 
ces  nopces  du  Gazimir,  que  ne  requéroit  l'ordre  des  ma- 
ryez,  et  qu'il  monstroit  par  sa  lettre  qu'il  la  tenoit  fort 
suspecte  pour  luy  mesmes;  adjouxtoit  d'aultres  gracieulx 
propos  de  ce  qu'il  avoit  veu  maryer  son  frère  l'archiduc, 
encor  qu'il  l'eust  d'aultres  foys  tout  dédyé  à  elle,  mais  qu'il 
la  prioyt  que  les  dictes  nopces  ne  luy  fussent  d'aulcune 
jalouzie ,  car  elles  n'empescheroient  qu'il  ne  fût  encores 
tout  sien;  et  que  par  le  propos  de  la  dicte  lettre  et  par 
plusieurs  aultres  indices  elle  croyoit  asseuréement  qu'il  y 
auroit  ung  nouveau  secours  d'AUemans  pour  ceulx  de  la 
Rochelle,  si  la  paix  ne  succédoit.  Et  par  ce,  Sire,  qu'il 
seroit  trop  long  de  mettre  icy  toutz  les  aultres  propoz 
qu'avons  heu  en  ceste  audience,  je  les  remettray  à  une 
aultre  foys  ;  et  adjouxteray  seulement  ung  mot  de  la  récep- 
tion de  vostre  dépesche  du  xix^  de  ce  moys,  par  le  S'^  de 
Vassal ,  et  du  voyage  que  faictes  fère  par  deçà  au  S'  de 
Poigny,  lequel  nous  mettrons  peyne  de  l'aprofitter  le 
mieulx  qu'il  nous  sera  possible.  Sur  ce,  etc. 

Ce  xxix*'  jour  de  juing  1570. 

GXIX'  DÉPESGHË 

— du  v«  jour  de  juillet  1570.  — 
{Envoyée  exprès  jusques  à  la  court  par  le  S'  de  Sabran,) 

Résoluttoi»  d'Elisabeth  de  maintenir  l'accord  fait  au  lujet  de  l'Ecosse ,  et 
d'entrer  en  négociation  sur  la  restitution  de  Marie  Stuart  —  Espoir  de  la 
prochaine  liberté  du  duc  de  Norfolk.  —  État  de  la  négociation  des  Pays- 
Bas.  —  métnoife  général ,  sur  les  aflhires  d'Angleterre.  -^  BienvâDance 
montrée  par  Elisabeth  aux  seigneurs  catholiques.  —  Condition  mise  à  la 
liberté  du  duc  de  Norfolk.  —  Mémoire  secret.  Communication  faite  par 
l'ambassadeur  à  la  reine  d'Angleterre  de  la  réponse  du  roi  sur  les  articles 
proposés  pour  la  restitution  de  Marie  Stuart 

Au  Roy. 

Sire 9  pour  avoir  Yostre  Majesté  et  la  Royne,  vortre 
mère ,  ainsy  vertueusement  parlé ,  comme  vous  avez ,  à 
Tambassadeur  de  la  Royne  d'Angleterre;  et  pour  m'avoir 
commandé  de  déclairer  icy  à  elle  vostre  résolue  intentioii 
de  ne  vouloir  habandouner  aulcunemeot  la  Royne  d'Es- 
coce  9  ny  les  afifères  de  son  royaulme  ;  il  est  advenu  que  la 
dicte  Dame  a  cessé  d'en  poursuyvre  plus  avant  l'entre- 
prinse  par  la  force,  et  qu'elle  s'est  condescendue  d'en  ve- 
nir au  tretté,  duquel  je  vous  ay  desjà  envoyé  le  oommance- 
ment.  Il  est  vray,  Sire,  que,  despuys  dix  jours,  l'on  luy 
a  si  bien  faict  acroyre  que ,  nonobstant  vostre  promesse , 
vous  ne  larriez  d'envoyer  des  gens  en  Escoce,  que  la  dicte 
Dame,  changeant  de  dellibération ,  avoit  desjà  mandé  au 
comte  de  Sussex  de  rentrer  de  rechef  avec  son  armée  en 
pays,  et  d'y  saysir  toutes  les  places  qu'il  pourroit;  et  à 
l'amyral  Glptou  de  getter  promptement  six  grandz  na- 
vyres  en  mer ,  non  pour  aller  attaquer  la  flotte  des  Fran- 
çois au  combat  de  main,  laquelle  ilz  entendoient  estre 


—  223  — 

pourveue  de  deux  mil  bons  harqaebonziers ,  mais  pour  la 
mettre  à  fondz  à  coups  de  canou ,  s'il  estoit  possible  ;  et 
mandé  darantaige  que  le  sir  de  Leviston,  lequel  nous 
avions  dépesché  vers  le  duc  de  Chastellerault  et  vers  les  * 
aoltres  seigneurs  escouçoys,  pour  leur  apporter  nostre 
accord ,  fût  arresté  aulx  frontières  ;  et  qu'au  reste  elle  ne 
tretteroit  ny  admettront  jamais  plus  l'évesque  de  Roz  en  sa 
présence;  s'esforceans  encores  ceulx  ,  qui  menoient  ceste 
mauvaise  pratique,  de  me  fère  retarder  mon  audience, 
aifin  que  je  ne  pousse  assés  à  temps  y  remédier  ;  dont  a 
esté  assés  mal  aysé ,  Sire ,  de  retirer  la  dicte  Dame  de 
ceste  opinion.  Néantmoins ,  j'ay  miz  peyne  de  luy  dire  et 
encores  de  luy  bailler  par  escript,  si  à  propos,  la  res- 
ponce  de  Vostre  Majesté  du  x®  du  passé ,  et  de  l'asseurer 
tant  de  la  seurté  et  vérité  qu'elle  trouveroit  toutjour  en 
voz  promesses,  que,  ouHre  les  choses  que  je  vous  ay  desjà 
miandé  qu'elle  m'avoit  en  présence  lors  accordées ,  voicy , 
Sire,  ce  que  de  ceste  vostre  bonne  responce  s'en  est  des- 
puys  ensuyvy  : 

Que  la  dicte  Dame  a  escript  au  comte  de  Sussex  de  cas-^ 
ser  son  armée  et  se  retirer  luy  à  Yorc,  laissant  quelques 
compaignies  aulx  gardiens  des  frontières,  et  une  petite 
gamysondans  Humes  et  Fascastel;  qu'elle  a  ordonné  à  son 
admyral  de  ne  getter  nulz  navires  dehors,  ains  de  fère 
cesser  pour  ceste  heure  tout  l'armement  et  apareil  d'iceulx  ; 
qu'elle  a  mandé  au  comte  de  Lenoz,  qui  estoit  à  Lislebourg, 
avec  trois  centz  Escouçoys  entretenuz  aux  despens  de  la 
dicte  Dame,  de  se  retirer  à  Barvyc;  qu'on  n'eust  à  donner 
aulcun  empeschement  au  sir  de  Leviston  en  la  frontière,  ains 
de  luy  laysser  librement  poursuyvre  son  voyage  ;  et  finale* 
ment ,  suyvant  sa  promesse ,  qu'elle  a  si  paciemment  ouy 

l'évesque  de  Roz,  et  si  favorablement  receu  des  ouvrages, 
qu'il  luy  a  présentez  de  la  part  de  sa  Mestresse ,  lesquelz 
elle  mesmes  a  voit  faictz  de  sa  main,  qu'il  m'a  dict  n'avoir 
jamais  heu  une  plus  bénigne  audience  de  la  dicte  Dame  ny 
plus  pleyne  de  satisfaction,  qu'il  a  faict  ceste  foys,  avec 
promesse  que,  aussitost  que  le  sir  de  Leviston  et  aultres 
commissaires  escouçoys  seront  arrivez,  qu'elle  procédera 
en  toute  dilligence  aulx  affères  de  la  Royne  d'Escosse.  Et 
si ,  semble ,  Sire ,  que  le  duc  de  Norfolc  ayt  aussi  assés  ad- 
vancé  le  faict  de  sa  liberté,  et  qu'il  est  en  termes  d'estre 
bientost  remiz  en  son  logis  de  ceste  ville ,  soubz  quelque 
soubzmission  qu'il  pourra  fère  à  la  dicte  Dame. 

Au  surplus.  Sire,  de  tant  qu'il  se  trouve  meintennant 
beaucoup  de  diminution  et  de  deschet  en  la  merchandise 
d'Espaigne,  qui  a  esté  arresté  par  deçà,  et  que  ceulx  cy 
ne  la  veulent  fère  bonne ,  ny  veulent  pareillement  estre 
tenuz  de  celle  des  trèze  ourques,  que  ceulx  de  la  Rochelle 
en  ont  emmené  pour  leur  part,  il  semble  que  leur  accord 
avec  le  duc  d'Alve  n'est  près  d'estre  faict;  mesmes  que 
une  ordonnance,  de  nouveau  publiée  en  Flandres  contre 
les  Anglois ,  monstre  que  le  duc  en  est  assés  esloigné ,  bien 
que  par  aultres  moyens  il  en  faict  de  plus  en  plus  attaicher 
la  pratique,  affin  de  la  faire  tumber  à  son  poinct,  ainsy 
qu'on  attand  là  dessus  des  commissaires  de  Flandres  qui 
doibvent  bientost  arriver;  et  ceulx  cy  désirent  tant  d'en 
sortyr  qu'il  semble  qu'à  la  fin  ils  se  layrrpnt  plyer  à  ce 
que  le  dict  duc  vouldra,  conune  desjà  la  dicte  Dame  lui  a 
offert  cinquante  mil  escuz  du  sien  ;  mais  la  demande  passe 
ung  million.  Les  sollicitations  et  dilligences  de  ceulx  de  la 
nouvelle  religion  ne  s'intermettent  d'une  seulle  heure,  ce 
qui  faict  acroyre  au  monde  qu'ilz  sçavent  très  bien  que  le' 

propos  de  la  paix  sera  acroché  à  quelque  difficulté,  et  que 
la  guerre  sera  encores  coMinuée.  Sur  ce,  etc. 

Ce  v*'  jour  de  juillet  1570. 


INSTRUCTION   AU  DtCT  S'  DE  SABRAN 

des  choses  (ju'U  fault  fère  entendre  à  Leurs  Majestés,  oultre  les  lettres  : 

Que  la  Royne  d* Angleterre  est  bien  fort  sollicitée  d'interrompre 
la  paix  de  France  par  aulcuns,qui  luy  fontacroyre,  qu'aussitost  que 
le  Roy  Taura  conclue,  il  se  ressouviendra  des  mauvais  déportemens, 
dont  les  A nglois,  durant  ceste  guerre,  ont  usé,  par  mer  et  par  terre, 
à  la  Rochelle,  icy,  et  en  Allemaigne,  contre  luy  ;  ce  qui  n^est  toutes- 
foys  leur  principalle  craincte ,  ains  qu^avec  la  dicte  paixs^en  ensuyve 
Taccomodement  des  affères  de  la  Royne  d'Ëscoce ,  laquelle  ilz  cer- 
cbent  de  ruyner,  pour  préférer  à  son  tiltre,  de  la  succession  de  ceste 
couronne ,  ses  aultres  compétiteurs  qui  y  prétendent.  ^ 

Mais  comme  la  dicte  Royne  parle  toutjour  en  fort  bonne  façon  de  la 
dicte  paix ,  aulcuns  m'ont  asseuré  que ,  à  bon  escient ,  elle  la  désire , 
et  qu'elle  vouldroit  en  toutes  sortes  que  la  querelle  des  subjectz  fût 
bien  esteincte  au  profiîct  et  advan^ige  du  Roy,  ny  les  affères  d'Ës- 
coce  ne  la  peuvent  mouvoir  au  contraire ,  parce  qu'elle  veult ,  com- 
mant  que  soit ,  sortir  d'iceulx  ;  et  seulement  elle  crainct  que  le  Roy 
et  le  Roy  d'Ëspaigne  s'accordent  à  sa  ruyne ,  car  aultrement  elle 
estime  bien  que ,  se  concluant  la  paix  en  France ,  le  Roy  recepvra  en 
grâce  ceulx  de  ses  subjectz  y  qui  ont  senty  quelque  faveur  et  support 
d'elle ,  et  que  ceulx  là  seront  toutjour  moyen  que  la  dicte  paix  soit 
aussi  entretenue  entre  la  France  et  l'Angleterre. 

£t  la  cause  de  luy  fère  ainsy  soaspeçonner,  que  l'intelligence  des 
deux  Roys  soit  à  son  dommaige ,  procède  de  la  bulle  ;  car  ne  peult 
croyre  que ,  sans  leur  consentement ,  le  Pape  l'ayt  ozé  expédier  ainsy 
rigoureuse  contre  elle  comme  elle  est;  joinct  que  le  duc  d^Alve  se 
tient  à  ceste  heure  trop  plus  fenne  sur  l'accord  des  prinses  qu'il  ne 
faisoit,  et  a  monstre  une  très  grande  anymosité  contre  les  Anglois 
par  une  ordonnance,  qu'il  a  faicte  tout  de  nouveau  publier  contre 
eub[  ;  et  si ,  voyent  les  dicts  Anglois  qu'il  se  pourvoyt  de  beaulcoup 
plus  de  forces  par  mer  et  par  terre ,  qu'il  ne  leur  semble  estre  be- 
soing  pour  la  réception  ou  conduicte  de  la  Royne  d'Ëspaigne  ;  ce  qui 
leur  donne  occasion  de  croyre  qu'il  ayt  quelque  entreprinse  sur  ce 
royaulme  ;  entendans  mesmement  que  le  Roy  d'Ëspaigne  est  fort  à 
m.  15 

bout  de  ses  Mores,  et  que  toulz  les  Catholiques,  qui  s'absentent  dUcy, 
vont  à  recours  à  luy. 

A  1  occasion  de  quoy  j'ay  prins,  entre  deux,  Toportunité de  fère 
rccepvoir,  le  raieulx  que  j'ay  peu,  à  la  dicte  Dame  les  honnestes  expé- 
dians  et  moyens,  que  le  Roy  luy  a  offertz,  sur  ce  qu'ilz  peuvent  avoir 
à  démesler  Tung  avecques  Taultre  ;  dont  semble  que  enfin  elle  se 
lairra  conduyre  à  quelque  rayson ,  et  m'a  Ton  asseuré  que ,  en  Ten- 
droit  des  Françoys^  AUemans  et  Flamans ,  de  la  nouvelle  religion, 
qui  sonticy,  elle  a  faict,  despuys  cinq  ou  six  jours ,  des  démonstra- 
tions assés  expresses  qu'elle  desiroit  la  paix  de  France  ;  et  pareille- 
ment a  monstre,  touchant  les  choses  d'Escoce,  qu'elle  vooloit  con- 
lanter  le  Roy  ;  et  a  commandé  à  ceulx  de  son  conseil  de  me  donner 
satisfaction  sur  les  choses  raysonnables  que  je  leur  poiuray  deman* 
der  pour  les  subjectz  de;Sa  Majesté. 

Non  que ,  pour  tout  cella ,  je  cognoisse  que  ceulx  du  dict  conseil , 
qui  portent  le  faict  de  la  religion  nouvelle ,  aillent  en  rien  plus  froidz 
ny  plus  remiz  que  de  coustume ,  ny  que  les  principaulx  agentz ,  qui 
sont  icy  pour  ceste  cause ,  intermettent  une  seule  sollicitation  ny  dil- 
ligenoe  vers  eulx,  ny  à  tenir  souvant  conseil  avecques  les  ministres , 
pour  envoyer  lettres  et  messaigiers  de  toutz  costez  et  pour  recouvrer 
pollices  de  crédit  pour  Allemaigne,  ensemble  pour  pourvoir,  par  mer 
et  par  terre ,  à  tout  ce  qu'ilz  pensent  estre  besoing  pour  continuer  la 
guerre,  me  venans  confirmez  de  plus  en  plus  les  adviz,  que  j*ay 
desjà  mandez ,  qu'il  s'apreste  ung  nouveau  secours  d' AUemans  pour 
eulx ,  et  qu'ilz  préparent  une  descente  par  mer  en  quelque  lieu  de 
Normandie ,  Picardie  ou  Bretaigne  ;  dont  je  crains  bien  que  ung  des 
serviteurs  de  M' de  INorrys ,  nommé  Haroourt,  qui  est  Françoys,  le- 
quel a  esté  naguières  dépesdié  d'icy  vers  son  nuûstre ,  ayt  heu  iMsa- 
mission  de  passer  pour  cest  effect  pl^is  avant  jusques  en  Allemaigne , 
oaju^ques  au  camp  des  Princes. 

Néantmoins  la  démonstration  de  la  dicte  Dame  est,  pour  eeste 
heure ,  de  vouloir  trop  plus  entretenir  l'espérance  des  Catholiques  en 
son  royaume  que  d'essayer  de  la  leur  rompre ,  ny  de  les  mettre  en 
aulcune  souspeçon  des  Prolestans,  ayant  par  son  garde  des  sceaux , 
en  l'audience  du  dernier  jour  du  terme  passé ,  faict  dire  à  l'assem- 
blée qu'elle  avoit  ung  très  grand  regret  de  veoir  que  ses  sul>jectz  ca- 
tholiques se  monstrassent  intimidez  pour  leur  religion ,  ny  qu'il  y  en 
eust  qui,  pour  cause  d'icelle,  s'absentassent,  comme  ilz  faisoient,  de 
Si»  royaulme  ;  et  qu'elle  les  vouloit  toutz  admcmester  de  bon  cueur  de 
déposer  ceste  peur,  et  de  prendre  telle  asseurance  d'elle ,  qu'elle 


—  227   — 

n'innoveroit  ny  permettroit  estre  innové  rien  des  ordonnances  sur  ce 
establyes  par  sesParlementz  et  Ëstatz,  soubz  lesquelles  son  roy anime 
avoit  desjà  vescu  plusieurs  ans  en  grand  repos,  et  qu'elle  n'enten- 
doit  en  façon  du  monde  que  les  Catholiques  fussent  forcez  en  leurs 
consciences. 

Dont  despuys,  la  dicte  Dame ,  entendant  qu'on  avoit  rigoureuse- 
ment examiné  et  tenu  assés  estroict  le  sir  Jehan  Cornouaille^  jadis 
conseiller  de  la  Royne  Marie ,  et  trois  aultres  personnaiges  d'assés 
bonne  qualité,  qu'on  avoit  envoyé  à  la  Tour  pour  estre  cognuz  affec- 
tionnez catholiques ,  elle  s'en  est  asprement  prinse  à  ceulx  qui  l'a- 
voient  osé  fère  ;  et,  pour  leur  férc  plus  de  honte,  elle  a  ottroyé  que  le 
dict  Gornouaillepuysse  venir  luy  baiser  la  main,  pour  le  renvoyer  libre 
en  sa  mayson,  et  a  commandé  que  les  aultres  soyent  tirez  de  la  Tour. 

Et ,  encor  qu'on  luy  ay t  vollu  imprimer  beaucoup  de  nouvelles 
souspeçonsdu  comte  d'Arondel,  de  milord  Lomeley,  du  viscomte  de 
Montégu  et  d'aulcuns  aultres  seigneurs  réputez  catholiques ,  qui , 
pour  ceste  cause,  s'estoient'ienuz  retirez ,  elle  n'a  layssé  de  les  en- 
voyer quérir  avecques  faveur;  et  n'a  rejette  les  propos  que  eulx  mes- 
mes  et  d'aultres  luy  ont  men  sur  la  liberté  du  duc  de  Norfolc ,  non- 
obstant que,  ez  quartiers  de  son  duché,  ayent  esté  naguières  surprins 
deux  gentishommes,  assés  familiers  et  serviteurs  de  sa  mayson,  qui 
pratiquoient  de  soublever  le  peuple  et  se  saysir  du  chasteau  de  Far- 
lin,  qui  est  la  principalle  forteresse  du  pays. 

Et  semble  que  le  dict  duc  serolt  desjà  délivré ,  sans  la  compétance 
où  en  sont  le  comte  de  Lestre  et  lé  secrétaire  Cecille ,  lesquelz  veu- 
lent chacun  en  avoir  tout  le  gré,  et  estime  l'on  que  le  comte  soit 
marry  de  ce  que  n'ayant  peu  conduyre  ce  faict  avant  son  parlement , 
il  ayt  trouvé ,  à  son  retour^  que  le  dict  Cecille  l'avoit  bien  fort  ad- 
vancé ,  lequel ,  à  ce  que  j'entendz ,  a  tenu  un  tel  moyen  vers  sa  Mes- 
tresse  :  c'est  de  luy  avoir  persuadé  qu'elle  debvoit  concéder  l'eslar- 
gissement  du  dict  duc ,  s'il  luy  déclaroit  par  une  lettre ,  escripte  et 
signée  de  sa  main ,  qu'il  confessoit  l'avoir  offancée  en  ce  que^  sanii 
son  sceu ,  il  avoit  preste  l'oreille  an  mariage  de  la  Royne  d'Escoce  \ 
bien  qu'il  eust  toutjours  estimé  que  c'estoit  pour  la  seurté  d'elle  et 
pour  le  repoz  de  son  royaulme ,  mais  puysqu'elle  n'estiraoit  qu'il  fût 
ainsy,  et  qu'il  s'apercevoit  à  cesle  heure  qu'il  estoit  assés  aultremeht, 
il  s'en  despartoit  entièrement  et  pour  jamais,  et  promettoit  de  n'en- 
tendre à  cestuy ,  ny  à  nul  aultre  mariage,  en  sa  vie ,  que  ce  ne  fût 
avec  le  congé  et  bonne  grâce  de  la  dicte  Dame  :  lecpiel  expédiant  je 
croy  qui  sera  suyvy. 

15. 


—  228  — 

Estant  ce  dessus  escript ,  j'ay  heu  adviz  comme  un  paequet  du 
docteur  Mont,  agent  pour  ceste  Royne  en  Allemaigne,  estoit  arrivé, 
dez  hyer  au  soyr,  par  lequel  il  mande  que  le  Pape  faict  bien  fort 
presser  TEmpereur  de  commancer  la  diette  et  de  procéder  à  la  pri- 
vation et  désauthorisation  des  trois  ellecteurs  laycs ,  pour  substituer 
trois  princes  catholiques  à  leur  lieu  ;  sçavoir  :  Tarchiduc  Ferdinand, 
le  duc  de  Bavière  et  le  duc  de  Bronsouyc  ;  mais  que ,  se  trouvans 
les  aultres  accompaignés  de  dix  ou  douze  mil  chevaulx,  et  le  dict  Em- 
pereur seulement  de  douze  ou  quinze  centz ,  il  faict  grand  difiQculté 
de  se  trouver  à  la  dicte  diette. 

Et  que,  par  lettres  du  comte  Pallatin  venues  en  mesmes  paequet,  le 
dict  sieur  comte  escript  que  le  Pape  s^esforce  de  troubler  T  Allemaigne, 
ainsy  qu'il  a  troublé  le  royaulme  de  France  ;  et  que  Dieu  lui  est  tes- 
raoing  que ,  de  sa  part ,  il  désire  la  tranquillité  et  le  repoz  de  la 
Chrestienté  et  singulièrement  du  dict  royaume ,  en  ce  toutesfoys  que 
la  paix  s'y  puisse  fère  estable  et  à  la  seurté  de  sa  religion ,  aultrement 
il  promect  qu'il  ne  sera  rien  obmiz  de  ce  qui  sera  besoing  pour  ré- 
primer ceulx  qui  la  veulent  empescher.  Il  semble  que,  sur  ceste  al> 
tération  d' Allemaigne ,  le  dict  Pallatin  s'employeroit  assés  vollontiers 
à  procurer  la  dicte  paix ,  dont  le  Roy  pourra  essayer  de  se  prévaloir 
de  leurs  mesmes  divisions,  et  je  metti*ay  peyne  de  fère  sonder  icy, 
parmi  les  Protestans ,  s'ilz  sentent  que  d'ieelles  leur  vienne  nul  re- 
tardement ou  changement  en  leurs  affères  ;  car  j'estime  bien  qu'on 
attandra  de  veoir  que  pourra  produyre  ceste  diette ,  qui  est  si  sus- 
pecte aux  princes  protestans,  premier  qu'ilz  se  divertissent  à  nulles 
aultres  entreprinses,  et  cella  donra  quelque  loysir  à  Sa  Majesté. 

DIRA  DAVANTAIGE ,   DE  MA  PART ,  A  LEURS   MAJESTEZ  : 

Que  ne  sachant  comme  la  Royne  d'Angleterre  eust  peu  prandre  ce 
que  Leurs  Majestez  me  commandoient  de  luy  dire ,  touchant  la  ligue 
d'entre  la  Royne  d^Escoce  et  elle,  comme  le  Roy  estoit  contant  d'y  en- 
trer, j'ay  estimé  que,  pour  réserver  tout  l'advantaige  à  Leurs  Majestez  y 
et  obvier  qu^on  n'y  puisse  rien  calompnier,  que  j'en  debvois  parler 
en  la  façon  que  j'ay  faict  : 

C'est  que  j'ay  dict  à  la  dicte  Dame  qu'ayant  le  Roy  entendu  les 
trois  poinctz ,  ausquelz  s' estoit  restreinct  tout  le  premier  pourparlé 
d'entre  les  seigneurs  du  conseil  d'Angleterre  et  Tévesque  de  Roz; 
sçavoir  :  de  la  religion,  du  tiltre  de  ceste  couronne  et  de  la  ligue; 
que,  quant  au  premier,  de  la  religion,  estant  desjà  certain  ordre  re- 

ceu  là  dessus  en  Ëscoce ,  lequel  la  Royne  n'a  jamais  enfrainct ,  il 
vouloit  tant  seulement  prier  à  ceste  heure  la  dicte  Dame  de  ne  fère 
force  ny  viollance  à  la  conscience  de  la  dicte  Royne  d'Escoce ,  ny  in- 
nover rien  en  ceste  matière  qui  peult  admener  plus  d'altération  au 
monde  qu'il  n^en  y  a  : 

£t  du  segond ,  qui  est  le  tiltre  de  la  couronne  d'Angleterre ,  qu'il 
desiroit  que  la  dicte  Royne  d'£scoce  luy  en  fît  toute  la  cession  et 
transport,  qu'elle  et  son  conseil  estimeroient  luy  estre  besoing  pour 
sa  perpétuelle  seurté  et  pour  ceulx  qui  pourroient  provenir  d'elle  : 

Au  regard  du  troisiesme,  qui  concerne  la  ligue,  qu'il  ne  seroit 
marry  qu'elle  se  fît  entre  elles ,  pourveu  que  ce  ne  fût  contre  luy,  ny 
au  préjudice  des  aultrcs  ligues  qu'il  a  avec  la  dicte  Royne  d'Angle- 
terre et  son  royaume ,  et  pareillement  avec  la  Royne  d'Escoce  et 
le  sien;  et  layssay  là  dessus  amplement  discourir  la  dicte  Dame  et 
estendre  ses  responces ,  sans  l'interrompre  de  rien ,  ainsy  que  je  l'ay 
desjà  mandé. 

Mais  reprenant^  puys  après,  le  propos,  je  luy  diz  que,  ayant  con- 
sidéré de  moy  mesmes  combien  il  sourdoit  à  toute  heure  de  grandes 
espines  et  de  nouvelles  difficultez  en  ce  faict  de  la  restitution  de  la 
Royne  d'Escoce,  à  cause  qu'on  la  luy  proposoit  toutjours  fort  sus- 
pecte du  costé  de  France ,  j'avois  suplié  le  Roy  de  vouloir  luy  mes- 
mes intervenir  en  la  ligue  deffencive ,  qui  se  feroit  entre  elles  deux , 
affin  qu'en  lieu  de  se  deffyer  de  luy,  elle  en  print  dorsenavant  toute 
asseurance  et  seurté;  et  que  le  Roy  m'avoit  respondu  qu'il  le  voul- 
droit  bien^  mais  qu'il  ne  voyoit  pas  le  moyen  commant  cella  se  pour- 
roit  fère  ;  toutesfoys,  si  je  le  voyois  icy  sur  le  lieu,  qu'il  s'en  remettoit 
bien  à  moy  de  passer  oultre  ; 

Et  que  je  pensoys  quil  avoit  regardé  à  la  jalouzie ,  que  les  aultres 
princes  en  pourroient  prendre ,  et  possible  encores  à  la  diversité  de 
la  religion;  dont,  de  tant  qu'il  ne  m'avoit  commandé  d'en  déclairer 
si  avant  à  la  dicte  Dame ,  et  que  néantmoins  c'estoit  chose  que  je  ne 
pouvois  effectuer  sans  elle ,  je  prenois  sa  parolle  pour  garant  que  le 
propos  seroit  réservé  et  ne  passeroit  plus  avant  qu'entre  nous  deux , 
ou  bien ,  si  elle  en  vouloit  communiquer  à  son  conseil ,  qu'elle  me 
promettoit  de  ne  dire  jamais  que  cella  fût  procédé  de  moy. 

La  dicte  Dame ,  ayant  très  agréable  le  dict  propos ,  lequel  a  esté 
cause  que  tout  l'affère  est  retourné  en  bons  termes ,  et  néantmoins , 
estant  marrye  que  je  y  allois  si  réservé,  me  demanda,  trois  ou  quatre 
foys,  si  j'avois  poinct  pensé  nul  bon  moyen  en  cella.  Je  ne  luy  vol- 
luz  soubdain  respondre ,  affin  de  luy  en  lâysser  à  elle  mesmes  mettre 

quelcun  en  avant;  mais  enfin  je  luy  diz  que  celluy  qae  je  voyois  le 
plus  honeste  estoit  que  la  Royne  d'Ëscoce  le  requist,  et  que  le  Roy, 
pour  le  bien  et  considération  d'elle,  auroit  plus  grande  ocasiond^y 
entendre  :  et  n'en  est  encores  la  chose  plus  avant. 


CXX*  DEPESCHE 

—  du  ix«  jour  de  juillet  1 570.  — 
(Envoyée  exprès  Jusques  à  Dièpepar  if«  Àlleocanâre,) 

Arrivée  de  M'  de  Poigny  en  Angleterre.  —  Affaire»  dTÊcosse  et  d'Allemagne. 
—  Nouvelles  apportées  de  la  Rochelle;  combat  de  Sainte- Gemme  près 
LuçoQ.  —  Déclaration  du  duc  d'AIbe  que  les  préparatifs  maritimes  faits 
dans  les  Pays-Bas  n'ont  d'autre  but  que  d'assurer  la  conduite  en  Espagne 
de  la  nouvelle  reine. 

Au  Roy. 

Sire,  estant  M'^  de  Poigny  arrivé  le  iiij*'  de  ce  moys  eu 
ceste  ville  de  Londres,  j'ay  envoyé,  le  jour  d'après,  fère 
entendre  sa  venue  à  la  Royne  d'Angleterre,  et  la  prier  de 
nous  donner  audience,  laquelle  la  nous  a  prolongée  jusques 
aujourduy,  dimenche,  que  nous  Talions  trouver  à  Otland, 
assés  incertains  que  pourra  réuscyr  de  son  voyage  ;  car  il 
semble  que  la  dicte  Dame  ayt  escript  à  sod  ambassadeur 
par  dellà  qu'il  s' estoit  trop  advancé  de  vous  requérir  de 
l'envoyer,  et  que  desjà  il  s'est  excusé  de  n'avoir  onques 
pensé  de  vous  parler  de  telle  chose.  Et  encores  est  advenu 
que  les  Escouçoys  ont  freschement  couru  et  pillé  le  bestial 
en  la  frontière  d'Angleterre,  à  l'ocasion  de  quoy  le  comte 
de  Sussex,  non  seulement  n'a  séparé  son  armée,  mais  a 
£aict  grande  instance  qu'il  luy  fût  permiz  de  rentrer  encores 
une  foys  en  Escoce,  et  a  retenu  pour  ceste  occasion  quel- 
ques joiu*s  davantaige  à  Auvyc  le  sir  de  Leviston,  que  nous 

envoyons  en  Escoce.  Toutèsfoys  l'on  nous  asseure  qu'il 
est  meintenuant  passé;  dont  n'estant  encores  les  choses 
cpi'en  assés  bons  termes^  nous  incisterons,  aukant  qu'il 
nous  sera  possible ,  qu'elles  soyent  effectuées  ainsy  qu'on 
a  commancé  de  les  tretter. 

Et  cependant,  Sire,  je  diray  à  Vostre  Majesté  qu'il  y  a 
quelque  aparance,  parmy  ceulx  de  la  nouvelle  religion  qui 
sont  icy ,  que  la  nouvelle ,  qu'ilz  ont  despuys  trois  jours 
d'Allemaigne ,  leur  jette  l'espérance  de  leur  secours  ung 
peu  plus  loing  qu'ilz  ne  pensoyent,  entendans  conune  l'as- 
semblée de  Heldeiberc  s'est  séparée  ;  etque  le  duc  Auguste, 
estant  allé  devers  l'Empereur ,  luy  a  parlé  en  si  bonne 
sorte  de  l'ocasion  qui  le  pressoit  de  s'en  retourner  chez 
luy,  que  non  seulement  l'Empereur  le  luy  a  penniz,  mais 
ne  luy  a  reffuzé  son  excuse,  de  ne  se  pouvoir  sitost  trouver 
à  la  diette^  et  que  despuys,  le  comte  Pallatin  Test  sembla- 
blement  allé  saluer,  qui  luy  a  offert  d'intervenir  luy  mesmes 
à  icelle  diette,  si  les  aultres  priiK^es  y  viennent;  et  que, 
contre  l'opinion  qu'on  avoitque,  pour  craincte  de  ceste 
assemblée  de  Heldeiberc,  le  dict  Eqipereur  ne  passeroit 
oultre ,  l'on  mande  qu'il  est  arrivé  le  xviij<^  de  juing  à 
Espire,  accompaigné  seulement,  oultre  ceulx  de  sa  court, 
du  duc  Jehan  Georges  Pallatin ,  qui  monstre  de  vouloir 
agrément  quereller  une  quarte  part  du  Pallatinat  ;  et  qpie 
le  dict  Empereur  est  allé  descendre  à  l'esglize  principaHe, 
au  grand  contantement  des  Catholiques,  se  deseouvrant  de 
plus  en  plus  que  icelle  diette  est  principallement  iudicte 
pour  procéder  contre  les  trois  ellecteurs  protestans ,  des- 
quelz  n'ayant  leur  dignité  prins  aultre  origine  ny  fondement 
que  de  l'authorité  du  Pape,  par  la  balle  jadis  sur  ce  expé- 
diée, il  semble  n'estre  sans  rayson  que,  par  la  mesmes 

authorité,  puysqu'ilz  s'en  sont  substraictz,  joinct  celle  de 
l'Empereur,  ilz  en  puissent  meintennant  estre  fort  légiti- 
mement privez  ;  non  que  les  dicts  de  la  religion  se  tien- 
nent pour  cella  moins  asseurez  que  devant  d'avoir  leur  se- 
cours, ains  plus,  à  ceste  heure  qu'ilz  disent  que,  parce  que 
les  dits  princes  ont  descouvert  ceste  entreprinse,  ilz  se 
veulent  plus  évertuer,  qu'ilz  n'ont  encores  jamais  faict,  pour 
la  deOense  de  la  religion  ;  bien  pensent  qu'affin  qu'ilz  se 
puissent  mieulx  opposer  à  tout  ce  qui  se  pourroit  décretter 
contre  eulx,  ils  vouldront  retenir  les  forces  dans  le  pays 
jusques  à  la  fin  d'icelle  diette;  et  aussi  que  n'ayantz  les 
draps  de  ceste  dernière  flotte  d'Angleterre  heu  encores 
assés  bonne  vante  en  Hembourg,  leurs  lettres  de  crédit,  qui 
sont  assignées  là  dessus,  n'ont  peu  estre  si  tost  employées  ; 
et  le  payement  est  retardé  d'ung  moys  :  mais  ilz  n' intermet- 
tent cependant  aulcune  poursuyte  ny  dilligence  en  cella, 
mesmes  qu'on  leur  a  escript  que  les  deniers,  pour  la  levée 
de  Yostre  Majesté,  sont  desjà  arrivez  par  dellà. 

Et  j'entendz,  Sire,  que  jeudy  dernier,  arriva  ung  soldat 
de  la  Rochelle ,  qui  magniffie  bien  fort  quelque  routte  que 
les  Huguenotz  ont  donnée  aulx  capitaines  La  Rivière  et 
Puygaillart  près  de  Lusson  ^ ,  ouest  demeuré,  à  ce  qu'il  dict, 
plus  de  cinq  centz  des  nostres  sur  la  place,  et  dix  sept 
capitaines  avec  plus  de  deux  centz  aultres  prisonniers;  et , 
sellon  les  lettres  que  le  dict  soldat  a  apportées,  lesquelles 
ont  esté  veues  en  ceste  court,  le  comte  de  La  Roche 
Foucault,  qui  estoit  party  pour  s'aller  joindre  au  camp  des 

*  Combat  livré  à  Sainte-Gemme-la-Plaine,  en  Poitou,  dans  lequel  La  Noue, 
qui  commandait  les  Protestans  dans  la  Saintonge ,  remporta  une  yictoire  si- 
gnalée sur  les  troupes  royales.  La  blessure  quil  reçut  quelques  jours  après, 
à  Tassant  de  Fontenay ,  nécessita  Tamputation  du  bras  gauche  ,  mais  il  ne 
UiK|da  pas  à  reprendre  son.  commandement. 

blessure  du  S""  de  La  Noue,  de  qui  Ton  n'espère  guyères 
la  guéryson,  affin  de  ne  laysser  la  Rochelle  et  le  pays 
sans  gouverneur;  et  que  le  dict  sieur  comte  est  après  à 
mettre  aulx  champs  envyron  cinq  mil  hommes  de  pied  et 
cinq  centz  chevaulx ,  avec  trois  pièces  d'artillerye ,  pour 
aOer  reprendre  Xainctes,  et  de  là  marcher  en  Brouaige  ; 
et  que  le  capitaine  Sores  estant  adverty  que  deux  très 
riches  flottes  revenoient  des  Indes,  Tune  pour  Espaigne,  et 
l'aultre  pour  Portugal,  qui  doibvent  arriver  à  ce  moys 
d'aoust,  est  allé  essayer  s'il  en  pourra  piller  quelque  une, 
ayant,  conune  il  semble,  pour  ceste  occasion  remiz  l'en- 
treprinse  de  leur  descente,  dont  vous  ay  ci  devant  escript, 
jusques  à  son  retour  ;  et  cependant  les  vaysseaulx  du  prince 
d'Orange  et  ceulx  de  quelques  pirates  françoys,  qu'ilz 
nomment  le  capitaine  Joly,  du  Mur,  Bouville  et  aultres, 
ont  combattu,  vendredy  dernier,  dans  ceste  mer  (î^troicte, 
une  flotte  de  douze  grandes  ourques,  lesquelles,  soubz  la 
conserve  de  deux  aultres  grandz  navyres  de  guerre,  pas- 
soient  de  Flandres  en  Espaigne,  et  ont  prins  l'admyralle. 
et  une  aultre  des  plus  riches. 

Le  duc  d'Alve  a  fait  déclairer  icy  par  l'ambassadeur 
d'Espaigne  que  l'armement,  qu'il  prépare  en  Flandres, 
n'est  pour  aultre  efiect  que  pour  conduyre  la  Royne,  sa 
Mestresse,  devers  le  Roy  son  mary,  avec  l'apareil  qui  con- 
vient à  une  si  grande  princesse  comme  elle  est ,  pour  le 
dangier  des  pirates  ;  ce  que  j'estime  qu'il  a  fait  expressé- 
ment pour  garder  que  les  Anglois  n'arment  de  leur  costé  ; 
car  ilz  ne  pourroient,  puys  après,  se  tenir  qu'ilz  n'allassent 
se  présenter  en  mer  au  passaige  de  la  dicte  Dame,  én^dan- 
gier  qu'il  y  peult  survenir  quelque  accident,  ce  qu'il  veult 

bien  évytter  ;  et  a  mandé  que  ceulx  qu'il  a  faict  depputer 
sur  le  différant  des  merchandises,  sont  desjà  party^  pour 
venir  par  deçà.  Sur  ce,  etc. 

Ce  IX*  jour  de  juillet  4570. 


CXXr  DÉPESCHE 

—  du  xini*  jour  de  jaiHet  1570.  — 
(Envo^  exprès  jusques  à  IHèpe  par  Jehan  Girault.) 

Audience  accordée  par  la  reine  d'Angleterre  à  Iff"  de  Poigny,  envoyé  vers 
elle  pour  négocier  la  mise  en  liberté  de  Marie  Stoart ,  et  son  rétabllsae- 
ment.  — Nouvelles  d'Ecosse.  —  Insistance  de  l'ambassadear  pour  qu'Elisa- 
beth refuse  toute  protection  aux  protestans  de  France ,  s'ils  ne  consentent 
pas  à  accepter  te»  condittons  oflSertes  par  le  roi. 

Au  Roy. 

Sire,  nous  arons  esté,  despuys  quatre  jours  en  çà, 
trouver  la  Rope  d'Angleterre  à  Otland ,  laquelle  a  moos- 
tré  de  recepvoir ,  avec  playsir ,  les  lettres  et  recommenda- 
tions,  que  Yoz  Majestez  lui  ont  faictes  présenter  par  M' de 
Poigny,  et  Ta  receu  à  luy  mesmes  bien  fort  favorable- 
Dient}  dont,  après  aulcuns  bien  honnestes  propos,  de 
l'ayse  qu'elle  avoit  d'entendre  de  voz  bonnes  nouvelles  et 
vostre  retour  en  bonne  santé  vers  les  quartiers  qui  sont 
plus  près  d'icy,  elle  a  con^nancé  de  lyre  assés  bautt  voz 
lettres;  sur  lesquelles  monstrant  de  s'edE>abyr  de  l'occasion 
que  luy  mandiez  du  voyage  dudiet  S' de  Poigny,  que  ce  fût 
à  l'instance  de  son  ambassadeur,  elle  nous  a  dict,  tout  clai- 
rement, qu'elle  n' avoit  point  donné  ceste  charge  à  son  am- 
bassadeur, ainsy  qu'il  se  pourroit  bien  vérifier  par  la 
minute  des  lettres  que ,  despuys  deux  moys,  elle  hii  avoit 

escriptes  :  et  le  secrétaire  Cecille ,  lequel  elle  a  appelle  là 
dessus,  n'a  failly  de  le  confirmer  de  mesmes. 

Puys ,  elle  a  suyvy  à  dire  qu'il  estoit  advenu  l'ung  de 
deux  ;  ou  qu'on  avoit  équivoque  sur  ce  qu'elle  a  voit  accordé 
que  la  Rope  d'Escoce  et  moy  peussions  envoyer  ung 
gentilhomme  jusques  en  Escoce  pour  voir  comme  les 
armes  s'y  poseroient,  et  comme  elle  feroît  retirer  ses 
forces  hors  du  pays ,  ainsy  que ,  pour  cest  effect ,  le  sir  de 
Leviston  estoit  desjà  par  dellà,  mais  non  de  fère  venir 
exprès  ung  gentilhomme  de  France  ;  ou  bien  qu'il  y  avoit 
de  l'artiffice;  mais,  d'où  que  peult  venir  la  fautte,  elle 
n'esta  que  heureuse,  puysqu'elle  hiy  estoit  moyen  de 
pouvoir  mieulx  entendre  Testât  et  bonne  disposition  de 
Voz  Majestez. 

A  quoy  ayantz  vifvement  mcisté  qu'il  n'y  avoit,  ny  pou- 
voit  avoir ,  nul  mescompte  ny  artifiBce  de  vostre  costé ,  le 
dict  S'  de  Poigny  a  allégué  qu'il  avoit  veu  son  dict  ambas- 
sadeur estre  longtemps  en  l'audience  avec  Voz  Majestez  à 
vous  discourir  et  monstrer  fdusieurs  papiers;  et  que ,  au 
sortir  de  là,  vous  luy  aviez  ccnnmandé  de  s'en  venir,  qui  ne 
pouvoit  estre,  sans  que  le  dict  ambassadeur  Teust  ainsi  re- 
quis. Et  a  poursuyvy  de  réciter  à  la  dicte  Dame  bien  parti- 
culièrement tout  le  contenu  de  sa  charge ,  en  si  bonne  et 
gracieuse  façoa,  qu'elle  a  monstre  d'en  avoir  tout  contante- 
ment. 

Il  est  vray ,  Sire ,  qu'elle  a  commancé  de  respondre  par 
une  plaincte,  qu'elle  nous  a  faicte,  de  l'affection  que 
Yostre  Majesté  monstre  de  se  souvenir  trop  plus  de  la 
Royue  d'Escoce  et  de  ses  afières  que  des  bons  tours  de 
bonne  sœur  et  vraye  amie,  qu'elle  vous  a  monstrez  en  ces 
troubles  de  vostre  royaulme  ;  mais  que  pourtant  elle  ne  veult 

laysser,  sur  la  considération  qu'avez  heue  de  n'envoyer  voz 
forces  en  Escoce ,  de  vous  en  randre  ung  bien  fort  grand 
mercy,  et  non  moindre  pour  T  amour  de  vous  (jae  pour 
r amour  d'elle  mesmes,  car  l'honneur  est  égal  à  toutz 
deux  ;  et  qu'au  reste ,  encores  qu'on  dye  que  les  fenunes 
ont  toutjours  des  responces  et  deifaictes  toutes  prestes, 
qu'elle  n'en  usera  en  cest  endroict,  ains  prendra  temps 
pour  bien  consulter  l'aiTère ,  affin  de  nous  donner  ,  par 
après ,  plus  grande  satisfaction. 

Et  ainsy,  Sire,  nous  sommes  attandans  qu'est  ce 
qu'elle  trouvera  par  son  conseil  (ju'elle  nous  debvra  dire  ; 
et,  de  tant  qu'elle  nous  a  touché  de  l'armement,  qu'elle  dict 
estre  encores  tout  prest  en  Bretaigne,  contre  Tasseurance 
que  je  luy  avois  donnée  que  vous  l'aviez  contremandé,  et 
aussi  de  quelque  personnaige  qu'avez  freschement  dépes- 
ché  par  mer  en  Escoce  ;  et  que ,  parmy  cella ,  elle  nous  a 
ramentu  plusieurs  oQances  que  la  Royne  d' Escoce  ,  à  ce 
qu'elle  dict,  luy  a  faictes,  avec  grande  deffiance  d'elle  et 
de  M""  le  cardinal  de  Lorrayne ,  je  ne  vois  pas  que  nous 
soyons  encores  bien  prez  de  conclurre  quelque  bon  marché 
entre  elles.  Tant  y  a  que  comme  il  n'a  esté ,  à  mon  adviz , 
rien  oublyé  de  ce  qui  se  pouvoit  desduyre  en  ceste  pre- 
mière remonstrance ,  nous  ne  dellibérous  d' estre  moins 
pressantz  en  la  segonde.  Ce  poinct,  au  moins,  nous  de- 
meure gaigné  despuys  dix  jours ,  que  l'armée  de  la  dicte 
Dame ,  suyvant  ce  que  je  vous  ay  cy  devant  mandé,  est  en- 
tièrement cassée,  et  ne  reste  nulles  aultres  forces  en  la 
frontière  du  North  que  la  garnison  acoustumée  de  Barvich 
et  celle  qu'on  a  layssédans  les  deux  chasteaux  de  Humes  et 
Fascastel.  Il  est  vray  que,  dedans  Barvych,  demeure  ung 
bien  fort  grand  appareil  de  guerre ,  qu'on  y  a  voit  desjà 

préparé  pour  la  généralle  entreprinse  d'Escoce ,  et  l'armée 
pedt ,  en  bien  peu  de  jours ,  estre  rassemblée.  Je  ne  sçay 
si  le  comte  de  Lenoz  aura  de  mesmes  obéy  à  ce  que  je  vous 
ay  mandé,  Sire ,  qu'on  luy  a  voit  escript  de  se  retirer  au 
dict  Barvych  et  de  licentier  les  trois  centz  Ëscouçoys  qu'on 
entretenoit  près  de  luy  ;  car,  sellon  les  dernières  nouvelles 
qui  sont  venues  de  dellà,  il  s'entend  que  le  dict  de  Lenoz  es- 
toit  encores  à  Esterlin ,  le  xxvj<^  du  passé ,  avec  les  comtes 
de  M orthon  et  de  Mar,  créez  lieuctenans  du  jeune  Roy  son 
petit  filz,  jusques  au  dixième  de  ce  moys;  auquel  jour  toutz 
ceulx  de  ceste  faction  se  debvoient  trouver  à  Lislebourg 
pour  mettre  quelque  résolution  en  leurs  afl^res.  Ilz  ont  esté 
en  termes  de  porter  le  dict  jeune  Roy  au  dict  Lislebourg 
affin  qu'avec  sa  présence  ilz  peussent  recouvrer  le  cbasteau, 
mais  le  lair  de  Granges  a  respondu  que  le  dict  Prince  y  se- 
roit  le  bien  venu  ;  néantmoins  qu'il  vouloit  demeurer  le 
plus  fort  dedans,  attandant  que  la  Royne  sa  mère  et  luy 
fussent  d'accord  conune  ilz  entendroient  qu'il  en  usast.  Ce- 
pendant la  dicte  Dame  a  envoyé  confirmer  à  sa  dévotion  le 
dict  de  Granges,  et  ses  aultres  bons  serviteurs  de  dellà,  par 
le  dict  sir  de  Leviston,  qui  leur  a  apporté ,  de  par  elle ,  trois 
milescuz,  delà  somme  que  je  luy  ay  naguières  fomye,  affin 
qu'ilz  ayent  de  quoy  se  pourvoir  des  choses  qui  sont  néces- 
saires pour  la  garde  du  dict  cbasteau  de  Lislebourg  et  de 
celluy  de  Dombertrand. 

Sur  la  fin  de  nostre  audience.  Sire,  j'ay  faict  mencion 
à  la  dicte  Dame  de  Testât  auquel  sont  encores  les  afi^res 
de  vostre  royaulme,  et  conune  Yostre  Majesté,  ayant  donné 
ung  clair  tesmoignage  au  monde  de  sa  bonne  intention  à 
réunyr  toutz  ses  subjectz,  et  esgallement  les  conserver,  et 
d'avoir  concédé  à  ceulx,  qui  se  sont  ellevez,  une  si  grande 

satisfaction,  pour  leur  religion  et  pour  leurs  affères,  et 
encores  pour  la  seurté  de  leur  personnes,  qu'il  ne  leur 
reste  plus  aulcune  excuse  de  ne  debvoir  poser  les  armes , 
ny  de  quoy  pouvoir  alléguer  à  la  dicte  Dame ,  ny  aulx  aul- 
très  princes  protestans ,  que  vous  pourchassiez  d'extermi- 
ner leur  religion,  puysque  permettez  qu'elle  ayt  cours  et 
exercisse  en  vostre  royaulme  ;  qu'elle  veuille  donques 
croyre  que  vous  ne  cerchez  en  ceste  guerre  que  le  seul  re- 
couvrement de  l'obéyssance  qu'itz  vous  doibvent;  et  que 
leur  entreprinse,  s'ilz  passent  oultre,  ne  peult  estre  dressé 
que  contre  vostre  estât  et  authorité;  et  que  n'estantz  naiz 
au  pareilh  degré  d'honneur  de  Voz  Majestez ,  il  est  sans 
doubte  que ,  s'ilz  pouvoient  avoir  quelque  advantaige  sur 
vous,  que  eulx  et  teiKS  semblables  entreprendroient  de 
fère  le  mesmes,  par  toutz  les  aultres  estatz  de  la  Ghrès- 
tienté,  pour  y  abattre  l' authorité  et  esteindre  le  sang  royal 
des  princes  souverains;  dont  la  priez  que,  s'ilz  différent 
ou  reffiizent  d'accepter  vos  honnestes  offres,  qu'elle  tes 
veuille  tout  aussitost  priver  de  toute  faveur  et  retraicte  en 
ses  portz  et  pays ,  et  employer  ses  bons  moyens ,  icy  et  en 
Âllemaigne ,  et  vers  les  princes  protestantz ,  desquelz  ilz 
attandent  leur  secours,  et  partout  où  eOe  pourra,  par  mer 
et  par  terre ,  qu'ilz  ne  puissent  exécuter  leurs  mauvaises 
et  violantes  intentions. 

A  quoy  la  dicte  Dame  m'a  respondu  que  je  luy  estois 
tesmoing,  que,  entre  ses  meilleurs  désirs,  elle  avoit  tout- 
jours  heu  bien  expécial  celluy  de  la  paix  de  vostre 
royaubne ,  et  qu'elle  espéroit  que  voz  subjectz  ne  se  diffa- 
meroient  tant  que  de  la  rejetter,  si  les  condicions  estoient 
telles  que  je  disoys  ;  et  que  d'autresfoys  elle  m'avoit  dict 
qu'elle  vonloit  réserver  une  oreille  aulx  raysons  que  les 

aultres  pourroient  alléguer,  lesquelz ,  si  n'en  avoient  de  si 
bonnes  qu'ilz  se  peussent  bien  excuser  de  l'obéyssance  et 
déposition  d'armes  que  Vostre  Majesté  leur  demande, 
qu'elle  les  tiendroit  puys  après  pour  rebelles;  et  qu'elle 
croyt  que  leur  longueur  vient  de  ce  que  les  exemples  du 
passé  leur  font  peur  ;  comme  encore  elle  pense  que ,  quant 
Dieu  vous  aura  donné  la  paix,  l'on  ne  cessera,  avant  deux 
ans,  de  vous  pousser  à  la  guerre,  pour  oster  ceste  religion, 
et  mesmes  à  vous  anymer  contre  ce  royaulme  comme  con- 
tre ung  coin  de  terre  qui  sert  de  retrette  aulx  Protestans  ; 
aiitô  (jp'elle  sçayt  bien  qu'on  a  vollu  imprimer  au  cueur  de 
Monsieur  d'aspirer  par  ce  moyen  à  quelque  couronne, 
mais  qu'elle  espère  (pie  vostre  prudence  et  la  sienne,  et 
vostxe  modération ,  résâsteroot  À  »  mauvais  et  pernicieulx 
coQseilz;  et,  quant  aulx  choses  d'AUemaigne,  qu'elle  m'a 
naguières  adverty  de  ce  que  l'Empereur  luy  en  avoit  es- 
cript,  et  bientost  elle  attand  lettres  de  dellà,  desquelles 
elle  me  fera  part,  c'est  en  substance.  Sire,  ce  qui  s'est 
passé  en  la  dicte  audience.  Sur  ce,  etc. 

Ce  xiv*^  jour  de  juillet  1570. 

Tout  présentement  viennent  d'arriver  les  commissaires  de  Flan- 
dres, que  le  duc  d'Ahe  a  envoyez  pour  venir  visiter  les  prinses  et  en 
fère  révalnatk».  ËC  semble  que  Pespérancede  liberté  est  prolongée 
au  duc  de  Norfolc  encores  pour  trois  moys. 

CXXir  DÉPESCHE 

—  du  XIX*  jour  de  juillet  1 570.  — 
(  Envoyée  exprès  jusqries  à  Calais  par  Jehan  Volet,  ) 

Audience  accordée  à  M'  de  Poigny  et  à  l'ambassadeur.  —  Refus  de  la  reine 
d'Angleterre  de  laisser  passer  M'  de  Poigny  en  Ecosse.  —  Consentement 
qu'elle  lui  accorde  de  se  rendre  auprès  de  Marie  Stuart 

Au  Roy. 

Sire,  la  Royne  d'Angleterre  nous  a  prolongé  six  jours 
entiers  sa  responce,  et,  le  septiesme,  elle  nous  a  mandé 
venir  à  Otland  pour  la  nous  fère ,  qui  y  sommes  arrivez  sur 
le  poinct  qu'elle  estoit  preste  d'en  desloger,  à  cause  que, 
la  nuict  précédante,  quelques  ungs  y  estoient  mortz  si 
soubdainement  qu'on  eust  souspeçonné  que  ce  fût  de  peste. 
Néantmoins  s'estans  ceulx  de  son  conseil  incontinent  as- 
semblez ,  M'  de  Poigny  et  moy  avons  esté  premièrement 
introduictz  vers  eulx ,  et  ilz  nous  ont  faict  entendre  par  mi- 
lor  Chamberlan  ce  qui  s'en  suyt  : 

Que  la  Rope ,  leur  Mestresse ,  ne  voulant  aulcunement 
contradire  la  paroUe  de  Vostre  Majesté,  en  ce  que  mandiez 
avoir  dépesché  M'  de  Poigny  vers  elle ,  sur  l'instance  que 
son  ambassadeur  vous  en  avoit  faicte ,  elle  a  estimé  avoir 
occasion  de  vous  en  remercyer,  conune  elle  faict  de  bon 
cueur;  mais  qu'elle  vous  prie.  Sire,  de  croyre  que  son 
ambassadeur  n'a  poinct  heu  ceste  charge;  et,  quant  à  celle, 
qu'avez  donnée  au  dict  S""  de  Poigny,  d'assister  par  deçà 
au  tretté  qui  se  fera  entre  elle  et  la  Royne  d'Escoce,  encor 
que  ce  soit  chose  apartenant  à  elles  deux ,  où  nul  aultre 
qu'elles  et  leurs  subjectz  n'ont  que  voir,  et  où  l'arbitrage 
ny  l'authorité  de  nul  aultre  prince  n'est  requise,  néant- 

moins  elle  est  contante  que ,  luy  ou  moy ,  ou  toutz  deux 
ensemble ,  interveignons  pour  Vostre  Majesté  en  ce  qui  s'y 
fera  y  conune  en  ung  acte  qu'elle  veult  vous  estre  tout  clair 
et  cogneu;  et  au  regard  d'aller  visiter  la  Royne  d'Escoce, 
qu'ilz  layssoient  à  la  Royne ,  leur  Mestresse ,  d'en  tretter 
avecques  nous  ;  mais,  quant  à  passer  plus  avant  jusques  en 
Escoce ,  de  tant  que  cella  leur  sembloit  debvoir  plus  apor- 
ter  d'empeschement  que  de  proffict  au  tretté ,  et  possible 
engendrer  de  grandes  difficultez  en  tout  l'affère,  conune 
desjà  ung  pareil  exemple  les  en  avoit  faictz  saiges,  qu'ilz 
avoient  tout  librement  dict  à  la  dicte  Dame ,  qu'il  n'estoit 
besoing  qu'elle  l'y  layssàt  passer;  à  cause  de  quoy  ilz 
prioient  Vostre  Majesté  de  trouver  bon  que,  pour  n'inter- 
rompre ung  si  bon  œuvre ,  il  se  déportast  jentièrement  d'y 
aller. 

A  quoy  ayant  le  dict  S'^  de  Poigny  fort  particullièrement 
et  bien  respondu,  et  s' estant  principallement  arresté  à  ne 
debvoir  estre  aulcunement  empesché  de  passer  en  Escoce , 
par  des  raysons  très  aparantes ,  qu'il  leur  a  sagement  et 
fort  vifvement  remonstrées;  et  y  ayant  aussi  fort  ferme- 
ment incisté  de  ma  part ,  avec  prière  qu'ilz  le  voUussent 
acompagnier  d'ung  aultre  gentilhonune  des  leurs  pour 
pouvoir  esclayrer  ses  actions ,  affin  de  n'en  prendre  point 
de  deffiance,  nous  les  avons  fort  pressez  de  n'uzer  en  chose 
de  si  petite  importance,  laquelle  n'estoit  que  pour  leur 
proffict,  d'aulcun  reffiiz  qui  vous  peult  ou  mal  contanter, 
ou  préjudicier  à  la  liberté  des  trettez. 

Sur  quoy  iceulx  seigneurs,  ayantz  de  rechëf  miz  l'affère 
en  dellibération ,  nous  ont,  par  le  secrétaire  Gecille,  pré- 
sens toutz  les  aultres,  faict  dire  que,  considéré  que  en 
ceste  cause  les  personnes  qui  y  interviennent  sont  Vostre 

III.  16 

Majesté,  la  Royiie  leur  Mestresse  et  la  Royne  d'Escôce, 
sçavoir  :  les  deux  comtne  principalles  en  intérest,  et  Vous, 
Sire,  comme  allyé  fort  estroit  à  l'une,  et  en  bonne  amytié 
avecques  Tauttre;  et  que  la  matière  touche  principallement 
à  leur  Mestresse  comme  invahye  en  son  tiltre ,  et  au  nom , 
armes  et  enseignes  de  son  estât,  par  la  Royne  d'Escoce  ; 
laquelle  n'a  jamais  voHu,  quelque  dilligence  qu'on  en  ayt 
sceu  fère ,  aprouver  le  tretté  sur  ce  faict  avec  ses  deppu- 
tez ,  bien  que  légitimement  authorisez  Ai  feu  Roy  son 
mary,  vostre  frère ,  non  sans  indignité  de  ceste  couiponne  : 
considéré  aussi  que  ceuh,  qui  tiennent  son  party  en  Es- 
coce,  non  seulement  ont  retiré  les  rebelles  d'Angleterre, 
ains  se  sont  joinctz  avec  eulx  pour  venir  assatUyr  ce 
royaulme ,  et  que ,  nonobstant  tout  cella ,  ainsy  que  les 
choses  estoient  en  termes  de  quelque  modération  entre  le 
comte  de  Sussesc  et  les  Escossoys,  au  moys  d'apviîl  der- 
nier, survenant  là  dessus  ung  gentilhomme  françoys,  tout 
fut  interrompu ,  et  commancèrent  incontinent  cenlx  dû  dict 
party  de  la  Royne  d'Escoce  de  tumultuer  et  de  devenir  si 
insolantz ,  que  le  dict  de  Sussex  (ut  contraiuet  de  exploicter 
ses  forces  contre  eulx  ;  et  eilcores  tout  freschement  le  sil^  de 
Leviston  n'a  esté  sitost  pair  dellà  que  ceulx  de  la  frontière 
d'Escoce  n'ayent  incontinent  eiitoreprins  de  courre  et  pilter 
celle  d^  Angleterre  :  considéré  aussi  que  le  dict  sir  dé  Le- 
viston sera  en  brief  de  retour  avec  les  ault^es  depputez  du 
royaulme,  lesquelz,  si  ne  sont  desjà  partys,  sont  si  près 
de  le  fère ,  que  le  mieulx  qu'adviendroit  au  dict  S^  de 
Poigny  seroit  ou  dé  les  feillyr  en  chiemyn ,  ou  de  les  ren- 
contrer en  lieu,  d'où  possible  ilz  ne  voutdroient  passer 
plus  avant,  jusques  à  ce  que  sa  légation  fût  entendue  de 
ceulx  qui  les  envoyént,  qui  seroit  d'aultant  retarder  la  be- 

soigne;  joinct  cpe,  tant  plus  nous  incisterions  au  dict 
voyage,  ptos  nous  le  leur  rendrions  suspect,  et  leur  don- 
nons à  penser  que  Yostre  Majesté  ne  l'auroit  commandé , 
ny  pour  satisfère  à  leur  ambassadeur,  ny  pour  rutillité  de 
leur  Mestresse ,  ainsy  que  nous  nous  esforcions  de  le  leur 
persuader;  ilz  percistoient,  en  ce  qu*ilz  avoient  desjà  con- 
seillé à  la  dicte  dame ,  qu'il  n'estoit  aulcunement  expédiant 
que  le  dict  S^  de  Poigny  passât  onltre.  Bien  nous  vou- 
loient,  quant  au  reste,  donner  seurté  pour  elle  qn'aussi- 
tost  (pie  les  dicts  seigneurs  escouçoys  seroient  arrivez,  elle 
sera  preste  de  procéder  sur  les  aflères  d*  entre  la  Royne 
d'Escoce  et  elle ,  sellon  le  tretté  qui  en  a  desjà  esté  com- 
mancé  avecqnes  moy,  et  dont  j'en  ay  mis  quelque  forme 
en  escript,  et  d'entendre  à, la  restitution  de  la  dicte  Dame, 
aultant,  qu'avec  son  honneur  et  sa  seureté,  elle  le  pourra 
fère. 

Et  sont  demeurez  si  fermes  en  cella  que,  ne  pouvant 
gaîgner  rien  davantaige  avec  eulx,  nous  sonunes  allez 
trouver  leur  Mestresse  ;  et  elle  nous  a  tenu  le  mesmes  lan- 
gaige,  adjouxtant  seulement,  pour  le  regard  de  Tin- 
dignité  et  moquerie,  que  nous  alléguions  estre  en  cest 
empeschement  du  voyage  du  dict  S**  de  Poigny  en  Es- 
coce,  puysqu'il  estoit  si  avant,  qu'elle  prenoit  en  sa 
charge  d'en  contanter  Yostre  Majesté;  mais,  quant  à  aller 
devers  la  Royne  d'Escoce,  s'il  me  sembloit  que  d'une 
telle  visite ,  après  les  occasions  que  je  sçavois  bien  qu'elle 
luy  avoit  données  de  beaucoup  d'offances ,  et  sur  l'opinion 
qu'on  pourroit  prendre  que  ce  fût  par  cramcte  ou  par  me- 
naces qu'elle  l'ottroyoit,  il  n'en  peult  advenir  de  préjudice 
à  sa  réputation ,  ny  aulcun  intérest  à  votre  commune  «my- 
tié ,  qu'elle  estoit  contente  de  le  permetttre. 

16. 

Sur  quoy  je  Tay  priée  de  prendre  de  boDDe  part  l'hon- 
neste  office  que  Vous,  Sire,  faisiez  envers  vostre  belle 
sœur,  et  qu'elle  layssftt  aux  mal  affectionnez,  d'y  donner 
telle  interprétation  qu'ilz  vouldroient ,  Car  ce  ne  pourroit 
jamais  estre  qu'à  la  louange  de  sa  bonté,  et  vertu,  et 
encores  à  son  honneur  et  proifict.  Et  ainsy.  Sire,  elle  a 
donné  saufconduict  au  dict  S*"  de  Poigny  d'aller  trouver  la 
dicte  Dame  ;  chose  que  nous  n'espérions  guyères  et  laquelle 
monstre  desjà  debvoir  estre  de  beaucoup  de  moment  pour 
vostre  service,  en  ce  royaulme  et  en  celluy  d'Escoce.  Et 
avant  s'acheminer,  le  dict  S''  de  Poigny  a  adviséde  donner 
entier  compte  de  toute  sa  négociation  à  Yoz  Majestez, 
ainsy  qu'il  vous  plairra  le  voyr  par  ses  lettres,  ne  voulant. 
Sire ,  pour  quelques  aultres  empeschemens ,  qui  comman- 
cent  de  paroistre  tout  de  nouveau  en  cest  afifôre ,  venantz 
de  lieu  d'où  moins  vous  l'attandiez ,  laysser  d'espérer  que 
la  paix  de  vostre  royauhne  ne  soit  pour  bientost  vuyder 
ceste,  et  encor  d' aultres  plus  gi;8fi|des  difficultez  ;  ainsy  que 
ceste  Royne  n'a  vollu  finir  l'audience  sans  monstrer  une 
conjouyssance  du  bon  espoir  qu'elle  dict  avoir  d'icelle,  et 
que  ce  luy  sera  aultant  de  joye ,  de  santé  et  de  bon  porte- 
ment, si  elle  en  peult  bientost  entendre  la  conclusion.  Sur 
ce ,  etc.  Ce  xix*  jour  de  juillet  4570. 

A    LA    ROYNE. 

Madame,  nous  n'avons  peu,  pour  ce  coup ,  obtenir  rien 
de  mieulx  en  la  négociation  de  M*"  de  Poigny  que  de  luy 
permettre  qu'il  puysse  aller  visiter  la  Royne  d'Escoce  de  la 
part  de  Yoz  Majestez;  qui  n'est  si  peu.  Madame,  qu'on 
ne  le  tienne  icy  en  beaucoup ,  et  que  la  réputation  de 
vostre  couronne  n'en  semble  estre  en  quelque  chose  rele- 

vée ,  et  qu'on  ne  commance  de  bien  espérer  de  tout  le 
reste.  Nous  avions,  avant  aller  à  ceste  segonde  audience , 
heu  advertissement  de  certapes  traverses ,  que  la  commu- 
nication du  S' dom  Francès  avec  M"^  de  Norrys  vous  y  faict, 
qui  a  esté  cause  que  j'ai,  avec  le  plus  de  véhémence  et 
d'affection  que  j'ay  peu,  touché  à  la  Royne  d'Angleterre 
les  poinctz  qui  la  doibvent  asseurer  de  vostre  araytié,  et  ceulx 
qui  la  luy  peuvent  rendre  utille  et  plepe  de  confiance ,  et 
le  mesmes  aulx  seigueurs  de  son  conseil  ;  dont  le  comte  de 
Lestre  et  le  secrétaire  Cecille  m'ont  despuys  recerché  de 
phis  estroicte  conférance  avec  eulx  ;  et  M"  de  Roz  a  raporté 
d'elle,  et  d'eulx,  plus  amples  promesses  sur  l'advancement 
de  toutz  les  aflfères  de  sa  Mestresse  ;  ainsy  que  plus  en  par- 
ticullier  je  le  vous  manderay,  dans  quatre  ou  cinq  jours , 
que  je  dépescheray  ung  des  miens  devers  Vostre  Majesté. 
Et  vous  diray  cependant.  Madame,  que  le  dictS"  Norrys 
a  mandé  qu'il  y  avoit  grand  apparance  que  la  paix  succè- 
derott  bientost ,  ce  qui  faict  monstrer  ceulx  cy  en  meilleure 
disposition  vers  toutes  les  choses  de  vostre  service.  Hz  sont 
après  à  jetter  cinq  grandz  navyres  avec  mil  hommes  de- 
hors, avitaillez  pour  deux  moys,  par  prétexte  d'aller  ré- 
primer les  pirates ,  mais  c'est  pour  le  souspeçon  qu'ilz  se 
donnent  de  l'armement  du  ducd'Âlve;  auquel  toutesfoys 
ceste  Royne  a  naguières,  par  persuasion  du  dîct  S""  Norrys, 
escript  une  lettre plëyne  d'affection,  affin  de  prendre  asseu- 
rance  de  Itay,  et  kiy  en  donner  tout  aultant  d'elle ,  touchant 
le  passaige  de  la  Royne  d'Espaigne.  J'entendz  qu'il  est 
arrivé  plusieurs  lettres  d'AUemaigne,  et  entre  autres  du 
comte  Pallatin ,  qui  semble  inviter  ceste  princesse  à  désirer 
la  paix  de  France.  Sur  ce,  etc. 

Ce  xix*'  jour  de  juillet  1570. 


A 

CXXlir  DÉPESGHE 

—  du  xxv«  jour  de  juillet  1 570.  — 
(Envoyée  exprès  jusques  à  la  cowrt  pa/r  Joz,  mon  secrétaire.) 

Délibération  du  conseil  sur  la  mise  en  liberté  du  duc  de  Norfolk.  — Disposi- 
tions prises  par  Elisabeth  pour  apaiser  les  troubles  de  son  royaume.  — 
Préparatifs  maritimes  et  militaires  dont  on  doit  se  défier  en  France,  malgré 
les  assurances  de  paix  et  d'amitié  données  par  la  reine,  et  la  bonne  volonté 
qu'elle  montre  à  Ifégard  de  Marie  StuarU  —  Nouvelles  d'Ecosse  et  d'Alle- 
magne. —  Mimohe  général  sur  les  affaires  d'Angleterre.  —  Détail  des  me^ 
sures  prises  en  Angleterre  pour  se  défendre  contre  toute  agression.  — 
Bonnes  dispositions  montrées  en  faveur  de  Marie  Stuart  et  du  duc  de  Nor- 
folk. —  Mémoire  secret.  Intrigues  de  l'Espagne  en  Angleterre  pour  tra- 
verser tous  les  projets  de  la  France.  ~  Mission  secrète  de  don  Flrancès 
d'Alava.  —  Désir  du  cardinal  de  ChatiHon  de  voir  la  pacification  s'établir 
en  France  ;  conditions  auxquelles  les  protestans  offrent  de  se  soumettre. 

Au  Roy. 

Sire ,  aujourduy,  et  tout  demain ,  la  Royne  d'Angle- 
terre sera  en  la  mayson  du  comte  de  Betford ,  à  xx  mil 
d'icy,  où  elle  a  mandé  venir  son  garde  de$  sceàulx  et  ses 
aultres  principai^lx  conseillers  pour  dellibérer  de  la  liberté 
du  duc  de  Norfolc  ;  de  laquelle  l'on  luy  donne  grande  es- 
pérance qu'il  la  pourra  obtenir  bientost ,  à  tout  le  moins 
d'estre  remiz  en  sa  mayson.  Et  de  là,  la  dicte  Dame  veult 
continuer  sou  progrez,  sans  toutesfoys  esloigner  goières 
plus  que  de  trente  mil  la  ville  de  Londres  vers  Sufibe, 
Norfolc  et  Sussex,  affin  d'appayser  ces  trois  pays,  qui  sont 
voysins  d'ici ,  lesquels  ont  monstre  d'estre  disposez  à 
quelque  nouveaulté  ;  et  elle  espère  de  modérer  par  sa  pré- 
sence r affection  des  hommes,  et  fère  exploicterla  justice 
contre  ceulx  qui  sont  prins,  et  abattre  toute  l'intelligence 
qu'on  luy  faict  acroyre  que  les  estrangiers  ont  en  ces 
quartiers  là;  et,  par  mesme moyen,  pourvoir  à  la  seureté  de 


—  347  — 
ses  portz  tout  le  long  d'îcelle  frontière,  ainsy  que,  à  grande 
dilligence,  elle  les  faict  fortiffier,  à  cause  qu'ilz  sont  expo- 
sez vers  Holande  et  Zélande;  d'où  elle  craiuct  les  entre- 
prinses  du  duc  d' Alve ,  nonobstant  que  dom  Francès  d'A- 
lava  ayt,  à  ce  qu'on  dict,  remiz  elle  et  luy  à  traicter 
amyablement  et  par  lettres  bien  gracieuses  l'ung  avec 
l'aultre ,  et  que  le  dict  duc  luy  ayt  freschement  envoyé  des 
depputez  sur  le  faict  des  prinses  ;  mais  ces  démonstrations 
ne  la  peuvent  tant  asseurer,  coinme  les  aultres  apparances 
de  la  sublévation ,  qu'elle  a  senty  eu  son  pays ,  et  le  raport 
qu'on  luy  faict,  qu'en  l'armement  de  Flandres  se  prépare 
d'embarquer  trois  mil  chevaulx ,  grand  nombre  de  gens 
de  pied,  force  artiUerye,  pouldres,  pionniers,  monitions 
et  tout  aultre  appareil  de  guerre ,  la  mettent  en  deffiance. 
De  quoy  est  advenu  que  la  dicte  Dame,  despuys  six  jours , 
a  faict  arrester  toutz  les  navyres  tant  estrangiers  que 
aultres ,  qui  sont  par  degà ,  et  serrer  les  passaiges ,  et  en- 
voyé son  admirai  à  Gelingan  et  le  long  de  la  Tamise  pour 
ordonner  une  armée  de  mer,  du  plus  grand  nombre  de 
vaysseaulx  et  de  m^ryniers  qu'il  luy  sera  possible ,  afiBn  de 
l'avoir  preste  h  tout  momant,  quant  il  sera  besoing;  et 
conunande  aussi  qu'on  tienne  deux  mil  chevaulx  et  huict 
mil  hommes  de  pied  toutz  pretz.  Dont  je  suys  après , 
Sire ,  de  regarder  si  cest  appareil  se  feroict  poinct  à  quel- 
que aultre  fin  contre  vostre  service;  mais,  encore  que  je 
n'en  descouvre  rien,  je  vous  suplie  néantmoius.  Sire, 
très  humblement  que  cecy  vous  serve  d'ung  (Mlviz  pour 
ne  laysser  à  l'arbitre  des  Anglois  rien  du  vostre,  qui 
ne  soit  pourveu  contre  les  entreprinses  qu'ilz  y  pour- 
roient  fère  ;  car  vostre  royauime  est  ouvert  et  exposé  à 
toutes  injures ,  tant  que  cette  guerre  durera. 

Je  veulx  toutesfoys  bien  asseurer  Vostre  Majesté  que 
ceste  Royne  et  les  siens  m'ont,  despuys  dix  jours,  tenu  des 
propos  plus  exprès  de  la  confirmation  d'amytié  entre  Yoz 
Majestez ,  et  de  la  persévérance  de  paix  entre  voz  deux 
royaulmes ,  qu'ilz  n'avoient  faict  despuys  que  je  suys  en 
ceste  charge  ;  ny  M^  de  Roz ,  ny  moy,  ny  toutz  ceulx  qui 
portons  icy  le  faict  de  la  Rope  d'Ecosse,  n'avons  jamais 
mieulx  espéré  de  la  restitution  d'elle  que  meintennant; 
mais  il  ne  se  fault  arrester  aux  paroUes  ny  aparances  de 
ceulx  cy ,  ains  se  donner  garde  d'eulx,  puysqu'ilz  se  met- 
tent en  armes.  La  dicte  Royne  d'Escoce  aura  un  singulier 
playsir,  et  une  fort  grande  consolation,  d'estre  visitée  par 
M*"  de  Poigny  de  la  part  de  Yoz  Majestez,  et  ne  vous  sçau- 
rois  exprimer,  Sire ,  combien  ung  chacun  estime  que  cella 
luy  sera  ung  commancement  de  bonheur  et  ung  advance- 
ment  au  reste  de  toutz  ses  aifères,  es  quelz  l'on  nous  pro- 
mect  toutjours  une  prompte  expédition,  aussitost  que  les 
depputez  d'Escoce  seront  arrivez;  mais  je  crains  qu'ilz 
soyent  retardez  pour  l'occasion  d'une  assemblée,  que  ceulx 
du  party  du  jeune  Prince  se  vouloient  esforcer  de  tenir  à 
Lislebourg ,  le  x®  de  ce  ^loys ,  pour  y  créer  ung  régent  ;  à 
quoy  le  duc  de  Ghastellerault  et  le  comte  de  Honteley  déli- 
béroient  de  s'opo^er,  et  à  cest  effect  s'estoient  acheminez 
aveçques  bonnes  forces  vers  le  dict  Lislebourg.  L'opinion, 
que  ceulx  cy  ont ,  que  la  paix  se  doibve  conclurre  en  vostre 
royaulme  les  faict  monstrer  mieulx  disposez  aulx  choses 
d'Escoce,  et  si  d'avanture  elle  succède,  je  pense  qu'ilz 
passeront  oultre  à  les  accommoder. 

J'entendz  que  les  nouvelles  d'Allemaigne  sont  que 
V  Empereur  n'advance  guières  rien  en  la  diette,  et  que  les 
çeulz  ecclésiastiques  le  soQt  venuz  trouver  ;  qu'il  semble 

qae  lés  princes  protestans  ,  pour  empescher  cpi'il  ne 
puisse  fère  créer  son  filz  roi  des  Romains ,  se  veulent  ser- 
yyr  d'une  ancienne  observance  de  l'Empire,  cpie  jamais  la 
dignité  d'Empereur  n'a  passé  successivement  que  jusques 
à  cinq  d'une  mesme  famille ,  et  qu'il  est  à  présent  le  cin- 
quiesme  Empereur  de  la  maison  d'Autriche ,  à  quoy  les 
princes  éclésiastiques  ne  monstrent  guières  contradire  pour 
ne  laysser  aller  cest  estât  héréditayre  ;  que  le  comte  Pal- 
latin  est  aproché  une  lieue  près  d'Espire  accompaigné 
seulement  de  quatre  centz  chevaulx ,  offrant  de  se  trouver 
à  l'assemblée ,  si  les  aultres  ellecteurs  y  viennent  ;  que  le 
reste  de  la  trouppe  de  Heldelberc  est  entièrement  sépa- 
rée ,  parce  que  l'Empereur  a  faict  entendre  au  dict  Pallatin 
et  au  duc  Auguste  que ,  s'ilz  se  tenoient  ainsy  accompai- 
gnez ,  qu'il  manderoit  aulx  aultres  princes  de  l'Empire  de 
s'accompaigner  de  mesmes,  en  le  venant  trouver;  qu'il 
semble  que  le  secours ,  pour  ceulx  de  la  nouvelle  religion 
en  France,  est  de  quelques  jours  retardé  pour  attandre 
que  produira  ceste  diette ,  et  aussi  pour  l'espérance ,  qu'on 
a ,  que  la  paix  se  doibve  conclurre  ;  que  le  susdict  comte 
PaHatin  a  exorté  ceste  Royne  et  les  siens ,  et  pareillement 
le  cardinal  de  Chastillon,  de  procurer  la  dicte  paix;  qu'il 
a  esté  reifiizé  au  duc  de  Bronsouyc  de  fère  une  levée  aulx 
terres  de  l'évesque  de  Munster ,  et  que  vers  le  dict  Muns- 
ter se  sussitent  les  mesmes  sectes  qu'on  y  a  d' aultres  foys 
veues  ;  que  les  deniers  pour  ceulx  de  la  nouvelle  religion 
en  Hembourg  seront  prestz  à  fornyrdans  la  fin  de  ce  moys; 
qu'il  y  a  quelque  apparance  que  le  voyage  de  la  Royne 
d'Espaigne  sera  retardé,  et  qu'elle  ne  passera  point  par 
Flandres ,  ains  yra  prendre  ung  aultre  chemin ,  et  que ,  à 
cause  de  cella,  l'on  estime  que  le  duc  d'Alve  commancera 

de  réduyre  biratost  son  armemeof  a  uiig  moindre  équi- 
page ,  qiû  ne  soit  que  pour  combattre  seulement  les  vays- 
seaulx  du  prince  d'Orange ,  lesqud? ,  en  la  priose  qu'ilz 
ont  faicte  de  deux  grandz  navyres  de  cQQsarve ,  qui  aUoi^snt 
conduire  une  flotte  vers  Espaigne ,  et  d'ung  vay9se.au  de  la 
dicte  flotte ,  ilz  ont  jette  en  mer  toutz  les  Espaignolz ,  qui 
estoient  dessus  ;  et  des[mys  le  S""  de  Galeaoe  Fregose  qui 
est  icy,  et  ung  aultre  gentilhcmmie ,  qui  se  dict  escuyer  du 
prince  d'Orange,  ont  esté  faictz  cappitaines  des  diots  deux 
grandz  navyres  de  conserve,  lesqnelz  ilz  raUllent  en  dîlU- 
genee  pour  s'aller  incontinent  joindre  aulx  aultoes.  Sur 
ce ,  etc.  Ce  xxv«  jour  de  juillet  1570. 

INSTRUCTION  DES  GHOSRS 

qu'il  fiutilt  fère  entenéf e  k  fjssan  M iijestez  ^  oul^re  le  canteou  d<S9  lettres  : 

Qu'il  semble  que ,  par  Texamen  des  gieniisboiiMnes  qui  ont  esté 
prins  en  Norfolc,  Ton  a  descouvert  que  Tassiemblée,  quUk  prétan- 
doient  de  fère  le  jour  de  S^  Jehan  au  dict  pays,  n'estoit  pour  chasser 
les  estrangiers,  ainsy  qu'ilz  le  donnoient  à  entendre,  ains  pour 
commancer  une  généralle  eUévation  en  ce  royaulme ,  teodans  à  trois 
fins  :  Tune,  de  changer  Testât  du  gouvememeat;  Taultre,  de  recou- 
vrer Texercice  de  la  religion  catholique  ;  et  la  tierce,  de  tirer  le  duc 
de  Norfolc  hors  de  prison  :  sur  lesquelz  trois  poinctz  se  trouve  qu'ilz 
avoient  desgà  minuté  une  prodamation  pour  l'envoyer  publier  partout. 

£t  cella,  avec  la  bulle  qui  est  formelle  contre  ceste  Royne,  et  ^vec 
ung  escript  qui  a.  despuys  couru ,  encores  plus  formel ,  contre  aul- 
cuns  de  ses  conseillers,  (et  nomméement  contre  Quiper,  Cecille,  le 
chancellier  du  domayne  et  le  ohancellier  des  comptes ,  et  dont  la 
conclusion  d'icelluy  est  que  la  communauté  du  royauime,  quoyque 
coste,  veult  avoir  la  religion  catholique] ,  met  ceuU  cy  en  une  indu- 
bitable opinion  qu'il  y  a  une  grande  conjuration  desjà  dressée  dans  le 
pays; 

Et  qu'elle  est  fomentée  par  le  Koy  et  le  Roy  d'Ëspaigne ,  sans  le 
consentement  desquelz  le  Pape ,  comme  ilz  disent ,  n'eust  jamais  osé 
expédier  une  bulle  si  rigoureuse  comme  il  a  faict;  joinct  que  l'arme- 
ment qu'ilz  entendoient  se  préparer  en  Bretaigne  pour  colleur  de  se- 
courir les  Escouçoys,  et  l'apareil  du  duc  d'Alve,  trop  plus  grand  qu'il 

ne  sembloit  estre  requis  pour  le  passaige  de  la  Royne  d'Ëspaigne , 
leur  a  faict  croyre,  jusques  icy,  que  tout  cella  se  dressoit  contre  aulx 
en  faveur  des  Catholiques  de  ce  royaulme. 

Dont,  pour  y  remédier,  ilz  ont,  en  premier  lieu ,  expédié  une  or- 
donnance fort  furieuse ,  du  dernier  du  moys  passé ,  contre  les  por- 
teurs de  bulles  et  semeurs  de  ces  libelles  ;  laquelle  porte  commission 
d'apréhender  les  autheurs  dUceulx ,  si  fère  se  peult ,  affin  de  les  pu- 
nir et  de  descouvrir  par  eulx  qu'est  ce  qu'il  y  a  de  plus  caché  en  leurs 
dellibérations. 

Après ,  il2  ont  dépesçhé  trente  cinq  lettres  aulx  trente  cinq  com- 
tes de  ce  royauloie ,  pour  mander  aulx  officiers  qu'ilz  ayent  à  fère 
enroUer  promptement  en  chacune  dHcelles ,  sellon  sa  portée ,  nng 
nombre  d'hommes?  jusques  à  cinquante  mil  eu  tout,  tant  de  pied  que 
de  cheval ,  et  A  iceulx  bailler  cappitaines ,  lieutenantz ,  enseignes , 
tabourios  et  troi^pettes ,  et  leur  ordonner  une  paye  par  an  d'envy- 
ron  trois  eseuz  k  chacun ,  et  ung  peu  plus  aulx  capitaines  ;  dont  les 
deniers  se  prendront  sur  le  plat  pays ,  avec  commandement  de  fère 
monstres  par  tout  ce  moys,  et  le  continuer  puys  après  de  quartier 
en  quartier,  et  qu'on  ayt  aies  exercer  principallement  à  la  haquebutte  ; 

Et  ont  ordonné  à  Tadmyral  Clynton  de  dresser  ung  estât,  par  lequel 
il  puysse  mettre  en  mer,  toutes  les  foys  que  la  Royne,  sa  Mestresse,  le 
commandera,  cinquante  bons  navyres  de  guerre  avec  douze  mil  hom- 
mes dessus ,  maryniers  et  soldatz,  et  que  ravitaillement  en  tout  aul- 
tre  appareil  en  soit  prest  et  tout  dressé  ez  lieux  qu'il  cognoistra  en 
estre  besoing  ; 

Faisans  leur  compte  de  combattre  les  ennemys  en  mer,  premier  que 
de  leur  permettre  nulle  descente  par  deçà ,  avec  opinion  <|ue ,  quant 
tout  le  monde  aura  bien  conjuré  contre  eulx,  quMlz  pourront  avec 
ceste  provision  ayséement  se  deffandre  : 

Car  jugent  que,  s'ilz  gaignent  une  bataille  navalle,  ilz  pourront 
bien  garder  qu'on  n'aproche ,  puys  après ,  leur  coste ,  et ,  s'ilz  de- 
meurent égaulx ,  qu'encores  empescheront  ilz  qu'on  n'y  puysse  des- 
cendre; 

Et  si,  d'avanture ,  ilz  perdent,  que  ce  ne  pourra  estre  sans  avoir 
tant  ron^u  les  ennemys  qu'ilz  seront  contrainctz  de  s'en  retourner 
pour  se  reffère;  que  si,  à  toute  extrémité,  il  advient  que  les  en- 
nemys facent  quelque  descente ,  qu'allors  les  cinquante  mil  hommes 
se  trouveront  prestz  pour  les  combattre  au  désembarquement. 

Lequel  apareil  inthimide  grandement  les  Catholiques,  lesquelz 
si,  l'esté  se  passe  sans  qu'il  aparoise  quelque  confort  pour  eulx,  ne 

s'attandent  de  moins  que  d^estre  fort  rigoureusement  trettez  Tyver 
prochain;  car  ilz  voyent  que  leurs  adversayres,  lesquelz  ont  la 
Royne ,  Pauthorité  et  la  force  en  leurs  mains  ,  commancent  desjà  de 
les  menacer,  et  monstrent  de  n'attandre  sinon  que  le  temps  les  as- 
seure  contre  les  entreprinses  des  estrangiers  pour  y  mettre  la  main. 

Et  avoient  les  dicts  Catholiques  prins  pour  mauvais  signe  la  lon< 
gueur  que  ceulx  de  ce  conseil  usoient  ez  affëres  de  la  Royne  d^£s- 
coce,  et  en  ceulx  du  duc  de  Norfolc  ;  vers  lesquelz ,  à  cause  de  ces 
rescentes  deffiances ,  ilz  voyoient  qu'ilz  alloient  changeant  toutes 
leurs  premières  bonnes  delUbérations ,  car  ilz  remettoient  de  com- 
mancer  le  tretté  avec  l'ambassadeur  de  la  dicte  Dame  jusques  à  la 
venue  des  depputez  d^Ëscoce;  et  sur  ceulx  du  duc,  ilz  luy  avoient 
faict  dire,  le  xij*  de  ce  moys,  que,  pour  aulcunes  occasions,  qui  cô- 
toient fort  considérables,  la  Royne,  sa  Mestresse,  estoit  conseillée  de 
ne, luy  ottroyer  sa  liberté  jusques  après  la  S^  Michel,  qui  monstre 
bien  quUlz  ne  vouloient  que  gaigner  temps  ;  et  cependant  ilz  travail- 
loient  de  se  liguer  davantaige  avec  les  princes  protestans. 

Et  n'avoit  esté  sans  apparance  que  les  dicts  Catholiques  eussent 
fondé  grande  espérance  en  Tapareil  du  duc  d'Alve ,  et  possible  en- 
cores  quelque  peu  en  cellui  qu'ilz  entendoient  estre  prest  en  Bretai- 
gne ,  mais  la  venue  des  depputez  de  Flandres  la  leur  oste  de  ce  costé 
là;  et  Topinion,  qu'ilz  ont,  que  la  guerre  doibve  continuer  en  France 
la  Içur  fait  perdre  de  Taultre. 

Cella  surtout  les  descoraige  qu*ayantz,  jusques  à  ceste  heure, 
pensé  que  le  Roy  d'Espaigne  et  ses  ministres  procèderoient  de  bonne 
intelligence  aveeques  le  Roy  sur  les  atfères  de  la  Royne  d'Escoce , 
qui  sont  conjoinctz  avec  ceulx  de  la  religion  catholique  en  ce 
royaulme ,  ainsy  que  je  m'en  estois  quelquefoys  prévalu  ;  et  comme 
aussi  nulle  aultre  chose  n'avoit,  tant  que  ceste  cy,  retenu  ceulx  de  ce 
conseil  en  quelque  crainte,  il  s'est  meintennant  descouvert  qu'il  va 
tout  aultrement ,  et  que  dom  Francès  d'Alava  atenude  telz  propos  à 
M' Norrys,  (ainsy  que  le  dictNorrys  l'a  escript  par  ses  dernières  let- 
tres ,  arrivées  à  sa  Mestresse ,  pendant  que  M"  de  Poigny  et  moy 
attandions  sa  responce,)  que  aulcuns ,  qui  eh  ont  heu  assés  tost  la 
communication,  m'ont  tout  incontinent  adverty  que ,  à  l'ocasion  dU- 
ceulx ,  nous  serions  fort  mal  responduz  ;  et  que  toutz  les  affères ,  où 
le  Roy  Très  Chrestien  pouvoit  avoir  intérestz  par  deçà,  en  demeure- 
roieiit  fort  traversez. 

Qui  a  esté  cause  que,  en  Taudience  ensuyvant^  je  me  suys  eslargy, 
premièrement  vers  les  seigneurs  de  ce  conseil ,  parce  que ,  d'arrivée, 

nous  avons  esté  introdoictz  vers  eulx ,  et  puys  envers  la  dicte  Dame, 
en  toutz  les  plus  francz  et  ouverts  propos ,  que  j'ay  estimé  les  pou- 
voir confirmer  en  Famy tié  du  Roy,  et  à  bien  espérer  d'icelle ,  sans 
toutesfoys  toucher  ung  seul  mot  ni  du  Roy  d'Ëspaigne ,  ny  de  ses 
ministres  ;  et  est  advenu,  sur  noz  remonstrances,  que  Ton  nous  a  ac- 
cordé une  partie  de  ce  que  nous  demandions,  et  qu'on  nous  a  faict, 
sur  le  reste,  assés  meilleure  responce  que  Ton  n'espéroit,  ainsy  que 
je  Tay  mandé  par  mes  précédantes. 

Et  bien  qu'à  la  grande  instance  de  Madame  de  Lenoz ,  Ton  eust 
auparavant  envoyé  par  mer  vers  le  North  un  nombre  d'armes ,  de 
pouidres  et  d'argent ,  pour  les  fère  tenir  au  comt«  de  Lenoz  en  £s- 
coce ,  j'ay  sceu  néantmoins  que ,  despuys  cella ,  la  Royne  d'Angle- 
terre a  dict  à  la  dicte  dame  de  Lenoz  qu'elle  estoit  résolue  de  re- 
mettre la  Royne  d'Ëscoce  en  son  royaulme,  sur  les  ofires  qu'elle  et 
le  Roy  luy  faysoient,  qui  estoient  telles  qu'avec  son  honneur  elle  ne 
les  pouvbit  relhizer.  A  quoy  la  dicte  dame  de  Lenoz  ayant  respoudu 
que  la  dicte  Royne  d'Ëscoce  n'en  observeroit  rien ,  la  Royne  luy  a 
répliqué  que  si  feroit ,  parce  qu'elle  l'y  obligeroit  à  peyne  d'estre 
privée  de  la  succession  de  ce  royaulme ,  si  elle  y  contrevenoit ,  car 
aultrement  elle  ne  luy  en  vouloit  fére  tort;  et  n'a  la  dicte  dame  de 
Lenoz  peu  gaigner  rien  davantaige ,  encore  qu'elle  ayt  très  instant- 
ment  priée  la  dicte  Dame  que ,  si  elle  perséyéroit  en  ceste  vollonté , 
il  luy  pleut  de  mander  à  son  mary  qu'il  s'en  retomàt. 

£t  le  secrétaire  Cecille  m'a  mandé  que  je  croye  fermement  qu'il  ne 
sera  miz  aulcun  retardement  ez  affères  de  la  Royne  d'Ëscoce,  et 
qu'il  ne  cerche,  de  sa  part,  que  la  seurté  de  sa  Mestresse ,  laquelle 
estant  mortelle ,  et  n'y  ayant ,  après  elle ,  nul  plus  prochain  au  droict 
de  ceste  couronne  que  la  Royne  d'Ëscoce,  qu'il  ne  luy  sera,  ny 
meintennant ,  ny  à  l'advenir,  jamais  contraire  ;  et  le  mesmes  a  il 
confirmé  à  Tévesque  de  Roz ,  avec  lequel  il  est  desjà  entré  si  avant 
en  majtière  qu'ilz  sont  quasi  M'accord  de  toutz  les  poinctz ,  qui  sem- 
bloient  estre  les  plus  différantz. 

Ëncores ,  monstrent  les  affaires  du  duc  de  Norfolc  qu'ilz  pourront 
aussi  mieulx  réuscyr  que  la  responce  du  my  du  présent  ne  le  luy 
faisoit  espérer,  et  que  la  Royne  permettra  qu'ilz  soient,  dans  trois 
ou  quatre  jours ,  miz  en  dellibération  pour  après  estre  procédé  à  sa 
liberté,  sellon  qu'ung  chacun  dict  qu'il  demeure  fort  deschargé  et 
justiffîé  de  toutes  les  choses  qu'on  luy  pourroit  imputer. 

Je  veulx  bien  advouher  que  je  ne  cognois  rien  de  plus  exprès  en 
ceulx  cy  que  leur  simulation,  ny  rien  de  plus  certain  que  leur  in- 

constance  ;  par  ainsy,  je  ne  puys  fëre  grand  fondement  stir  chose 
quUlz  disent ,  ny  qu'ilz  promettent.  Néantmoins  ilz  peuvent  incliner 
de  nostre  costé,  aussi  bien  qne  d'ung  aultre ,  et  j*estime  qu'il  n'est 
que  bon  de  les  y  tenir  bien  disposez ,  si  I*on  petilt ,  aiBn  de  se  pré- 
valoir de  la  paix  qu'on  a  avec  eutx ,  et  évitter  les  inconvénians  et  in- 
coi^moditeB  qui  pourroieiit  advenir,  s'iiz  se  despartoient  du  tout  de 
nostre  intelligence. 

AULTIie  instruction  a  part  POtR  DIRE  A  LEURS  MAJESTEZ  : 

Que,  jusques^àrceste  heure ,  laRoyne  d'Angleterre  et  ses  cotiseil- 
1ers  protestans  avoient  esté  retenuz  d'une  grande  cfaincte ,  et  les  sei- 
gneurs, et  gens  de  bien  catholiques,  conduictz  de  grande  espérance  sur 
le  faict  de  la  Royne  d'Bscoce ,  et  sur  toutz  les  affères  de  ceste  isle, 
par  Topinion  qu'ilz  avoient  que  le  Roy  d'Ëspaigne  et  le  duc  d*Alve 
seroient  toutjour  en  bonne  intelligence  avec  le  Roy. 

£t  n'estoit  peu  de  consolation  aus'dictsf  Catholiques  de  veoir  en 
quelle  peyne  les  dicts  Protestant  vivoielit  pour  ne  sçavoir  si  la  balle 
estoit  expédiée,  ou  du  propre  moiïvctoent  du  Pape,  ou  bien  par  la 
réquisition  du  Roy,  on  bien  à  rinstanoe  du  Roy  d'Ëspaigne  :  car  ilz 
disoient  dfoe  si  c'estoit  seulement  du  Pape ,  ce  ii'estoit  chose  de  mo- 
ment; si  c'estoit  du  Roy  seul ,  encor  croyoient  ilz  que  M' le  cardinal 
de  Lorrayne  Tanroit  procuré,  sans  que  pour  cella  le  Roy  se'  vollût 
trop  haster  de  rien  entreprendre  ;  mais,  â«'estoH  par  le  commun  con- 
sentement du  Roy  et  du  Roy  d^Espaigne,  ilz  tenoient  pour  indubi- 
table que  l'entreprinse  de  ceste  isle  estoit  desjà  jurée  entre  enix. 

En  quoy,  pour  en  ayoir  quelque  Inmyére ,  ilz  cerchoient  de  toutz 
costez  sCil  se  tronveroit  que  moy,  ou  M' l'ambassadeur  d'Ëspaigne, 
eussions  tenu  la  main  à  la  fére  notiffier  et  publier  par  deçà,  mais  il 
semble  qu'ilz  n'ont  rien  trouvé  contre  moy,  sinon  qïfil  leur  est  venu 
un  adviz  d'Itallie,  par  la  voye  de  Flandre,  comme  la  dicte  bulle  a 
esté  expédiée  à  Pinstance  de  l'ambassadeur  de  France ,  qui  est  à 
Rome,  et  que  l'ambassadeur  du  Roy  Catholique  par  dellâ  n'a  faict 
qaie  y  prester  son  consentement ,  comme  à  dlose  apartenant  de  si  près 
à  là  religion  catholique  qoll  ne  Itiy  a  esté  loysible  de  la  oontradire  ; 
dont  leur  semble  que  j'en  debvois  estre  participant,  mais  je  croy  qu'à* 
ceste  heure  ilz  en  demeurent  tt)utz  esclan^y. 

Et,  quanta  Tambassadeur  d^Ëspaigne,  parce  <)ue  M«Felton,  le- 
quel est  accusé  d'avoir  affiché  la  dicte  bulle,  a  confessé,  estant  sur  la 
question ,  que  le  prestre  espaignol  du  dict  sieur  ambassadeur  la  luy 

avoithaillée;  qui,  pour  ceste  occasion,  s'est  despuys  absenté,  car  il 
estoit  commande  de  le  prandre,  quelque  part  qu'il  pourroit  estre 
trouvé ,  juiques  en  sa  chambre  ;  non  seulement  l'on  en  a  chargé  le 
dict  sieur  ambassadeur,  ains  aussi  luy  impute  Ton  les  auUres  libel- 
les, qui  ont  couru  en  ce  royaume ,  contre  le  garde  des  sceaux  et 
Cecille ,  et  contre  quelques  aulires  du  conseil  ;  mais  ne  poutant  son 
prestre  estre  trouvé.  Ton  ne  sçayt  commant  procéder  contre  luy. 

Et  n'ont  layssé  pour  cella  les  Catholiques  de  s'entretenir  toutjour 
eu  Tespéranée  de  la  faveur  du  Roy  son  Maistre  et  du  duc  d'Alve^ 
pouir  les  affères  de  la  Royne  d'£seoce  et  de  la  religion  catholique  ; 
de  sorte  que  le  dict  Felton  ar  bien  ozé  dire  tout  hardyment  qu'il  y 
avoit  trente  mil  hommes  de  vallenr  en  Angleterre,  dont  les  six  mil 
estoient  gentishommes ,  et  vingt  cinq  milordz  parmy,  qui  estoient 
toutz  prestz  d'exposer  leurs  vies  pour  la  mesmes  querelle ,  qu'ilz  le 
vouloient  fère  mourir  à  luy. 

M^is ,  despuys  quelques  jours ,  iceulx  Catholiques  non  seulement 
se  sont  retirez' de  ceste  espérance ,  ains  sont  entrer  en  grand  frayeur 
d'estre  descouvertz  qu'ilz  Payent  heue ,  parce  qu'ilz  estiment  que  le 
dict  sieur  ambassadeur  ayt  communiqué  toutes  choses  au  S'  dom 
Francès  d' A  lava,  lequel  ilz  tiennent  aujonrduy  pour  trop  plus 
grand  serviteur  de  la  Royne  d'Angleterre  que  de  son  Maistre;  car 
M' Norrys  a  escript  qu'il  luy  a  promiz  de  disposer  si  bien  les  aflfères 
de  la  dicte  Dame  vers  le  Roy,  son  dict  Maistre,  et  vers  le  duc  d'Alve, 
qu'elle  n'a  garde  de  recepvoir  aulcun  mal  ny  dommaige  d'eulx,  et 
que  hardyment  elle  ne  prMgne  peur  des  démonstrations  et  préparatifs 
du  dict  duc ,  car  il  la  veult  bien  asseurer  qu'il  n'a  aulcun  comman- 
dement de  luy  nuyre,  ny  d*attampter,  pour  quelque  occasion  que 
ce  sôit ,  rien< par  armes  contre  elle-,  et  qu'au  reste  le  dict  dom  Fmn- 
cès  luy  a  deseouvert  que  c'est  M' le  Nonce ,  qui  est  en  France,  qui 
a  envoyé  icy  la  bulle  à  l'ambassadeur  d'£spaigne  pour  la  publier. 

Duquel  acte  du  dict  dom  Francès  plusieurs  seigneurs  et  gens  dé 
bien  de  ce  royaulme  se  sont  fort  escandatizez,  et  les  aulcuns  se  sont 
confirmés  en  une  opiniim,  laquelle  ilz  avoient  desjà  conceue^  que 
les  ministres  du  Roy  d'Ëspaigne  vont  procurant  vers  ceulx  oy,  et 
partout  où  ilz  peuvent,  la  continuation  de  la  guerre  de  France;  et 
que>  voyaniz  le  fàict  de  la  Royne  d'Ëscooe ,  de  laquelle  ilz  s'estoient 
desjà  promiz  et  Faliance ,  et  le  filz ,  et  le  royaulme ,  et  le  tiltre  d'An- 
gleterre, se  conduire  meintennont  au  nom  et  soubz  la  feveur  du 
Roy,  qu'riz  le  veulent  traverser;  et  qu'ilz  sont  jaiouz  de  ce  que  aul- 
cuns seigneurs  de  ce  royaulme  se  monstrent  bien  affectionnez  à  licurs 

Très  Chresiiennes  Majestez ,  qui  est  ung  propos  qu'on  in^a  tenu,  pré- 
sent M' de  Poigny,  auquel  je  réserve  d'en  fère  entendre  le  surplus  à 
Leurs  Majestez ,  à  son  retour;  et  adjouxteray  seulement  icy  une 
preuve,  que  le  duc  d'Alve  nous  a  donné  de  son  intention  en  ce 
[  qu'ayant  le  Pape  envoyé,  par  la  banque  d'Anvers,  douze  mil  escuz, 
pour  les  gentishommes  fuytifz  d'Angleterre^  il  a  conseillé  qu'on  ne 
leur  envoyé  ny  tout ,  iiy  partie  de  la  somme ,  tant  qu'ilz  seront  en 
Ëscoce,  et  par  ce  moyen  il  a  interrompu  le  dict  secours.] 

Il  est  bien  certain  que ,  jouxte  ceste  communication  grande  d'entre 
dom  Francès  et  le  dict  S'  Norrys,  ceste  Royne  a  naguières  escript 
une  bonne  lettre  au  Roy  d'£spaigne ,  laquelle  le  dict  dom  Francès  a 
prins  en  sa  charge  de  la  luy  fère  tenir,  et  une  aultre  au  duc  d'Alve, 
par  laquelle  elle  l'exorte  de  vouloir  entretenir  l'alliance  d'entre  ceste 
couronne  et  la  mayson  de  Bourgoigne,  comme,  de  sa  part,  elle  la 
veuU  entièrement  conserver  :  et,  quant  aulx  prinses,  qu'elle  est 
preste  d'y  satisfère  de  sa  part,  en  ce  qu'il  s'y  veuille  disposer  de  la 
sienne^  et  qu'il  veuille  depputer  des  personnaiges  propres  pour  en 
accorder,  qui  ne  soyent  de  ceulx  qui  veulent  troubler  ce  royaume , 
ainsy  que  l'ambassadeur,  icy  résidant,  et  ceulx,  quicy  devant  y  ont 
esté  envoyé ,  se  sont  esforcez  de  le  fère  ;  et  que  de  Tapareil  qu'elle 
entend  qu'il  faict  bien  grand  par  mer,  il  ne  veuille  rien  attampter  en 
ses  portz ,  car  elle  offre  toute  faveur  et  seur  accez  en  iceulx  à  la  Royne 
d'Ëspaigne  et  à  ceulx  de  sa  troupe  :  tant  y  a  que  l'ambassadeur  d'Ës- 
paigne,  nonobstant  tout  cella,  ne  laysse  d'estre  bien  fort  offancé 
contre  dom  Francès ,  de  ce  qu'il  a  parlé  de  la  bulle ,  et  desjà  il  en  a 
escript  au  duc  d'Alve. 

J'ay  faict  sonder,  par  interposée  personne ,  M' le  cardinal  de  Cha- 
tillon  et  le  S<^  de  Lumbres  quel  désir  ilz  avoient  à  la  paix  et  à  trans- 
férer la  guerre  hors  de  France  ;  et  voycy  ce  qui  m'a  esté  raporté  des 
propos  du  dict  sieur  Cardinal  :  qu'il  désire  infinyement  la  dicte  paix, 
espérant  par  icelle  jouyr  de  la  bonne  grâce  de  Leurs  Majestez  et  de 
six  vingtz  mil  ^  de  rante  en  France ,  en  lieu  de  mille  pouvrettez  et 
indignilez,  qu'il  s'esforce  de  supporter,  le  plus  dignement  qu'il  peult, 
en  Angleterre  ; 

Que  se  souvenant  que  le  Roy,  et  la  Royne,  et  Monsieur,  pour  fer- 
meté de  l'aultre  dernière  paix ,  luy  firent  l'honneur  de  luy  en  don- 
ner leur  promesse  de  leurs  propres  mains  dans  la  sienne ,  et  que 
ceulx,  qui  la  leur  ont  faicte  rompre,  sont  ceulx  mesmes  avec  qui  ilz 
ont  à  conclurre  meintennant  ceste  cy ,  les  cheveuU  luy  en  dressent 
de  frayeur  ; 

Que  le  Roy  a  la  paix  très  ferme  et  bien  asseurée ,  toutes  les  fbys 
qu'il  luy  playrra,  à  bon  esciant,  que  ceulx  de  la  religion  puyssent  vi- 
vre ,  en  conscience  et  honneur ,  soubz  la  faveur  de  sa  protection ,  en 
son  royaulme; 

Que,  de  transférer  la  guêtre  ailleurs ,  c'est  ce  que  son  frère,  Mon- 
sieur rAdmyral ,  a  toutjour  désiré ,  mais  de  le  fère  meintennant ,  et 
laysser  ceulx,  qui  sont  de  leur  mesmes  religion,  estre  cependant  mas- 
sacrez, murdriz  et  ruinez  en  leurs  maysons^  en  France,  par  ceulx  qui 
ont  la  justice  et  Tauthorité  et  les  forces  à  la  main ,  ilz  sont  entière- 
ment tout  résoluz  du  contraire  ; 

Que ,  si  le  Roy  les  veult  recepvoir  en  sa  bonne  grâce ,  et  leur  ot- 
troyer  la  dicte  paix  el  seurté  qu'ilz  luy  demandent ,  comme  à  ses  bons 
subjectz,  et  qu'il  se  veuille  servyr  de  son  frère  et  de  luy,  ilz  ont  en 
main  de  quoy  luy  fère  le  plus  grand  et  le  plus  notable  service ,  que  sa 
couronne  ny  nul  de  ses  prédécesseurs  ayent  receu  de  deux  centz  ans 
encà; 

Qu'il  cognoist  bien  que  les  Anglois  ne  cerchent  de  fère  rien  pour  la 
religion  en  ceste  guerre ,  ains  de  travailler  la  France ,  et  qu'il  crainct 
bien  que,  se  faisant  la  paix,  Ton  ne  le  layrra  sortir,  de  trois  moys  après, 
de  ce  royaulme. 

Quant  au  susdict  de  Lumbres ,  lequel  s'intitulle  ambassadeur  de 
toutz  les  princes  protestans  vers  ceste  Royne ,  Ton  m'a  dict  qu'il  de- 
sire  aussi  bien  fort  la  paix  de  France,  et  vouldroit  que  la  guerre  fût 
desjà  transférée  aulx  Pays  Bas ,  et  n'eust  tenu  à  luy  que  la  descente, 
que  ceulx  de  la  Rochelle  dellibéroient  de  fère  en  (]uelque  port  de 
Normandie  ou  Picardie ,  si  Sores  ne  fût  allé  sur  la  route  des  Indes,  ne  ' 
se  fût  faicte  en  Olande  :  et  desjà  luy  et  beaucoup  de  ceulx  de  son  pays 
font  estât,  par  ceste  paix,  de  se  retirer  en  France,  car  semble  qu'il  y 
ayt  mutuelle  obligation  entre  les  Françoys  et  Flamans ,  qui  sont  de 
ceste  religion ,  de  se  subvenir  les  ungs  aulx  aultres,  et  de  ne  cesser, 
qu'ilz  ne  soyeut  toutz  remiz  en  leur  maysons  pour  y  pouvoir  vivre  en 
seurté  avec  l'exercice  de  leur  religion. 

Aulcuns  Françoys  de  la  dicte  religion^  qui  sont  icy ,  ne  prennent 
nul  party,  attandans  la  dicte  paix  ;  ou  bien,  si  elle  ne  succède,  ilz  del- 
libèrent  de  recourir  à  la  grâce  et  clémence  de  Sa  Majesté. 


m.  n 

CXXIV*  DÉPESCHE 

—  du  XXX*  jour  de  juillet  1 570.  — 
{Envoyée  exprès  jvsqttes  à  Calais  par  Jehan  Volet.) 

Crainte  des  Anglais  qu'une  ligue  générale  n'ait  été  formée  contre  eux.  — Ké- 
solution  du  conseil  de  rendre  la  liberté  au  duc  de  Norfolk ,  et  de  lever  une 
forte  armée  navale.  —  Armement  de  la  flotte.  -^  Mission  de  M*  FiguiUem 
dans  les  Pays-Bas.  — Déclaration  faite  à  l'ambassadeur  que  l'armement  de 
la  flotte  n'a  d'autre  objet  que  de  rendre  les  honneurs  à  la  reine  d'Espagne 
sur  son  passage,  et  de  se  tenir  en  défense  contre  les  entreprises  que  pour- 
rait tenter  le  duc  d'Albe. 

Au  Roy. 

Sire,  s' estant  la  Royne  d'Angleterre  aperceue  que  le 
mal  de  son  pied  empyroit  par  le  travail  de  son  progrez  , 
encore  qu'elle  n'allât  qu'en  coche ,  elle  s'est  arrestée  à 
Cheyneys ,  qui  est  celle  mayson  du  comte  de  Betfort ,  où 
je  vous  ay  mandé,  par  mes  dernières,  qu  elle  debvoit  de- 
meurer tout  le  XXV*  et  xxvi*  de  ce  moys  ;  mais  elle  y  a 
séjourné  davantaige,  et  n'en  bougera  encores  de  quelques 
jours.  Geulx  de  sou  conseil  se  sont  assemblez  au  dict  lieu 
pour  prendre  quelque  bon  ordre  sur  aulcunes  choses  qu'ilz 
ont  veu  estre  aultres,  ou  bien  avoir  aultre  événement, 
qu'ilz  ne  pensoient  ;  premièrement,  sur  la  détention  du 
duc  de  Norfolc,  par  laquelle,  au  lieu  d'en  avoir  assoapy 
et  retardé  les  troubles  de  ce  royaulme,  ilz  cognoissent 
meintennant  que  c'est  par  là  qu'ilz  les  ont  advancez  et  faict 
naistre ,  car  auparavant  il  n'y  en  avoit  point  ;  et  sur  la 
guerre  d'Irlande ,  laquelle  ilz  cuydoieut  desjà  achevée,  ilz 
ont  nouvelles  que^  despuys  naguyères,  l'on  s'y  est  bien 
battu,  et  que  ceulx  du  party  de  la  Royne,  leur  Mestresse, 
ont  heu  du  pyre ,  et  que  mesmes  les  saulvaiges  monstrent 

de  vouloir  passer  oultre,  et  qu'ilz  attandent  du  secours 
d'ailleurs;  aussi  sur  le  faict  de  la  Royne  d'Escoce,  du- 
quel, parce  que  Vostre  Majesté  le  porte  et  le  favorise,  ik 
voyent  que  toutz  leurs  aifères  d'Escoce  en  succèdent  si  mal 
qu'ilz  sont  bien  en  peyne  commant  le  remédier  ;  pareille- 
ment sur  leurs  différans  des  Pays  Bas ,  lesquelz  viennent 
meintennant  à  leur  estre  de  tant  plus  suspectz ,  que ,  par 
le  pardon  général  publié  en  Envers  par  le  duc  d'Alve,  à 
vestemens  Uancz  *,  le  xvi*'  de  ce  moys ,  où  l'on  leur  faict 
acroyre  que  le  prince  d'Orange  est  comprins,  et  qu'on  a 
randu  ses  biens  à  ses  enfans  ;  et  aussi  par  l'accord  des 
Mores  en  Espaigne  ^ ,  ilz  estiment  que  les  alfères  du  Roy 
d'Espaigne  demeurent  si  establys  en  ses  pays  qu'il  n'a 
rien  plus  à  fère  meintennant  que  se  rescentyr  de  l'injure, 
qu'ilz  luy  ont  faicte  et  à  ses  subjectz ,  ainsy  que  le  duc 
d'Âlve  semble  d'en  avoir  l'apareil  tout  prest;  et  encore» 
sur  la  paix  de  vostre  royaubne,  laquelle,  de  tant  qu'ilz  la 
tiennent  desjà  conmie  conclue ,  sans  qu'ilz  s'en  soyent 
meslez,  ilz  craignent  que  Vostre  Majesté  se  veuille  de 
mesmes  conduyre  meintennant  en  icelle  vers  eulx,  coome 
ilz  se  sont  assés  mal  déportez  vers  vous  durant  la  guerre; 
mais  principallemeut  sur  la  division  et  mal  contantement 
de  leurs  propres  subjectz ,  d'où  ilz  prévoyent  que,  s'il  n'y 
est ,  devant  toutes  aultres  choses ,  pourveu ,  ce  sera  de  là 
que  leur  viendront  les  plus  dangereuses  guerres  et  les  plus 
grandes  difficultez  dont,  de  tant  que  la  Royne  leur  Mes- 
tresse  s'oppose  toutjour  bien  fort  aulx  moyens,  qu'on  lay 


<  Le  4uc  d*Albe  déploya,  pour  la  publication  de  cette  amnistie,  une  pompe 
extraordinaire.  Ces  mots  véiemenu  blanct  se  rapportent  probablement  à 
quelque  particularité  des  costumes  employés  dans  cette  cérémonie. 

^  Voir  la  note  ci-dessus,  p.  183. 

met  en  avant,  qui  tendent  ou  à  la  guerre  ou  à  la  despence  ; 
après  avoir  bien  longuement  débattu  toutes  ces  matières , 
Hz  luy  ont  enfin  conseillé  que ,  d*ung  costé ,  elle  veuille 
mettre  le  duc  de  Norfolc  hors  de  pryson ,  et  que,  par  sa 
liberté  et  par  Tayde  qu'il  luy  pourra  fère,  elle  se  tirera 
ayséement  hors  des  plus  apparans  dangiers  ;  et  dresser  , 
de  Taultre ,  tout  promptement  une  bonne  armée  de  mer  , 
qui  serviroit  de  remédier  à  tout  le  reste,  sans  regarder  dfe 
si  près  à  la  despence,  qu'elle  y  pourra  fère,  qu'elle  ne  re- 
garde encores  plus  à  la  conservation  de  son  estât  et  à 
l'honneur  et  grandeur  de  sa  couronne. 

Sur  laquelle  leur  résolution  s' estant  la  dicte  Dame  assés 
collérée  contre  ceulx,  qui  l'avoient  faicte  estre  jusques  icy 
trop  rigoureuse  contre  le  dict  duc ,  leur  a  respondu  qu'elle 
estoit  contante  de  prendre  bientost  ung  bon  expédiant 
avecques  luy,  qui  ne   viendroit  toutesfoys  ny  d'aulcun 
d'eulx,  ny  de  toutz  ensemble,  et  dont  il  n'en  auroit  à  re- 
mercyer  que  eUe  seule  ;  et  quant  à  dresser  une  armée , 
qu'elle  ne  se  vouloit  opposer  à  leur  conseil,  mais  seule- 
ment les  prier  qu'ilz  advisassent  de  n'entreprendre  rien 
qui  ne  fût  bien  nécessaire ,  et  qui  ne  la  mist  en  plus  de 
peyne  qu'elle  n'est.  Dont,  tout  sur  l'heure,  les  conunis- 
sions  ont  esté  dépeschées ,  telles  que  j'ay  cy  devant  man- 
dées à  Vostre  Majesté  :  de  dresser  une  armée  royalle  de 
toutz  les  grandz  navyres  de  la  dicte  Dame  et  de  bon  nom- 
bre d'aultres  vaisseaulx  particulliers,  et  de  lever  quatre  mil 
maryniers,  et  tenir  prestz  huict  mil  honunes  de  pied  et  deux 
mil  chevaulx  ;  dont,  quant  aulx  navyres  et  hommes  pour 
mettre  dessus,  qui  sont  marpiers  et  soldatz  tout  ensemble, 
cella  s'exécute  en  toute  dilligence  ;  et,  dans  le  x^  du  pro- 
chain, j'entendz  qu'il  sortyra  en  mer  sept  grandz  navyres 

des  premiers  prestz,  les  meilleurs  à  la  voyle,  avec  douze 
centz  hommes  dessus ,  et  les  aultres  suyvroot  après,  à  la 
mesure  qu'on  les  aura  fornys  d'hommes  et  de  vivres  ;  car 
ilz  ont  desjà  tout  leur  aujtre  apareil  et  fornyment.  Mais  , 
quant  aulx  huict  mil  hommes  de  pied  et  deux  mil  chevaulx» 
l'on  ne  se  haste  encores  de  les  fère  marcher. 

Or ,  en  ce  mesmes  conseil ,  a  esté  advisé  de  renvoyer 
devers  le  duc  d'Alve  maistre  Fyguillem,  bourgeois  de 
ceste  ville ,  l'uug  des  commissaires  des  prinses ,  par  pré- 
texte de  luy  aporter  une  honneste  responce  sur  l'accord 
de  leur  différandr,  comme  ceste  Royne  le  prye  d'y  vou- 
loir entendre  en  quelque  bonne  sorte  ,  et  qu'elle  est  con- 
tante de  reffère  le  nombre  des  merchandises  et  tout  ce  qui 
en  est  dépéry  etdescheu,  despuys  le  premier  inventoire  qui 
en  fut  faict;  ce  que  n'estant  encores  aprochant  delà  satisfac- 
tion ,  parce  que  le  dict  inventoire  ne  contient  guières  bien 
le  tiers  des  dictes  merchandises,  ny  que  celle  moindre  par- 
tie des  deniers  qui  estoit  ez  quaysses  merquées  pour  le 
Roy  d'Espaigne,  j'ay  bien  pensé  qu'il  n'y  alloit  que  pour 
descouvrir  l'intention  du  dict  duc,  et  à  quoy  tandoit  son 
armement ,  et  quelles  pratiques  menoient  les  Anglois  ca- 
tholiques ,  qui  ont  naguières  passé  d'Escoce  et  d'içy  de- 
vers luy.  Tant  y  a,  Sire,  que ,  nonobstant  cest  argument, 
lequel  m'a  bien  faict  juger  qu'en  leur  faict  y  avoit  plus  de 
peur  que  d'entreprinse ,  voyant  néantmoins  que  leur  appa- 
reil estoit  tel  qu'il  le  falloit  avoir  suspect,  mesmes  que 
nul  ne  me  sçavoit  asseurer  au  vray  de  l'occasion  d'icelluy , 
et  qu'ilz  ne  cessoient  de  tretter  toutjour  d'accord  avec  le 
due  d'Alve,  j'ay  pensé  qu'il  estoit  expédiant  de  les  fère 
parler;  dont  ay  suplié  la  dicte  Dame  et  iceulx  seigneurs 
de  son  conseil  que ,  de  tant  que  j'avois  à  vous  donner  ad- 

viz  de  leur  armement,  il  leur  pleust  m'advertyr  cornue  ilz 
desiroient  que  je  le  vous  escripvisse ,  affin  d'évitter  que  , 
pour  la  jalouzie  que  vous  en  pourriez  avoir ,  vous  ne  leur 
en  fissiez  prendre  une  aultre  en  vous  armant  de  vostre 
costé. 

A  quoy  ilz  m'ont  respondu  que  je  sçavois  bien  cpie  le 
duc  d'Alve  faisoit  une  bien  fort  grande  armée  de  mer,  et 
encor  qu'il  leur  eust  notiffié  par  l'ambassadeur  de  son 
Maistre ,  qui  est  icy,  et  encores  faict  dire  à  M''  Norrys  par 
celluy  qui  est  en  France,  que  c  estoit  seulement  pour  con- 
duyre  la  Royne  d'Espaîgne  et  non  pour  occasion  quelcon- 
que ,  d'où  ilz  deussent  prendre  tant  soit  peu  de  deffiance 
de  luy ,  que  néantmoins  la  dicte  Dame  luy  avoit  bien  voUu 
dépescher  ung  messaigier  pour  l'advertyr  qu'elle  estoit 
dellibérée  de  mettre  aussi  ses  navyres  en  mer,  avec  sept 
ou  huict  mil  hommes  dessus ,  pour  accompaigner  la  dicte 
Royne  d'Espaigne,  sa  bonne  sœur,  tout  le  long  de  la  mer 
de  son  royaulme ,  avec  commandement  à  sou  admyral , 
lequel  yroit  luy  mesmes  en  l'armée ,  de  la  recepvoir,  hon- 
uorer  et  bien  tretter  en  toutz  ses  portz  et  havres  ,  où  luy 
viendroit  à  playsir  de  descendre  et  prendre  terre  :  dont 
me  prioient  d'asseurer  Vostre  Majesté  que,  sur  leur  vie 
et  honneur  ,  il  n'y  avoit  aultre  chose  ;  et  que  le  dict  sieur 
Admyral  ne  bougeroit  que  la  responce  du  dict  duc  ne  fût 
wrivée.  Bien  me  vouloient  dire  que  aulcuns  de  leurs  re- 
belles trettoient  en  secrect  et  ouvertement  avecques  le  dict 
duc ,  et  que  les  Escossoys  se  vantoient  aussi  qu'ilz  auroient 
bientost  ung  secours  de  Flandres  ;  dont  se  vouloient  trou- 
ver prestz  à  tout  besoing. 

Voylà ,  Sire,  ce  qu'ilz  m'ont  dict ,  et  en  quelle  façon 
ils  se   sont  descouvertz  de  la  légation  du  susdict  Figuil- 

lem,  qu'ilz  avoîent  toutjour  tenue  fort  secrecte  ;  et  comme, 
soubz  démonstrations  honnestes ,  ilz  se  pourvoyent  contre 
les  malles  intentions  les  ungs  des  aultres.  Je  observeray  le 
progrez  de  leurs  actions,  du  plus  près  que  je  pourray,  pour 
vous  en  donner  toutjour  les  plus  seurs  adviz  qu'il  me  sera 
possible  ;  et  sur  ce,  etc.      Ce  xxx*  jour  de  juillet  1570. 


CXXV  DËPESCHE 

—  du  vi«  jour  d*aoust  1 570.  — 
{Envoyée  exprès  jusques  à  la  court  par  ilf'  de  Pmgnyi.) 

Visit€  de  M'  de  Poigny  à  la  reine  d'Ecosse.  —  Audience  de  congé  lui  est  don- 
née par  la  reine  d'Angleterre.  —  Heureux  effet  de  son  voyage.  —Meilleur 
traitement  fait  à  Marie  Stuart  et  au  duc  de  Norfolk ,  à  qui  il  est  permis  de 
sortir  de  la  Tour  pour  être  gardé  chez  lui.  —Remontrances  de  l'ambassa- 
deur à  Elisabeth  sur  les  nouvelles  entreprises  faites  contre  rÉcosse.  — 
Excuses  données  par  la  reine. — Résolution  prise  de  signifier  le  traité  aux 
deux  partis  en  Ecosse.  — >  Continuation  des  armemens  maritimes  en  An- 
gleterre. —  Déclaration  du  duc  d*Albe  à  M*  Fuyguillem  envoyé  vers  lui 
par  Elisabeth.  — Arrivée  à  Londres  d'un  député  de  la  Rochelle. 

Au  Roy. 

Sire,  après  que  M"*  de  Poigny  a  heu  satisfaict  à  la  visite, 
que  Yostre  Majesté  luy  avoit  commandé  vers  la  Royne 
d'Escoce,  par  l'espace  de  quatre  jours,  qu'il  luy  a  esté  per- 
miz  d'e^e  auprès  d'elle,  avec  ung  infiny  contantement  et 
très  grande  satisfaction  de  la  dicte  Dame,  il  s'en  est  re- 
tourné par  deçà  ;  et  estant  icy ,  nous  avons  ensemble  con- 
sidéré que,  puisqu'il  estoit  contrainct  de  se  déporter  du  sur- 
plus de  son  voyage  en  Escoce,  parce  que  la  Royne  d'An- 
gleterre ne  le  trouvoit  bon,  et  que  les  commissaires  es- 
cossoys  n'estoient  point  arrivez  ,  qu'il  ^toit  expédiant 
qu'il  ne  temporisât  plus  en  ce  lieu;  dont  sommes  allez ,  le 

iiij"  du  présent ,  trouver  la  dicte  Dame  à  Chepeys ,  où 
elle  est  encores.  A  laquelle  le  dict  S'  de  Poigny  a  faict  en- 
tendre, bien  à  propos,  les  choses  qu'il  avoit  veues  et 
aprinsesde  Testât  de  ta  Royne  d'Escoce,  et  de  sa  santé,  et 
aussi  de  sonestroicte  garde,  et  d'aulcunes  aultresparticuUa- 
ritez  de  ses  affères ,  luy  incistant  bien  fort  de  luy  vouloir 
ottroyer  ung  peu  plus  de  liberté  qu'elle  n'a  ;  et  luy  ayant 
au  reste  ramentu  de  rechef  les  principaulx  poinctz  de  sa 
charge ,  avec  offre  de  passer  encor  en  Escoce ,  s'il  estoit 
besoing,  pour  disposer  ces  seigneurs  de  dellà  à  la  conti- 
nuation du  tretté ,  la  dicte  Dame  luy  a  faict  plusieurs  di- 
verses responces  es  quelles,  sans  luy  reffuzer  ny  accorder 
aussi  tout  ce  qu'il  demandoit,  sinon  touchant  aller  en  Es- 
coce ,  qu'elle  luy  a  bien  ouvertement  dényé ,  elle  a  mons- 
tre, au  reste ,  qu'elle  vouloit  beaucoup  defférer  à  Yostre 
Majesté;  et,  après  qu'avec  de  bien  honnestes  répliques, 
il  a  heu  tiré  d'aultres  secondes  et  meilleures  responces  de 
la  dicte  Dame,  il  a  prins  congé  d'elle.  Dont ,  de  tant.  Sire, 
que  Vostre  Majesté  entendra  mieulx  au  long  et  par  ordre 
de  luy,  que  ne  feroit  par  ma  lettre ,  tout  ce  qui  s'est  passé 
en  son  audience ,  et  ce  qu'il  y  a  proposé,  ensemble  ce  cpi'il 
y  a  obtenu,  et  ce  que  la  dicte  Dame  l'a  prié  de  vous  dire , 
je  me  déporteray  de  vous  en  toucher  icy  plus  avant,  si 
n'est  pour  vous  dire ,  Sire ,  qu' encor  qu'il  ne  vous  raporte 
résolution  de  toutes  choses,  son  voyage  ne  laisse  pourtant 
d'estre  et  bien  utille ,  et  heureux ,  puisque  par  ieelluy  est 
advenu  que  ceste  Royne  a  commancé  de  se  modérer  tant 
envers  la  Rope  d' Escoce  qu'elle  Ta  layssée  visiter  de 
vostre  part  et  luy  a  eslargy  ung  peu  sa  liberté  ;  et  qu'en 
mesmes  temps  le  duc  de  Norfolc ,  qui  estoit  en  pryson ,  a 
esté  remiz  en  sa  mayson ,  bien  que  ce  soit  encores  souI^z 

quelque  garde  ;  qui  sont  tout  présaiges  de  quelques  bons 
succez  ez  auhres  affères  de  la  dicte  Dame. 

Or  de  ma  part ,  Sire ,  ayant  heu  à  remercyer  la  dicte 
Dame  de  la  déclaration  qu'elle  m'ayoit  mandé  fère,  que 
son  armement  n'estoit  aulcunement  dressé  ny  contre  Vos- 
tre  Majesté,  ny  contre  vostre  royaulme,  et  de  ce  qu'elle 
avoit  monstre  se  resjouyr  infinyement  de  la  nouvelle ,  que 
je  luy  avois  faict  entendre,  qu'on  tenoit  en  France  la  paix 
pour  faicte  ;  et  que  sur  le  dict  armement  elle  m'a  heu  con- 
firmé le  mesmes ,  adjouxtant  que  c'estoit  le  duc  d' Alve  et 
non  Vostre  Majesté  qui  avoit  à  se  doubter  d'icelhiy,  et 
qu'avec  plusieurs  paroUes,  et  par  tout  aultre  semblant,  elle 
a  exprinié  ung  très  grand  désir  à  la  dicte  paix,  et  luy  tarder 
beaucoup  que  je  la  luy  puysse  bien  asseurer  de  vostre  part, 
j'ay  tiré  le  propos  à  luy  parler  des  choses  que  nous  avions 
entendu  d'Escoce  :  comme  pour  empescher  l'efiFect  de  l'ac- 
cord, qui  estoit  tant  bien  commancé,  l'on  avoit  trouvé 
moyen,  de  retarder  M*"  de  Leviston  (  qui  l'alloit  notifiier 
aulx  seigneurs  d'Escoce  )  vingt  deux  jours  en  la  frcmtière 
de  deçà,  et  despuys,  estant  passé  en  celle  de  dellà^  les 
adversaires  de  la  Royne  d'Escoce  ne  permettoient  qu'il 
passât  oultre  pour  acomplyr  sa  légation;  que  cependant 
le  comte  de  Sussex  avoit  envoyé  solliciter  ceulxdu  party  de 
la  Royne  d'Escoce  de  poser  les  armes,  d'abandonner  les 
rebelles  angloys,  de  ne  recepvoir  les  estrangiers,  et  de  cas- 
ser les  proclamations,  qu'ilz  avoient  faicte  de  l'authorité  de 
leur  Royne,  pour  remettre  le  faict  du  gouvernement  du 
pays  en  tel  estât  que  le  comte  de  Mora  V  avoit  layssé; 
et  que,  pendant  que  la  dicte  Dame  se  prenoit  bien 
asprement  à  la  Royne  d'Escoce  de  ce  que  ses  fuytîfz 
trouvoient  faveur  et  retrette  en  son  pays,  c'estoient  les 

mauvais  subjectz  de  la  Royne  d'Escoce  qui  avoîent  relevé 
une  forme  d'authorité,  en  tittre  de  régent,  contre  et  au 
préjudice  d'icelle  en  son  royaulme,  soubz  Tadveu  et  protec- 
tion des  lettres  de  la  dicte  Royne  d'Angleterre ,  qui  avoient 
esté  leues publiquement  en  l'assemblée,  y  assistant  maistre 
Randolf  et  son  agent  par  dellè;  et  que  le  comte  de  Lenoz, 
à  présent  créé  régent,  se  vantoit  qu'il  auroit  tout  secours 
d'elle  pour  estre  meintenu  en  ceste  sienne  nouvelle  autho- 
rite ,  et  que  mesmes  le  comte  de  Sussex ,  en  sa  faveur,  ren- 
treroitde  rechef  a vecques  forces  en  Escoce ,  et  que  l'armée 
de  mer  de  la  dicte  Dame  seroit  bîentost  devant  Domber- 
tran  pour  l'assiéger;  dont,  de  tant  que,  sur  ce  que  je  vous 
avois  escript  et  asseuré  du  contraire,  vous  aviez  contre- 
mandé  voz  forces ,  qui  estoient  toutes  prestes  en  Bretaigue, 
et  vous  estiez  venu  de  toutz  ces  différantz  à  ung  tretté 
d'accord,  duquel  ne  voyez  à  présent  sortyr  nul  effect,  je 
ne  pouvois,  pour  ma  justification  envers  Yostre  Majesté, 
que  recourir  à  la  promesse,  qu'elle  m'avoit  faict  f^e  là 
dessus  par  les  seigneurs  de  son  conseil,  laquelle  elle  m'a- 
voit despuys  confirmée  en  paroUe  de  Royne  et  de  Prin- 
cesse chrestienne,  pleynedefoy  et  de  vérité;  et,  suyvant 
icelle ,  la  suplyer  de  vouloir  den^eurer  aulx  bous  termes 
du  dict  tretté  et  icelluy  paraschever,  ou  bien  me  dire  quelle 
satisfaction  elle  pensoit  que  j'en  dd^vois  donner  à  Yostre 
Majesté. 

La  dicte  Dame ,  se  voyant  fort  pressée  de  ce  propos , 
et  voyant  que  j'estois  adverty  de  toutes  les  pratiques  qui 
se  menoient  en  Escoce,  s'est  efforcée  de  leur  donner  le 
meilleur  lustre  qu'elle  a  peu ,  alléguant  que  ceulx  du  party 
de  la  Royne  d'Escoce,  pour  avoir  de  rechef  rentré  en  la 
frontière  d'Angleterre ,  et  avoir  dressé  avec  milor  Dacres 

une  bien  dangereuse  entreprinse  sur  icelle ,  si  le  comte  de 
Sussex  ne  Teust  descouverte,  et  pour  avoir,  en  procla- 
mant Tauthorité  de  la  Royne  d'Escoce,  déclairé  ceulx  de 
Taultre  party  rebelles,  avoient  commancé  les  premiers 
de  donner  occasion  à  elle  de  se  départyr  du  dict  traicté, 
dont  estoit  délibérée  de  ne  souffrir  plus  leurs  attemptatz  et 
de  remédier  à  leurs  mauvaises  entreprinses. 

Je  luy  ay  répliqué  que  Vostre  Majesté  ny  la  Royne 
d'Escoce  n'aviez  rien  innové  de  vostre  part,  et  qu'on  ne 
ppuvoit  prétendre  que  ceulx  du  party  de  la  Royne  d'Escoce 
eussent  aussi  peu  vioUer  le  tretté  jusques  à  ce  qu'il  leur 
auroit  esté  légitimement  notifiié  ;  par  ainsy ,  que  je  incistois 
toutjom-  à  l'entretennement  et  continuation  d'icelluy. 

Enfin  la  dicte  Dame ,  laquelle  faict  grand  fondement  de 
sa  paroUe  jusques  à  me  dire  que  si  je  la  trouve  jamais 
manquer  d'icelle ,  je  la  veuille  estimer  indigne  que  je  face 
jamais  plus  nul  office  de  vostre  ambassadeur  vers  elle ,  et 
les  seigneurs  de  son  conseil,  ausquelz  j'ay  aussi  faict  la 
mesme  remonstrance ,  m'ont  accordé  qu'il  sera  donné 
moyen  à  M"^  de  Leviston ,  ou  bien  à  quoique  aultre ,  qui 
sera  présentement  dépesché  d'icy ,  de  pouvoir  aUer  seure- 
ment  jusques  vers  le  duc  de  Chastellerault ,  et  vers  les 
aultres  seigneurs  du  party  de  la  Royne  d'Escoce ,  pour 
leur  signifier  f^ccord  encommancé ,  et  les  sommer  d'en- 
voyer des  depputez  pour  le  continuer  et  parfaire. 

Cependant ,  Sire ,  la  dicte  Dame  continue  toutjour  son 
armement  en  fort  grand  diUigence ,  et  n'en  remect  rien 
pour  chose  que  le  duc  d'Alve  hiy  ayt  respondu,  lequel 
aussi,  à  ce  que  j'entendz,  a  parlé  ung  peu  bien  ferme  à 
maistre  Fuyguillem,  depputé  de  la  dicte  Dame,  lequel  est 
revenu  despuys  trois  jours  :  c'est  qu'il  luy  a  dict  qu'il  pré- 

paroît  son  armée  de  mer  pour  coiidayre  seurement  la 
Royne,  sa  Mestresse,  en  Espagne,  et  que  rien  n'en  estoit 
dressé  contre  les  amys  et  confédérez  de  son  Maistre,  mais 
bien  pour  se  deffandre  et  se  venger  des  injures  de  ses  en- 
nemys;  et  quant  à  la  pleincte  qu'il  faysoit  que  l'ambassa- 
deur d'Espaigne,  icy  résidant,  avoit  donné,  des  saufcon- 
duictz  aulz  rebelles  d'Angleterre  pour  passer  en  Flandres; 
que  le  Roy,  son  Maistre,  le  chastieroit  s'il  avait  mal  faict, 
mais  que,  pour  un  rebelle  anglois  qu'il  y  avoit  en  Flandres, 
il  y  en  avoit  cinq  centz  flamans  en  Angleterre  :  au  regard 
de  se  contanter  de  l'accord  des  merchândises  sellon  l'inven- 
toire  qui  en  avoit  esté  faict ,  qu'il  vouloit  de  sa  part  rendre 
aulx  Anglois  tout  entièrement  ce  qu'il  leur  avoit  faict 
saysir  et  arrester ,  et  qu'ainsy  entendoit  il  qu'il  fût  de  mes- 
mes  satisfaict  aulx  subjectz  de  sou  Maistre.  Bien  m'a  l'on 
dict  qu'il  a  usé  à  part  d'aultres  paroHes  gracieuses  au  dict 
Fuyguillem,  qui  les  mect  en  plus  grande  espérance  d'accord 
que  jamais. 

Il  est  arrivé ,  despuys  lundy  dernier ,  ung  des  superinten- 
dans  des  finances  de  la  Rochelle,  nommé  le  présidant 
des  comptes  de  Bretaigne ,  lequel  on  dict  estre  principalle- 
ment  venu  pour  trois  choses;  l'une,  pour  ad  viser  le  moyen 
de  desdonmiaiger  la  Royne  d'Angleterre  et  les  siens  des 
trèze  ourques  de  merchândises  d'Espaigne,- qui  furent,  dès 
le  conmiencement ,  menées  des  portz  de  ce  royaulme  à  la 
Rochelle ,  et  fère  pour  cella ,  ou  pour  recouvrer  nouveaulx 
deniers ,  pour  du  sel  et  du  vin,  quelque  nouveau  contract 
entre  eulx  ;  la  seconde ,  pour  consulter  avec  M' le  cardinal 
de  Chatillon  des  articles  de  la  paix,  et  les  ndtiffier,  de  la 
part  de  la  Royne  de  Navarre,  à  ceste  Royne;  la  tierce, 
pour  aporter  à  la  dicte  Dame  quelques  adviz  et  pacquetz 

(jui  la  concernent ,  lesquelz  îlz  ont  surprins  quelque  part. 
Sur  ce ,  etc.  Ce  vi*  jour  d'aoust  1570. 


CXXVr  DËPESCHE 

—  du  »•  jour  d'aoust  1570. — 

(  Envoyée  exprès  jusques  à  Calais  par  Jehan  Volet,) 

Forces  de  Tannée  navale  que  l'Angleterre  vient  de  mettre  en  mer.  —  Crainte 
qu'Elisabeth»  rassurée  contre  toute  attaque  de  la  part  du  duc  d'Albe,  n'em- 
ploie cet  armement  à  une  entreprise  sur  TÉcosse.  —  État  des  négociations 
an  s^Jet  de  l'Ecosse  et  de  fllarie  Stuart. — Conclusion  de  la  paix  en  France. 
—  NouveUes  de  la  Rochelle  et  d'Allemagne.  —Exécution  de  Felton  à  Lon- 
dres ;  continuation  des  exécutions  dans  le  Norfolk. 

Au  Roy. 

Sire^  sellou  la  bonne  communication  que  j'ayfaicte  à 
M'  de  Poigny ,  pendant  qu'avons  esté  ensemble,  de  toutes 
choses  de  deçà,  donit  j'ay  peu  avoir  quelque  notice,  j'es- 
père qu'il  aura  donné  bon  compte  à  Vostre  Majesté  non 
seulement  de  celles  là  qui  s'y  mènent  ouvertement,  mais 
aussi  d'aulcunesqui  se  présument,  lesquelles  ne  sont  encores 
qu'en  discours;  et  pareillement  de  Testât  où  sont  demeu- 
rées celles  de  la  Rope  d'Escoce,  de  façon  que  je  n'auray 
à  toucher  icy ,  smon  de  ce  qui  a  succédé  despuys  son  parte- 
ment;  qui  est,  Sire,  que  la  Rope  d'Angleterre  a  faict 
donner  une  si  grand  presse  à  son  armée  de  mer  qu'on  l'a 
rendue  toute  preste  à  sortyr ,  dans  le  xx^  du  présent ,  en 
nombre  de  xxix  de  ses  grandz  navires ,  bien  artillez  et  bien 
gamys  de  toutes  monitions  de  guerre ,  et  avitaillez  pour  trois 
mois ,  avec  cinq  mil  cinq  centz  hommes  dessus  et  son  admy- 
ral  en  personne  pour  y  commander ,  oultre  ung  nombre 
d'auttres  vaysseaulx ,  que  le  comte  de  Betfort  faict  équiper 
en  guerre  au  pays  d'Ouest,  qui  doibvent  sortir,  soubz  la 

conduicte  de  Haquens,  et  trèze  navyres  desFraiiçoys  et  des 
Flamans,  de  la  nouvelle  religion,  qui  sont  attendans  en  Tisle 
d'Ouyc.  Quelcung  est  revenu  de  la  mer  sur  un  batteau  lé- 
gier ,  qui  raporte  avoir  veu ,  sur  la  coste  de  Flandres ,  en- 
vyron  cinquante  quatre  voyles  desjà  hors  des  portz ,  ce  qui 
faict  davantaige  haster  ceulx  cy  en  leur  entreprinse  ;  et  les 
seigneurs  de  ce  conseil  ont  envoyé  signifiier,  par  deux  aldre- 
mlBins  de  Londres ,  à  M''  l'ambassadeur  d'Espaigne  qu'il  les 
veuille  venir  trouver,  à  S^  Auban,  à  xx  mil  d'icy,  affin  de 
conférer  ensemble  ;  mais  ne  saichant  comme  ilz  vouldreient 
user  vers  luy ,  il  est  en  doubte  s'il  yra. 

Je  ne  descouvre  point  encores ,  Sire ,  que  la  dicte  Dame 
ayt  à  nul  aultre  effect  entreprins  cest  armement  que  pour  le 
souspeçon  du  duc  d'Alve,  etcroy,  à  la  vérité,  que  cella 
seul  en  est  la  première  ocasion;  mais,  à  ceste  heure, 
qu'elle  a  faicte  la  despense ,  et  que  le  duc  luy  a  en  plusieurs 
sortes  déclairé  qu'il  ne  veult  rien  entreprendre  contre  elle, 
et  aussi  n'y  a  il  nul  aparance  quelconque  qu'il  soit  pour  le 
fère,  ny  qu'il  divertisse  ailleurs  son  armée  qu'à  la  con- 
duicte de  la  Rope ,  sa  Mestresse ,  tant  qu'elle  soit  db 
tout  descendue  en  Espaigne ,  je  crains  que  la  dicte  Royne 
d'Angleterre  employé  cependant  la  sienne  contre  l'Escoce; 
car  de  la  dresser  contre  la  France  je  n'en  ay  ny  indice  ny 
sentyment,  mais  quelcun  m'a  bien  dict  qu'on  la  conseâUe 
de  se  saysir  de  Dombarre ,  et  m'a  l'on  donné  advi»  qu'elle 
a  mandé  de  nouveau  au  comte  de  Sussex  de  tenir  mil 
cinq  centz  harquebouziers ,  six  centz  corseletz  et  qoatre 
centz  chevaulx,  toutz  prestz  en  la  frontiière,  qui  est  argu- 
ment qu'elle  espèreroit,  par  ce  secours  de  terre,  fadUiter 
r  entreprinse  à  son  armée  de  mer  ;  et  que ,  par  mesmes 
moyen,  elle  satisferoit  au  comte  de  Lenoz,  lequel  luy 

ayant  demandé  une  grande  provision  de  deniers  pour  soul- 
doyer  des  Ëscossoys  près  de  luy,  elle  luy  a  respondu  qu'elle 
ayme  mieulx  employer  son  argent  à  souldoyer  des  siens 
que  non  d'en  acquérryr  des  estrangiers;  néantmoins  j'en- 
teudz  qu'on  l'a  tant  pressée  qu'enfin  elle  luy  a  envoyé  trois 
mil  ^  d'esterlin,  qui  est  dix  mil  escuz.  De  cecy,  Sire,  et 
d'aulcunes  condieions  assés  dures,  que  la  dicte  Dame  a 
naguières  proposées,  bien  qu'en  ryant,  à  M'^  l'évesque  de 
Roz,  de  vouloir  pour  sa  seurté,  en  restituant  sa  cousine, 
avoir  des  ostaiges  d'elle,  et  le  Prince  son  filz ,  et  le  chas* 
teau  de  Dombertran  ;  et  luy  ayant  le  dict  sieur  évesque 
respondu  que  mal  ayséement  se  pourroit  tout  cella  fère,  je 
crains  que  la  dicte  Dame  se  veuille  pourvoir,  de  bonne 
heure,  d'aulcuns  aultres  moyens  bien  contraires  àcelluy  du 
tretté ,  que  nous  avons  commancé  ;  mais,  nonobstant  ceste 
démonstration ,  nous  ne  layssons  de  luy  incister  toutjour 
qu'elle  doibt  demeurer  aulx  bons  termes  du  tretté,  et 
icelluy  paraschever,  sellon  qu'elle  mesmes  a  prié  M""  de 
Poigny  de  vous  asseurer.  Sire,  que,  si  la  Royne  d'Escoce 
luy  faict  de  bien  honnestes  et  honnorables  offres,  qu'elle 
procédera  très  honuorablement  envers  elle  ;  et ,  suyvani 
cella ,  elle  nous  a  despuys  baillé  ses  lettres  pour  fère  passer 
sans  difficulté  milord  de  Leviston  jusques  là  où  le  duc  de 
Ghastellerault  et  les  aultres  seigneurs  du  party  de  la  Royne 
d'Escoce  sont  assemblez ,  affin  de  leur  notiffier  l'accord 
encommapcé,  et  les  sommer  d'envoyer  des  depputez  pour 
ay der  à  le  conclurre  ;  et ,  par  mesmes  dépesche ,  nous 
avons  adverty  les  dicts  seigneurs  de  se  donner  garde  des  en- 
treprinses  de  deçà.  Geulx  qui  portent  icy  bonne  affection  à 
la  Royne  d'Escoce  estiment,  Sire ,  qu'il  importe  beaucoup 
que ,  en  parlant  à  l'ambassadeur  d'Angleterre,  et  par  aul- 

très  démonstrations  en  Bretaigne,  Yostre  Majesté  face 
toutjour  coguoistre  qu'eDe  désire  secourir  et  remédier  les 
affères  de  la  dicte  Dame. 

J'entendz  que  M''  Norrys  a  escript,  du  iij*  du  présent, 
que  la  paix  estoit  desjà  conclue  dez  le  premier  ^  ,  et  qu'il 
restoit  rien  plus  à  accorder  que  quelque  formalité  sur  le 
désarmer  et  sur  reconduyre  les  reytres  hors  de  vostre 
royaulme,  ce  qui  faict  regarder  à  plusieurs  icy,  si  Vostre 
Majesté  vouldra  incister  plus  fort,  à  ceste  heure,  au  resta- 
blissement  des  choses  d'Escoce,  et  s'il  en  pourra  bien 
sortyr  du  différant  entre  la  France  et  l'Angleterre  ;  mais  je 
leur  en  oste  l'opinion  le  plus  que  je  puys. 

Le  présidant  venu  de  la  Rochelle  est  allé  desjà  une 
foys  jusques  à  ceste  court ,  et  m'a  Ton  dict  que,  à  cause 
des  adviz  et  des  lettres  interceptés,  qu'il  disoit  aporter  con- 
cernant ceste  princesse,  elle  l'a  voUu  ouyr,  mais  bien  fort 
en  secrect.  Les  depputez  aussi  des  princes  d'Allemaigne 
ont  esté  ouys  une  foys ,  et  puys  se  sont  retirez  à  Lon- 
dres. Il  semble  que  leur  négociation  demeure  en  quelque 
suspens  par  le  retour  d'ung  Oynfild,  qui  vient  freschement 
d'Allemaigne ,  l'y  ayant ,  dez  le  moy  de  may,  ceste  prin- 
cesse envoyé  pour  tretter  d^aulcunes  choses  fort  secrecte- 
ment  avec  les  dicts  princes,  et  mesmes  a  heu  grande 
communication  avec  l'évesque  de  GoUoigne.  La  dicte 
Dame  commance  de  n'avoir  plus  si  suspecte  la  diette 
d'Espire  comme  l'on  la  luy  faisoit ,  puisque  le  comte  Pal- 
latin  y  intervient.  L'on  dict  que  ung  agent  du  jeune  duc 

*  Cette  paix,  connue  sous  le  nom  de  paix  boiteuse  et  mal  assise,  parce  qu'elle 
fut  négociée  par  M'  de  Biron,  qui  était  boiteux  ,  et  par  le  sieur  de  Hesmes, 
seigneur  de  Malassise,  fut  conclue  à  Saint-Germain  en-Laye ,  le  11  août  1570. 
Les  articles  au  nombre  de  quarante-six  sont  rapportés  dans  l'édit  de  pacifica- 
tion ,  donné  à  Saint-Germain ,  le  15  du  même  mois. 

des  Deux  Ponts  est  venu  poursuyyre  icy,  contre  cenlx  de 
la  Rochelle,  le  payement  d'environ  quarante  mil  escuz,  qui 
furent  trouvez  ez  coffres  du  feu  duc,  son  père  ;  lesquelz 
monsieur  rAdmyral  print,  avec  obligation  de  la  Royne  de 
Navarre  et  des  principaulx  de  l'armée,  qu'ilz  seroient  ac- 
quittez contantz  en  Angeterre.  Maistre  Felton  a  esté, 
despuys  trois  jours,  exécuté  devant  icelle  mesme  porte  de 
Tévesque  de  Londres,  où  il  iBivoit  affiché  la  bulle,  ayant 
soubstenu  toutjour  fort  opinyastrément  que  Tinterdict  du 
Pape  sur  ceste  Royne  est  juste  et  juridique.  L'on  continue 
aussi  les  exécutions  en  Norfolc.  La  dicte  Dame  poursuyt 
son  progrez  vers  Oxfort ,  et  a  vollu  que  je  soys  sorty  de 
Londres ,  à  cause  de  la  peste ,  pour  pouvoir  plus  librement 
négocier  avec  elle.  De  quoi.  Sire ,  et  du  desloignement  de 
sa  court ,  je  crains  demeurer  moins  bien  adverty  de 
beaucoup  de  choses  au  viUaige  que  je  n'étois  k  la  ville  , 
mais  j'y  mettray  toutjour  la  meilleure  diDigence  que  je 
pourray.  Sur  ce ,  etc.  Ce  xi®  jour  d'aoust  1570. 

J^ay  faict  courir  après  ce  pacquet ,  qui  estoit  desjà  dépesché  dez 
le  matin,  pour  y  adjouxter  la  réception  de  voz  lettres  du  ntj*  du  pré- 
sent, qui  m*ont  esté  rendues  par  mon  secrétaire,  avec  la  bonne  et 
désirée  nouvelle  de  la  paix;  sur  laquelle,  après  avoir  remercyé  Dieu, 
et,  de  rechef,  de  tout  mon  cueur  très  humblement  baysé  les  mains 
de  Yostre  Majesté ,  j'en  yray  demain  fère  la  conjoyssance  à  ceste 
Royne ,  laquelle ,  à  ce  que  j'entendz ,  dépescbe  ung  gentilhomme  en 
France,  mais  ne  sçay  encores  sur  quelle  occasion. 


III.  18 

CXXVir  DÉPESCHE 

—  du  wni*  jour  d'aoust  1 670.  — 
(Bnvoyëe  exprès  jusques  à  Calais,  par  BùrdiUwn.) 

Résolution  prise  par  la  reine  d'Angleterre  d'envoyer  Walslngham  en  France. 

Au  Roy. 

Sire,  il  y  a  trois  jours  que  la  Royne  d'Angleterre  aYoit 
dépesché  le  S'*  de  Vakingan  pour  aller  fère  aidcnns  offi- 
ce» vers  Vostre  Majesté ,  et  pour  les  fère  en  une  façon  , 
8Î  la  paix  estoit  faicte ,  et  en  une  aultre ,  s'il  trouvoit 
qa'elle  fût  eneores  à  fère  ;  dont,  à  ceste  heure  ,  que  j'ay 
envcyé  demander  audience  à  la  dicte  Dame  pour  la  luy 
aller  annoncer ,  toute  bien  faicte  et  bien  conclue,  elle  m'a 
mandé  que  je  seray  le  très  bien  venii  arec  ceste  très 
bonne  nouyelle ,  et  qu'elle  a  desjà  expédié  ung  sieu  gen* 
tilhomme  en  France  ponr  vous  en  aller  fère  la  conjouys- 
sance  de  sa  part;  en  quoy  je  vous  suplie  très  humblement, 
Sire,  lui  agréer,  et  gratiffier  en  toutes  sortes  ceste  sienne 
boiHie  et  prompte  démonstration ,  ainsy  qu'elle  s'atend 
bien  que,  pour  avoir  toutjour  ouvertement  déclaîré  qu'elle 
la  desiroit ,  et  pour  s'estre  offerte  de  s'employer  à  la  fère, 
et  mesmes  pour  avoir ,  durant  la  guerre ,  rejette  toutes 
les  persuasions  qu'on  luy  a  données  de  se  déclairer  de  Taul- 
tre  party ,  et  avoir  eneores  ,  sur  le  pourparlé  de  paix , 
procédé  en  sorte  qu'elle  veult  bien  estre  veue  d'avoir  aydé 
en  quelque  chose  à  la  conclurre,  elle  se  répute  avoir 
grandement  mérité  de  vostre  amytié.  Et  j'entendz ,  Sire, 
que,  par  mesmes  moyen ,  elle  vous  fera  tenir  quelque  pro- 
pos du  faict  d'Escoce,  estant  le  dict  de  Yalsingan  princi- 

pallement  envoyé  pour  notter  et  «comprendre,  aultant  qu'il 
luy  sera  possible,  à  quoy,  après  ceste  paix,  va  l'intention 
de  Yostre  Majesté ,  tant  sur  les  choses  qui  ont  passé  du 
costé  de  ce  royaume  durant  la  guerre,  que  pour  voir  en  quoy 
vous  persévérez  touchant  celles  du  dict  pays  d'Escoce  et 
touchant  la  Royue  d'Escoce,  vostre  belle  sœur;  dont  j'es- 
time ,  Sire ,  que  le  plus  de  faveur  et  de  grattifiBcation  que 
pourrez  monstrer  sur  celles  premières ,  et  plus  de  fermeté 
et  persévérance  ez  aultres,  sera  ce  qui  plus  donra  d'accom-^ 
modement  à  vostre  service  et  plus  de  réputation  à  voz  affères 
de  deçà.  Icelluy  Yalsingan  est  tenu  icy  pour  bien  habille 
homme ,  fort  affectionné  à  la  nouvelle  religion,  et  très  con- 
fidant  du  secrétaire  GeciUe  ;  qui  va  desjà  fère  ung  com- 
mencement d'essay  en  la  charge  que,  à  mon  adviz,  l'on 
luy  a  désignée  d'ambassadeur  ordinaire  vers  Yostre  Ma- 
jesté après  M*"  Norrys.  Sur  ce,  etc. 

Ce  xiv^  jour  d'aoust  1570. 


CXXVIir  DËPËSCHE 

—  du  xviii*  jour  d'aoust  1 570.  — 
(  Envoyée  exprès  jusques  à  Calais  par  l'homme  du  S^  de  Valsingan.) 

Audience.  —  Communication  officielle  donnée  par  l'ambassadeur  à  Elisabeth 
de  la  conclusion  de  la  paix  en  France.  —  Contentement  manifesté  par  la 
reine  de  cette  nouveUe.  —  Viyes  démonstrations  en  faveur  du  roi.  —  Pro- 
messe de  la  reine  de  bâter  la  conclunon  du  traité  avec  Marie  Stuart. 

Au  Roy. 

Sire ,  le  jour  de  la  my  aoust ,  j'ay  esté  porter  la  certitude 
de  la  paix  de  vostre  royaulme  à  la  Royne  d'Angleterre,  à 
Penleparc ,  qui  est  trente  deux  mil  loing  de  Londres  ;  la- 

18. 

quelle  a  monstre  non  seulement  de  la  bien  recepvoir ,  mais 
d'en  vouloir  caresser  et  honorer  la  nouvelle,  ayant  faict 
parer  sa  court,  et  estant  elle  mesmes  parée  et  merveifleu- 
sèment  bien  en  poinct;  et  m'a,  à  l'arrivée  et  au  retour , 
faict  mieulx  recueillyr  et  accompaigner  que  de  coustume, 
et  encores  me  reconvoyer  par  des  gentilshommes  exprès 
une  grand  partie  du  chemyn,  de  sorte  qu'eUe  et  les  sei- 
gneurs de  son  conseil,  vers  lesquelz  j'ay  faict  aussi  la  con- 
joyssance  de  vostre  part ,  n'ont  rien  obmiz  de  ce  qui  se 
peult  monstrer  d'extérieur  pour  donner  entendre  qu'ilz  ont 
ung  très  grand  plésir  de  cet  accord.  Mais ,  pour  descouvrir 
quelque  chose  de  l'intérieur,  j'ay  dict  à  la  dicte  Dame ,  en 
luy  présentant  les  lettres  et  reconunendations  de  Yoz  Ma- 
jestez ,  que  Dieu  vous  avoit  faict  la  grflce  de  vous  donner 
la  paix  avecques  voz  subjectz  ;  et  qu'aussitost  que  vous 
l'aviez  peu  conclurre  vous  luy  en  aviez  faict  la  première 
part ,  affin  de  luy  advancer,  devant  les  aultres  princes,  voz 
alliez  et  confédérez ,  l'ayse  et  le  playsir  que  vous  estimiez 
qu'elle  en  recepvroit,  parce  que,  plus  que  nul  de  tous  eulx, 
elle  avoit  toutjour  monstre  de  la  désirer ,  et  mesmes  de  se 
vouloir  employer  à  la  fère  ;  dont  cecy  luy  estoit  ung  très 
asseuré  tesmoignage  que  vous  n'en  avez  miz  rien  en  oubly, 
et  que  vous  luy  rendrez  la  tranquillité  de  vostre  royaubne 
aultant  utille,  comme  elle  avoit  toutjour  faict  paroistre 
qu'elle  l'auroit  très  agréable. 

La  dicte  Dame,  usant  de  toutes  les  démonstrations  d'ayse 
et  de  contautement  qu'il  est  possible,  m'a  respondu  qu'elle 
ne  pouvoit  assés  à  son  gré  vous  remercyer  de  la  faveur,  que 
luy  aviez  faicte,  de  luy  advancer  ceste  bonne  nouvelle  de 
vostre  paix,  ny  assés  s'en  conjouyr  avecques  Yoz  Majestez; 
et  que  n'ayant  heu  moindre  désir  que  vous  mesmes  de  la 

voir  bien  succéder,  ainsy  que  sa  conscience  Ten  faisoit,  à 
ceste  heure ,  estre  bien  fort  contente ,  et  que  la  certitude 
s'en  pouYoit  encores  vériffier  par  lettres  ettesmoings,  elle 
ozoît  bien  esgaller  l'ayse  qu'elle  recepvoit  d'en  entendre  la 
conclusion ,  à  celluy  que  Vostre  Majesté  et  la  Royne ,  vostre 
mère,  et  Messieurs  vos  frères,  voyre  quel  que  soit  de  voz 
propres  subjectz,  en  pouviez  avoir  ;  ce  que  estant  bien 
conféré  avec  le  peu  de  désir  que  vous  sçavez  que  les  aultres 
princes  en  avoient ,  elle  vous  layssoit  à  juger  si  une  pre- 
mière coujouyssance  ne  lui  en  estoit  pas  deuhe ,  et  pour- 
tant que  vous  ne  doubtissiez  qu'elle  ne  la  receust  avec  trop 
plus  d'abondance  de  playsir  et  d'affection,  qu'elle  ne  le 
pouvoît,  par  paroUe  uy  par  nulle  aultredémonstraticHi ,  bien 
exprimer  ;  seulement  elle  prioyt  Dieu  de  la  vous  fère ,  et  à 
voz  subjectz ,  très  longuement  et  heureusement  jouyr  ;  et 
qu'encor  qu'on  luy  eust  voUu  imprimer  que  vostre  paix  luy 
seroit  ung  commancement  de  guerre ,  et  que  vous  vous 
layrriez  aisément  aller  à  l'instigation ,  que  ses  ennemys 
vous  feroient ,  de  la  luy  conmiancer  sinon  directement ,  au 
moins  par  moyens  indirectz  de  la  Royne  d'Escoce,  qu'elle 
ne  le  se  vouloit  toutesfoys  persuader;  et  vous  pryoit,  de 
tant  que  vous  estiez  sur  le  poinct  de  vous  former  une  in- 
pression  d'amytié  ou  d'ayne  pour  l'advenir ,  que  vous  vol- 
lussiez  retenir  elle  et  son  royaulme ,  qui  ne  sont  pas  des 
plus  grandz  mais  non  aussi  des  moindres ,  au  mesmes  degré 
d'amytié  qu'elle  veult  droictement  persévérer  vers  vous  et 
le  vostre  ;  et  que,  ayant  auparavant  proposé  de  vous  dépes- 
cher  le  S*"  de  Yalsingan ,  affin  qu'il  servyst  à  quelque  bon 
effect  entour  la  conclusion  de  la  dicte  paix ,  elle  l'y  feroit 
encores  plus  voUontiers  passer,  à  ceste  heure  qu'elle  estoit 
conclue ,  pour  non  seulement  vous  en  aller  fère  la  conjoys- 

sance ,  mais  vous  remercyer  infinyement  de  celle  que  vous 
luy  en  aviez  desjà  faicte. 

Je  o'ay  failly  là  dessus,  Sire,  d'user  des  meilleurs  et 
plus  convenables  propos,  que  j'ay  peu,  pour  mettre  la  dicte 
Dame  en  grande  confiance  de  Yostre  Majesté  et  de  vostre 
royaulme;  et,  après  avoir  touché  quelque  mot  du  com- 
mandement, quemefeziez,  d'avancer  toutjour  les  aflères  de 
la  Royne  d'Escoce  ;  à  quoy  elle  m'a  respondu  en  très  bonne 
façon  et  avec  nouvelle  promesse  d'y  procéder  du  premier 
jour ,  sellon  qu'elle  avoit  bonnes  nouvelles  que  les  seigneurs 
escossoys  des  deux  costez  s'y  vooloient  disposer ,  elle  m'a 
licencié  avec  tant  de  bonnes  paroles  et  démonstrations  de 
son  contantement ,  et  de  vouloir  donner  toute  satisfaction  à 
Yostre  Majesté,  que  je  craindrois  d'en  diminuer  la  meilleure 
part,  si  je  m'esforcoys  de  le  vous  vouloir  davantaige  ex- 
primer :  dont  la  layrray  à  tant  jusques  à  la  prochaine  dépes- 
che  d'ung  des  miens,  que  j'envoyeraybientost  devers  Vostre 
Majesté,  par  lequel  je  vous  feray  amplement  entendre  tou- 
tes aultres  choses.  Et  seulement,  Sire,  j'adjouxteray  à  ce 
pacquect  la  lettre,  que  la  dicte  Dame  vous  escript,  oultre 
celles  qu'elle  a  baillé  au  dict  Yalsingan  pour  Yoz  Majestez, 
lequel  est  desjà  dépesché,  et  avecques  luy  le  sir  Henry  Co- 
ban  pour  aller  saluer,  de  la  part  de  ceste  Royne ,  la  Royne 
d'Espaigne  au  Pays  Bas  ;  et  croy  qu'il  passera  jusques  à 
Espire devers  l'Empereur.  Sur  ce,  etc. 

Ce  xviij*  jour  d'aoust  i570. 

4 

A    LA    ROVNE. 

Madame ,  j'obmetz ,  tout  à  lesciant ,  d'escripre  à  Yoz 
Majestez  par  ceste  dépesché  beaucoup  de  propos,  qui  ont 

esté  tenuz  entre  la  Royne  d'Angleterre  et  moy  en  ceste 
dernière  audience ,  pour  les  vous  mander  cy  après  plus 
expressément  par  ung  des  miens  ;  et  suffira ,  s'il  vous  playt , 
Madame,  que,  en  ceste  cy,  je  vous  dye,  sur  la  noaveUe 
que  j'ay  annoncée  à  la  Royne  d'Angleterre  de  la  paix  de 
vostre  royaulme,  qu'il  ne  se  peult  exprimer  ung  plus  grand 
ayse  que  celluy  que,  en  parolle  et  en  semblant,  elle  a 
monstre  d'en  recepvoir;  et  croy  que,  sans  la  crainte  des 
choses  d'Escoce,  que  sou  cueur  aussi  s'y  conformeroit. 
J'entendz  qu'elle  a  prins  quelque  souspeçon  de  ce  que  les 
depputez  des  Princes  n'ont  faict  rien  entendre  de  oeste  der- 
nière conclusion  à  son  ambassadeur,  comme  ilz  avoient  faiol 
les  aultres  foys;  au  moins  n'en  avoit  il  encores  rien  escript  h 
la  dicte  Dame,  quant  j'ay  esté  devers  elle,  laquelle  en 
estoit  mal  contante  ;  et  <&oouroient  quelques  ungs  là  dessus 
qu'il  y  pourroit  bien  rester  eucores  quelque  difficuké  :  tant 
y  a  que  les  choses  d'icy  ne  layssent  pourtant  de  prendre 
aidtre  forme,  sur  ce  que  je  leur  en  ay  desjà  dict,  mesmes  en 
l'endroict  de  l'ambassadeur  d'Espaigne ,  auquel  aultrement 
l'on  estoit  prest  de  fère  piz  que  jsmiais.  l'espère  qu'il  en 
réuscyra  aussi  de  l'utiUité  à  vostre  service.  Sur  ce ,  etc. 

Ce  xvHj*  jour  d'aoust  1570. 

CXXIX*  DËPESGHË 

—  du  XXI*  jour  d'aoust  1570.  — 
(  Envoyée  exprès  Jtuques  à  la  court  par  OuiUiaume  Beroudier.  ) 

Rapport  de  ce  que  rambassadeur  a  pu  savoir  des  instructions  données 
à  Walsingbam.  —  Condusion  définitive  de  la  paix  de  France.  —  Ins- 
tance de  l'ambaïaadeur  pour  que  le  roi  se  prononce  avec  fermeté  sur  les 
affaires  d*Écosse.  —  £fl<et  produit  en  Angleterre  par  l'assurance  que  la  paix 
est  définitivement  signée  en  France. 

Au  Roy. 

Siire,  ce^te  bien  asseorée  confirmation  de  la  paix,  qui 
m'est  venue  par  les  lettres  de  Yostre  Majesté  du  xi*"  du 
présent,  avec  les  articles  d'icelle,  qu'il  vous  a  pieu  pai^ 
mesme  moyeu  m' envoyer,  ont  miz  la  Royne  d'Angleterre 
et  ceulx  de  aion  conseil  hors  de  tout  doubte  qu'elle  ne  soit 
^présent  bien  conclue  et  arrestée ;  car,  parce  que  M''  Norrys 
leur  avoit  eseript  que,  de  vostre  costé ,  Sire ,  elle  estoit 
bien  signée ,  mais  qu'elle  restoit  à  signer  par  Messieurs  les 
Princes  et  Admyral ,  et  que  M''  le  cardinal  de  Ghatillon  n'en 
avoit  encores  nulles  nouvelles ,  aussi  que  de  dellà  l'on  man- 
doit  que  aulcuns  s'y  opposoient,  et  que  le  parlement  de 
Paris, ue  la  vouloit  en  façon  du  monde  recepvoir,  plusieurs 
ont  estimé  que  la  matière  estoit  encores  bien  acrochée  ; 
et  le  S^  de  Yalsingan  mesmes ,  quant  il  m'est  venu  dire 
adieu,  n'a  sceu  tenir  son  langaige  si  mesuré  qu'il  n'ayt 
assés  monstre  qu'il  estoit  dépesché  sur  telle  opinion.  Et 
j'ay  despuys  entendu  que,  l'ayant  la  dicte  Dame  faict  ar- 
rester,  lorsque  je  la  suys  allé  trouvei:,  jusques  après  qu'elle 
m^'auroit  ouy,  aussitost  qu'elle  a  comprbs  par  mon  récyt 
que  les  depputez  estoient  de  rechef  irenvoyez  avec  les  dicts 
articles  vers  les  Princes ,  çlle  l'a  soudain  faict  partyr,  sur 


—  281   — 

la  mesme  dépesche  qu'elle  luy  avoit  desjà  baillée,  luy  man- 
dant qu'il  n'estoit  besoing  d'y  rien  changer. 

Or,  Sire ,  ce  que  j'ay  peu  descouvrir  de  sa  charge  est 
qu'ayant  ceste  princesse  l'esprit  fort  agité  de  tant  de  def- 
fiances ,  que  je  vous  ay  cy  devant  mandées ,  et  se  trouvant 
mal  satisfaicte  de  ce  que  ceste  dernière  conclusion  de  paix 
s'est  menée  si  estroictement  que  son  ambassadeur  a  sous- 
peçonné  y  debvoir  avoir  des  conventions  qui  la  touchoient, 
paysqu'on  les  luy  tenoit  secrectes ,  elle  a  advisé  d'envoyer 
cestay  cy  tout  exprès  par  dellà  affin  que ,  trottant  avec  ceulx 
de  l'ung  et  l'aultre  party,  il  puysse  juger  de  quelle  disposi  - 
tion,  après  la  dicte  paix,  se  trouvera  Yostre  Majesté  et 
vostre  royaume  vers  elle  et  le  sien ,  avec  commandement 
d'acconunoder  son  parler  à  Testai  où  il  verra  que  les  cho-< 
ses  seront,  et  de  se  conduyre  néantmoins  en  ce  qu'il  aura  à 
négocier  avec  ceulx  de^la  nouvelle  religion ,  sellon  certain 
règlement  qui  a  esté  arresté  avec  les  depputez ,  qui  sont 
icy,  des  princes  d'Allemaigne ,  et  dont  l'ung  d'eulx  est  allé 
avecques  luy  ;  et  de  mesler,  à  ce  que  j'entendz,  parmy  Ta- 
parance  d'exorter  ceulx  de  la  dicte  religion  à  vostre  obéys- 
sance ,  qu'ilz  veuillent  bien  regarder  à  l'establissement  de 
ce  qui  leur  sera  promiz  pour  l'exercice  d'icelle  et  pour 
l'establissement  de  la  paix,  et  que,  en  ces  deux  choses,  elle 
et  les  dicts  princes  ne  sont  pour  les  habandonner  jamais , 
comme  ilz  ont  encores  tout  présentement  et  auront  tout- 
jour  toutes  choses  bien  prestes  pour  les  secourir  ;  leur  re- 
monstrant  aussi  qu'ilz  n'ont  assés  bien  faict  leur  debvoir 
d'avoir  obmiz,  en  l'instruction  qu'ilz  ont  donnée  à  leurs 
depputez  pour  fère  ce  tretté ,  laquelle  a  esté  envoyée  icy 
de  la  Rochelle,  et  traduicte  incontinent  en  anglois  et  im- 
primée à  Londres,  de  n'y  avoir  faict  quelque  honnorable 

mencion  d'elle  et  du  bon  reffuge  qa'ilz  ont  troQvé  en  soii 
royaulme,  avec  d'aultres  particularitez  que  je  suys  Inen 
ayse  qu'elles  n' arrivent  <pi' après  la  paixfaicte;  car  possible 
n'eussent  elles  de  guières  servy  à  la  condurre. 

Et  au  regard  de  Vostre  Majesté,  j'entans,  Sire,  que 
sa  commission  porte  que ,  au  cas  qu'il  trouve  les  choses 
non  encores  bien  accordées ,   qu'il  vous  offre  toutz  les 
moyens  et  offices,  qui  seront  cogouz  pouvoir  procéder 
d'elle ,  pour  vous  ayder  à  les  accorder  avec  vostre  gr&or 
deur,  réputation  et  advantaige  ;   niais  s'il  trouve  la  paix 
desjà  conclue ,  ainsy  que ,  grâces  à  Dieu ,  elle  l'est,  qu'il 
vous  en  face  la  meilleure  et  plus  expresse  conjoyssance 
qu'il  pourra,  et  qu'il  vous  exorte.  Sire,  à  l'entreteniie- 
ment  et  observance  d'iceUe  ,  avec  offre  de  tout  ce  qui  est 
en  la  puyssance  de  la  dicte  Dame  pour  vous  assister  contre 
ceulx  qui  la  vous  vouldroient  traverser  ou  empescher  ;  et  vous 
prier,  au  reste,  de  ne  vous  laysser  jamais  persuader  du  con- 
traire ,  car  vous  ayant  elle  jusques  icy  gardé  ce  respect 
d'avoir  rejette  toutes  les  très  véhémentes  persimnons  qu'on 
luy  a  données  de  se  déclairer  contre  vous ,  elle  proteste 
que ,  par  cy  après ,  elle  ne  le  pourra  plus  fère  ;  et  que ,  si 
vous  entreprenez  la  guerre  contre  la  religion  d'où  elle  est, 
qu'elle  employera  toutes  ses  forces ,  son  estât  et  sa  cou- 
ronne à  la  deffance ,  faveur  et  protection  d'icelle;  et  qu'elle 
entrera  en  la  ligue  des  [M*inces  protestans  contre  Vostre 
Majesté,  ainsy  qu'ilz  ont  encores  icy  à  ceste  heure  leurs 
ambassadeurs  pour  l'en  solliciter;  et  avec  charge  aussi 
au  dict  Yalsingan  de  vous  fère  entendre ,  de  la  part  de  la 
dicte  Dame ,  touchant  la  Boy  ne  d'Escoce  ,  <pi'elle  ne  luy 
veult  aulcun  mal ,  ny  veult  en  façon  du  monde  procurer  sa 
ruyne  ,  que  seulement  elle  cerche  de  s'asseurer  des  guerres 

et  dangiers,  qui  luy  ont  esté  toutjour  imminentz  du  «costé 
d'elle  et  de  son  royaulme ,  chose  qu'elle  estime  que  ne 
debvez  trouver  mauvaise  ;  et  qu'eneores ,  pour  l'amour  de 
Vostre  Majesté,  sera  elle  contante  d'user  si  honorable- 
ment vers  la  dicte  Dame ,  que  ung  chacun  jugera  qu'elle 
luy  aura  la  plus  grande  de  toutes  les  obligations,  qu'elle  ayt 
jamais  heue  à  personne  de  ce  monde. 

Qui  est  tout  ce ,  Sire ,  que  j'ay  aprins  de  la  dépesche 
du  dict  Yalsingan ,  et  ne  sçay  encores  s'il  y  a  heu  rien  de 
plus  ou  de  moins ,  ou  de  changé  despuys  ;  dont  je  suplie 
très  humblement  Yostre  Majesté  de  gratiffier  si  bien  à  la 
dicte  Dame  ses  bonnes  paroUes  que  ses  intentions  en  puys- 
sent  toutjour  devenir  meilleures ,  car  aussi  estime  elle  vous 
avoir  beaucoup  obligé  de  ne  vous  avoir  faict  sentyr  tant 
de  mal  et  d'empeschement,  de  son  costé,  comme  Ton  l'a 
bien  incitée  et  conseillée  de  vous  en  fère. 

Au  regard ,  Sire ,  des  choses  d'Escoce ,  encores  que  la 
dicte  Dame  ayt,  de  rechef,  très  expressément  donné  pa- 
roUe  à  M*^  de  Roz  de  procéder  an  tretté ,  aussitost  que  les 
depputez  d'Escoce  seront  arrivez,  car  plustost  n'y  veult 
elle  nullement  entendre;  néantmoins,  de  tant  que  je  suys 
seurement  adverty  que  le  comte  de  Susses ,  lequel  a  en- 
cores des  forces  en  la  frontière ,  et  le  secrétaire  Gecille 
mènent  des  pratiques,  et  croy  que  [c'est]  sans  le  sceu  de  la 
dicte  Dame ,  pour  tirer  la  matière  en  longueur  et  pour  fère 
rentrer  de  rechef  les  Angloisen  Escoce  au  secours  du  party 
du  régent,  qui  se  trouve  le  plus  foible;  il  sera  le  bon 
playsir  de  Yostre  Majesté  d'en  parler  en  telle  sorte  aulx 
ambassadeurs  de  la  dicte  Dame  qu'ilz  cognoissent  que  vous 
incistez ,  Siré,  très  fermement  à  la  continuation  et  accom- 
plissement du  tretté  et  à  l'entretennement  de  ce  qui  en  est 

desjà  arresté  ;  ou  aultrement  que  vous  n'estes  pour  man- 
<{uer  de  secours  à  ceulx  de  voz  allyés  qui  ont  recours  à 
vostre  protection ,  et  faveur.  Et  sur  ce ,  etc. 

Ce  xxi«  jour  d'aoust  1570. 

A    LA   ROYNE. 

Madame,  ce  peu  de  temps  qui  a  passé ,  despuys  la  pre- 
mière nouvelle  de  la  conclusion  de  la  paix ,  laquelle  Voz 
Majestez  m'escnpvoient  du  iiij*  du  présent ,  jusques  à  la 
confirmation  que  j'en  ay  présentement  reçeue,  qui  n'est  que 
six  jours  entre  deux,  nous  a  donné  à  dicemer  ceulx 
qui  désirent  icy  véritablement  la  paix  de  vostre  royaulme, 
et  l'establissement  de  vos  affères,  d'avec  ceulx  qui  n'en 
cerchent  que  le  perpétuel  trouble  et  la  diminution  de  vos- 
tre grandeur;  et  n'en  est  l'affection  de  la  religion  aulcu- 
nement  la  reigle,  car  plusieurs  catholiques  et  plusieurs  pro- 
testans  meslez  ensemble ,  bien  que  par  divers  respectz , 
monstrent  d'en  estre  très'marrys,  etdemesmes  plusieurs 
des  deux  partys  s'en  réjouyssent  conjoinctement  ;  mais  ceulx 
sur  toutz,  es  quelz  gist  toute  l'espérance  de  la  religion  ca- 
tholique en  ce  royaulme ,  en  font  une  très  solemnelle  res- 
jouyssance ,  et  désirent  la  conservation  de  vostre  couronne, 
et  croyent  et  espèrent  que  d'icelle  a  de  procéder  la  réu* 
nyon  de  l'esglize  et  le  restablissement  de  la  religion  catho- 
lique en  ceste  mesmes  isle,  aussi  bien  qu^en  tout  le  reste 
de  la  Ghrestienté,  par  les  moyens  que  Dieu  vous  inspirera, 
plus  qu'aulx  aultres  princes  chrestiens,  puysque  à  vous,, 
plus  qu'à  eulx  toutz,  il  vous  a  faict  sentyr  combien  en  est 
dangereuse  et  pleyne  de  toutz  maulx  la  division. 

Les  Huguenotz ,  qui  estoient  par  deçà ,  commancent  de 
n'y  estre  plus  si  bien  veuz  qu'ilz  souloient ,  et  n'y  peuvent 

désormais  vivre  sans  soupeçon.  J'entendz  que  ceulx ,  qui 
estoient  pirates ,  se  vont  peu  à  peu  retirant ,  et  Clément 
/oly ,  ayant  réduict  tout  son  équipage  à  deux  bons  navyres, 
s'en  va  avec  Haquens,  qui  dresse  une  flotte  pour  retourner 
aulx  Indes.  Geulx  cy  ont  desjà  miz  dehors  six  de  leurs 
grandz  navyres,  soubz  la  conduicte  de  maistre  Charles  Ha- 
vart ,  filz  de  milord  Chamberlan ,  lequel  commandera  en 
l'armée  parce  que  l'admyral  est  mallade  ,  et  y  en  mettront 
encores  quatre  dans  ceste  sepmayne ,  mais  ilz  ne  donnent 
grand  presse  aulx  aultres  vingt  navyres,  parce  qu'ilz  ont 
adviz  que  l'apareildu  duc  d'Alve  ne  peult  estre  prest,  jus- 
qaes  envyron  la  S^  Michel,  bien  qu'ilz  sçavent  qu'il  est 
allé  desjà  recuillyr  la  Royne,  sa  Mestresse,  à  Nimegen. 
Maistre  Henry  Coban  s'apreste  toutjour  pour  l'aller  saluer, 
de  la  part  de  ceste  Royne,  et  avecques  luy  s'en  retourne 
par  dellà  le  mesmes  merchant  depputé  sur  le  faict  des  mer- 
chandises,  nonmiéFuiguillem,  qui  en  est  nagi^iières  revenu; 
et  sur  ce,  etc.  Ce  xxi"^  jour  d'aoust  1570. 


CXXX*  DEPËSCHE 

—  du  ixTi»  jour  d'aoust  1570.  — 
(Envoyée  J$isques  à  la  court  par  La  Bresie,  ekevaukheur.) 

Assurance  de  l'ambassadeur  que  rarmement  des  Anglais  n'est  pas  dirigé  con- 
tre Calais.-* Recommandation  qu'il  fait  de  se  prémunir  néanmoins  en 
France  contre  toute  surprise.  —  Instance  de  la  reine  d'Ecosse  pour  obte- 
nir du  roi  un  secours  efficace  ;  sa  conviction  qu'Elisabeth  ne  veut  pas 
lui  rendre  la  liberté.  —  Nouvelles  des  Pays-Bas. 

Au  Roy. 

Sire,  je  n'ay  trouvé  nouveau  Tadviz,  qu'on  vous  a  donné, 
de  l'entreprinse  de  ceulx  cy  sur  Callais ,  car  je  pense  en 

avoir  mandé  quasi  aultant  à  Yostre  Majesté  par  le  S""  de 
Sabran ,  sur  le  commancement  de  juillet,  et  vous  avoir  dez 
lors  particuUarisé  quant,  conunant,  et  en  quel  lieu,  iLz  avoient 
proposé  de  fère  leur  descente ,  mais  que  bientost  après  ilz 
avoient  changé  de  dellibérati(Mi ,  parce  qu'ilz  avoient  jugé 
que  ce  séroit  attacher  une  grosse  guerre,  de  laquelle  ilz  n  a- 
voient  ny  rien  de  bien  prest  pour  la  commancer ,  ny  nul  moyen 
de  la  meintenir,  sinon  par  noz  troubles,  les(pielz  ilz  voyoient 
desjà  incliner  à  la  paix  ;  et  aussi  qu'il  m'advint  lors  de  toucher 
ung  mot  à  quelcun  des  leurs  de  ce  que  j'en  avois  senty, 
et  en  mesmes  temps  M^  de  Gordan  saysyt  des  armes  qu'on 
pourtoit  à  Callais ,  dont  estimèrent  que  le  tout  estoit  des- 
couvert ,  de  sorte  que  leur  présent  armement  ne  monstre 
qu'il  soit  à  nul  aultre  effect  que  pour  tenir  la  mer,  sans  pou- 
voir mettre  gens  en  terre,  ainsi  que,  pour  en  esclarcyr 
davantaige  Yostre  Majesté ,  je  renvoyé  ce  mesmes  cour- 
ryer  pour  vous  en  aporter  Testât,  tel  que  je  l'ay  peu  re- 
couvrer ,  duquel  encores  il  s'en  fault  beaucoup  qu'il  soit 
amsy  bien  prest ,  conune  le  dict  estât  le  porte  ;  et  ne  le 
pourront  avoir  si  soubdain  faict  plus  grand,  ny  levé  les  gens 
de  guerre  que  n'en  soyons,  de  quelques  jours  devant,  ad- 
vertys.  Néantmoins,  Sire,  ayant  premièrement  descouvert 
qu'ilz  ont  heu  intention  de  tenter  quelque  chQ3e  sur  le  brul- 
lant  désir  de  recouvrer  Callais ,  et  les  voyant  à  ceste  heure 
(bien  que  pour  aultres  fins)  estre  en  arme»,  j'ay  adverty 
M*"  de  Gordan,  et  les  aultres  gouverneurs  de  vostre  frontière, 
de  se  tenir  sur  leurs  gardes  ;  et  ay  suplié  Yostre  Majesté , 
comme  je  lasuplie  encore  très  humblement,  de  leur  mander 
de  rechef  qu'ilz  ayent  à  se  monstrer  si  préparez  et  pour- 
yem  qu'ilz  facent  perdre  à  ceulx  cy  toute  l'ocasion  et  la 
vollonté ,  qu'ilz  pourroient  avoir,  d'y  rien  entreprendre. 

La  Rayne  d'Escoce  renvoyé  ung  serviteur  du  S*^  Dou- 
glas en  France ,  auquel  elle  a  commiz  une  dépesche  pour 
Vostre  Majesté  ;  et  croy ,  Sire ,  qu'elle  vous  persuade  de 
tout  son  pouvoir ,  que ,  touchant  sa  liberté  et  restitution , 
vous  ne  vous  en  veuillez  plus  attandre  à  ce  que  la  Royne 
d'Angleterre  vous  en  fera  dire  ou  promettre ,  car  elle  pense 
avoir  assés  d'aparans  argumens  pour  juger  que  l'intention 
de  ceulx,  qui  ^ydent  les  conseilz  de  la  dicte  Dame,  n'est 
aulcunement  d'y  entendre,  ains  de  s'opiniastrer,  de  plus  en 
plus ,  à  sa  détention  et  à  luy  fère  perdre  son  estât  ;  ainsy 
que,  despuys  le  commancement  du  tretté,  ilz  ont,  soubz 
main,  faict  créer  le  comte  de  Lenoz  régent  en  Escoce ,  et 
se  préparent  à  ceste  heure  d'y  envoyer  gens,  argent  et 
tout  aultre  secours  pour  le  maintenir  ;  en  quoy  la  dicte  Dame 
me  prie  que ,  qooyque  ceulx  cy  me  puissent  dorsenavant 
alléguer ,  je  né  vous  veuille  plus  entretenir  en  aulcune  es- 
pérance du  diet  tretté  ;  ains  que  je  vous  suptye  très  hum- 
blement. Sire ,  d'aller  au  devant  dç  la  malle  entreprinse 
qu'ilz  ont  sur  elle,  premier  qu'iïz  l'ayent  dtitout  ruynée,  et 
prewiier  qu'ilz  ayent  achevé  de  vous  osier  une  telle  allyée, 
et  l'alliance,  et  les  allyez  que  vous  avez  en  elle,  son 
royaulme  et  ses  subjectz.  Dont  semble  bien.  Sire,  que, 
ayant  Vostre  Majesté  porté  jusques  icy,  par  voz  vertueuses 
paroUes  et  bonnes  démonstrations,  beaucoup  de  faveur  aulx 
affères  de  la  dicte  Dame ,  lors  mesmes  que  les  vostres  sen- 
toyentplus  d'empeschement ,  que,  grâces  à  Dieu,  ilz  ne 
font  à  ceste  heure,  s'il  vous  playt  d'en  user  meintennant  de 
semblables ,  ou  ung  peu  de  plus  expresses ,  et  les  fère 
sonner  au  S'  de  Valsingan,  avant  qu'il  s'en  retourne, 
qu'elles  seront  de  bien  fort  grand  moment  pour  meintenir 
la  cause  de  la  dicte  Dame ,  jusques  à  ce  que  y  puyssiez , 

à  bon  esciant,  adjouxter  les  effectz.  Mais affin ,  Sire,  que 
voyez  plus  clayrement  quel  il  y  fera,  je  vous  manderay, 
du  premier  jour ,  par  le  S' de  Vassal ,  le  plus  particulière- 
ment que  je  pourray ,  Testât  de  toutes  choses  d'icy ,  et  ce 
que  la  Royne  d'Angleterre  m'aura  respondu  sur  le  faict  de 
son  armement  ;  laquelle  je  vays  présentement  trouver. 

Et  ne  vous  diray  davantage ,  Sire ,  sinon  que  le  jeune 
Goban  V  apreste  toutjour  pour  passer  en  Flandres  j  et  ne 
me  suys  trompé  du  jugement,  que  j'ay  faict,  qu'il  yra  jus- 
ques  à  Espire ,  dont  je  mettray  peine  d'entendre  quelque 
chose  de  sa  commission.  La  nouvelle  de  la  paix  de  vostre 
royaulme  a  esté  utiUeà  l'ambassadeur  d'Espaigne;  car, 
oultre  qu'elle  est  cause  qu'on  ne  l'a  resserré ,  l'on  luy  a 
despuys  faict  beaucoup  de  favorables  démonstrations.  Il  est 
vray  qu'on  a  envoyé  surprendre,  jusques  dans  le  port  de 
Bèrgues  en  Flandres,  le  docteur  Estory  et  ung  maistre 
Parquer ,  toutz  deux  Ânglois  catholiques ,  qui  estoient  là 
depputez  par  le  duc  d'Âlve  sur  la  visite  des  merchandîses 
d'Angleterre  pour  les  confisquer,  et  les  a  l'on  transportez 
par  deçà ,  et  tout  incontinent  miz  dans  la  Tour  de  Lon- 
dres ;  en  quoy  l'on  a  manifestement  viollé  la  franchise  des 
Pays  Bas ,  chose  qu'on  ne  peult  croyre  que  le  duc  d'Âlve 
puisse  aulcunement  dissimuler.  Sur  ce,  etc. 

Ce  xwi^  jour  d'aoust  1570. 

CXXXI*  DÉPESCHE 

—  du  v«  jour  de  septembre  1 570. — 

m 

(  Envoyée  exprès  jusques  à  la  court  par  le  S^  de  Vassal.  ) 

Audience. — Plainte  de  l'ambassadeur  au  nom  du  roi,  qui  est  averti  que 
l'armement  de  la  flotte  d'Angleterre  est  destiné  à  une  entreprise  sur  Ca- 
lais. —  Vive  protestation  de  la  reine  qu'elle  n'a  Jamais  eu  un  pareil  projet , 
et  qu'elle  n'a  d'autre  intention  que  de  repousser  les  attaques,  qui  pour- 
raient être  dirigées  contre  elle. — Demande  d'explications  sur  les  arme- 
mens  faits  en  Bretagne. — Débat  sur  les  délais  apportés  à  la  conclusion  du 
traité  concernant  Marie  Stuart. — Nouvelle  invasion  des  Anglais  en  Ecosse. 
Métnoire,  Discussions  des  Anglais  sur  la  paix  de  France.  —  Leur  crainte 
qu'une  ligue  générale  ait  été  formée  contre  eux.  —  Cliangemeut  de  con- 
duite d'Elisabeth  à  l'égard  de  l'ambassadeur  d'Espagne.  ^—Dispositions 
prises  pour  éviter  une  attaque  de  la  part  du  duc  d'Albe.  —  Résolution  de 
faire  sortir  la  flotte  pour  rendre  honneur  à  la  reine  d'Espagne ,  et  se  tenir 
prête  au  besoin  à  livrer  bataille.  — Négodations  d'Elisabeth  en  Allemagne. 
^•Nouvelles  de  la  diète.  —  Mémoire  secret.  Assurance  donnée  parle  duc  de 
Norfolk,  depuis  sa  mise  en  liberté ,  qu'il  reste  dévoué  à  la  reine  d'Ecosse. 
— ^Nécessité  d'imposer  à  la  reine  d'Angleterre  un  délai,  dans  lequel  le  traité 
avec  Marie  Stuart  devra  être  conclu.  —  Utilité  de  faire  quelque  cbangemei\t 
dans  la  garnison  de  Calais. — Projet  d'une  entreprise  du  roi  d'Espagne  sur 
PAngleterre  :  insistance  faite  auprès  de  Marie  Stuart  pour  qu'elle  s'aban- 
donne entièrement  au  duc  d'Albe  du  soin  de  sa  restitution.  —  Disposition 
d'Élisal)eth  à  renouer  la  négociation  de  sou  mariage  avec  l'archiduc  Char- 
les.—  Avis  d'une  correspondance  entretenue  avec  l'Angleterre  par  quel- 
qu'un qui  approche  le  duc  d'AqJou.  — Nouvelles  répandues  à  Londres  sur 
les  projets  du  roi. 

Au  Roy. 

Sire ,  estant  la  Rope  d'Angleterre  en  une  mayson  es^ 
quartée  dans  les  boys ,  à  quarante  cinq  mil  de  Londres , 
qui  s'apelle  Vuynck,  elle  m'a  mandé  dire  que,  si  l'aifère 
dont  j'avois  à  hiy  parler  estoit  hasté ,  je  vinsse  prendre  ma 
part  de  l'incommodité  du  lieu  où  elle  estoit;  mais,  si  ce 
n' estoit  chose  pressée,  qu'elle  me  prioyt  d'attandre  jusques 
au  viij*  jour  ensuyvant,  qu'elle  se  randroit  près  d'Oxfort, 

en  la  mayson  de  M*"  de  Norrys  ,  qui  seroit  plus  commode. 
£t  comme  elle  a  entendu  que  je  ne  vouloys  temporiser  , 
et  que  j'estois  desjà  prez  dudict  Vupck,  elle  a  envoyé 
trois  gentishommes  pour  m^  conduyre ,  non  en  la  mayson 
où  elle  estoit,  mais  en  une  fueillée,  qui  lui  estoit  préparée 
pour  tirer  de  l'arbaleste  aulx  dains  dedans  les  toilles;  au- 
quel lieu  elle  est  venue  bientost  après,  grandement  accom- 
paignée,  oùm^ayant,  avant  descendre  du  coche,  et  après 
en  estre  descendue ,  fort  favorablement  reccu ,  premier 
qu'elle  se  soit  divertye  à  la  chasse ,  m'a  demandé  des  nou- 
velles  de  Voz  Majestez. 

Et  parce  qu'on  m'avoit  dict  que  le  S""  de  Yualsingan  , 
touchant  son  voyage  en  France,  luy  avoit  escript  qu'il 
trouvoit  le  monde  par  dellà  mal  contant  de  la  paix ,  je  luy 
ay  bien  vollu  dire,  Sire,  que  Vostre  Majesté  estoit  venue  à 
Paris  en  sa  court  de  parlement  pour  y  fère  bien  recepvoir 
les  articles  de  la  dicte  paix ,  lesquelz  y  avoient  esté  ac- 
ceptez avec  ung  grand  consentz  de  tout  ce  sénat ,  et  que  de 
là  vous  en  estiez  allé  randre  grâce  à  Dieu  en  la  grand  es- 
glize  de  Nostre  Dame,  et  solemniser  la  feste  de  la  my 
aoust  ;  et  que,  le  soir,  estiez  allé  prendre  le  souper  en  l'hos- 
tel  de  ville,  pour  mieulx  establyr  le  repoz  entre  ce  grand 
peuple,  lequel  a  accoustumé  de  servyr  d'exemple  aulx  autres 
villes  voysines  ;  et  que  vous  estiez  après  à  regarder  princi- 
pallement  à  deux  choses  :  l'une,  de  bailler  argent  aulx  rey- 
tres  et  estrangiers,  au  premier  jour  de  septembre,  affin  de 
les  chasser  eulx,  et  le  trouble  et  malheur ,  hors  de  vostre 
royaulme;  et  l'aultre  estoit  de  jouyr  heureusement  de  ceste 
paix ,  premièrement  avec  voz  subjectz  ,  et  puys  avec  les 
princes  voz  voysins ,  allyez  et  confédérez  ,  chose  qui  estoit 
bien  conforme  à  ce  qu'elle  m'avoit  prié  dernièrement  de 

vous  escripre  :  (que  vous  voUussiez  conserver  Tamytié  des 
princes  voz  voysins,  comme  je  la  pouvoisbien  asseurer  que 
vous  la  vouliez  conserver  droicte  et  entière  envers  elle , 
anhant  qu'avec  nul  prince  de  vostre  alliance)  ;  mais  qu'il  y 
avoit  ung  aultre  ambassadeur,  lequel  je  ne  cognoissois 
point,  qui  vous  avoit  advisé ,  Sire ,  de  penser  tout  aultre- 
ment  d'elle  en  vostre  endroict ,  et  qu'elle  avoit  fermement 
résolu  de  vous  fère  bientost  la  guerre  ;  dont  je  remercyois 
Dieu  que  la  vigiUance  de  celluy  là  m'eust  relevé  de  la  plus 
notable  infamye,  où  gentilhomme  eust  peu  tomber,  d'avoir 
miz  mon  Roy,  Mon  Seigneur ,  et  ses  aifères  en  ung  mani- 
feste dangier,  s'il  ne  vous  eust  advisé  d'y  prendre  garde, 
et  de  vous  bien  deffandre  du  costé,  duquel  je  m'esforgoys 
de  vous  persuader  que  vous  seriez  le  moins  assailly  ;  bien 
que  je  ne  demeurois  sans  coulpe  de  m'estre  layssé  endor- 
myr  par  ses  bonnes  paroUes,  sur  ce  que  m'aviez  com- 
mandé d'avoir  les  yeulx  plus  ouvertz ,  qui  estoit  l'obser- 
vance et  Ventretennement  des  trettez. 

Sur  quoy  la  dicte  Dame ,  pleyne  d'esbahyssement ,  m'a 
demandé  qui  ce  pouvoit  estre ,  et  que  l'infamye  tumberoit 
plus  sur  elle  que  sur  moy ,  et  qu'elle  espéroit  de  nous  en 
descharger  à  bien  toutz  deux  que  la  honte  en  demeure- 
roit  à  celluy  qui  la  nous  vouloit  fère. 

J'ay  suyvy  à  luy  dire  que  je  luy  en  communiquerois,  au 
Icoiiget  auplain,  tout  ce  que  Vostre  Majesté  m'en  escrip- 
voit ,  al&i  de  procéder  ainsy  clairement  vers  elle ,  comme 
j'avoys  faict  jusques  icy,  et  comme  je  la  suplyois  de  ne 
me  contraindre  d'en  user  aultrement  ;  car ,  pour  ne  le 
sçavoir  fère ,  et  pour  ne  mettre  ,  par  ma  sotise ,  voz  affè- 
res  en  dangier ,  j'aymois  trop  mieulx  d' estre  révoqué,  et 
qu'elle  me  renvoyât  d'où  j'estois  venu. 


iii. 

Dont ,  luy  ayant  baillé  là  dessus  la  lettre  de  Vostre 
Majesté,  avec  Tadviz  du  viij*  du  passé,  elle  a  leu  très 
curieusement  Tung  et  l'aultre;  etpuys,  sans  avoir  guières 
pensé,  m'a  dict  qu'elle  me  feroit  en  cella  une  responce 
franche  et  pleyne  de  vérité  :  c'est  cpi'elle  prioyt  Vostre  Ma- 
jesté de  croyre  que  l'adviz  estoit  tout  entièrement  faulx  y 
et  que ,  en  son  armement,  elle  n'avoit  aultre  entreprinse 
que  celle,  qu'elle  m'avoitfaict  escriprepar  ceuk  de  son 
conseil ,  et  despuys  confirmée  de  sa  propre  parolle ,  qui 
est  celle,  Sire,  que  je  vous  ay  desjà  escripte;  et  que  , 
quant  il  se  trouveroit  aultrement ,  elle  vouloit  que  vous  la 
tinssiez  pour  descheue  du  rang  de  Vostre  Majesté,  où  Dieu 
l'a  constituée  Rope  légitime  et  Princesse  chrestienne.  I) 
est  vray  que  chose  semblable,  ou  peu  différante,  luy 
pouvoit  avoir  esté  offerte ,  mais  non  de  six  mois  en  çà. 
A  quoy  elle  vouhe  à  Dieu  qu'elle  n'a  jamais  voUu  entendre, 
et  ne  le  fera,  soubz  tant  de  bonnes  paroUes  de  paix  etd'a- 
mytié ,  comme  elle  m'a  prié  vous  asseurer  de  sa  part  ;  et 
qu'elle  vouloit  bien  dire  aussi  qu'ayant  Vostre  Majesté 
procédé  en  bonne  façon  vers  elle  sur  les  aff^res  de  la 
Royne  d'Escoce ,  qu'elle  ne  vouldroit  que  bien  user  vers 
vous ,  et  achever  droictement  le  tretté  qui  est  là  dessus 
commancé  ;  mais  que  si ,  pour  l'ocasion  de  la  dicte  Dame, 
laquelle  vous  sçavez  qu'elle  luy  tient  beaucoup  de  tort , 
vous  la  vouliez  ennuyer,  (ainsy  que  le  comte  de  Betfort  luy 
avoit  escript  despuys  deux  heures ,  du  pays  d'Ouest,  que 
Vostre  Majesté  avoit  douze  uavyres  toutz  prestz  et  gar- 
nys  .de  toutes  monitions  de  guerre  à  S^  Malo ,  pour  les  pas- 
ser en  Escoce  ,  et  n'attandoit  on  plus  que  les  gens  de 
guerre  pour  les  mettre  dessus;  et  que,  d'abondant,  vous 
aviez  faict  arrester  en  Bretaigne  toutz  les  navyres  anglois 

comme  en  temps  de  guerre, )  qu'elle  s'esforceroît  de  vous 
fère  tout  le  pis  qu'elle  pourroit. 

Je  répliquay,  Sire ,  que  je  mettrois  peyue  de  vous  fère 
bien  entendre  sa  respouce  touchant  le  faict  de  Callays  ;  et 
je  la  prioys  de  vous  en  fère  dire  aultant  par  son  ambassa- 
deur 9  affin  que  peussiez  cognoistre  que  ce  que  je  vous  en 
escriprois  procédoit  de  son  intention,  ee  qu'elle  m'accorda; 
et,  quant  au  reste,  je  la  pouvois  asseurer  que  je  ne  sça^ 
vois  rien  de  l'apareil  de  S^  Malo,  mais  que  je  mettrois  tout- 
jours  ma  vie  pour  la  seurté  de  la  paroUe,  que  vous  luy  aviez 
promise  :  tant  y  a  que  je  la  suplioys  ne  trouver  mauvais , 
si ,  pour  n'estre  faulx  ny  desloyal  à  Yostre  Majesté,  je  vous 
escripvois,  touchant  le  faict  d'Escoce,  qu'elle  nous  re- 
mettoit  à  untretté,  duquel  je  n'espérois  ny  fin  uy  com- 
mancement  :  car  elle  n'y  vouloit  procéder  jusques  à  ce  que 
les  depputez  des  seigneurs  d' Escoce  seroient  arrivez ,  et 
le  comte  de  Sussex  empeschoit  qu'ilz  ne  se  peussent  as- 
sembler pour  en  eslire  quelques  ungs;  et  que  la  création 
de  ce  régent ,  lequel  avoit  tout  incontinent  faict  pendre 
trente  trois  bons  serviteurs  de  la  Royne  d'Escoce  ,  et  les 
aultres  roUes  qui  se  jouoyent  entre  le  dict  comte  de  Sussex 
et  les  ennemys  de  la  dicte  Dame  par  dellà ,  me  faisoient 
veoir  qu'on  ne  tçndoit  à  rien  moins  que  à  la  pacifica- 
tion. 

A  cella  la  dicte  Dame  m'a  respondu  qu'il  n'y  avoit  nul 
tort  de  sa  part  ny  des  siens,  et  qu'elle  est  toute  résolue 
de  procéder  au  dict  tretté ,  et  n'attand  sinon  une  responce 
de  la  Royne  d'Escoce ,  laquelle  l'évesque  de  Roz  luy  doibt 
porter  dans  deux  jours ,  pour ,  incontinent  après ,  envoyer 
deux  de  son  conseil  devers  elle  affin  de  tretter  ouvertement 
de  tout  ce  qu'elles  ont  à  démesler  ensemble;  et  que  j'as- 

seure  Vostre  Majesté  que,  s'il  y  a  nul  des  siens  opii  veuille 
traverser  le  dict  tretté ,  qu  elle  l'en  fera  amèrement  re- 
pentyr.  Et  m' ayant  la  dicte  Dame  tena  plusieurs  aultres 
fort  gracieulx  propos,  tant  du  présent  des  haquenées  qu'elle 
vous  veult  fore,  que  de  ce  qu'elle  a  envoyé  saluer  la  Royne 
d'Espaîgne  et  l'Empereur,  estant  venue  l'heure  de  la 
diasse,  die  prmt  l'arbaleste,  et  tua  six  dains,  dont  me 
fit  faveur  de  m'en  donner  bonne  part  ;  et  au  prendbre  congé, 
me  pria  très  instantment  de  vous  donner  toute  satisfac^on 
d'elle  sur  le  faict  du  dict  Gallais ,  et  luy  procurer  pareille 
satisfaction  de  Yostre  Majesté  sur  ce  qu'on  luy  a  dict  de 
S^  Malo.  Sur  ce,  etc.     Ce  v«  jour  de  septembre  1570. 

Sur  la  closture  de  la  présente ,  est  venu  adviz  comme  le  comte  de 
Sussex  est  rentré  en  Ëscoce ,  ainsy  que  luy  mesmes  Ta  escript.  Nous 
sommes  après  «  icy ,  d'en  demander  réparation,  et  Yostre  Majesté  y 
pourvoirra^  sILluy  playt,  par  delU. 


OtJLTRfi    hm   CONTBNU    DES    LETTRES, 

le  diet  S' de  Vaasal  dira,  de  ma  part,  à  Leurs  Manettes  : 

Qu'on  juge  icy  diversement  de  la  paix  de  France ,  car  les  ungs  di- 
sent que  le  Roy  Ta  foicte  ainsy  que  monsieur  PAâmyral  Ta  vollue, 
luy  laissant,  après  Ta  voir  veincu,  plus  d'exercice  de  sa  religion  qu'il 
n'avoit  auparavant ,  et  toutz  les  estatz  et  villes  qu'il  a  demandé  :  les 
aultres,  au  contraire,  disent  que  le  dict  sieur  Admyral  s'est  layssé  al- 
ler aulx  promesses  du  Roy,  et  qu'il  s'est  condescendu  aulx  plus  hon- 
teuses et  dommaigeables  condicions  de  paix  qu'il  se  pouvoitffère, 
ayant  layssé  perdre  les  prineipalles  esglizes,  que  ceulx  de  sa  religion 
eussent  ez  bonnes  villes  du  royaulme^  pour  se  contanter  de  quelques 
meschantz  faulxbourgs  ;  et  d'avoir  soubmiz,  de  rechef,  eulx  et  leurs 
bi«ns  aulx  pariemeus ,  lesquelz  leur  sont  eapitalz  enn^nys;  et  d'a- 
voir accordé  au  Roy  le  quint  de  leur  revenu  pour  payer  les  reytres, 
dont  beaucoup  de  Catholiques  et  de  Protestans  estrangiers ,  et  mes- 
memeiit  ceulx ,  qui  n'ayment  ny  la  grandeur  ny  l'establissement  du 
Roy,  arguent  parla  qu'il  y  doibt  avoir  quelque  secrecte  convention 

contre  les  estatz  voysins;  et  descouvrent  qu'en  teur  cueur  itz  sont 
marrys  de  la  paix  de  France ,  et  qu'ilz  la  craignent. 

Mais  d'aultres  plus  modérez ,  qui  en  désirent  la  conservation ,  ju- 
gent tout  librement  que  nul  moyen  plus  heureux^  ny  plus  prudent, 
ny  plus  conjoinct  d*honneur  avec  proflBct ,  se  pouvoit  trouver  au 
monde ,  que  cestuy  cy  de  la  paciflication  ;  par  laquelle  le  Roy  a  re- 
gaigné  Pobéyssance  de  ses  subjeciz,  et  eulx  la  bonne  grâce  sienne,  et 
toutz  ensemble  chassé  le  trouble  et  le  malheur  hors  du  royaume. 

Et,  à  ce  propos,  la  Royne  d* Angleterre  m'a  dict  que  quelquefoys 
ung  prince  pouvoit  bien  avoir  fort  bou  droict  sur  un  estât,  qui  pour- 
tant ne  le  jouyssoit  pas,  et  que,  hormiz  le  tillre,  il  estoit  toutjour  en 
peyne  ou  d'en  conquerre  ou  d'en  deffandre  tout  le  reste  ;  et  par  ainsy 
que  le  Roy  a  conquiz ,  par  ceste  paix ,  le  plus  beau  royaulme  de  tout 
le  monde  ;  lequel  auparavant  il  ne  possédoit  pas ,  et  dont  nul  aultre 
que  le  sien  n'eust  peu  si  longtemps  suporter  les  maulx  de  la  division, 
sinon  avec  la  mutation  ou  avec  la  ruyne  entière  de  Testât,  dont  elle  le 
conseille  de  ne  le  mettre  plus  en  hazard. 

Néantmoins  monstrans  aulcuns  des  principaulx  du  conseil  de  la 
dicte  Dame  qu'ilz  craignent  meintennant  la  dicte  paix ,  ilz  donnent  à 
cognoistre  qu'ilz  ne  la  desiroient  pas;  et  mesmes  ung,  qui  sçayt  assés 
de  leurs  secretz,  a  raporté  qu'ilz  ont  dict  que,  si  leur  entreprinse  de 
Picardie  n'eust  point  esté  descouverte,  et  que  je  n*en  eusse  rien  senty, 
ou  bien  que  monsieur  l'Admyral  eust  peu  conduyre  son  armée  vers 
la  frontière  du  dict  pays  de  Picardye  ou  Normandie ,  ilz  luy  eussent 
bien  donné  moyen  d'évitter  l'honteuse  paix  qu'il  a  faicte. 

Et  despuys  la  conclusion  d*ice1le ,  ceulx  de  ce  pays  n'usent  de  si 
familière  conversation  avec  les  Françoys  de  leur  mesmes  religion , 
comme  ilz  faisoient  auparavant ,  et  ne  leur  layssent  nulz  marinyers 
anglois'  dans  leurs  vaysseaulx ,  bien  qu'ilz  n'en  ayent  quasi  point 
d'aultres;  et  seulement  vers  M' le  cardinal  de  Ghastillon  ilz  m<H»- 
trent  luy  porter  encores  quelque  honneur  et  respect,  pour  l'obUger 
davantaige  à  estre  ministre  de  conserver  la  paix  entte  ces  deux 
royaulmes. 

£t,  encor  que  de  certains  propos  qu'on  leur  a  faict  acroyre, 
qui  ont  esté  naguières  tenuz  près  du  Roy,  au  préjudice  de  ce  royaulme  ; 
et  de  la  rescente  mémoire  de  la  bulle,  avec  la  division  quilz  voyant 
croistre  toutjour  parmy  leurs  subjectz  ;  et  de  certaine  coppie  de  let- 
tre qu'ilz  pensent  avoir  recouvert ,  que  le  duc  d' Alve  a  escripte  à 
Monsieur,  frère  du  Roy,  pour  l'inciter,  à  ce  quUlz  disent,  contre  eulx; 
et  de  Tadvertissement ,  qu'ilz  ont,  que  le  dict  duc  pourdiasse,  envers 

TEmpereur,  de  fère  mettre  en  arrest  toutes  les  merchandises  d'An- 
gleterre, qui  sont  en  Hembourg,  pour  la  réparation  des  prinses,  que 
les  Anglois  ont  faictes  en  mer  sur  les  subjectz.de  son  Maistre,  la 
dicte  Dame  et  les  seigneurs  de  son  conseil  soyent  entrez  en  de  bien 
grandz  et  divers  pensements,  néantmoins  ilz  n'en  ont  esté  guières 
esmeuz  jusques  à  la  nouvelle  de  la  paix  ;  mais  lorsquUlz  ont  veu 
qu'elle  estoit  conclue  à  Thonneur  et  advantaige  du  Roy,  ilz  n'ont 
heu  rien  plus  hasté  que  de  consulter  et  dellibérer,  tout  incontinent, 
comme  ilz  se  pourroyent  munyr  contre  Torage,  qu'ilz  craignent  leur 
advenir;  en  quoy  ilz  ont  pensé  qu^ilz  le  pourroient  divertyr  par  gra- 
cieuses négociations  et  bonnes  parolles,  bien  que  possible  esloignées 
de  ce  qu'ilz  ont  en  intention. 

Et  ont  commancé  de  dépescher  premier  devers  le  Roy  le  S'  de 
Vualsingan  pour  la  conjouyssance  de  la  paix ,  et  pour  luy  donner 
bonne  espérance  des  afifères  de  la  Royne  d'Escoce ,  avec  le  surplus 
de  sa  commission,  sellon  que  je  l'ay  mandé,  en  la  sorte  que  je  l'ay 
peu  descouvrir;  bien  que  la  dicte  paix  leur  semble  formidable  parce 
qu'ilz  n'ont  esté  appeliez  à  la  fère ,  et  que  les  principaulx ,  qui  gui- 
dent les  conseilz  de  la  dicte  Dame ,  s'opinyastrent,  de  plus  en  plus,  à 
la  détention  de  la  Royne  d'Escoce ,  et  à  interrompre  le  tretté  encom- 
mancé,  pour  fère  de  rechef  rentrer  les  Anglois  en  Escoce,  ainsy  que 
l'empeschement  qu'on  a  donné  à  M' de  Leviston  en  la  frontière,  pour 
créer  cependant  le  comte  de  Lenoz  régent,  et  la  forme  de  procéder 
du  camte  de  Sussex  contre  ceulx  du  party  de  la  Royne  d'Escoce, 
le  tesmoignent  ;  dont  le  Roy  me  commandera  s'il  sera  expédiant  que 
je  tire  de  la  dicte  Royne  d'Angleterre  une  résolue  resporice  sur  le 
dict  affère. 

Et  pour  le  regard  du  Roy  d'Espaigne,  ayans  eulx  pensé  de  tretler 
plus,  mal  que  jamais  son  ambassdeur,  et  luy  ayant  mandé  par  ung 
sien  secrétaire  que  la  Royne  d'Angleterre  ne  le  tenoit  plus  pour 
ambassadeur,  et  faict  dire  par  deulx  aidremans  qu'il  s'en  vint  trouver 
ceulx  du  censeil  à  S'  Aulban ,  à  xl  mil  de  Londres,  où  j'ay  sceu 
despuys  qu'ilz  avoient  faict  préparer  ung  logis  pour  le  resserrer, 
Tasseurance  de  la  paix  n'est  si  tost  arrivée  qu'on  n'ayt  changé  de 
toute  aultre  façon  en  son  endroict,  l'envoyant  visiter  avee  bonnes 
parolles  et  ofires  d'accord  sur  les  diiférans;  et  luy  ont  envoyé 
Haquens  pour  se  justiffier  de  ce  qu'on  luy  avoit  rapporté  qu'il  dres- 
soit  une  flotte  pour  aller  aux  Indes,  qui  l'a  asseuré  qu'il  n^en  estoit 
rien ,  et  qu'il  n'avoit  intention  de  naviguer  en  lieu  d'où  le  Roy,  son 
Mestre ,  peult  estre  offancé.  liz^  ont  envoyé  FuyguUlem  devers  le 

duc  d'Alve,  et  ont  dépesché  le  jeune  Coban  devers  la  Royne  d'£s- 
paigne,  avec  les  plus  expresses  parolles  et  les  meilleures  démonslra-- 
lions  d'amytié^  dont  ilz  se  sont  peu  adviser. 

Et  néantmoins,  ne  se  trouvans  bien  satisfaictz  de  la  responce,  que 
le  duc  d'Alve  leur  a  faicte  touchant  son  armement,  parce  quil  a  faict 
menciott  qu'il  estoit  dressé  contre  les  ennemys  ,  ilz  ont  résolu  de  se 
présenter  en  mer,  quant  la  dicte  Dame  passera ,  et  de  disposer  leurs 
grands navyres,  en  sorte  qu^ilz  luy  gaignent  le  vent,  (ainsi  qu'ilz  di* 
sent  quHlz  ont  cinq  ventz  qui  leur  servent  et  qui  leur  don- 
nent Tadvantaige ,  )  et  en  ceste  sorte  la  saluer  et  luy  monstrer  toutz 
signes  d'amy lié  ;  mais  s'il  n'est  prins  en  ceste  sorte  de  Taultre  part, 
et  qu'ilz  ne  ressaluent,  et  ne  rendent  les  mesmes  signes  d'amytié  et 
d'amayner,  avec  la  soumission  requise,  que ,  à  la  moindre  mauvaise 
démonstration  qu'ilz  feront ,  ceulx  cy  se  tiendront  pour  provoquez, 
et  attacheront  le  combat.  Et  y  a  grande  apparance  que,  si  la  dicte 
Dame  est  contraincte ,  par  quelque  occasion  de  temps ,  de  relascher 
par  deçà,  qu'elle  ne  s'en  pourra  partyr  quant  elle  vouldra,  bien  qu'on 
luy  fera  tout  l'honneur  et  bon  trettement  qu'il  sera  possible  ;  et  mons- 
trent  ceuh:  cy  estre  toutz  advertys  de  l'apareil  du  duc  d'Alve  et  de 
de  celluy  d'Espaigne,  mais  ne  craindre  l'ung  ni  l'aultre  ;  et  ont  donné 
charge  par  tout  le  pays  d'user  de  signalz  poin*  courir  aulx  portz,  au 
cas  que  l'on  y  aborde,  affin  d'^i  demeurer  les  maistres. 

Et  ont  donné  charge  au  susdict  jeune  Coban,  après  qu'il  aura 
viMté  la  Royne  d'Espaigne,  de  passer  oaltre  devers  l'Empereur, 
avec  lettres,  parolles  et  offres  de  grande  amytié  et  de  grande  intelli- 
gence en  son  endroict  ;  et  pour  l'exorter  de  demeurer  en  bonne 
unycm  avec  les  princes  de  l'Empyre  ;  et  luy  donner  compte  des  dif- 
férans  des  Pays  Bas  ;  et  aussi ,  à  ce  que  j'entendz ,  quelque  peu  des 
choses  d'EscOce  ;  mais  surtout  de  le  prier  qu'il  n^ordonne  rien  en 
Hembourg  contre  les  Anglois ,  ny  contre  leurs  merchandises  ;  et , 
affin  de  le  disposer  mieulx  vers  elle,  que  icelluy  Coban  luy  remet- 
tra en  termes,  avec  affection,  le  propos  du  mariage  avec  l'sffchiduc  son 
frère ,  bien  que  nul  se  peult  persuader  qu'elle  ayt  intention  de  l'ef- 
fectuer. 

Et  cependant,  en  l'endroict  du  dict  Empereur  et  des  aultres  prin- 
ces catholiques,  elle  faict  valoir  et  se  sert  de  ceste  légation  des  prin- 
ces protestans,  qui  ont  encores  icy  leurs  ambassadeurs  ;  et  je  les  ay 
faict  fort  observer ,  et  ay  trouvé  que  entre  eulx  y  a  ung  docteur, 
qui  a  seul  la  charge  de  toute  la  négociation,  et  porte  seul  la  parolle, 
sans  en  rien  conférer  aulx  aultres ,  personnaige  si  secret  et  réservé , 

qu'on  ne  peult  tirer  ang  seul  mot  de  luy  :  seulement  Ton  m^a  adverty 
qu'il  a  porté  une  lettre  à  la  dicte  Dame ,  soubsignée  de  plusieurs 
princes,  sçavoir  ;  des  trois  ellecteurs  Pallatin,  de  Saxe,  Brandebourg, 
les  premiers  des  lansgraves,  après  et  succecifvement  d^aultres,  jus- 
ques  à  douze  des  principaulx  d'Allemaigne,  réservé  cellui  de  Yitem- 
berg ,  quia  accepté ,  à  ce  qu'on  dict,  pendon  du  Roy  d'Espaigne  ; 
et  qu'en  la  dicte  lettre  est  faicte  mencion  de  ce  que  le  Roy  leur  a 
escript  de  la  paix ,  et  la  responce  qu*ilz  luy  ont  faicte ,  et  qu'ilz 
exortent  la  dicte  Dame  d'espérer  toutjour  bien  d'eulx,  et  de  s*asseu- 
rer  que  toutz  ensemble  luy  demeureront  bien  unys  en  affection 
et  intelligence,  ainsy  qu'ilz  le  luy  ont  promiz  ;  et  qu'ilz  n'obmet- 
tront  rien  de  ce  qui  sera  requiz  pour  l'establissement  de  leur  reli- 
gion, et  pour  la  seurté  des  princes,  peuples  et  estatz,  qui  l'ont  re- 
ceue  ;  et  que ,  sur  la  dicte  lettre,  il  a  heu  quatre  foys  conféranee,  à 
part,  avec  la  dicte  Dame,  laquelle,  à  mon  adviz,  l'entretiendra  jusques 
après  avoir  heu  responce  des  aultres  prinees ,  car  elle  ne  se  veult 
vollontiers  obliger  à  nulle  ligue ,  et  ne  le  fera  sinon  bien  contraincte, 
de  tant  que  les  plus  grandz  frays  en  auroient  à  tumber  sur  sa  bourse. 
Ce  qui  s'entend  icy  de  la  diette  est  que  les  trob  elleeteur»  ont  fort 
suspecte  la  proposition,  que  l'Empereur  y  a  faicte^  parce  qu'il  leur 
semble  qu'elle  tend  à  leur  oster  l'aulhorité  des  armes ,  et  de  ne 
pouvoir  fère  levées  de  gens  de  guerre  en  Allemaigne,  et  de  diminuer 
la  grandeur  de  celluy  de  Saxe ,  par  prétexte  de  relever  celle  de  ses 
cousins  ;  et  que  le  dict  Empereur  finira  la  dicte  diette  par  tout 
le  moys  d'octobre ,  pour  s'en  retourner  avant  l'yver  à  Vienne , 
non  sans  en  avoir  premièrement  indicté  une  aultre  ;  et  qu'enoores 
qu'il  n'ayt,  pour  ceste  foys,  procédé  à  la  création  du  roy  des  Ro- 
mains, il  a  néantmoins  si  bien  dressé  la  pratique ,  que ,  pourveu  qu'il 
puysse  gaigner  les  trois  eclésiastiques,  dont  ne  se  deffye  plus  que 
de  celluy  de  Colloigne,  il  espère  qu'il  le  pourra  effectuer,  en  baillant 
le  tiltre  de  roy  de  fiohéme  à  uug  tiers  pour  avoir  ceste  voix  davan* 
taige  aulx  suffrages;  et  n'y  obstera  plus  que  le  reiglement  de  la  bulle 
dorée  de  n'admettre  tant  d'Empereurs  d'une  mesmes  famille ,  mais 
le  Pape  y  dispensera;  et  semble  bien  que,  cella  advenant,  l'on  pro- 
cédera aussi  à  la  privation  du  Pallatin,  car  l'on  a  opinion  que,  celluy 
là  séparé  des  trois  ,  les  aulires  deux  demeureront  bien  foybles,  et 
que  le  plus  grand  soing,  qu'ay  t  à  présent  le  Roy  d'Espaigne,  est  de  fère 
créer  son  nepveu  roy  des  Romains  pour  la  conservation  de  ses  Pays 
Bas  et  de  ses  estatz  d'Itallye ,  et  qu'il  n'espargne  peyne,  ny  argent, 
ny  nul  de  toutz  les  moyens  dont  il  se  {)eult  adviser,  pour  Telfectuer. 

DIRA   d'abondant,   A   PART,   A   LEURS  MAJESTEZ  : 

Qae  le  duc  de  Noifolc,  despuys  estre  hors  de  la  Tour,  m'a  en- 
voyé remereyer  des  bons  offices,  quHl  a  sentys  de  ma  bonne  voU 
lonté  durant  sa  pryson ,  lesquelz  luy  ont  esté  d'un  singulier  espoir 
et  très  grande  consolation;  et  s*asseurant  que  cella  est  procédé  du 
commandement  de  Leurs  Majestez  Très  Chrestiennes ,  il  m*a  prié 
de  leur  en  bayser  très  humblement  les  mains  de  sa  part,  et  de  les 
asseurer  qn^après  sa  Mestresse,  il  leur  demeure  très  dévot  et 
fidelle  serviteur  plus  qu'à  nul  prince  de  la  terre ,  et  quil  leur  re- 
commande toutjonr  la  cause  de  la  Royne  d'Escoce ,  pour  la  res- 
titution de  laquelle  il  veult  mettre  sa  personne,  sa  vie  et  son  bien. 

Il  suplie  néantmotns  Leurs  Majestez  que  Texpécial  propos  de  sa 
dévotion  et  affection ,  vers  leur  service  et  vers  la  Royne  d'Ëscoce ,  ne 
passe  plus  avant  que  entre  Leurs  dictes  Majestez  et  Monseigneur, 
pour  le  dangier  quUl  y  a  que ,  s'il  estoit  sceu  de  deux  endroictz, 
lesquels  j'ay  expéciffiez  au  S^  de  Vassal ,  il  ne  luy  en  advint  beau- 
coup de  mal;  bien  désire  qu'en  ce  que  Leurs  Majestez  vouldront 
parler  en  leur  conseil  des  gens  de  bien  et  principaulx  de  ce  royaulme, 
qui  désirent  la  continuation  de  la  paix  ,  et  Ventretennement  des 
trettez  d'entre  la  France  etTAngleterre,  et  la  restitution  de  la  Royne 
d'Ëscoce ,  qullz  luy  fecent  Thonneur  de  le  nommer  toutjonr  des  pre- 
miers. 

Leors  Majestez  ont  veu  de  quelle  façon  j'ay  procédé  ez  afières  de 
la  Royne  d'Ëscoce,  et  parce  qu'il  semble  adviz  à  la  dicte  Dame  que 
je  me  repose  trop  sur  les  parolles  de  la  Royne  d'Angleterre,  et  que 
par  icelles  je  pourrois  interrompre  le  bon  secours  qu'elle  attend  du 
Roy,  elle  m'a  escript  :  dont  Leurs  Majestez^  s'il  leur  playt,  orront  là 
dessus  le  dict  S^  de  Vassal,  et  me  manderont  par  luy  comme  j'en 
auray  à  user,  et  si  le  Roy.  trouvera  bon  que,  de  sa  part,  je  face 
instance  à  la  Royne  d'Angleterre  de  restablyr,  dans  ung  moys,  U 
Royne  d'Escoce  en  son  estât  par  la  voye  du  trelté,  en  s'aeommodant 
eu^re  dles  mesmes  de  leurs  différans ,  ou  bien  luy  bailler  son  se- 
cours peur  estre  remise  ;  et,  à  faulte  de  ce  fère,  que  la  dicte  Royne 
d'Angietenre  trouve  bon  que  le  Roy  luy  baille  le  sien,  soubz  bonne 
seurté  qnll  ne  portera  aulcun  dommaige  ny  à  la  Royne  d'Angleterre, 
ny  à  son  royaulme,  ny  n'usera  par  mer,  ny  par  terre,  vers  elle,  ny 
vers  les  Anglois,  sinon  comme  avec  bons  amys,  allyez  etconfédérez, 
pourveu  qu'ilz  facent  de  mesmes. 

Au  regard  de  Tadviz,  qu'on  a  donné  au  Roy,  de  Tentreprinse  de 
Callais  ,  je  pense  avoir  toutjour  mandé  à  Sa  Majesté  ce  qui  en  a  esté 
ordinairement  proposé  à  ceste  Hoyne  et  à  son  conseil,  despuys  que 
jesuys  par  deçà,  et  les  choses  nVn  sont  pas  passées  plus  avant. 
Il  est  vray  que  milord  Coban,  despuys  le  xv«  d'aoust,  a  faict  enten- 
dre à  la  dicte  Dame  que,  si  elle  veult  entretenir  quelques compaignies, 
Tespace  de  deux  ou  trois  moys ,  toutes  prestes,  en  la  coste  de  deçà^ 
qu'il  a  promesse  d'aulcuns,  qui  habitent  dans  la  ville  et  territoire  de 
Callais,  lesquelz  ont  desjà  prins  argent  de  luy,  de  les  mettre  d'em- 
blée dedans  la  dicte  ville,  et  de  surprendre  M*^  de  Qordan ,  et  de  le 
luy  randre  prysonnier  entre  ses  mains.  A  quoy  la  dicte  Dame  a  res- 
pondu  que  son  advertissement  venoit  tard,  de  tant  que  la  paix  estoit 
desjà  conclue  en  France  ;  et  qu'il  fauldroit  rompre  toutz  les  trettez 
et  commancer,  à  ceste  heure ,  qui  est  bien  hors  de  sayson,  une  grosse 
guerre  ;  en  quoy  je  suplie  très  humblement  Sa  Majesté  de  regarder 
s'il  sera  bon  que  la  gamyson  du  dict  Callais  soit  changée ,  puisque 
les  choses  en  sont  en  cest  estât. 

Touchant  l'intention ,  que  le  Roy  d'Ëspaigne  a  sur  les  choses  de 
ceste  isle,  il  se  descouvre,  de  plus  en  plus ,  qu'il  dellibère  d'y  fère 
quelquefoys  ung  essay,  quant  il  en  aura  le  moyens  car  il  a  mandé  à 
son  ambassadeur  qu'il  entretienne  les  plus  vifves  qu'il  pourra,,  les 
bonnes  intelligences  qu'il  a  dans  le  pays,  et  que,  quant  bien  on  le 
vouldroit  renvoyer,  qu'il  ne  bouge  en  façon  du  monde  de  sa  charge, 
jusquesà  c^  que  tous  les  différans  de  ces  prinses  soyent  vuydez;  et, 
quant  au  faict  de  la  Royne  d'Escoce,  que  le  duc  d'Alve  a  comman- 
dement résolu  de  la  secourir,  mais  ne  dict  en  quelle  façons  seule- 
ment le  dict  ambassadeur  inciste  qu^elle  se  veuille  mettre  ez.  mains 
du  dict  duc,  et  que,  sans  doubte,  il  pourvoirra  à  ses  affères  et  à  sa 
restitution. 

La  Royne  d'Angleterre,  vivant  en  très  grand  deffiance  du  Roy 
d'Ëspaigne,  et  en  peu  de  confiance  du  Roy,  a  mandé  à  l'Empereur 
que,  si  l'archiduc  Charles  veult  passer  en  Angleterre,,  quMl  y  sera  le 
très  bien  venu ,  et  que  n'estant  demeuré  la  conclusion  de  leur  ma- 
riage que  sur  le  dififérand  de  la  religion ,  elle  espère  que  ses  peuples 
luy  accorderont  Pexercice  de  la  catholique  à  luy  et  à  sa  mayson  très 
voUontiers,  en  contemplation  de  ce  mariage.  Et  à  quoy  que  aille  ce 
jeu,  car  quelques  ungs  l'extiment  j)lein  de  tromperie,  la  dicte  Dame 
commance  de  publier  qu'elle  assemblera  bientost  uug  parlement 
pour  cest  efifect;  et,  en  la  dernière  audience,  elle  m'a  dict  qu'elle 
n'avoit  nul  aultre  regrect ,  sinon  de  n'avoir  pensé  à  sa  postérité,  et 

comme  je  luy  respondiz  qnUl  y  avoit  encores  assés  temps  :  «  Je 
crains,  dict  elle,  que  mon  temps  ayt  emporté  la  voUonlé  à  ceulx  qui 
y  eussent  vol  lu  prétendre.  » 

Il  y  a  ung  certain  personnaige  prez  de  Leurs  Majestez  et  de  Mon- 
seigneur, qui  escript  assés  souvent  au  se-crétaire  Gecille  par  aultre 
voye  que  celle  de  M' Norrys,  et  naguiéres  luy  a  envoyé  deux  lettres, 
lesquelles  le  S'  Espinolla  et  Fortivy  luy  ont  baillées,  par  où  il  s^es- 
force  merveilleusement  de  broiller  les  matières  par  deçà ,  et  aigrir 
ceste  princesse,  et  la  mettre  en  grand  deffiance  du  Roy  ;  mais  le  plus 
souvant  il  luy  représente  des  motz  et  des  propos ,  qu'il  dict  que 
Monsieur  a  tenuz  contre  elle ,  tant  en  sa  chambre  que  eh  ses  repas  : 
et,  en  toutes  sortes,  celluy  là  se  monstre  si  malicieulx  que  ung  An- 
glois,  qui  a  communication  des  dictes  lettres ,  lequel  n'ayme  pas 
beaucoup  la  France,  mais  ne  vouldroit  pourtant  que  la  guerre  se  prtnt 
entre  les  deux  royaumes,  m'en  a  faict  loucher  assés  expressément 
ung  mot,  affin  que  j'advertisse  Leurs  Majestez,  mesmement  Mon- 
sieur, de  Tëre  observer  qui  peult  estre  celluy  qui  faict  ung  si  mauvais 
office  près  d'eulx.  Il  ne  se  soubscript  guiëres  aux  lettres,  seulement 
il  s'est  une  foys  soubsigné  EmanueL  II  y  a  en  son  cachet  ung  lyon 
rampant,  et  compose  assés  souvent  ses  lettres,  partie  en  ilallien, 
partie  en  françoys ,  et  partie  en  latin.  Il  avoit  mandé  cy  devant  plu- 
sieurs choses,  lesquelles ,  ayant  esté  trouvées  manteuses,  on  n^  ad- 
jouxte  grand  foy  ;  mais,  despuys  trois  moys ,  ayant  faict  entendre  à 
M' Norrys  que  Leurs  Majestez  le  feroient  appeller  pour  luy  tenir 
ung  tel  et  ung  tel  propos,  et  estant  ainsy  advenu,  il  a  fort  regaigné 
son  crédit. 

Il  a  esté  escript  une  lestre  de  ceste  court  en  la  contrée,  dont  les 
chefz  m'ont  esté  raportez  :  c'est  que  la  paix  de  France  a  esté  conclue 
au  préjudice  et  pour  aller  faire  la  guerre  aulx  Pays  Bas;  que  le  Roy 
ne  prétend  plus  espouser  la  fille  de  l'Empereur,  ains  la  sœur  du 
Prince  de  Navarre,  et  donner  Madame,  sa  sœur,  en  mariage  au  dict 
Prince  de  Navarre,  ayant  pour  cest  effect  interrompu  le  propos  du 
Roy  de  Portugal ,  et  que  M'  de  Guyse  avoit  prétandu  d'espouser 
Ma  dicte  Dame ,  sœur  du  Roy  :  à  quoy  M'  le  cardinal  de  Lor- 
rayne  luy  tenoit  la  main,  dont  toutz  deux  en  sont  mal  veuz  à  la 
court. 

CXXXIl'  DÉPESGHE 

—du  x«  jour  de  septembre  1570. — 
(  Envoyée  exprès  Jusqties  à  Calais  par  Jehan  Volet,  ) 

Maladie  de  Tambassadeur.  — MImIoq  de  sir  Henri  Goban  auprès  de  la  reine 
d'Espagne  et  du  duc  d*Âlbe. — Continuation  des  arméniens  en  Angleterre. — 
Troisième  invasion  du  comte  de  Sussex  en  Ecosse;  changement  apporté  dans 
ses  résolutions  par  la  nouvelle  de  la  paix  de  France.  — Demande  d'une  ré- 
paration pour  cette  dernière  atteinte  portée  aux  traités. 

Au  Roy. 

Sire ,  despuys  mes  précédantes ,  lesquelles  sont  du  cin- 
quiesme  du  présent ,  je  n'ay  point  sorty  de  mon  logis  à 
cause  d'une  grosse  fiebvre ,  qui  m'avoit  desjà  surprins , 
quant  j'allay  trouver  la  Royne  d'Angleterre  à  Yuynck ,  et 
ce  voyage  là  me  l'augmenta  bien  fort,  parce  que  je  le  fiz 
par  ung  bien  mauvais  temps ,  de  sorte  qu'il  ne  m'a  esté 
possible  de  me  ravoyr  jusques  à  ceste  heure,  que,  grftces 
à  Dieu ,  je  commence  à  me  trouver  mieuk ,  et  pourray 
continuer  le  service  de  Vostre  Majesté  comme  auparavant; 
et  si,  ne  l'ay  tant  intermiz,  durant  mon  mal,  que  je  n'aye 
toutjour  heu  soing  de  m'enquérir  comme  alloient  les  afië- 
res  en  ceste  cour;  d'où  l'on  m'a  raporté,  Sire,  qu'on  y  est 
fort  attandant  de  sçavoir  quelle  aura  esté  la  négociation 
du  S""  Yualsingan  devers  Vostre  Majesté ,  ainsy  que  le  sir 
Henry  Goban  a  desjà  mandé ,  touchant  la  sienne  de  Flan- 
dres, qu'il  a  esté  bien  veu  du  duc  d'Alve,  et  bien  fort  gra- 
cieusement receu  de  la  Royne  d'Espaigne,  et  qu'elle  a 
monstre  tenir  grand  compte  du  messaige  qu'il  luy  a  faict 
de  la  part  de  la  Royne  d'Angleterre,  sa  Mestresse,  et  luy 
a  grandement  gratiffié  non  seulement  les  bonnes  paroUes  et 
offres,  que  la  dicte  Royne  d'Angleterre  luy  a  mandées. 

mais  encores  le  vayage  qu'elle  luy  a  commandé  fère  de- 
vers l'Empereur,  son  père;  dont,  pour  ceste  occasion,  elle 
l'a  tant  plustost  licencié  avec  faveur  et  avec  ung  présent 
d'une  chayne  de  quatre  centz  escuz.  Il  a  mandé  aussi  la 
belle  distribution  et  consulte ,  qui  a  esté  faicte ,  de  beau- 
coup de  bienfaictz  aulx  seigneurs  de  Flandres,  à  l'arrivée 
de  la  dicte  Dame  ;  ce  que  l'on  estime  qui  confirmera  gran- 
dement le  pays  à  la  dévotion  du  Roy,  son  mary,  et  d'elle. 

Geulx  cy  cependant  se  hastent  de  getter  dix  grands  na* 
vyres  dehors,  et  maistre  Charles  Havart,  qui  a  charge  d'y 
conunander,  est  passé,  despuys  trois  jours,  en  ceste  ville 
avec  les  capitaines  et  gentishommes  qui  le  vont  accompai- 
gner.  L'on  dit  que,  parce  que  le  duc  d'Alve  a  miz  douze 
navyresen  mer  pour  la  conserve  de  la  pescherie,  que  ceiilx 
cy  se  veulent  trouver  en  esgalles  forces  dans  ce  canal. 

Le  comte  de  Betfort  est  encores  au  pays  d'Ouest,  où  a 
semblé,  du  commancement ,  qu'il  n'eust  esté  envoyé  que 
pour  dresser  certayne  flotte ,  de  laquelle  je  vous  ay  desjà 
mandé  que  Haquens  se  préparoit  pour  la  conduyre  aulx 
Indes  ;  mais  s'en  estant  despuys  le  dict  Haquens  venu  ex- 
cuser envers  l'ambassadeur  d'Espaigne ,  et  l'asseurer  qu'il 
n'a  point  pensé  en  la  dicte  entreprinse,  et  ne  cessant  pour- 
tant le  dict  Betfort  de  fère  toutjour  armer  et  équiper  vays- 
seaulx  au  dict  quartier  d'Ouest,  je  ne  puys  fère  que  je  ne 
suplie  très  humblement  Vostre  Majesté  d'en  fère  donner 
adviz  aulx  gouverneurs  de  voz  portz  et  places  de  dessus 
ceste  mer;  et  je  mettray  peyne  d'en  fère  aussi  advertir  en 
Escoce,  car,  pour  ceste  heure,  je  ne  puys  descouvrir  rien 
de  plus  particulli^  de  la  dicte  entreprinse  ;  seulement , 
Sire,  par  un  nouvel  adviz  qu'on  m'a  donné,  je  me  confirme 
en  l'opinion,  que  je  vous  ay  desjà  mandée,  qu'il  est  expé- 

diant  de  changer  qaelqae  partie  de  la  gamyson  de  Gallays 
sellon  qae  M'*  de  Gordan  estimera  qu'il  se  debvra  fère,  en 
la  vertu  et  vigilance  duquel  ceulx  cy  cognoissent  bien  que 
conciste  grandement  la  conservation  de  ceste  place. 

Le  comte  de  Sussex  a  escript  freschement  une  lettre 
au  comte  de  Lestre,  en  laquelle  ils'esforce  de  fère  trou- 
ver bon  son  dernier  exploict  en  Escoce,  encores  qu'il  Tayt 
exécuté  sans  le  commandement  de  ceste  Royne  ni  de  ceulx 
de  son  conseil,  alléguant  qu'il  a  estimé  importer  beaucoup 
à  l'honneur  de  la  couronne  d'Angleterre,  et  bien  fort  à  sa 
propre  réputation ,  de  ne  laysser  inpuny  ung  seul  de  ceulx 
qui  ont  retiré  et  soubstenu  les  rebelles  de  ce  royaulme  ;  et 
qu'à  la  vérité,  il  se  soucyebien  fort  peu  que  la  Royne 
d'Escoce  et  les  siens  se  trouvent  offancez,  pourven  qu'il 
ayt  bien  servy  à  la  Royne ,  sa  Mestresse  ;  mais  qu'il  a  en- 
tendu que  la  paix  est  conclue  en  France ,  sans  que  la  dicte 
Royne,  sa  Mestresse,  y  soit  comprinse,  ny  sans  qu'elle 
s'y  soit  entremise  si  avant  qu'on  ayt  grand  occasion  de 
luy  en  sçavoir  grftce;  par  ainsy  qu'il  crainct  que  Vostre 
Majesté  tourne  memtennant  ses  entreprinses  aulx  choses 
d'Escoce,  et  qu'il  luy  semble  que  la  Royne,  sa  Mestresse,  les 
doibt  accommoder,  le  plustost  qu'il  luy  sera  possible,  avec 
la  Royne  d'Escoce,  et  la  restituer  par  ses  propres  moyens, 
sans  attandre  que  les  estrangiers  y  mettent  la  main.  Qui 
est  desjà.  Sire,  bon  commancement  de  veoir  réprimé,  par 
l'establissement  de  la  paix  et  de  vos  afieres,  le  cueurde 
cestuy  cy,  qui  monstroit  de  l'avoir  merveilleusement  obs- 
tiné; et  le  réprimera  aussi,  comme  j'espère,  à  plusieurs 
aultres,  qui  se  débordoient,  à  cause  des  troubles  de  vostre 
royaulme ,  en  plusieurs  audacieuses  entreprinses  contre 
vostre  grandeur. 

Or  n'ayant,  Sire,  pour  mon  indisposition,  peu  aller 
trouver  la  Royne  d'Angleterre ,  afifin  de  me  plaindre  du 
dict  comte  de  Sussex  ;  et  estant  aussi  M*^  de  Roz  conseillé 
de  n'y  aller  point,  toutz  deux  avons  escript  à  la  dicte  Dame 
et  aulx  seigneurs  de  son  conseil ,  et,  pour  mon  regard,  je 
leur  ay  demandé,  au  nom  de  Vostre  Majesté,  que  rayson 
et  réparation  soit  faicte  des  choses  attamptées  au  préjudice 
du  tretté ,  et  que  la  dicte  Dame  me  veuille  mander  quelle 
satisfaction  j'auray  à  donÉer  à  Yostre  Majesté  de  cesté 
dernière  expédition  du  dict  de  Sussex,  et  en  quelle  inten- 
tion eUe  demeure  du  susdict  tretté;  dont  l'on  m'a  desjà 
adverty  qu'il  me  sera  faict  une  bien  fort  bonne  responce, 
aussîtost  que  le  secrétaire  Gecille  se  trouvera  ung  peu 
mieidx;  lequel,  pour  quelque  indisposition,  n'a  ozé,  il  y  a 
plus  de  six  jours ,  venir  en  la  présence  de  la  Royne ,  sa 
Mestresse  ;  et  tnaistre  Mildmay  a  esté  envoyé  quéryr  en 
diUigence,  afiBn  que  le  dict  Gecille  etluy,  et  M'^l'évesque 
de  Roz  s'acheminent  incontinent  devers  la  Royne  d'Es- 
coce.  Sur  ce,  etc.         Ce  x""  jour  de  septembre  i570. 

Je  viens  d'estre  adverty  que  le  sire  Guilhemme  Stuart  est  présan- 
tement  arrivé  d'£scoce ,  de  la  part  du  comte  de  Lenoz  ;  je  croy  que 
c'est  pour  mettre  quelques  mauvais  parlys  en  avant  :  nous  prendrons 
garde  à  sa  négociation.  . 


m.  to 

CXXXIIl*  DÉPESGHE 

—  du  xir«  jour  de  septembre  1570.  — 
(  Envoyée  exprès  jusques  à  la  court  par  M^  Lavaur  Féron,  ) 

Sortie  en  mer  d'une  partie  de  la  flotte  angiaite.  —  Explications  données  par 
Elisabeth  sur  la  récente  expédition  du  comte  de  Sossex  en  Ecosse. — Néces- 
sité de  se  montrer  prêt  en  France  à  porter  secours  aux  Écossais  — Message 
du  cardinal  de  Ghatillon  ft  rambassadeur. 

• 

Au  Roy. 

Sire ,  londy  dernier ,  xi^  de  ce  nioys ,  le  sire  Charies 
Havart  est  sorty  en  mer  avec  dix  grandz  navyres  seule- 
ment de  ceste  Royne  et  envyron  trois  mil  cinq  centz  hommes 
dessus,  envitaillez  pour  deux  moys,  dont  les  hnict  centz 
sont  harquebouziers  ;  le  surplus  de  l'armement  se  va  en- 
tretennant  en  petitz  appareilz^  sans  y  donner  trop  grand 
haste  :  dont  semble  qu'on  se  contantera  d'honnorer  le  pas- 
saige  de  la  Royne  d'Espaigne  de  ce  nombre  de  dix  vays- 
seaulx ,  sans  en  mettre  davantaige  dehors  ;  et  qu'on  tiendra 
le  reste  de  l'armée  preste  pour  ung  besoing ,  si  d'avanture 
quelque  ocasion  survenoit ,  conune ,  à  la  vérité ,  ceulx  cy 
ne  se  peuvent  fyer  iiy  aulx  paroUes  ny  aulx  démonstrations 
du  duc  d'Alve.  Néantmoins  ilz  ont,  despuys  la  paix  de 
vostreroyaulme,  changé  de  dellibération  touchant  les  choses 
d'Espaigne,  car  ayant  proposé,  commant  que  ce  fût ,  de 
renvoyer  ou  bien  de  resserrer  estroictement  l'ambassadeur 
d'Espaigne ,  j'entendz  qu'ilz  ont  meintennant  résolu  en  ce 
conseil  de  ne  parler  plus  de  cella ,  et  que  la  Royne  d'An- 
gleterre se  layssera  conduyre  à  luy  permettre  de  continuer 
son  office  vers  elle,  si  son  Maistre  le  requiert;  bien  qu'elle 
ne  le  peult  avoir  guières  agréable  parce  qu'elle  estime 

qu'il  a  dict  et  faict  aulcunes  choses  directement  contre 
elle  et  contre  Testât  de  son  pays. 

Au  regard  de  ce  que  j'avoîs  escript  à  la  dicte  Dame,  et 
aulx  seigneurs  de  son  conseil,  de  me  fère  rayson  et  répara- 
tion'du  dernier  exploict,  que  les  Anglois  ont  faict  en  Es-" 
coce,  la  dicte  Dame  m'a  mandé  que  je  ne  vouldray  estre 
si  inique  juge  que  de  condampner  l'une  des  parties  sans 
l'ouyr  ;  et  que  je  n  imputeray  la  coulpe  de  ce  faict  au 
comte  de  Sùssex  son  lieuctenant,  quant  j'entendray  qiib 
milord  Heryset  aultres,  de  la  frontière  d'Escoce,  sont  venuz 
accompaigner  eu  armes  les  rebelles  de  ce  royaume  pour 
courre  et  piller  de  rechef  la  frontière  d'Angleterre,  et 
fère  de  telles  insolances  qu'ilz  ont  donné  de  très  grandes 
occasions  au  dict  de  Sussex  de  leur  courre  sus;  choses 
toutesfoys  qu'elle  m'asseureestre  advenu  sans  son  conmian- 
dément  et  sans  l'ordonnance  de  son  conseil ,  et  eu  la^ 
quelle  le  dict  de  Sussex  a  procédé  de  luy  mesmes ,  mais 
avec  telle  modération  qu'il  n'a  touché  qu'à  ceulx  qui 
l'avoient  provoqué,  dont  le  dommaige  n'est  pas  grand ,  et 
il  s'est  desjà  retiré  ;  et  elle  luy  a  mandé  qu'il  ne  passe  plus 
oultre,  parce  qu'elle  est  résolue  de  pourvoir  par  le  tretté  à 
toutz  ces  différans,  qu'elle  a  avec  la  Royne  d'Escoce  et 
son  royaulme ,  ainsy  que  desjà  elle  a  ordonné  à  maistre 
Mildmay  et  au  secrétaire  Cecille  d'aller,  pour  cest  effect, 
devers  la  dicte  Dame  ;  et ,  en  ce  qu'il  semble  que  je  me 
voulois  atacher  à  sa  parollé  et  promesse,  qu'elle  me  veult 
bien  dire  que  je  n'ay  heu  nulle  occasion  et  ne  l'auray  ja- 
mais de  me  plaindre  qu'elle  ne  me  l'ayt  toutjour  randue 
véritable ,  me  priant  de  vous  donner  là  dessus ,  Sire ,  ceste 
mesmes  satisfaction  de  l'expédition  de  son  lieuctenant, 
affin  que  Vostre  Majesté  ne  la  preigne  en  pire  part  qu'elle 

20. 

n'est.  Qui  est  tout  ce  que  la  dicte  Dame  et  ceulx  de  son 
conseil  ont  respondu  à  ce  que  je  leur  avois  escript. 

Or,  Sire ,  il  semble  bien  par  aulcuues  coppies  de  lettres, 
que  j'ay  veues  du  dict  de  Sussex,  et  par  ce  que  M*"  le  comte 
de  Lestre  m'en  a  faict  entendre,  que  ceste  entreprinse  est 
advenue  sans  le  sceu  de  la  dicte  Dame ,  et  qu'elle  n'en  est 
guières  contante;  tant  y  a  qu'on  ne  désadvouhe  pour  cella 
le  dict  de  Sussex ,  lequel  a  son  garant  en  court ,  et  il  a 
cependant  porté  beaucoup  de  dommaige  d'avoir  abattu  sept 
ou  huict  maysons  nobles  et  faict  le  gast  partout  où  il  a 
passé  dans  le  pays.  L'aparance  est  que  ceste  princesse 
veult  en  toutes  sortes  passer  oultre  au  dict  tretté ,  meue  de 
l'apréhention  du  dangier,  où  il  luy  semble  qu'aultrement 
elle  va  tumber ,  lequel  les  ennemys  de  la  Royne  d'Escoce 
n'ont  de  quoy  le  luy  pouvoir  meintennant  effacer  ;  mais  ilz 
la  font  opiuiastrer  à  des  condicions  trop  dures,  comme 
d'avoir  le  Prince  d'Escoce  entre  ses  mains ,  quelque  place 
et  des  ostaiges;  dont  ceulx,  qui  entendent  bien  les  aifères, 
estiment  que ,  pour  les  bien  effectuer,  il  est  requis  que  la 
dicte  Dame  sente  vostre  secours  en  Escoce ,  ou  au  moins 
si  prest  d'y  passer  qu'elle  ne  le  craigne  moins  que  s'il  es- 
toit  desjà  par  dellà. 

Je  n'ay  encores  peu  savoir  quelle  est  la  commission  du 
sireGuilhaume  Stuard,  lequel  le  comte  de  Lenoz  a  envoyé; 
bien  m'a  l'on  dict  qu'il  asseure  que  les  seigneurs  d'Escoce 
ont  desjà  ordonné  quelques  depputez  pour  venir  icy ,  mais 
nous  iiicisterons  qu'on  passe  oultre  sans  les  attandre.  Sur 
ce,  etc.  Ce  xv«  jour  de  septembre  1570. 

Ainsy  que  je  fermoys  la  présente ,  M' le  cardinal  de  Chatillon  m'a 
envoyé  visiter  et  dire  qu'il  avoit  esté  se  conjouyr  de  la  paix  avecques 
la  Royne  d'Angleterre,  et  que  bientost  il  retournera  prendre  congé 

d^elie  pour  all«r  trouver  Yoz  Majestez  ;  mais  qu'avant  par  tyr  il  ne  faul- 
dra  de  me  venir  saluer,  comme  ambassadeur  de  son  Roy  et  Maistre, 
et  prendre  le  diner  en  mon  logis;  et  qu'il  desiroit  bien  entendre 
comme  prooédotentles  choses  de  la  dicte  paix  en  France,  parce  que 
plusieurs  attandoient  de  le  sçavoir  pour  s'y  retirer.  J'ay  respondu 
qu'il  y  avoit  assés  longtemps  que  je  n'avois  point  heu  de  dépesche , 
mais  que  je  sçavois  bien  que  Yoz  Majestez  donnoient  bon  ordre 
que  la  paix  print  establissement  et  durée ,  dont  vous  plaiira  mu 
commander  comme  j'auray  à  me  gouverner  et  cohduyre  envers  le 
dict  S"  cardinal  et  aultres  Françoys  qui  sont  par  deçà. 


cxxxiv*  dëpëschë 

—  du  xw«jourde  septembre  1570. — 
(Envoyée  exprès  jtisques  à  Calais  par  Olivyer  Chumpernon-) 

Nouvelles  de  la  flotte.  —  Négociation  avec  l'Espagne.  —  AflTaires  d'Ecosse.  — 
Incertitude  où  sont  les  protestans  français  de  savoir  s'ils  peuvent  rentrer  en 
France.  —  Nouvelles  d'Allemagne. 

Au  Roy. 

Sire,  estans' sortys  les  dix  navyres  de  la  Roy  ne  d'An- 
gleterre soub^  la  conduicte  de  sire  Charles  Havart ,  ainsy 
que  je  le  vous  ay  mandé  par  mes  précédantes  ^  ilz  se 
tiennent  meintennant  parez  en  la  coste  de  deçà ,  attan- 
dans  que  la  flotte  de  Flandres  se  mette  à  la  voyle ,  et  de- 
meurent ceulx  cy  assés  persuadez  que  le  passaige  de  la 
Royne  d'Espaigne  sera  paysible,  sans  rien  attempter  en 
nul  de  leurs  portz  ;  mais  ilz  craignent  grandement  qu'es- 
tant arrivée  par  dellà,  le  retour  de  l'armée  ne  soit  à  leur 
dommaige,  et  qu'on  n'y  embarque  des  Hespaignolz  pour 
fère  quelque  descente  en  Irlande ,  ou  bien  ez  quartiers  du 
North  d'Escoce,  ou  en  quelque  aultre  endroict  de  ceste 
isle ,  attandu  mesmement  que  milord  de  Sethon  et  uug 

frère  du  S' de  Ledinthon  sont  passez  en  Flandres,  et  qu'on 
dict  que  le  comte  de  Vuesmerlaud  et  la  comtesse  de  Nor- 
thomberland  sont  arrivez  devers  le  duc  d'Alve,  et  que  plu- 
sieurs fuytifz  de  ce  royaulme  sont  en  l'armée,  qui  va  con- 
duyre  la  Royne  d'Espaigne;  dont  a  esté  miz  icy  ung  nou- 
vel ordre  de  tenir  si  pretz  les  aultres  grandz  navyres  de 
ceste  Royne  qu'il  n'y  puysse  avoir  une  seule  heure  de  re- 
tardement ,  quant  ilz  seront  commandez  de  sortyr,  et  or- 
donné d'augmenter  les  vivres,  qui  y  sont  nécessaires  pour 
quelque  moys  davantaige  ;  bien  que  la  dicte  Dame  et  les 
seigneurs  de  son  conseil  se  contantent  bien  fort  des  bonnes 
responces ,  que  le  dict  duc  d'Alve  a  faictes  au  jeune  Goban, 
en  ce  mesmement  que,  luy  ayant  faict  pleincte  de  l'ambas- 
sadeur d'Espaigne,  de  ce  qu'il  avoit  dédeigné  de  venir  de- 
vers iceulx  seigneurs  du  conseil ,  et  qu'à  ce  moyen  l'ac- 
cord de  leurs  différans  avoit  esté  retardé,  il  luy  a  respondu 
que  l'ambassadeur  avoit  quelque  rayson  de  n'avoir  voUu 
complayre  du  tout  à  ce  que  les  dicts  du  conseil  luy  avoient 
mandé ,  parce  qu'ilz  avoient  usé  de  trop  dures  formalitez 
envers  luy,  et  ne  l'avoient,  il  y  a  tantost  deux  ans ,  tretté 
ny  recogneu  pour  ambassadeur ,  et  mesmes  ceste  foys 
avoient  envoyé  des  aldremans  devers  luy  comme  s'il  eust 
esté  crimineulx  ;  néantmoins  qu'il  luy  escriproit  de  ne  fère 
plus  de  difficulté  de  convenir  avec  eulx,  toutes  les  foys  qu'ilz 
le  f croient  appeller  pour  tretter  des  affères  d'entre  le  Roy, 
son  Maistre ,  et  la  Royne  d'Angleterre;  et  ainsy  l'a  escript 
te  dict  due  au  dict  ambassadeur,  de  sorte   qu'ilz  vont, 
de  chacun  costé,  cerchant  les  moyens  de  renouer  leurs  af- 
fères et  d*acommoder  leurs  différans. 

La  malladie  du  secrétaire  Cecille  a  donné  quelque  re- 
tardement aulx  affères  de  la  Royne  d'Escoce  ;  néantmoins 

Ton  avoit  desjà  ordouné  à  sire  Quainols  de  s'aprester  pour 
aller  avec  M^  Mildmay  devers  la  dicte  Dame,  mais  se  trou- 
vant le  dîct  secrétaire  Cecille  meintennant  uiig  peumieulx, 
le  voyage  luy  est  réservé  ;  et  cepeudant  milor  de  Sussex  a 
escript  que  les  seigneurs  eseouçoys ,  du  party  de  la  Royne 
d^Ëscoce,  ont  tenu  une  grande  assemblée  sur  les  choses 
que  nous  leur  avions  mandées  par  milor  de  Leviston ,  et 
qu'ilz  y  ont  prins  une  résolution ,  laquelle  ilz  euvoyent  fère 
entendre  à  la  Royne  d'Angleterre  par  le  dict  mesmes  Le- 
viston et  par  aultres  leurs  depputez ,  lesquelz  il  attandoit 
du  premier  jour  en  la  frontière  pour  leur  bailler  saufcou- 
duict  de  passer  plus  avant.  Et  mande  néantmoins  le  dict 
de  Sussex  que,  en  Escoce,  l'on  ne  s'attend  guières  d'avoir 
secours  de  France;  tant  y  a  qu'on  m'a  dict  que  madame 
de  Norrys  s'est  pleîncte  grandement  à  la  Royne  sa  Mes- 
tresse  de  ce  que  le  dict  de  Sussex  est  rentré  en  Escoce , 
parce  qu'ayant  son  mary  asseuré  Yostre  Majesté  que  cella 
ne  se  feroit  point ,  elle  craint  que  ne  vous  en  preigniez 
meintennant  à  luy,  et  que  ne  le  faciez  arrester  et  resserrer. 
Les  Françoys,  qui  sont  icy,  se  préparent  pour  retourner 
toutz  en  leurs  maysons  :  il  est  vray  qu'entendans  qu'àRoan, 
à  Dieppe,  à  Gallais,  et  en  quelques  aultres  endroictz,  l'on 
faict  difficulté  de  les  recepvoir ,  il  y  en  a  quelques  ungs 
qui  demeurent  en  suspens ,  dont  envoyent  devers  moy  pour 
sçavoir  comme  ilz  en  auront  à  user;  et  je  leur  répond 
que' je  n'ay  pas  de  plus  expresse  déclaration  de  vostre  in- 
tention là  dessus  que  celle  qui  est  contenue  par  vostre 
éedict,  et  que,  de  ma  part,  je  ne  voy  qu'ilz  ayent  nulle  oc- 
casion de  doubter.  Je  ne  sçay  si  cella  sera  occasion  que 
M**  le  cardinal  de  Chatillon  prendra  le  chemin  de  la  Ro- 
chelle pour  voir ,  de  là  en  hors ,  comme  il  se  pourra  as- 

seurer  de  restabiissement  de  la  dicte  paix.  M**  le  vydame, 
à  ce  que  j'entendz,  part  dans  deux  joiurs  et  va  passer  ou  à 
la  Rye ,  ou  à  Gallais  ;  et ,  de  tant,  Sire ,  qu  on  donne  en- 
tendre à  aulcuns  merchans  voz  subjectz,  qui  poursuyvent 
encores  îcy  la  restitution  de  leurs  biens ,  que  tout  le  faict 
des  déprédations  est  remiz  par  vostre  éedict,  il  vous  plairra 
me  commander  ce  que  je  leur  en  auray  à  respondre ,  affin 
qu'ilz  ne  facent  dorsenavant  la  poursuyte  en  vain. 

Il  semble  que  le  S""  de  Ghantonay ,  escripvant  icy  à 
l'ambassadeur  d'Espaigne,  luy  ayt  mandé  que  l'Empereur 
n'aprouve  guières  la  paix  de  France,  comme  ne  l'estimant 
de  durée  ;  et  que  la  diette  se  prolongera  beaucoup  oultre 
le  moys  d'octobre  ;  et  que  les  fianceailles  de  Vostre  Ma- 
jesté  se  feront  avant  la  Toutz  Sainctz,  sans  toutesfoys  qu'on 
y  attande  pour  cella  la  venue  de  Monseigneur  vostre  frère, 
mais  plustost  celle  de  monsieur  de  Lorrayne  ;  et  que,  es- 
tant le  comte  Pallatin  à  Espire ,  il  a  entendu  que  ses  mi« 
nistres  avoient  presché  publiquement  l'arrianisme  à  Hel* 
delberc,  dont  il  dellibéroit  d'aller  réprimer  une  telle  inpiété, 
mais  qu'il  fauldroit  qu'il  corrigeât  premier  la  sienne^ 
Sur  ce,  etc.  Ce  xix*  jour  de  septembre  1570. 

CXXXV*  DÉPESGHE 

—  du  xxiiii«jour  de  septembre  1570. — 

(  Envoyée  exprès  jusqties  à  Calais  par  la  voie  du  S^  Acerbo.  )■ 

Interruption  des  armemens.  —  Mouvement  dans  le  pays  de  Lancastre.  — 
Négociation  de  Tévêque  de  Ross.  —  Conférence  de  l'ambassadeur  avec  le 
cardinal  de  Ghatillon.  ~  Sollicitations  faites  auprès  de  lui  par  le  vidame 
de  Chartres. 

Au  Roy. 

Sire,  l'aprest  des  vingt  navyres,  que  ceulx  cy  debvoient 
jetter  dehors,  après  les  dix  ([ui  sont  desjà  sortys,  se  ya  peu 
à  peu  discontinuant,  et  les  a  l'on  ramenez  de  T embou- 
chure de  la  rivière  de  Rochestre,  où  desjà  ilz  estoient, 
jusques  à  leur  arcenal  accoustumé  de  Gelingan ,  ce  qui 
monstre  qu'à  peyne  s'en  servyra  l'on  de  ceste  année  ;  les 
aultres  dix  se  tiennent  toutjour  sur  la  coste  près  de  Dou- 
vres, attandant  le  passaige  de  la  Royne  d'Espaigne,  à 
laquelle  le  temps  ne  sert  aulcnnement,  et  ceulx,  qui  s'y  en-  * 
tendent,  disent  qu'à  peyne  luy  servira  il  encores  de  trois 
sepmaines  ;  et  est  veuu  quelque  adviz  en  ceste  court  que  le 
Roy  d'Espaigne,  son  mary,  luy  a  mandé  que,  si: Ton  voyt 
que  la  navigation  ne  soit  bien  fort  propre  et  fort  seure , 
qu'elle  attande  de  se  mettre  sur  mer  jusques  au  prochain 
printemptz,  et  que  possible,  entre  cy  et  là,  il  aura  faict 
dessein  de  la  venir  trouver  pour  visiter  ses  Pays  Bas  :  ce 
que  possible  a  donné  occasion  à  la  Royne  d'Angleterre  de 
fère  cesser  son  armement.  Laquelle  aussi,  comme  j'entendz, 
est  tumbée  en  une  grande  souspeçon  d'une  nouvelle  elléva- 
tion  qu'on  luy  a  dict  qui  se  prépare  au  pays  de  Lenclastre, 
où  semble  qu  elle  ayt  desjà  envoyé  gens  pour  recognoistre 

que  c'est,  et  des  secrettes  commissions  pour  y  remédier  et 
apréhender  quelques  uns. 

Cependant  il  nous  est  venu  des  lettres  de  la  Royne  d' Es- 
coce ,  par  lesquelles  elle  mande  que  les  seigneurs  d'Escoce, 
qui  sont  de  son  party,  luy  ont  envoyé  la  déclaration  de 
leur  voUonté  :  laquelle  est  de  fère  toutjour  ce  qu'elle  leur 
conunandera,  dont  M*^  Tévesque  de  Roz  est  allé  devers 
ceste  Royne  pour  haster  sur  cella  la  conclusion  du  tretté  ; 
et  j'espère,  puysque  le  secrétaire  Cecille  est  à  pfésent 
bien  guéry ,  que  luy  et  maistre  Mildmay  et  le  dict  sieur 
évesque  s'achemineront  tout  incontinent  devers  la  dicte 
Royne  d'Escoce  pour  y  mettre  une  bonne  fin. 

Au  surplus ,  Sire,  M""  le  cardinal  de  ChatiUon  est  venu, 
despuys  quatre  jours  ,  prendre  son  diner  en  mon  logis ,  et 
m'a  dict  que ,  conune  vostre  très  humble  subject ,  il  se 
sentoit  tenu,  et  obligé  à  vostre  service,  de  ceste  visite  qu'il 
faisoit  à  vostre  ambassadeur  ;  et  que  ce  qui  l'avoit  engardé 
de  la  fère,  durant  les  troubles,  estoit  que  vous  monstriez 
lors ,  Sire,  de  ne  prandre  à  gré ,  ains  d'avoir  quasi  en  hor- 
reur tout  ce  qui  procédoit  de  ceulx  de  sa  religion  ;  mais  à 
ceste  heure  qu'il  playsoit  à  Dieu  les  fère  jouyr  du  bien 
de  vostre  grâce,  et  de  celle  de  la  Royne,  et  de  Messeigneurs 
voz  frères,  et  qu'il  vous  playsoit  les  tenir  au  nombre  de 
voz  loyaulx  et  fidelles  subjectz ,  tout  son  plus  grand  soin 
estoit  de  vous  obéyr  et  complayre,  et  prier  Dieu  pour  Voz 
Majestez  et  pour  Mes  dicts  Seigneurs  voz  frères ,  et  fère 
en  sorte  que  Dieu  et  le  monde  cognoissent  que  la  con- 
traincte  demeure,  qu'il  a  faicte  icy,  ne  l'a  randu  moins 
bon  françoys  ny  moins  dévot  et  fidelle  serviteur  de  vosfcre 
grandeur  qu'il  a  esté  par  cy  devant;  et  qu'il  n'a  rien  oublyé 
de  l'obligation  naturelle,  ny  encores  de  celle  expécialle, 

qu'il  a  à  Yoz  Majestez  et  aulx  feuz  Roys  voz  prédécesseurs  ; 
que ,  puys  peu  de  jours ,  Messieurs  les  Princes  de  Navarre 
et  de  Condé,  et  M""  l'Adrayral,  son  frère,  ont  envoyé  ung 
gentilhomme  devers  ceste  Royne ,  par  lequel  ilz  luy  ont 
escript  à  luy  de  s'en  aller  à  la  Rochelle ,  et  qu'ilz  s'y  ren- 
dront le  plustost  qu'ils  pourront ,  afiin  de  pourvoir  à  l'ac- 
complissement des  choses  qu'ilz  vous  ont  promises,  les- 
quelles ne  se  peuvent  bien  effectuer  sans  luy  et  sans  aulcuns 
principaulx  d'entre  eulx  ;  lesquelz  fault  que  conviennent 
ensemble  pour  admonester  les  aultres ,  ainsy  qu'il  a  desjà 
fort  expressément  admonesté  toutz  les  ministres ,  qui  es- 
toient  icy ,  premier  qu'ilz  s'en  soyent  retournez,  de  n'ex- 
céder en  rien  qui  soit ,  ny  pour  quelconque  occasion  que 
puisse  éstre ,  voz  permissions ,  ny  transgresser  aulcunement 
voz  deffances  ;  et  qu'il  est  besoing  aussi  que  ce  soyent  eulx 
qui,  pour  donner  exemple  aulx  aultres  de  contribuer  à  ce 
qu'ilz  vous  ont  pronûz  de  payer,  se  cothisent  les  premiers 
bien  largement  :  dont  dellibéroit ,  dans  six  jours ,  aller 
prendre  congé  de  ceste  Royne  pour  s'acheminer  puys  après 
à  Ampthonne ,  affiu  d'y  attandre  la  commodité  de  son  pas- 
saige ,  me  priant  bien  fort  de  fère  entendre  ceste  sienne 
dellibération  à  Yostre  Majesté  avec  plusieurs  aultres  bons 
propos,  qui  seroient  trop  longs  à  mettre  icy. 

Je  hiy  ay  respondu ,  Sire ,  le  mieulx  que  j'ay  peu,  sellon 
que  j'ay  estimé  estre  de  vostre  intention ,  conforme  à  la 
notice  que  j'en  pouvois  avoir  par  vostre  éedict,  car  de  plus 
expécialle  je  n'en  avois  poinct;  mais  je  luy  ay  principalle- 
ment  incisté  de  vouloir  dresser  son  premier  retour  en  France 
devers  Vostre  Majesté ,  afiBn  de  monstrer  qu'il  a  plus  de 
confiance  en  vostre  bonté  et  parolle  que  aulx  rempartz  des 
places,  qu'on  a  demandées  pour  seureté. 

A  quoy  il  m'a  répliqué  que  ce  avoit  bien  esté  son  premier 
désir,  mais,  puysqu'on  luy  mandoit  de  se  randre  aiosy  bien- 
tost  à  la  Rochelle ,  affin  de  donner  forme  aulx  choses  qu'il 
falloit  ordonner,  à  ce  coromancement,  pour  satisfère  à 
Yostre  Majesté,  et  qu'avec  très  grande  incommodité  il  pour- 
roit  fère  ce  grand  tour  par  terre,  qu'il  estoit  contrainct  d'y 
aller  par  mer  ;  mais  qu'aussitost  qu'on  auroit  pourveu  à  vostre 
satisfaction ,  qu'il  vous  yroit  très  humblement  bayser  les 
mains,  et  h  la  Royne,  et  à  Messeigneurs  voz  frères,  sellon 
qu'il  espéroit  que  Yoz  Majestez  le  luy  permettroient,  me 
priant  cependant  de  le  vous  fère  ainsy  trouver  bon ,  et  que 
ne  veuillez  jamais  penser  de  luy  que  conmie  d'ung  vostre 
très  humble  et  très  obéyssant  serviteur. 

Le  deuxiesme  jour  après,  à  l'exemple  de  luy ,  M.^  le  vy- 
dame  de  Chartres ,  estant  prest  à  partyr ,  m'est  aussi  venu 
visiter  avec  plusieurs  bonnes  paroUes  de  l'affection  et  dévo- 
tion, qu'il  dict  avoir  à  vostre  service,  et  m'a  requis  de 
deux  choses  :  c'est  de  vous  vouloir  tesmoigner,  par  mes  pre- 
mières ,  que  ses  déportemenz  par  deçà  n'ont  esté  en  rien 
contre  vostre  dict  service  ;  et  l'aultre,  de  luy  bailler  ung 
mieu  passeport  pour  se  conduyre,  luy,  sa  fenune  et  son 
trein ,  jusques  à  la  Fretté ,  pour ,  incontinent  après ,  vous 
aller  très  humblement  bayser  les  mains.  Jeluy  ay  agréé,  eu 
la  meilleur  façon  que  j'ay  peu,  sa  bonne  intention  vers 
Vostre  Majesté,  mais  j'ay  faict  plusieurs  difiBcultez  sur 
l'une  et  l'aultre  de  ses  demandes  ;  et  qu'encor  que  je  ne 
voulois  pas  nyer  que  je  ne  l'eusse  faict  observer ,  je  ne 
pouvois  toutesfoys  vousjustiiSer  en  aultre  sorte  ses  actions, 
parce  que  toutes  ne  me  pouvoient  estre  bien  cogneues , 
que  de  vous  dire ,  Sire ,  que  je  ne  sçavois  pas  qu'il  en  heust 
faict  icy  de  plus  mauvaises  contre  vostre  service  que  d'y  estre 

venu;  et ,  quant  au  passeport ,  que  ce  seroit  préjudicier  à 
la  liberté  de  la  paix  de  luy  en  bailler.  A  quoy  il  m'a  répliqué 
que ,  pour  le  regard  du  premier ,  il  se  contentoit  bien  de  ce 
mien  tesmoignage,  mais  du  second,  il  m'en  a  tant  pressé 
que  j'ai  esté  contrainct  de  lui  bailler  mon  dict  passeport. 
Et  voylà ,  Sire ,«  tout  ce  qui  a  passé  entre  les  dicts  sieurs 
cardinal  et  vydame ,  et  moy ,  dont  semble  Itten  que  les 
Anglois  n'ont prins  grand  playsir  à  ces  deux  visites;  car  par 
icelles  ils  sont  contrainctz  de  fère  quelque  meilleur  juge- 
ment de  la  réunyon  de  vostre  royaulme  qu'ilz  ne  la  pen- 
soient  ;  mais  je  ne  suis  point  allé  randre  la  pareille  à  Fung 
ny  à  Taultre  en  leur  logis ,  parce  que  je  n'en  avois  nul  ordre 
de  Vostre  Majesté.  Sur  ce,  etc. 

Ce  xx!v«  jour  de  septembre  i570. 


CXXXVr  DËPESCHE 

—  du  pénultième  jour  de  septembre  1570.  — 
{Envoyée  exprès  jusques  à  Calais  par  Olivyer  Campernon»  ) 

Négociation  avec  les  Pays-Bas.  —  Retard  apporté  au  voyage  de  la  reine  d'Es- 
pagne. — Résolution  d'Elisabeth  de  procéder  à  la  conclusion  du  traité  avec 
Marie  Stuart.  —Mission  de  M' de  Vérac  en  Ecosse. 

Au  RoY. 

Sire ,  par  le  retour  du  S''  de  Sabran  je  demeure  assés 
esclarcy  d'aulcunes  choses  de  vostre  intention,  lesquelles 
j'espère  que  me  les  ferés  plus  parfaictement  et  plus  parti- 
cullièrement  entendre,  quant  le  S'  de  Vassal  me  viendra 
retrouver  ;  et  vous  diray  cependant ,  Sire ,  que  la  Royne 
d'Angleterre,  achevant  son  progrez  de  ceste  année,  arrive 
aujourduy  à  Vuyndesor ,  où  elle  dellibère  fère  du  séjour. 

et  y  attendre  le  retour  des  gentishommes,  qu'elle  a  envoyé 
en  France,  en  Flandres  et  en  AUemaigne,  pour,  puis  après, 
y  assembler  son  conseil  affin  de  prendre  résolution  sur  les 
choses  cpi'ilz  raporteront.  Les  commissaires  de  Flandres, 
qui  estoient  allés  visiter  les  merchandises  arrestées  ez  portz 
de  deçà,  dizent  qu'ilz  y  ont  trouvé  perte  et  diminution  de 
plus  de  la  inoictié  ;  mais ,  touchant  celles  qui  sont  dans 
Londres,  Ton  leur  a  faict  acroyre  que,  si  le  duc  d'Alve 
veut  procéder  à  uug  bon  accord  de  leurs  difiérans ,  sellon 
les  honnestes  offres  que  la  Royne  d'Angleterre  luy  a  faictes, 
qu'on  leur  en  révellera  pour  plus  de  cent  mil  escuz  davan- 
taige  qu'on  ne  leur  a  encores  monstrées.  A  quoy  ilz  res- 
pondent  qu'on  leur  baille  premièrement  le  vray  estât  d'i* 
celles,  afiBn  d'enfère  un  certain  raport  au  dict  duc,  et  que, 
puys  après,  l'on  pourra  facillement  parvenir  aulx  condicions 
de  l'accord;  et  veulent,  chacun  de  sou  costé,  gaigner  l'ad- 
vantaige  de  ce  point  :  dont  le  différant  s'en  entretient  plus 
longuement,  mais  non  sans  une  grande  espérance  que  bien- 
tost  il  s'accommodera  :  car  le  duc  d'Alve  et  les  principaulx 
ministres  du  Roy  d'Espaigne,  qui  sont  en  Flandres,  mous- 
trent  n'avoir  aulcun  plus  grand  soin  que  de  regaigner  l'a- 
mytié  de  la  Royne  d'Angleterre  et  de  s'esforcer  de  luy 
complayre;  ce  que  la  dicte  Dame,  à  ce  qu'on  m'a  dict, 
attribue  plus  à  la  paix  de  vostre  royaume  que  à  leur  bonne 
vollonté  :  et  dellibère ,  de  sa  part ,  de  suyvre  et  entretenir 
cella  par  les  meilleures  démonstrations  qu'elle  pourra,  mais 
non  sans  qu'elle  demeure  toutjour  en  beaucoup  de  sous- 
peçon  et  de  deffiance,  à  cause  de  la  retrette  de  ses  subjectz 
fuytifz,  et  de  la  légation  d'aulcuns  Escossoys  devers  le  dict 
duc  en  Flandres.  Cependant  les  dix  grandz  navires  de  la 
dicte  Dame  demeurent  toutjour  en  la  coste  de  deçà  pour 

honnorer  le  passaige  de  la  Royne  d'Espaigne,  non  sans 
qu'elle  se  repente  assés  de  les  avoir  si  tost  faictz  jetter 
dehors ,  parce  que  la  despance  y  va  grande,  et  ne  se  peult 
juger  si  le  temps  pourra  encores  servyr,  de  deux  moys ,  à 
la  dicte  Rope  d'Espaigne.  Néantmoins  il  est  venu  nou- 
veau mandement  à  Londres  de  tenir  encores  ungnombre 
de  marinyers  prestz ,  comme  pour  quatre  navyres  davan- 
taige  :  je  ne  sçay  encores  à  quel  effect. 

Nous  avons  tant  pressé  l'advancement  des  afiëres  de  la 
Royne  d'Escoce  que  le  secrétaire  Gecille  et  maistre  Mild- 
may  ont  esté  du  tout  dépeschez ,  dez  mardy  dernier,  pour 
aller  devers  la  dicte  Dame ,  et  M' de  Roz  avec  edx  y  où 
j'espère  qu'il  se  prendra  quelque  bon  ordre  pour  le  resta* 
blissement  d'elle  à  sa  couronne;  mais,  de  tant  que,  sur  les 
condicions,  qu'on  luy  propose,  plusieurs  nous  donnent  divers 
conséilz ,  je  ne  m'advanceray  d'y  intervenir,  au  nom  de 
Yostre  Majesté,  sans  vous  avoir  faict  quelque  aultre  dépes- 
che  plus  ample  et  plus  expresse  là  dessus.  Bien  me  con- 
firme l'on,  de  plus  en  plus.  Sire,  que  ceste  Rope,  veult 
résoluement  entendre  à  conclurre  le  tretté ,  et  que  cepen^ 
dant  elle  a  mandé  au  comte  de  Sussex  de  casser  toutes  les 
compaignies  extraordinaires,  qu'il  a  voit  levées  en  la  fron- 
tière du  North.  L'arrivée  du  S'  de  Veyrac  en  Escoce  met 
ceulx  cy  en  quelque  jalouzie,  mais  il  ne  seroit  que  bon 
qn'ilz  l'eussent  encores  plus  grande,  car  je  crains  bien  fort 
qu'ayant  M''  Norrys  escript  icy  que  Vostre  Majesté  est  ré- 
solue de  n'envoyer  nulles  forces  par  dellà  jusques  au  prin- 
temps, que  cella  leur  face  prolonger  le  tretté,  soubz  espé- 
rance qu'il  puysse  cependant  survenir  quelque  chose  à  leur 
commodité  et  advantaige.  Sur  ce ,  etc. 

Ce  xxix^  jour  de  septembre  1570. 

CXXXVir   DÉPESCHE 

—  du  V*  jour  d'octobre  1570.  — 

(Suvùyéejusqves  à  Calais  par  ung  çui  s'en  est  allé  avec  le  S' Frégouse.) 

Retour  de Walsiiigliam  en  Angleterre,  chargé  de  faire  connaître  à  la  reine 
la  déclaration  du  roi  touchant  TÉcosse. — Prochain  départ  de  la  reine  d'Es- 
pagne. —  Suspension  des  affaires  politiques  à  Londres  pendant  l'absence 
de  Cécil  envoyé  vers  Marie  Stuart  —Nouvelles  d'Allemagne. 

Au  Roy. 

Sire,  j'ay  receu^  le  xxix*  du  passé,  les  lettres  qu'il  a 
pieu  à  Vostre  Majesté  m'escripre,  du  xxij*  auparavant,  par 
le  S*^  de  Yalsingan,  qui  me  les  a  envoyées  passant  par  Lon- 
dres ,  et  m'a  mandé  qu'au  retour  de  randre  compte  à  sa 
Mestresse  de  ce  qu'il  a  faict  en  France  ,  qu'il  me  viendra 
voir.  Il  me  semble,  Sire,  que  rien  n'a  pu  venir  phis  à  propos, 
pour  les  présens  affères  de  la  Royne  d'Escoce ,  que  d'avoir 
Yostre  Majesté  ainsy  fermement  et  vertueusement  parlé, 
conmie  avez  faict,  à  l'ambassadeur  M' Norrys  et  à  luy;  et 
dont  je  ne  fauldray  de  représenter  à  leur  dicte  Mestresse 
voz  mesmes  propos,  telz  qu'ilz  sont  contenuz  en  vostre 
lettre ,  la  première  foys  que  je  l'yray  trouver ,  ayant  es- 
timé qu'il  estoit  bon ,  pour  adcuns  respectz^  de  les  luy  ré- 
server jusques  à  la  venue  d'une  aultre  vostre  dépesche, 
pour  luy  laysser  cependant  digérer  ce  faict  sur  le  récit , 
que  le  dict  de  Yalsingan  luy  fera,  des  propres  paroles  et 
démonstrations  qu'il  a  ouyes  et  veues  de  Yostre  Majesté , 
et  aussi  pour  n'interrompre  rien  en  la  conunission  qu'elle 
a  donnée  au  secrétaire  Gecille  et  à  Maistre  Mildmay  vers 
la  Royne  d'Escoce;  ausquelz  j'ay  opinion  qu'elle  envoyera 
en  dilligence  notiffier  la  déclaration  qu'avez  faict  à  ses 

dicts  ambassadeurs ,  affin  qu'ilz  ne  s'en  retournent  sans  ré- 
souldre  quelque  chose  avec  elle;  ayant  plusieurs  adviz,  de 
divers  lieux ,  assés  certains  qu'il  tarde  infinyement  à  la 
dicte  Royne  d'Angleterre  qu'elle  puysse,  en  quelque  seure 
façon  qui  ayt  aparance  d'honneur  et  d'advantaige,  se  dé- 
mesler  du  faict  de  la  dicte  Dame ,  non  sans  se  repentyr 
de  s'en  estre  si  avant  entremise.  Et  est  sans  doubte  que , 
si  l'affère  pouvoit  tumber  en  la  main  de  quelque  aultre , 
qui  le  manyàt  avec  plus  de  modération  que  ne  faict  le  se- 
crétaire Cecille,  ou  que  lu;^  mesmes,  après  avoir  veu  la 
Royne  d'Escoce ,  se  volust  modérer ,  et  ne  fère  plus,  sur 
des  petitz  momentz,  naistre  de  si  grandes  difficultez  et 
longueurs,  qu'il  a  faict  jusques  icy ,  que  toutz  les  différans 
d'entre  ces  deux  Princesses  et  leurs  deux  royaulmes  se 
pourroient  facillement  et  bientost  accommoder,  dont  de  ma 
part ,  Sire ,  je  ne  fauldray  d'y  incister  à  toute  heure  ;  mais 
la  vifve  paroUe  et  la  démonstration  que  .Yostre  Majesté 
fera  d'un  prochain  secours ,  attandant  qu'il  s'ensuyve  à  bon 
esciant,  s'il  est  nécessaire,  y  servyront  infinyement. 

La  dicte  Royne  d'Angleterre  a  dépesché  ung  saufcon- 
duict  pour  les  depputez  d'Escoce ,  et  a  mandé  au  comte 
de  Sussex  de  les  bien  recepvoir  et  honorer ,  et  qu'il  ad- 
vertisse  ceulx  du  party  du  régent  d'envoyer  promptement 
les  leurs.  Le  susdict  de  Yalsingan  a  desjà  parlé  à  quel- 
ques ungs  de  ses  amys  de  la  continuation  de  la  paix  de 
France  comme  en  doubte ,  alléguant  des  occasions  qui 
luy  font  juger  qu'elle  aura  quelque  establyssement,  et 
d'aultres  qui  lui  font  croyre  qu'elle  ne  pourra  estre  de  du- 
rée; dont  de  ce  qu'il  en  a  dict,  et  du  rapport  qu'il  en  aura 
faict  en  ceste  cour ,  je  mettray  peyne  qu'il  m'en  viegne, 
quelque  adviz ,  affin  de  le  vous  mander  par  mes  premières. 

III.  i21 

Il  aura  encores  rencontré  M' le  cardinal  de  Ghastillon  en 
ceste  dicte  court ,  car  son  congé  luy  avoit  esté  différé 
jusques  à  hyer. 

L'on  estime  que  la  Royne  d'Espaigne  s'embarquera  à 
ce  commancement  d'octobre ,  car,  ayant  le  retour  de  la 
lune  esté  sur  un  temps  propre  et  qui  sert  bien  à  sa  naviga- 
tion y  l'on  estime  qu'il  durera  assés  pour  la  conduyre  jus- 
ques en  Ëspaigne  ;  dont  s'atand  de  sçavoir  comment  et  en 
quelle  bonne  façon  se  seront  déportez  les  navyres  de  la 
Royne  d'Angleterre  à  la  saluer,  et  la  convoyer  le  long  de 
la  coste  de  ce  royaume.  Les  commissaires  de  Flandres  pour- 
chassent leur  congé ,  mais  il  send)le  qu'on  le  leur  prolon- 
gera jusques  au  retour  du  secrétaire  GeciUe,  car  en  son 
absence  rien  ne  se  dépesche  ;  et  mesmes  Ton  a  remtz,  à 
cau&e  de  luy,  l'ouverture  du  terme  de  la  justice  jusques  au 
premier  de  novembre ,  par  prétexte  toutesfoys  de  la  peste; 
laquelle  va  néantmoins  diminuant,  et  chacun  s'en  retourne 
à  la  ville.  Il  semble  que  Henry  Coban,  qui  est  allé  devers 
l'Empereur,  ayt  heu  charge  de  ne  presser  guières  son  re- 
tour :  dont  il  a  cependant  renvoyé  ung  des  siens  avec  une  dé- 
pesche, de  laquelle  je  n'ay  encores  bien  aprins  le  contenu,  si 
n'est  qu'il  semble  mander  que,  ne  pouvant  l'EQq^éreur 
fère  guières  réuscyr  aulcuue  bonne  résolution  ez  choses 
qu'il  a  proposées  en  la  diette ,  qu'il  dellibère  bientost  la 
rompre;  et  j'entandz  que  le  comte  Pallatin  a  aussi  escript 
qu'il  a  quelque  opinion  que  le  Pape  se  soit  advancé  de 
créer  de  luy  mesmes ,  sans  attandre  la  voUonté  des  ellec- 
teurs,  l'archiduc  Charles  roy  des  Romains,  et  que  cella 
sera  pour  admener  beaucoup  de  trouble  en  Allemaigne  ; 
dont  est  bruict  icy  que  desjà  quelques  princes  ont  esté  vers 

Hembourg,  comme  pour  s'asseurer  d'auicunes  levées  de 
gens  de  guerre.  Sur  ce ,  etc. 

Ce  v«  jour  d'octobre  1570* 


CXXXVIir  DEPESGHE 

— du  X*  jour  d'octobre  1 670* — 
(  Envoyée  exprès  jusques  à  Calais  par  le  S^  Traies^) 

État  de  la  négociation  en  faveur  de  Marie  Stuart.  —  Conduite  faite  à  la  reine 
d'Espagne  parla  flotte  anglaise.  — Crainte  où  Ton  est  en  Angleterre  que  les 
hostilités  commencent  au  retour  de  la  flotte  espagnole.  — Négociation  avec 
les  Pays-Bas.  —  Départ  du  cardinal  de  Chatillon  pour  la  Rochelie  ;  mauvais 
accueil  reçu  à  Dieppe  par  le  vidame  de  Cliartres^ — Prise  nouvellement  faite 
en  mer,  malgré  la  paix ,  par  le  capitaine  Sores»  --^AttsAreê  d'Allemagne. 

Au  Roy, 

Sire ,  rendant  le  ^^  de  Valsingan  compte  à  la  Rope  , 
sa  Mestresse ,  de  la  négociation  qu'il  a  faicte  en  France  , 
j'entendz  qu'il  luy  a  faict  ung  très  bon  rapport  des  louables 
qualitez  de  Yostre  Majesté ,  de  ce  que  ung  chacun  vous 
tient  pour  prince  magnanime ,  constant ,  certain  et  bien 
fort  véritable ,  et  uny  par  ung  grand  et  naturel  amour  avec 
la  Royrie  vostre  mère ,  et  avec  Monseigneur  vostre  frère, 
desquelz  il  a  aussi  fort  dignement  parlé  ;  et  que ,  par  la 
force  de  leur  conseil  et  la  fermeté  de  voz  éedictz ,  la  paix 
de  vostre  royaulme  a  d'estre  perdurable,  et  voz  aultres 
afil^s  à  recepvoir  beaucoup  d'estabUssement  :  dont  la 
dicte  Dame  a  de  beaucoup  davantaige  estimé ,  et  heu  en 
plus  grand  prix ,  les  bonnes  parolles  de  paix  et  d'amytié , 
que  Yostre  Majesté  luy  a  mandées.  Et  luy  ayant  le  dict 
de  Valsingan,  par  mesmes  moyen ,  touché  le  propos ,  que 
faiy  avez  tenu,  de  la  restitution  de  la  Royne  d'Escoce  j 

31. 

vostre  belle  sœur,  avec  l'expression  de  l'affection  qu'il  a 
cognu  que  vous  y  aviez  ;  et  ayant,  de  ma  part,  faict  fère  là 
dessus,  le  plus  à  propos  que  j'ay  peu,  ung  ofiBce  par  le 
comte  de  Lestre ,  il  est  advenu  que  la  dicte  Dame  a  tout 
incontinent  dépesché  vers  le  secrétaire  Cecille  pour  l'adver- 
tyr  qu'il  ayt  a  procéder  en  si  bonne  façon  vers  la  Royne 
d'Escoce,  qu'il  ne  s'en  retourne  sans  conclurre  quelque 
chose  avecques  elle.  Dont,  à  la  première  occasion  qui  me 
viendra  d'aller  parler  à  la  dicte  Dame,  je  luy  confirmeray 
ceste  sienne  voUonté,  et  n'obmettray  rien  de  ce  qui  pourra 
servyr  à  bien  advancer  et  effectuer  le  propos,  et  à  esta- 
blyr  pareillement  Tamytié  d'entre  Voz  Majestez. 

L'on  tient  que  la  Royne  d'Espaigne  est  passée,  et  que 
les  navyres  dé  la  Royne  l'ont  saluée  et  accompaignée  jus- 
ques  en  la  coste  de  Biscaye ,  et  que  sire  Charles  Havart 
luy  a  baysé  les  mains  avec  ung  présent  d'ung  beau  dya- 
mant ,  que  la  Royne  sa  Mestresse  luy  a  envoyé,  qui  est 
l'mig  de  ceulx  que  le  Roy  d'Espaigne  avoit  donnez  à  la  feu 
Royne  Marie,  sa  sœur  ,  ou  à  elle,  qui  sont  estimez  valoir, 
l'ung  huictmil  ducatz,  et  l'aultre  cinq  mil;  et  que  la  dicte 
Royne  d'Espaigne ,  de  son  costé ,  a  faict  bailler  quatre  mil 
ducatz  au  dict  Havart  et  aulx  siens  ;  mais  la  vérité  et  cer- 
titude dececy  se  sçaura  mienlx  quant  le  dict  Havart  sera  de 
rétour,  lequel  est  encores  en  mer.  Tant  y  a  que  ces  dé- 
monstrations ,  lesquels  sont  devenues  toutes  aultres  qu'on 
ne  les  sembloit  préparer  du  comraancement ,  donnent  à 
cognoistre  qu'il  n'y  a  en  effect  nulle  malle  voHcNité  entre 
les  Espaignols  et  lesÂnglois,  ainsqu'ilz  cerchent  de  s'ac- 
commoder 'ensemble  en  gaignaot ,  aultant  qu'il  leur  sera 
possible,  chacun  de  son  c6té,  quekfue  advaataige;  dont 
usent  d'artifBce  à  fère  bien  espérer  ou  à  intimider  l'ung 

Taultre  en  ce  qu'ilz  peuvent  ;  et  semblent  uéantmoins  que 
les  dicts  Anglois  ne  demeurent  meinteunant  sans  une 
grande  souspeçon  du  retour  de  l'armée  d'Espaigne,  par  ce 
mesmement  qu'on  leur  a  raporté  que  une  partie  d'icelle 
est  demeurée  toute  appareillée ,  et  bon  nombre  de  gens 
pretz  à  s'y  embarquer  en  Olande  ;  et  qu'ilz  sçavent  que 
aulcuns  fuytifz  et  aulcuns  Escossoys  sont  toutjour  près  du 
duc  d'Alve  pour  l'inciter  à  quelque  entreprinse  par  deçà  : 
et  à  ceste  occasion ,  mècredy  dernier,  ceste  Royne  a  faict 
de  rechef  appeller  toùtz  les  officiers  de  la  maryne  à  Vuyn- 
desor,  mais  je  ne  sçay  encores  ce  qu'elle  leur  a  ordonné  ; 
et  est  la  dicte  Dame  après  a  fère  cercher  deniers  de  toutz 
costez. 

Les  commissaires  de  Flandres  s'attandent  d'avoir  de- 
main leur  congé ,  et  semble  qu'ilz  ne  s'en  retournent  guiè- 
res  plus  coutantz  ny  mieulx  satisfaictz  que  quant  ilz  sont 
venuz  ;  car  ,  oultre  la  perte  et  diminution  qu'ilz  ont  trouvé 
ez  merchandises,  qui  estoient  encores  en  estre ,  l'on  leur 
a  baillé  ung  compte  si  désadvantaigeuk  de  celles  qui  ont 
esté  vendues  par  auctorité  de  justice ,  tant  au  priz  que 
aulx  fraicz ,  qu'elles  ne  reviennent  pas  au  cinquiesme  de 
la  juste  valleur.  Par  ainsy  l'accord  se  monstre  encores  assés 
difficile  à  fère ,  et  cependant  l'on  ne  sçayt  si  le  temps,  et  la 
longue  souspencion  du  traffic,  pourra  produyre  quelque 
chose  de  nouveau  entre  eulx. 

Monsieur  le  cardinal  de  Chastillon  print  congé  de  ceste 
court  lundy  dernier,  non  sans  recepvoir  beaucoup  de  fa- 
veur de  ceste  Royne  et  plusieurs  présens  (de  haquenées  et 
de  chiens  de  sang)  des  seigneurs  d'auprès  d'elle  ;  et  s'en  est 
allé  à  Hamptonne  attandre  la  commodité  de  son  passaige 
à  la  Rochelle.  Aulcuns  demeurent  escandalisez  des  diffi- 

eultés  qu'oD  a  faictes  à  M''  le  vydame  de  Chartres  à  Dièpe, 
mais  je  rendz  quelque  rayson  là  dessus,  qui  monstrent  de. 
tes  satisfèfe.  Ung  agent  de  Portugal,  qui  est  en  ceste  ville, 
dict  que  le  capitaine  Sores  s'est  esforcé  de  piller  de  re- 
chef la  Madère,  et  qu'au  retour  de  ceste  entreprinse  il  a 
prins  un  des  galions  du  Roy  de  Portugal  venant  des  In- 
des, qui  estoit  demeuré  derrière,  lequel  estoit  bien  fort 
ridie  ;  de  quoy  ung  chacun  monstre  icy  estre  fort  offancé 
d'étendre  ung  tel  acte  après  la  paix ,  et  crainct  on  que 
de  la  Rochelle  ayt  à  sortyr  beaucoup  de  désordre  en  la  mer, 
s'il  n'y  est  remédié. 

J'entans  qu'il  est  arrivé  des  lettres  d'Âllemaigne ,  qui 
semblent  confirmer  ce  qu^on  avoit  auparavant  escrîpt  de 
ta  création  du  roy  des  Romains:  par  le  Pape,  jusques  avoir 
envoyé  une  coppie  du  brevet ,  et  que  ung  chacun  pense 
que  les  princes  ellecteurs  procéderont  à  nue  contraire  el- 
lection  de  leur  part;  mesmes  qu'il  semble  que  l'Empereur 
face  toute  démonstration  d'avoir  ignoré  et  de  n'aprouver 
aulcunement  ceste  procédure  de  Sa  Saineteté  ;  et  qu'il  a 
esté  descouvert  qu'on  avoit  de  rechef  incidié  à  la  vie  du 
comte  Patlaiin.,  Sur  ce,  etc. 

Ce  X*  jour  d'octobre  1570. 


—  327  — 

GXXXIX'  DËPESCHE 

—  du  XTi«  jour  d'octobre  1570.  — 
(  Snvopée  exprès  jusques  à  la  c&urt  par  Groignèet,  mon  secrétaire,) 

Conditions  proposées  par  Cécil  à  la  reine  d'Ecosse.  —  Soulèvement  des  ca- 
tholiques d^ns  le  pays  de  Lancastre.  —  Ordre  donné  au  comte  de  Derby 
de  se  rendre  à  la  cour.  —  Retour  à  Londres  de  sir  Charles  Havart ,  amiral 
de  la  flotte  anglaise.  —  Mémoire.  Opinions  diverses  sur  la  durée  de  la 
paix  en  France.  —  Conférence  de  TamlMtssadeur  avec  l'ambassadeur 
d'Espagne. — Ligue  du  roi  d'Espagne  avec  le  papCet  les  Vénitiens  contre 
les  Turcs.  — Vives  sollicitations  pour  que  le  roi  consente  à  en  faire  partie. 
— Offres  faites  par  le  duc  d'Âlbe  à  Elisabeth.  —Négociations  des  Écossais 
avec  le  duc  d'Albe.  —  Conditions  proposées  à  Marie  Stuart ,  si  elle  veut 
obtenir  l'appui  de  l'Espagne. — Détails  sur  la  négociation  de  Cécil  avec 
Marie  Stuart.  —  Crainte  que  les  Écossais  n'acceptent  toutes  les  conditions 
imposées  par  rAngleterre. 

Au  Roy. 

Sire,  ayant  le  S*"  de  Vassal  couru  une  si  dangereuse  for- 
tune 9  en  voulant  repasseï*  la  mer,  que  le  naufrage  de  luy , 
et  de  ceulx  qui  estoient  en  son  mesme  navyre,  a  esté  tenu 
pour  vériffié  en  ceste  ville,  il  n'est  pas  à  croyre  combien  je 
me  suys  resjouy,  quant,  oultre  l'espérance  des  hommes,  il 
a  pieu  à  Dieu  de  le  saulver  et  le  fère  retourner  sauf  à  Cal- 
lais,  avec  les  lettres  et  dépesches  de  Yostre  Majesté,  où  il 
est  encores  attandant  le  vent  ;  mais  j'espère  qu'il  sera  bien- 
tost  icy,  et  qu'il  me  rendra  instruict  de  l'intention  de  Yos- 
tre Majesté,  laquelle  je  mettray  peyne.  Sire,  en  ce  qu'il 
sera  besoing  de  la  notiffie^  à  la  Royne  d'Angleterre ,  de  la 
luy  fère  bien  entendre,  et  de  fère,  par  toutz  les  moyens, 
persuasions  et  instances,  qu'il  me  sera  possible ,  qu'elle  y 
veuille  conformer  la  sienne. 

Le  secrétaire  Gecille  et  son  adjoinct  sont  arrivez  avec 
Tévesque  de    Roz,   le  premier  de  ce  mois,   devers  la 

Royne  d'Escoce,  à  laquelle  ilz  ont  présenté,  avec  grand 
respect  et  révérance ,  une  lettre ,  que  la  Royne  d'Angle- 
terre luy  a  escripte ,  laquelle  avoit  le  commancement  fort 
rigoureux  et  plein  d'une  recordation  de  beaucoup  d'offan-^ 
ces  qu'elle  reprochoit  à  la  dicte  Dame  ;  mais  que,  pour  en 
abolyr  la  mémoire,  elle  luy  dépeschoit  ces  deux  siens  con- 
fidans  conseillers,  pour  préparer  le  chemyn  d'uog  bon.tretté 
d'amytié  entre  elles  deux  ;  et  n'y  a  heu  aultre  chose  que 
cella  pour  le  premier  jour,  sinon  l'humayne  et  favorable 
réception,  que  la  dicte  Dame  leur  a  faicte.  Mais,  le.  len- 
demain, estans  entrez  en  conférance,  elle  leur  a  respondu, 
à  chacun  poinct  de  la  dicte  lettre ,  avec  tant  de  fondement 
de  rayson  et  avec  tant  de  modestie  qu'ilz  ont  monstre  de 
demeurer  très  bien  satisfaictz  ;  et  ayant  convenu  la  dicte 
Dame,  pour  son  regard,  et  eulx,  pour  la  Royne  d'Angle- 
terre, d'ensepvelir  pour  jamais  les  choses  mal  passées,  et 
de  procéder  à  ung  renouvellement  de  vraye  et  parfaicte  in- 
telligence entre  elles,  sellon  que  le  debvoir  de  leur  proxi- 
mité et  du  commun  proffict  de  l'une  et  de  l' aultre ,  et  de 
leurs  deux  royaulmes,  le  requéroit;  ilz  luy  ont  leu  les  ar-^ 
ticles  de  l'instruction ,  qu'ilz  portoient,  lesquelz  se  sont 
trouvez,  pour  la  pluspart,  concerner  l'expresse  cession  et 
résignation  du  tiltre  de  ce  royaulme  par  la  dicte  Royne 
d'Escoce  au  proffict  de  la  dicte  Royne  d'Angleterre,  sans 
préjudice  de  la  future  succession  d'icelluy,  au  cas  que  la 
dicte  Royne  d'Angleterre  n'ayt  point  de  lignée  :  —  Que, 
pour  s^rté  de  cella,  le  Prince  d'Escoce  doibve  estre  mené 
et  norry  en  Angleterre ,  sans  préfiger  temps  de  le  randre , 
sinon  au  cas  que  la  Royne,  sa  mère,  arrive  à  morir,  ou 
qu'elle  luy  veuille  résigner  sa  couronne  d'Escoce  ;  —  Que 
gouverneurs  luy  seront  baillez,  telz  que  la  Royne  d'Angle- 

terre  advisera ,  comme  les  comtes  de  Lenoz ,  de  Mar  ou 
aultres  ;  —  Que  trois  comtes  et  trois  lordz  Escoçoys  vien- 
dront estre  ostaiges,  l'espace  de  trois  ans,  en  ce  royaulme , 
pour  la  seurté  des  choses  qui  seront  promises  ;  —  Que  trois 
chasteaulx,  sçavoir  :  Humes,  Fascastel  et  encores  ung  aul- 
tre ,  en  GaDovaye  ou  Quinter,  demeureront ,  pour  le  dict 
temps,  ez  mains  de  la  Royne  d'Angleterre  ;  —  Que ,  sans  le 
consantement  d'icelle  ou  de  la  pluspart  de  la  noblesse 
d'Escoce,  la  dicte  Royne  d'Escoce  ne  se  maryera  ;  —  Que 
ligue  sera  faicte  entre  elles  et  leurs  deux  royaumes  ;  — 
Que ,  au  cas  que  nul  prince  estrangier,  saà»  ocasion  à  luy 
raysonnablement  donnée,  entrepreigne  d'assaillyr  ce 
royaulme,  la  dicte  Royne  d'Escoce  sera  tenue  de  le  secou- 
rir d'hommes  et  de  navyres,  aulx  despens  toutesfoys  de  la 
Royne  d'Angleterre  ;  —  Que  le  murtre  du  feu  Roy  d'Es- 
coce et  celluy  du  comte  de  Mora  seront  punys  ;  —  Que  le 
comte  de  Northomberland  et  aultres  fuytifz  d'Angleterre 
seront  randuz  ;  —  Et  que ,  au  cas  que  la  dicte  Royne  d'Es- 
coce meuve  à  jamais  pleinte  ny  querelle  du  tiltre  de  ce 
royaulme,  ny  assiste  à  nul  aultre,  qui  la  veuille  mouvoir  en 
quelque  façon  que  ce  soit  contre  la  dicte  Dame,  qu'elle 
demeurera  privée  de  la  future  succession  d'icelluy.  Et 
avoient  d' aultres  articles,  concernans  la  seurté  des subjectz 
d'Escoce,  lesquelz  ilz  n'ont  encores  monstrez,  mais  ilzont 
fortincisté  d'avoir  promptement  la  responce  sur  ceulx  cy. 

Je  ne  sçay  si  la  Rope  d'Escoce  l'a  encores  faicte, 
seulement  j'ay  entendu  qu'ung  pacquet  du  dict  secrétaire 
(urriva,  sabmedy  au  soir,  à  la  Royne  d'Angleterre,  et  que, 
tout  incontinent,  elle  assembla  son  conseil;  et  le  lendemain 
matin,  le  courrier  fut  renvoyé  avecques  responce. 

Auleuns  amys  de  la  dicte  Royne  d'Escoce  m'ont  faict 

advertyr  qu'elle  est  au  phis  graud  daugier,  où  encores  elle 
ayt  poinct  esté,  à  cause  de  la  sublévation  qui  se  descouvre 
estre  toute  formée  au  pays  de  Lenclastre ,  de  laquelle  ou 
luy  attribue  Tocasion ,  aussi*  bien  que  de  celle  passée  du 
North  ;  et  que  pourtant,  elle  et  nous,  qui  soubstenons  icy 
son  faict,  debvons  condescendre  à  ce  que  la  Royne  d'An- 
gleterre luy  Youldra  demander ,  et  luy  complayre  du  tout , 
pourveu  qu'elle  puysse  avoir  sa  liberté;  et  ne  fère  diffi- 
culté de  luy  accorder  le  Prince  d'Ëscoce,  pour  quelque 
temps,  avec  honnestes  condicions.  Aultres  de  ses  amys 
conseillent  lexontraire  :  qu'elle  peut  bien  accorder  hardy- 
ment  toutes  choses  raysonnables  à  la  Royne  d'Angleterre , 
mais  non  de  luy  bailler  son  filz,  nyostaiges,  ny  places; 
mais  plustost  qu'elle  mesmes  offre  de  demeurer  en  Angle- 
terre pour  asseurance  de  ce  qu'elle  promettra.  Je  sçay,  à 
la  vérité,  qu'on  tient  de  très  dangereux  conseils  sur  la 
personne  de  ceste  princesse,  pour  l'opinion  qu'on  a  qu'elle 
ayt  trop  bonne  part  eu  ce  royaulme,  et  que,  quant  elle  sera 
du  tout  ostée,  que  pareillement  sa  querelle  sera  du  tout 
esteincte,  se  persuadant  que,  ny  les  Escouçoys,  uy  les 
Anglois ,  ses  partisans ,  ny  mesmes  Yostre  Majesté  ne  se 
soucyeront  guières,  puys  après,  de  la  relever.  Et  est  in- 
croyable combien  la  Royne  d'Angleterre  et  ceulx  de  son 
conseil  sont  esmeuz  pour  les  choses  du  dict  pays  de  Len- 
clastre, sans  toutesfoys  en  fère  grand  démonstration;  car 
les  ayant  voUues  remédier  par  la  voye  de  la  justice ,  en- 
voyant par  dellà  ung  procureur  fiscal ,  ilz  ont  veu  que  cella 
ne  suffizoit,  et  que  plusieurs  ouvertement  se  déclairoient 
substrectz  de  l'obéyssance  et  jurisdiction  de  la  Royne 
d'Angleterre,  jusques  à  ce  qu'elle  se seroit  jettée  hors  de 
l'interdict  de  Tesglize  catholique  :  dont  elle  a  mandé  au 

comte  Dherby,  principal  seigneur  de  tout  le  dict  pays,  de 
la  venir  trouver,  par  prétexte  de  vouloir  assembler  toutz 
ceulx  de  son  conseil,  dont  il  est  Tung  des  principaulx ,  affin 
de  pourvoir  à  Testât  de  ce  royaume  ;  et  qu'il  veuille  mener 
ses  enfans  avec  luy,  pour  monstrer  qu'ilz  ne  sont  coulpables 
d'aulcunes  choses  qu'on  leur  a  voUu  imposer.  L'on  ne 
sçayt  encores  si  le  dict  comte  vouldra  obéyr;  tant  y  a, 
Sire,  que  je  vous  ay  bien  vollu  envoyer  le  sus<fict  adviz  de 
la  Royne  d'Escoce,  par  homme  exprès,  affin  qu'il  vous 
playse  m'y  commander  vostre  voUonté;  et  cependant  je 
verray  ceste  princesse  pour  l'adoulcyr  et  modérer,  le  plus 
qu'il  me  sera  possible ,  sur  icelluy,  et  pour  la  fère  passer 
oultre  au  tretté  encommancé. 

J'entendz  que  sire  Charles  Havard  a  raporté  à  la  dicte 
Dame  ung  grand  contantement  du  debvoir ,  qu'il  a  faict 
envers  la  Royne  d'Espaigne,  et  des  honnestes  propos ,  que 
la  dicte  Royne  d'Espaigne  l'a  enchargé  de  dire  à  la  dicte 
Dame  de  sa  part ,  ayant  accepté ,  avec  toute  affection ,  le 
présent  qu'elle  luy  a  envoyé,  et  ayant  faict  donner  une 
chayne  de  mil  ducatz  au  dict  Havart ,  et  une  aultre  ung 
peu  moindre  à  son  vis  admyral ,  et  encores  dix  aultres  chay- 
nés  aulx  capitaines  des  dix  navyres.  Sur  ce ,  etc. 

Ce  XVI*  jour  d'octobre  1570- 

POUR  FAIRE  ENTENDRE  A  LEURS  MAJESTES 

oultre  ce  dessus: 

Que ,  par  aulcones  lettres,  que  la  Royne  de  Navarre  et  Messieurs 
les  Princes ,  ses  filz  et  nepveu ,  et  M'  l^ Admirai  ont  escriptes  par 
deçà,  et  par  des  paroUes  et  démonstrations ,  dont  M>'  le  cardinal  de 
Chatillon  a  usé,  en  prenant  congé  de  ceste  court,  la  Royne  d*Angle- 
terre  et  les  siens  demeurent  assez  persuadez  que  la  paix  de  France 
sera  de  durée. 

Et  y  sont  confinnez  davantaige  par  la  réputation,  qui  court,  que 

le  Roy  a  prinz  une  ferme  résolution  de  vouloir  que,  en  cest  endroict 
ettoutz  aultres,  où  sa  parolle  interviendra,  qu'elle  ayt  à  estre  très 
certaine  et  véritable ,  et  que  la  Royne  et  Monseigneur,  frère  du  Roy, 
interposent,  par  une  bonne  intelligence,  si  fermement  leur  conseil  et 
authorité  à  cella,  qu'il  n'est  en  la  main  de  nul  aultre  de  le  pouvoir 
rompre. 

Et  a  raporté  le  S"  de  Yalsingan ,  qu'encor  que  le  mariage  des  deux 
filles  de  l'Empereur  avec  le  Roy  et  le  Roy  d'Espaigne ,  et  l'intelli- 
gence que  ung  chacun  présnmoit  demeurer  tout  jour  secrecte  entre 
la  Royne  et  M'  le  cardinal  de  Lorrayne ,  et  l'authorité  de  Monsei- 
gneur, frère  du  Roy,  lequel  après  avoir  mené  la  guerre  et  heu  plu- 
sieurs victoires  contre  ceux  de  la  nouvelle  religion,  ne  comporteroit 
jamais  qu'ilz  demeurassent  dans  le  royaulme,  fussent  trois  occasions 
qu'aulcuns  remarquoient  pour  réputer  la  paix  fort  douteuse  ;  néan- 
moins ilz  jugeroient,  à  ceste  heure,  que  c'estoit  par  la  vraye  et  parfaite 
intelligence  de  la  Royne^  et  de  Monseigneur,  et  de  M' le  cardinal  de 
Lorrayne,  et  de  toutz  les  Princes  avecques  le  Roy,  que  la  dicte  paix 
se  randroit  plus  ferme  et  plus  estable  ;  et  que  mesmes  le  conseiller  Ca- 
vaignes  luy  avoit  dict  qu'il  s'en  promettoit  une  bien  longue  conti- 
nuation ,  et  en  plus  d'advantaiges  pour  eulx  que  les  articles  ne  por- 
toient. 

Ce  qui  a  remiz  en  réputation  les  affëres  du  Roy  en  ce  royaulme, 
et  croy  que  de  mesmes  ilz  en  sont  relevez  ailleurs,  car  l'ambassadeur 
d'Espaigne,  qui  est  icy,  despuys  la  première  foys  qu'il  me  raporta  le 
jugement,  que  le  duc  d'Alve  faisoit  de  la  dicte  paix,  comme  s'il  l'esti- 
moit  pleyne  de  dangier  pour  la  Chrestienté,  il  dict  meintennant  qu'il 
ne  faict  doubte  que  le  Roy  et  son  prudent  conseil  ne  Tayent  cogneue 
nécessaire ,  et  qu'il  faut  que  Sa  Majesté  Très  Chrestienne  la  rande 
utille ,  et  luy  face  produyre,  non  seulement  pour  luy  et  pour  son 
royaulme,  mais  aussi  pour  ses  voysins  et  pour  toute  la  Chrestienté, 
ung  vray  repos. 

Et  s*est  le  dict  ambassadeur  curieusement  enquiz  à  moy  de  deux 
choses  :  l'une,  si  je  sçavois  que  M'^  le  cardinal  de  Chatillon  eust  parlé 
en  ceste  court  de  tranférer  meintennant  la  guerre,  qui  est  achevée  en 
France  ,  au  pays  de  Flandres  ;  et  de  cella  il  a  voUu  que  j'en  aye 
sondé  le  dict  S''  cardinal ,  quant  il  est  venu  en  mon  logis,  lequel  m'a 
tout  franchement  respondu,  qu'il  pourroit  estre  qu'il  en  eust  parlé 
comme  d'ung  commun  souhait,  que  toutz  ceulxde  sa  religion  y  avoient; 
mais  non  qu'il  en  vit  Tentreprinse  bien  preste  ;  et  j'en  ay  satisfaict  le 
dict  ambassadeur. 

Et  VauUre  chose,  quUl  m'a  demandée,  est  si  j'avois  entendu 
pourquoy  le  Roy  avoit  faict  renforcer  la  garnyson  de  Péronne,  de 
S^  Qiiintin  et  des  aaltres  villes  de  Picardie  ,  et  changé  celle  de  Cal* 
lais ,  mottstrant  que  le  duc  d^Alve  euavoit  prins  quelque  souspeçon  ; 
à  quoy  je  luy  ay  respondu  que  le  Roy  n'a  voit  en  cella.que  renvoyé 
les  garnysons  en  leurs  lieux  accoustumés ,  car  Ton  les  en  avoit  tirez, 
durant  la  guerre,  pour  s'en  servir  au  camp,  et  que  meintennant 
il  distribuoit  en  ses  frontières  ses  gens  de  guerre  pour  plus  sollager 
son  royaume  et  pour  ne  demeurer  pourtant  désarmé. 

Et,  en  lamesmesconférance,  icelluy  sieur  ambassadeur,  me  magnif- 
fiant  grandement  la  ligue  *  qui  a  esté  faicte  entre  le  Pape ,  le  Roy  Ca- 
tholique ,  son  Maistre ,  et  les  Yéniciens  contre  le  Turc ,  m'a  dict  que 
le  Roy,  son  Maistre ,  s'estimoit  estre  miz  hors  par  icelle  de  tout  le 
dangier  de  ia  guerre  du  dict  Turc,  et  qu'il  n'avoit  qu'à  contribuer 
seulement  au  secours  accordé,  dont  se  trouvent  fort  adélivré  pour 
mettre  bientost  fin  à  la  guerre  des  Mores ,  et  pour  entendre  aulx 
choses  de  Flandres,  d'Allemaigne  et  du  costé  de  deçà  ; 

Que  le  dict  ambassadeur  pensoit  que  l'Ëifipereur  enfin  entreroit 
en  la  dicte  ligue,  comme  il  en  avoit  une  fort  grande  voUonté,  mais  il 
desiroit  le  fère  par  aprobation  de  la  diette ,  affîn  d'obliger  les 
estatz  d'Allemaigne  à  la  contribution  et  au  secours  de  la  (ticte 
guerre. 

£t  a  adjouxté  que ,  si  le  Roy  Très  Chrestien  y  vouloit  entrer  et 
quicter  la  pratique  du  Turc,  retirant  son  ambassadeur  qu'il  a  près 
de  luy,  qu'il  s'aquerroit  ung  grand  nom  et  une  grande  louange 
envers  le  Siège  Apostolique  et  envers  toute  la  Chrestienté;  et, 
quant  il  ue  bailleroit  que  quatre  gallêresde  secours  ,  que  son  nom  et 
la  réputation  de  la  couronne  de  France  y  en  vauldroient  cent. 

Je  luy  ay  respondu  que  ceste  ligue  estoit  faicte  pour  la  conserva- 
tion des  estatz ,  qui  estoient  exposez  aulx  entreprinses  du  Turc ,  et 
que  r£mpereur  avoit  rayson  d'y  entrer  pour  Tocasion  des  siens,  aussi 
bien  que  le  Pape  et  le  Roy,  son  Maistre ,  et  les  Yéniciens^  car  toutz 
ensemble  y  estoient  bien  fort  intéressez,  et  lemrs  dicta e»tatz  y  cou* 
roient  de  grandz  dangiers  ;  mais  que  Dieu  avoit  constitué  le  Roy  et 


*  Cette  ligue  ne  fut  définitivement  conclue  que  quelque  temps  après ,  au 
mois  de  mai  1571.  Bon  Juan  fut  nommé  général  de  la  ligue ,  et  remporta,  le 
7  octobre  de  la  même  année,  la  célèbre  victoire  de  Lépante.  Le  pape  choisit  pour 
commandant  de  sa  IBotte  Marc-Antoine  Colonne ,  et  la  république  de  Yenise 
nomma  pour  son  amiral  Sébastien  Yenieri,  qui  fut -élu  doge  en  1577. 

son  royaulme  en  Ueu,  qui  estoit  tout  gardé  des  incursions  du  Turc; 
par  ainsy  qu41  n'avoit  à  fère  ligue  deffencive  contre  celluy  qui 
ne  Tassailloit ,  ny  le  pouvoit  assaillir  ;  et  seroit  en  vain  consommer  ses 
forces  et  ses  deniers  pour  aultruy,  et  entrer  en  une  guerre  non  né- 
cessaire ;  mais  que  je  croyoisbien  que,  quant  toutz  les  princes  chres- 
tiens  conviendroient  en  une  entreprinse  de  ruyner  TËmpire  du  Turc 
et  amplier  la  Chrestienté,  et  que  le  Boy  y  verroit  quelque  bon  fonde- 
ment, que  ce  seroit  luy  le  premier  qui  y  employeroit  sa  propre  per- 
sonne et  ses  forces ,  aussi  bien  qu*avoient  faict  ses  prédécesseurs. 

Laquelle  rayson  le  dict  ambassadeur  a  monstre  d'aprouver,  et  a 
adjeuxté  que  possible  n^estoit  on  pas  trop  loing  d'une  si  grande  et 
vertueuse  délibération  ;  et  puys  a  continué  me  dire  que  les  Anglois, 
pour  ne  pouvoir  bien  entendre  toutz  les  secrétz  de  la  dicte  ligue,  la 
tenolent  pour  fort  suspecte ,  comme ,  à  la  vérité ,  j*ay  sceu  quHceulx 
Anglois  discourent  entre  eulx,  qu'ayant  le  Pape  passé  si  avant  que 
d'avoir  ouvertement  interdit  cette  Roy  ne  et  son  royaulme,  et  estant 
le  Roy  d'Ëspaigne  fort  offancé  desdicts  Anglois,  et  lesVéniciens  assés 
mal  contantz  des  prinses  et  déprédations  de  Tannée  passée,  qu'il  est 
à  croire  qu'on  n*a  dressé  ceste  ligue  dans  Rome,  sans  y  incérer  quel- 
que article  bien  exprès  contre  TAngleterre,  et  que  le  général  de  la  mer 
qui  a  esté  créé  par  icelle,  qui  est  don  Juan  d'Austria,  aspire  bien 
fort  à  Tentreprinse. 

Néantmoins,  le  duc  d'Alve  entretient  les  dicts  Anglois  en  une  si 
ferme  opinion  de  Tamytié  du  Roy,  son  Maistre,  qn'ilz  s'en  tiennent 
trop  plus  que  bien  asseurez  ;  et  semble  que ,  ny  luy  de  son  oosté, 
»y  eulx  du  leur,  ne  s'ennuyent  de  laysser  encores  les  choses  en  sus- 
pens, sans  aultrement  les  esclarcyr,  parce  que  le  temporiser  vient  à 
propos  pour  chacun,  bien  que  possible  non  guières  pour  les  Mestres 
ny  pour  leurs  estatz ,  mais  pourceubc  qui  les  manyent  ;  et  m*a  Ton 
asseuré  que  le  dict  duc  a  offert  à  ceste  Royne  de  luy  envoyer  dix 
mil  hommes  de  guerre ,  pour  la  servyr  en  ses  affëres,  qu'elle  pour- 
roit  avoir  dans  son  royaulme ,  ou  bien  contre  l'Escoce,  si  elle  en  a 
besoing  ;  mais  qu'elle  n'a  accepté  ny  l'ung  ny  l'aultre ,  ny  ne  de- 
meure pour  cella  trop  dellivrée  du  souspeçon  qu'elle  s'est  conceue  du 
dict  duc. 

J'entendz  que  milord  de  Setbon ,  estant  arrivé  en  Envers,  a  soubdain 
envoyé  demander  audience  à  icelluy  duc  jusques  à  Bergues,  lequel 
8  est  excusé  de  la  luy  pouvoir  si  tost  bailler^  pour  estre  fort  empes- 
ché  à  rembarquement  de  la  Royne ,  sa  Mestresse  ;  dont  le  dict  de 
Sethon,  ne  voulant  prolonger  les  matières,  luy  a  envoyé  incontinent 

les  lettres  des  seigneurs  d'£sco€e  et  une  coppie  de  son  instruction^ 
mais  le  duc  ne  s'est  basté  pour  cella  de  luy  rien  respondre,  ains  Ta 
remiz  à  quant  il  seroit  en  Envers,  que  le  conseil  du  pays  y  seroit  as- 
semblé ;  et  cependant  il  Ta  faict.  eonvyer  à  dyner  par  le  marquis  de 
Chetona,  où  le  secrétaire  Courteville  s'est  trouvé,  avec  lesquelz  il  a 
heu  grand  conférance;  et  despuys  il  a  envoyé  iôy  demander  qu'est 
ce  qu'il  aura  à  respondre,  si  le  dict  duc  requéroit  d'avoir  la  Royne 
d'Ëscoce  entre  ses  mains,  ou  qu'elle  y  veuille  mettre  le  Prince  d'Es- 
coce  son  filz  ;  s'il  inciste  qu'elle  ne  se  marye  sans  le  conseil  du  Roy 
Gatbolique ,  et  qu'elle  veuille  entrer  en  ligue  avecques  luy,  sans 
exception  d'aolcone  at:^tre  ligue;  s'il  demande  avoir  quelques  portz 
et  places  au  pays,  pour  la  retrette  de  ceux  qu'il  y  envoyera  ;  et  final- 
lement,  s'il  requiert  que  la  réduction  de  la  religion  catholique  soit 
faicte  en  tout  le  royaulme,  et  que  l'aultre  en  soit  chassée ,  et  toutz 
ceubcqui  en  sont. 

£n  qooy  semble  que  le  dict  de  Courteville  ayt)desjà  touché  toutz 
ces  poinctz  au  dict  de  Sethon ,  et ,  quoy  que  soit ,  on  m'a  bien  baillé 
pour  chose  asseorée  que  maistre  Jehan  Amelthon,  qui  a  résidé  des- 
puys quinze  moys ,  ordinairement,  près  do  dict  duc  d'Alve ,  a  esté 
naguières  envoyé  par  icelluy  duc  avec  deux  aultres  gentisbommes , 
ung  italien  et  ung  espaignol ,  jusques  en  Ëscoce ,  pour  recognoistre 
<iuelque  commode  descente  ;  et  que  le  dict  Amelthon  leur  a  monstre 
les  ports  et  villes  de  Montroz  et  Abredin. 

Quant,  après  plusieurs  miennes  instances  et  de  M'  l'évesque  de 
Koz,  la  Royne  d'Angleterre  eust ,  à  la  fin  de  septembre ,  commandé 
au  secrétaire  Cecille,  et  à  maistre  Mildmay,  d'aller  devers  la  Royne 
d'Ëscoce,  elle  ne  se  peult  tenir  de  jetter  quelques  motz  de  jalouzie 
des  perfections  de  sa  cousine ,  demandant  au  dict  secrétaire,  s'il  se 
lairroit  point  gaigner  à  elle,  comme  les  aultres,  qui  l'avoient  veue; 
dont  il  tomba  en  ung  merveilleux  double  que  le  voyage  luy  fût  per- 
nicieux ,  et  escripvit  dez  lors  à  ung  sien  amy  qu'il  s'en  excuseroit,  s'il 
luy  estoit  possible,  ce  qui  donna  à  penser,  estant  incontinent  après 
devenu  malLàde,  qu'il  le  contrafaisoit ,  mesmes  qu'il  ne  se  sentoit 
estre  bien  vollu  de  la  dicte  Royne  d'Ëscoce ,  et  n'eslimoit  pouvoir 
raporter  honneur  de  cesté  négociation  ;  tant  y  a  que ,  ne  voulant 
qu'ung  aultre  l'eust^  il  dellibéra  de  veincre  toutz  ces  doubles  et 
difficuUez ,  mais ,  premier  que  de  partir,  affin  d'oster  toute  souspe- 
çon  à  sa  IMestresse,  il  dressa  les  articles  de  son  instruction ,  ainsy 
durs  qu'ils  sont  contenuz  en  la  lettre  du  Roy,  et  les  communica 
à  la  dicte  Dame,  qui  les  aprouva ,  et  puys  au  conseil ,  où  quelques 

ungs  luy  remonstrèrent  qaUl  seroit  bon  de  les  modérer^  afiBn  qu*ilz 
ne  malconientassent  par  trop  ceste  princesse ,  et  qu'ilz  fussent 
âprouvez  des  aultres  princes  ;  mais  il  respondit  qu'on  luy  layssât 
manyer  cest  affère ,  lequel  il  entendoit  très  bien ,  et  le  conduy- 
roit  à  bonne  fin,  à  Thonneur  de  sa  Mestresse  et  de  son  royaulme; 
et  qu'il  feroit  que  la  Royne  d'Ëscoce  et  les  princes ,  ses  ailyez, 
ne  seroient  que  bien  ayses  d'en  passer  par  là.  Tant  y  a  qu'estant 
sur  le  lieu ,  M"  de  Roz  m'a  mandé  qu'il  monstre  d'avoir  une  grande 
vollonté  de  condurre  le  tretté,  et  qu'il  espère  que  le  retour  du 
S'  de  Valsingan  ,  sur  lequel  l'on  luy  avoit  faict  une  dépesche,  se- 
roit cause  de  luy  fère  modérer  les  dures  condicions  de  sa  première 
instruction. 

Et  m'a  le  dict  sieur  évesque  mandé  davantaige  que  creinct  que  les 
seigneurs  escossois,  partisans  de  sa  Mestresse,  commençant  de  n'es- 
pérer guières  nul  secours  de  France ,  condescendront  à  telles  condi- 
cions de  tretté  qu'on  leur  vouldra  imposer  ;  et  que  quelques  ungs  sont 
desjà  après  à  s'acommoder  àl'autiiorité.du  comte  de  Lenoz  ;  ny  l'arri- 
vée du  S' de  Vayrac  ne  les  a  peu  tant  confirmer  qu'ilz  veuillent  de- 
meurer davantaige  en  doubte,  ny  mettre  plus  en  hazard  leurs  ries 
et  leurâ  biens. 

Tant  y  a  que  le  lair  de  Granges,  cappitaine  de  Lislebourg,  a 
mandé  que ,  s'il  playt  au  Roy  fère  descendre  mille  harquebuziers 
seulement  ez  quartiers  du  Nord  d'Escoce,  qu'il  rechassera  le  dict  de 
Lenoz  et  les  Anglois  plus  loing  que  Barvich,  et  réduyra  la  ville  de 
Lislebourg  à  l'obéissante  de  la  Royne  sa  Mestresse ,  et  qu'il  ne  sera 
plusparlé  que  de  l'alliance  de  France  en  tout  le  royaulme  d'Esooce. 


GXL'  DËPESCHE 

—  da  XYii®  jour  d'octobre  1570.  — 
{Envoyée  exprès  par  ung  des  miens ,  Jusques  à  Calais.) 

CommuDication  officielle  des  articles  proposés  à  Marie  Stuart  —  Nécessité 
de  remontrer  à  la  reine  d'Angleterre  qu'elle  ne  peut  enlever  à  la  France 
Talliance  de  l'Ecosse. 

At  Roy. 
Sire ,  vous  ayant  escript ,  du  jour  de  hier ,  assés  ample- 

ment  toutes  choses  de  deçà  ,  ceste  cy  n'est  que  pour  dire 
à  Vostre  Majesté  comme,  ce  matin ,  M''  Tévesque  deRoz 
m'a  envoyé,  en  grand  dilligence,  les  articles  *  que  les  deppu- 
tez  de  la  Royne  d'Angleterre  ont  baillez  à  la  Royne  d'Es- 
coce,  sa  Mestresse,  me  priant  de  lui  envoyer,  tout  inconti- 
nent, lemessagier  avec  ma  responce  et  mon  adviz  là  dessus; 
et  que  je  veuille  considérer  que  le  moindre  dilay  ou  em- 
peschement,  qui  puysse  intervenir  en  cest  affère,  estung 
extrême  détriment  à  sa  dicte  Mestresse  ;  mais  qu'il  mettra 
peyne  d'entretenir  la  matière  en  suspens ,  jusques  à  ce  que 
ma  response  arrive ,  et  qu'il  est  tout  certain ,  si  l'on  fault 
ceste  foys  de  conclurre  quelque  chose,  que  la  dicte  Dame  et 
ses  aflfères ,  et  ceulx  de  son  royaulme ,  demeurent  déplorez 
et  hors  de  tout  remède  pour  jamais.  Sur  quoy,  Sire,  j'.ay 
esté  en  grand  peyne ,  car  le  faict  me  semble  d'un  costé 
si  important ,  que  je  ne  me  doibz  ingérer  de  rien  dellibé- 
rer  ny  respondre  sur  icelluy ,  sans  exprès  commandement 
de  Vostre  Majesté,  et,  de  l'autre,  je  voys  ceste  pouvre 
princesse  en  si  dangereux  estast,  que  le  moindre  retar- 
dement peult  admener  une  extrême  ruyne  sur  elle  et  sur  son 
royaulme;  dont,  en  telle  extrémité,  j'ay  prins  expédiant 
de  respondre  premièrement  audict  sieur  évesque,  en  la 
meilleur  façon  que  j'ay  peu ,  sellon  le  peu  de  loysir  qu'il 
m'a  donné  d'y  penser,  et  d'envoyer  tout  aussitost  à  Vostre 
Majesté  les  dicts  articles  et  ma  dicte  responce,  afSn  qu'il 
TOUS  playse,  enmesmes  dilligence,  me  remander  vostre  bon 
commandement  ;  lequel  je  mettray  peyne,  aultant  qu'il  me 
sera  possible,  d'exactement  accomplyr;  et  j'espère  qu'on 

*  ces  articles ,  ainsi  que  les  réponses  de  Marie  Stuart ,  n'ont  pas  été 
transcrits  sur  les  registres  de  l'ambassadeur;  mais  ils  sont  textuellement 
rapportés  par  les  historiens,  et  notamment  par  Camden  et  Rapin  Thoiras. 

m.  22 

ne  s'opiniastrera  du  tout  à  toutes  les  condicions  des  dicts 
articles,  ayant  desjà  faict  office,  là  où  j'ay  cogneu  en  estre 
besoing ,  pour  les  fère  modérer;  et  je  sçay  que  ce  que  Yoz 
Majestez  en  ont  fermement  et  vertueusement  mandé ,  par 
le  S'  de  Yalsingan,  à  ceste  Royne ,  en  fera  bien  rabattre 
quelque  chose.  Tant  y  a  que  Vostre  Majesté  verra  s'il  seroit 
bon  que,  faisant  appeller  l'ambassadeur  d'Angleterre  en  sa 
présence,  et  luy  monstrant  d' estre  bien  ayse  de  la  conti- 
nuation du  tretté ,  vous  lui  faysiez  tout  clairement  enten- 
dre que  vous  ne  pourriez  tout  ensemble  meinteuir  Tamytié 
avecques  la  Royne,  sa  Mestresse,  et  veoir  qu  elle  s'esforçAt 
de  vous  soubstraire  l'alliance  d'Escoce;  et  que,  de  tant 
que  vous  avez  entendu  que  ceulx ,  qui  dressent  le  tretté,  y 
aspirent ,  que  vous  l'avez  bien  vollu  exorter  d'advertyr  sa 
Mestresse  qu'elle  se  veuille  déporter  d'entreprendre  une 
telle  offauce  contre  vous  ;  laquelle  vous  ne  pourriez  com- 
porter ,  attandu  mesmement  que  vous  n'avez  désiré  ny  pro- 
curé que  tout  bon  accord  entre  elle  et  la  Royne  d'Escoce , 
et  bonne  paix  entre  leurs  deux  royaumes ,  pourvu  que  ce 
ne  soit  au  préjudice  de  vostre  dicte  alliance.  Sur  ce ,  etc. 

Ce  xvij*  jour  d'octobre  d570. 

CXLI*  DÉPESGHE 

—  du  XXV*  jour  d'octobre  1570.  — 
(  Envoyée  exprès  jusques  à  Calais  par  Jehan  Volet,) 

Audience.  —  Assurances  réciproques  d'amitié.  —  Consolidation  delà  p^ixen 
France.  — Plainte  du  roi  contre  la  dernière  invasion  du  comte  de  Sussex 
en  JÊcosse.  — Tive  insistance  de  l'ambassadeur  pour  qu'il  soit  procédé  à  la 
restitution  de  Marie  Stuart»  «ous  dei  conditions  honorables  pour  la  France. 
—  Plaintes  d'Elisabeth  contre  la  reine  d'Ecosse.  —  Instance  de  l'am- 
bassadeur afin  qu'une  résolution  définitive  soit  prise  sans  retard.  — 
Protestation  d'Elisabeth  qu'elle  ne  veut  plus  retenir  Marie  SUxsri  en  An- 
gleterre. 

Au  Roy. 

/  Sire ,  je  n'ay  receu  jusques  au  xviij^  tlu  présent ,  la  dé- 
pesche  de  Yostre  Majesté ,  du  xxvj^  du  passé ,  car  le  S** 
de  Vassal,  qui  me  Taportoît,  oultre  la  première  tour- 
mente ,  que  je  vous  ay  mandé  qu'il  avoit  soufferte ,  il  a , 
par  trois  fois,  despays,  s'esforceant  de  passer  de  deçà,  tout- 
jour  esté  rejette  en  la  coste  de  dellà ,  et  a  esté  si  travaillé 
de  la  mer,  que  d'une  fiebvre  quarte,  qu'il  avoit  auparavant, 
il  est  tumbé  en  une  continue,  qui  l'a  contrainct  de  demeu- 
rer du  tout  à  Callais,  d'où  il  m'a  envoyé  le  pacquet;  sur 
lequel ,  Sire ,  ayant  veu ,  le  xx*'  de  ce  moys ,  la  Royne 
d'Angleterre ,  j'ay  estimé  luy  debvoir  fère  entendre  le  re- 
tardement d'icelluy ,  et  comme  beaucoup plustost  qu'à  ceste 
heure,  vous  m'avez  commandé  que  je  T allasse  trouver, 
affin  de  luy  randre,  de  vostre  part,  le  plus  exprès  et  le  plus 
grand  mercys,  qu'il  me  seroit  possible,  pour  la  tant  prompte 
et  ouverte  conjouyssance ,  qu  elle  avoit  usé  vers  vous  sur 
la  paix  de  vostre  royaulme  ;  et  qu'ayant  prévenu  en  cella 
toutz  les  aultres  princes ,  voi  alliez ,  vous  demeuriez  très 
fermement  persuadé  que ,  plus  que  touts  eulx ,  elle  vous 

avoit  véritablement  désiré  ce  bien ,  et  Testablissement  de 
voz  affères  ;  dont  la  priez  de  regarder  en  quoy  elle  se  voul- 
droit  meintenuant  prévaloir  de  vous  et  de  vostre  présente 
paix  ;  car  vous  métriez  peyne  de  la  luy  randre  aultant  utille, 
comme  elle  avoit  monstre  de  l'avoir  toutjour  très  agréable  ; 
et  que  me  commandiez ,  au  reste,  de  n'obmettre  rien  qui 
peult  servir  à  luy  fère  bien  cognoistre  vostre  bonne  affec- 
tion et  celle  de  la  Royue ,  vostre  mère ,  en  cest  endroict  ; 
mais  que  je  n'entreprendrois  de  luy  en  dire  davantaige , 
parce  que  Voz  Majestez  s'estoient  mieulxsceu  explicquer, 
par  leur  propre  paroUe,  au  S'  de  Valsingan,  que  je  ne  le 
sçaurois  fère  sur  vostre  lettre  :  et  comme  il  avoit  dignement 
représanté  l'intention  d'elle  à  Voz  Majestez  par  delià , 
qu'ainsy  espérois  je  que,  à  son  retour,  il  se  seroit  très 
bien  acquité  de  luy  fère  bien  entendre  les  vostres ,  et  toutz 
les  bons  propos  que  luy  avez  tenuz  de  la  parfaicte  amytié , 

en  laquelle  dellibériez  persi^y^^®^  ^^®^  ^^'®  ®*  ^^^  royaume. 
Et  suyviz ,  Sire ,  à  luy  toucher  quelques  motz  du  bon  et  as- 
seuré  establissement,  que  prènent  les  choses  de  la  paix  en 
vostre  royaulme,  affin  qu'elle  ne  donnast  foy  à  certaine  let- 
tre, que  je  sçavois  qu'on  luy  avoit  monstrée  de  quelcun  de 
vostre  court,  qui  a  escript  à  ungseigneur  de  ce  royaulme,  en 
langaige  françois  et  lettre  françoyse  fort  proprement,  sans 
toutesfoys  se  soubsigner,  sinon  parparrafe,  qu'il  voyoit  que 
les  troubles  alloient  recommancer  plus  fort  que  devant,  en 
vostre  royaulme,  à  cause  de  plusieurs  désordres  et  vioUances 
qu'on  fesoit  à  ceulx  de  la  religion  ;  et  que  Messieurs  les  Prin- 
ces avoieiit  envoyé  fère  des  remonstranceslà  dessus  à  Vostre 
Majesté,  qui  leur  aviez  rendu  de  fort  bonnes  responces  ;  et 
aviez  soubdain  dépesché  lettres  pour  y  pourvoir,  mais  l'on 
n'v  avoit  voUu  obéyr  ;  dont  ilz  avoient  renvoyé  vous  en  fère 


—  341   — 

noavelle  pleinte;  et  vous  aviez  de  rechefescript  que  justice 
en  fût  dilligemment  faicte ,  mais  que  Ton  avoit  contempné 
et  mesprisé  vos  lettres,  ce  qui  leur  faisoit  penser  qu'il  y  avoit 
quelque  très  dangereuse  entreprinse  couverte  contre  ceulx 
de  la  dicté  religion  ;  dont  les  dicts  Princes  s' estoient  retirez 
mal  contans  à  la  Rochelle ,  non  sans  avoir  desjà  adverty 
leurs  amys  en  Allemaigne.  De  laquelle  nouvelle  Ton.  me 
vouloit  bien  asseurer  que  la  dicte  Dame  et  ceuh  de  son 
conseil  seroient  pour  changer  beaucoup  de  leurs  premières 
dellibérations ,  mesmement  en  Tendroict  de  la  Royne  d'Es- 
coce ,  si  je  ne  mettois  peyne  de  luy  persuader  le  contraire 
Ce  qui  m'a  faict  estendre  plus  avant  le  propos,  lequel 
seroit  long  à  mettre  icy;  mais  elle  a  monstre  de  l'avoir 
bien  fort  agréable,  et  m'a  respondu  que  le  dict  sieur  de 
Yalsingan  avoit  trouvé  les  paroUes,  dont  Vostre  Majesté 
et  la  Royne,  vostre  mère,  luy  avoient  usé  sur  la  conjoys- 
sance  de  la  paix ,  si  pleynes  d'honneur  et  si  dignes  ,  qu'il 
n  avoit  osé  entreprendre  de  plus  particuUièrement  les  luy 
exprimer  que  de  l' asseurer  que  de  plus  dignes  n'en  pou- 
voient  estre  proférées  de  nulz  princes  de  la  terre  ;  et  que, 
sur  ce  que  je  luy  en  disoys  meintennant ,  elle  remercyoit 
infinyement  Voz  Majestez  d'avoir  voUu  ainsy  pénétrer  en 
son  cueur,  pour  y  bien  cognoistre  l'affection,  qu'elle  a,  trop 
plus  certaine  et  vraye,  que  nul  de  toutz  vos  allyez,  à  la  dicte 
paix  de  vostre  royaulme;  et  que,  tout  ainsy  qu'elle  a  cy 
devant  prié  Dieu  de  la  vous  donner  ,  que  ainsy ,  à  ceste 
heure,  que  vous  l'avez,  elle  le  prie  de  la  vous  conserver 
si  entière  que  nulz  plus  obéyssantz  ny  plus  6delles  subjectz 
à  leur  prince  que  les  vostres ,  ny  nul  meilleur  prince  que 
Vostre  Majesté  à  eulx ,  se  puyssent  trouver  en  tout  le 
monde. 

Et  a  poorsuyyy  aulcones  particullaritez  qui  sembbient 
bien  exU'aictes  de  la  susdicte  lettre  ;  mais  je  y  ay  respondu 
en  façon  qu'elle  m'a  semblé  demeurer  bien  édiffiée  des 
choses  de  vostre  royaume  ;  et  puys  j'ay  adjouxté  que  le 
S*^  de  Yalsingan  ^  à  mon  adviz,  n'avoit  faiUy  de  luj  dire 
ce  que  Yostre  Majesté  me  commandoit  de  luy  représanter 
eocores  unefoys ,  c'est  que  vous  aviez  esté  bien  fort  escan- 
dalisé  du  dernier  exploict  du  comte  de  Sussex  en  Escoce, 
et  que  une  seule  chose  vous  avoit  contante ,  que  ses  deux 
ambassadeurs,  et  moy  pareillement  par  mes  lettres ,  vous 
avions  asseuré  que  cella  estoit  advenu  sans  son  sceu  et  sans 
son  commandement;  en  quoy  vous  la  vouliez  donc  très 
expressément  prier  de  fère  quelque  réparation  ou  démons- 
tration là  dessus ,  par  où  les  Escouçoys  peussent  cognoistre 
que  son  intention ,  aussi  bien  que  la  vostre ,  avoit  esté 
d'abstenir  de  toute  voye  d'hostillité,  et  de  remettre  toutz 
leurs  différans  à  ung  bon  tretté  d'accord,  ainsy  que ,  sur  la 
parolle  d'elle,  vous  les  en  aviez  asseurez,  et  aviez  différé  de 
leur  bailler  vostre  secours  ;  et  qu'au  reste  vous  aviez  heu  ung 
singulier  playsir  d'entendre  qu'elle  eust  envoyé  ses  depputez 
devers  la  Royne  d' Escoce  pour  commancer  de  procéder  au 
tretté;  et  que  Vous,  Sire,  et  la  Royne,  chacun  séparément, 
en  voz  lettres,  me  commandiez  de  la  prier  et  conjurer,  au 
nom  de  l'amytié,  que  luy  portez,  qu'elle  vous  ftt  meinten- 
nant  cognoistre  combien  elle  vouloit  satisfère  aulx  choses, 
qu'elle  vous  a  faictes  espérer,  et  que  assés  souvant  elle  vous 
a  promises,  pourra  liberté  et  restitution  de  la  Royne  d' Es- 
coce ,  et  de  tourner  son  cueur  à  ne  vous  vouloir  ny  offancer 
ny  mescontanter  en  cella,  ains  correspondre  à  ce  que,  pour 
le  seul  respect  de  son  amytié ,  et  non  d'aultre  chose ,  vous 
desiriez  qu'on  ne  vint  aulx  viollantz  remèdes ,  dont  l'on 

vous  rechercboit  très  iQrtautmait  d'y  user;  et  que  plu- 
sieurs raysons ,  lesquelles  vous  luy  aviez  desjè  faictes  en- 
tendre y  pressoient  vostre  honneur  et  vostre  debvoir ,  et 
l'honneur  de  vostre  couronne ,  de  n'abandonner,  en  façon 
du  monde ,  ny  la  liberté,  ny  la  restitution  de  ceste  pouvre 
princesse ,  vostre  belle  soeur,  ny  mesmes  les  affères  de 
ceulx  qui  soubstiennent  son  party  en  Escoce ,  quant  bien 
elle  n'y  seroit  plus ,  et  de  n'y  espargner  nul  moyen ,  ny 
pouvoir,  que  Dieu  vous  ayt  donné  en  ce  monde  ;  dont  de- 
siriez infinyement  que  le  dict  tretté  sortît  à  effect,  et  que, 
par  icelluy ,  elle  demeurast  contante  et  bien  satisfaicte  de 
tout  ce  qu'elle  pouvoit  honnestement  et  honnorablement 
demander  à  la  Royne  d' Escoce ,  pourveu  que  ce  ne  fût 
contre  sa  consience ,  ny  contre  sa  dignité ,  ny  contre  son 
estât,  ny  au  préjudice  des  trettez,  que  vous  avez  avec 
l'Angleterre,  ny  derrogeant  à  vostre  alliance  avec  les  Es- 
couçoys  ;  car,  au  reste ,  vous  vouliez,  de  bon  cueur ,  estre 
garant  de  toutes  les  choses  qui  seroient  promises  et  accor- 
dées par  le  tretté. 

Auquel  propos ,  qui  a  esté  avec  attention,  mais  non  sans 
passion ,  fort  dilligemment  escouté  de  la  dicte  Dame ,  elle 
m'a  respondu  qu'elle  s'esbahyssoit  grandement ,  comme 
Yoz  Majestez  Très  Chrestiennes  avez  tant  à  cueur  la  Royne 
d' Escoce,  que  ne  voUussiez  avoir  aulcune  considération 
aulx  grandes  offances,  qu'elle  luy  a  faictes  :  premièrement, 
de  hiy  iupugner  sa  condicion  pour  la  fère  dédairer  illégi- 
time; puysde  s' estre  attribuée  le  titre  de  sou  royaulme;  et 
finallement,  d'avoir  esmeuses  propres  subjectz  contre  elle; 
et  que  ce  eust  bien  esté  assés  à  Yoz  Majestez  de  l'avoir 
faict  admonester  une  foys  d'y  procéder,  sellon  que  l'hon- 
neur et  debvoir  l'y  pouvoit  convyer,  sans  luy  en  fère  si 

souvant  répéter  les  instances,  comme ,  à  toutes  les  audien- 
ces ,  je  ne  faillois  de  les  luy  renouveller  ;  et  que,  puysque 
j'en  avois  esmeu  le  propos ,  elle  me  vouloit  bien  dire  que 
ung  pacquet  d'une  damed'Escoce  luy  estoit,  despuys  deux 
jours,  tumbé  entre  mains,  dedans  lequel  elle  avoit  trouvé 
une  enseigne  d'or ,  en  laquelle  estoit  engravé  ung  lyon 
avec  les  armes  d'Eïscoce,  soubstenuz  de  deux  cornes ,  et 
ung  liépart  avec  les  armes  d'Angleterre ,  lequel  le  lyon 
dessiroit ,  et  ung  mot  en  Anglois  qui  dict  :  ainsf  abat- 
ira  le  Lyon  Escouçoys  le  Liépart  Jlnglois  ;  et  puys 
une  lettre  d'une  dame  ,  qui  se  soubsigne  Flemy ,  laquelle 
mande  à  milord  de  Leviston,  de  présenter  la  dicte  ensei* 
gne  à  la  Royne  d'Escoce,  sa  bonne  Mestresse ,  laquelle  en 
entendra  bien  la  signiffication ,  qui  est  celle  propre  qu'elles 
ont  souvant  devisée  et  désirée  entre  elles;  et  que  cella, 
avec  plusieurs  aultres  occasions,  la  randoient  de  plus  en  plus 
offancée  contre  la  dicte  Dame. 

A  quoy  j'ay  répliqué  que,  si  elle  cotisidéroit  en  quelle 
bonne  sorte  et  modeste  façon  vous  l'aviez  toutjour  faicte 
requérir  sur  les  affaires  de  la  dicte  Royne  d'Escoce  j  elle  se 
réputeroit  vous  en  avoir  de  l'obligation,  et  non  quelle  s'en 
tint  mal  contante,  comme  j'espérois  que  le  temps  le  luy 
feroit  quelquefoys  cognoistre  ;  et  que,  si  elle  y  eust  vollu 
entendre  la  première  foys,  nous  en  fussions  à  ceste  heure 
aulx  mercyemens,  et  non  plus  aulx  tant  répétées  instances; 
et  qu'au  reste  je  ne  faysois  doubte  que  plusieurs  en  Angle- 
terre, et  plusieurs  en  Escoce,  ne  cerchassent,  par  le 
moyen  d'elle,  de  ruyner  la  Royne  d'Escoce,  et  plusieurs 
aussi,  par  la  Royne  d'Escoce,  delà  ruyner  à  elle,  s'ilz 
pouvoient;  mais  qu  elles  feroient  bien  de  s'accorder  ensem- 
ble à  la  propre  ruyne  d'eulx ,  et  à  leur  confusion  ;  et  que 

c'estoit  à  elle  de  cercher  meintennant  ou  sa  vengeance  , 
ou  sa  seureté,  en  cest  affère;  et  si  c'estoit  sa  vengeance, 
qu'elle  considérât  les  dangereuses  conséquences  qui  en 
pouvoient  advenir,  et  combien  elle  s'aquerroit  par  là  l'in- 
dignation de  toutz  les  aultres  princes,  et  la  hape  généralle 
des  habitans  de  ceste  isle  et  de  presque  toute  la  Chres- 
tienté  ;  si,  sa  seureté ,  que  Vostre  Majesté  concourroit  à 
la  luy  fère  trouver  telle,  comme  elle  la  pourroit  désirer. 
A  quoy  la  dicte  Dame ,  avec  affection,  m'a  prié  de  vous 
escripre  que  ,  pour  l'honneur  de  Vostre  Majesté ,  et  non 
pour  aultre  respect  du  monde,  elle  a  commancé  d'envoyer 
ses  depputez,  et  de  procéder,  envers  la  Royne  d'Escoce, 
en  une  façon  que  nul  aultre  prince,  ny  princesse  offancée 
comme  elle,  ne  l'eust  jamais  faict,  et  qu'elle  se  contraindra 
à  toutes  les  conditions,  qu'il  luy  sera  possible,  pour  remet- 
tre la  dicte  Dame ,  par  la  voye  du  tretté,  le  plus  honno- 
rablement  qu'elle  pourra,  en  sonroyaulme;  et,  quant  elle 
ne  le  pourra  en  ceste  façon,  qu'encor  vous  donne  elle  paroUe 
de  la  renvoyer ,  commant  que  soit ,  à  ceulx  qui  tiennent 
son  pafty  en  son  pays ,  car  ne  la  veult  plus  retenir  en  son 
royaulme  ;  et  que,  par  ainsy,  elle  espère  vous  satisfère  si 
bien  que  vous  n'aurez  plus  occasion  de  vous  quereller  de 
ce  faict ,  ny  de  luy  en  fère  plus  parler.  Qui  sont.  Sire, 
les  principaulx  poinctz  qui  ont  esté  desduictz  en  ceste  au- 
dience. Sur  ce,  etc  Ce  xxv®  jour  d'octobre  1570. 

CXLIP  DÉPESCHE 

—  du  XXX*  jour  d'octobre  1570.  — 

(Envoyée  exprès  Jusques  à  Calais  par  Estienne,  le  postUlon») 

NégocIatioD  concernant  filarie  Stuart  —  Nouvelles  d'Ecosse.  —  Avis  que  le 
duc  d'Albe  demande  à  quitter  le  gouyernement  des  Pays-Bas.  —  Affaires 
d'Allemagne.  —  Ligue  contre  les  Turcs. 

Au  Roy. 

Sire,  le  retour  des  depputez  de  la  Royne  d'Angleterre 
ne  nous  faict  <{ue  bien  espérer  du  tretté ,  qu'ilz  ont  encmn- 
mancé  avec  la  Royne  d'Escoce ,  de  laquelle ,  et  des  res- 
ponces  qu'elle  leur  a  faictes  y  semble  qu'ilz  ayent  miz  peyne 
d'en  fère  prendre  beaucoup  de  contantement  à  leur  Mes- 
tresse ,  et  qu'enfin  le  tretté  se  conclurra  ;  lequel  se  fût  desjà 
advancé  de  dresser,  avant  la  venue  des  depputez  d'Escoce, 
si  la  malladie  de  milord  Quiper  ne  fût  survenue ,  laquelle 
est  cause  qu'on  s'est  résolu  d'attandre  qu'ilz  soient  arrivez  ; 
et  que  cependant  icelluy  Quiper  pourra  estre  guéry.  Je 
mettray  peyne.  Sire ,  d'entendre  par  M""  de  Roz,  aussitost 
qu'il  sera  de  retour  eu  ce  lieu,  les  susdictes  respcmces  de 
la  Royne  d'Escose ,  afiBn  de  les  vous  mander  ;  et  vous  man- 
deray,  par  mesmes  moyen,  ce  que  j'auray  aprins  d'une 
dépesche,  qui  vient  d'arriver  du  comte  de  Lenoz,  la^ 
quelle  aulcuns  présument  estre  pour  certaine  surcéance 
d'armes,  qui  doibt  estre  accordée  pour  deux  mois  en* 
Escoce.  Et  j'entens  que  le  gentilhomme,  qui  l'a  apportée, 
dict  que  le  duc  de  Ghastellerault,  et  ceulx  du  party  de  la 
Royne  d'Escoce,  s'opiniastrentde  vouloir  tenir  une  assem- 
blée ,  sur  le  faict  de  Testât  du  pays ,  nonobstant  la  dépes- 

che  de  leurs  depputez  par  deçà  ;  et  q»e  le  S*^  de  Flemy  est 
sorty  en  armes  de  Dombertran  pour  se  saysir  des  lieui  plus 
prochains  de  sa  place,  affin  d'y  dresser  des  logis  et  estables , 
comme  pour  y  recepvoir  la  cent  et  cavallerie  qu'il  attand 
bîentost  de  France;  laquelle  persuaâon,  avec  le  raport 
que  le  cappîtaine  Gomberon  faict  de  la  ferme  afiectioa , 
en  quoy  il  a  trouvé  Yoz  Majestez  vws  les  choses  d'Escoce , 
pourront  aulcunemeut  servyr  à  l'advancement  du  dict  tretté. 
Et  y  eust  pareillement  servy  assés  le  doubte,  auquel  la 
Royne  d'Angleterre  demeuroit  du  retour  de  l'armée ,  qui 
est  allé  conduyre  la  Royne  d'Espaigne ,  si  elle  n'eust  receu 
ung  adviz,  (qui  est  assés  semblable  à  ung  aultre,  que  l'am- 
bassadeur d'Espaigne,  qui  est  icy,  en  a,  bien  qu'il  dict 
ne  le  tenir  du  duc  d' AWe),  que  la  dicte  armée  est  réservée 
pour  ramener  en  Flandres  la  princesse  de  Portugal ,  affin 
d'y  estre  régente,  et  le  duc  de  Médina  Celi,  qu'  elle  admeyne 
pour  y  estre  cappitaine  général  et  superintendant  des  afféres 
soubz  elle  ;  et  qu'avec  la  mesmes  armée  le  dict  duc  s'en 
retournera,  puis  après,  en  Espaigne,  et  que,  despuys  l'em- 
barquement  de  sa  Mestresse ,  icelluy  duc  a  encores  dépes-* 
ché  ung  des  siens ,  en  dilligence,  devers  le  Roy  son  Mais- 
tre ,  pour  fère,  en  toutes  sortes,  résouldre  son  congé ,  re  • 
monstrant  son  eage  et  son  indisposition  ;  et  qu'il  a  remiz 
le  pays  en  ung  si  bon  et  si  paysible  estât ,  et  si  hors  de 
toute  sonspeçon  de  guerre ,  qu'on  ne  doibt  plus  rien  crain- 
dre de  ce  costé ,  ayant  faict  exécuter  les  principaulx  chefz 


^  Lé  duc  d'Albe  avait  été  investi  du  gouvernement  des  Pays-Bas  en  1566. 
Le  projet  dont  tl  est  Id  mention  ne  fat  pas  exécuté;  il  fut  maintenu  dans 
sa  cliaige  jusqu'à  la  fin  de  1573 ,  époque  à  laquelle  il  céda  le  gouvernement 
à  don  Louis  de  Kequessens,  commandeur  de  CastiUe ,  après  avoir  publié  une 
amnistie  générale,  au  mois  de  décembre  de  cette  année. 

de  la  céditioD ,  et  ruyné  si  bien  toutz  les  moyens  et  la  ré- 
putation du  prince  d'Orange,  qu'il  n'ose  plus  sortyr  de 
Nausau;  qu'il  a  miz  ung  si  bon  nombre  des  princtpaulx 
princes  d'Allemaigne  en  la  pencion  de  son  Maistre,  que  les 
aultres  ne  luy  pourront  nuyre  ;  qu'il  a  accreu  ses  revenuz 
de  Flandres  de  douze  centz  mil  escuz  par  an;  qu'il  a  as- 
chevé  la  forteresse  d'Envers;  ordonné  celle  de  Yallencien- 
nés  ;  estably  les  évesques  ;  confirmé  la  noblesse  ;  réduict 
les  loix ,  coustumes  et  ordonnances  ;  et  si  bien  pourveu  à 
toutes  choses  au  dict  pays,  qu'il  ne  reste  qu'à  y  entretenir 
le  bon  ordre  qu'il  y  layssera  ;  et  que  mesmes  il  a  acheminé 
en  si  bonne  façon  ce  qu'il  avoit  à  démesler  avecques  les  An- 
glois,  qu'on  vit  en  une  douice  surcéance  aveceulx,  avec 
grande  espérance  d'un  fort  prochain  et  entier  accord.  Le- 
quel adviz  semble  que  la  dicte  Dame  tienne  pour  assés  vé- 
ritable 9  et  quoy  que  ce  soit ,  elle  a  fait  ramener  en  leur 
arcenal  accoustumé  de  Gelingan  les  dix  navyres  qu'elle 
avoit  envoyez  convoyer  la  Royne  d'Ëspaigne ,  et  a  faict 
licencier  les  gens  et  mariniers  qui  estoient  dessus ,  et  faict 
cesser  toutz  ses  aultres  aprestz  et  apareilz  de  mer. 

Le  sire  Henry  Goban  escript  d'Espire  cp'il  sera  res- 
pondu  sur  les  choses  qu'il  a  proposées  à  l'Empereur,  in- 
continent après  que  les  nopces  de  la  princesse  Elizabeth 
seront  faictes,  et  j'entans  que,  à  la  vérité,  il  a  renouvelle  le 
propos  du  mariage  de  l'archiduc  Charles,  mais  l'on  ne  l'a 
suyvy  ainsy  chauldement  qu'il  espéroit.  D'aultres  lettres 
sont  venues  d'Allemaigne,  qui  font  mencion  de  certein  dif- 
férant, qui  cuyda  arriver  à  Heldelberc,  devant  l'Empereur, 
entre  Jehan  Georges  Pallatin  et  Jehan  Guilhaume  de  Saxe, 
sur  leur  précédance ,  à  qui  seroit  premier  assiz  au  festin , 
de  sorte  qu'ilz  furent  prestz  de  mettre  la  main  aulx  armes; 

mais  r  Empereur  assembla  soubdein  les  principaulx,  qui 
estoient  près  de  luy,  et  prononcea  pour  le  dict  Georges , 
remonstrant  si  bien  la  rayson  à  Taultre,  que  la  chose  se 
passa  gracieusement  ;  et  que  le  comte  Pallatin  avoit  ins- 
tamment prié  rimpératrix  et  la  princesse  sa  fille,  qu'elles 
voUussent  accompaigner  l'Empereur  en  sa  mayson  de 
Heldelberc;  mais  la  dicte  Dame  s'en  estoit  excusée  en 
une  façon  si  résolue  de  n'y  vouloir  aulcunement  aller,  que 
le  dict  Pallatin  en  estoit  demeuré  assés  mal  contant;  que 
l'Empereur  avoit  une  grande  affection  d'entrer  en  la  ligue 
contre  le  Turc,  et  qu'il  estoit  après  à  persuader  le  Vay- 
vaulde  de  renoncer  à  l'alliance  et  à  la  souverapeté  d'icel- 
luy,  et  de  luy  deffandre  l'entrée  de  la  Transilvanie ,  luy 
promettant ,  s'il  perdoit ,  pour  ceste  occasion ,  rien  de  son 
estât  qu'il  le  récompenseroit  en  Bohesme;  et  qu'on  avoit 
opinion,  s'il  pouvoit  conduyre  le  dict  Yayvaulde  à  cella, 
que  les  Estats  de  l'Empyre  luy  consentiroient  voUontiers 
d'entrer  en  la  dicte  ligue ,  et  s'obligeroient  à  luy  baiUer 
deniers  et  secours  pour  icelle,  bien  qu'on  souspeçonnoit 
assés  que,  n'ayantz  les  Yéniciens  esté  secouruz  à  propos 
de  ceulx  de  la  susdicte  ligue,  ils  cercheront  d'accommoder 
leurs  afiëres  et  de  procurer  en  toutes  sortes  par  deniers, 
ou  bien  en  accordant  quelque  tribut  sur  Ghipre ,  de  fère 
paix  avec  le  dict  Turc  ;  au  moyen  de  quoy  ceste  ligue  de- 
meureroit,  puys  après,  assés  froide,  et  bien  fort  foible. 
Sur  ce,  etc.  Ge  xxx^  jour  d'octobre  1570. 

CXLlir  DÉPESGHE 

— dn  ix«  jour  de  novembre  1570.  — 
(Envoyée  à  la  court  par  M*  le  secrétaire  de  L'Atibespine,  ) 

Audience.  —  Vives  plaintes  de  la  reine  contre  la  réception  faite  par  le  roi  à 
M'  de  Norris  ,  son  ambassadeur,  et  contre  la  déclaration  du  roi  en  faveur 
de  la  reine  d'Ecosse.  —  Nécessité  oii  se  trouve  le  roi  de  réclamer  la  liberté 
de  Marie  Stuart.  — Protestation  qu'il  ne  veut  pas  rompre  la  paix.  —  Com- 
munication officielle  du  mariage  du  roi.  —  Compliment  de  la  reine  sur 
cette  union.  —  UUre  secrète  à  la  mne-mire  sur  la  proposition  du  ma- 
riage de  la  reine  d'Angleterre  avec  le  duc  d'Anjou.  —  Mémoire.  Bruits 
répandus  en  Angleterre  et  en  Allemagne  que  la  pacification  de  France 
n'est  point  sérieuse,  et  qu'elle  cache  quelque  secret  dessein  du  roi.— Dé- 
tails particuliers  concernant  la  négociation  avec  la  reine  d'Ecosse.  —  Bap- 
prochement  entre  l'Angleterre  et  l'Espagne.  —  Plainte  de  Walsingham  au 
sujet  de  l'accueil  que  lui  a  fait  le  roi  dans  son  audience  de  congé. 

Au  Roy . 

Sire,  estant,  sabmedy  dernier,  ayec  la Royne  d'Angle- 
terre pour  luy  fère  part  de  la  dépesche,  que  M' de  L'Ao- 
bespine  m'a  apportée,  et  des  aultres  choses  qu'il  m'a  sa- 
gement faictes  entendre  de  l'intention  de  Yostre  Majesté, 
j'avois  advisé  de  hiy  commancer  quelque  gracieulx  propos 
de  yostre  mariage,  ainsy  qu'on  m'avoit  adverty  que  je  me 
gardasse  -bien  de  luy  user  d'anlcune  rigoureuse  démons- 
tration, si  je  ne  youlois  donner  aulx  ennemys  de  la  Rope 
d'Escoce  l'entier  gain  de  leur  cause,  et  adyancer  grande- 
ment les  afi^es  d'Espaigne,  pour  d'aioltant  deflTayoriser 
toutz  ceulx  de  France  en  son  endroict;  et  que  c'estoit  à 
l'occasion  de  certaine  deffayeur,  que  son  ambassadeur  luy 
ayoit  mandé  qu'il  avoit  naguières  receu  de  Vostre  Majesté, 
mesiée  de  quelque  menace  contre  elle  mesmes,  sur  les  af- 
féres  delà  Rope  d'Escoce,  de  quoy  eUe  estoit  fort  offaD- 
cée;  et  que  noz  ennemys  s' esforceroient  d'y  semer  encores 

du  verre ,  pour  randre  la  playe  incurable  ;  par  ainsy,  qu'il 
estoit  besoing  que  je  radoulcisse  le  faict. 

Mais  la  dicte  Dame  me  prévint,  car  aussitost  que  j'en- 
tray  en  sa  chambre  privée ,  elle  s'advança  de  me  dire 
qu'elle  me  recepvoit  mieulx  que  son  ambassadeur  ne  Fa- 
voit  esté  en  sa  dernière  audience  en  France,  me  remons- 
trant  la  façon  dont  Yostre  Majesté  a  voit  parlé  àluy;  de 
laquelle  disoit  estre  de  tant  plus  marrye  que  deux  aultres 
gentishommes  anglois,  qui  n'avoient  jamais  plus  veu  vostre 
court ,  luy  avoient  raporté ,  premier  que  son  ambassadeur 
luyen  eust  rien  escript,  qu'elle  ny  ses  messagiers  n'es- 
toient  guières  prisez  ny  respectez  en  France. 

Sur  quoy  l'ayant  escoutée  pacienmient,  je  luy  respon- 
diz  que  je  n'avois  rien  entendu  de  cest  affère ,  et  que  je 
sçavois,  et  estois  bon  tesmoing,  que  Yostre  Majesté  avoit 
toutjours  bien  receu ,  avecques  beaucoup  d'honûeur  et  fa- 
veur,  ses  ambassadeurs ,  et  toutz  les  propos  qu'ilz  vous 
avoient  toutjours  tenuz  de  sa  part ,  aultant  que  de  nul  aul- 
tre  prince  ny  pnncesse  de  la  terre  ;  ce  qui  me  faisoit  croyre 
que  Tocasion  n' estoit  meintennant  procédée  de  Yostre 
Majesté;  et  j'en  comprenois  quelque  chose  parce  qu'elle- 
memnes  disoit  que  vous  aviez  la  botte ,  quant  son  ambas- 
sadeur  arriva ,  et  que  vous  luy  aviez  demandé  comme  est 
ce  qu'il  venoit  à  telle  heure;  et  qu'au  reste,  elle  debvoit 
interpréter  à  bien  la  franchise  de  vostre  parler  sur  les  af- 
fères  de  la  Royne  d'Escoce;  mesmes  que  s' estant  la  dicté 
négociation  continuée  despuys  par  lettres,  vous  m'aviez 
envoyé  la  coppie  de  celle ,  que  vous  aviez  escripte  à  son 
ambassadeur  ;  laquelle  je  trouvois  fort  honnorable ,  et  bien 
conforme  à  tout  ce  qui  pouvoit  convenir  à  l'entretennement 
de  vostre  commune  amytié. 

EUe  me  répliqua  qu'elle  ne  sçavoit  que  penser  de  la 
dicte  réponse  par  escript,  et  s'esbahyssoit  assés  comme 
Yostre  Majesté  y  avoit  voUu  adjouiter  de  sa  main ,  me 
priant  de  la  luy  monstrer,  si  je  l'avois  présente ,  affin  que  la 
débatissions  ensemble,  dont  la  luy  ayant  monstrée,  elle  me 
dict,  par  deux  foys,  qu'elle  n'estoit  semblable  à  celle  qu'elle 
avoit  desjà  veue  ;  et  que  néantmoins  elle  trouvoit  en  ceste  cy 
cella  bien  dur,  que  vous  disiez  vouloir  secourir  la  Royne  d' Es- 
coce  en  ceste  sienne  nécessité,  et  procurer  sa  liberté  par 
toutz  les  moyens  que  Dieu  avoit  miz  en  vostre  puyssance  ; 
et  qu'estant  la  dicte  Royne  d'Escoce  entre  ses  mains,  vous 
infériez  par  là  que  si  elle  ne  la  restituoit  par  le  tretté ,  que 
vous  luy  dénonciez  desjà  la  guerre. 

Sur  quoy  je  luy  desduysis  les  raysons ,  par  lesquelles 
Yostre  Majesté  ne  pouvoit  moins  dire  que  cella ,  ny  moins 
fère  que  ce  que  vous  en  disiez;  et  quant  elle  vooldroit, 
d'un  cœur  non  ulcéré,  considérer  Testât  de  cest  afiëre, 
que  non  seulement  elle  ne  se  tiendroit  pour  offaoeée ,  ains 
cognoistroit  vous  avoir  beaucoup  d'obligation  de  l'hooneste 
et  modeste  façon ,  dont  vous  y  aviez  procédé  ;  et  que ,  no- 
nobstant les  lettres  de  son  dict  ambassadeur,  suyvant  les 
honnorables  propos  et  honnestes  démonstrations  de  con- 
tantement ,  dont  elle  vous  avoit  usé  touchant  vostre  ma- 
riage, lorsque  luy  en  aviez  premièrement  escript  l'accord, 
vous  me  commandiez  de  luy  dire  en  quoy  en  estoient  meîn- 
tennant  les  choses  ;  qui  espériez  que  son  playsir  augmen- 
teroit  de  sçavoir  qu'elles  fussent  aiusy  bien  advancées 
qu'elles  estoient,  et  prestes  de  recepvoir  ung  bien  prochain 
et  bien  heureulx  accomplissement;  et  hiy  particularisay  le 
voyage  de  M""  le  comte  de  Retz  à  Espire ,  affin  d'apporter 
les  pouvoirs  à  l'archiduc  Ferdinand,  pour  espouser,  au  nom 

de  Vostre  Majesté ,  la  princesse  ElilEabeth  sa  niepcè ,  et 
comme  la  cérémonye  s'en  debvoit  célébrer,  le  xv*  du  passé, 
par  r arche vesque  de  Mayance,  et  puys  s'acheminer  la  dicte 
Dame,  le  xxiiij^  du  dict  moys,  grandement  accompaignée, 
en  France;  et  que  Monseigneur,  frère  de  Yostre  Majesté, 
et  Madame  de  Lorrayne,  vostre  sœur,  estoientdesjà  vers  la 
frontière  pour  la  recepvoir  et  pour  la  mener  fère  sa  première 
entrée  à  Mézières,  où  toute  sa  mayson  luy  seroit  présentée, 
et  de  là  à  Gompiegne ,  auquel  lieu  Yoz  Majesté^  prépa- 
roient  desjà  ce  qui  convenoit  à  un  si  solempnel  et  si  royal 
mariage,  pour  le  xv«  du  présent;  et  puys  l'on  conduyroit 
la  dicte  Dame  à  S^  Deniz  pour  la  sacrer  et  couronne^  Royne 
de  France;  et  se  parloit  de  l'entrée  à  Paris  au  premier 
jour  de  Tan,  quant  messieurs  les  mareschaulx  et  aultres 
principaulx  seigneurs,  qu'aviez  envoyez,  pour  establir,  sans 
dilay  ny  excuse,  vostre  éedict  par  toutes  les  provinces  de 
vostre  royaume,  pourroient  estre  de  retour;  et  que, 
comme  Vostre  Majesté  et  la  dicte  Royne  d'Angleterre 
aviez  accoustumé  d'agréer,  l'ung  àl'aultre,  la  communica- 
tion de  voz  bonnes  fortunes  et  prospéritez ,  que  vous  luy 
aviez  bien  voUu  fère  part  de  ceste  cy^  pour  l'asseurer  que 
ceste  vostre  nouvelle  alliance  n'estoit  pour  diminuer,  ains 
pour  fortiffier  et  augmenter  davantaige  celle  que  vous  avez, 
et  en  laquelle  vous  voulez  bien  persévérer,  avec  elle  ;  et 
que  je  croyois  que  vous  seriez  bien  ayse  d'entendre  qu'elle 
fost  en  ces  mesmes  termes,  où  à  présent  vous  trouviez,  fort 
allègre  et  bien  disposé ,  affin  que  mutuellement  vous  vous 
peussiez  conjoyr  de  son  contantement ,  comme  vous  vous 
asseuriez  qu'elle  se  resjouyssoit  bien  fort  du  vostre. 
La  dicte  Dame ,  avec  abondance  de  playsir ,  me  respon- 

dit  que  cest  agréable  propos  effaçoit  beaucoup  la  doUeur 
m.  23 

qu'elle  avoit  pris  de  l'aultre,  et  quelle  vous  randoit  le 
plus  exprès  grand  mercys  qu'elle  pouvoit'de  la  communi- 
cation ,  qu'il  vous  playsoit  luy  fère ,  de  chose  si  privée,  et 
apartenant  de  si  près  à  vostre  personne ,  comme  est  vostre 
mariage  ;  et  qu'elle  n' avoit  pas  pensé  que  les  choses  fus- 
sent si  près  de  leur  accomplissement ,  car  eust  préparé  d'y 
envoyer  de  ses  gentishommes  pour  y  assister;  et  qu'il 
semble  qu'encor  que  les  espousailles  du  Roy  d'Espaigne 
ayent  précédé ,  que  néantmoins  voz  nopces  seront  plustost 
consommées,  et  qu'elle  vouldroit  de  bon  cueur  pouvoir  es- 
tre  à  la  feste  ;  car  monstreroit  à  tout  le  monde  qu'elle  se 
resjouyt  plus  véritablement  de  vostre  prospérité  et  contan- 
tement,  qu'il  ne  luy  est  possible  de  l'exprimer  par  paroUe; 
que,  touchant  le  premier  propos  concernant  son  ambassa- 
deur, elle  me  prioit  de  vous  en  mander  le  mal  qu'elle  en 
avoit  sur  le  cueur,  et  qu'elle  espéroit  que  vous  luy  en  don- 
riez  quelque  satisfaction ,  qui  la  guériroyt,  et  luy  osteroit 
tout  l'empeschement,  qu'elle  avoit,  de  ne  se  pouvoir  tant 
resjouyrdece  segond  propos  du  mariage  comme  elle  de- 
sireroitde  le  fère;  que,  touchant  ledict  segond  propos, 
elle  vouloit  prier  Diçu  de  bényre  l'espoux ,  et  l'espousée  , 
et  les  nopces,  avec  toute  la  postérité  qui  en  viendroit,  la- 
quelle se  pourroit  dire  estre  de  la  plus  royalle  et  noMe  ex- 
traction de  la  terre;  et  que,  touchant  la  Royne  d'Escoce, 
qu'elle  avoit  trouvé  les  responces,  qu'elle  avoit  faictes  à 
ses  depputez,  fort  honorables,  dont  n'estoient  guières  loing 
d'accord  entre  elles  ;  et  que  les  depputez  d'Escoce  seroient 
bientost  icy,  pour  y  procéder  du  premier  jour ,  comme  il 
luy  tardoit,  plus  qu'à  nul  aultre  de  ce  monde,  que  cella 
prtnt  bientost  une  bonne  fin;  et,  au  regard  de  ce  que  je 
luy  avois  touché  de  la  pleincte  de  ceuli  de  Roan ,  qu'elle 

y  feroit  dilligemment  regarder  par  ceulx  de  son  conseil , 
affin  de  vous  donner,  enl'endroict  de  ceulx  là,  occasion  de 
fère  bien  tretter  toutz  ses  subjectz  en  France ,  comme  elle 
désire  qu'ilz  y  continuent  leur  traffic. 

Et  y  a  heu  plusieurs  aultres  [H'ivez  discours  entre  la 
dicte  Dame  et  moy  ;  lesquels  je  remetz ,  avec  plusieurs 
aultres  choses,  à  M*"  de  L' Aubespine  pour  les  vous  fère  en* 
tendre,  de  la  mesmes  suffizance ,  qu'il  m'a  très  dignement 
raporté  celles  que  Yostre  Majesté  luy  avoit  donné  charge 
de  me  dire,  et  vous  présentera  les  recommendations  de  la 
Royne  d'Angleterre ,  comme  elle  l'a  enchargé  de  ce  fère. 
Sur  ce,  etc.  Ce  ix®  jour  de  novembre  4 570, 

A    LA   ROYNE. 

Madame ,  il  est  venu  fort  à  propos ,  par  l'arrivée  de 
M' de  L' Aubespine,  que  j'aye  heu  à  parler  à  la  Royne  d'An- 
gleterre du  contenu  de  la  dépesche,  qu'il  m'a  apportée,  de 
Voz  Majestez ,  du  xix*'  du  passé  ;  suyvant  laquelle  j'ay 
adoulcy,  par  les  gracieulx  propos  du  mariage  du  Roy ,  le 
mieulx  que  j'ay  peu,  le  courroux,  que  la  dicte  Dame  avoit, 
du  makontantement,  que  son  ambassadeur,  M^  Norrys ,  luy 
avoit  mandé  qu'on  luy  avoit  naguières  donné  en  France , 
ainsy  que,  plus  au  long,  je  l'escriptz  en  la  lettre  du  Roy, 
voussupliant  très  humblement.  Madame,  que,  la  première 
foys  que  Yoz  Majestez  verront  le  dict  ambassadeur,  elles  luy 
veuillent  dire  quelque  bonne  parolle  de  faveur,  et  me  com- 
mander, par  vos  premières,  d'en  dire  quelque  aultre  de  sa- 
tisfaction icy  à  la  dicte  Dame  ;  car,  avec  bien  peu ,  j'es- 
père que  tout  cella  se  rabillera.  Elle  a  suyvy  avecques 
playsir  et  a  faict  longuement  durer  le  propos ,  que  je  luy 

23. 

ay  commancé ,  du  dict  mariage  du  Roy  ^  et  est  venue  à 
parler  du  sieu  :  qu'elle  n'avoit  faict  bien  de  ne  se  maryer 
poinct,  mais  qu'elle  estoit  desjà  si  vieille  que  nul,  de  ceulx 
qui  y  pourroient  prétandre ,  n'en  avoit  plus  de  volonté ,  et 
qu'elle  n'avoit  jamais  pensé  d'en  espouser,  qui  ne  fût  de 
mayson  royaUe;  que  l'Empereur  avoit  bien  employé  son 
voyage  d'avoir  logé  ses  deux  filles  aulx  deux  plus  grandz 
Roys;  et  qu'elle  avoit  esté  bien  ayse  de  pouvoir  honorer 
celle  qui  estoit  allée  en  Hespaigne,  pour  l'amour  du  père, 
qui  la  luy  avoit  recommandée ,  et  l' avoit  priée  de  favoriser 
et  asseurer  son  passaige  ;  et  que ,  ayant  sceu  comme  elle 
estoit  arrivée,  à  saulvement,  en  Espaigne,  elle  avoit  soub- 
dain  dépesché  ung  honmie  exprès  à  Espire  pour  l'en  adver- 
tyr;  qu'elle  s'asseuroit  que,  là  où  l'Empereur  establyroit 
son  alliance,  qu'il  procureroit  d'y  confirmer  aussi  celle 
d'Angleterre. 

Âusquelles  choses  je  luy  ay  respondu  que  Yoz  M ajestez 
recepvroient  grand  contantement  des  honnorables  propos, 
qu'elle  tenoit  du  mariage  du  Roy ,  et  loueroient  fort  sa 
prudente  dellibération  d'avoir  .réservé  franche  sa  voUonté 
pour  se  maryer ,  quant  il  luy  plairoit ,  et  que  mesmes  ce 
soit  avec  un  royal  prince  ;  que ,  à  la  vérité,  elle  avoit  favo- 
risé  et  bonnoré  grandement  le  passaige  de  la  Royne  d'Es- 
paigne ,  de  laquelle  j'entendois  qu'eUe  se  contantoit  bien 
fort ,  par  les  bonnes  paroUes  et  honnestes  lettres,  que  sire 
Charles  Havart  luy  en  avoit  raporté;  et  que  j'espérois 
qu'elle  recepvroit  encore  plus  de  contantement  de  la 
Royne ,  sa  sœur ,  et  se  termina  pour  lors  le  propos ,  et 
toute  l'audience ,  avec  beaucoup  de  plésir  et  contantement 
de  la  dicte  Dame  ;  laquelle,  demeurant  en  quelque  craincte 
de  la  déterminée  résolution  en  quoy  elle  voyt  que  Yoz  Ma- 

jasiez  Très  Ghrestiennes ,  pour  leur  honneur,  persévèrent 
de  vouloir  secourir  la  Royne  d'Escoce,  et  néantmoins  que 
vous  avez  désir  de  conserver  son  amytié ,  et  ne  Toffancer, 
elle  se  monstre  plus  disposée  de  parachever  le  tretté;  lequel 
nous  poursuyvrons ,  avec  la  plus  continuelle  instance ,  qu'il 
nous  sera  possible ,  comme  la  Rope  d'Escoce ,  de  son 
costé ,  ne  perten  cella  heure,  ny  moment.  Sur  ce ,  etc. 

Ce  IX*  jour  de  novembre  1570. 

A    LA    ROVNE. 

(  Aultre  lettre  à  part.  ) 

Madame,  quant  Yostre  Majesté  me  dépescha,  présent 
le  Roy  et  Monseigneur,  voz  enfans ,  pour  venir  en  ceste 
charge,  elle  me  descouvrit  cemesmes  désir,  dont,  à  présent, 
il  luy  playt  me  fère  mencion  par  sa  petite  lettre  du  xx®  du 
passé  ';  et  je  vous  suplie  très  humblement.  Madame,  de 
croyreque  j'ay  toutjour,  despuys,  fort  soigneusement  re- 
gardé s'il  y  auroit  nul  moyen  de  l'effectuer,  sans  que  j'ay 
esté  ny  endormy,  ny  paresseux ,  de  pénétrer,  aultant  qu'il 
m'a  esté  possible ,  ez  affères  de  deçà  et  en  l'intention  de 
ceux  qui  les  manyent ,  par  des  voyes  toutesfoys  bien  esloi- 
gnées  du  dict  propos ,  pour  voir  s'il  y  auroit  rien  qui  s'y 
peult  bien  raporter  et  accomoder.  En  quoy,  si  j'eusse 
trouvé  quelque  fondement,  je  n'eusse  différé  une  seule 
heure  de  le  vous  mander,  ny  en  eusse  perdu  une  aultre  à  le 
bien  et  dilligemment  poursuyvre.  Mais,  Madame,  voycy  en 

<  LetlHt  escrite  de  la  main  de  la  Roine  mère,  à  M' de  La  Mothe  Fénélon,  pour 
lui  estre  rendue  en  mains  propres,  du  20  octobre  1570  :  —  «  Monsieur  de  La 
»  Mothe  Fénélon ,  monsieur  le  cardinal  de  ChastiUon  a  faict  tenir  propos  à 
»  mon  fils ,  le  duc  d* Anjou ,  d'une  ouverture  de  mariage  de  la  royne  d*Angle- 
»  terre  et  de  mon  dict  fils...»  Voir  le  Supplément  à  la  Correspondance  Diplo- 
matique de  La  Mothe  Fénélon ,  contenant  les  lettres  qui  lui  étaient  écrites  de 
la  cour. 

quoy ,  pour  quel  regard  que  ce  soit ,  en  sont  meintennant  les 
choses  :  que  la  Royne  d'Angleterre,  quoiqu'elle  ayt  donné 
charge  au  jeune  Goban  de  renouveller,  par  motz  couvertz 
et  artificieulx ,  le  propos  du  mariage  de  l'archiduc  ;  et  que, 
assés  souvant,  elle  et  les  siens  en  jettent  d'aultres,  bien  ex- 
près ,  touchant  Monseigneur  vostre  filz ,  ce  n'est  toutesfoys , 
quant  à  l'archiduc,  que  pour  monstrer  de  vouloir  accepter 
l'alliance  de  la  maison,  d'où  les  deux  grandz  Roys  se  sont 
nouvellement  allyez  ;  et  rabiller  par  ce  moyen ,  si  elle 
peult,  ses  différans  avec  le  Roy  d'Espaigne,  et  fère  pren- 
dre -xle  là  quelque  jalouzie  à  Voz  Majestez  Très  Chres- 
tiennes ,  comme  aussi  en  fère  prendre  encores  une  plus 
grande  au  Roy  d'Espaigne  du  propos  de  Mon  dict  Seigneur, 
vostre  filz;  et  s'entretenir,  par  la  réputation  de  ces  deux 
grandz  partys,  en  plus  grande  estime  envers  les  siens. 
Mais  le  jugement  d'ung  chacun  est  conforme  à  celluy  que 
faict  Yostre  Majesté,  qu'elle  ne  se  soubsmettra  jamais  à  nul 
mary,  ainsy  que,  d'elle  mesmes,  elle  s'en  monstre  toutjour 
assés  esloignée  ;  et  les  siens  l'en  détournent  davantaige,  af- 
finde  disposer  toutjour,  ainsy  qu'ilz  font,  d'elle  et  de  son 
royaulme. 

Et  ung  des  principaulx,  qui  soit  auprès  d'elle,  a  na- 
guières  dict  que ,  despuys  trois  moys ,  le  vydame  de  Char- 
tres a  mené  une  secrecte  pratique  avec  le  secrétaire  Gecille, 
pour  le  mariage  de  Mon  dict  Seigneur,  vostre  filz,  avec  elle; 
et  qu'il  a  offert  de  fère,  par  ce  moyen,  advancer  le  tiltre  de 
ceux  de  Herfort  àceste  couronne,  au  cas  que  la  dicte  Dame 
ne  puysse  avoir  d'enfans;  et  que  le  propos  n'a  peu  estre 
que  bien  ouy,  pour  le  regard  de  Mon  dict  Seigneur,  de 
presque  toute  la  noblesse  ;  mais  que  la  pluspart  d'icelle  l'a 
mal  receu  et  heu  fort  odieux  touchant  ceux  de  Herfort  ;  et 

qu'il  jugeoit  que  le  dict  vydame  n'y  avoit  pas  grand  moyen, 
mais  qu'il  avoit  advancé  cella  pour  complayre  au  dict  Cecille, 
sachant  l'extrême  affection,  qu'il  a,  à  ceulx  de  Herfort;  les- 
quelz  sont  deux  petitz  masles,  issuz  de  celle  madame 
Catherine  ^ ,  prochaine  de  ceste  couronne ,  qui  est  morte 
dans  la  Tour.  Et  n'y  a  poinct  de  fille  en  ce  royaulme, 
petite  ny  grande ,  qui  prétande  à  la  dicte  succession,  sinon 
une  sœur  de  la  dicte  dame  Catherine ,  qui  est  bossue ,  et  a 
espousé  un  huissier  dé  la  salle  de  présence ,  ny  la  Royne 
d'Angleterre  n'a  la  voUonté  d'en  adopter  pas  une;  et  croy 
que ,  quant  elle  le  vouldroit  fère ,  au  préjudice  de  ceulx  qui 
y  prétandent  droict,  qu'elle  ne  le  pourroit  effectuer  par  le 
parlement ,  ny  mesmes  en  fère  déclairer  ung  des  prétan- 
dans,  tant  les  partz  sont  contraires,  et  les  maysons  princi- 
pâlies  de  ce  royaubne  opposantes  l'une  à  l'aultre  sur  ce 
poinct.  De  quoy  j'estime  que  le  droict  de  la  Royne  d'Escoce 
ne  s'en  rendra  que  plus  fort,  bien  qu'il  semble  qu'un  tel 
faict  ne  se  démeslera,  sans  beaucojip  de  débat. 

Quelcun  m'a  dict  qu'on  a  voUu  aussi  proposer  le  ma- 
riage du  Prince  de  Navarre  avec  ceste  Royne,  le  fai- 
sant le  plus  riche  subject  de  l'Europe,  et  allégant  quel- 
ques droictz,  qu'il  a  nouvellement  gaignez ,  en  la  chambre 
impérialle ,  contre  le  Roy  d'Espaigne ,  qu'on  dict  valloir 
plusieurs  millions  d'or ,  mais  le  propos  n'a  esté  suyvy. 

Or,  Madame,  je  ne  voys  pas  qu'il  y  ayt  lieu  de  mettre, 
pour  ceste  heure ,  rien  en  avant  de  nostre  costé ,  et ,  par 
ainsy,  je  m'en  tayray  du  tout ,  ainsy  qu'il  vous  playt  me 


1  Catherine,  sœur  puînée  de  Jeanne  Gray.  Elle  avait  épousé  le  comte  de 
Hereford,  et  deux  enfans  étaient  issus  de  ce  mariage,  Henri  et  Edouard.  Ma- 
rie, dernière  sceur  de  Jeanne  Gray,  avait  été  marié&à  un  simple  gentilhomme 
iiommé  Keyt. 

le  commander,  bien  que  je  vous  suplye  de  ne  laysser  de 
suyvre  et  escouter  bénignement  ce  qu'on  vous  en  pourra 
toucher,  monstrant  que  les  plus  grandes  difficultez  vous 
semblent  estre  du  costé  de  la  dicte  Dame  ;  sans  toutesfoys 
advancer  paroUe ,  de  laquelle  elle  se  puysse  advantaiger. 
Et  cependant  je  veilleray,  plus  que  jamais ,  sur  ce  qui  se 
pourra  descouvrir  ou  venir  en  lumyère ,  propre  à  cest  ef- 
fect ,  vous  voulant  bien  advertyr ,  au  reste ,  Madame ,  que 
de  France,  l'on  a  naguières  escript  à  la  Rope  d'Angleterre 
que  y  estre  Majesté  ne  désire  aulcunement  l'expédition  des 
affères  de  la  Royne  d' Escoce,  ains  que  vous  auriez  playsir 
qu'elle  He  bougeât  encores  d'Angleterre  ;  de  quoy  semble 
que  l'évesque  de  Roz  ayt  heu  un  semblable  adviz  de  ceste 
court,  mais  je  luy  ay  faict  cognoistre  qu'il  n'y  a  rien  au 
monde  plus  faulx  que  cella.  Sur  ce ,  etc. 

Ce  ix*^  jour  de  novembre  4570. 

POURRA  LE  DIGT  SIEUR  DE  L*AUBESPINE  , 

oultre  le  coqtenu  de  la  dépesche ,  dire  à  Leurs  Majestez  : 

Que  quelques  ungs  du  conseil  d'Angleterre  iiicistent  fermement  à 
la  Koyne,  leur  Mestresse,  de  ne  debvoir,  en  façon  du  monde,  tretter 
avec  la  Royne  d'Ëscoce  ;  et  que,  pour  nulles  menaces ,  ny  effortz^, 
qu^elle  ayt  à  craindre  du  costé  du  Roy ,  elle  ne  se  doibt  haster  de  la 
délivrer,  car  jugent  que  la  paix  ne  sera  de  durée  en  France  ;  et  que, 
par  aulcunes  lettres  et  adviz,  qu'ilz  ont  de  dellà  la  mer,  ilz  ontdes- 
couverl  que  le  Pape,  le  Roy  d^Ëspaigne,  et  les  Véniciens  sont  propre- 
ment ceulx  qui  ont  conseillé  de  la  fère  ainsy  qu'elle  est ,  pour  peur, 
qu'ilz  avoient,  que  ceux  de  la  nouvelle  religion  ne  gaignassent 
tapt  d'advantaige ,  pendant  que  eulx  seroient  occupez  en  la  guerre 
du  Turc  et  en  celle  des  Mores,  qu'il  ne  fût,  puys  après,  plus  temps 
d'y  remédier  ;  et  que  néantmoins ,  ilz  ont  promiz  au  Roy,  qu'aussi- 
tost  qu'ils  se  verroient  démeslez  de  ces  deux  guerres ,  qu'ilz  luy 
fornyroient  ung  si  notable  secours  qu'il  pourroit  fort  ayséement 
purger  son  royaulme  de  toute  ceste  secte  de  Huguenotz; 

Que  cella  se  trou  voit  ainsy  conGrmé  par  une  dépesche  de  M' le 

Nonce  à  l'aultre  Nonce  ,  qui  est  en  Ëspaigne ,  laquelle  avoit  esté 
interceptée ,  et  qu^on  avoit  trouvé  dedans  la  coppie  d'une  lettre  du 
Pape  à  M'  te  cardinal  de  Lorrayne ,  qui  en  {aisoit  assés  expresse 
mencion  ; 

Que,  nonobstant  les  bonnes  démonstrations  du  Roy  sur  Tobservance 
de  la  paix,  que  les  aultres  Princes  etlesprincipWx  de  Ta  court  ozoient 
assés  ouvertement  déclairer  qu'ilz  Tavoient  à  contre  cueur  ;  et  que, 
à  Thoulouse  et  à  Lyon ,  ne  la  vouloient  encores  bien  recepvoir,  ce 
qui  estoit  signe  qu'elle  s'en  iroit  plustost  rompue  que  establye  ; 

£t  quUlz  sçavoient  que  le  Roy  mesmes ,  accompaigné  de  M"  les 
cardinaulx,  et  d'aulcuns  princes,  et  aultres  plus  privez  de  son  con- 
seil, avoit,  par  acte  fort  secreet,  dict  et  déclairé ,  en  sa  court  de 
parlement  de  Paris ,  que  son  intention  n'estoit  d'entretenir  aulcune- 
ment  deux  religions  en  son  royaulme  ;  et  que  ce,  qu'il  avoit  instant- 
ment  pourchassé  la  paix,  avoit  esté  pour  séparer  l'armée  des  Hugue- 
notz ,  et  renvoyer  les  estrangiers  ;  mais  qu'après  cella  il  mettroit 
aultre  ordre  et  une  meilleure  forme  aulx  affères  de  la  dicte  religion  ; 
et  que  aulcuns  des  assistans  avoient  fort  loué  et  magniffîé  son  opi- 
nion, et  avoient  tout  hault  randu  grâces  à  Dieu  qu'il  eust  miz  un  si 
catholique  désir  dans  le  cueur  de  nostre  Roy  ; 

Que  Messieurs  les  Princes  et  Admyral ,  estantz  assez  informez  de 
cecy,  se  tenoient  sur  leurs  gardes,  et  avoient  desjà  envoyé  notiffier 
toutes  ces  particullaritez  à  leurs  amys  en  Allemaigne  ;  et  que  mesmes 
les  cappitaines  et  colonnelz^  qui  estoient  venuz  vers  Hembourg, 
pour  s^asseurer  de  certaines  levées  de  gens  de  guerre  pour  les  princes 
protestans,  en  avoient  parlé  assés  clair;  par  lesquelles  renionstrances 
l'on  a  fort  essayé  de  persuader  la  d\cte  Dame  qu'elle  devoit  attandre 
l'événement  de  ces  choses  de  France,  premier  que  de  rien  remuer  en 
celles  d'Escoce. 

Mais  j'ay,  à  ceste  heure ,  tout  à  propos ,  par  la  venue  du  dict  S'  de 
L'Aubespine ,  notiffié  à  la  dicte  Dame,  et  assés  publié  en  sa  court, 
le  bon  ordre  ,  que  le  Roy  a  prins,  d'envoyer  messieurs  les  mares- 
chaulxet  aultres  seigneurs  et  cappitaines ,  avec  des  maistres  de  reques- 
tes  et  des  commissaires,  par  toutz  les  lieux  et  provinces  de  son 
royaulme  ,  pour  y  exécuter  son  éedict  sans  dilay,  ni  excuse  ;  ce  qui 
faict  prendre  à  la  dicte  Dame  et  aulx  siens  meilleure  opinion  de  nos- 
tre paix,  et  semble  qu'elle  se  résould  de  passer  oultre  au  tretté  de  la 
Royne  d'Ëscoce. 

Car  voycy  en  quoy  en  sont  meintennant  les  choses,  que  le  secré- 
taire Gecille  et  maistre  Mildmay,  estans  de  retour  vers  elle,  luy  ont. 

d'entrée,  protesté  qu'eneor  qu'ilz  eussent  Thonneur  d*estre  toutz 
entièrement  siens,  ses  conseillers  et  subjectz,  qu'ilz  avoient  néant- 
moins  juré  à  la  Royne  d'Ëscoce  de  luy  rapporter  auUant  fidellement 
et  à  la  vérité  tout  ce  qu'ilz  avoient  veu ,  cogneu  et  ouy  d^elle,  comme 
s'ilz  fussent  ses  propres  messagiers  ;  et  ainsy  ont  faict  leur  raport 
si  bon  que  la  dicte  Dame  est  demeurée  fort  satisfaicte  de  la  dicte 
Royne ,  sa  cousine ,  et  en  grande  vollonté  de  oonclurre  ung  bon  tretté 
avec  elle. 

Sur  quoy,  icelluy  Gecille  luy  a  demandé  d'où  estoit  donoqoes  ad- 
venu que ,  pendant  qu'ilz  estoient  sur  le  lieu ,  elle  leur  eust  mandé 
d'agraver  les  condicions  à  la  dicte  Royne  d'£seoce,  et  les  luy  pro- 
poser  plus  dures,  qu'elle  ne  leur  avoit  commandé  de  le  fère,  quant  ilz 
partirent  :  —  «  Prenez  vous  en ,  respondit  elle ,  à  millord  Quiper, 
vostre  beau  frère  ;  car  c'est  luy  qui  m'y  a  contraincte.  » 

Et  j'ay  sceu ,  à  la  vérité ,  que ,  quant  le  S' de  Yalsingan  revint  de 
France,  la  dicte  Dame  assembla  ceulx  de  son  conseil  pour  déterminer 
des  affères  de  la  dicte  Royne  d'Escoce,  siiyvant  ce  que  le  Roy  luy  en 
mandoit,  et  leur  ayant  elle  mesmes  proposé  les  choses  en  une  façon, 
qui  la  monstroient  incliner  bien  fort  à  la  restitution  de  la  dicte 
Dame,  le  dict  Quiper  luy  respondit  seulement  :  —  «  Qu'il  la  voyoit  si 
disposée  en  cest  affère,  qu'il  ne  failloit  que  l'exécuter,  sans  plus  le 
mettre  en  dellibération.  »  —  «  Ouy,  dict  elle ,  beaucoup  d'ocasions, 
à  la  vérité ,  me  meuvent  de  le  désirer  ainsy  :  mais  je  veux  modérer 
mon  désir  par  vostre  adviz.  »  Il  répliqua  soubdain  :  —  «  Qu'il  estoit  là 
pour  la  conseiller  et  non  pour  la  contradire ,  et  que,  voyant  son  con- 
seil ne  pouvoir  avoir  lieu,  qu'il  se  déportoit  de  le  bailler.  »  Sur  quoy 
la  dicte  Dame,  assés  en  coUère,  luy  adressa  ces  parolles  :—  «  Je  vous  ay 
creu,  ces  deux  ans  passez,  de  toutes  ctioses,  en  mon  royaulme,  et  je 
n'y  ay  veu  que  troubles,  despenses  et  dangiers.  Je  veux,  àceste  heure , 
user,  aultant  de  temps,  de  mon  propre  conseil,  pour  voir  si  je  m'en 
trouveray  mieux.  »  Et,  sur  ce  poinct,  elle  se  retira  dans  son  cabinet  ; 
mais  le  dict  Quiper  et  ceulx  du  conseil  ne  layssérent  pour  cella, 
d'altérer  assez  la  besoigne,  et  s'esforcèrent,  par  pÂusieurs  moyens,  de 
randre,  touchant  ceste  négociation,  bien  fort  suspect  Cectlleà  la 
dicte  Dame. 

Néantmoins,  despuys  le  retour  du  dict  Gecille,  ayant  de  recbef  esté 
le  conseil  rassemblé  pour  ouyr  son  raport  et  les  responces  de  la 
dicte  Royne  d'Escoce,  encor  que  le  dict  Quiper  se  soit  opiniastré 
contre  la  restitution  d'elle ,  et  soubstenu  qu'on  debvoit  délaysser  ce 
tretté ,  il  semble  qu'il  n'ayt  peu  rien  gaigner  ;  et  qu'à  cesie  occa> 


—  363  — 

sion ,  il  soit  parly  de  court  mal  contant  ;  et  que  la  dicte  Royne 
d'Angleterre  se  soit  confirmée,  de  plus  en  plus ,  de  vouloir  tretter. 

Dont  despuys ,  ayant  M'  Tévesque  de  Roz  esté  devers  elle ,  elle 
luy  a  dict  :  —  «  Que  ses  deux  depputez  luy  avoient  raporté  beaucoup 
de  satisfaction  de  la  dicte  Royne  d'Escoce ,  et  qu'elle  trouvoit  ses 
responces  fort  honnorables  ;  dont  elles  deux  s'acorderoient  fort  ay- 
séement  des  aultres  choses ,  qui  sembloient  demeurer  encores  en  dif- 
férant ;iet  qu'il  ne  restoit  plus  que  l'arrivée  des  depputez  d'Escoce, 
lesquelz  elle  vouloit  attandre,  premier  que  de  passer  plus  oultre.  »> 
Et,  comme  le  dict  sieur  évesque  luy  toucha  ung  mot  de  la  difficulté, 
qu'il  y  avoil,  de  conclurre  la  ligue,  de  peur  de  préjudicier  à  celle  de 
France ,  et  qu'il  la  pryoit  qu'il  en  peult  communiquer  avecques  moi  : 
—  «  Je  veulx  bien,  dict  elle,  que  vous  en  communiquiez  à  l'ambassa- 
deur du  Roy,  mais  il  ne  fanlt  que  luy,  ny  aultre ,  m'estiment  si 
sotte ,  puysque  la  Roype  d'Escoce  est  entre  mes  mains ,  que  je  ne 
veuille  bien  pourvoir,  premier  qu'elle  en  sorte ,  qu'elle  n'aille  estrc 
ung  instrument  à  ung  aultre  prince  de  me  fère  la  guerre.  » 

Et  ainsy  le  dict  sieur  évesque  de  Roz ,  et  moy,  sommes  après  à 
conférer  ensemble  les  articles  et  condicions ,  qu'on  propose  à  la 
dicte  Royne  d'Escoce;  en  quoy  je  incisteray  fermement  que  l'inten- 
tion du  Roy  soit  suyvye ,  ou  ,  au  moins ,  qu'il  ne  soit  faict  préjudice 
à  rien ,  qui  touche  son  service  ;  et  semble  qu'il  est  expédiant  d'ac- 
commoder ces  affères  par  le  présent  tretté ,  sans  les  remettre  à  une 
aultre  fois ,  car  aultrement  la  dicte  Dame  et  son  estât  restent  en  ung 
très  grand  dangier  ;  et  de  tant  que  les  dicts  depputez  d'Escoce  sont 
desjà  acheminez ,  sçavoir  :  du  party  de  la  Royne ,  milord  Herys, 
milord  Bonet  et  le  dict  sieur  évesque,  qui  est  desjà  icy  ;  et,  de  la 
part  du  régent,  le  comte  de  Morthon^  milord  Clames  et  l'abbé  de 
Domfermelin  ;  et  qu'on  les  attand  toutz  dans  six  ou  sept  jours ,  et 
que  desjà  il  se  parle  de  l'entrevue  des  deux  Roynes,  ung  chacun  es- 
père que  l'accord  réuscyra. 

Pendant  que  les  dicts  depputez  estoient  avec  la  Royne  d'Escoce, 
elle  a  dépesché  ung  sien  tapissier,  nommé  Serve,  en  Flandres,  de- 
vers milord  de  Sethon ,  luy  apporter  ung  pouvoir  et  procuration 
d'elle  ,  en  forme ,  pour  tretter  avec  le  duc  d'Alve  ;  et  luy  communi- 
quer les  articles ,  que  les  dicts  depputez  luy  ont  proposez  ;  et  Tas- 
seurer,  qu'encor  qu'elle  soit  en  beaucoup  de  nécessitez ,  qu'elle 
toutesfoys  ne  conclurra  rien  sans  l'adviz  de  ses  amys.  Néantmoins, 
elle  a,  d'elle  mesmes,  accordé,  par  une  lettre  de  sa  main,  de  bailler 
le  Prince  ,son  filz,  à  la  Royne  d'Angleterre;  et  l'ambassadeur  d'Es- 

paigiie,  qui  est  icy^  conseilloit  néantmoins  qu'elle  luy  accordât  plus- 
tost  les  places  de  Dombertran,  Lislebourg,  et  d'Ësterlin,  et  force 
ostaiges,  que  non  le  dict  Prince. 

Les  gracieulx  propos  et  honnestes  lettres ,  que  la  Royne  d'Ëspai- 
gne  a  mandez  à  la  Royne  d^ Angleterre ,  sont  cause  que  le  dict  sieur 
ambassadeur  commance  d'estre  plus  respecté  et  favorisé  des  Anglois 
quil  ne  souloit ,  et  qu'il  est  recherché ,  soubz  main ,  de  vouloir  de- 
mander audience  de  la  dicte  Dame ,  à  laquelle  il  n'a  parlé,  xxij  moys 
a ,  et  qu'elle  la  luy  ottroyera  fort  voUontiers.  Sur  quoy  il  a  respondu 
qu'en  ayant  esté  plusieurs  foys  refiuzé ,  il  importe  beaucoup  à  l'hon- 
neur de  son  Maistre  que  la  dicte  Dame  la  luy  veuille  ottroyer  d'elle 
mesmes;  et,  par  ainsy,  qu'il  est  dellibéré  d'attandre  qu'elle  le  luy 
mande  ,  ou  le  luy  face  dire  par  quelcun  des  siens. 

Et  cependant ,  Von  a  pareillement  recerché  le  S^  Ridolfy  de  re- 
prendre le  propos  de  l'accord  des  différans  des  prinses ,  sellon  ce 
qu'il  en  avoit  quelquefoys  miz  en  avant,  dontdesjàil  en  a  escript  une 
lettre  à  M'  le  comte  de  Lestre ,  qui  monstre  d'y  avoir  quelque  af- 
fection ,  et  il  a  esté  assés  bien  respondu.  Je  croy  que  cest  affére  se 
rendra  de  tant  plus  facille,  que  les  Anglois  trouveront  de  difficultez 
en  nous  ;  et  semble  que  M'  Norrys  se  soit,  puys  peu  de  jours,  pleinct 
de  quelque  deffaveur,  qu'on  luy  a  faicte  en  France ,  et  que  sa  Mes- 
tresse  en  soit  bien  mal  contante  : 

Comme  aussi  le  Si^  de  Yalsingan,  parmy  les  propos,  qu'il  m'a  tenuz^ 
des  honnestes  faveurs ,  qu'il  avoit  receues  de  Leurs  Majestez  Très 
Chrestiennes ,  il  y  a  meslé  je  ne  sçay  quoy  de  deffaveur,  qu'il  luy 
sembloit  que  le  Roy  luy  ayt  faict,  en  la  seconde  audience ,  de  ne  luy 
avoir  monstre  si  bon  visage ,  ny  usé  de  si  gracieuses  parolles ,  que 
en  la  première  ;  et  d'avoir,  luy  présent,  dict  à  M'  Norrys  qu'il  estoit 
marry  qu'il  s'en  volust  sitost  retourner,  l'ayant  trouvé  homme  de 
bien  en  sa  charge;  et  qu'il  vouloit  prier  la  Royne  d'Angleterre,  sa 
bonne  sœur ,  de  ne  luy  bailler  poinct  de  successeur,  qui  fût  turbu- 
lant,  ny  homme  qui  n'aymât  la  paix  et  le  repos  ;  comme  si  Sa  Majesté 
entendoit  de  dresser  ce  propos  à  luy,  car  il  estoit  en  termes  de  luy 
succéder;  et  qu'il  croyoit  que  M'  de  Glasco  luy  eust  faict  donner 
ceste  attache,  bien  qu'il  ne  se  soit ,  à  ce  qu'il  dict,  jamais  ingéré  ez 
affères  de  la  Royne  d'Escoce,  sinon  quant  la  Royne ,  sa  Mestresse, 
le  luy  a  commandé  ;  et  que  je  sçay  bien  qu'il  fault  obéyr  à  son  natu- 
rel prince ,  quant  il  commande  quelque  chose. 

Ce  quil'avoit  fort  descouragé  d'accepter  la  légation  en  France, 
craignant  de  n'estre  agréable  à  Sa  Majesté  ;  toulesfoys  que  la  Royne,  sa 

Mestresse ,  luy  avoit  commandé  de  s'aprester,  me  priant  d*assearer 
Leurs  dictes  Majestez  Très  Chrestiennes  que  nul  jamais  ne  tiendra 
ce  lieu ,  qui  ay  t  plus  droicie  intention  à  meintenir  la  paix  et  la  bonne 
amytié  entre  nos  deux  Maistres  et  leurs  deux  royaumes  que  luy  ; 
et  que,  s'en  allant  Tafîère  de  la  Royne  d'Ëscoce  composé ,  il  luy  sem- 
bloit  qu'il  ne  restoit  plus  aulcune  occasion  de  différant  entre  la 
France  et  T  Angleterre.  A  toutes  lesquelles  choses  je  luy  ay  respondu, 
sellon  r honneur  et  grandeur  du  Roy,  et  comme  il  debvoit  prendre  la 
franchise  du  parler  de  Sa  Majesté  en  bonne  part  ;  et  luy  ay  donné , 
au  reste ,  toute  bonne  espérance  de  sa  légation ,  voyant  qu'aussi 
bien  elle  luy  estoit  desjà  commise  ;  et  estime  Ton  qu'encor  qu'il  soit 
tenu  pour  homme  fort  affectionné  à  la  religion  nouvelle ,  et  assés 
contraire  de  la  Royne  d'Escoce,  que  néantmoins  il  se  rendra  modéré. 


CXLIV  DEPESGHE 

—  du  xim«  joor  de  novembre  1 570.  — 

(Envoyée  exprès  jusques  à  Calais  par  le  corier  de  Flandres,) 

Discussion  des  articles  du  traité  proposé  concernant  la  reine  d'Ecosse.  — 
Efforts  de  l'ambassadeur  afin  de  faire  accepter  les  conditions  envoyées  par 
le  roi.  —  Consentement  de  Marie  Stuart  à  ce  que  son  fils  soit  donné  en 
otage  à  la  reine  d'Angleterre.  — Motifs  de  cette  détermination ,  qui  est 
contraire  aux  instructions  reçues  de  France.  —  État  de  la  négociation  avec 
les  Pays-Bas  ;  nouvelles  de  Flandre. 

Au  Roy. 

Sire,  après  le  parlement  du  S'  de  L'Aubespine,  j'ay 
communiqué  le  contenu  des  lettres  de  Yostre  Majesté,  du 
xxvnj''  du  passé ,  qui  me  sont  arrivées ,  ainsy  qu'il  partoit, 
à  M^'révesque  de  Roz;  et,  suyvant  icelles,  je  Fay  pressé 
d'incister  vifvement  à  la  Rope  d'Angleterre  de  passer 
oultre  au  tretté  encommancé,  et  que,  de  sa  part,  il  la 
veuille  dorsenavant  poursuyvre  par  la  forme,  et  non 
aultrement,  qu'il  a  pieu  à  Vostre  Majesté  me  le  pres- 
cripre,  luy  desduysant  les  raysons,  pourquoy  la  Rope,  sa 
Mestresse ,  ny  luy,  ne  la  doibvent  excéder  ;  lesquelles  ray- 

sons  j'ay  aussi  mandées  à  la  dicte  Royne,  sa  Mestresse, 
avec  ung  extraict  de  ce  qui  en  est  porté  par  vos  dictes  der- 
nières. 

<  Sur  quoy  le  dict  sieur  évesque  m'a  asseuré  de  la  par- 
faicte  correspondance  de  sa  dicte  Mestresse ,  et  de  luy,  à 
vouloir,  en  tout  et  partout,  suyvre  l'intention  et  les  conseils 
de  Yostre  Majesté  ;  et  que ,  ayant  despuys  trois  jours  esté 
devers  la  Rope   d'Angleterre,  pour  luy  présenter  ung 
pourtraict,  que  la  dicte  Rope  d'Escoce  luy  envoyoit,  du 
Prince  son  61z,  il  Tavoit  instantment  sollicitée  de  passer 
oultre  à  parfère  le  dict  tretté,  et  de  luy  déclairer  si  les 
responces,  que  sa   dicte  Mestresse  avoit  faictes   à  ses 
depputez ,  luy  sembloient  raysonnables ,  affin  qu'il  la  peult 
advertyr  de  ce  qu'elle  en  debvoit  espérer;  et  que  la  dicte 
Dame  luy  avoit  respondu  que  les  depputez,  qu'elle  at- 
tandoit  d'Escoce ,  d'ung  chacun  des  costez ,  debvoient  arri- 
ver dans  quatre  ou  cinq  jours,  avec  le  comte  de  Sussex  et 
maistre  Randolf,  quivenoient  toutz  de  compaignye,   et 
qu'estantz  icy,  elle  feroit  incontinent  procéder  au  dict 
tretté;  que,  quant  aulx  responces  de  sa  dicte  Mestresse, 
elle  les  avoit  prinses  de  fort  bonne  part,  et  n'estoient  trop 
esloignées  de  ce  qui  c(Hivenoit  à  fère  uog  bon  accord  ; 
qu'encor  que  la  dicte  Royne  d'Escoce  fît  grande  difficulté 
sur  l'article  de  h  ligue ,  à  cause  de  celle  de  France,  qu'il 
ne  falloit  qu'elle  s'y  arrestftt;  adjouxtant,  avec  ung  soubz- 
rire,  que ,  puysque  Vous ,  Sire ,  vous  estes  meslé  avec  la 
mayson  d'Autriche,  qui  est  de  sa  ligue,  que  vous  ne  deb- 
viez  trouver  mauvais  qu'elle  se  meslàt  avec  celle  d'Escoce, 
qui  est  de  la  vostre.  A  quoy  luy,  de  Roz,  luy  avoit  soubdain 
respoodu  qu'il  fauldroit  donc  qu'elle  constituast  ung  sem- 
blable douaire  à  sa  Mestresse ,  et  donnast  ung  semblable  en- 

tretennement  des  gardes ,  des  gendarmes ,  des  bénéfices , 
plusieurs  privilèges ,  et  aultres  grandz  advantaiges  aulx 
Escouçoys  en  Angleterre ,  que  Yostre  Majesté  leur  faisoit 
jouyren  France;  et  que,  sellonson  adviz,  il  n'aparoîssoit 
aulcun  honneste  moyen  de  fère  ligue  entre  elles  deux,  si- 
non en  y  comprenant  Yostre  Majesté  ;  et  que  la  dicte  Dame 
luy  avoit  répliqué,  là  dessus ,  que  les  dicts  entretennemens 
estoient  trop  grandz  pour  en  vouloir  charger  son  estât , 
mais  que ,  touchant  la  ligue ,  elle  m'en  parleroit,  et  en  fe- 
roit  parler  par  son  ambassadeur  à  Yostre  Majesté. 

Or,  Sire ,  ce  poinct  de  la  dicte  ligue ,  plus  que  nul  de 
ceulx ,  qui  sont  contenus  es  dicts  articles ,  me  semble  im- 
porter grandement  à  l'honneur  et  réputation  de  vostre 
couronne,  et,  à  ceste  cause,  j'ay  desjà  dict  tout  hault  que 
j'interrompray  en  vostre  nom  l'accord,  et  protesteray  ^e 
l'infraction  des  précédans  trettez ,  plustost  que  d'en  laysser 
rien  passer.  Au  regard  de  l'aultre  article,  auquel  Yostre 
Majesté  estime  que  je  n'ay  assés  expressément  respondu  à 
l'évesqne  de  Roz ,  touchant  ne  baiUer  le  Prince  d'Ëscoce 
aulx  Anglois  :  je  vous  sup{riie  très  humblement ,  Sire ,  de 
croyre  que  je  luy  ay,  par  cmg  adviz  escript  de  ma  main, 
premier  qu'il  soit  allé  vers  sa  Me^resse  avec  les  depputez, 
ainsi  que  jel'ay  communiqué  au  S*^  de  L'Aubespine,  ex- 
pressément conseillé  de  ne  l'accorder  en  façon  du  monde  ; 
mais  la  dicte  Dame,  suyvant  d' aultres  adviz,  que  le  dict 
évesque  mesmes  luy  a  pareillement  apportez  par  escript, 
de  plusieurs  ses  affectionnez  et  meilleurs  amys  et  serviteurs 
de  ce  royaulme,  et  aussi  par  l'adviz  des  seigneurs,  qui  tien- 
nent son  party  en  Escoce ,  l'a  offert  à  la  Royoe  d'Angle- 
terre par  sa  lettre  du  séziesme  du  passé ,  conune  chose , 
sans  laquelle  le  dict  évesque  de  Roz  dict  que  la  dicte  Royne 

d'Ângletefre  ne  fût  jamais  entrée  en  tretté ,  et  sa  Mes- 
tresse  fût  demeurée  au  plus  dangereux  estât  de  sa  personne 
et  de  toutz  ses  affères,  qu'elle  aytencores  esté,  pour  l'o- 
casion  de  ceulx  qui  avoient  monstre  se  rebeller  au  pays  de 
Lenclastre  ;  avec  ce ,  Sire ,  que  ceulx  de  ce  conseil  ont 
toutjours  estimé  qu'-il  ne  se  pourroit  prendre  aulcune  aul- 
tre  assez  bonne  seureté  de  la  dicte  Royne  d'Escoce,  que 
d'avoir  son  filz  par  deçà,  affin  qu'il  leur  fût  ung  instrument 
tout  accommodé  pour  contenir  sa  mère  ou  pour  la  déchas- 
ser ;  aussi  qu'il  semble  bien  que  les  Escouçoys,  qui  procu- 
rent la  restitution  d'elle,  ne  sont  que  bien  ayses  que  le 
Prince  s'en  aille,  affin  que  ceulx  du  contraire  party 
ne  puyssent  plus  redresser  aulcune  compétance  dans  le 
pays  ;  et  éncores  y  a  il  plusieurs  principaulx  personnaiges 
en  ceste  court,  qui  incistent  assés  que  le  dict  Prince 
ne  viegne  en  façon  du  monde  en  Angleterre  ,  de  peur  qu'il 
n'y  advance  et  establisse  par  trop  le  droict ,  que  sa  mère  a 
à  la  succession  de  la  couronne,  au  préjudice  des  aultres 
prétendans.  Ce  qui  faict  que  plus  vollontiers,  la  dicte  Royne, 
sa  mère ,  consent  qu'il  y  soit  mené ,  et  mesmes  qu'elle  voyt 
bien  que  le  contradire  ne  luy  serviroit  de  rien ,  tant  la  chose 
est  hors  de  sa  puyssance  ;  mais  l'on  n'a  layssé  pourtant 
d'envoyer  solliciter  les  deux  partys,  en  Escoce^  de  s'y 
opposer;  et  aussi  le  grand  père ,  et  l'ayeulle,  et  plusieurs 
aultres,  en  ce  mesmes  royauhne,  de  ne  le  trouver  bon,  et 
de  le  debvoir  empescher;  pareillement  à  la  mesme  Royne 
d'Angleterre  de  luy  jecter  ung  escrupuUe  dans  le  cueur, 
touchant  ce  petit  Prince ,  disant  que ,  à  son  advènement  au 
monde ,  il  a  déchassé  sa  mère  hors  de  son  estât,  et  qu'il 
pourroit  bien,  en  venant  en  Angleterre,  chasser  sa  tante  hors 
du  sien.  Tant  y  a.  Sire,  que  cep<Hnct  est  desjàtenu  comme 

poar  accordé  entre  elles  deux  ;  et  sur  cella  se  faict  le  foo- 
dément  de  tout  le  reste  ;  et  estime  l'on ,  Sire ,  pourveu  que 
vous  obteniez  la  restitution  de  la  dicte  Dame  et  la  réunyon 
des  Escouçoys,  et  que  l'autborité  des  Anglois  et  leurs  forcés 
soyent  mises  hors  du  pays ,  que  Yostre  Majesté ,  quant  au 
reste ,  ne  doibt  empescber  qu'elle  ne  se  puysse  prévaloir 
de  son  filz  à  le  bailler  ostage  quelque  temps,  pour  recouvrer 
sa  liberté ,  et  retirer  sa  personne ,  et  son  estât ,  horz  du 
grand  dangier  où  ilz  sont. 

Néantmoins ,  Sire ,  en  cella ,  et  en  toutz  les  aultres  cha- 
pitres dutraicté,  j'incisteray  toutjour,  lepkis  fermement 
qu'il  me  sera  possible,  que  l'intention  de  Yostre  Majesté 
soit  entièrement  suyvye  ;  et ,  de  tant  que  la  Royne  d'An- 
gleterre s'est  plaincte  à  moy  des  dommageables  coudicions, 
qu'elle  dict  estre ^apposées  contre  l'Angleterre,  dans  le 
dernier  tretté  d'entre  le  feu  Roy ,  Françoys  le  Grand , 
vostre  ayeul,  et  Jaques  quatriesme ,  Roy  d'Eicoce ,  lequel 
je  croy  estre  de  l'an  1535  * ,  je  supplie  très  humblement 
Vostre  Majesté  de  m'en  fère  envoyer  une  coppîe  affin  d'y 
respondre;  et  me  commander  au  reste,  Sire,  touchant  ce 
dessus,  si  je  doibz  incister  tout  oultre,  que  la  Royne 
d'Escoce  se  retire  de  la  promesse,  qu'elle  a  faicte,  de 
bailler  son  filz,  et  qu'il  vous  playse  d'en  déclairer  franche- 
ment vostre  voOonté  à  M*^  de  Glasco,  son  ambassadeur. 

Au  surplus.  Sire,  les  différans  des  Pays  Bas  demeuroient 
acrochez  en  ce  que ,  sur  la  diminution  que  le  duc  d' Alve  a 
trouvé  estre  ez  merchandises  des  subjectz  du  Roy  d'Es- 

4  Jacques  IV  était  mort  en  1513 ,  deux  ans  avant  l'avènement  de  Fran- 
çois I*'.  L'ambassadeur  veut  sans  doute  parler  du  traité  de  Rouen ,  conclu  le 
26  août  1517,  entre  Jacques  V  et  François  I",  et  renouvelé  en  15$5,  lorsque 
Jacques  V  épousa  Hadelalne  de  France. 

paigne ,  pour  en  avoir  une  partie  esté  gastée  et  les  aultres 
mal  vendues  par  deçà ,  il  vonloit  que  celles  des  Anglois 
fassent  prinses  en  récompence  ,  sellon  qu'elles  valloient  en 
Angleterre ,  et  non  seRon  qu'elles  ont  esté  vendues  en  Flan- 
dres; en  quoyil  faisoit  proffict  d'envyron  cent  mil  escuz; 
mais  ceuh  cy,  ayant,  à  ce  qu'ilz  disent,  plus  d'esgard  au 
déshonneur  que  à  la  perte,  qui  leur  viendroit  en  cella, 
n'ont  voUu  passer  ce  poinct,  ni  accorder  aulcune  inégalle 
et  plus  advantaigeuse  condicion  aux  Espaignolz  et  Flamans 
que  à  eulx  ;  dont  les  lettres  estoieut  desjà  signées  de  ceste 
Royne  pour  mander  à  maistre  Figuillem ,  sou  agent  à  pré- 
sent en  Flandres ,  qu'il  s'en  retournast  tout  incontinent ,  si 
le  dict  duc  tie  vouloit  tenir  compte  du  prix ,   à  quoy  les 
merchandises  d'Angleterre  ont  estévandues,  ainsy  quelle 
ofiroit  de  fère  le  semblable  par  deçà,  dé  celles  d'Espaigne, 
et  d'estre  preste  d'administrer  justice  pour  celles ,  qui  ne 
se  trouveroient  en  estre,  contre  ceulx  qui  en  seroient 
coulpables ,  ce  qui  alloit  fère  une  grande  interruption  en 
tout  l'alfère  ;  mais ,  voulant  le  duc  en  toutes  choses  l'ac- 
commoder, il  Ta  si  bien  faict  négocier  icy,  soubz  main , 
par  l'ambassadeur  d'Espaigne,   et  par  aultres  personnes 
interposées,  qu'il  n'y  a  rien,  à  ceste  he^ure  ,  plus  eschauffé 
entre  ceulx  de  ce  conseil  que  d'en  vouloir  bientost  sortyr. 
Et,  à  cest  effect,  le  S*"  Ridolfy,  qui  s'en  estoit  auparavant 
meslé ,  est  appelle  en  court ,  et  pareillement  Gavalcanty 
et  Espinola  ;  et  s'entend  que  le  S*^  Thomas  Fiesque  arri- 
vera demain,  ou  après  demain,  de  Flandres,  qui  aporte  la 
résolue  intention  du  dict  duc;  et  est  l'on  après  à  trouver 
moyen  que  le  dict  ambassadeur  d'Espaigne  escripve,  sur 
l'ocasion  du  passaige  de  la  Royne  d'Espaigne,  etsur  l'hon- 
neur et  convoy  que  luy  ont  faict  les  navyres  d'Angleterre , 

et  sur  son  arrivée  à  saulvement  par  deUa,  une  bien  hon^ 
neste  lettre  à  la  Roy  ne  d'Angleterre,  affin  qu'elle  envoyé 
aulcuns  de  son  conseil  pour  en  conférer  davantaige  avec 
luy  ;  lesqoelz  auront  charge  de  lui  octroyer  audience  de 
la  dicte  Dame  pour  le  jour ,  qu'il  vouldra  l'aller  trouver. 
Et  de  tant  que  le  Roy  d'Espaigne  a  mandé  au  dict  duc  de 
regaigner,  par  toutz  les  moyens  qu'il  pourra,  l'amytié  des 
Ânglois  ;  et  qu'il  ne  veuk ,  sur  son  partement ,  laysser 
ceste  besoigne  en  détail,  il  la  presse  bien  fort,  estans  ve- 
nues nouvelles  que  le  duc  de  Médina  Geli  est  prest  de  s'em 
barquer  à  Laredo  pour  passer  en  Flandres ,  où  il  pourra 
arriver  à  la  fin  de  ce  moys ,  sur  la  mesmes  armée  qui  a 
conduict  par  dellà  la  Rope  d'Espaigne ,  et  que  la  prin- 
cesse de  Portugal  n'y  vient  poiuct  pour  encores,  mais  ce 
sera  le  cardinal  de  Grandvelle ,  qui  viendra  assister  au  dict 
duc  de  Médina  Geli.  Sur  ce ,  etc. 

Ce  XI v«  jour  de  novembre  1570, 

CXLV  DËPESCHË 

—  du  xix«  jour  de  noTembie  1570.  — 
(  Envoyée  exprès  jusques  à  Calais  par  Olivier,  ) 

Retard  apporté  à  la  négociation  du  traité  concernant  la  reine  d'Ecosse,  — 
Mission  de  lord  Seyton ,  dans  les  Pays-Bas ,  aupris  du  duc  d'Albe,  —  De- 
mandes faites  au  duc  de  la  part  de  Marie  Stuart.  —  Nouvelles  des  Pays-Bas 
et  de  la  Moscovie. 

Au  RoY. 

Sire,  j'ay  de  nouveau  faîct  entendre  à  la  Royne  d'An- 
gleterre que  les  longueurs ,  qu'elle  a  voit  uzé ,  et  qu'elle  con- 
tinuoit  d'user,  ez  affères  de  la  Royne  d'Escoce ,  vous 
avoient  donné  grande  ocasion  de  parler  ainsy  ferme, 

\  24. 

comme  vous  aviez  faict ,  à  son  ambassadeur ,  et  d'essayer , 
à  la  fin,  si  pourrez  accomplyr  ce  que  franchement  vous  luy 
en  avez  dict  ;  laquelle  s'est  excusée  que  le  retardement 
n'est  cy  devant  provenu ,  ny  encores  ne  provient ,  de  son 
costé ,  ains  de  celluy  de  la  Royne  d'Escoce  et  de  ses  dep- 
putez ,  qui  ue  sont  encores  arrivez ,  et  qu'elle  ne  voyt  pas 
comme  l'on  puysse  bonnement  procéder  à  fère  le  tretté 
sans  eulx ,  et  sans  ceulx  du  contraire  party  ;  et  n'y  a  heu 
nulle  rayson,  ny  offire ,  qui  l'ayt  peu  mouvoir  de  ceste  opi- 
nion parce,  à  mon  ad viz ,  qu'elle  a  promiz  à  ceulx  du  dict 
contraire  party  de  ne  fère  rien ,  qu'elle  n'ayt  première- 
ment pourveu  à  la  seureté  du  jeune  Prince  d'Escoce  et  à 
celle  d'ung  chacun  d'eulx.  Et  ainsy  nous  sonunes  attendans 
l'arrivée  d'iceulx  depputez ,  desquels  je  n'ay  encores  nulles 
bien  certaines  nouvelles ,  sinon  que  le  comte  de  Lenoz  a 
escript  qu'il  avoit  ottroyé  de  bailler  saufconduict  à  ceulx  du 
bon  party ,  et  qu'il  nommeroit  les  siens  aussitost  qu'il  sçau- 
roit  qui  sont  les  aultres ,  affin  d'en  envoyer  de  semblable 
qualité;  et  que  cependant  il  dépeschoit  l'abbé  de  Domfer- 
melin ,  lequel ,  pour  ceste  occasion ,  est  attandu ,  d'heure 
en  heure ,  en  cesté  court. 

Je  prends  quelque  argument ,  Sire  ,  de  l'intention  de  la 
dicte  Dame,  qu'elle  a  voUonté  d'en  sortyr,  sur  ce  que 
M"  Norrys  l'ayant  fort  instantmeut  requise  de  luy  donner 
son  congé;  et  s' estant  le  secrétaire  Gecille  desjà  miz  à 
dresser  la  dépesche  du  S'  de  Yalsingan  pour  luy  aller  suc- 
céder, elle  a  considéré  que,  s'il  partoit  sur  ce  poinct,  Vostre 
Majesté  pourroit  concepvoir  quelque  mauvaise  espérance 
des  affères  de  la  Royne  d'Escoce,  tant  pour  le  chan- 
gement d'ambassadeur,  que  pour  le  souspeçon  que  ce  nou- 
veau leur  fût  trop  contraire^  dont  elle  a  mandé  au  S"*  Nor- 

rys  d'avoir  patience  jusques  à  ce  que  les  dicts  atfères  soient 
achevez.  Bien  m'a  l'on  dict  qu'il  a  renvoyé  en  dilligence 
ung  des  siens ,  pour  remonstrer  à  la  dicte  Dame  que  le  dil- 
lay  seroit  par  trop  long;  car  dict  qu'il  n'espère  veoir  les 
affères  de  la  dicte  Royne  d'Escoce  jamais  accommodez , 
tant  que  certaine  occasion  durera  en  France;  laquelle, 
Sire,  je  n'ay  pas  encores  bien  sçeu  quelle  elle  est,  et 
semble  aussi  qu'il  l'ayt  mandée  assés  en  général  ;  car  l'on 
m'a  dict  que  plusieurs  y  font  diverses  interprétations.  Ce- 
pendant M"^  de  Sethon,  qui  est  en  Flandres,  m'a  escript 
que,  si  ung  certain  pacquet,  que  la  Royne  d'Escoce,  sa 
Mestresse,  m'avoit  adressé  pour  luy,  luy  eust  esté  randu 
pour  se  pouvoir  expédier  du  duc  d' Alve ,  qu'il  fût  desjà 
devers  Votre  Majesté;  et,  à  la  vérité.  Sire,  le  dict  pac- 
quet a  esté,  parmesgarde,  aporté,  dez  le  xxvij*^  du  passé, 
par  mon  secrétaire  jusques  à  Paris  ;  dont  j'estime  qu'il 
l'aura  meintenant  receu. 

.  Et  voycy.  Sire ,  ce  que  j'ay  entendu  de  la  négociation 
du  dict  de  Sethon ,  qu'il  a  esté  ouy  à  part,  et  puys  en  con- 
seil, par  le  duc  d'Alve,  sur  les  trois  poinctz ,  pour  lesquelz 
il  estoit  envoyé  principallement  devers  luy  :  le  premier, 
pour  avoir  le  secours ,  qu'il  leur  avoit  souvant  promiz,  le 
quel  le  dict  de  Sethon  offiroit  de  conduyre  en  lieu  seur,  où 
il  pourroitcommodéement  descendre,  et  où  l'assistance  des 
Escouçoys  et  des  Anglois  catholiques,  et  tout  bon  entre- 
tennement  et  bonne  retrette  ne  luy  deflauldroit  dans  le 
pays  ;  le  second ,  pour  recepvoir  dix  mil  escuz,  que  le  dict 
duc  avoit  accordé  à  la  Royne,  sa  Mestresse,  pour  la  fourni- 
ture des  chasteaulx  de  Lislebourg  et  Dombertran  ;  et  le 
troisiesme ,  pour  le  prier  d'interdire  de  mesmes  le  com- 
merce aulx  Escouçoys  en  Flandres,  que  Vostre  Majesté  le 

leur  a  prohibé  en  France  à  ceulx ,  qui  ne  sont  du  party 
de  la  Royne,  sa  Mestresse.  Sur  qooy,  le  dernier  jour  du 
moys  passé ,  M""  de  Noerguerme  a  esté  envoyé  devers  luy 
pour  luy  fère  la  responce  que,  touchant  le  secours,  le  duc 
y  estoit  très  disposé ,  lequel  avoit  trouvé  son  offre  et  ses 
autres  expédiantz  fort  convenables  à  l'entreprinsé  ;  mais 
r importance  d'envoyer  une  armée  de  mer  en  pays  estrangé 
estoit  si  grande  que  l'exprès  commandement  du  Roy,  son 
M aistre ,  y  estoit  requis ,  auquel  il  en  avoit  desjà  escript  ; 
et  pourtant  il  falloit  attandre  sa  responce ,  laquelle  ne  tar- 
deroit  guières  ;  que  touchant  les  dix  mil  escaz ,  de  tant  que 
l'ambassadeur  d'Espaigne,  qui  est  icy,  avoit  escript  au 
dict  duc  que  la  Royne  d'Escoce  luy  dépeschoit  ung  homme 
exprès,  avecques  un  pacquet,  pour  l'advertyr  en  quelle 
sorte  elle  entendoit  qu'on  ordonnast  de  la  dicte  somme,  qui 
est ,  Sire ,  le  susdict  pacquet  qui  a  esté  apporté  à  Paris , 
qu'il  prioyt  le  dict  de  Sethon  d'avoir  pacience  jusques  au 
quatriesme  du  présent,  que  le  messagier  pourroit  estre  ar- 
rivé ,  dedans  lequel  jour,  l'on  la  luy  feroit  fomyr  con- 
tante. Au  regard  du  troisiesme,  de  tant  que  le  commerce 
d'Angleterre  estoit.  fermé ,  et  si  l'on  restreignoit  encores 
celluy  d'Escoce,  il  eu  pourroit  venir  grand  détriment  aulx 
Pays  Bas,  le  dict  duc,  premier  que  d'y  rien  ordonner,  en 
avoit  vollu  escripre  au  Roy,  son  Maistre,  duquel  il  feroit 
bientost  entendre  son  intention,  tant  sur  cestuy  que  sur  le 
premier  article  au  dict  de  Sethon.  Et  semble ,  Sire ,  que 
icelluy  de  Sethon  ayt  escript  à  sa  Mestresse  qu'on  F  avoit 
faicte  plus  espérer  du  secours  du  dict  duc  qu'il  n'a  trouvé 
qu'elle  en.  eust  occasion,  et  que  icelluy  duc  ne  pense 
plus  que  à  quicter  les  choses  pour  se  retirer  en  Hespaigne. 
Maistre  Jehan  Amilthon  a  continué  une  négociation  se- 

parée  de  celle  du  dict  S*^  de  Sethon  avec  le  dict  duc ,  dont 
monstrent  n'y  avoir  bonne  intelligence  entre  eulx.  C'est 
luy  qui  a  conduict  les  deux  gentishommes  espaignolz  en 
Escoce  pour  visiter  la  descente ,  et  les  a  faict  parler  au 
comte  d'Honteley,  et  les  a  promenez  et  Testiez  en  divers 
lieux  dans  le  pays. 

Au  surplus,  Sire,  l'on  a  appelle,  despuys  trois  jours ,  les 
principaulx  mefchans  de  ceste  ville  à  Hamptoncourt  pour 
le  faict  de  Roan  et  pour  celluy  des  Pays  Bas.  J'entans, 
quant  à  celluy  de  Rûan ,  qu'on  me  baillera  la  responce 
par  escript  sur  ce  que  j'en  ay  remonstré  à  la  Royne  d'An- 
gleterre; et,  quant  à  l'aultre ,  que  le  comte  de  Lestre  et 
le  secrétaire  Cecille ,  si  aultre  empeschement  ne  survient , 
en  yront  conférer  avec  l'ambassadeur  d'Espaigne,  lequel  a 
desjà  escripte  la  lettre  à  la  dicte  Dame,  dont,  par  mes  pré- 
cédantes, je  vous  ay  faict  mencion  ;  et  presse  Ton,  de  cha- 
cun costé,  bien  fort  l'accommodement  de  ce»  différans.  A 
quoy  sert  beaucoup  le  mauvais  trettement  qu'ont  naguières 
receu  les  merchans  anglois  en  Moscouvie ,  où  ilz  pensoient 
dresser  quelque  grand  commerce  ;  mais  l'ambassadeur  mos- 
covite, qui  naguières  estoit  par  deçà,  s'en  estant  retourné 
mal  satisfaict  de  ce  pays,  a  faict  emprisonner  tous  les  An- 
glois, qui  se  sont  trouvez  au  sien,  et  a  faict  arrestér  leurs 
merchaudises.  Le  susdict  ambassadeur  d'Espaigne  s'est 
conjouy  en  ceste  court  des  bonnes  nouvelles  qu'il  a  heu, 
que  la  guerre  des  Mores  a  voit  du  tout  prins  fin^.  Quel-^ 
cun,  à  ce  que  j'entans,  luy  a  escript  que  le  duc  de  Mé- 
dina Celi  diffère  sa  venue  en  Flandres  jusques  en  janvier, 
et  qu'il  a  la  voUonté  de  passer  en  France.  Sur  ce,  etc. 

Ce  XIX*  jour  de  novembre  1570. 

<  Voyez  ci  dessus  la  note,  p.  183. 

CXLVr  DÉPËSGHE 

^-  du  xxv«  jour  de  novembre  1 570. — 
(  Envoyée  par  Jehan  Monyer  jusqttes  à  Calais  exprès.  ) 

Déclaration  du  roi  à  l'ambassadeur  d'Angleterre  concernant  TÉcosse.  — 
Irritation  causée  à  la  reine  d'Angleterre  par  les  menaces  du  roi.  —  Opi- 
nion de  l'ambassadeur  qu'Élisabetb  est  bien  décidée  à  éviter  la  guerre. — 
Instance  faite  auprès  d'elle  pour  l'eng^er  dans  l'alUance  d'Espagne.  — 
Succès  des  efforts  de  l'avibassadeur ,  qui  parvient  à  empêcher  l'exécution 
de  ce  projet.  —  Assurance  de  dévouement  au  roi  donnée  par  Walslngham, 
désigné  pour  l'ambassade  de  France.  -•-  Remontrance  faite  par  Pambassa- 
deur  à  la  reine  d'Angleterre  des  motifs  qui  doivent  forcer  le  roi  à  secourir, 
même  par  les  armes,  la  reine  d'Ecosse. 

Au  Roy. 

Sire ,  entendant  que  M""  Norrys,  par  sa  dernière  dépes- 
che  9  avoit  rafreschy  à  la  Royne,  sa  Mestresse ,  les  mesmes 
propos,  qu'il  luy  avoit  auparavant  escript,  qu'il  trouvoit  en 
Vostre  Majesté  une  ferme  résolution  de  secourir  la  Royne 
d'Escoce ,  et  que  vous  continuez  d'user  de  paroUes  et  dé- 
monstrations fort  expresses  en  eella^  j'ay  miz  peyne  de 
sçavoir  comme  la  dicte  Dame  le  prenoit;  dont  aulcuns,  qui 
désirent  la  modération  des  affères,  m'ont  mandé  qu'elle  se 
trouvoit  toute  scandalizée  qu'allors  que,  pour  vous  com- 
playre ,  elle  avoit  envoyé  deux  de  ses  principaulx  conseillers 
devers  la  Royne  d'Escoce,  pour  donner  commancement  à 
ungbon  tretté,  et  qu'à  vostre  instance  elle  avoit  envoyé  re- 
tirer son  armée  de  sur  la  frontière  d'Escoce,  c'estoit  lors  pro- 
prement qu'il  luy  sembloit  que  vous  aviez  délayssé  la  voye, 
que  vous  aviez  toutjours  tenue,  de  procéder  en  cest  endroict 
par  gracieuses  prières  et  honnestes  remonstrances ,  pour  y 
aller  meintennant  par  une  aultre  façon  de  la  menacer,  et  de 
rudoyer  son  ambassadeur;  et  qu  encores  ne  se  sentoit  elle 

si  piquée  de  ce  que  vous  en  aviez  dict  de  vous  mesmes,  qui 
aviez  parlé  en  Roy,  ainsy  qu'il  luy  avenoit  bien  à  elle  de 
parler  quelquefoys  en  Rope,  comme  de  ce  que  vostre  con- 
seil avoit  trouvé  bon  qu'il  en  fût  escript  une  lettre  bien  ex- 
presse et  bien  considérée  à  son  dict  ambassadeur  ;  et  qu'elle 
se  résolvoit  de  ne  fère  rien  par  menaces,  et  de  monstrer  à 
tout  le  monde  que ,  si  elle  coudescendoit  à  quelque  accord 
en  cest  endroict,  ce  ne  seroit  que  par  le  seul  bénéfice  de  sa 
bonne  vollonté  envers  vous,  et  de  sa  propre  bonté  envers 
la  Royne  d'Escoce,  et  quetoutz  aultres  effortz  et  instance» 
ne  servyroient  que  d'empyrer  et  retarder  davantaige  la 
besoigne. 

D'aultres,  qui  cognoissent  assés  bien  son  intention,  m'ont 
faict  dire  qu'encor  qu'elle  ayt  parlé  ainsy  devant  ceulx  de 
son  conseil,  affin  d'estre  estimée  princesse  de  cueur,  comme, 
à  la  vérité,  elle  l'est,  ci  a  elle  monstre ,  en  d'aultres  siens 
propos ,  à  part ,  qu'elle  vouloit  évitter,  en  toutes  sortes, 
d'avoir  la  guerre  à  Vostre  Majesté;  et  que  c'estoit  par  voz 
vertueuses  responces  et  par  voz  démonstrations  et  appa- 
reilhz ,  qu'elle  avoit  passé  si  avant  à  tretter,  et  que ,  sans 
cella ,  il  y  en  a  assés  qui  l'eussent  bien  engardée  d'y  tou- 
cher, et  la  destourneroient  encores  d'y  prendre  jamais  aul- 
cune  bonne  résolution;  par  ainsy,  qu'ilz  estimoient  que 
toute  la  ressource  et  resitabtissement  de  ceste  pouvre  prin- 
cesse, et  de  son  royaulme,  concistoit  en  la  seulle  faveur  et 
assistance,  que  Vostre  Majesté  luy  feroit;  dont  semble 
qu'entre  deux  si  contraires  adviz  le  plus  expédiant  sera  de 
suyvre  une  voye  de  millieu. 

Et ,  à  ce  propos ,  Sire ,  ayant  une  foys  la  dicte  Dame 
faict  dellibération  d'envoyer  ung  des  plus  grandz  d'auprès 
d'elle  en  France,  ainsy  qu'elle  mesmes  m'en  avoit  touché 

quelque  mot,  pour  hoouorer,  à  sou  pouvoir,  les  nopces  de 
Vostre  Majesté,  et  la  venue  de  la  Royne  Très  Chrestieune  ; 
et  mesmes  ayaut  pensé  que  ce  seroit  le  eomte  de  Lestre , 
comme  plus  agréable  à  Yostre  Majesté ,  affin  de  fère  en 
cella  quelque  démonstration ,  qui  correspondît  à  celle  de 
l'honnorable  convoy,  qu'elle  a  faictfère,  avec  grande  ma- 
gnifficeuce  et  grande  despence ,  par  dix  grandz  navyres  de 
guerre,  à  la  Royne  d'Espaigne,  j'aysceu  que  qpelques 
malicieulx  luy  sont  venuz  mettre  en  avant  qu'il  y  avoit 
grand  apparance  que  le  dict  comte  ne  serott  bien  receu  ; 
et  que  Vous,  Sire,  aviez  donné  à  cognoistre,  en  Tendroict 
de  M' Norrys ,  que  ses  aultres  ambassadeurs  seroîent  peu 
respectez ,  dont  debvoit  considérer  cojDftbien  elle  diemeure- 
roit  moquée  et  oflancée,  si,  à  ung  tel  et  si  grand  des  siens, 
comme  le  dict  de  Lestre,  n'estoit  faicte  la  faveur  et  bon 
recueilh  et  bon  trettement  qu'elle  s'attandoit  ;  s'esforceans 
d'imprimer  à  la  dicte  Dame,  bien  qu'au  plus  loing  de  leur 
affection,  qu'elle  debvoit,  partoutz  moyens,  retou^er  à 
la  bonne  intelligence  du  Roy  d'Espaigne;  et  qu'aUors  elle 
n'auroit  à  se  craindre  de  la  France,  et  pourroit,  à  son  play- 
sir,  disposer  de  la  Royne  d'Escoce.  Sur  quoy,  voyantz 
qu'elle  ne  rejettoit  le  propos,  ilz  ont  essayé  de  l'induyre  à 
donner  audience  à  M''  l'ambassadeur  d'Espaigne  sur  T oc- 
casion d'une  lettre,  qu'il  luy  a  escripie;  et  semble  bien, 
Sire,  que  si,  de  mon  costé,  j'eusse  aultrenpkent  usé  envers 
elle  que  seUon  qu'il  vous  avoit  pieu  me  le  conunander, 
sçavoir,  de  la  plus  gracieuse  et  modeste  façon  qu'il  me  se- 
roit possible ,  qu'elle  s'y  fût  condescendue ,  et  heust  du 
tout  résolu  de  n'envoyer  point  en  France  et  d'interrompre 
possible  les  affères  d'Escoce;  mais  elle  s'est  tenue  ferme 
à  ne  vouloir  encores  rien  céder  aulx  choses  d'Espaigne;  et 

croy  que  si ,  du  costé  du  duc  d' Alve ,  ne  vient  quelque 
houneste  satisfaction,  que  les  dîffiftrans  auront  plus  empyré 
que  amande,  <f  y  avoir  faict  c«9t  essay,  ayant  la  dicte  Dame 
mandé  à  son  depputé ,  qui  est  en  Flandres ,  que ,  si  le  duc 
ne  veult  admettre  la  compensation  des  merchandises  et 
prendre  celles  d'Angleterre  au  priz  qu'dles  ont  esté  van- 
dues ,  qu'il  s'en  viegne ,  avec  résolution  qu'aussitost  qu'il 
sera  icy,  Ton  procédera  à  la  vante  de  celles  d'Espaigne. 
Dont  chacun  estime  que  le  dict  duc  plyera  à  ce  poinct ,  et 
qu'il  envoyera,  pour  cest  eflect,  nouveanlx  depputez  par 
deçà;  bien  que  l' entrecours  et  le  commerce  d'entre  les 
•deux  pays  n'est  pour  estre  encores  radressé. 

Cependant  le  propos  de  n'envoyer  poinct  en  France,  et 
d'interrompre  le  tretté  de  la  Royne  d'Escoce ,  n'a  poinct 
heu  lieu;  et  a  remiz  la  dicte  Dame  d'y  dellibérer,  dont 
j'ay  esté  conseillé  de  fère  là  dessus  une  petite  négociation 
par  lettre  avec  M"*  le  comte  de  Lestre ,  affin  de  luy  bailler 
argument  d'en  parler  à  sa  Mestresse.  Je  ne  sçay  encores 
ce  qui  eu  réuscyra;  tant  y  a  que,  ayant  moy  mesmes  à 
parler,  daiïs  ung  jour  ou  deux ,  à  elle*,  sur  l'occasion  de  la 
dépesche  de  Vostre  Majesté,  du  vi«  du  présent ,  qui  m'est 
tout  présentement  arrivée,  je  mettray  peyne  de  rabiller  les 
choses,  le  plus  que  je  pourray. 

Le  S' de  Valsingan  est  venu,  ce  dinienche  passé,  pren- 
dre son  dtsner  en  mon  logis ,  et  m'a  dict  que  M**  Norrys 
avoit  tant  faict  qu'il  avoît  obtenu  son  congé ,  et  que  à  luy 
estoit  desjà  résoluement  commandé,  par  la  Royne,  sa 
Mestresse ,  de  s'aprester  pour  luy  aller  bientost  succéder  ; 
mais  qu'eUe  n'avoit  encores  ordonné  à  F  ung  le  jour  de  son 
retour,  ny  à  Taultre  celluy  de  son  partement;  et  que,  pour 
le  peu  d'establissement,  qu'on  disoit  que  la  paix  prenott  en 

France ,  qu'il  n'ozoit  y  admener  encores  sa  femme  ;  jus^ 
ques  à  ce  qu'il  eust  veu  sur  ce  lieu,  comme  il  en  alloit.  A 
quoy  je  luy  ay  si  bien  respondu ,  jouxte  le  contenu  de 
ce  qu'il  vous  avoit  pieu  m'en  escripre ,  qu'il  en  est  de- 
meuré aultrement  persuadé;  et  au  reste ,  Sire ,  il  jure  et 
promect  d'estre  ambassadeur  paysible  près  de  Yostre  Ma- 
jesté ;  et  de  ne  cercher  aultre  chose,  en  sa  charge,  que  les 
moyens  d'accroistre  et  augmenter  davantaige  l'amytié 
d'entre  Vous  et  la  Royne,  sa  Mestresse ,  et  la  bonne  paix 
d'entre  voz  royaulmes  et  subjectz.  Sur  ce ,  etc. 

Ce  XXV*  jour  de  novembre  1570. 

A  LA  Royne . 

Madame,  par  la  lettre,  que  j'escriptz  présentement 
au  Roy,  Voz  Maj estez  verront  comme  la  Royne  d'An- 
gleterre se  répute  estre  mal  trettée  et  ung  peu  rudoyée 
de  certains  propos ,  qui  ont  esté  dictz  et  escriptz  à  son 
ambassadeur,  touchant  les  affères  de  la  Royne  d'Escoce; 
et  n'a  pas  long  temps  qu'elle  me  dict  qu'il  sembloit  que 
Voz  Majestez  Très  Ghrestiennes  fussent  constituées  entre 
elles ,  conune  alliez  à  toutes  deux ,  mais  tenans  l'oreille , 
qui  devoit  estre  ouverte  de  son  costé ,  toutjour  bouchée , 
et  celle  du  costé  de  la  Royne  d'Escoce  très  prompte  et 
toutjour  fort  ententive  à  toutes  ses  pleinctes  ;  et  que  vous 
ne  vous  portiez  en  cella  ainsy  égallement ,  comme  l'équité 
et  la  rayson  le  requéroient. 

A  quoy  je  luy  respondiz  que,  à  la  vérité,  l'une  et  l' aultre 
vous  debvoient  compter  pour  leurs  principaulx  alliez  et  con- 
fédérez;  et  que,  pour  le  regard  d'elle,  veu  le  bon  estât 
de  ses  alfères,  Voz  Majestez  n'avoient  à  fère  aultre  office. 

en  son  eudroict,  que  de  vous  conjouyr  de  sa  prospérité,  et 
luy  offrir  ce  qui  pouvoit  estre  en  vostre  pnyssance ,  pour 
meintenir  et  acroistre  sa  grandeur,  comme,  à  toute  oc- 
casion, vous  seriez  prest  de  le  fère;  mais,  quant  à  la 
Royne  d' Escoce ,  je  craignois  bien  fort  que  ceulx  ,  qui  la 
voyoient  ainsy  captive  et  deschassée  de  son  estât ,  comme 
elle  est ,  ne  vous  estimassent  beaucoup  plus  abstreinctz  par 
les  trettez  de  pourchasser  chauldement  sa  liberté  et  resti- 
tution que  vous  ne  le  faisiez  ;  et,  quant  elle  vouldroit  con- 
sidérer ung  peu  de  plus  près  cest  affère ,  et  la  despence  que 
vous  aviez  desjà  commancée  pour  préparer,  dez  Testé 
-passé,  ung  secours,  et  l'avoir,  pour  l'amour  d'elle,  despuys 
révoqué ,  et  d'en  entretenir  meintennant  ung  aultre,  sans 
l'envoyer,  pour  attaudre  le  tretté;  tant  s'en  fault  qu'elle 
se  deubt tenir  offancée  de  Voz  Majestez,  que,  au  contraire, 
elle  réputeroit  vous  avoir  de  l'obligation  de  l'honneste  et 
modeste  façon  ,  dont  vous  y  aviez  procédé  ;  et  dont  vous 
luy  déclariez  encores  tout  franchement  la  contraincte  né-, 
cessité,  que  vous  aviez,  d'entreprendre  quelque  aultre  es- 
say ,  comme  vous  Je  pourriez  fère,  au  cas  qu'elle  voUût 
rejetter  celluy  de  voz  honnestes  prières  et  gracieuses  re- 
monstrances. 

Ainsy  la  dicte  Dame  se  modéra  pour  lors ,  et  proposa 
d'envoyer  le  comte  de  Lestre  devers  Voz  Majestez ,  pour 
fère  la  conjouyssance  des  nopces  du  Roy  et  de  la  venue  de 
la  Rope ,  vostre  belle  fille ,  et  accommoder,  par  mesmes 
moyen ,  le  faict  de  la  Royne  d' Escoce  ;  mais  quelcun,  des- 
puys ,  en  a  traversé  le  propos;  dont  j'en  suys  aulx  termes , 
que  je  mande  en  la  dicte  lettre  du  Roy  ;  et  essayeray.  Ma- 
dame ,  à  ceste  prochaine  audience,  de  rabiller  le  faict ,  et 
de  moyenner,  en  quelque  bonne  sorte ,  si  je  puys,  que  le 

dict  voyage  du  comte  de  Lestre ,  ou  au  moins  de  quelque 
aultre  milor,  ne  sbit  interrompu ,  si  toutesfoys  Yostre  Ma- 
jesté me  faict  entendre  qu'elle  Tayt  agréable.  Sur  ce,  etc. 

Ce  xxV^  jour  de  novembre  1570. 


CXLVir  DEPESCHE 

—  du  dernier  jour  de  novembre  1570.  — 
(  Envoyée  exprès  jusgues  à  la  court  par  Joz,  mon  secrétaire,) 

Audience.—  Notification  officielle  des  fiançailles  du  roi  et  des  fêtes  ordonnées 
pour  célébrer  le  mariage.  — Invitation  faite  à  la  reine  d'Angleterre  d'en- 
voyer une  ambassade  extraordinaire  au  roi,  et  aux  seigneurs  anglais  d'as- 
sister au  tournoi  qui  est  annoncé  en  France.  — Vives  sollicitations  en  faveur 
de  la  reine  d'Ecosse.  —  Gracieuses  répon9es  d'Elisabeth  sur  la  communica- 
tion du  mariage  du  roi.  —  Son  emportement  contre  les  dédaiatioos  qui 
lui  sont  faites  au  sujet  de  l'Ecosse.  —  Sa  ferme  volonté  de  conclure  le 
traité  avec  Marie  Stuart  sans  l'intervention  du  roi.  —  Mémoire  général  sur 
les  aifoires  d'Angleterre.  —  Détails  secrets  sur  les  projets  des  catholiques 
dans  le  pays  de  Lancastre  ;  secours  qu'ils  demandent  au  roi  ;  appui  qu'ils 
espèrent  du  duc  de  Norfolk.  —  Hésitations  d'Elisabeth  sur  le  parti  qu'eUe 
doit  prendre  à  l'égard  *de  Harie  Stuart  ;  opinion  émise  dans  le  conseil  qu'il 
faut  la  faire  mourir  ;  crainte  de  l'ambassadeur  que  l'on  ait  voulu  l'empoi- 
sonner. —  Négociations  avec  l'Espagne  ;  persistance  d'Elisabeth  dans  son 
refus  d'accorder  audience  à  l'ambassadeur  d'Espagne. 

Au  Roy. 

Sire,  jemesuysbienaperceu,  cestefoys,  qu'ons'estoitef- 
lorcé  de  randre  la  Royne  d'Angleterre  fort  offancée  contre 
Vostre  Majesté,  car  je  Tay  trouvée  preste  de  me  recomman- 
cer  les mesmes  querelles  et  plainctes,  qu'elle  m'avoit  faicte, 
en  la  précédante  audience;  et,  sans  ce  que  M^  le  comte  de 
Lestre estoit ,  peu  d'heures  auparavant,  arrivé  de  dehors, 
qui  l'avoit  entretenue  sur  une  lettre ,  qu'il  avoit  naguières 
receue  demoy,  elle  nem'eust  encores  randu  de  si  gracieu- 

ses  responces ,  coiame  enfin ,  après  avoir  longuement  dé- 
battu ensemble  je  tes  ay  raportées  ;  et  croy  que  ce  a  esté 
aussi  parce  que ,  d'entrée  ,  je  luy  ay  dict  que  Vostre  Ma- 
jesté me  commandoit  de  luy  compter  comme  voz  fianceail- 
les  avoient  esté  fort  hcmnOTablement  faictes  à  Spire  ,  le 
dernier  dimencke  du  mois  passé  ;  et  que,  incontinent  après, 
la  Princesse  Elizabeth  s'estoit  acheminée ,  en  bonne  et 
grande  compaignye,  powr  venir  en  France  ;  et  que,  sellon 
le  compte  de  ses  journées,  elledebvoit  arriver  à  Mézièresle 
xx«  du  présent ,  où  Vostre  Majesté  Talloit  rencontrer  pour 
y  célébrer,  au  play&ir  de  Dieu  ,  voz  nopces,  le  xxiij® ,  et 
que  bientost  après ,  Vous  en  retourneriez  vers  Paris  ,  pour 
y  fore  vostre  enftrée  ;  sfuqueliieu  vous  aviez  remiz  les  trrum- 
phes  des  nopces  ,  parce  que  Mézières  estoit  trop  petite 
viHe  pour  un  tel  appareil  ;  et  y  aviez,  à  ceste  occasion,  faict 
cryer  un  tournoy  général ,  qui  seroit  ouvert ,  à  toutz  ve- 
nàntz,  te  premier  jour  de  l'an;  Ce  que  vous  me  comman- 
diez de  luy  notifBer  et  aulx  seigneurs  de  sa  court,  afiGn  que, 
s'il  luy  playsoit  d'y  en  envoyer,  ou  permettre  qu'ilz  y  allas- 
sent, que  Vostre  Majesté  et  Monsieur  promettiez  qu'ilz  y  se- 
roient  bien  receuz,  et  leur  donriez  lieu,  avec  vous  mesmes, 
de  s'esprouver  aux  honnestes  exercices  d'armes,  qui  s'y  fe- 
roient;  et  que,  pour  l'honneur  d'elle ,  ilz  y  seroient  respec- 
tez et  favorisez;  qu'il  me  souvenoit  bien  de  ce  qu'elle 
m'avoft  dict ,  que  l'Empereur,  envoyant  la  Rope  d'Espai- 
gne  àsonmary,  la  luy  avoit  recommandée,  dont  elleTavoit 
grandement  honnorée ,  et  faict  fort  honnorablement  con- 
voyer, avec  magnifficence  et  despence,  par  dix  de  ses  grandz 
navyres  de  guerre,  passant  en  ceste  mer  ;  et  que,  si  le  dict 
seigneur  avoit,  d'avanture,  oublyé  de  luy  fère  une  pareille 
recommendation  ,  par  lettre ,  de  son  aultre  fille  ,  qu'il  en- 

voyoit  à  UDg  grand  Roy  y  son  mary ,  qui  luy  estoit  allyé , 
qu'il  ne  layssoit  pourtant  de  la  luy  recommander  de  tout 
son  cueur,  et  qu'il  s'atandoit  bien  qu'elle  useroit  de  toutes 
démonstrations  de  bienveûillance  envers  elle;  et,  quant 
bien  il  luy  auroit  plus  expressément  recommandé  celle  qu'il 
envoyoit  en  la  mayson  d' Austriche,  d'où  il  est,  qu'il  y  avoit 
plusieurs  aultres  bonnes  occasions,  qui  la  doibvent  convyer 
d'avoir  en  non  moindre  recommendation  celle  qui  vient  en 
la  mayson  de  France ,  où  je  la  pouvois  asseurer  qu'elle  es- 
toit  aultant  aymée ,  honnorée  et  respectée  que  en  nulle 
aultre  part  de  la  Chrestienté  ;  et  pourtant  je  m'asseurois 
qu'elle  n'oblyeroit  de  envoyer  quelque  honnorable  ambas- 
sade en  France ,  pour  fère ,  tout  ensemble ,  deux  grandes 
conjouyssances  :  l'une,  pour  les  nopcesde  Vostr«  Majesté, 
et  r  aultre  pour  la  venue  de  la  Royne  Très  Chrestienne , 
sa  bonne  sœur,  et  bonne  voysine.  Et  luy  ay  bien  voUudire 
cella,  Sire,  parce  que  je  sçavois  qu'on  luy  avoit  faict  rom- 
pre sa  dellibération  d'y  envoyer  ;  puys  j'ay  adjouxté  qu'elle 
debvoit  prendre  pour  rnig  grand  signe  d'amytié,  que  vous 
luy  feziez  communication  de  chose  si  privée ,  conune  vos- 
tre  mariage  ,  et  que  mesmes  ,  il  sembloit  que  vous  aug- 
mentiez votre  ayse  du  contantement  que  vous  pensiez  luy 
donner  de  celluy  que  Vostre  Majesté  recepvoit  ;  que,  ou- 
tre cella ,  vous  me  commandiez  de  luy  fère  encores  fort 
bonne  part  d'ung  aultre  bien  grand  contantement  que  vous 
aviez  de  voir  vostre  royaulme  très  paysible  ;  et  que  vostre 
éedict  s'y  alloit  establissant,  ainsi  que  vous  le  pouviez  sou- 
hayter,  de  quoy  vous  vous  en  conjoyssiez  avec  elle,  comme 
avec  celle  qui  proprement  desiroit  que  ceste  prospérité 
vous  fût  entière,  et  accomplye  en  vostre  royaulme;  et  que 
vous  luy  en  desiriez  une  toute  semblable  au  sien ,  et  luy  of- 

friez  tout  ce  qui  estoit  en  vostre  puyssance  pour  Ty  mein^ 
tenir  ; 

Que,  pour  la  fin  de  vostre  lettre,  vous  me  commandiez 
luy  fère  entendre  le  singulier  playsir,  que  ce  vous  avoit  esté, 
de  voir  que  voz  honnestes  prières  et  gracieuses  remons- 
trances  eussent  eu  tant  de  lieu  que ,  pour  l'amour  de  vous, 
elle  heût  envoyé  ses  depputez  devers  la  Royne  d'Escoce, 
pour  donner  commancement  à  ung  bon  traicté  ^  et  eust 
mandé  retirer  son  armée  de  sur  la  frontière  d'Escoce  ;  de 
quoy  ne  vouliez  faillyr  de  la  remercyer,  et  la  remerciés 
eucores  bien  fort  de  vous  avoir  déclairé  qu'elle  seroit  bien 
ayse  de  pouvoir  hounorablement  restituer  la  Royne  d'Es- 
coce par  la  voye  du  traicté  ;  et  que,  quant  cella  n'advien- 
droit  ainsy ,  qu'encores  ]a  renvoyeroit  elle  aulx  seigneurs 
esGOuçoys  qui  tiennent  son  party  ;  en  quoy  vous  la  supliez 
très  affectueusement  d'y  vouloir  persévérer^  et  de  vous  en 
fère  bientost  paroistre  ceste  sienne  bonne  intention  par 
effect,  affin  de  vous  descharger  de  l'inportunité  de  ceulz 
qui  vous  abstraignoient,  par  vertu  des  traictez ,  de  luy 
bailler  secours  ;  lescpielz  se  monstroient  de  tant  plus  ar- 
dantz  à  le  pourchasser ,  que.  le  comte  de  Lenoz  poursuyvoit 
toutjour  d'user  de  vioUance  contre  eulx ,  au  préjudice  de 
la  surcéance  d'armes  ;  et  que  vous  desiriez,  Sire,  que  les 
conditions  du  traicté  réuscissent  toutes  bien  fort  seures  et 
honnorables  pour  elle,  et  pareillement  bien  honnestes  et 
esloignées  de  toute  offance  pour  la  Royne  d'Escoce,  et  pour 
vous  :  ou  bien,  si  c' estoit  par  l'aultre  moyen  qu'elle  la 
voUust  restituer ,  que  vous  y  requériez  sa  sincérité  et  sa 
grandeur  de  cueur  à  le  fère  ;  en  sorte  que  la  liberté  qu'elle 
luy  donroit  ne  luy  fût  ung  nouveau  tourment  et  peyne. 

La  dicte  Dame,  depposant  ung  peu  de  la  sévérité,  qu'elle 
m.  ^  25 

avoit  usé  à  me  recepvoir ,  m'a  respondu  que  ces  propos  luy 
sembloient  meilleurs  qu'elle  n' avoit  espéré  de  les  ouyr  de 
Yostre  Majesté,  après  une  telle  menace  et  rigoureuse  dé- 
monstration ,  que  vous  aviez  usée  vers  son  ambassadeur , 
et  préparée  en  Bretaigne;  et  qu  elle  ne  pouvoit  fère  que, 
pour  ceulx  de  vostre  mariage ,  elle  ne  vous  en  remercyflt 
aultant,  de  vraye  et  bonne  affection,  comme  il  luy  estoit 
possible  de  le  fère,  et  que  vous  ne  vous  tromperiez  jamais, 
si  vous  vouliez  droictement  croyre  qu'elle  estoit  et  seroit 
toutjours  très  ayse  de  voz  prospéritez  et  contantemens, 
aultant  et  plus  que  nul  de  toutz  les  princes  de  vostre  al- 
liance; et,  quoy  qu'il  y  ayt,  que  vous  luy  feriez  grand  tort 
si  ne  demeuriez  très  fermement  persuadé  que  vostre  ma- 
riage luy  est  singulièrement  agréable,  et  qu'elle  prioyt  Dieu 
d'y  envoyer  ses  bénédictions ,  aflBn  qu'il  fust  très  heureux 
aulx  espousez^  et  que  la  postérité  en  fust  de  mesmes  ttè% 
heureuse.  Et  s'est  le  propos  poursuyvy  à  dire  que  Vostre  Ma- 
jesté se  pouvoit  promettre  une  bonne  part  de  la  vigne,  qui 
est  pour  ceulx  qui  peuvent  passer  le  premier  an  de  leurs 
nopces  sans  se  repentyr ,  et  que  ceste  vigne  estoit  propre- 
ment pour  les  mariages  si  bien  et  si  convenablement  faictz 
comme  le  vostre. 

A  quoy  j'ay  adjouxté  que  Vostre  Majesté  n' avoit  garde 
de  tumber  en  nulle  sorte  de  repentailles ,  et  que  celle  de  la 
vigne  s'entendoit  que  nul  n'estoit  maryé  de  si  bonne  heure, 
qu'il  ne  se  repentit  de  ne  l'avoir  esté  plustost ,  et  que  j'es- 
pérois  voir  ung  matin  qu'elle  seroit  touchée  de  ce  repentir; 
ce  que ,  en  soubzriant ,  elle  a  advouhé ,,  et  que  mesmes  elle 
en  estoit  desjà  bien  fort  attaincte;  et  a  continué  que,  quant 
à  la  recommendation  que  l'Empereur  luy  avoit  faicte  de  la 
Royne  d'Espaigne,  cella  estoit  advenu,  parce  qu'elle  avoit 

envoyé  devers  elle  eu  Flandres,  et  puys  devers  luy  à  Spyre, 
sur  l'occasion  du  différant ,  qu'elle  avoit  avec  le  Roy  d'Es- 
pagne, qui  n'estoit  procédé  de  luy,  mais  de  ses  ministres; 
et  que ,  voyant  que  sa  fille  auroit  à  passer  en  ceste  mer , 
il  luy  avoit  escript  de  luy  vouloir  randre  son  passaige  bien 
asseuré,  qui  aultrement,  possible,  ne  l'eust  guières  esté;  et 
qu'encores  que  la  Royne  Très  Chrestiennene  vînt  poinct  en 
ceste  mer,  si  ne  lairroit  elle  de  Thonnorer  ;  et  puysque  je 
luy  faisoys  ceste  notification  de  la  remise  des  triomphes  à 
Paris,  qu  elle  adviseroit  d'envoyer  quelcun  de  sa  part  pour 
fère  la  conjouyssance ,  mais  quant  à  tournoyer ,  qu'il  y  avoit 
quelques  ans  qu'elle  avoit  entretenu  sa  court,  comme  en 
veufve,  sans  y  fère  toumoys;  dont  craignoit  que  les  braz 
de  ses  gentishommes  fussent  devenuz  si  engourdiz  qu'en 
lieu  d'aller  aquérir  de  l'honneur ,  ils  y  gaignassent  de  la 
honte  pour  eulx  et  pour  leur  nation;  au  regard  de  la  paix' 
de  vostire  royaulme ,  que  Vostre  Majesté  ne  s'en  resjouys- 
soit  pas  plus  droictement  qu'elle,  qui  ne  cédoit  à  nul,  qui, 
plus  qu'elle,  la  vous  désirât  stable  et  de  durée  ;  ce  qui  la 
faisoit  de  tant  plus  esbahyr  pourquoy  Vostre  Majesté  entre- 
prenoit  de  la  rudoyer ,  et  mal  traicter  pour  la  Royne  d'Es- 
coce,  et  qu'elle  n'eust  jamais  pensé  que  vous  l'eussiez  vol- 
lue  accomparer  de  respect  à  elle ,  et  ne  tenir  en  trop  meil- 
leur compte  son  amytiéque  celle  de  la  dicte  Royne  d'Es- 
coce. 

Et  s'est  eslargie  en  tant  de  parolles  aigres  contre  la 
dicte  Royne  d'Escoce,  et  sur  vos  dictes  menaces,  et  sur 
les  secours  qu'elle  entendoit  s'aprester  de  rechef  en  Bre- 
taigne,  que  je  suys  demeuré  assés  esbahy  comme  la  dicte 
Dame  estoit  si  changée  despuys  l'aultre  foys ,  dont  ne  me 
suis  peu  tenir  (luy  gardant  néantmoins  toutjours  tout  le  res- 

pect  qu'il  m'a  esté  possible  ) ,  que  ne  luy  aye  fermement 
répliqué  qu'elle  se  faisoit  grand  tort  de  prendre  ainsy  en 
mauvaise  part  les  très  honnestes  et  gracieuses  remonstran- 
ces,  que  Vostre  Majesté  luy  faisoit  pour  la  Royne  d'Es- 
coce ,  et  la  franchise  dont  vous  luy  déclairiez  comme  vous 
estiez  contrainct  de  la  secourir  ;  qui  pourtant  monstriez , 
par  la  patience  dont  vous  y  procédiez ,  que  vous  auriez 
grand  regrect  qu'il  vous  en  fallust  venir  à  tant.  Et  n  ay 
obmiz  de  luy  respondre  à  toutz  ses  aultres  argumentz ,  ung 
à  ung  y  luy  demandant  enfin  quelle  aultre  voye  donques 
estimoit  elle  que  Vostre  Majesté  pourroit  tenir  pour,  tout 
ensemble,  conserver  son  amytié,  et  s'acquicter  de  son  deb- 
voir  envers  la  Royne  d'Escoce. 

A  quoy ,  après  y  avoir  ung  peu  pensé ,  elle  m'a  respondu 
qu'elle  vous  prioyt ,  de  toute  son  affection ,  de  ne  mons- 
trer,  par  voz  paroUes  et  aprestz,  que  vous  mesprisez  son 
amytié ,  et  de  ne  vouloir  traitter  que  honnorablement  avec 
elle  et  avec  S09  ambassadeur,  comme  elle  estoit  preste 
d'user  de  mesmes  envers  vous  ;  car  aymoit  mieuix  venir  à 
toutes  aultres  extrémités  que  de  souffrir  rien  qui  fût  indigne 
de  sa  réputation ,  ny  de  celle  de  sa  couronne.  Et  quant  au 
reste,  elle  me  vouloit  bien  dire  qu'elle  ne  prétandoit  que 
nul  aultre  prince  s'entremit  du  traicté  d'entre  elle  et  la 
Royne  d'Escoce,  que  elles  deux,  et  que  je  ne  debvois 
craindre  qu'il  s'y  fit  ligue  contre  Vostre  Majesté  ,  mais 
bien  pour  se  deffandre  entre  elles ,  si  quelcun  les  vouloit 
assaillyr  ;  et  qu'elle  avoit  mandé ,  pour  le  jour  d'après, 
l'évesque  de  Roz ,  et  puys,  pour  le  lepdemain ,  l'abbé  de 
Donfermelin  qui  estoit  desjà  arrivé,  affin  delesouyr ,  l'ung 
après  r aultre,  et  donner,  puys  après,  le  plus  d'advance- 
ment  qu'elle  pourroit  au  dict  traicté. 

Et  n'ay  reporté ,  pour  ceste  foys,  aultre  chose  delà 
dicte  Dame  sinon  que  noz  propos  se  sont  terminez  gra- 
cieusement,  et  j'ay  sceu  despuys  qu'ilz  ont  eu  beaucoup 
d'effect  à  la  modérer  sur  tout  ce  qui  peult  concerner  vos- 
tre  conunune  amytié  et  les  affères  de  la  dicte  Royne 
d'Escoce.  Sur  ce,  etç.      Ce  xxx''  jour  de  novembre  1570. 

POUR  FÈRB  E!VTENDRE  A  LEURS  MAJESTES, 

oultre  le  contenu  des  lettres  : 

Que  d'aulcunes  choses ,  dont  la  Royne  d'Angleterre  est  en  peyne , 
il  y  en  a  principallement  trois ,  qui ,  à  ceste  heure ,  la  travaillent  : 
rellévation  à  quoy  se  sont  monstrez  promptz  ceulx  de  Lenclaslre,  où 
elle  n'ose  toucher,  de  peur  que  le  mal  n'en  deviegne  plus  grand  et 
plus  universel  en  son  royaolme  ;  la  seconde  est  les  affères  de  la  Royne 
d'Ëscoce ,  lesquelz  sont  suportez  du  Roy,  et  soubstenuz  avec  tant 
d'affection  par  une  partie  de  ses  subjectz ,  et  contradictz  si  opi< 
niastrément  par  l'aultre,  mesmement  par  les  évesques  et  princi- 
paulx  de  la  nouvelle  religion ,  qu'elle  ne  sçayt  quel  expédiant  y 
prendre  ;  la  troisiesme  est  les  différans  des  Pays  Bas,  desquelz  tant 
plus  l'accord  s'en  prolonge ,  plus  les  prinses  se  âépérissent,  et  elle 
s'en  tient  comme  responsable ,  et  les  commerces  cessent ,  desquelz 
avoit  acooustumé  de  tirer  les  meilleurs  et  plus  clairs  revenuz  ; 

Et,  qui  pis  est,  quil  semble  que  ces  trots  causes  se  vont  confortant 
l'une  à  l'aultre ,  et  qu'elles  sont  pour  devenir  toutes  à  ung  :  à  fère 
quelque  grand  effect  dans  ce  royaulme,  dont  la  dicle  Dame  assemble 
soQvant  ceulx  de  son  conseil  pour  y  remédier;  et  je  ne  sçayencores 
quelles  résolutions  ilz  y  mettent,  parce  qu'ilz  les  tiennent  fort  secrec- 
tes ,  mais  voycy  ce  que  j'ay  aprins  de  particulUer  sur  chacune  des 
dictes  occasions ,  d'où  se  pourra  aulcunement  colliger  à  quoy  elles 
auront  à  devenir. 

Un  seigneur  bien  entendu  ez  affères  de  ce  royaulme ,  qui  naguiè- 
res  estoit  en  conversation  avec  d'aultres  personnaiges  de  bonne  qua- 
lité, en  ceste  ville ,  leur  dict  que  la  Royne ,  leur  Mestresse ,  estoit  à 
présent  fort  particulUèrement  informée  de  ce  qui  se  passoit  au  quar- 
tier de  Lenclastre  ;  et  que  ung  des  principaulx  autheurs  de  l'entre- 
prinse  en  estoit  venu  descouvrir  si  véritablement  tout  ce  qui  en  estoit, 
qu'il  n'avoit  espargné  d'acuser  son  propre  père,  et  avoit  esté  enfermé 

quatre  heures  avec  le  secrétaire  Cecille ,  pour  luy  aotiffier  les  per- 
sonnes, et  luy  expécifier  les  dellibérations,  et  luy  ouvrir  encores  les 
moyens  d'y  remédier  ; 

Et  que,  sellbn  son  rapport ,  sembloit  que  le  comte  Dherby,  deux 
de  ses  enfans,  et  la  plnspart  de  la  noblesse  du  pays  se  fussent  ouver- 
tement soubstraictz  de  Tobéyssance  de  la  dicte  Dame,  et  eussent  dé- 
chiré de  ne  vouloir  plus  respondre  à  sa  justice,  ny  obéyr  à  chose  qui  se 
fit  par  son  autorité,  allégans  que  Dieu  et  leur  conscience  les  pressoient 
de  ne  recognoistre  pour  leur  Boy  ne  et  Souveraine  celle  qui  estoit 
déclairée  illégitime  et  interdicte  par  Tesglize,  jusques  à  ce  qu'elle  se 
fût  mize  hors  de  Tinterdict;  et  que  c'estoit  sir  Thomas  Stanlay,  se- 
cond filz  du  dict  Dherby,  qui  conduysoit  principallement  cest  affère, 
lequel  se  promettoit  d'avoir  toutz  les  principaulx  de  ce  royaulme  de 
son  parti ,  hormiz  le  comte  de  Betfort ,  le  comte  de  Huntington  et  le 
duc  de  Norfolc ,  parce  que  ceulx  là  estoient  Tun  épicurien  ,  Vanltre 
sacrementaire ,  et  le  tiers  neutre  ;  et  que  la  dicte  Dame  estoit  pour 
demeurer  en  grand  peyne  de  cecy,  si  de  Lenclastre  mesmes  Ton  ne 
luy  eust  mandé  qu'elle  ne  s'en  donnât  poinct  de  peur,  car  il  restoit 
encores  dès  gens  de  bien  en  si  grand  nombre  dans  le  paysqu'ilz 
romproyent  ayséement  les  entreprinses  de  ces  papistes. 

J'ay  entendu  d'ailleurs  que  ung  gentilhomme ,  que  les  dicts  de 
Lenclastre  avoient  envoyé  devers  aulcuns  seigneurs  des  quartiers  de 
deçà,  leur  a  dict  qu^ilz  se  mettroient  trente  ou  quarante  mil  hommes 
assés  promptement  ensemble ,  si  enlx  se  vouloient  déclairer  ouverte- 
ment de  leur  party  ;  et  que  iceulx  seigneurs  luy  ont  respondu  qu'ilz 
ne  pouvoient  rien  fére  de  eulx  mesmes,  si  le  duc  de  Norfolc  n'estoit 
de  la  partie ,  lequel  estoit  encores  dettenu ,  et  ne  monstroit  qu'il  eust 
vollonté  de  rien  remuer. 

Laquelle  responce  semble  que ,  sans  en  rien  communiquer  au  dict 
duc,  ilz  Payent  ainsy  expressément  faicte  à  icelluy  gentilhomme  pour 
ne  se  descouvrir  à  nul  anglois ,  car  ilz  ne  se  fyent  les  ungs  des  aol- 
tres;  et  quenéantmoins  semble  qullz  sont  assez  délibérez  et  résolus 
à  Ventreprinse ,  pourveu  qu'elle  soit  conduicte  secrectement ,  et  que 
le  dict  duc  en  veuille  estre ,  et  donner  parolle  qu'il  advancera  le 
dtoict  de  la  Roy  ne  d'Ëscoce  au  tiltre  de  ce  royaulme,  et  qu'il  pro- 
mettra que  Texercicede  la  religion  catholique  aura  cours  pour  ceulx 
qui  la  vouldront  avoir  ;  car  aultrement  ilz  aymeroient  mieulx  que  la 
Hoyne  d'Ëscoce  print  le  party  du  plus  estrangier  du  monde  que  le 
sien;  mais,  cella  accordé,  qu'ilz  tiendront  l'entreprinse  pour 
bien  fort  advancée ,  en  ce  que  le  Pape,  et  le  Roy,  et  le  Roy  d'Espai- 

gne  les  veuillent  secourir  de  six  mil  harquebouziers  seulement,  en 
six  divers  lieux,  qui  soient  conduicts  par  gens,  qui  ne  sachent  en  fa- 
çon du  monde  où  ilz  vont. 

Aulcuns  estiment  que  le  duc  de  IMorfolc  n'accepteroit  que  très 
voUontiers  les  dictes  deux  conditions ,  mais*  il  ne  peult  fère  aulcun 
bon  fondement  sur  çeulx  qui  se  meslent  de  Tentreprinse ,  s'estant 
trouvé  une  foys  trop  déceu  en  celle  de  son  mariage  ;  et  aussi,  qu'estant 
encores  resserré ,  il  estime,  possible,  qu'il  ne  se  pourroit  assés  bien 
prévaloir  de  ses  propres  moyens. 

£t  d'ailleurs  il  se  sent  assés  offancé  d'aulcupes  choses,  que  les 
'  principaulx  de  son  intelligence  ont  exécuté  contre  luy,  despuys  sa 
détention ,  mesmement  le  viscomte  de  Montagu,  lequel  a  faict  tout 
ce  qu'il  a  peu  en  faveur  de  millord  Dacres ,  de  qui  il  a  espousé  la 
sœur ,  pour  débouter  la  niepce,  qui  est  maryée  au  61z  ayné  du  duc  , 
de  toute  la  succession  Dacres;  et  millord  de  Lomelay,  qui  a  espousé  la 
fille  du  comte  d'Arondel,  de  laquelle  il  n'a  poinct  d'enfans,  voyant 
que  toute  la  succession  de  son  beau  père  va  au  filz  ayné  du  dict  duc, 
qui  est  filz  d'une  aultre  sienne  fille ,  il  l'induict  de  vendre,  pièce  à 
pièce,  tout  son  estât  et  ses  terres  :  dont  n'y  a  bonne  intelligence  en- 
tre les  principaulx,  qui  sont  pour  fère  quelque  effect.  Par  ainsy 
semble  qu'il  seroit  mal  à  propos  de  rien  remuer,  et  le  dict  duc,  de 
sa  part ,  fonde  toute  son  espérance  des  affères  de  la  Royne  d'£s- 
coce,  au  secours  et  démonstrations  du  Roy  ;  duquel  il  dict  qu'il  veult 
dépendre,  et  qu'il  espère  qu'avec  une  bien  médiocre  assistance 
de  luy ,  les  clioses  d'Escoce  viendront  à  estre  bien  remédiées ,  et  ne 
trouve  bon  que  la  dicte  Royne  d'Escoce  ny  luy  s'embroillent  avec 
les  dicts  de  Lenclastre^  lesquelz  néantmoins  se  promettent  du  dict 
duc  et  des  auUres  principaulx  seigneurs  du  royaulme,  et  encores 
des  estrangiers,  tout  secours,  quant  il  en  serabesoing;  et,  attan- 
dans  cella ,  ilz  ne  remuent  rien ,  ny  ne  sont  pareillement  recerchez. 

Au  regard  des  affères  de  la  Royne  d'Escoce ,  les  depputez,  qui 
ont  esté  devers  elle,  ayant  faict  un  très  bon  rapport  des  propos  et 
démonstrations ,  dont  elle  leur  a  usé ,  tendans  à  une  bonne  paix  et 
sincère  amytié ,  sans  fraulde ,  entre  les  deux  Roy  nés  et  leurs  roy  ani- 
mes, ilz  ont  ayséement  induict  la  dicte  Royne  d'Angleterre  de 
vouloir  venir  en  accord;  laquelle  a  miz  en  considération  ce  que 
aulcuns  aultres  de  son  conseil  luy  ont  remonstré,  qu'elle  avoit  desjà 
beaucoup  despendu  pour  les  choses  d'Escoce ,  sans  avoir  rien  esta- 
bly  de  ce  qu'elle  prétandoit,  et  que,  quant  ceulx  du  party  delà 
dicte  Royne  d'Escoce  ne  viendroient  estre  qu'à  moictié  prez  secou- 

raz  du  Roy,  de  ce  que  le  comte  de-Mora  etcelluy  de  Leuozrontesté 
d^elle,  que  non  seulement  ilz  déboutteroient  leurs  adyersayres,  mais 
pourroient  procurer  une  dangereuse  revenche  contre  TAngleterre. 

Ce  qui  a  faict  que  la  dicte  Dame  s'est  fort  opposée  à  ceulx  qui 
▼ouloient  interrompre  le  tretté,  lesquelz  n'ont  heu  enfin  aulcun  plus 
fort  argument  que  de  luy  remonstrer  que,  pqysque  le  Roy  s'affec- 
tionnoit  si  fort  à  le  pourchasser,  elle  debvoit  croyre  qu'il  y  prétao- 
doit  quelque  grand  intérest,  qui  ne  se  descouvroit  encores ,  lequel 
pourroit  bien  revenir  au  dommaige  d'elle  ;  et  que,  quant  bien  il  n'y 
auroit,  à  présent ,  sinon  ce ,  qu'il  l'a  menacée,  et  qu'il  a  rudoyé  son 
ambassadeur,  encores  importoit  il  grandement  à  sa  grandeur  et  ré- 
putation qu'elle  ne  fîst  rien  pour  ceste  foys. 

Et  a  cella  faict  tant  d'impression  en  l'opinion  de  la  dicte  Dame 
qu'elle  s'est  cuydée  estranger  de  l'amityé  du  Roy,  et  se  despartyr 
de  tout  bon  propos  d'avec  la  Royne  d'Ëscoce.  Néantmoins ,  en  ma 
dernière  audience ,  après  avoir  paysiblement  escoutté  tout  ce  que 
je  luy  ay  vollu  dire  là  dessus ,  conforme  à  l'intention  du  Roy,  en 
la  plus  gracieuse  façon  et  esloignée  d'offance  qu'il  m'a  esté  pos- 
sible ,  elle  m'a  enfin  respondu  ce  qui  est  desduict  en  la  lettre  du 
Roy. 

Dont  ceulx  qui  sont  contraires  au  tretté,  voyantz  qu'elle  inclinoit 
toutjour  de  passer  oui tre ,  ont  advisé de  l'abstraindre ,  parla  con- 
science, de  ne  le  vouloir  aulcunement  fère ,  que ,  premier,  la  Royne 
d'Ëscoce  n'ayt  expressément  promiz  et  fort  solennellement  juré 
qu'elle  n'innovera  rien  en  la  religion,  quant  elle  sera  de  retour  en 
Ëscoce,  ny  pareillement  en  ce  royaulme,  si,  d*avanture,elle  y  vient  à 
succéder  ;  et  nous  a  esté  raporté  qu'ilz  avoient  encores  passé  oultre 
à  dellibérer  sur  la  vie  de  ceste  pouvre  princesse  ;  dont  en  estant  venu 
un  tel  advertissement  à  l'évesque  de  Roz ,  et  s'estant  là  dessus  la 
dicte  Dame  trouvée  bien  mal,  nous  avons  esté  en  grand  peur  d'elle, 
et  avons  miz  peyne  que  d'icy  luy  a  esté  envoyé  aulcuns  bien  bons 
remèdes  en  fort  grande  dilligence. 

Or,  de  ce  qui  se  peult  espérer  de  Tyssue  de  son  faict^  je  Tay  assés 
desduict  par  toutes  mes  dépesches  précédentes ,  et  par  celle  de  ceste 
datte,  et  que,  nonobstant  mes  traverses ,  et  empeschem^s  qu'on  y 
faict ,  qu'il  y  a  grande  apparance  que  le  tretté  succédera  avec  le 
temps  ;  et  que  l'abbé  de  Domfermelin ,  lequel ,  à  ce  qu'on  di«t,  est 
venu  devant,  de  ta  part  du  comte  de  Lenoz ,  pour  l'interrompre,  ne 
pourra  sinon  le  retarder  (|uelque  peu  de  jours. 

Quant  aulx  différans  des  Pays  Bas,  ceulx  qui  ont  senty  que  la  dicte 

Dame  se  tenoit  offancéedu  costé  de  France,  luy  sont  venuz  mettre  en 
avant  qa^en  toutes  sortes  elle  debvoit  retourner  à  Tintelligence  do 
.Roy  d'Espaigne ,  et  ne  se  soucyer  de  toutz  les  aultres  accidans  du 
monde.  A  quoy  Tayans  trouvée  en  général  fort  bien  disposée,  ilz  ont 
espéré  de  la  pouvoir  fère  condescendre  à  ce  particullier,  de  recepvoir 
une  lettre  de  Tambassadeor  d*£spaigne ,  et  de  fère  qn^elle  luy  ran- 
droit  responce,  ou  luy  accorderont  audience,  on  bien  envoyeroit  quel- 
ques ungs  du  conseil  pour  tretter  avecques  luy  ;  et,  à  la  vérité,  ilz  ont 
trouvé  moyen  de  luy  fère  bien  recepvoir  la  dicte  lettre,  eu  laquelle  le 
dict  ambassadeur  s*est  seulement  conjouy  avec  elle  de  ce  que  laRoyne 
d'Espaigne ,  après  avoir  esté  honnorablement  convoyée  par  ses  na- 
vyres,  est  arrivée  à  bon  port  le  iiij*  du  mois  passé  ;  et  n'a  touché  aul- 
cun  autre  poinct.  Mais,  quant  il  a  esté  question  d'avoir  la  responce, 
et  de  passer  plus  avant  avec  le  dict  ambassadeur,  elle  a  respondu 
qu'il  soffizoit,  pour  ceste  heure,  qu'on  dict  à  son  secrétaire  qu'elle 
âvoit  receu  sa  lettre,  et  avoit  esté  bien  ayse,  comme  elle  le  sera  tout- 
jour,  d^entendre  toutes  bonnes  nouvelles  de  la  Royne  d'Espaigne,  sa 
bonne  sœur. 

Sur  quoy  aulcuns  se  sont  entremiz  d'accommoder,  et  les  aultres 
de  traverser  l'affère,  qui  enfin  est  demeurée  en  ce ,  que ,  si  l'ambas- 
sadeur avoit  quelque  lettre  de  son  Maistre  pour  la  dicte  Dame  qu'il 
la  luy  envoyât ,  et  elle  adviseroit  d'entrer  en  si  bon  tretté  avecques 
son  dict  Maistre,  qu'elle  donroit  à  cognoistre  de  n'avoir  heu  jamais 
aultre  désir  que  bien  conserver  son  amy tié  ;  et  que  desjà  elle  luy 
avoit  escript  trois  lettres ,  despuys  ces  différans ,  à  nulle  desquelles 
elle  n'avoit  esté  respondue,  et  qu'il  importoit  beaucoup  à  sa  réputa- 
tion qu'elle  ne  parlât  ny  escripvtt  plus  en  ceste  affère,  jusques  à  ce 
qu'elle  eust  de  ses  nouvelles. 

Et  n'a  rien  servi  de  remonstrer  à  la  dicte  Dame  que  le  dict  am- 
bassadeur pouvoit  avoir  des  lettres  de  son  dict  Maistre  ,  lesquelles 
ne  luy  estoit  loysible  de  présenter  que  par  luy  mesmes  ;  car  a  res- 
pondu que  si  son  Maistre  ne  la  pryoit,  par  une  sienne  bien  expresse 
lettre,  de  luy  redonner  sa  présence ,  qu'elle  ne  l'y  admettra  jamais  ; 
et  qu'il  feroit  bien  d'en  envoyer  ung  aultre ,  car  la  souvenance  des 
choses  qu'il  avoit  escriptes  d'elle,  et  de  ce  qu'il  s'estoit  meslé  de  l'es- 
lévation  du  North  et  de  la  bulle ,  ne  permettoient  qu'elle  le  peult 
avoir  jamais  agréable. 

Et ,  sur  ceste  résolution ,  elle  n'a  plus  vollu  différer  d'escripre  à 
son  depputé  en  Flandres,  que,  si  le  duc  d'Alve  ne  vouloit  admettre 
la  compensation  des  merchandises,  et  prendre  celles  d'Angleterre 

pour  le  priz  qu'elles  ont  esté  vandues  par  dellà ,  qu'il  s'en  vtnt;  et 
que,  aussitost  qu'il  seroit  icy,  il  seroit  procédé  à  la  finalle  vante  de 
celles  d'Ëspaigne,  dont  s'entend  que  le  S^  Thomas  Fiesque  sera  de 
recbef  dépesché  pour  venir  aceorder  ce  poinct  ;  et  que  le  duc  d'Alve 
ne  s'y  opiniastrera ;  et,  quant  au  principal  faiet  de  l'entrecours,  que 
le  S' Ridolfy  passera  bientost  devers  icelluy  duc,  pour  mettre  en  avant 
quelque  bon  expédiant. 


CXLVlir  DEPESCHE 

—  du  VII"  jour  de  décembre  1570. — 

(Envoyée  exprès  Jusques  à  Calais  par  Guillaume  Bernard,) 

Sollicitations  pour  ramener  Elisabeth  à  de  meilleurs  sentimens  envers  la 
France.  —  Prièll'e  de  l'ambassadeur  au  roi  afin  de  l'engager  à  faire  un  pi» 
favorable  accueil  à  l'ambassadeur  d'Angleterre. — Maladie  subite  de  Marie 
Stuart.  —  Arrivée  de  quelques-uns  des  députés  d'Ecosse.  —  Affaires  des 
Pays-Bas  et  d'Allemagne.  —  Prochain  départ  du  cardinal  de  GhatiUon.  — 
Espoir  de  l'ambassadeur  que  Leicester ,  ou  quelqu'un  des  grands  d'Angle- 
terre, sera  envoyé  en  France  à  l'occasion  du  mariage  du  roi. 

Au   Roy. 

Sire,  après  vous  avoir  dépesché  mon  secrétaire,  le  der- 
nier de  l'aultre  mois ,  j'ay  cerché  de  sçavoir  en  quelle  dis- 
position continuoit  d'estre  la  Royne  d'Angleterre  vers  Vos- 
tre  Majesté  et  vers  la  Royne  d'Escoce;  et  j'ay  aprins, 
Sire,  que  luy  ayant  esté  naguières  parlé  de  Tung  et  de  l'au- 
tre ,  à  heure  bien  propre,  et  en  termes  convenables  pour 
luy  oster  l'impression  de  ces  menaces  et  rigoureuses  dé- 
monstrations, dont  son  ambassadeur  s'est  plainct  qu'on  luy 
avoit  usé  en  France,  elle  a  monstre  d'avoir  beaucoup  de  re- 
grect  que  cella  fût  advenu  pour  interrompre  les  tesmoigna- 
gesdela  bonne  affection,  qu'elle  se  préparoit  de  manifester 
bientost  au  monde  qu'elle  avoit  vers  Vostre  Majesté  ;  et 
encores  de  celle  que ,  pour  l'amour  de  vous ,  elle  vouloit 

fère  sentyr  à  ia  Royne  d'Escoce;  et  qu'on  sçavoit  bien 
qu'elle  avoit  desjà  proposé  d'envoyer  une  ambassade  en 
France  y  non  moins  hounorable  que  si  elle  y  eust^dépesché. 
ung  sien  propre  frère ,  pour  fère  la  conjoyssance  de  voz 
nopees  et  de  la  venue  de  la  Royne ,  et  pour  honnorer  l'ung 
etl'aultre ,  ensemble  la  Royne ,  vostre  mère  ,  de  quelques 
présens ,  et  de  vous  gratiflBer  et  vous  accorder  tout  ce 
qu'elle  eust  peu  pour  la  Royne  d'Escoce. 

Sur  quoy  luy  ayant ,  l'ung  de  ceulx  qui  estoient  là  pré- 
sens, assés  soubdain  remonstré  qu'elle  ne  debvoit  laysser 
de  le  fère  pour  chose  ,  que  son  ambassadeur  luy  eust  es- 
cript,  parce  que  moy,  vostre  ambassadeur  par  deçà ,  asseu- 
rois  bien  fort  que  Vostre  Majesté  n' avoit  aulcune  voUonté 
de  l'oflancer,  et  que  mesmeselle  pouvoit  cognoistre  qu'en- 
cores  que  vous  travaillissiez  de  satisfère  à  ce  que  vous  deb- 
viez  à  la  Royne  d'Escoce  et  aulx  Escossoys ,  vous  cerchiez 
néantmoins  de  n'avoir  poinct  de  guerre  à  elle;  car,  d'uug 
co^té,  vous  pourchassiez  le  tretté,  et  lui  déclairiez,  de  l'aul- 
tre,  qu'au  cas  qu'il  ne  succédât  vous  seriez  contramct  d'en- 
voyer vostre  secours  en  Escoce;  et  s'est  esforcé,  par  ce 
moyen,  de  ramener  la  dicte  Dame  à  sa  première  bonne  delli- 
bération  d'envoyer  en  France  ;  de  quoy  die  ne  s'est  monstrée 
trop esloignée.  Néantmoins,  de  tant  que  sa  principalle  en- 
tente est  de  fère  veoir  aulx  siens  que  les  princes  estrangiers 
l'honnorent  et  la  respectent ,  et  que ,  là  où  ilz  ne  Je  voul- 
dr oient  fère,  qu'elle  a  le  cueur  bon  pour  ne  leur  rien  céder, 
affin  que  cella  luy  serve  pour  se  maintenir  en  plus  d'autho- 
rite  dans  son  royaulme ,  elle  a  enfin  respondu  que  nul  ne  la 
debvoit  conseiller  de  porter  honneur  à  celluy  qui  luy  vou- 
loit  ester  le  sien,  ny  de  recercher  d'amytié  celluy  qui  mes- 
prisoit  la  sienne  ,  et  qu'elle  abaysseroit  par  trop  la  dignité 

Àe  la  couronne  d'Angleterre,  si  elle  monstroit  de  fère  quel- 
que chose  par  menaces  ;  dont  attandroit  de  veoir  comme 
ses  démonstrations  de  bonne  Yollonté  auroient  à  être  bieo 
receues  en  France  ,  premier  qu'elle  advanturast  de  les  en- 
voyer offrir. 

Sur  quoy  j'ay  esté  advisé ,  Sire,  par  ung ,  qui  est  bien 
affectionné  à  vostre  service ,  de  vous  debvoir  escripre  que, 
de  tant  qu'il  ne  vous  peult  estre  imputé  que  à  grande 
courtoysie  de  defférer  quelque  chose  auk  dames  ,  et  que 
ceste  cy  n'a,  au  fondz  de  son  cueur,  que  très  bonne  affec- 
tion de  persévérer  en  toute  amytié  et  intelligence  avec 
Vostre  Majesté  et  avec  la  France;  et  qu'il  est  dangier 
qu'elle  s'en  retire ,  pour  s'adjoindre  ung  aultre  party  qui 
la  recerche  infinyement ,  et  où  vous  pourriez  estre  quel- 
quefoys  bien  marry  qu'elle  y  eust  passé,  lorsque,  possible, 
vous  vouldriez ,  avec  très  grand  désir,  l'avoir  réservée  du 
vostre;  et  que  les  aifères  d'Escoce  ne  succéderont  que 
mieulx  à  vostre  désir,  et  mesmes  il  vous  viendra  plusieurs 
aultres  commoditez  de  ceste  princesse  et  de  son  royaulme, 
si  vous  la  regaignez  ;  que  Vostre  Majesté  fera  bien  de  por- 
ter quelque  faveur  à  son  ambassadeur,  et  de  luy  tenir  des 
propos  honnestes,  et  plains  d' amytié  et  de  bienveuillance 
vers  elle ,  luy  faysant  quelque  part  des  nouvelles  de  vostre 
mariage  ;  et  que,  estant  les  choses  d'Escoce  accommodées, 
ainsy  que  vous  espériez  qu'elles  le  seroient,  par  le  tretté,  et 
dont  vous  la  priez  que  ce  soit  bientost,  que  vous  pourrez , 
puys  après  ,  vivre  en  une  très  parfaicte  intelligence  et  en- 
tière amytié  avec  elle  ;  et  que  desjà  le  dict  ambassadeur 
est  adverty  que  s'il  vous  plaît ,  Sire ,  parler  à  luy  en  ceste 
sorte ,  que  ,  pour  deux  motz  que  Vostre  Majesté  luy  en 
dira ,  il  y  ayt  à  luy  en  escripre  plusieurs  de  si  bons  à  sa  Mes- 

tresse ,  qu'il  luy  face  perdre  la  mémoire  de  ceulx  qui  luy 
ont  faictmal  au  cueur;  et  que ,  si  Yostre  Majesté  avoit 
agréable  de  m'en  fère  aussi  toucher  quelques  unes  en  vos- 
tre  première  dépesche  ,  qui  fussent  assés  exprès  pour  les 
pouvoir  monstrer  à  la  dicte  Dame ,  qu'elle  en  demeureroit 
très  grandement  satisfaicte  ,  et  toutes  choses  en  yroient 
mieulx.  Dont  de  tant,  Sire,  que  ce  conseil  ne  peult  estre 
que  décent  à  Yostre  Majesté,  et  que  ceulx,  qui  portent 
icy  les  aflères  de  la  Rope  d'Escoce,  m'ont  prié  de  levons 
fère  trouver  bon  ,  je  n'ay  vollu  faillyr  de  le  vous  escripre 
tout  incontinent,  et  adjouxter.  Sire,  qu'il  me  semble  qu'il 
ne  pourra  estre  que  honneste  et  utille  à  vostre  service  d'en 
user  ainsy. 

Cependant  il  est  advenu  que  la  Royne  d'Escoce  est 
tumbée  fort  mallade,  et  qu'ayant  changé  d'air  et  de  logis, 
à  Ghiffil,  pour  cuyder  s'y  trouver  mieulx,  son  m'ai  est  aug- 
menté, de  sorte  qu'elle  a  mandé  à  l'évesque  de  Roz  de 
l'aller  trouver  en  dilligence,  et  de  luy  admener  ung  homme 
d'esglize  pour  l'administrer;  lequel  est  party  ce  matin  pour 
luy  aller  luy  mesme  fère  ce  sainct  office ,  par  faulte  d'aul- 
tre ,  et  a  mené  deux  bons  médecins ,  que  la  Royne  d'An- 
gleterre luy  a  baillez ,  laquelle  a  escript  une  bonne  lettre 
à  la  dicte  Dame ,  qui  la  consolera  grandement  ;  car  aussi 
nous  a  elle  mandé  que  son  plus  grand  mal  est  d'enouy  de 
ses  aflères ,  et  que  nous  ne  demeurions  en  souspeçon  de 
l'adviz  que  nous  luy  avions  mandé,  parce  qu'elle  a  fort  bien 
prins  toutjour  garde  à  son  vivre.  Nous  estimons  que  c'est 
son  accoustumé  mal  de  cosié,  et  que  bientost  nous  aurons 
meilleures  nouvelles  d'elle  ;  lesquelles,  Sire,  je  vous  feray 
incontinent  tenir. 

L'abbé  de  Domfermelin  a  faict  plusieurs  vifves  remous- 

trances  à  la  Royne  d'Angleterre  pour  rompre  le  traicté , 
desquelles  elle  a  esté  assés  esmeue  ;  mais  enfin  elle  Ta 
renvoyé  pour  aller  quérir  les  aultres  depputez  du  party  du 
régent,  avec  dellibération  de  passer  oultre,  monstrant 
toutesfoys  n'estre  contante  que  les  depputez,  qui  viennent 
pour  le  party  de  la  Royne  d'Escoce,  ne  sont  personnaiges 
plus  principaulx  qu'ilz  ne  sont  :  car  a  entendu  que  c'est 
seulement  Tévesque  de  Galoa  et  milord  Leviston  ;  mais 
Ton  luy  a  donné  espérance  que  le  comte  d'Arguil  pourra 
venir,  ce  qui  fera  encores  quelque  longueur  en  cest  afifère  ; 
mais  j'y  donray  toutjour  le  plus  de  presse  qu'il  me  sera 
possible. 

L'on  s'esbahyt  qu'il  y  a  plus  d'ung  mois  que  nul  cour- 
rier n'est  venu  de  Flandres ,  mais  l'on  ne  le  prend  que 
pour  bon  signe,  de  tant  qu'ayant  esté  escript  au  depputé , 
qui  est  en  Envers,  d'aller  incontinent  trouver  le  duc  d' Alve 
à  Bruxelles,  pour  luy  proposer  la  dernière  offre;  et  que, 
s'il  y  faict  nulle  difficulté ,  qu'il  s'en  retourne  tout  inconti- 
nent, l'on  estime  que  le  dict  duc  l'a  acceptée ,  et  que  Ton 
est  meihtennaut  après  à  conclurre  les  chappitres  de  l'ac- 
cord. J'entendz  que  le  jeune  Goban  a  esté  licencié  de 
l'Empereur,  dez  le  viij*  du  passé,  pour  s'en  retourner  de- 
vers sa  Mestresse  ;  il  est  encores  en  chemin,  mais  ungper- 
sonnaîge  d' assés  bonne  qualité,  allemant,  est  arrivé  des- 
puys  deux  jours,  qui  se  dict  ambassadeur  du  duc  Auguste 
de  Saxe,  duquel  je  n'ay  encores  rien  aprins  de  sa  légation; 
je  travailleray  d'en  entendre  quelque  chose.  Monsieur  le 
cardinal  de  Ghastillon  partit  hyer  de  ceste  ville  pour  aHer 
à  Gantnrbery,  pour  estre  plus  près  du  passaige,  dellibérant 
d'attandre  là  des  nouvelles  de  son  homme,  qu'il  a  envoyé 
en  France.  Il  m'est,  de  rechef,  venu  visiter,  avec  plusieurs 

bonnes  paroUes  de  sa  dévotion  et  fideilité  vers  vostre  ser- 
vice ,  et  qu'il  n'a  nul  plus  grand  désir  au  monde  que  de 
vous  en  fère ,  et  qu'il  espère  bientost  vous  aller  bayser  les 
mains  pour  plus  expressément  le  vous  tesmoigner.  Sur 
ce,  etc.  Ce  vu*  jour  de  décembre  1570. 

Je  pense  avoir  desjà  tant  rabattu  de  courroux  de  la  Roy  ne  d'An- 
gleterre que ,  si  elle  n'envoyé  le  comte  de  Lestre  en  France ,  que  au 
moins  y  dépeschera  el(e  ung  aultre  niilord  de  bonne  qualité. 


CXLIX'  DÉPESCHE 

—  du  xui«  jour  de  décembre  1570.  — 
(Envoyée  fusques  à  la  court  par  Antoine  Jaquet,  ehevauicheur.) 

Maladie  de  Marie  Stuart.  — Etat  delà  négociation  qui  la  concerne.  — Incer- 
titude-sur  la  négociation  des  Pays-Bas.  —  Nouvelles  d'Allemagne.  —  Récla* 
mations  relatives  aux  plaintes  des  négocians  de  Rouen  et  delà  Bretagne. ~ 
Résolution  de  la  reine  d'Angleterre  d'envoyer  un  ambassadeur  en  France, 
à  l'occasion  du  mariage  du  roi. 

Au  Roy. 

Sire,  il  n'est  venu  aulcunes  nouvdles  de  la  Roy  ne  d'Es^ 
coce  despuys  mes  aultres  lettres,  de  devant  celles  icy, 
lesquelles  sont  du  septième  de  ce  mois ,  qui  est  signe,  Sire, 
qu'elle  se  trouve  mieulx,  ou  au  moins  qu  elle  ne  va  en  em^ 
pyrant  ;  car  son  mal  est  assés  tost  publié  en  ce  royaulme. 
J'espère  que ,  par  mes  premières ,  je  vous  pourray  mander 
quelque  chose  de  particulier  de  sa  convalescence ,  sellon 
que  les  bons  médecins,  qu'on  lui  a  admené  d'icy,  et  les 
bons  remèdes  qu'on  luy  a  envoyez,  luy  auront,  avec  l'ayde 
de  Dieu,  peu  servir.  Cependant  l'abbé  de  Domfermelin  a 
fort  négocié  en  ceste  court,  pour  interrompre  le  tretté, 
mais  il  ne  l'a  peu  fère;  dont,  voyant  que  la  Royne  d'An- 

gleterre  incistoit  toutjour  que  les  depputez  de  son  party 
vinssent,  il  s'est  résolu  de  les  attandre  icy ,  et  a  dépesché 
ser  Guilhaume  Stuart  en  poste  pour  les  aller  quéryr ,  et 
pour  apporter  une  dépesché  et  responce  de  la  dicte  Dame 
au  comte  de  Lenos.  Il  estime^  que  les  comtes  de  Morthon 
et  de  Glames  viendront.  L'on  a  opinion  que  les  depputez 
de  Vaultre  party  sont  desjà  à  Cheffil  avec  la  Rope  d'Es- 
coce,  leur  Mestresse,  et  que  l'évesque  de  Roz,  qui  l'est 
allée  trouver ,  les  admènera  bientost  par  deçà.  Je  vays , 
en  son  absence,  entretenant,  la  plus  vifve  que  je  puys, 
la  pratique  du  dict  tretté  et,  par  toutes  les  sondes  que  je  y 
fays ,  je  trouve  que  la  résolution  demeure  ferme  de  passer 
oultre;  non  que  pour  cella,  Sire ,  il  ne  s'y  voye  beaucoup 
de  difficultez ,  semblables  à  celles  du  passé ,  et  mesmes 
que  le  comte  de  Sussex ,  à  son  arrivée ,  y  en  a  semé  plu- 
sieurs de  celles  qui  tesmoignent  le  regrect,  qu'il  a,  d'estre 
depposé  de  sa  charge ,  et  de  ce  que  son  armée  luy  a  esté 
cassée,  magniffiant  ces  derniers  exploictz  d'Escoce,  et 
monstrant  combien  il  seroit  facille,  et  hors  de  dangier, 
d'y  en  exécuter  de  plus  grandz,  veu  les  ordinaires  empes- 
chemens ,  que  Yostre  Majesté  et  les  princes  de  dellà  la 
mer  ont  en  leurs  affères.  Néantmoins  l'on  pourra  juger 
plus  à  clair  du  succez  de  cest  afifère ,  quant  toutz  les  dep- 
putez seront  achevez  d'arriver,  ce  que  je  n'espère  devant 
le  huictiesme  de  janvier. 

Il  est ,  coup  sur  coup ,  arrivé  trois  courriers  de  Flan- 
dres ,  qui  sont  allez  descendre  au  logis  du  secrétaire  Ce- 
cille  en  ceste  ville ,  o1ï  il  est  encores  mallade  ;  qui  les  a 
examinez  à  part,  et  les  a  assés  tost  expédiez  vers  la  Royne 
sa  Mestresse ,  sans  permettre  qu'ilz  ayeut  rien  publié  de 
leur  dépesché.  Tant  y  a  que  j'ay  ung  adviz  d'assez  bon 

lieu ,  que  le  duc  d'Alve,  en  baillant  sa  responce  au  dep- 
putté  de  la  dicte  Dame ,  ne  luy  a  accepté  son  offre ,  ny 
aussy  ne  la  luy  a  reffuzée;  mais  il  luy  a  miz  en  avant  d'aul- 
très  gracieulx  expédientz,  par  lesquelz  il  faict  espérer  à 
ceste  princesse ,  et  aulx  siens  ,  que  non  seulement  le  faict 
de  ces  prinses,  mais  aussi  celluy  du  commerce  et  de  T  en- 
trecours, et  pareillement  toutz  aultres  différans,  d'entre  le 
Roy  Catholique  et  elle ,  et  d'entre  leurs  pays  et  subjectz , 
se  pourront  facillement  accommoder ,  avant  la  fin  de  feb- 
vrier ,  ou  au  moins ,  dans  tout  le  mois  de  mars.  Je  ne  sçay 
si  elle  s'y  endormyra,  mais  ceulx  de  son  conseil  monstrent 
qu'il  y  a  une  extrême  nécessité  de  trafiquer  en  ce  royaulme, 
et  pressent  bien  fort  l'ambassadeur  d'Espaigne  de  leur  ot- 
troyer  des  passeportz,  pour  envoyer  des  navyres  et  mer- 
chandises  en  Biscaye  et  Andelouzie. 

Le  jeune  Goban  est  arrivé,  despuys  trois  jours,  en  ceste 
court,  lequel  n'a  passé  en  ceste  ville;  dont  n'ay  encores 
rien  aprins  de  certain  de  ce  qu'il  a  raporté  de  sa  légation. 
H  est  vray  que  quelques  lettres  sont  venues  d' Allemaigne , 
par  lesquelles  l'on  escript  que  l'Empereur  luy  a  notiffié  le 
mariage  de  l'archiduc  Charles ,  son  frère,  avec  la  fille  de 
Bavière ,  et  que  cella ,  avec  quelques  bonnes  parolles  d'a- 
mytié,  ont  esté  toute  la  substance  de  la  responce  qu'il  luy 
a  faicte. 

Il  a  esté  procédé  si  gracieusement  ez  choses  de  Lenclas- 
tre ,  que  les  sires  Thomas  et  Edouart  Stanlays  et  le  sire 
Thomas  Gérard,  soubz  parolles  de  seureté,  se  sont  enfin 
venuz  représanter  en  ceste  court ,  où  le  comte  de  Lestre 
et  le  secrétaire  Cecille  leur  ont,  d'entrée ,  monstre  grand 
faveur.  Je  ne  sçay  quelle  sera  l'yssue  de  leur  faict.  Le  dict 

secrétaire  Cecille  m'a  envoyé ,  par  le  S""  de  Quillegray , 

m.  !2ô 

son  beau  frère  y  la  responce ,  que  les  maire  et  escheviiis 
de  Londres  font  aulx  remonstrances  de  voz  subjectz  de 
Roan ,  et  m'a  mandé  que ,  si  les  dicts  de  Roan  ne  s'en 
contentent ,  qu'ilz  les  apostillent ,  ou  bien  qu  iiz  depputent 
deux  d'entre  eulx  pour  en  conférer  avec  deux  aultres  de 
Londres  ,  affin  de  s'en  accommoder  ensemble.  Car  sa  M  es- 
tresse  désire  que ,  pour  l'honneur  de  Yostre  Majesté,  ilz 
soyent  contantes,  et  le  commerce  continué.  Et  m'a  dict 
aussi  le  dict  Cecille  que,  pour  remédier  aulx  désordres 
d'entre  la  Bretaigne  et  l'Angleterre,  il  vous  playse.,  Sire^ 
ordonner  à  M""  de  Montpensier  de  fère  une  recerche  des 
prinses  et  déprédations  faictes  aux  Ânglois  par  dellà ,  et  y 
depputer  des  commissaires  pour  en  juger  sonunairement  ; 
et  sa  dicte  M estresse  pourvoyra  de  fère  le  semblable  par 
deçà ,  pour  la  restitution  des  biens  des  Bretons  ,  et  qu'aul- 
trement  le  commerce  d'entre  les  deux  pays  va  estre  de 
tout  interrompu. 

Monsieur  le  comte  de  Lecestre  m'a  envoyé  dire ,  ce 
matin,  par  ung  de  ses  gentishonunes ,  qu'il  a  continué 
vers  la  Royne ,  sa  Mestresse ,  la  négociation  que  j'avois 
commancée  avec  luy ,  suyvant  laquelle  ayant  priz  en  bonne 
part  noz  remonstrances,  elle  s'est  résolue  de  persévérer  en 
tous  debvoirs  de  bonne  amytié  vers  Yostre  Majesté ,  et 
qu'elle  envoyera  une  bien  honnorable  ambassade  en  France, 
pour  fère  la  conjouyssance  de  voz  nopces  et  de  la  venue 
de  la  Royne.  J'entendz  que  ce  sera  milord  Boucart,  pa- 
rant en  mesme  degré  de  la  dicte  dame  qu'est  milord  d'Ous- 
don.  Sur  ce,  etc.        Ce  xiij®  jour  de  décembre  i570. 

CL*  DÉPESCHE 

—  du  Ttviii»  jour  de  décembre  1570.  — 
(Envoyée  exprès  jusques  à  Calais  par  Jehan  Volet) 

NouveUes  de  la  uanté  de  Marie  Stuart.  —  Préparatife  de  départ  de  lord 
Buchard  «t  des  seigneurs  de  sa  suite  pour  assister  aux  fêtes  du  mariage 
du  roi.  —  Négociation  des  Pays-Bas.  —  NouveUes  d'Allemagne.  —  Affair'^ 
d'Irlande. 

Au  Roy. 

Sire,  suyvant  ce  que,  en  mes  précédantes  du  ^ny  de  ce 
rooys  ,  j'avois  espéré  de  vous  pouvoir,  par  celles  de  ceste 
heure,  mander  de  bonnes  nouvelles  de  la  Kope  d'Escoce, 
il  est  advenu  que  M"^  l'évesque  de  Roz  m'a  escript,  du  xj«  de 
ce  moys,  tout  Testât  auquel  il  l'a  trouvée,  quant  il  est  ar- 
rivé vers  elle  ;  qui  est  chose  pitoyable  à  ouyr,  mesmes  que, 
oultre  la  complication  de  beaucoup  de  malladies ,  qui  la 
pressent ,  elle  est  affligée  d  ung  extrême  ennuy  de  ses  af- 
fères,  et  d'un  crèvecueur  trop  grand,  qu'elle  a,  d'aulcunes 
mauvaises  parolles  qu'on  a  aprins  au  Prince  d'Escoce  ,  son 
filz,  de  proférer  d'elle.  Néantmoins,  par  la  bonne  dilligence 
et  les  bons  remèdes  ,  qu'on  luy  a  usé,  les  médecins  jugent 
qu'elle  est  à  présent  hors  de  dangier  ;  ce  que  je  vous  con- 
firmeray ,  Sire  ,  par  mes  subséquentes ,  sellon  la  certitude 
qui  m'en  viendra  chacun  jour.  Les  depputez  de  son  party 
ne  sont  encores  arrivez,  et  estime  l'on  qu'on  a  changé  Tel* 
lection,  et  que  le  comte  d'Athil,  ou  celluy  d'Arguil ,  avec 
milord  Herys,  seront  envoyés.  Leur  longueur  aporte  beau- 
coup de  retardement  à  leurs  propres  affères ,  et  à  ceulx  de 
}eur  Mestresse. 

Gependand  milord  Boucard  se  met  au  plus  honneste 
équipage  qu'il  peûlt ,  pour  aller  trouver  Vostre  Majesté  , 

26. 

et  a  commandé  la  Royne ,  sa  Mestresse ,  au  comte  de 
Rotheland ,  et  encores  à  vingt  chevaliers  ou  gentishommes 
de  sa  court,  de  l'acompaigner,  monstrant  qu'elle  veult  hon- 
norer,  à  son  pouvoir,  ce  tant  illustre  mariage  des  deux 
personnes,  qui  senties  plus  royallcs  et  delà  plus  haute  ex- 
traction de  la  Chrestienté,  et  d'honnorer  encores  particul- 
'-èrement  la  venue  de  la  Royne,  comme  d'une  princesse, 
que ,  oultre  les  communes  occasions  de  leur  mutuelle  bien- 
veuillaice,  elle  veult ,  pour  l'honneur  de  l'Empereur,  son 
père  ,  contracter  une  fort  estroicte  et  bien  fort  espécialle 
amytié  avec  «lie.  Et  s'attand  bien  aussi  la  dicte  Dame  que 
Yoz  trois  Majes^ez  Très  Chrestiennes  et  Messeigneurs  voz 
frères ,  et  Mesdames  voz  sœurs ,  et  pareillement  toute  la 
France  ,  luy  gratifierez  ceste  sienne  bienveuillance  et 
grande  démonstration;  laquelle  je  vous  puys  asseurer,  Sire, 
qu'on  me  la  tesmoigne  icy  pour  une  fort  grande  expression  du 
désir ^  qu'elle  a ,  de  persévérer  en  toute  bonne  amytié  avec 
Yostre  Majesté ,  et  d'accommoder  encore^ ,  pour  l'hon- 
neur de  vous,  les  aflfères  de  la  Royne  d'Escoce;  ce  que  je 
remets  bien  à  le  voir  par  les  effectz.Tant  y  a  que  je  vous  su- 
plie  très  humblement.  Sire,  décommander  que  les  choses, 
qui  conviennent  à  bien  et  favorablement  recepvoir  une  si 
notable  ambassade,  soient  ordonnées  de  bonne  heure. 

Au  regard  des  différans  de  Flandres ,  j'entendz  que  le 
duc  d'Alve  a  faict  remonstrer,  soubz  main  ,  au  depputé  de 
la  Royne  d'Angleterre  qu'il  ne  pouvoit,  en  façon  du 
monde ,  accepter  son  offre  de  prandre  les  merchandises 
d'Angleterre  au  pris  qu'elles  avoient  esté  vandues;  car  il 
y  feroit ,  par  trop ,  le  dommaige  de  son  Maistre,  mais  qu'il 
s'esforceroit  bien  de  luy  fère  trouver  bon  que  ce  fût  sellon 
qu'elles  avoient  vallu  en  Envers ,  ung  mois  auparavant  les 

saysies ,  parce  que  Tempeschement ,  survenu  despuys ,  sur 
le  commun  commerce  des  deux  pays ,  les  avoit  faiçtes  ve- 
nir beaucoup  plus  chères;  et  que  c'estoii  ung  expédiant , 
qui  luy  sembloit  fort  raysonnable ,  et  par  lequel  il  espéroit 
qu'on  viendroit  facillement  au  moyen  d'accommoder  les 
aultres  affères  du  commerce,  et  de  l' entrecours,  et  detoutz 
les  différaus  qu'ilz  pou  voient  avoir  ensemble  ;  auquel  ex- 
pédiant, Sire ,  semble  que  ceulx  cy  condescendront,  mais, 
de  tant  que  le  dict  duc  n'en  a  encores  rien  escript  à  l'am- 
bassadeur, qui  est  icy ,  l'on  estime  que  ce  n'est  matière  bien 
preste. 

Il  ne  se  publie  encores  rien  de  la  responcé,  que  le  jeune 
Goban  a  raportée  de  l'Empereur;  pourra  estre  qu'avant 
mes  premières  j'en  auray  aprins  quelque  chose  pour  le  vous 
mander,  mais,  quant  à  l'allemant,  qui  estoit  arrivé  ung  peu 
devant  luy,  c'est  ung  capitaine  qui  s'appelle  sire  Hans  01- 
samer,  d'Auxbourg,  qui  désire  estre  receuau  service  et  à 
la  pencion  de  la  Royne  d'Angleterre  ;  et ,  pour  tesmoi- 
gnage  de  sa  valleur,  il  a  aporté  des  lettres  de  recommen- 
dation  du  duc  Auguste,  et  quelque  présent  de  coffres  d'AI- 
lemaigne  à  la  dicte  Dame ,  et  six  belles  pères  de  pistollés 
au  comte  de  Lestre.  L'on  estime  que  luy  et  ung  aultre  am- 
bassadeur, que  le  comte  Pallatin  et  le  comte  dé  Mans- 
felt  ont  en  niesmes  temps  envoyé  icy,  par  prétexte  de 
quelque  reste  de  payement  de  reistres,  poursuyveut  ce  que 
leurs  aultres  ambassadeurs ,  l'esté  passé,  avoient  miz  en 
avant  d'une  ligue  avec  ceste  princesse ,  dont  je  mettray 
peyne  d'en  entendre  ce  qui  en  est. 

L'ambassadeur  d'Espaignem'a  dict  qu'on  avoit  icy  adviz 
d'Irlande  comme  les  sauvaiges  ont  surprins  ung  chasteau 
sur  ung  port  de  mer,  appartenant  au  comte  d'Esmont,  pri- 

iODDÎer  en  ta  Tour  de  Londres ,  lequel  la  Roy  ne  d'Angle- 
terre avoit  conunis  en  garde  à  quelque  aultre  gentilhomme 
du  pays ,  et  que  les  diets  sauvaiges  y  ont  miz  une  gamyzon 
de  Bretons ,  de  quoy  Ton  ne  m'a  encores  parlé ,  et  je  n'en 
ay  poinct  d'adviz  d* ailleurs;  ayant  au  reste,  Sire,  biendil- 
ligement  considéré  ce  que  Vostre  Majesté  m'a  escript ,  du 
premier  de  ce  moys ,  touchant  le  dict  pays ,  qui  est  une 
chose  qui  se  reporte  assés  bien  à  ce  que  je  vous  en  manday, 
dez  le  xy^  de  juing  dernier;  et  me  semble,  Sire ,  que  ceuli 
cy  ont  meintennaut  fort  oublyé  la  plus  grand  souspeçon  qu'ilz 
eussent  en  cest  endroict,  car  ilz  n'ont  nul  appareil  sur  mer; 
et  si,  estiment  qne  l'Espaigne  n'est  encores  bien  délivrée 
des  Mores,  et  que  le  Roy  Catholique  a  receu  honte  et  perte 
en  l'entreprinse  du  Levant ,  n'ayant  son  armée  de  rien 
servy  au  àecours  deNicocye*,  nyrien  exploicté  de  bien,  en 
tout  le  voyage,  que  la  perte  de  quatre  ou  cinq  mil  soldatz , 
et  s'est  retirée,  sans  bonne  intelligence,  d'avec  celles  des 
aultres  ally ez .  Possible  qu'ilz  s'endorment  ez  belles  parolles 
du  duc  d'Alve.  J'essayeray  de  voir,  ung  peu  de  près,  où 
en  sont,  à  présent ,  les  choses  ,  affin  de  vous  en  escripre 
plus  à  certain  par  mes  premières;  mais  il  est  requis ,  Sire, 
qu'on  y  ayt  principallement  l'œil  ouvert  du  costé  d'Es- 
paigne  et  de  Flandres;  car  c'est  là,  où  desjà sont  passez 
ceulx  qui  ont  à  conduyre  l'entreprinse,  si  aulcune  s'en  faict. 
Sur  ce,  etc.  Ce  xviij**  jour  de  décembre  4570. 

*  La  yiUe  de  Nicosie ,  malgré  les  efforts  de  la  flotte  combinée  des  chré- 
tiens ,  fut  prjse  par  les  Turcs,  le  9  septembre  1570. 

CLr  DÉPESCHE 

—  du  xxiii*  jour  de  décembre  1570.  — 
(Envoyée  exprès  jusques  à  Calais,  par  Jehan  Monyer.) 

Retour  de  sir  Henri  Goban  de  sa  mission  en  Allemagne.  —  Rapport  qu'il  fait 
à  la  reine  de  ce  qui  s'est  passé  aux  fiançailles  du  roi  à  Spire.  —  Conférence 
de  ramj>assadeur  et  de  lord  Buchard.  —  Instructions  qui  ont  été  don> 
nées  à  lord  Buchard  par  la  reine  d'Angleterre.  —  Espoir  de  l'ambassa- 
deur de  ramener  Elisabeth  à  une  entière  confiance  dans  le  roi.  —  Gonva- 
lesoence  de  Marie  Stuart. 

Au  Roy. 

Sire ,  j'ay  fort  dilligemment  cerché  de  sçavoir  si  ceulz 
cy  avoient  nul  sentyment  de  Vaprest ,  que  Yostre  Majesté 
m'a  mandé  par  sa  lettre  du  premier  de  ce  mois ,  mais  je 
trouve  qu'ilz  ne  se  deffient  à  ceste  heure ,  peu  ny  prou,  de 
cest  endroict ,  estans  en  termes  de  bien  accorder  leurs  dif* 
férans  avec  le  duc  d'Alve;  et  ayant  la  Royne  d'Angleterre 
receu ,  par  le  retour  du  jeune  Goban ,  qui  a  repassé  par 
Flandres ,  une  lettre  du  Roy  Catholique  et  une  aultre  du 
dict  duc ,  desquelles ,  à  la  vérité ,  je  ne  sçay  encores  la  te- 
neur ;  tant  y  a  que  le  dict  duc  luy  faict  espérer  beaucoup  de 
l'amytié  de  son  Maistre ,  et  luy  promect  plusieurs  bons  of- 
fices de  sa  part  ;  sur  quoy  elle  et  les  siens  sont  à  présent 
eiidormys.  Il  est  vray  qu'ayant  la  responce,  que  icelluy  duc 
a  faicte  au  depputé  d'icy,  (laquelle,  du  commancement , 
avoit  semblé  fort  raysonnable),  esté  baillée  à  examiner  aulx 
gens  de  lettre  de  ceste  ville ,  ilz  Tont  en  quelque  part 
'trouvé  captieuse,  de  sorte  qu'on  estime  qu'il  y  aura  en- 
cores bien  à  débattre.  Le  dict  jeune  Goban  a  faict  ung 
honuorable  rapport  des  fianceailles  de  Vostre  Majesté,  les- 
quelles il  a  veues  cellébrer  à  Spire ,  et  de  la  bonne  grâce , 

vertu  et  débonaireté  de  la  Royne ,  des  vertueuU  déporte- 
mens  de  M"^  le  comte  de  Retz  aus  dites  fianceailles ,  avec 
honneur  et  dignité ,  et  pareillement  de  monsieur  le  comte 
de  Fiesque ,  et  de  toutz  les  Françoys ,  qui  estoient  en  leur 
compaignie  ;  et  s'est  loué  des  honnorables  propos ,  que  le 
dicf  S'  comte  de  Retz  luy  a  tenuz  de  la  Royne  d'Angle- 
terre, sa  Mestresse ,  et  de  la  faveur  qu'il  luy  a  faicte  parti- 
cullièrement  à  luy  ;  mais  quant  aulxaultres  contantemens, 
qu'il  a  raporté  de  la  cour  de  l'Empereur,  j'entendz  que  sa 
dicte  Mestresse ^ne  les  a  aulcunement  goustez,  ains  qu'elle 
demeure  offancée  des  responces,  que  l'Empereur  luy  a 
{aictes;  lesquelles  j'espère  que ,  par  mes  premières,  je  les 
vous  pourray  mander. 

Lundy  dernier,  M*^  de  Valsingan  me  fit  ung  somptueulx 
festin ,  auquel  il  appella  milord  de  Boucart ,  le  comte  de 
Rotbeland ,  et  une  trouppe  des  plus  habilles  hommes  de 
bonne  qualité  de  ceste  ville ,  qui  me  vinrent  quérir  fort 
bonnorablemeut  en  mou  logis;  il  me  dict  qu'il  estoitdu 
tout  dépesché  pour  aller  succéder  à  M"*  Norrys,  et  qu'il  me 
donnoit  paroUe ,  en  homme  de  bien ,  de  se  comporter  en 
telle  sorte,  en  sa  légation,  que  Yostre  Majesté  en  auroit 
tout  contantement;  et  me  fit  toute  ceste  compaignie  une 
fort  bonneste  démonstration  de  bienveuillance  envers  la 
Frauce.  Le  dict  S*^  de  Boucard  me  dict ,  à  part ,  que  sa 
Mestresse  luy  avoit  commancé  de  bailler  son  instruction , 
et  que ,  sans  les  choses  que  son  ambassadeur  luy  avoit  es- 
criptes,  elle  eustfaict  fère  le  voyage  par  le  comte  de  Lestre, 
lequel ,  à  présent ,  ne  pouvoit  plus  estre  ainsy  bien  prèst^ 
comme  elle  le  désirerait  ;  bien  que  je  luy  eusse,  à  ce  qu'elle 
disoit ,  desjà  interprété  en  si  bonne  sorte  ce  que  Vostre 
Majesté  avoit  faict  et  dict ,  en  l'endroict  de  son  ambassa- 

deur,  qu'elle  en  demeuroit  fort  satisfaicte,  mais  qu'elle  von- 
loit  que  le  dict  de  Boucart  accomplyst  si  honnorablement 
ceste  légation  au  li«u  du  dict  de  Lestre ,  que  Yoz  Majes- 
tez  Très  Chrestiennes ,  et  toute  la  France ,  en  puissiez  re- 
cepvoir  le  contantement ,  qu'elle  desireroit  ;  et  luy  avoit 
parlé  en  une  façon  qu'elle  monstroit  ne  vous  porter  moins 
bonne  affection ,  que  si  elle  vous  estoit  propre  sœur  ger- 
mayne ,  et  qu'elle  fût  vrayement  fille  de  la  Royne ,  vostre 
mère;  et  qu'il  y  en  avoit,  cpi  luy  conseilloient  de  composer 
aultrement  son  langaige ,  quant  il  seroit  en  France ,  mais 
qu'il  n  avoit  garde ,  et  qu'il  vous  représenteroit  droictement 
les  propos  de  sa  Mestresse.  Il  est ,  à  la  vérité ,  ung  bien 
modeste  gentilhomme,  et  aussi  bien  intentionné  que  j'en 
cognoisse  poinct  en  ceste  court,  il  eust  désiré  que  le  terme 
de  vostre  entrée  à  Paris  n'-eust  pas  esté  si  court,  affin  d'a- 
voir plus  de  loysir  de  se  préparer  ;  et  luy  ay  donné  quelque 
espérance  qu'elle  pourra  estre  prolongée  jusques  au  viij*  ou 
X*  de  janvier. 

Je  vays  demain  trouver  la  Royne,  sa  Mestresse,  et  es- 
père, puysqu'elle  a  commancé  de  bien  prandremes  raysons, 
que  je  la  ramèneray  aulx  premiers  termes  de  la  bonne 
amytié,  cpie  Vostre  Majesté  désire  continuer  avec  elle,  sel- 
Ion  le  bon  argument  que  je  luyen  feray  voir  par  vos  lettres 
du  xxij®  du  passé  ;  et  ne  larray  de  luy  toucher  des  affères 
de  la  Royne  d'Escoce,  encores  qu'ilz  luy  soyent  toutjours 
fort  espineux;  et  la  remercyerai  de  la  consolation,  qu'elle 
luy  a  donnée  par  ses  lettres ,  en  ceste  grande  malladye 
''où  elle  a  esté,  de  laquelle  l'on  pense  icy  qu'elle  ne  soit  en- 
cores bien  hors  de  dangier;  mais ,  tout  présentement ,  ung 
sien  serviteur,  qui  est  son  fruytier,  et  faict  l'office  d'apo- 
ticquaire ,  et  qui  la  servyt  vendredy  dernier  à  son  disner, 

m'a  apporté  certeioes  nouvelles  qu'elle  se  trouve  mteulx. 
La  Royne  d'Angleterre  est  après  à  l'envoyer  visiter  par 
ung  gentilhomme  des  siens ,  et  luy  envoyer  une  bague , 
qu'elle  a  faicte  fère  exprès ,  pour  renouveler  quelques 
merques  d'amytié  entre  elles;  et  semble  qu'il  ne  tient 
plus  qu'aulx  depputez  d'Escoce  qu'on  ne  procède  au 
traicté.  Sur  ce ,  etc.     Ce  xxiij®  jour  de  décembre  1670. 


CLIP  DÉPESGHE 

—  da  xxix«  jour  de  décembre  1 570.  — 
(  Envoyée  jusqties  à  la  cmtrtpar  le  S' de  Sahran.  ) 

Audience.  —Explication  sur  le  mauvais  accueil  dont  s'est  plaint  raml>ass«- 
deur  d'Angleterre.  —  Satisfaction  de  la  reine. —Discussion  des  affaires  de 
la  reine  d*Éco8se.  —  Plainte  d'Élisabetli  au  sujet  des  menaces  faites  par  le 
roi.  —  Lettre  secrète  à  la  rrine-mtre.  Conférence  du  cardinal  de  CbatlUoo 
avec  l'ambassadeur  ;  projet  de  mariage  du  duc  d'Anjou  avec  Elisabeth. — 
Commencement  de  cette  négociation.  —  Déclaration  de  Leicester  qu'il  fa- 
vorisera ce  projet  — Propos  tenu  à  ce  w^tt  par  rambassadeur  à  la  reine 
d'Angleterre.  •—  uémoire.  Proposition  du  comte  de  Sussex  sur  les  affaires 
de  Marie  Stuart  —  Efforts  des  Anglais  pour  enlever  à  la  France  l'al- 
liance de  r£cosse.  —  Poursuites  dirigées  au  sujet  des  troubles  du  pays  de 
Lancastre.  — Affaires  d'Espagne  et  des  Pays-Bas.  — Confiance  des  Anglais 
dans  les  promesses  du  duc  d'Albe.  —  Négociation  de  sir  Henri  Coban  en 
Allemagne.  —  Mécontentement  d'Elisabeth  contre  l'Empereur.  —  Nouvelle 
d'un  grand  armement  fait  en  Espagne. 

Au  RoY. 

Sire,  j'ay  dict  à  la  Royne  d'Angleterre  que  sur  la  dé- 
pesche  que  je  vous  avois  faicte  par  le  S'  de  L'Aubespine, 
touchant  le  malcontantement  qu'elle  avoit  des  choses ,  qui 
a  voient  esté  faictes  en  Tendroict  de  son  ambassadeur,  Vostre 
Majesté  ne  m'avoit  guières  vollu  différer  sa  responce,  en 

laquelle  j'avois  trouvé  tout  ce  qui  s'étoitpassé  avecques  luy, 
le  jour  dont  il  se  pleignoit  ;  dont  me  conunandiez  de  le  re- 
présanter  à  elle  par  le  menu,  et  que ,  s'il  luy  restoit  nul 
bon  désir ,  ni  aulcune  bonne  affection  envers  Yostre  Ma- 
jesté y  et  si  elle  ne  vouloit  condempner  la  franchise  et  sin- 
cérité, dont  vous  desiriez  uzer  en  son  endroict ,  vous  espé- 
riez qu'elle  n'interprèteroit  que  à  bien  tout  ce  qui  vous 
estoit  advenu  de  fère  et  dire ,  lors,  à  son  dict  ambassadeur  : 
et  néantmoins,  parce  que  je  vous  avois  mandé  qu'elle  de- 
siroit  d'en  estre  satisfaicte,  vous  n'aviez  vollu  différer  d'en 
mettre  la  satisfaction  dans  vostre  lettre ,  et  y  aviez  ad- 
jouxté  l'intention,  dont  vous  aviez  parlé,  des  affères  de  la 
Rope  d'Escoce ,  et  ce  que  vous  en  aviez  encores  sur  le 
cueur  ;  à  quoy  vous  la  supliez  toutjour  de  pourvoir ,  et  puys 
veniez,  en  vostre  lettre,  à  d'aultres  particuUaritez ,  qui  es- 
toient  toutes  à  son  contantement  ;  dont ,  de  tant  que  vous 
y  expliquiez  si  bien  vostre  intention ,  que  je  craignois  d'of- 
fusquer beaucoup  la  clarté  d'icelle ,  si  je  la  rédigoys  en  mes 
propos,  j'avois  aporté  le  propre  extraict  de  vostre  chiffre, 
pour  le  luy  monstrer ,  après  toutesfoys  avoir  impétré  d'elle 
qu'elle  ne  pr endroit,  sinon  en  fort  bonne  part ,  tout  ce  qui 
y  estoit  contenu. 

La  dicte  Dame ,  me  remercyant  de  la  communication 
que  je  luy  vouloys  fère  de  vostre  dépesche ,  affin  d'y  com- 
prendre mieulx  vostre  intention ,  la  leust  fort  curieusement 
du  commancement  jusques  à  la  fin ,  et  considéra  de  prez 
toutes  les  particullaritez  qui  y  estoient  contenues  ;  et  puys 
me  dict  qu'elle  vouloit  bien  demeurer  contante  et  satisfaicte 
dé  ce  qu'il  vous  playsoit ,  et  prendre  de  bonne  part  les  bons 
argumens ,  qu'elle  voyoit  dans  vostre  lettre ,  de  vostre 
bonne  amytié  vers  elle  ;  mais  cella  luy  faisoit  mai  que  vous 

l'y  colloquiez  segoode ,  après  la  Royne  d'Escoce,  bien 
qu'elle  méritast  d'estre  première,  et  que,  si  vous  y  aviez 
touché  aulcunes  honnestes  et  bien  gracieuses  particuUari- 
tez  pour  elle ,  vous  y  aviez  encores  plus  amplement  pour- 
suyvy  les  affères  de  la  dicte  Royne  d'Escoce;  dont  eust 
désiré  que,  au  moins  ceste  foys,  vous  eussiez  oublyé  d'y 
mettre  le  mesmes  langaige ,  que  vous  aviez  escript  à  son 
dict  ambassadeur,  mais  il  y  estoit  tout  semblable  ;  et  qu'elle 
voyoit  bien  que  vous  ne  l'aviez  peu  dire,  ny  escripre,  à 
luy,  ny  à  moy ,  sans  que  vous  ne  l'eussiez  heu  ainsy  dans 
le  cueur  ;  néantmoins  qu'elle  estimoit  que  vous  luy  réser- 
viez, toutjour  une  très  bonne  affection,  ainsy  que  vous  l'es- 
cripvez;  et  que,  pour  le  regard  de  la  Royne  d'Escoce ,  elle 
avoit  esté  très  desplaysante  de  sa  malladye ,  et  de  ce  qu'il 
sembloit  qu'elle  ne  fust  encores  hors  de  dangier,  néant- 
moins  elle  l'envoyeroit  visiter  par  ung  gentilhonune,  affiti 
de  luy  donner  toute  la  consolation  qu'il  luy  seroit  possible  ; 
qu'elle  espéroit  que  ses  depputez  seroient  bientost  icy,  luy 
ayant  néantmoins  mandé  d'en  fère  venir  de  plus  capables 
que  ceulx  qui  avoient  esté  nommez,  car  c' estoit  derrisiou 
d'envoyer  ceulx  là  ;  et,  qu'aussitost  qu'ilz  seroient  venuz, 
des  deux  partys,  qu'on  procèderoit  au  tretté,  auquel, 
quant  à  ce  que  Yostre  Majesté  me  conunandoit  de  prendre 
garde  qu'il  n'y  fût  rien  faict  à  vostre  préjudice ,  qu'elle 
ne  le  prétandoit  aulcunement ,  mais  seulement  de  fère  que 
la  Royne  d'Escoce  ne  luy  nuysît  poinct  à  elle;  au  regard 
de  voz  nopces,  qu'elle  avoit  receu  ung  singulier  playsir 
d'en  entendre  l'honnorable  récit,  que  je  luy  en  avois  faict, 
et  qu'elle  se  délectoit  de  les  ouyr  cellébrer  et  magniffier, 
comme  les  plus  honnorables  de  nostre  temps  ;  (es  quelles 
n'avoit  esté  besoing  de  dispence ,  ainsy  que  aulx  aultres, 

où  sembloit  qu'tsnfin  ie  Pape  permettroit  de  se  mesler  avec 
les  propres  sœurs);  et  qu'elle  les  envoyeroit  honnorer  et 
aprouver  encores  de  sa  part ,  par  ung  de  ses  barons , .  qui 
estoit  son  parant  fort  prochain  du  costé  de  sa  mère ,  lequel 
elle  avoit  expressément  choisy  à  cest  eflect  pour  vous  con- 
tanter  ;  et  vous  pryoit ,  Sire ,  de  le  vouloir  bien  recepvoir, 
et  l'accepter  avecques  faveur  ;  et  vous  remercyoit ,  au 
reste ,  de  tout  son  cueur ,  de  ce  que ,  pour  vous  avoir  désiré 
toute  félicité  en  vostre  mariage ,  et  avoir  invoqué  la  béné- 
diction de  Dieu  sur  icelluy ,  vous  luy  en  avez  souhayté  ung 
pour  elle,  quifust  à  son  contantement ,  chose  qu'elle  s'as- 
seure  que  vous  luy  vouldriez  procurer  de  bonne  affection , 
et  elle  aussi  y  vouldroit  suyvre  très  vollontiers  vostre  juge- 
ment, sellou  qu'elle  s'asseuroit  que  vous  luy  vouliez  beau- 
coup de  bien ,  si  elle  en  venoit  à  cella  ;  et  qu'au  reste  elle 
n' avoit  poinct  doubte  de  l'establissement  de  la  paix  de  vostre 
royaulme,  néantmoins  qu'elle  estoit  iufinyement  bien  ayse 
de  vous  voir  bien  résolu  de  la  maintenir ,  et  que  toutz  vos 
subjectz  se  rangeassent,  comme  ilz  faisoient ,  à  bien  exacte- 
ment l'observer. 

Toutz  lesquelz  bons  propos,  Sire,  elle  a  estenduz  en 
plusieurs  honnestes  termes  d'amytié  et  de  bonne  affection 
envers  Yoz  Majestez  Très  Ghrestiennes  et  au  plaisir,  qu'elle 
disoit  participer  avec  celluy  qu'elle  jugeoit  fort  grand, 
et  quasi  incroyable ,  de  la  Royne ,  vostre  mère ,  sur  les 
prospéritez  qu'elle  voyoit  aujourduy  en  ses  enfaus  et  en  la 
France;  ce  que  j'ay  suyvy  avec  les  meileures  paroUes, 
que  j'ay  estimé  convenir  à  vostre  grandeur  et  à  l'honneur 
et  dignité  du  présent  estât  de  voz  a£fères;  etmesuys  ainsi 
licencié  d'elle. 

Or,   Sire,  le  comte  de  Lestre  m'a  faict  une  ouverte 

démonstration  de  la  bonne  intelligence ,  en  quoy  la  dicte 
Dame  veult  demeurer  avec  Vostre  Majesté ,  mais  que  voz 
ennemys  luy  objectent  que  ce  n'est  de  la  dignité  de  sa 
couronne ,  ny  de  rhonneur  de  son  royaume ,  qu'elle  se 
laysse  aller  à  voz  menaces  sur  les  aflfères  de  la  Royne  d' Es- 
coce  ,  et  qu'il  me  vouloit  dire  que  la  dicte  Dame  avoit  hen 
mille  et  mille  foys  plus  de  respect  à  vous  pour  la  Royne 
d'Escoce,  que  non  pas  à  elle ,  et  que  je  pouvois  dire  qu'en 
vostre  nom  j'avoys  tiré  son  affère  hors  des  abismes,  néant- 
moins  qu'elle  en  vouloit  bien  avoir  le  gré  et  l'honneur,  et 
que  tout  seroit  gasté ,  si  l'on  y  procédoit  par  rigueur;  dont 
ayant  Vostre  Majesté  à  procéder  en  cella  avecques  une 
femme ,  desiroit  qu'il  vous  pleust  luy  uzer  de  toutes  agréa- 
bles paroUes,  et  encores  de  gracieuses  prières,  et  qu'avec 
ceste  courtoysie  le  dict  sieur  comte  espéroit  de  vaincre  les 
adversayres  de  ceste  cause ,  lesquelz  il  estoit  incroyable 
combien  ilz  lui  avoient  donné  de  pepe  jusques  icy.  Et 
sur  ce,  etc.  Ce  xxix*^  jour  de  décembre  1570. 

A  LA  Royne. 

(Lettre  à  part,) 

Madame,  j'ay  à  dire  à  Vostre  Majesté,  touchant  le  par- 
tieollier  de  la  petite  lettre  du  xxi^  de  novenabre  que ,  quant 
M""  le  cardinal  de  Chastillon  a  repassé  en  ce^  ville,  en 
s'en  retournant  d'Amptome ,  il  m'est  venu  visiter  pour  sa- 
tisfére,  à  ce  qu'il  dict,  à  son  debvoir  envers  Voz  Majestez, 
et  a  curieusement  examiné  de  quelle  intention  Elles  et  Moo^ 
sdgneur  eatoient  en  l'entretennement  de  la  paix ,  et  si  elles 
se  vouloient  poinct  tirer  hors  de  la  subjeetion  du  Roy 
d' Espaigne  et  des  aultres  princes ,  qui  tiraiinisent  vostre 

couronne  ^  et  si  Mon  dict  Seigneur  estoit  si  avant  au  party  ' 
de  la  princesse  de  Portugal  qu'il  ne  peult  entendre  à  celluy 
de  la  Royne  d'Angleterre,  lequel,  s'il  le  youloit,  se 
pourroit  meintennant  conduyre ,  estendaut  son  propos  en 
plusieurs  aultres  choses ,  lesquelles  revenoient  toutes  à  ces 
trois  poinctz. 

Je  luy  ay  respondu,  quant  à  la  paix,  qu'il  ne  doubtât 
que  Yoz  Majestez  et  Monseigneur  ne  la  rendissiez  stable  et 
de  durée,  jouxte  l'édict,  qui  en  avoit  esté  faict,  pourveu 
que  eulx,  de  leur  costé,  l'observassent;  que  vostre  delU- 
bération  estoit  de  fère  voz  afifôres ,  sans  dépendre  de  nul 
aultre  prince,  mais  qu'il  seroit  bien  dangereux ,  à  la  fin  de 
ceste  guerre  des  Protestans ,  d'en  laysser  renoveller  une 
des  Catholiques,  veu  l' intelligence  que  luy  mesmes  disoit 
que  les  aultres  princes  avoient  dans  le  royaume  ;  par  ainsy 
qu'il  vous  failloit  laysser  bien  establyr ,  et  qu'il  eonsidérflt 
combien  il  avoit  esté  besoing  que  Yoz  Majestez  et  Mon 
dict  Seigneur  eussiez  usé  d'une  ferme  et  constante  vertu , 
et  d'une  grande  magnanimité,  à  fère  ceste  paix,  estant 
assez  contradicte  de  toutz  les  aultres  princes  catholiques  ; 
que ,  touchant  la  Royne  d'Angleterre ,  elle  avoit  toujour 
monstre  ne  vouloir  poinct  de  mary ,  ou  de  ne  vouloir  en* 
tendre  à  nul  autre  que  à  l'archiduc;  mais  si,  à  ceste  heure 
que  Mon  dict  Seigneur  estoit  en  fleur  d'eage ,  et  florissant 
en  toutes  vertuz,  aultant  et,  possible ,  plus  que  nul  prince 
de  la  Chrestienté,  elle  trouvoit  bon  de  l'espouser,  je  ne 
faîsois  doubte  que  luy  et  Voz  Majestez,  et  toute  la  France, 
embrassissiez  ce  party  avec  toute  afieetion,  conmie  le 
plus  grand  et  le' plus  honnorable  de  toutz  les  aultres ,  et  du- 
quel j'estimois  cpi'adviendroit  plus  de  réconcilliatîon  au 
monde ,  plus  de  paix  à  la  France ,  et  plus  de  terreur  aulx 

qnnemys  d'icelle,  que  de  nulle  chose,  qu'il  se peult  aujour- 
duy  mettre  en  avant. 

Ce  qu'il  monstra  de  recepvoir  avec  affection  et  d'en  de- 
meurer bien  fort  consoUé;  et  s'en  retourna,  puys  après, 
au  logis  du  comte  de  Lestre ,  où  il  fut  tout  le  soir  en  privée 
conférance  avecques  luy  :  puys,  le  matin,  il  me  manda  qu'il 
espéroit  que  noz  propos  produyroient  quelque  bon  effect. 

Peu  de  jours  après,  ainsi  que  j'étoisbien  roallade,  le 
S'  Guydo  Cavalcanty  me  vint ,  par  forme  de  visite ,  en 
nnm  lict  entretenir  d'ung  grand  circuyt  de  bonnes  parolles; 
lesquelles  il  fit  tumber  sur  Mon  dict  Seigneur,  et  que  le  ma- 
riage de  l'archiduc  avec  la  fille  de  Bavière,  l'indignation, 
que  la  Royne  d'Angleterre  en  avoit  prins ,  et  ce  qu'elle 
vouloit  bien  monstrer  qu'elle  estoit  pour  trouver  aussi  bon 
party  que  le  sien  ;  et  puys  les  différans  des  Pays  Bas ,  ceulx 
de  la  Royne  d'Escoce,  la  paix  de  la  France ,  l'accommode- 
ment qui  se  pourroit  fère  de  Gallais,  s'il  y  avoit  enfans ,  la 
disposition  venue  de  Monsieur,  qui  estoit  desjà  homme, 
celle  qui  commanceroit  doresenavant  de  passer  de  la  dicte 
Royne  d'Angleterre ,  estoient  toutes  influances  pour  fère 
effectuer,  ceste  année,  ung  bien  heureux  mariage  entre 
eulx  ;  et  que ,  si  je  le  trouvois  bon ,  il  en  mettroit  quelque 
chose ,  conune  de  luy  mesmes ,  en  avant  au  secrétaire  Ge- 
ciUe,  avec  de  si  bonnes  considérations,  qu'il  espéroit 
qu'elles  auroient  effect ,  me  priant  de  fère  entendre  ceste 
sienne  bonne  intention  à  Yostre  Majesté. 

Auquel  Cavalcanty ,  parce  que  je  le  cognoissois  fort  de 
ceste  court ,  et  que  c' estoit  luy  qui  avoit  toutjour  entretenu 
le  party  de  l'archiduc  ,  je  respondiz  que  le  propos  me  sem- 
bloit  si  honnorable  et  si  advantaigeux  pour  Monseigneur, 
que  j'avois  ung  grand  playsir  qu'il  me  l'eust  miz  en  avant , 

et  que  je  ne  fauldrois  d'en  donner  advîz  à  Vostre  Majesté , 
ne  voyant  qu'il  y  peult  avoir  que  tout  bien  d'en  entamer 
telz  propos,  comme  il  les  sçauroit  bien  penser  et  bien  sage- 
ment conduyre ,  car  je  le  réputois  pour  ung  expécial  servi- 
teur de  Vostre  Majesté  et  bien  affectionné  h  la  France;  que, 
pour  ma  part,  ne  saichant,  à  présent ^  en  quelle  disposition 
vous  en  pouviez  estre ,  je  ne  luy  pouvois  dire  sinon  que , 
de  toutz  les  partys,  dont  je  vous  a  vois  ouy  fère  grand  cas , 
mesmes  pour  le  Roy  vostre  filz,  vous  aviez  toutjour  estipié 
le  plus  grand  et  le  plus  digne  célluy  de  la  Royne  d'An- 
gleterre ;  et  que  sur  ung  tel  fondement  se  pourroit  bien  es- 
tabtyr  une  bonne  alliance,  si  l'on  s'y  disposoit  du  costé 
de  deçà. 

A  trois  jours  delà,  le  dict  Cavalcanty  me  revint  trouver, 
qui  me  dict  avoir  desjà  ouvert  ce  bon  propos  au  dict  secré- 
taire, et  qu'il  l'avoitreceu  avec  affection,  mais  qtte,  ayant 
esté  longtemps  mallade ,  sans  avoir  veu  sa  Mestresse ,  il  ne 
l'avoit  peu  suyvre;  mais  il  l'avoit  pryé  de  l'aller  trouver  à 
Amthonconrt^  aussitost  qu'il  y  seroit,  et  qu'ilz  en  tretteroient 
plus  amplement. 

Deq>uys  cella ,  Madame ,  j'ay  esté  au  dict  Amthoncourt, 
où  me  trouvant  à  part  avec  le  comte  de  Lestre,  après  d'aul- 
tres  discours ,  je  luy  ay  dict  tout  ouvertement  qu'ung  per- 
somiaige  de  bonne  qualité,  lequel  toutesfoysjene  luy  ay  point 
nommé,  m'avoit  tenu  le  susdict  propos,  lequel  j'avois  receu 
avec  honneur  et  respect ,  mais  que  je  n'en  voulois  user  si- 
non ainsy  qu'il  me  conseilleroit  ;  car  je  sçavois  que  Yoz 
Majestez  le  réputoient  comme  conseiller  et  protecteur  de 
tout  ce  que  vous  auriez  à  fère  en  ce  royaiibne,  et  que ,  si 
quelque  chose  debvoit  advenir  de  cella ,  vous  ne  vous  en 
vouldriez  jamais  adresser  qu'à  luy.  Lequel  me  respondit 

(jii'il  y  avoit  plusieurs  jours  qu'il  a  voit  désiré  de  conférer 
avecques  moy  de  cest  afiere,  sur  ce  qui  en  avoit  esté  desjà 
miz  en  termes  par  le  vydame  de  Chartres  et  par  d'aultres, 
mais,  plus  expressément  que  par  nul,  par  M*"  le  cardinal  de 
ChastiUon  ,  qui  avoit  parlé  si  haultement  des  grandes  qua- 
litez  de  Monsieur,  comme  le  cognoissant  bi/en ,  qu'il  T avoit 
faict  le  plus  désirable  prince  de  la  terre  ;  que ,  de  sa  part, . 
il  s'estoit  toutjour  opposé  au  party  d' Austriche  bien  que ,  en 
aparence,  utille  à  sa  Mestresse,  mais  puysqu'elle  estoit  ré- 
solue de  n'entendre  à  celluy  de  nul  de  ses  subjaetz ,  qu'il 
se  vouloit  sacrifier  pour  conduyre  oelluy  de  Mcmsieur  ;  et 
qu'il  y  vouloit  procéder  en  telle  façon  que  ung  esgal  et  mu- 
tuel advantaige  fût  gardé  aulx  deux,  afGn  de  ne  fère  naistre 
d'ung  tel  pourchaz  d'amytié  aulcune  matière  d'oflbnce , 
comme  il  voyoit  bien  qu'il  en  restoit  quelcune  assés  grande 
du  propoi  de  l'archiduc,  et  qu'on  estoit  pis  cpie  jamais  avec 
h  Roy  d'Espaigne,  nonobstant,  les  bonnes  lettres ,  que  luy 
et  le  duc  d'AJte  avoient  naguières  escriptes;  el  que,  en 
brief ,  il  viendroit  exprès  à  Londres  pour  me  festoyer  en  sa 
mayson,  et  pour  tretter  amplement  de  cest  affère  avecques 
moy  ;  daquel  il  estait  d'adviz  que  je  touchasse  cependant 
quelque  mot  h  ta  Royne,  sa  Mestresse  ;  et  qu'il  espéroit  que, 
s^r  ce9l^  oceasion  ,  se  dresaeroit  ung  voyage  pour  luy  en 
France,  p^ysqu'il  avoit  Csflly  ceste  foys  d'y  aller  ;  et  ^'il 
avoit  img  infiny  désir  d'allar  bayser  les  mains  à  Yoe  Ma* 
jestez,  comme  recognoissant  le  Roy  pour  son  supiérieur,  à 
cause  de  rhormeur,  qu'il  luy  avoit  foict ,  de  son  ordre. 

Et  de  ce  pas  il  me  mena  en  la  cbanïbr^  privée  de  sa 
Mestr-esse,  où  je  la  trouvay  mîeiilx  parée  que  deeoustume, 
et  qui  mofistra  qu'elle  s'attandoit  bien  qu'en  luy  parlant 
des  nopces  du  Roy  ,  je  luy  en  desîrerois  une  pour  elle  ;  à 


—  419  — 

quoy  elle  m'achemina  ,  par  aulcuns  siens  propos ,  sur  les- 
quelz  enfin  je  luy  diz  qu'il  me  aouvenoit  bien  de  ce  qu'elle 
m'avoit  asseuré  de  n'avoir  poinct  faict  de  veu  de  ne  se  ma- 
ryer  pas,  et  que  le  plus  grand  regrect  qu'elle  eiist  estoit  de 
n'avoir  pensé  de  bonne  heure  à  sa  postérité,  et  qu'elle  ne 
prendroit  jamais  party,  qui  ne  fût  de  mayson  royalle ,  con- 
venable è  sa  qualité;  sur  quoy  je  serois  marry  qu'elle 
m'estimât  si  mal  abille  que  je  n'entendisse  bien  que  cella 
qupdroit  merveillenseiorat  bien  en  Monseigneur,  fràre  du 
Roy,  comme  en  celhiy,  lequel  j'osois  (sans  passion  ny  tlat* 
terye)  réputer  le  plus  acomply  prince,  qui  aujourduy  ves- 
quit  au  monde  pour  mériter  ses  bonnes  grAces  ;  et  que  je 
me  réputerois  le  mieuk  fortuné  gentilhomme  de  la  terre, 
si  je  poi^vois  intervenir  à  quelque  commancement  d'une  si 
heprepse  alliance,  qui  peult  revenir  à  bon  effect;  car  j'en 
demeurerons  cellèbre  |i  toute  la  postérité. 

La  diète  Dame  receust  merveilleusement  hÂen  ce  peu  de 
motz ,  et  me  respoudit  que  Monsieur  estoit  de  telle  estime 
et  de  si  esellante  qualité  qu'il  estoit  digne  de  quelque 
grandeur  qui  fût  au  monde,  et  qu'elle  croyoit  que  ses  po- 
sées estoient  bien  logées  en  phisbeau  lieu  qu'en  elle  ,  qui 
estoit  desjà  vieille,  et  qui ,  sans  la  considération  de  la  pos- 
térité ,  auroit  honte  de  parler  de  mary ,  et  qu'elle  estoit 
desjà  de  celles  dont  on  vouldroit  bien  espouser  le  royaume , 
mais  non  pas  la  royne ,  ainsy  qu'il  advenoit  souvent  entre 
les  grandz,  qui  se  maryoient  la  pluspart  sans  se  voir  ;  et  que 
ceuh  de  la  mayson  de  Frapee  avoient  bien  réputation  d'es- 
tre  bons  marys ,  à  bien  fort  honnorer  leurs  fenunes ,  mais  à 
ne  guières  les  aymer.  Et  suyvyt  assés  longtemps  ces  pro- 
pos avec  toutes  les  plus  honnestes  et  favorables  paroUes , 
qui  se  pouvoient  respondre  à  ung ,  qui  monstroit  ne  parler 

27. 

aulcunement  que  de  luy  mesmes ,  et  sans  aulcune  charge . 
Dont  ne  fault  doubter,  Madame,  que  ce  qui  en  seroit  mein- 
tennant  mizen  avant  ne  fût  receu  d'elle,  et  embrassé  de 
tout  son  royaulme,  avec  affection  ;  mais  je  ne  puys  juger  en- 
cores  si  elle  l'acomplyroit  par  après,  car  souvent  elle  a  pro- 
miz  à  ses.  Estats  de  se  maryer,  et  puys  elle  a  trouvé  moyen 
d'en  prolonger  et  interrompre  les  propos.  Néantmoins ,  de 
tant  qu'on  imputera  à  une  très  grande  faulte  à  la  France 
d'avoir  layssé  eschapper  ung  si  grand  party,  comme  est  ces- 
tuy  cy ,  qui  semble  se  présenter  à  Monseigneur,  je  désire- 
rois  que  vous  l'eussiez  desjà  disposé  de  le  vouloir  ;  et  que, 
sur  ce  qui  en  est  desjà  entamé  entre  M*"  le  comte  de  Lestre 
et  moy,  Yostre  Majesté  me  commendast  de  passer  oultre, 
et  me  prescript  la  forme  comme  j'aurois  à  le  fère  :  car  il 
me  semble  bien  que  ce  sera  à  nous  (  si  l'on  en  vient  là  ) 
de  parler  les  premiers ,  mais  qu'il  fauldroit  qu'ilz  y  respon- 
dissentsi  clairement  c[ue  l'affère  fût  plus  tost^conclud  que 
divulgué,  à  cause  des  jalouzies ,  traverses  et  incônvénians, 
qui  y  pourroient  survenir;  et  puys  après,  l'on  y  poùrroit 
bien  adjouxter  les  cérémonyes  et  respectz  qui  y  seroient  né- 
cessaires pour  honnorer  l'acte;  surtout  je  prendray  garde, 
aultant  qu'il  me  sera  possible ,  que  n'y  soyez  trompez  ny 
remiz  à  nulle  longueur.  Sur  ce  ,  etc. 

Ce  XXIX*  jour  de  décembre  4570. 

Ënoores  tout  présentemeat,  je  viens  de  recepvoir  adviz,  de  bon 
lieu,  que  le  sasdict  propos  commence  de  prendre  icy  grand  fonde- 
ment ;  dont  je  continueray  d'en  escripre  toutjour  quelque  mot,  à  part, 
^  Yostre  Majesté  ;  mais  il  n'y  a  rien  plus  requis  que  de  tenir  la  ma- 
tière secrecte. 

ADVERT YRA  LE  DIGT  DE  SABRAN  LEURS  HAJESTEZ , 

oultre  le  contenu  des  lettres  : 

Que  milord  de  Sussex  a  proposé,  à  son  arrivée,  de  fortmaavats  con- 
seilz  contre  les  affères  de  la  Royne  d'£scoce  y  remonstrant  qu'avec 
quatre  centz  mil  escuz,  qui  ont  esté  employez  ceste  année,  parsestnains, 
contre  les  Escouçoys ,  il  a  bien  chastié  ceulx  d'entre  eulx,  qui  avoient 
osé  offancer  la  Royne ,  sa  Mestresse,  en  retirant  et  supportant  ses  re- 
l>elles  ;  et  qu'il  avoit  estably  aulx  aultres  un  régent  à  sa  dévotion  ; 
et  relevé  si  bien  la  part  du  jeune  Roy,  que  ceulx  de  Taidtre  party  ne 
faisoient  plus  que  ce  qu'il  leur  ordonnoit,  et  les  avoit  presque  rengez 
à  se  soubsmettre  à  luy  ;  et  que,  pendant  que  le  Roy  Très  Chrestien 
estoit  encores  bien  laz  des  guerres  civiles  de  son  royaulme ,  et  les 
aultres  princes  de  dellà  la  mer  assés  empeschez,  chacun  en  son  estât, 
il  s'esbahyssoit  comme  la  Royne,  sa  Mestresse,  se  retranchoit  ainsy 
court  à  elle  mesmes  son  entreprinse,  de  ne  se  saysir  de  l'Ëscoce  , 
comme  il  luy  avoit  facillité  la  voye  de  ce  fère ,  et  de  pouvoir  establyr 
par  là  ung  repos  en  ceste  isle  ;  lequel  aultrement  il  n'espéroit  l'y 
veoir  jamais  bien  asseuré,  mesmement  si  la  Royne  d'Escoce  estoit 
restituée  ;.  et  qu'on  ne  pouvoit  donner  ung  plus  loyal  conseil  à  la 
Royne ,  sa  Mestresse ,  que  d'interrompre  ce  propos  encommancé , 
et  de  luy  fère  poursuyvre  chaul dément ,  à  ce  prochain  printemptz, 
son  entreprinse  de  renvoyer  l'armée  en  Escoce;  car  s'asseuroit, 
dans  peu  de  jours ,  la  randre  maistresse  de  Lislebourg  ,  Esterlin  et 
Dombertrand,  et  de  forclorre  aulx  Françoys  leiu*  descente  et  retrette 
aa  dict  pays  ;  lesquelz  aussi ,  sellon  son  opinion ,  n'avoient,  à  présent, 
gui  ères  à  cueur  les  choses  de  deçà  la  mer,  se  trouvant  seigneurs  de 
Callais. 

Auquel  conseil  s'estantz  joinctz  ceulx ,  qui  avoient  toutjours  heu 
le  mesmes  adviz,  ilz  ont  cuydé  traverser  grandement  toutz  noz  affè- 
res;  mais  la  Royne  mesmes  n'a  monstre  qu'elle  y  inclinast;  et  aul- 
cuns  seigneurs  plus  modérez  ont  remonstré'au  dict  de  Sussex  qu'il 
y  avoit  plus  de  dangier  et  d'inconvéniant  en  ceste  entreprinse  qu'il 
n'y  en  voyoit,  de  sorte  qu'il  n'est  demeuré  bien  ferme  en  son  opi- 
nion. Il  est  vray  que  l'abbé  de  Domfermelin  est  fort  ordinaire  en  sa 
compaignye ,  ce  qui  le  nous  rend  toutjour  assés  suspect ,  mais 
Uévesque  de  Roz,  avant  partyr,  luy  est  allé  remonstrer  plusieurs 
choses ,  par  lesquelles  il  l'a  ramené  à  ceste  rayspn  que ,  sHl  se  pouvoit 
establyr  quelque  bonne  seureté  entre  les  deux  Roynes,  il  confessoit, 

veu  la  proxiinilé  d'elles,  et  le  droict  de  la  future  succession  à  celle 
d'Ëscoce,  que  le  plus  expédiant  seroit  de  la  restituer;  mais  n'a 
parle  quecondicionnellement,  et  par  diffîcultez,  avec  un  désir  très 
ambicieux  de  demeurer  en  charge  ;  et  qu'en  tout  événement,  il  failloit 
que  la  dicte  Dame  qnictâst  Talliance  de  France  pour  en  fère  une 
nouvelle  et  perpétuelle  avec  la  Royne  d'Angleterre. 

A  quoy  h  dict  évesque  luy  a  remonslré  qu'il  estoit  impossible  de  ce 
fère,  et  qu'il  ne  seroit  lionneste  ny  proffittable  à  la  Royne  d'Angle- 
terre de  le  Requérir,  joinct  que,  si  elle  pressoit  de  cellasa  Mestresse, 
elle  la  presseroit  &  elle  de  renoncer  à  Palliance  de  Bourgoigne.  A 
qtioy  il  a  soubdain  respondu  que  Dieu  vollust  garder  sa  Mestresse 
d'un  si  dangereux  conseil ,  comme  de  quicter  les  anciennes  alliances 
de  sa  couronne,  mais  qu'il  n'estoitde  mesmes  à  ceste  heure,  en  Ten- 
droict  de  la  Royne  d'Escoce,  parce  qu'il  falloit  qu'elle  prînt  la  loy 
de  la  Royne  d'Angleterre.  Tant  y  a  que  ,  despuys,  il  semble  que,  à 
cause  du  duc  de  Norfolc ,  le  dict  de  Sussex  se  soit  ung  peu  modéré  ; 
et  toutjour  le  comte  de  Lestre  et  le  secrétaire  monstrent  persévérer 
droictement  à  vouloir  que  l'accord  succède  par  le  traicté  ;  dont  nous 
vivons  en  meilleure  espérance. 

Et  cestè  honnorable  ambassade,  que  la  Royne  d'Angleterre  en- 
voyé meintennant  en  France ,  monstre  qu'elle  n'a  le  cueur  esloi- 
gné  de  cellà;  mesmes  M'  le  cardinal  de  Chastillon  m'a  asseuré, 
ceste  dernière  foys  qu'il  m^est  venu  visiter,  qu'il  sçavoit  certaine- 
ment que  la  résolution  estoit  prinse,  entre  la  dicte  Dame  et  ceulx  de 
son  conseil,  de  restituer  la  Royne  d'Escoce,  mais  que  je  ne  m'esbahysse 
de  la  longueur;  car  elle  estoit  naturelle  à  ceulx  cy,  sellon  que  lu  y 
mesmes  l'avoit  esprouvé;  et  que,  despuys l'aultre  foys  qu'il  avoit  esté 
avecques  moy^  ayant  considéré ,  par  les  choses  que  M'  de  Roz  et 
moy  luy  avions  desduictes ,  que  le  Roy  avoit  grand  intérest  à  lu 
restitution  de  la  dicte  Royne  d'Escoce,  il  en  avoit  parlé  si  à  propos 
à  la  Royne  d'Angleterre  qu'il  l'avoit  fort  disposée  d'y  prendre  quel- 
que bon  expédiant.  Ceulx  aussi,  à  qui  cestaffère  est  aultant  à  cueur 
en  cesle  court  comme  leur  propre  vie,  m'asseurent  qu'il  ne  tient  plus 
(]u'à  la  venue  des  depputez  d'Escoce  qu'on  ne  passe  oultre  à  con 
clurre  le  traicté,  et  m'ont  faict  advei-tyr  de  suplier  Leure  Majestez 
Très  Chrestiennes  de  fère,  en  cest  éndroict ,  Toffice  que  j'ay  donne 
charge  au  S' de  Sabran  de  leur  dire. 

Le  sire  Thomas  Stanlay  a  esté  ouy  et  examiné  en  ce  conseil  sur  les 
inouvemens  de  Lenclastre;  et  puys  son  frère  Édouart  après  luy,  et  le 
sir  Thomas  Gérard,  après  ,  en  présence  de  toutz  deux,  leur  estant 

remonstré  qu'ilz  proposoient  ung  très  mauvais  exemple  d'eulx  au 
dict  pays  de  ne  se  ranger  à  la  forme  de  religion,  qui  esloit  ordonnée, 
sellou  les  parlemens,  à  la  tranquillité  publique  du  royaulme  ;  et  que, 
s'flz  ne  s'y  déportoient  plus  sagement,  la  Royne,  leur  Mestresse,  ne 
poorroit  de  moins  que  procéder  contre  eulx  par  la  voye  de  justice  ; 
et,  i^ifor  ceste  foys,  ne  leur  ont  louché  que  ce  point  de  la  religion. 
A  qnoy  ils  ont  respondu  qu'ilz  estoient  personnaiges  qualilSez ,  et 
bien  cautionnez  en  ce  royaulme,  et  que ,  s'ilz  se  fussent  sentys  coul- 
palHes  d^aufcune  chose  envers  la  Royne  et  son  estât,  qu'ilz  ne  fussent 
point  Tenuz ,  et  qn'ilz  avoient,  en  toutz  leurs  actes ,  toutjours  pro- 
cédé en  fort  gens  de  bien,  dont  les  reqtiéroient  qu'ilz  ne  vollussent 
prendre  aulcune  mauvaise  opinion  d'eotx ,  ny  rien  ordonner  à  leur 
préjudice,  que  leurs  accusateurs  ne  fussent  présens ,  car  ils  s^asseu- 
roient  de  leur  bien  respondre,  et  de  se  bien  justiCBer  devant  eulx. 
Il«  sont  encores  à  la  suyte  de  la  court ,  et  cependant  est  venu  nou- 
velles quecelluy,  qui  les  avoit  defférez,  est  mort  de  quelque  accidant 
fort  soubdain  et  fort  estrahge. 

J'ay  faict  dire ,  de  loing,  à  aulcuns»  qui  ont  parfaicte  coguoissance 
des  choses  de  ce  royaulme,  quej'avois  entendu  que  la  Royne  d'An- 
gleterre et  ceulx  de  son  conseil  avoient  toutjours  heu  pour  suspect 
le  retour  de  Tarmée  d^Ëspaigne,  et  qu'il  sembloit  qu'à  ceste  heure  ilz 
en  fussent  en  phis  grand  doubte  que  jamais  ;  dont  je  les  pryois  de 
me  mândet  en  quoy  Hz  estimoient  fjue  les  choses  en  fussent.  Les- 
qtielz  m'ont  fespondu  quasi  conformément,  de  plusieurs  endroictz, 
qu'à  la  vérité  Ton  estoit  en  assés  de  deffiance  du  costé  d'Ëspaigne 
et  de  Portugal,  tant  à  cause  des  prinses  de  l'an  1369,  que  de  ce  que 
les  fuytit^  de  ce  royaulme  s^étoient  retirez  vers  le  duc  d'Alve  ;  et  que 
Estuquetey  estoit  passé  devers  le  Roy  Catholique  pour  l'inviter  à 
quelque  entreprinse  en  TYrlande,  ainsy  qu'il  estoit  homme  pour  le 
Iny  sçavoir  imprimer  et  pour  se  offrir  à  laconduyre;  et  que  ung 
itallien,  nommé  Lotini,  lequel  ceste  Royne  entretennoit  en  Yrlande, 
avoh  esté  nagùiéres  chassé  pour  souspeçon,  qu'on  avoit  heu,  qu'il 
s'entendtt  avec  le  dict  Estuqneley  ;  néantmoins  que  la  dicte  Dame  et 
toutz  ceulx  de  son  conseil  demeuroient  fermement  persuadez  que  le 
Roy  d*Ëspaigne ne  romproit  jamais  avec  eulx,  tant  qu'ilz  seroient 
saysys  des  merchandises  et  deniers  qu'ilz  ont  prins  sur  luy,  car  il 
auroit  aultant  perdu  ;  joinct  qu'ilz  estoient  si  avant  en  traicté  avec  le 
duc  d'Aîve,  qu'ilz  attendoient  plustost  accord  que  guerre  de  son 
costé  ;  et  que  Ton  estoit  après  à  y  regarder  de  si  près,  qu'on  estimoit 
bien  qu'il  ne  seroit  rien  laysséen  difîérand,  d'où  l'on  en  peult  venir 

cy  après  aulx  armes.  Par  lesquelles  responces  se  peuU  assés  cognois- 
tre  que  ceulx  cy  ne  sont  bien  aperceuz  des  appareilz  d'Espaigne  ni  de 
Portugal  ;  ce  quUlz  monstrent  encores  mieulx  par  le  peu  de  pré- 
voyance quUlz  donnent  aulx  choses  de  la  guerre;  car  je  n*ay  en- 
tendu qu'ilz  ayent,  pour  encores,  ordonné  aultre  chose  que  aulx 
pourvoyeurs  de  la  marine  de  sçavoir  où  prendre  ravitaillement 
pour  vingt  cinq  navyres ,  dans  quinze  jours ,  quant  il  leur  sera  com- 
mandé. 

Tant  y  a  que  le  duc  d'Alve,  par  les  diffîcultez  quHl  faict  naistre, 
Tupe  après  Taultre^  en  ces  différans  des  prinses ,  et  qu'il  ne  se  baste 
de  parler  guières  expressément  de  Taccord  du  commerce^  et  de  Ten- 
treçours,  monstre  qu'il  vouldroit ,  en  quelque  façon,  s'asseurer  des 
dictes  prinses,  lesquelles  montent  à  grand  somme;  etpuys  essayer 
de  se  revencher;  dont  il  va  temporisant  et  entretennant  ceulx  cy  de 
parolles  et  de  bonnes  espérances ,  affin  qu'ilz  n'y  preignent  garde. 
£t  je  sçay,  à  la  vérité,  qu'il  a  naguières  envoyé,  par  le  jeune  Coban, 
une  lettre  du  Roy,  son  Maistre,  àla  Royne  d'Angleterre,  en  laquelle 
son  dict  Maistre  rend  seulement  uug  fort  grand  et  fort  exprès  grand 
mercys  à  la  dicte  Dame  pour  Thonnorable  convoy  qu'elle  a  faict  fère 
par  ses  grandz  uavyres  à  la  Royne,  sa  femme,  passant  en  ceste  mer; 
et  ne  touche  nul  aultre  poinct ,  ni  mesmes  luy  faict  aulcune  mencion 
des  trois  lettres,  que  la  dicte  Dame  luy  a  escriptes ,  despuys  les 
dictes  prinses  ;  et,  par  mesme  moyen  ,  le  duc  d'Alve  luy  ena  escript 
une,  de  sa  part ,  pour  accompaigner  celle  de  son  Maistre,  et  pour 
prendre  congé  d'elle,  et  i'exorter  à  Tentretennement  de  la  paix 
et  de  l'alliance  avec  son  dict  Maistre ,  avecques  grandz  offres  de 
s'employer  droictement  à  le  randre  de  mesmes  bien  disposé  envers 
.elle. 

Quant  au  voyage  du  dict  jeune  Coban  à  Espire,  l'on  m'advertyt, 
,  avant  son  partement,  qu'il  y  alloit  pour  renouveller  le  propos  de 
l'archiduc  Charles,  mais  ce  n'estoit  que  une  démonstration ,  que  la 
Royne  d'Angleterre  vouloit  faire  pour  s'en  prévaloir  en  ses  présens 
affères  de  dehors  et  de  dedans  son  royaulme ,  et  qu'en  effect  Ten- 
vye  ne  luy  estoit  crue  de  se  maryer;  mesmes  que  n'y  ayant  le 
comtede  Sussex  rien  advancé,  quant  il  y  alla,  encores  estoit  il  à  croyre 
que  ung  jeune  gentilhomme  de  nulle  authorité ,  qui  à  peyne  avoit 
poil  en  barbe,  y  feroit  à  ceste  heure  encores  moins. 

Tant  y  a  qu'avec  plusieurs  aultres  propos  d'amyiié  le  dict  Coban 
a  proposé  à  l'Empereur  que  sa  Mestresse  Tavoii  envoyé  vers  luy 
pour  continuer  la  mesmes  négociation,  que,  trois  ans  a,  le  comtede 

Sossex  luy  avoit  commancé  ;  à  laquelle  elle  n'avoit,  plus  tost  qu'à  cesie 
heure,  peu  randre  respooce^  pour  avoir  esté  souvent  despuys  assés 
mallade,  et  pour  les  guerres  de  France,  Flandres  et  aultres  empes> 
chemens,  qui  estoient  jusques  en  son  propre  pays  survenuz  ;  mais 
qu'elle  n'avoit  toutesfoys ,  en  différant  la  responce,  pensé  de  rien 
interrompre  au  propos  de  Tarchiduc  son  frère,  et  que,  sHl  luy 
playsoit  de  passer  meintennant  en  Angleterre,  il  y  seroit  le  très 
bien  venu,  et  qu'estant  resté  tout  le  différant  sur  sa  religion,  elle 
espéroit  que  ses  subjeotzy  consentyroient  qu'il  eust ,  pour  luy  et  les 
siens, si  ample  exercice  d'icelle  qu'il  en  demeureroit  content. 

Lequel  propos  le  dict  Empereur  monstra  recepvoir  de  bonne 
part,  etprint  temps  de  luy  respotidre,  affin  d'advertyr  l'archiduc  son 
frère;  et  en6n  la  responce  a  esté  que  luy  et  son  dict  frère  estoient 
bien  marrys  que  la  bonne  intention  de  la  dicte  Dame  leur  eust  esté 
si  tard  notiffiée;  de  laquelle  ilz  luy  demeureroient  néantmoins  bien 
fort  obligez  ;  et  que  son  dict  frère  n'avoit,  peu  penser  de  moins, 
juy  différant,  elle,  trois  ans  sa  responce,  sinon  qu'il  n'estoit  accepté  ; 
dont  il  avoit  regardé  à  ung  aultre  party,  et  desjà  s'y  estoit  obligé 
avec  une  princesse,  sa  parente,  catholique,  avec  laquelle  il  n'auroit 
point  de  différent  pour  sa  religion  ;  qu'il  luy  vouloit  dire^  encores 
une  aultre  foys,  qu'il  avoit  grand  regrect  que  Tocasion  n'eust  esté  ac- 
ceptée  de  toutz  deux ,  quant  elle  s' estoit  présentée ,  et  qu'il  ne 
lairroit  pourtant  de  demeurer  très  bon  amy  et  comme  frère  à  la 
dicte  Dame;  laquelle  il  vouloit  au  reste  exorter,  pour  son  bien,  de 
vivre  en  bonne  paix  avec  les  princes ,  ses  voysins  ;  dont  estant  mein- 
tennant les  deux. plus  grandz  ses  gendres,  il  auroit  grand  playsir 
qu'elle  se  déportât  comme  bonne  sœur  avec  eulx ,  et  qu'il  la  vouloit 
advertyr  que  de  là  dépendoit  sa  seureté  et  celle  de  son  estât.  Et  avec 
ces  honnestes  parolles,  et  quelque  présent  de  vaysselle  d*argent,  il  a 
licencié  le  dict  Coban. 

Laquelle  responce  n'a  peu,  en  façon  du  monde,  estre  bien  goustée 
ny  bien  priuse  de  la  dicte  Dame,  laquelle  en  demeure  offancée  jus- 
ques au  cueur  ;  et  ne  s'est  peu  tenir  de  dire  que  l'Empereur  luy  fai- 
soit  injure,  et  que ,  si  elle  estoit  aussi  bien  homme  comme  elle  est 
femme,  qu'elle  le  luy  redemanderoit  par  les  armes.  Sur  quoy  il  m'est 
tombé  entre  mains  une  lettre  d'ung  seigneur  de  ceste  court  qui 
mande  aussi  à  ung  aultre  :—  «  La  cause  du  dueil  et  fâcherie  de  nostre 
Royne  est  asseuréement  le  mariage  de  l'archiduc  Charles  avec  la  fille 
de  sa  sœur,  la  duchesse  de  Bavière ,  soit  ou  que  véritablement  elle 
eust  assis  son  amour  et  fantasie  en  luy  ;  ou  bien  qu'elle  est  marryc 

que  sMi  beautté  et  sa  gYand^ur  fi'ayent  esté  pl«n  instatitmem  requise 
de  loy  ;  ou  bien  qu'elle  a  perdu ,  à  ceste  beure^  rentretîen  qireHe 
doiinoit  par  là  à  son  people ,  craignant  qu'elle  soit  pressée  par  ses 
Estatz  et  par  son  pailement  de  ne  différer  plus  à  prendre  party, 
qui  est  le  principal  poinctque  tout  son  royaulme  luy  requiert.  » 

Despuys  «e  qne  dessus  eseript^  j'ay  esié  adverty  qu'il  vient  d'arri- 
ver ung  navy re  de  Cadix,  qui  porte  des  lettrée  du  ly  de  ce  mois^  fur 
lesquelles  Ton  mande  le  grand  aprest  de  guerre,  qui  se  Caiet  en  Es- 
paigne  ;  et  que  aulcuns  rinterprètent  edtre  conire  le  Tmrc  ;  auUres 
disent  que  c'est  pour  paracbever  la  guerre  des  Mores  *  qui  eneopes  se 
renouvelle;  etaultresque  c'est  pour  descendre  en  Yrlande.  Je  pren- 
dray  garde  comme  ceulx  cy  le  prendront  et  comme  ilz  y  pourvoy rronc. 


CLIir  DÉPESCHE 

—  du  vi«  jour  de  janvier  1 57  ! .  — 

Nouvelles  d'Espagne.  —  Pompe  déployée  pour  le  nariage  du  rot.  -^  Mouve- 

mens  dans  les  PaysrBas  et  en  Irlande. 

Au  R  OY. 
Sire  * 

Il  se  continue  icy  que  le  duc  d' Alve  partira  en  mars  pour 
s'en  retourner  en  Espaigne,  et  qu'il  prendra  le  chemyn 
d'Itallye,  où  il  layssera  quelques  compaîgnies  itattiennes, 
qui  Taccotnpaigneront  jusques  là  ;  lesquelles  pourront  ser? yr 
à  la  guerre  contre  le  Turcq ,  au  commancement  du  prin- 
temps; et  que  le  duc  de  Médina  Gœli  s'embarquera,. à  ce 
prochain  febvrier,  pour  passer  en  Flandres,  et  qu'il  admè- 
nerales  deux  filz  aysnez  de  l'Empereur;  ne  se  faisant  icj 

t  Le  premier  feuillet  du  registre,  qui  contient  les  dépêches  de  Tannée  1571 . 
.se  trouvant  déchiré,  le  commencement  de  celte  lettre  manque  :  c'est  au  reste 
la  seule  lacune  que  présente  le  manuscrit. 

âulcune  démonstration  qu'on  se  doubte  de  iny ,  ny  de  l'ar- 
mée de  mer ,  qui  le  vient  conduyre ,  parce  que  plusieurs 
vaysseaux  de  la  dicte  armée  ont  passé ,  et  qu  il  est  desjà 
arrivé  en  Flandres  plus  de  deux  centz  voyles  d'Andelouzie 
ou  de  Portugal  ;  qui  faict  encore  discourir  à  aulcuns  que 
le  dict  duc  et  iceulx  petitz  princes  pourront  s'acheminer  par 
la  Fraiice ,  puysqti'ilz  ont  layssé  venir  tant  de  vaysseaulx 
par  deçà. 

L'on  a  heu  en  admiration  en  ceste  court  l'ordre ,  Tapa- 
reii,  les  riches  habitz,  les  présens  et  la  despance  ,  dont  a 
esté  usé  aulx  nopces  de  Yostre  Majesté ,  ainsy  soubdahi 
après  la  guerre  passée ,  et  de  ce  qui  se  prépare  encores 
pour  une  entrée  à  Paris  ;  qui  leur  faict  bien  juger  que  la 
grandeur  de  vo^tre  estât  a  ung  bien  solide  fondanent ,  et 
qtie  si  Vostre  Majesté  joue  ung  peu  son  jeu  couvert,  et 
commauce  de  s'aquiter  et  de  fère  les  afFéres,  H  n'est  pas  k 
croyre  combien  il  demeurera  d'impression  au  monde  des 
grandes  forces  et  oppulance  de  vostre  royaitime  ^  et  de  la 
merveilleuse  ressource  qui  est  en  icelluy.  Sur  ce,  etc. 

Ge  vi^  jour  de  janvier  i57< . 

L'on  me  vient  d'adverlyr  qu'au  soir  amvèrent  deux  nouvelles  en 
ceste  court  :  que  ceulx  de  la  nouvelle  religion  des  Pays  Bas  ont 
surprins  un  chasteau  près  de  Omnitiguem,  où  le  duc  d'Âlve  y  a  en- 
voyé huiet  cent2  Ëspaignolz  pour  le  reprendre  ;  et  que,  en  Irlande^ 
sont  descenduz  quelques  soldats  françoys ,  en  moindre  nombre  de 
deux  centz^  appeliez  par  les  saulvaiges  du  pays ,  et  que  desjà  le 
comte  d'Ormont  s^est  esforcé  de  les  combattre;  mais  ilz  se  sont  faictz 
lascher.  Si  ainsy  est ,  cella  troublera  assés  les  affaires  de  ce  royaume. 

i 

CUV  DÉPESCBE 

— du  xiv*  jour  de  janyier  1 57 1 . — 

iEnvoyée  exprès  jusques  à  Calais  par  la  voie  du  S'  Acerbo.  ) 

Albires  d'ÉcoMe.  —  État  de  la  négociatioa  de  lord  Seyton  en  Flandre.  — 
Nouvelles  d'Espagne  et  d'Allemagne.  —  Projet  de  Walsingham  de  traiter 
avec  les  protestans  d'Allemagne.  —  Bruit  répandu  en  Angleterre  que  les 
armes  ne  tarderont  pas  à  être  reprises  en  France.  —  Lettre  secrète  à  lu 
reine-mère  sur  la  proposition  du  mariage  du  duc  d'Anjou. 

Au  Roy. 

Sire,  bien  peu  d'heures  après  que  je  vous  ay  heu  faict 
ma  dépesche  du  vj^  du  présent ,  mon  secrétaire  est  arrivé 
avec  celle  de  Yostre  Majesté  du  xxyj""  du  passé,  en  laquelle 
j'ay  trouvé  deux  de  voz  lettres  ;  desquelles  l'une  répofidfort 
bien  aux  particullaritez  que  je  vous  avois  auparavant  man- 
dées ,  et  Taultre  est  pour  la  faire  voir  à  la  Rope  d'Angle- 
terre,  qui  en  recepvra  une  très  acomplye  satisfaction,  la-^ 
quelle  luy  sera  davantaige  confirmée  par  les  bons  propos  et 
démonstrations ,  pleynes  de  faveur,  qu'avez  usé  à  son  am- 
bassadeur.  De  quoy  je  mettray  peyne  ^  Sire,  d'en  faire  icy 
le  proffict  de  vostre  service,  et  n'obmettray  de  toucher  à  la 
dicte  Dame  les  principaulx  poinctz  de  vos  dictes  lettres  ;  et 
ceulx  mesmeroent  qui  concenient  l'honneur  et  grandeur  de 
Vostre  Majesté ,  dont ,  de  ce  qu'elle  m'y  aura  respoodu  je 
ne  fauldray  de  le  vous  mander  par  mes  premières  ;  vous  vou- 
lant au  reste  bien  dire ,  Sire ,  touchant  la  mainlevée  qu'avez 
donnée  aux  merchans  escossoys,  qu'encor  que  la  Royne 
d'Escoce  se  soit  tenue  mig  peu  opiniastre  à  ne  vouloir  que 
cella  se  fit ,  si,  étions  après ,  M' de  Roz  et  moy,  à  luy  en  es- 
ter l'opinion ,  parce  que  le  comte  de  Lenoz  acrochoit  le 
tretté  à  ce  seul  poinct,  disant  qu'il  ne  passeroit  jamais  oul- 
tre  sans  que  les  merchans  jouyssent  de  l'abstinence  d'hos- 


—  429  — 

tillité,  aussi  bien  que  les  aultres  subjectz,  et  qu'elle  leur 
estoit  vioilée  quand  on  leur  faisoit  saysir  leurs  biens  et  na- 
yyres.  Les  députez  de  la  dicte  Dame  commencent  [d'arri- 
ver] aujourduy,  et  nous  avons  nouvelles  que  ceuh  [de 
l'autre  parti  sont]  desjà  en  chemin;  par  ainsy,  j'espère 
que  bientost  [il  sera  procédé]  au  dict  tretté,  sellon  que 
j'ay  aussi  entendu  que  la  Royne  d'Angleterre  [a]  ordonné 
six  depputez  pour  y  vaquer  de  sa  part ,  assavoir  [lord  Qui- 
^er]  garde  des  sceaulx,  le  marquis  de  Norampthon,  le 
comte  de  Lestre  ,  le  comte  de  Sussex,  le  secrétaire  Ce- 
cille ,  et  le  sixiesme  reste  à  nommer ,  qu'on  pense  sera 
maistre  Mildmay. 

Cependant  est  advenu  à  Lislebourg  qu'ayans  deux  sol- 
dats du  château  esté  saysiz  par  l'autorité  du  comte  de  Le- 
noz  y  ainsy  qu'ilz  s'en  retournoient  du  Petit  Lict,  et  menez 
ez  prisons  de  la  ville ,  le  capitaine  Granges  ,  qui  en  a  esté 
offancé ,  a ,  le  soir  mesmes ,  sur  le  tard ,  faict  lascher  toute 
l'artillerie  du  chasteau  par  dessus  la  ville;  et,  à  l'instant 
mesmes ,  a  faict  sortir  cinquante  soldatz  qui  sont  allez  forcer 
les  dictes  prysons ,  et  ont  ramené  leurs  compagnons  avec 
eulx.  De  quoy  le  dict  de  Lenoz  se  plaint  grandement,  comme 
d'une  infraction  d'abstinence  d'armes ,  mais  non  sans  avoir 
tant  de  penr  qu'il  a  cuydé  habandonner  Lislebourg  pour  se 
retirer  à  Ester ling. 

J'estime,  Sire,  que  le  S' de  Sethon  est  maintenant  de- 
vers Yostre  Majesté,  ayant  prins  congé  du  duc  d'Alve  dez 
le  xviij*  du  passé ,  après  avoir  obtenu  de  luy  les  dix  mil 
escQz,  que  je  vous  ay  ,ci  devant  mandé  ;  desquelz  j'entendz 
qu'il  a  envoyé  les  sept  mil  en  Ëscoce ,  par  le  frère  du  se- 
crétaire Ledingthon ,  qui  est  party ,  le  mesme  jour,  pour 
s'aller  embarquer  à  Fleysinghes;  il  en  a  miz  deux  mil  en 

Envers  pour  faire  tenir  a  8a  Mestresse,  et  mil  pour  luy  ;  et 
semble  qu'il  n'a  esté  respondu  sur  ce  qu'il  demandait,  de 
faire  serrer  le  trafic  auK  Escouçoys  en  Flandres ,  parce 
que  l'ordre  n'en  étoit  encores  arrivé  d'Espaigne.  Je  croy, 
Sire,  qu'il  sera  bon  de  luy  temporiser  au3si,  avec  bonnes 
paroUes,  la  responce  des  propositions  qu'il  fera  à  Vostre 
Majesté,  attandant  ce  qu'il  succédera  d^  ce  traicté,  et  at- 
tandant  aussi  que  je  vous  ay^  mandé  deux  particullaritez 
fort  considérables  qpi  se  présentent  maintenant  m  oest  af- 
faire. J'ay  adviz  que  le  duc  d'Alve  est  fort  marry  de  ce 
qu'on  vous  a  rapporté  qu'il  avoit  envoyé  deux  gentishommes 
en  Escoce,  et  néantmoins  Ton  m'a  asseuré  qu'9  y  en  a  enco- 
res despuys  renvoyé  ung  troisiesme ,  mais  j'çmsae  bien 
désiré  que  dom  Francès  d' Allava  n'c^t  pas  sceu  que  je  vous 
en  eusse  adverty. 

Le  voyage  que  les  gatlaires  ont  faict,  l'esté  passé,  en 
Levant ,  a  sonné  fort  mal  icy  pour  la  réputation  du  Roy 
d'Ëspaigne,  mais  son  ambassadeur  a'esforee  de  luy  donner 
beaucoup  de  raysons  et  de  couleurs,  qui  seroieiit  longues  à 
mettre  en  ceste  lettre»  dont  je  les  réserve  à  une  aultrefoys; 
tant  y  a  qu'elles  tendent  t^ites  à  rejetter  lesfaiiltQS  sur  la 
malie  pourvoyanoç  et  peu  de  cooduicte  des  Vénieîws  au 
faict  de  la  guerre,  aîu^y  tpe  mh  mesmes,  à  ce  qu'il  diet , 
l'advouhent  meintenant;  et  sur  ce  qu'on  s'estoit  esbahy 
que  la  ligue  tardoit  tant  à  se  résouldre,  il  asaeure  qu'elle  se 
concbirra  bieutost  seUon  les  propres  cbappitres,  que  le 
Roy^  son  H ai$tre ,  a  désiré  y  estre  apposez  ;  et  pulilie  en- 
cores la  géuéralle  victoire  des  Mores  ^  et  plusieurs  anitres 
prospérité^  de  son  Maistre. 

*  Cette  victoire  se  rapporte  aux  divers  avantages  remportés  à  cette  épo- 
que ,  qui  aneoèrciit  la  réduction  de  tous  les  Mores.  Yoiyas  note  p.  18S. 

Au  reste,  Sire,  il  s'entend,  par  lettres  freschement  venues 
d' Espire ,  que  la  diette  s'en  alloit  finyr,  et  que  le  jour  esloit 
desjà  indict,  auqiiel  Ton  la  conclurroit,  qui  seroit  sans  que 
r  Enapereur  y  eust  faict  passer  en  déqrect  guièrçs  des  choses 
qu'ilyavoit  propos^;  desquelles  eocorkd^  déterminations 
ne  seroieut  divulguées  jusqH^Bàçequ'il  arriverait  en  Pra- 
gue, q«'on  les  aurait  cependant  réduictes  par  ordre  et  faic-- 
tea  imprimer  ;  et  que  la  liberté  du  duc  Jehan  Guilbaume 
de  Saxe  *,  encor  qu'elle  fût  très  agréable  aux  princes  d'Al- 
leniaigoe,  elle  nAonstroit  néantmoîns  d'avoir  quelque  chose 
de  siAsp^t  contre  le  duo  Auguste  ;  et  par  ce,  Sire,  que  je 
\om  en  ay  desjà  ipaudé  quelle  responces  la  jeune  Goban 
av4>it  rapportées  du  dict  Empereur,  je  na  vous  eu  touche^ 
ray  icy  rien  davautftige  ;  seulement  vous  diray  que ,  suy- 
V  wt  la  négociation ,  qu'il  avoit  coiumancèe  par  dellà  avec 
auleuus  princes  prot^istaus ,  le  S""  de  Yu^lsingaiU  a  esté  ^é^ 
pescbé,  da  quelques  jours  plu^tpst,  pour  rencontrer  oncores 
en  France,  leurs  ambassadeurs  ^  avec  le^quel^  ne  faut 
doubter  qu'il  ne  traicte,  s'il  peult ,  avec  affection  et  véhé- 
mence jes  cbo$e$  qui  concernent  sa  religion,  car  il  est  des 
plus  passionnez;  dont  sera  bon ,  Sire ,  de  le  faire  ung  peu 
observer  :  et  a  Ton  aussi  hasté  davantaige  son  partement 
parce  que  le  frère  du  comte  de  Sussex ,  qui  est  ung  des  fu- 
gitif 4u  North,  s' estant  retiré  à  M""  Norrys,  pour  retour- 


*  Il  s'agit  ici  de  Jean-Frédéric  II,  mis  au  ban  de  l'empire  pour  avoirdonné 
r^tfp^h  WU914P«  4^  C|rmmb0cb  <^  k  «es^ompli^ea,  vvmtl^en  4elV&v0quie4e 
Wurzbourg.  Le  duc  Auguste,  chargé  de  Texécution  du  décret ,  l'avait  assiégé 
et  pris  par  famine,  le  13  avril  1567.  On  négociait  alors  sa  liberté ,  mais  elle 
ue  l«i  fut  pas  rondofl  c  il  ^t  PMit  Q»  prison ,  k  hmsUii  »  H  9  mM  1^9$,  «près 
viogt-buit  ians  de  c^ptivité^  Le  due  JeanrQuillaume ,  son  frère ,  loin  de  parta- 
ger sa  disgrâce,  avait,  au  contraire ,  été  appelé  à  pro0ter  de  la  confiscation 
de  tous  «es  biens. 

net  par  son  moyen  à  l'obéyssance  et  grâce  de  sa  Mestresse, 
et  ne  l'ayant  le  dict  S'  Norrys  voUu  ouyr,  sans  Texprès 
oMigé  d'elle ,  le  dict  de  Yualsingan  a  heu  commandement 
de  l'accepter,  et  luy  offrir  sa  rémission ,  et  mesmes  de 
l'employer,  s'il  est  possible,  à  regaigner  le  comte  de  Vues- 
merlan  et  les  aultres,  qui  sont  dellà  la  mer  :  ce  qui  sera 
bon ,  Sire ,  de  trouver  moyen  d'empescher  pour  quelque 
temps,  attandant  que  les  affaires  d'Escoce  soyent  accom- 
modez. 

Et  pour  la  fin ,  il  y  a  ici  ung  advis ,  venu  de  Gennes , 
comme  par  lettres  de  Thurin,  du  inj*"  du  passé ,  l'on  mande 
que  les  armes  se  vont  reprandre  pour  deux  occasions  :  l'une, 
parce  que  la  Royne  de  Navarre  use  en  Béam  d'une  extrême 
rigueur  contre  les  Catholiques;  et  l'aultre,  par  la  difficulté 
que  M'  de  Savoye  faict  à  la  comtesse  d'Autremont  de  luy 
randre  quelques  chasteaulx  ;  et  qu'encor  que  Vostre  Ma- 
jesté ne  puisse  mais  de  l'une  ni  de  l'aultre^  que  le  feu 
néantmoins  s'en  ralumera  plus  fort  que  jamais  en  vostre 
royanlme.  Sur  ce ,  etc. 

'  Ce  xiij*  jour  de  janvier  1571 . 

A  LA  RoYNE. 

(Lettre  à  part,) 

Madame ,  je  puys  asseurer  Vostre  Majesté  que  le  faict 
delà  petite  lettre  conunance  d'aller  bien  chauldement  en 
ceste  court ,  duquel  ayantz  les  dames  de  la  privée  chambre 
heu  quelque  sentyment ,  elles  l'ont  desjà  descouvert  à  quel- 
ques seigneurs  de  ce  royaulme,  qui  y  font  diverses  interpré- 
tations; et  aulcuns  d'eulx  m'ont  mandé  que,  de  tant  qu'il 
semble  que  le  cardinal  de  Chastillon  le  conduict  sans  moy, 
qu'on  n'y  cerchoit  guières  de  faire  le  proffict  du  Roy  ni  de 

son  royaume.  J'ai  monstre  que  le  propos  m' estoit  nouveau, 
et  que  je  ne  pensois  qu'il  y  en  eust  rien  en  termes  auprès 
de  Voz  Majestez;  et  de  faict,  Madame,  je  travailleray,  auK 
tant  qu'il  me  sera  possible,  qu'il  ^oit  mené  par  le  plus  se^- 
cret  et  destorné  cheming  que  faire  se  pourra;  car  je  sentz 
qu'il  en  est  besoing.  Je  suys  adverty  que  celluy  qui  va  en 
France  aura  charge  de  suyvre  bien  curieusement  ce  qui  luy 
en  sera  touché ,  et  que  mesmes  quelcun  neutre  sera  possi* 
ble  pryé  de  passer  en  mesme  temps  affin  d'en  entamer  le 
propos.  Je  croy  que  M^  le  comte  de  Lestre  m'a  envoyé 
prier  de  disner  demain  avecques  luy  pour  m'en  parler,  et 
que  M'^  le  cardinal  de  Chastillon  revient  expressément  en 
court  pour  ce  faict,  et  que  mesmes  il  y  est,  à  ceste  occa- 
sion ,  bien  désiré ,  possible  qu'il  se  plaindra  ^  par  mesmes 
moyen,  de  la  détention  de  ses  biens  en  France;  dont  de  tout 
ce  qui  succédera,  et  que  j'en  pourray  entendre,  je  ne  faul- 
dray  d'en  advertyr  incontinent  Vostre  Majesté.  Sur  ce,  etc. 

Ce  xiij*  jour  de  janvier  i571. 


CLV'  DÉPËSCHË 

—  du  xvni*  jour  de  janvier  1571.  — 

(Envoyée  jusques  à  Calais  par  homme  exprès») 

Audience.  — Vives  démonstrations  d'amitié  de  la  part  d^Iisabeth  au  sujet 
du  mariage  du  roi.  —  Son  intention  de  procéder  au  traité  avec  la  reine 
d'Ecosse.  —  Nouvelle  que  les  Gueux  ont  repris  les  armes  en  Flandre.  — 
Lettre  secrète  à  la  reine-mbre  sur  Tétat  de  la  négociation  relative  au  mariage 
du  duc  d* Anjou. — Confidence  de  Leicester  à  l'ambassadeur.  ^  Proposition 
faite  au  nom  du  roi  par  le  cardinal  de  Gliatillon  à  la  reine  d'Angleterre. — 
Discussion  dans  le  conseil. —  Divisions  causées  en  Angleterre  parce  projet. 

Au  Roy. 
Sire,  j'ay  esté  trouver  la  Royne  d'Angleterre  à  Hamp- 

m.  28 

toncourt  le  xiiij^  de  ce  mois,  laquelle  n'a  failly  de  me  de- 
mander incontinent  quelles  nouvelles  j'avois  de  Yostre 
Majesté,  etconmie  vous  vous  trouviez  en  mariage.  A  quoy 
je  luy  ay  respondu  que  vous  me  commandiez  de  luy  conti- 
nuer encores  le  mesmes  propos  ,  que  je  luy  avois  desjà 
commancé ,  de  vostre  conjoyssance  touchant  la  Royne  ;  et 
que ,  si  vous  aviez  receu  ung  singulier  playsir  de  sa  venue, 
il  s'estoit  despuys  redoublé  et  devenu  si  grand ,  par  les 
vertueuses  et  excellentes  qualitez  qui  se  trouvoient  en  elle, 
que  vous  en  demeuriez  le  plus  content  prince  de  la  terre  ; 
mesmes  qu'elle  se  faisoit  merveilleusement  aymer  et  bien 
vouloir  de  la  Royne ,  vostre  mère ,  de  Messieurs  voz  frères, 
de  Mesdames  voz  sœurs ,  de  Monsieur  de  Lorrayne  et  de 
toutz  les  princes  et  seigneurs  de  vostre  court ,  et  général- 
lement  de  toute  la  France  ;  ce  que  vous  mettiez  en  compte 
d'une  gr^nd  félicité;  oultre  que,  à  Tocasion  d'elle,  les 
princes  d' AUemaigne,  (lesquelz  je  lui  ay  fionmiez,  sellon  le 
contenu  de  vostre  lettre),  s'estoient  despuys,  par  leurs  am- 
bassadeurs, conjouys  avec  Yostre  Majesté  de  ce  que  Dieu 
a  voit  en  ce  temps  réuny  et  renouvelle  le  sang  de  l'an- 
cienne alliance  de  la  Germanye  avec  la  France  ;  et  que , 
pour  ceste  occasion ,  ilz  vous  avoient  envoyé  offrir ,  et  à 
Messeigneurs  voz  frères ,  toutz  leurs  moyens  et  forces  pour 
vous  en  servyr ,  ainsy  qu'il  vous  plairoit  les  employer ,  et 
que  leurs  dicts  ambassadeurs  n*  avoient  obmiz  de  se  conjouyr 
pareillement  de  la  paix  de  vostre  royaukne,  et  de  ce  qu'ik 
l'y  avoient  trouvée  très  bien  establye,  et  vous  avoient  su- 
plyé  de  l'y  vouloir  entretenir.  Qui  estoient  choses  qui  vous 
avoient  apporté  beaucoup  de  satisfaction  ;  desquelles  vous 
vouliez  bien  faire  part  à  la  dicte  Dame ,  pour  le  playsir  que 
vous  estimiez  qu'elle  en  recepvroit. 

A  quoy,  par  paroUes  fort  expresses,  elle  m'a  respondu 
qu'elle  se  sentoit  graDdement  obligée  à  Yostre  Majesté 
de  la  communlcatioD  qu'il  vous  playsoit  luy  faire  de  ce  pro- 
pos ,  lequel  elle  réputoit  très  honnorable  et  vrayement  digne 
d'estre  tenu  entre  princes,  qui  avoient  bonne  et  vraye 
amytié  ensemble ,  comme  elle  vous  suplyoit  de  croyre  que , 
de  son  costé ,  elle  la  vous  portoit  entière  et  parfaicte,  et  de 
bien  bonne  sœur;  et  qu'à  ceste  occasion  elle  se  resjouyssoit, 
non  guiéres  moins  ^  du  beau  serain  que  Dieu  monstroit 
meintennant  en  voz  aifères ,  après  tant  de  divers  orages 
que  vous  y  aviez  souffertz,  que  si  c'estoit  pour  elles  mes- 
mes,  car  aussi  pensok  elle  y  participer.  Et  a  suyvy  à  parler 
de    ceste  ambassade  d'AUemaigne  comme  d'une   chose 
qu'elle  réputoit  authoriser  bien  fort  vostre  grandeur  :  et 
puys  est  retournée  à  ce  qu'elle  avoit  entendu  de  la  louable 
et  vrayment  royalle  norriture  de  la  Royne  ;  chose  que  je 
luy  ay  asseurée  qui  demeuroit  très  confirmée  par  les  exem- 
ples qu'elle  en  monstroit,  et  que,  «on  moins  par  éffect  que 
en  tiltre ,  elle  estoit  Rope  Très  Ghrestieime  et  Très  Dé- 
votte,  et  au  reste  tant  de  bomie  grâce,  doubce  et  débon- 
naire, et  sans  cérémonye,  que  Yostre  Majesté  n' avoit  nul 
plus  grand  playsir  que  d'estre ,  jour  et  nuict,  en  sa  com- 
paignye. 

A  quoy  elle  m'a  respondu  que  la  recordation  des  amours 
du  père  et  grand  père  luy  faisoient  ung  peu  craindre  que 
vous  les  vouidriez  imiter,  et  m'a  révellé  ung  secrect  de  Vos- 
tre Majesté,  lequel  je  confesse ,  Sire,  que  je  «n'avois  pas 
sceu  ;  et  que  néantmoins  si  vous  continuez  de  rendre  ainsi 
vostre  paroUe  certayne  et  véritable,  et  estre  bon  mary, 
comme  vous  en  avez  desjà  la  réputation ,  qu'elle  ne  faict 
doubte  que  vostre  règne  n'en  soit  très  heureux  et  éloigné 

de  ces  inconvénians  et  disgrâces,  qui  ont  accoutumé  de 
venir  aux  princes  qui  ne  tiennent  leur  parolle,  et  à  ceulx 
qui  ne  gardent  leurloyaulté.  Et  a  continué  ce  propos  et  plu- 
tiieurs  aultres ,  en  termes  bien  fort  honnorables  de  Voz  trois 
IVIajestez  très  Chrestiennes  et  de  Monseigneur  vostre frère; 
Icsqiielz  j'ay  suyviz  sans  rien  obmettre  de  ce  que  j'ay  estimé 
convenir  a  vostre  houneur  et  grandeur. 

Et  pour  la  fin ,  je  luy  ay  faict  voir  vostre  lettre ,  qui  por- 
toit  sa  satisfaction ,  laquelle  elle  a  entièrement  leae ,  et  n'y 
a  heu  nulle  partie  qu'elle  n'ayt  bien  considéré,  et  où  elle 
ne  se  soit  arrestée  pour  m'y  faire  de  fort  bonnes  responces; 
lesquelles,  en  somme,  sont  :  qu'elle  remercye  Dieu  que 
Vostre  Majesté  commance  de  cognoistre  son  intention ,  la- 
quelle elle  peult  jurer  n'avoir  jamais  esté  de  vous  vouloir 
ofTancer  nynuyre;  ains  d'avoir  toutj ours  désiré  la  conser- 
vation de  vostre  authorité  et  l'establyssement  de  vostre 
grandeur  conune  d'elle  mesmes;  et  que  son  malcontante- 
ment  est  seulement  procédé  de  ce  qu'elle  ne  s'est  trouvée 
si  aymée  et  bien  voUue  de  Vostre  Majesté  comme  elle  pen- 
soit  le  mériter,  et  qu'elle  n'advôuera  jamais,  quant  bien 
on  la  mettroit  sur  la  roue ,  qu'elle  n'ayt  heu  occasoin  de  se 
douloir;  mais  la  satisfaction  en  est  meintenant  si  ample 
qu'elle  vous  en  doibt  de  retour  beaucoup  de  grandz  mer- 
cys,  et  ne  vouldroit  n'avoir  esté  offancée;  qu'elle  vous  re- 
mercye bien  grandement  du  compte  que  vous  voulez  tenir 
de  son  parant,  lequel  elle  a  desjà  dépesché  pour  se  trouver 
à  vostre  entrée  ;  (  et  le  comte  de  Lecestre  aussi  a  faict  har- 
nacher les  haquenées,  qui  s'aschemineront  devant  ;  )  et  que 
ce  luy  est  ung  singulier  playsir,  que  vous  veuillez  bien  re- 
cepvoir  son  nouveau  ambassadeur  ;  que  quant  à  celluy  qui 
s'en  retourne  elle  vous  prie  de  croyre  qu'il  a  faict  toutjours 

toutz  les  meilleurs  offices,  pour  rentreteniiement  de  Tamy- 
tié,  qu'il  est  possible,  et  qu'il  en  sera  pour  ceste  occasion 
mieulx  receu  d'elle  à  son  retour;  qu'au  surplus  elle  vous 
veult  asseurer  de  la  convalescence  et  bonne  santé  de  la 
Royne  d'Escoce,  et  que  desjà  elle  a  donné  audience  à  ses 
depputez,  avec  lesquelz  elle  procédera  à  faire  le  traicté 
aussitost  que  ceux  de  l'aultre  party  seront  arrivez,  qui  sera 
dans  huict  ou  dix  jours  au  plus  loing;  et  qu'il  luy  tarde, 
plus  qu'à  nulle  personne  qui  vive ,  que  cest  affaire  soit  bien- 
tost  accommodé. 

Lesquelles  siennes  responces.  Sire,  j'aymiz  peyne  de 
luy  gratiffier  le  plus  que  j'ay  peu  au  nom  de  Vostre  Ma- 
jesté, et  me  suys  ainsy  licentié  d'elle  bien  fort  gracieuse- 
ment. Et  parce  que  j'ay  trouvé  une  conformité  de  tout  ce 
dessus  en  ceulx  de  son  conseil ,  je  ne  puys  sinon  bien  juger 
de  la  présente  intention  d'elle  et  d'eulx  envers  Vostre  Ma- 
jesté ;  et  néantmoins  cella  sera  cause  que  j'observeray  de 
plus  prez  toutes  choses  pour  voir  si ,  soubz  ceste  apparance, 
il  y  auroit  quelque  chose  de  caché ,  qui  soit  contre  vostre 
service;  car,  àcequej'entendz,  le  mesmes  comte  de  Le- 
noz,  celluy  de  Morthon,  et  le  lair  de  Glannes,  viennent  pour 
se  trouver  au  traicté. 

Au  regard  des  différandz  des  Pays  Bas ,  il  n'en  est  rien 
venu  par  le  dernier  courrier ,  dont  ceulx  cy  ne  sont  con- 
tantz,  sinon  qu'on  a  escript  que  le  duc  d'Alve  n'a  encores 
rien  respondu  au  depputé  d'Angleterre  sur  sa  dernière 
proposition,  parce  qu'on  pense  qu'il  est  attendant  sur  icelle 
quelque  ordre  d'Espaigne.  Sur  ce,  etc, 

Ce  xviij^  jour  de  janvier  1571. 

Présentement  Ton  me  vient  de  donner  adviz  que  les  Gueux  ont 
recommancé  la  guerre  en  Flandres  ;  ce  qui  feroit  prendre  assés  de 

nouveaulx  desseings  à  ceulx  cy.  Le  S'  Guilhaume  Lesley,  bon  sub- 
ject  de  la  Royne  d'Escoce ,  parant  de  Tévesque  dé  Roz,  est  venu 
avec  les  depputez  de  la  dicte  Dame  ;  il  estime  avoir  de  bonnes  intel- 
ligences icy,  et  se  dict  très  dévot  au  service  de  Yostre  Majesté. 

A    LA    ROYNË. 

(  Lettre  à  part) 

Madame,  avant  que  moBsieurle  comte  de  Lestre  me 
menât,  dimanche  dernier,  en  la  présence  de  la  Royne  d'An- 
gleterre,  il  m'entretint  quelque  temps  sur  le  faict  de  h 
petite  lettre ,.  et  je  me  plaigniz  à  luy  qu'il  estoit  desjà  trop 
divulgué ,  ce  qu'il  m'asseura  n'estre  procédé  de  la  court , 
ains  de  ce  qu'on  voyoit  n'y  avoir  rien  de  plus  convenable; 
et,  par  ainsy,  ung  chacun  en  parloit ;  dont  il  vouloit  sonder, 
à  la  vérité,  F  intention  de  la  dicte  Dame  et  de  ceuhL  de  son 
conseil,  affin  de  dresser,  puys  après,  l'afiaire  en  sibonoe  sorte 
que^  s'il  venoit  à  succéder,  ou  bien  qu'il  demeurast  sans 
effect ,  il  n'eust  à  raporter  sinon  contantement  à  chacun 
des  costez;  et  qu'il  me  vouUoit  dire  tout  librement,  (pie  la 
dicte  Dame  ne  s' estoit  jamais  monstrée  (fisposée  à  prendre 
party,  comme  elle  faisoit  meint^iant ,  par  ce ,  possible, 
qu'elle  s'y  voyoit  contraincte  pour  les  nécessitez  de  son 
royaulme;  et  que  sur  les  privez  propos^  qu'il  luy  en  aroitte- 
nuz,  elle  u'avoit  rien  (éjecté  que  l'eage  ;  à  quoy  il  avoit  res- 
pondu  qu'il  ne  layssoit  pourtant  d'estre  desjà  homme. 
«  Mais  aussi,  respondit  elle,  ne  laisseroit  il  d'estre  touljour 
plus  jeune  que  moy.  »  —  «  Tant  mieulx  sera  ce  pour 
vous,  »  avoit  il  respondu,  en  ryant.  Et  me  pria  le  dict 
comte  d'en  toucher  quelque  mot  à  la  dicte  Dame,  laquelle, 
à  la  vérité,  a  prins  de  fort  bonne  part  toutz  les  motz  que 
je  luy  ay  proposez  aprochans  de  cella;  car  je  ne  luy  en 
ay  poinct  touché  de  plus  exprès  que  de  luy  avoyr  dict,  sur 

le  contantement  que  le  Roy  avoit  de  vivre  en  grand  amytié 
et  privaulté  avecqaes  la  Royne ,  que  je  conseillerois  à  une 
princesse ,  qui  vouldroit  rencontrer  un  très  parfaict  et  ac- 
comply  bonheur  de  mariage ,  d'en  prendre  de  la  mayson 
de  France.  — À  quoy  elle  m'a  respondu  que  madame  d'Es  - 
tampes  et  madame  de  Yallantinois  luy  faisoient  encores 
peur,  et  qu'elle  ne  vouldroit  un  mary  qui  ne  l'honnorast 
seulement  que  pour  Royne ,  s'il  ne  l'aymoit  aussi  pour 
femme.  —A  quoy  j'ay  réplicqué  que  celluy,  dont  j'entendois 
parler,  entre  les  eiellantes  qualitez,  dont  il  abondoit  aultant 
que  nul  prince  de  la  terre ,  il  avoit  celle  péculière  qu'il 
sçavoit  extrêmement  bien  aymer,  et  se  randre  de  mesmes 
parfaictement  aymable.  —  «  A  la  vérité,  m'a  elle  respondu, 
il  a  tant  de  perfections  en  luy  qu'on  n'en  ouyt  jamais  parler 
qu'avec  grand  louange.  »  Et ,  peu  après  que  jefuz  party  d'a- 
vec la  dicte  Dame,  M"^  le  cardinal  de  Ghastillon  Vint  parler 
longtemps  à  elle,  dont  je  n'ay  sceu  ce  qu'il  luy  dict  ;  car,  ny 
auparavant ,  ny  despuys ,  nous  n'avons  conféré  ensemble  : 
mais  voycy  madame  ce  que  j'ay  aprins  d^ ailleurs  et  de  fort 
bon  lieu  : 

Qu'après  qu'il  fût  retiré ,  la  dicte  Dame  assembla  ceulx 
de  son  conseil  pour  leur  dire  que  le  dict  sieur  cardinal  luy 
avoit  demandé  trois  choses  :  l'une,  si  elle  estoit  point  libre 
de  toute  promesse  pour  se  pouvoir  maryer  où  eSe  vouldroit; 
l'aultre,  si  elle  en  vouloit  prandre  de  ceulx  de  son  royaubne 
ou  bien  ung  estrangier  ;  et  la  troisiesme  que,  au  cas  que  ce 
fût  ung  estrangier,  si  elle  vouldroit  point  accepter  Mon- 
sieur, frère  du  Roy;  et  qu'elle  luy  avoit  respondu  qu'elle 
estoit  libre ,  qu'elle  ne  vouloit  point  espouser  de  ses  sub- 
jectz ,  et  qu'elle  vouloit  de  bon  cueur  entendre  au  party  de 
Monsieur  avec  les  condicions  qui  se  pourront  adviser.  Sur 

quoy  le  dict  sieur  cardinal  luy  avoit  dîct  qu'il  avoit  donques 
charge  de  luy  en  parler,  et  luy  avoit  présenté  à  cest  effect 
une  lettre  de  créance  du  Roy,  et  F  avoit  priée  que ,  de  tant 
que  l'affaire  estoit  de  grande  conséquence  au  monde, 
qu'elle  le  vollust  conununiquer  à  son  conseil,  premier  que 
passer  oultre  ;  de  quoy  elle  leur  vouloit  bien  dire  qu'elle 
n'avoit  trouvé  cella  bon,  et  luy  avoit  respondu  qu'elle  es- 
toit  Rope  Souverayne ,  qui  ne  deppendoit  de  ceulx  de 
son  conseil,  ains  eulx  toutz  d'elle,  comme  ayant  leurs  vies 
et  leurs  testes  en  sa  main ,  et  qu'ilz  n'auseroient  faire  que 
ce  qu'elle  vouldroit;  mais,  de  tant  qu'il  luy  avoit  repré- 
santé  les  inconvéniantz ,  qui  avoient  cuydé  survenir  à  la  feu 
Royne,  sa  sœur,  d'avoir  vollu  tretter  son  mariage  avec  le 
Roy  d'Espaigne  sans  ceulx  de  son  conseil,  elle  luy  avoit 
promiz  de  le  leur  proposer;  dont  vouloit  que  eulx  toutz  luy 
en  donnassent  promptement  leur  adviz. 

Sur  quoy,  iceulx  du  dict  conseil  bayssans  la  teste,  n'en  y 
eust  pas  ung  qui  respondit  ung  seul  mot,  parce  que  le  pro- 
pos estoit  nouveau  à  la  pluspart  d'eulx ,  sinon,  au  bout  de 
pièce,  ung  des  principaulx  s'advancea  de  dire  que  Monsieur 
sembloit  estre  bien  jeune  pour  la  dicte  Dame  :  —  «  Gom- 
mant, respondit  elle,  prenant  le  mot  en  aultre  sens,  suys 
je  pas  encores  pour  luy  satisfaire.  »  Et  puys ,  suyvit  à  dire 
que  le  dict  sieur  cardinal,  oultre  la  lettre  de  créance ,  avoit 
des  articles  à  proposer,  sur  lesquelz  elle  estimoit  estre  bon 
de  l'ouyr  pour  voir  si  les  condicions  pourroient  estre  accep- 
tées  ;  ce  que  ung  chacun  aprouva.  Et  pour  lors,  n'y  eust  rien 
davantaige  sinon  que ,  le  lendemam ,  Dupin  et  le  ministre 
du  dict  sieur  cardinal  furent  là  dessus  en  privée  conférance 
plus  de  trois  heures  avec  le  secrétaire  Cecille. 

Duquel  propos  l'on  me  vouloit  bien  advertyr  qu'il  com- 

mançoit  à  courir  une  merveilleuse  contention  dans  ce 
royaulme  sellon  les  parciallitez  de  Bourgoigne ,  et  sellon 
celles  de  la  religion,  et  que  aulcuns  estimoient  que  la  dicte 
Dame  ne  se  servoit  d'icelluy  sinon  pour  la  commodité  de 
ses  affaires ,  sans  qu'elle  eust  aucune  affection  de  se  maryer  ; 
et,  par  ainsy,  que  je  prinse  garde  que  le  Roy  ne  fût  trompé 
et  moqué.  Et  d'aultres,  qui  sont  bien  affectionnez  au  Roy, 
et  portent  le  faict  de  la  Royne  d'Escoce ,  et  mesmes  les 
seigneurs  catholiques,  m'ont  mandé  qu'ilz  demeuroient  fort 
escandalizez  que  cest  affaire  se  menast  par  le  dict  sieur 
cardinal,  et  qu'ilz  voyoient  bien  que  c'estoit  plus  pour  ac- 
commoder le  faict  de  ceuli  de  la  Rochelle,  que  non  celluy 
d'entre  ces  deulx  royaulmes,  à  l'intérest  des  catholiques  ; 
dont  ilz  Youloient  penser  à  leurs  affaires ,  me  priantz  seu- 
lement de  leur  vouloir  estre  toutjours  tel  comme  je  sçavois 
qu'ils  s'estoient,  en  temps  et  lieu,  monstrez  bons  amyset 
serviteurs  du  Roy;  et  se  sont  esforcez  de  m' imprimer  une 
grand  jalouzie  de  ce  que  je  n'estois  participant  de  ce 
propos. 

Sur  quoy,  pour  leur  faire  prendre  bonne  espérance  et 
les  retenir  toutjour  en  la  dévotion,  qu'ilz  ont  esté  jusques 
icy  vers  Voz  Majestez,  et  pour  descouvrir  plus  avant  toutes 
choses  par  leur  moyen ,  je  leur  ay  mandé  que  j'avois  esté 
toutjours  réputé  si  fidelle  à  vostre  service ,  et  si  loyal  à  voz 
intentions ,  que  si  cest  affaire  estoit  en  telz  termes  qu'ilz 
dizoient,  il  ne  passeroit  guières  que  Voz  Majestez  ne  m'en 
fissent  entendre  leur  intention  ,  et  que  la  conclusion  ne  se 
feroit  sans  que  je  y  fusse  employé  ;  dont  je  les  asseurois  que 
Voz  dictes  Majestez  ne  consentyroient  jamais  le  passaige 
de  Monsieur  en  ce  royaulme,  sans  qu'il  eust  bonne  intelli- 
gence avec  eulx ,  et  sans  que  les  affaires  de  la  Royne 

d'Eseoee,  el  ka  leurs,  n'en  demearassent  bien  accommodez^ 
et  que  de  cella  ?ous  leur  en  donnez  la  main  et  vosCre  pro- 
messe; chose ,  Madame ,  que ,  comme  ^e  semble  néces- 
saire et  fort  importante  pour  bien  asseorer  le  négoce,  ainsy 
est  il  requis  qu'eUe  soit  tenne  fort  secrecte  et  menée  bien 
deitrement. 

Il  est  venu  quelque  seulyment  de  ce  party  à  la  notice  de 
l'ambassadeur  d'Espaigne,  et  de  celhy,  qui  est  agent  icy 
pour  le  Pape ,  dont  en  ont  escript  chauldement  deUà  la 
mer.  Je  sçay  aussi  que  Téfesque  de  Roz  en  a  escript  à 
M' le  cardinal  de  Lorrape,  dont  ne  luj  fauldra  dényer  le 
faict,  s'il  vous  en  parle,  mais  luy  donner  meilleure  espé- 
rance par  là  des  affaires  de  la  Royne  d'Escoce  que  jamais. 
Le  S'  Cavalcauty  a  grand  désir  de  passer  en  France  pour 
servyr  d'un  tiers  neutre  à  mouroir  ce  prc^os  entre  Yostre 
Majesté  et  milord  de  Boucard,  parce  qu'il  estime  ne  se 
pouvoir  avec  dignité  entamer  par  Tung  ny  l'aultre  party, 
sans  ung  tel  moyen;  et  sur  ce,  etc. 

Ce  xviij*  jour  de  janvier  4571. 

Il  semble  fort  requis  que  Yostre  Majesté  ne  se  haste  de  dépescher 
message  ny  ambassade  par  deçà  sans  voir  que  l'affaire  soit  comme 
tout  asseuré. 

€LVr  DÉPESCHE 

—  du  uni*  jour  de  janvier  1 571 .  — 

(Envoyée  exprès  jusques  à  Calais  parJehan  VoUt.) 

Retour  d'Elisabeth  à  Londres  après  la  cessation  delà  peste.— Affaires  d'Ecosse. 
—  Audience.  — Plainte  de  la  reine  au  sujet  de  la  descente  d'un  part!  de 
Français  en  Irlande.  —  Avis  donna  par  elle  d'une  levée  qui  se  prépare  en 
Allemagne.  —  Son  désir  de  Toir  la  réunion  des  églises  proposée  par  le 
roL  —  Négociation  des  Pays-Bas.  —  Lettre  secrète  à  la  reine-mbre.  Confé- 
rence de  l'ambassadeur  avec  le  cardinal  de  GhatiUon  sur  le  projet  de  mar 
riagedu  duc  d'Anjou.  —  iivi^  sur  l'entreprise  faite  en  Irlande  par  des 
Bretons. 

Au  Roy. 

Sire,  ceulx  de  ceste  ville  de  Londres  ont  monstre  beau- 
coup de  resjouyssance  à  la  venue  de  leur  Royne ,  lacpietle , 
pour  cause  de  la  peste ,  n'y  avoit  esté,  il  y  a  deux  ans.  Elle 
va  aujourduy  veoir  ung  bastyment  nouveau  qu'on  y  a  édiffié, 
fort  commode ,  et  de  grand  ornement ,  a£Bn  de  luy  donner 
le  nom;  qui,  jusques  à  ceste  heure,  a  esté  appelle  par  pro- 
vision la  Source.  Le  festin  luy  est  préparé  en  la  maison  de 
maistre  Grassein.  L'on  dict  qu'après  demain  elle  descendra 
à  Grenwich  pour  y  passer  le  reste  de  l'yver ,  où  se  dresse 
'  desjà  le  lieu  pour  faire  ung  toumoy  à  ce  eare^sie  prenant  ; 
duquel  le  comte  d'Oxfort  et  sire  Charles  Havard  Rivent 
estre  les  tenans. 

Les  affaires  de  la  Royne  d'Escoce  demeurent  toutjour 
en  bonne  disposition,  attandant  l'arrivée  des  depputez  de 
l'aultre  party ,  lesquelz ,  parce  que  j'avois  incisté  qu'on  ne 
les  debvoit  attandre,  le  secrétaire  Gecille  m'a  opiniastré- 
ment  débattu  que  l'honneur  de  sa  Mestresse  n'estoit  de 
procéder  sans  eulx,  mais  que  je  ne  fisse  nul  doubte  que 
les  choses  n'allassent  bien  ;  et  encores  que ,  despuys  quatre 

jours  aulcuns  de  ce  conseil  se  soient  plainctz  à  Tévesque 
de  Roz  d'une  entreprinse,  qu'on  a  vollu  faire  en  Esboce, 
pour  tuer  le  comte  de  Lenoz;  et  de  ce  qu'ilz  ont  entendu 
qu'on  fornyst  de  l'argent  dellà  la  mer  aulx  rebelles  d'An- 
gleterre ,  ilz  n'ont  guières  répliqué  à  ce  qu'il  leur  a  res- 
pondu,  qu'il  estoit  esbahy  comme  le  dict  de  Lenoz  duroit 
tant  au  dict  pays ,  veu  les  viollances  et  désordres  qu'il  y 
faisoit;  et,  quant  aux  fugitifs  d'Angleterre,  qu'il  croyoit 
que  rien  ne  leur  manqueroit ,  mais  que  ce  n'éstoit  de  sa 
Mestresse  qu'ilz  estoient  secouruz ,  parce  qu'elle  n'avoit  de 
quoy  le  faire. 

Et  hyer,  la  Royne  d'Angleterre,  m' ayant  envoyé  quéryr, 
me  dict  que ,  si  l'on  faisoit  nul  oultrage  au  dict  de  Lenoz, 
qu'elle  ne  procèdei*oit  aulcunement  au  dict  tretté  ;  dont  j'ay 
conformé  ma  responce  à  celle  du  dict  sieur  évesque  de  Roz, 
adjouxtant  que  rien  n'en  debvoit  estre  imputé  à  la  Royne 
d'Escoce,  parce  qu'elle  n'en  pouvoit  mais,  et  que  mesmes 
l'on  avoit  de  sa  part  desjà  dépesché  ung  gentilhomme  en 
Escoce  pour  obvier  à  cest  inconvénient. 

Et  suyvyt  la  dicte  Royne  d'Angleterre  à  me  dire  que  la 
principalle  occasion,  pour  laquelle  elle  m' avoit  prié  de  venir, 
estoit  pour  me  communiquer  ung  adviz  par  escript ,  qu'on 
luy  avoit  envoyé  d'Irlande ,  lequel  elle  me  prioit  de  faire 
tenir  à  Vostre  Majesté;  et  que,  pour  ne  faire  voir  au 
monde  que  les  armes  fussent  prinses  entre  les  Françoys  et 
les  Anglois,  et  ne  rompre  aulcunement  la  paix  avec  la 
France ,  elle  avoit  faict  gracieusement  remonstrer  au  capi- 
taine La  Roche  et  à  ceulx ,  qui  sont  avec  luy  en  Irlande , 
de  se  retirer  ;  ce  que ,  trois  moys  a ,  ilz  avoient  promis  de 
faire  ;  mais  monstrans  à  ceste  heure  qu'ilz  ont  une  aultre 
dellibération ,  elle  vous  en  vouloit  bien  advertyr ,  affin  qu'il 

vous  pleust ,  Sire ,  y  pourvoir  seilon  que  les  bons  trettez  de 
paix ,  qui  sont  entre  Voz  Majestez,  le  pouvoient  requérir. 

J'ai  respondu  que  ce  propos  m'estoit  nouveau,  comme 
celluy ,  duquel  je  n'avois  cy  devant  ouy  parler  ,  et  que  je 
le  vous  représanterois  le  mieulx  que  je  pourrois,  avec  Tex- 
prétion  des  mesmes  paroUes ,  et  de  l'intention,  que  j'avois 
cognue  en  elle ,  de  vouloir  évitter  toute  occasion  de  diffé- 
rand  avec  Vostre  Majesté  ;  et  luy  en  ferois  tenir  vostre  res- 
ponce ,  aussi tost  que  je  l'aurois  receue. 

Et  s'exaspéra  bien  fort  la  dicte  Dame  contre  celluy  Fitz 
Maurice,  qui  est  en  Bretaigne ,  disant  que  luy  et  son  père 
avoientTisurpé,  comme  traystres ,  le  tiltre  du  comte  d' Es- 
mont,  bien  que  le  vray  comte  soit  encore  vivant  en  ce 
royaulme. 

Après  ce  propos,  il  en  succéda  ung  aultre,  par  lequel 
nous  vinsmes  à  parler  des  aprestz  d'Âllemaigne,  qui  seroient 
longs  à  mettre  icy,  mais  je  prins  par  là  occasion  de  deman- 
der tout  librement  à  la  dicte  Dame  si  elle  entendoit  qu'il  y 
eust  rien  de  dressé  contre  Vostre  Majesté ,  ny  contre  vostre 
royaume,  ainsi  que,  d' aultre  fois,  elle  vous  avoit  bien  faict 
ce  bon  tour ,  de  vous  en  réveller  quelque  chose  par  moy. 

Elle  me  respondit  qu'encores  que  ses  intelligences  n'es- 
toient  plus  telles  versTAllemaigne,  ni  avec  l'Empereur, 
comme  elles  souloient ,  néantmoins  elle  y  en  avoit  encores 
d'assés  bonnes  pour  pouvoir  asseurer  Vostre  Majesté  qu'il 
s'y  préparoit  une  levée  ;  laquelle  elle  ne  sçavoit  encores  si 
viendroit  à  effect,  mais  croyoit  que  ce  n'estoit  pour  vous 
nuyre,  car  elle  le  vous  diroit ,  et  y  opposeroit  le  crédit  qu'elle 
y  pourroit  avoir,  mais  c'estoit  en  faveur  du  prince  d'O- 
range; et  qu'elle  estoit  fort  marrye  qu'on  poursuyvît  ainsy 
les  affaires  de  la  religion  par  les  armes ,  de  quoy  ne  pouvoit 

revenir ,  à  la  fin ,  que  une  grande  ruyne  à  la  Chresti^nté  ; 
et  qu'elle  me  prioit  de  vous  exorter,  Sire,  qu'avec  la  bonne 
intelligence,  qu'avez  meintenant  avec  l'Empereur,  vostre 
beau  père ,  avec  lequel  elle  oontinuoit  aussi  toutjour  une 
bien  fort  estroicte  amytîé,  et  avoit  naguières  receu  de  ses 
lettres ,  il  vous  pleust ,  à  ceste  heure,  mettre  en  avant  quel- 
que favorable  moyen  d'accord  et  de  réunyon  en  l'esglize  ; 
et  que ,  de  sa  part ,  elle  vous  y  assisteroit ,  et  ne  s'y  monstre- 
roit  aulcunement  opiniastre. 

Je  luy  louay  grandement  cestuy  sien  très  vertueux  de- 
sir,  et,  sans  tottterf<HS  accepter  ny  reffozer  aussi  d'en 
faire  rien  entendre  à  Yostre  Majesté,  afBn  que  vostre 
intention  en  cella  soit  réservée  au  temps  et  moment  qu'il 
vous  semblera  bon  de  la  manifester;  je  la  priay  seulement, 
en  ryant ,  qu'elle  ne  vollust  observer  l'eitrémité  de  ne 
concéder  aulx  Catholiques  l'exercice  de  leur  religion  en 
Angleterre,  comme  il  n'en  estoit  pernûs  pas  ung  aulx 
Protestans  en  Espaigne,  ny  en  Flandres,  et  qu'die  suy- 
vist  l'exemple  de  Vostre  Majesté,  qui  estiez  au  milieu, 
qui  avez  permiz  le  cours  des  deux  en  vostre  royaulme. 

Elle  respondit  que  les  Catholiques  ne  se  pouvoient  pas 
beaucoup  plaindre  d'elle,  et  qu'elle  cognoissoit  le  Roy 
d'Espaigne  d'ung  si  bon  naturel  qu'il  ne  vouldroit  aussi 
rd;enir  la  Chrestienté  en  ce  dangereux  suspend,  où  eUe  est, 
s'il  y  ozoit  procurer  les  remèdes,  mats  que  les  passionnez 
l'en  empescboient ,  lesquelz  elle  vouldroit  qui  en  sentissent 
seulz  le  mal. 

Et  se  continua  assés  longtemps  ce  propos  entre  la  dicte 
Dame  et  moy,  au  millieu  duquel,  me  venant  à  toucher 
des  différans,  qu'elle  accusoit  le  duc  d'Alve  luy  avoir 
succité  avec  le  Roy  son  Maistre ,  me  dict  que  je  serois  tout 

esbahy  si  je  sçavois  quelles  choses  le  dict  duc ,  despuys  ung 
,  mois ,  avait  voilu  tretter  avec  elle ,  au  préjudice  de  ses 
voysins,  ce  qu'elle  réservoit  à  une  aultre  foys,  et  que 
néantmoins  c'estoit  une  parenthèse  digne  de  noter. 

Or,  Sire ,  touchant  les  dicts  différans ,  le  depputé  d'An- 
gleterre, qui  est  aulx  Pays  Bas,  aescript,  ceste  foys,  a 
la  dicte  Dame  qu'il  airoit  présenté  à  icelluy  duc  les  derniers 
articles ,  qu'elle  luy  avoit  envoyez  ;  qui  les  avoit  cognuz 
si  raysonnables  que,  ne  luy  restant  plus  que  contradire 
pourquoy  il  ne  les  deubt  accepter,  il  avoit  respondu  qu'il  y 
vouloit  penser  :  et  ainsy  le  faict  en  demeure  là ,  qui  se  con- 
forme assés  à  ce  que  Yostre  Majesté  m'en  a  mandé ,  en 
chiffre,  par  ses  dernières  èa  uf  du  présent ,  que  j'ay  bien 
notté.  Et  sur  ce ,  etc.      Ce  xxiij*  jour  de  janvier  1571. 

A    LA    ROYNE. 

(  Lettre  à  part,) 

Madame,  s' estant  M**  le  cardinal  de  GhatiUon,  jeudy 
dernier,  convyé  à  disner  en  mon  logis,  il  m'a  compté  la 
favorable  expédition ,  qu'il  a  obtenue  de  Voz  Majestez , 
sur  le  recouvrement  de  ses  biens ,  et  comme  il  s'en  est 
venu  conjouyr  avec  la  Royne  d'Angleterre  ;  et  puys  m'a 
parié  du  faict  de  la  petite  lettre  en  bien  fm*t  Bonne  sorte , 
et  que  ce  dont  je  m'estois  plainct  au  comte  de  Lestre ,  que 
le  propos  en  estoit  trop  divulgué ,  n'estoit  procédé  d'ail- 
leurs que  du  peu  de  discrétion ,  que  le  vydame  y  avoit 
tenu,  qui  en  avoit  parlé  et  escript  icy  et  en  France  à 
trop  de  gens ,  et  que ,  de  sa  part,  il  n'en  avoit  jamais  faict 
rien  sçavoir  qu'à  Yoi  Majestez;  desquelles,  après  qu'il 
a  voit  heu  responce ,  il  y  avoit  procédé  le  plus  secrectement 
qu'il  avoit  peu  ;  et  que  les  choses  en  estoient  en  assés 

bons  termes ,  et  ceux  du  conseil  en  beaucoup  'de  diverses 
opinions  là  dessus  entre  eulx ,  mais  qu'il  n'y  avoit  encores 
rien  de  conclud.  Sur  quoy  luy  ayant  aprouvé  grandement 
son  intention  et  les  sages  moyens ,  qu'il  tenoit ,  pour  la 
bien  conduyre ,  je  l'ay  sondé  de  plusieurs  endroictz  pour 
voir  s'il  y  avoit  nulle  aultre  fin  et  prétention  en  luy  que 
celle  qu'il  monstroit  en  aparance  ;  mais  toutz  ses  propos 
sont  revenuz  à  la  considération  de  la  grandeur  que  ce  se- 
roit  pour  Monsieur,  et  combien  elle  accroistroit  celle  du 
Roy  et  ai'  sa  couronne,  et  ravalleroit  d'aultant  celle  d'Es- 
paigne  ;  ne  me  touchant  toutesfois  tant  de  particuUaritez  de 
l'affaire  conune  j'en  sçavois,  et  comme  je  vous  en  ay 
desjà  escript;  dont  j'ai  fait  semblant  d'en  sçavoir  encores 
moins ,  attendant  si  Vostre  Majesté  (pour  y  procéder  avec 
plus  de  lumyère,  par  les  adviz  que  pourrons  avoir  de 
divers  lieux)  trouvera  bon  que  nous  nous  communiquons 
secrectement  l'ung  à  l' aultre,  car  je  croy  bien  que  les  Pro- 
testans  reçoipvent  mieulx  ce  propos ,  venant  du  dict  sieur 
cardinal  que  ne  feroient  de  moy.  Et  il  y  va ,  à  mon  opi- 
nion, d'une  droicte  et  bien  bonne  vollonté. 

Les  Catholiques ,  qui  sont  la  partie  la  plus  grande , 
plus  noble  et  plus  forte ,  et  où  y  a  plus  d'asseurance ,  le 
tiennent  fort  suspect ,  et  vouldroient  avoir  quelque  asseu- 
rance  de  Voz  Majestez  par  mon  moyen.  La  dicte  Dame 
nous  oyt  fort  bien ,  et  avec  grande  affection,  l'ung  et  l'aul- 
tre,  dont  Vostre  Majesté  me  commandera  comme  j'en  au- 
ray  à  uzer  ;  et  seulement  vous  suplie  très  humblement , 
Madame,  de  réserver,  entre  le  Roy  et  Vous,  et  Monsieur, 
ce  que  je  vous  ay  escript  par  ma  petite  lettre  de  devant 
ceste  cy,  et  ce  que,  cy  après,  je  vous  pourray  escripre  ou 
mander  des  propos ,  que  la  dicte  Dame  tiendra  en  privé , 

gnoistre  qu'ilz  vous  viennent  de  moy.  J'aydictàM^'le  car- 
dinal que  si  le  propos  alloit  en  avant ,  qu'il  estoit  bien  be- 
soing  de  le  conduyre  à  ce  poinct  qu'on  ne  s'advançât  de  le 
publier,  ny  de  faire  aulcune  ouverte  démonstration,  du 
costé  de  Vo2  Majestez ,  d'y  vouloir  entendre ,  jusques  à  ce 
qu'on  le  vît  tout  conclud  et  bien  arresté;  car,  puys  après, 
l'on  y  adjouxteroit  bien  toutz  les  honnorables  actes  e* 
respectz ,  qu'on  vouldroit  ;  et  que  surtout  il  n'y  fût  usé  de 
longueur  ny  de  remises.  A  quoy  il  m'a  respondu  que ,  le 
lendemain,  il  estoit  convyé  en  court  et  qu'il  verroit  ce  qu'il 
y  pourroit  advancer. 

J'ay  sceu,  Madame ,  que ,  pendant  que  nous  estions  en- 
semble, la  Royne  d'Angleterre  estoit  enfermée  avec  ceulx 
de  son  conseil  pour  prandre  résolution  de  ce  qu'elle  debvoit 
respondre  au  dict  sieur  cardinal,  et  qu'elle  a  la  matière  si  à 
cueur  qu'elle  ne  prend  playsir  de  parler,  ny  ouyr  parler, 
d'aultre  chose;  et,  de  ma  part.  Madame ,  tant  plus  je  con- 
sidère le  party,  plus  il  me  semble  estre  grand ,  honnorable 
et  advantageux  pour  le  Roy,  et  pour  Monsieur;  dont  je  ne 
désire  sinon  qu'il  soit  exempt  de  tromperie ,  comme  je 
prendray  bien  garde ,  du  plus  prez  qu'il  me  sera  possible , 
qu'il  n'y  en  ayt  point ,  et  que  Dieu  le  veuille  bien  achever. 
Et  sur  ce ,  etc.  Ce  xxiij*  jour  de  janvier  4574. 

Millord  de  Boucard  est  bien  fort  affectionné  à  ce  propos  ,  et  désire 
y  estre  employé.  Sa  Mestresse  iuy  a  dict  qu'elle  réserve  de  lui  bail- 
ler son  instruction  à  Fheure  qu'il  partyra.  J'entendz  que  le  comte  de 
Lestre,  si  cella  va  en  avant ,  est  desjà  désigné  à  passer  en  France 
pour  l'aller  conclurre.  Je  suys  convyé  aujourduy  avecques  la  Royne  ; 
sur  ceste  bonne  occasion,  je  notteray  ce  qu'elle  me  dira. 

m.  â9 

ADVIZ  8VR   I.E8  CHOSES  D^IRLAXDE  : 

Qne  on  auroit  suborné  certaines  gens  pour  pratiquer  et  suciter 
une  rébellion  en  Yrlande ,  dont  ung  d'eulx  se  nomme  de  La  Roche, 
gouverneur  de  Morlays  en  la  Basse  Bretaigne,  qui  s'en  est  allé  là, 
avecqoes  quatre  navyres,  pour  se  randre  en  Tendroict  où  le  comte 
de  Desmond  se  tenoit ,  et  qu'il  s'en  est  retourné  de  là  et  a  admené 
avecques  luy  ung  gentilhomme ,  nommé  Fitz  Maurice,  qui,  pour  le 
présent,  se  tient  secrectoment  en  la  Basse  Bretaigne ,  et  sollicite 
d'avoir  des  forces  pour  les  mener  ce  printemps  en  Yrlande  : 

Que  le  capitaine  de  Brest  auroit  prins  ung  fort,  nommé  d'Ingin, 
et  une  petite  isie ,  non  guières  loing  de  là,  en  Yrlande. 


CLVir   DÉPESGHE 

—  du  dernier  jour  de  jauvier  1671.  — 
(Envoyée  exprès  jusques  à  Calais  par  Jehan  Monyer), 

Réjouissances  faites  à  Londres  pour  célébrer  la  rentrée  d'Elisabeth.  —  Con- 
versation  de  la  reine  et  de  l'ambassadeur  au  sujet  de  cette  fête.  —  Affaires 
d'Ecosse.  —  État  de  la  négociatiop  des  Pays-Bas.  —  Nouvelles  d'Allema- 
gne et  d'Espagne.  —  Lettre  secrète  à  la  reine-mire.  Négociation  du  mariage 
du  duc  d'Anjou. 

Au  Roy . 

Sîre,  le  jour  que  j'ay  esté  convyé,  pour  accompaigner  la 
Royne  d'Angleterre  au  festin  de  la  Boorce,  o'a  esté  guières 
moins  solemnel  en  Londres ,  que  celluy  du  couronnement 
de  la  dicte  Dame ,  car  on  l'y  a  receue  avec  concours  de 
peuple ,  les  rues  tandues ,  et  chacun  en  ordre  et  en  son 
rang ,  comme  si  ce  eust  esté  sa  première  entrée  ;  et  elle  a 
heu  grand  playsir  que  j'y  aye  assisté ,  parce  qu'il  s'y  est 
monstre  plus  de  grandeur,  ainsy  soubdain,  que  si  la  chose 
eust  esté  préméditée  de  longtemps;  et  n'a  obmiz  la  dicte 
Dame  de  me  faire  remarquer  T  affection  et  dévotion  qui 

s'est  veue  en  ce  grand  peuple;  lequel,  déspuys  le  matin 
jusques  à  l'heure  qu'ayant  donné  le  nouveau  nom  de 
Change  Real  à  la  Bource ,  elle  s'est  vollue  retirer,  envy- 
ron  les  huict  heures  de  nuict,  il  ne  s'est  lassé  d'estre  par 
les  rues,  les  ungs  en  leur  rang,  les  aultres  à  la  foule,  avec 
force  torches ,  pour  l'honnorer,  et  luy  faire  mille  acclama- 
tions de  joye,  chose  qu'elle  m'a  demandée  si,  au  petit 
pied,  ne  me  faisoit  pas  souvenir  des  resjouyssances ,  qu'on 
faisoit  à  Paris,  quant  Vostre  Majesté  y  arrivoit  5  et  qu'elle 
me  confessoit  tout  librement  qu'il  luy  faisoit  grand  bien  au 
cueur  de  se  veoir  ainsy  aymée  et  désirée  de  ses  subjectz  , 
lesquelz  elle  sçavoit  n'avoir  nul  plus  grand  regrect  que ,  la 
cognoissant  mortelle ,  ilz  ne  voyoient  nul  certain  succes- 
seur, yssu  d'elle ,  pour  régner  sur  eulx ,  après  sa  mort;  et 
que  la  France  estoit  très  heureuse  de  cognoistre  ses  Roys, 
et  ceulx  qui,  par  ordre ,  debvoient,  les  ungs  après  les  aul- 
tres, succéder  à  la  couronne. 

J'ay  respondu,  le  plus  au  contentement  et  satisfaction 
de  la  dicte  Dame,  àtoutz  ses  propos,  qu'il  m'a  esté  possi- 
ble ,  louant  beaucoup  ce  que  je  voyois  de  sa  grandeur,  qui 
estoit  à  priser,  sans  rabattre  néantmoins  rien  de  ce  qu'on 
sçait  assés  estre  de  plus  en  la  vostre  ;  et  qu'au  reste,  il  me 
sembloit  qu'elle  auroit  bien  à  faire  à  s'excuser  envers  Dieu 
et  le  monde ,  si  elle  frustroit  ses  subjectz  de  la  belle  posté- 
rité, qu'elle  leur  pouvoit  bailler,  et  qu'ilz  attandoient  d'elle 
pour  les  gouverner  ;  qui  a  esté  ung  article ,  sur  lequel  elle 
s'est  prinse  à  discourir  phisieurs  aultres  choses ,  avecplay- 
sir  et  avec  modestie,  lesquelles  je  vous  puys  asseurer.  Sire, 
que  ne  se  sont  passées  sans  qu'elle  ayt  monstre ,  en  plu- 
sieurs endroictz ,  de  vouloir  persévérer  en  grande  amytié 
avec  Vostre  Majesté;  et,  le  soir  mesmes,  la  résolution  du 

29. 

voyage  de  milord  Boacard  a  esté  du  tout  priose  j  luy  com^ 
mandant  la  dicte  Dame  ne  faillyr  d'estre  prest  à  partir  de- 
main j  qui  est  le  premier  jour  de  febvriér,  ainsy  qu'il  faict. 

Otj  Sire,  nonobstant  l'acclamation  du  peuple,  la  dicte 
Dame  et  ceulx  de  son  conseil  ne  lavssent  de  craindre  la  di- 
vision  et  sublévation  du  pays  :  car  ayans  les  filz  du  comte 
Dherby  essayé  d'obtenir  leur  congé  pour  retourner  vers 
leur  père ,  il  leur  a  esté  dict  qu'ilz  n'en  parlassent  poinct , 
s'ilz  n'en  vouloient  estre  du  tout  refiuzez ,  jusques  à  ce  que 
les  affaires  de  la  Royne  d'Escoce  fussent  acconmiodez,  qui 
monstre  que,  par  iceulx,  ilz  entendent  acquiéter  les  leurs. 
Et  le  semblable  a  esté  dict  au  duc  de  Norfolc,  de  ne  presser 
sa  plus  ample  liberté,  jusques  à  ce  qu'il  ayt  esté  ordonné  de 
celle  de  la  Royne  d'Escoce  et  de  sa  restitution,  de  laquelle 
l'on  nous  faict  toutjour  espérer  de  bien  en  mieulx  ;  et  qu'il 
n'y  a  retardement  que  de  ces  depputez  de  l'aultre  party, 
desquelz  le  comte  de  Lenoz  a,  de  rechef,  escript  qu'ilz  es-^ 
toient  party  s ,  et  qu'il  a  voit  surciz  la  tenue  du  parlement , 
ainsy  que  la  Royne  d'Angleterre  le  luy  avoit  mandé,  pour 
remettre  toutes  choses  à  ce  qui  seroit  ordonné  par  le 
tretté. 

Hyer,  on  tenoit  en  ceste  court  la  pratique  des  difl^érans 
de  Flandres  pour  toute  désacordée ,  non  sans  beaucoup 
d'indignation  contre  le  duc  d'AJve  et  contre  l'ambassadeur 
d'Espaigne  ;  mais,  ce  matin,  par  aulcunes  lettres  d'Envers, 
s'est  entendu  que  le  dict  duc  avoit  condescendu  à  la  plus- 
part  des  choses,  que  le  depputé  de  Londres  avoit  désirées; 
et  que  le  S^  Thomas  Fiesque  seroit  en  brief  par  deçà  pour 
entièrement  les  conclurre.  Je  ne  sçay  s'il  est  ainsy,  ou  si 
c'est  artifiBce  :  tant  y  a  que  cella  ne  pourra  estre  que  pour 
le  regard  des  merchandises  ;  car,  quant  à  i' entrecours  et 

commerce,  j'entendz  qu'il  n'en  est,  pour  encores,  faict  aul- 
cune  mencion. 

Il  est  nouvelle  icy  que  le  duc  de  Sualsambourg  a  quatre 
mille  chevaulx  et  six  mil  hommes  de  pied  ez  environs  d' Hem- 
bourg,  et  que  c'est  en  faveur  du roy  de  Dannemarc ,  pour 
se  rescentir  d'aulcuns  mauvais  déportemens,  que  icelle 
ville  a  ozé  contre  luy ,  durant  la  guerre  contre  le  roy  de 
Suède,  et  m'a  dict  l'ambassadeur  d'Espaigne  que  le  due 
d'Alve  est  très  bien  adverty  que  ce  n'est  à  aultres  fins  que 
pour  branqueter  la  dicte  ville;  et  que  ce  que  le  comte  de 
de  Yuandd>erg  a  aussi  entreprins,  de  retourner  en  quelcune 
de  ses  terres  eu  Frize ,  n'a  esté  qu'une  légière  course,  la- 
quelle ne  luy  a  bien  réuscy  ;  et  que  le  dict  duc  craint  si  peu, 
pour  ceste  année,  les  mouvemens  d' AUemaigne ,  qu'il 
renvoyé  une  partie  de  sa  cavallerie  au  secours  des  Véni- 
ciens  contre  le  Turq ,  estimant  qu'il  n'eust  peu  rien  succéder 
>  plus  à  propos  pour  le  repos  de  la  Ghrestienté  que  la  mort 
soubdainement  advenue  du  duc  Auguste  ^ .  Néantmoins  il 
m'a  confessé  que ,  pour  quelque  souspeçon  de  guerre  aulx 
Pays  Bas ,  le  dict  duc  ne  parloit  plus  de  s' en  retourner  en 
Ëspaigne ,  et  que  le  propos  du  duc  de  Médina  Gœli  es- 
toit  réfroydy,  s'estans  desjà  expédiez  les  princes  de  Bohesme 
de  Leurs  Majestez  Catholiques  pour  s'en  retourner  par 
Gennes  en  AUemaigne,  sans  qu'il  fût  nouvelles  que  le  dict 
duc  les  accompaignât  ;  qu'au  reste  toutz  les  articles  de  la 
ligue  contre  le  Turc  estoient  accordez  ;  ne  restoit  plus  que 
celluy  de  la  création  du  lieuctenaut  de  général  :  que  le 
Pape  vouloit  que  ce  fût  Marc  Anthonio  Gollonna,  et  le 
Roy  d'Espaigne ,  puisque  dom  Joan  d'Austria  estoit  le  gé~ 

*  Cette  nouvelle  était  fausse.  Auguste,  duc  et  électeur  de  Saxe,  est  mort 
seize  ans  après ,  te  14  mars  1586. 

oéral,  desiiroit  que  le  conunandador  major  de  GastiQe  ou 
bien  Jean  André  Doria  eussent  à  commander  soubx  luy. 
Sur  ce,  etc.  Ce  xxxi*'  jour  de  janvier  4571. 

A    LA   ROYNE. 

{ Lettre  à  part.) 

Madame ,  estant  en  ce  festin ,  où  j'ay  esté  convyé  pour 
accompaigner  la  Rope  d'Angleterre,  le  xxiij*"  de  ce 
mois,  elle  a  prins  playsir  de  deviser  T après  dinée,  fort 
longtemps  avecques  moy  ;  et ,  entre  aultres  choses ,  elle 
m^a  dict  qu'elle  estoit  résolue  de  se  maryer ,  non  tant  pour 
ne  s'en  sçavoir  passer ,  (  car  elle  en  avoit  assés  faict  de 
preuve),  conune  pour  satisfaire  à  ses  subjectz;  et  aussi  pour 
dhyier ,  par  Tauthorité  d'ung  mary ,  ou  par  la  nayssance  de 
quelque  lignée,  s'il  playsoit  à  Dieu  luy  en  donner,  aux 
entreprinses  qu'elle  sentoit  bien  qu'on  feroit  contre  elle , 
et  sur  son  estât ,  si  elle  devenoit  si  vieille  qu'il  n'y  eust  plus 
lieu  de  prendre  party ,  ny  espérance  qu'elle  deubt  avoir 
d'enfans.  II  est  vray  qu'elle  craignoit  grandement  de  n'estre 
bien  aymée  de  celluy  qui  la  vouldroit  espouser ,  qui  luy  se- 
roit  ung  second  inconvénient  plus  dur  que  le  premier ,  car 
elle  en  mourroit  plustost  ;  et  que,  pourtant,  elle  y  vouloit 
bien  regarder. 

Je  luy  ay  respondu  que  à  si  prudentes  oonsidératioiis  et 
si  vrayes,  conuae  celles  qu'elle  disoit,  je  n'avois  que  ad- 
jouxter,  sinon  qu'elle  pouvoit,  dans  ung  an,  avoir  bien 
pourveu  à  tout  cella ,  si ,  avant  les  prodiaines  Pasques ,  elle 
se  mary  oit  à  quelque  prince  royal ,  dont  rellection  s'en  pour- 
roit  aiséement  faire;  et  j'en  cognoissoys ung  qui  estoit  nay 
à  tant  de  sortes  de  vertu,  qu'il  ne  failloit  doubter  qu'elle 
n'en  fût  fort  honnorée  et  singulièrement  bien  aymée,  et 

dont  j'espèrerois  qu'au  bout  de  neuT  mois  après,  elle  se 
trouveroit  mère  d'ung  beau  fib;  par  ainsy,  en  se  rendant 
très  heureuse  de  mary  et  de  lignée ,  elle  amortyroit ,  par 
mesmes  moyen ,  toutes  les  malles  eutre[vinses  qm  se  pour- 
roient  jamais  dresser  contre  elle. 

Ce  qu'elle  a  aprouvé  bien  fort,  et  a  suivy  le  propos 
assés  longtemps ,  avec  plusieurs  parolles  joyeuses  et  mo- 
destes; et  estoit  M*^  le  cardinal  de  Ghatillon  au  mesmes  fes- 
tin ,  auquel  elle  n'a  point  parlé  à  part;  mais,  le  lendemain, 
il  a  demandé  audience ,  et  a  esté  quelque  temps  avec  elle  ; 
puys,  au  retour,  il  m'est  venu  dire  adieu,  parce  qu'il 
partoit  le  lendemain  pour  Ganturbery ,  et  m'a  compté  l' es- 
tât où  il  layssoit  l'affaire ,  qui  luy  sembloit  estre  en  termes 
d'y  pouvoir  commancer  quelque  fondement ,  mais  non  qu'il 
y  en  vit  encores  nul  pour  s'y  debvoir  arrester  ;  dont  dépes* 
cheroit  Dupin  pour  le  vous  aller  représanter  tel  qu'il  ei^ 
toit ,  affin  que  Yostre  Majesté ,  sellon  sa  prudence ,  nous 
voUût  commander ,  à  luy  et  à  moy ,  ce  que  nous  aurions 
à  faire.  4 

Je  luy  descouvriz  quelques  choses  que  j'avois  aprinses 
de  sa  négociation ,  pour  luy  donner  plus  grand  lumyère 
conune  elle  estoit  receue ,  et  avons  advisé  d'user  de  bonne 
intelligence  ensemble ,  mais  secrectement ,  affin  d'obvier 
aulx  soupeçons  de  ceste  court,  qui  bientost  seroient  si 
grandz  en  ce  fiaict ,  que  plus  ne  se  peult  dire  ;  et  n'ay  point 
faict  semblant  au  dict  sieur  cardinal  que  Yostre  Majesté 
m'en  ayt  encores  faict  mencion  ;  mais  ceulx  qui  m'ont  donné 
les  premiers  adviz  de  ce  qu'il  en  a  proposé ,  m'ont  adverty 
qu'à  la  vérité  il  n'a  point  monstre  lettre  de  Yoz  Majestez, 
qui  luy  en  donnast  expresse  commission  ;  dont  la  dicte  Dame 
s' estoit  retirée ,  et  avoit  dict  que ,  quant  vous  y  vouldriez 

entendre ,  vous  m'en  commanderiez  quelque  chose ,  comme 
vous  Gant  beaucoup  de  moy.  Et  ceulx  là  mesmes  m'ont 
mandé  qu'elle  a  parlé  de  ce  faict  à  plusieurs  des  siens ,  à 
part  l'ung  de  l'aultre ,  et  mesmes  a  voUu  avoir  le  conseil 
'  du  duc  de  Norfolc ,  qui  a  respondu  qu'il  Avoit  esté  le  prin- 
cipal autheur  d'induyre  les  Estatz  de  ce  royaulme  à  la 
suplyer  de  se  maryer ,  et  de  laysser  à  sa  liberté  de  pren- 
dre le  party  que  bon  luy  sembleroit  :  dont  ne  vouloit 
changer,  d'opinion  ;  que  quant  à  Monsieur ,  toutes  choses 
estoient  grandes  en  luy,  mais  qu'il  falloit  regarder  aux 
condicions,  sur  quoi  le  mariage  se  pourroit  conclurre^ 
qui  fussent  honnorables  pour  sa  Mestresse  et  heurées 
pour  son  estât. 

D'aultres  m'ont  mandé  que  les  quatre  principaulx,  qui 
guydent  les  intentions  de  la  dicte  Dame,  se  sont  assemblez 
pour  résouldre  qu'est  ce  qu'ilz  luy  en  conseilleroient.  Je 
vous  manderay  bientost  leur  conseil ,  et  vous  adjouxteray 
cependant,  Madame,  cestuy  cy  du  mien,  qu'encor  que 
ceste  princesse  soit  bonne  et  vertueuse,  je  ne  la  tiens 
toutesfois  esloignée  du  naturel  de  celles  qui  veulent  mons- 
trer  de  fouyr ,  lorsque  plus  elles  sont  recerchées  ;  et  ceste 
nation  a  aussi  cella  de  péculier  que ,  plus  on  désire  quel- 
que chose  d'eulx ,  encor  qu'à  leur  profiSct ,  plus  ilz  la  sous- 
peçonnent;  dont  sera  bon  de  ne  descouvrir  trop  d'affection 
de  vostre  costé.  Madame,  jusques  à  ce  qu'ilz  se  soyent 
layssez  clairement  entendre  du  leur.  Je  vous  escripray  bien- 
tost d'aultres  choses  plus  importantes  de  ce  propos  par  le 
S'  de  Yiâsal ,  qui  vous  pourront  assés  esclayrer  :  et  «ur 
ce ,  etc,  Ce  xxxi«  jour  de  janvier  1574 . 

CLVIir  DÉPESCHE 

—  du  VI»  jour  de  febvrier  1571.  — 

(  Envoyée  exprès  jttsques  à  la  court  par  le  S' de  Vassal.  ) 

Négociation  concernant  Marie  Stuart  —  Congé  accordé  par  la  reine  aux  fils 
du  comte  de  Dherby.  —  Concession  faite  par  le  pape  au  roi  d'Espagne  du 
royaume  d'Irlande ,  sous  la  condition  d'y  rétablir  la  religion  catholique. 
—  Entreprise  préparée  par  les  Espagnols  pour  s'emparer  de  ce  pays.  — 
Lettre  secrète  à  la  reine-mère.  Négociation  du  mariage  du  duc  d'Anjou.  — 
Mémoire.  Nouvelles  d'Allemagne.  —  Projet  des  protestans  de  faire  une 
entreprise  contre  les  Pays-Bas.  —  Affaires  d'Ecosse.  —  mémoire  secret.  Dé- 
tails circonstanciés  et  confidentiels  sur  la  proposition  de  mariage  du  duc 
d'Anjou. 

Au  Roy. 

Sire ,  s' estant  la  Royne  d'Angleterre  bien  trouvée  de  sa 
santé  en  ceste  ville  de  Londres ,  d'où  le  grand  yver  a 
chassé  toute  souspeçon  de  peste  ^  elle  s'est  résolue  d'y 
passer  le  reste  du  caresme  prenant ,  et ,  à  ceste  cause , 
s'est  allée  loger  en  sa  mayson  de  Ouesmestre ,  où  l'on  ra- 
dresse  les  lisses  pour  le  tournoy,  dont  je  vous  ay  cy  devant 
escript;  ayant  remiz  la  dicte  Dame  de  ne  descendre  à 
Grenvich  juscpies  à  environ  la  my  mars ,  cpie  noz  amys  de 
ceste  court  nous  donnent  grand  espérance  que  les  affaires 
de  la  Royne  d'Escoce  seront ,  entre  cy  et  là ,  accommo- 
dez ,  nonobstant  les  grandz  empeschemens  que  les  comte 
et  comtesse  de  Lenoz  s'esforcent  d'y  mettre  ;  qui ,  despuys 
huict  jours ,  ont  donhé  entendre  qu'il  y  a  voit  une  entre- 
prinse  dressée  en  Escoce  pour  venir  enlever  la  dicte  Dame 
du  lieu  où  elle  est ,  et  l'aller  remettre  par  force  en  son  es- 
tât. De  qnoy  est  advenu  que  le  comte  de  Gherosbery  l'a 
faicte  despuis  fort  observer,  et  luy  a  usé  ceste  rigueur  qui 
l'a  faicte  recbeoir  en  fiebvre ,  mais  l'on  y  a  remédié  le 

mieulx  et  par  le  plus  sage  moyen  qu'on  a  peu.  Les  deppu- 
tez  de  Taultre  party  s* espèrent  en  ce  lieu,  dans  cinq  ou 
six  jours ,  et  n'est  possible  que  plus  tost  qu'ilz  arrivent 
nous  puissions  aulcunement  advancer  le  tretté.  Geulx  qui 
portent  icy  ce  faict  m'ont  prié ,  Sire ,  de  vous  advertyr  en 
dilHgence  que  mîlord  Boucard  a  commission  expresse  de 
vous  en  parler  et  de  remander  incontinent  par  deçà  vos- 
tre  responce ,  et  tout  ce  qu'il  aura  pu  noter  de  vostre  in- 
tention en  cella,  affiu  que  ,  sellon  qu'il  vous  y  aura  cogneu 
ou  remiz,  ou  affectionné ,  Ton  procède  icy  ou  froydement, 
ou  bien  avecques  effect ,  au  dict  tretté  ;  dont  Vostre  Ma- 
jesté luy  pourra  user  des  mesmes  paroUes  vertueuses  et 
modestes  qu'il  a  faict  jusques  icy,  afifin  de  consommer 
l'honnorable  œuvre,  qu'avez  commancé ,  de  la  restitution 
de  ceste  princesse ,  qui  touche  assés  à  Vostre  Majesté  et  à 
la  réputation  de  vostre  couronne  ;  et  aussi  pour  obvier  aulx 
incon venions  qu'à  faulte  de  ce  pourroknt  cy  après  sur- 
venir. 

Les  deux  filz  du  comte  Derby ,  nonobstant  qu'on  les  ayt 
advertys  de  ne  demander  leur  congé ,  n'ont  layssé  d'ins- 
tantment  le  pourchasser;  et  leur  est  advenu  ce  qu'ilz 
avoient  pansé,  qu'on  ne  le  leur  auzeroit  reffuzer,  dont, 
après  que  la  Royne  leur  a  faict  quelque  réprimande ,  et 
les  a  heu  admonestez  de  se  mieulx  déporter  pour  l' advenir, 
avec  quelque  difficulté  de  ne  leur  bailler  sa  main  à  bayser, 
elle  les  a  licenciez. 

Au  surplus ,  Sire ,  aulcuns  seigneurs  catholiques  de  ce 
roy anime  me  viennent  d' advertyr  qu'ilz  ont  tout  fresche- 
ment  receu  nouvelles  de  Rome,  comme  le  Roy  d'Espaigne 
a  envoyé  proposer  au  Pape  l' offre  que  Ëstuqueley  luy  a  faicte 
du  royaulme  d'Yrlande,  de  la  part  de  ceulx  du  pays  ,  qui 

sont  prestz  de  le  recepvoir,  et  comme  il  n'y  a  vollu  enten- 
dre ,  sans  la  concession  de  Sa  Saincteté,  comme  de  celluy, 
de  qui  relève,  de  droict ,  icelle  couronne  ;  et  que  Sa  dicte 
Saincteté  luy  en  a  desjà  envoyé  son  consens  avec  permission 
d'entreprendre  ,  au  nom  de  Dieu ,  ceste  cohqueste ,  en  ce 
qu'il  restablyra  la  religion  catholique  au  dict  pays  ;  et  que 
le  dict  Roy  est  dellibéré  d'y  faire  descendre  bientost ,  ou 
du  costé  d'Espaigne  ou  de  Flandres,  dix  mil  hommes.  Je 
ne  sçay  encores  si  les  dicts  seigneurs  catholiques  ont 
encores  descouvert  rien  de  cecy  à  leur  Rope  ;  tant  y  a 
que  je  ne  vois  pas  qu'il  se  face  nul  préparatif  pour  y  résis- 
ter :  et  1! ambassadeur  d'Espaigne  m'a  curieusement  enquiz 
conune  il  alloit  de  ces  Brethons ,  qui  estoieut  descenduz  au 
dict  pays ,  et  en  quoy  en  estoit  la  plaincte ,  que  la  Royne 
d'Angleterre  m'en  avoit  f aie  te.  A  quoy  je  luy  ay  res- 
pondu ,  sellon  l'intention  que  j'ay  estimé  qu'il  me  le  de- 
mandoit.  Et  a  l'on  opinion,  Sire,  qu'aflSn  que  ceulx  cy  ne 
souspeçonnent  rien  de  l'entreprinse ,  et  qu'ilz  ne  prei- 
gnent  nulle  deffiance  du  Roy  d'Espaigne ,  le  duc  d' Alve  les 
va  entretenant  d'ung  grand  artiffice  sur  l'accord  des  mer- 
chandises ,  lequel  pourtant  se  monstre  enveloupé  chacun 
jour  de  nouvelles  difficultez.  Sur  ce,  etc. 

Ce  vi*' jour  de  febvrier  157i. 

A   LA    ROTNE. 

(  Lettre  à  part.) 

Madame,  j'ay  sceu  que  des  quatre  seigneurs  que  je  vous 
escripviz,  par  ma  précédante  petite  lettre,  qui  s' estoit  as- 
semblez pour  dellibérer  de  ce  qu'ilz  avoient  à  conseiller  à 
leur  Mestresse  touchant  le  party  de  Monseigneur  vostre 
filz,  le  premier  l'a  plainement  aprouvé  comme  très  bon 

et  très  hoDDorable;  le  second  l'a  entièrement  contradict, 
comme  suspect  à  la  religion  protestante  j  plein  de  jalou- 
zie  aulx  aultres  princes,  et  trè»  dangereux  pour  ce  royaume; 
le  tiers  a  assez  suyvy  ceste  seconde  opinion;  et  le  qua- 
triesme  s'est  joinct  au  premier,  mais  avec  ung  conseil  as- 
ses  dangereux  :  c'est  qu'il  a  dict  qu'il  falloit ,  en  toutes 
sortes ,  suy vre  le  propos ,  car  si  leur  Mestresse  estoit  réso- 
lue de  se  marier  et  de  ne  vouloir  point  des  siens  ,  il  n'y 
avoit  nul  prince  si  commode  au  monde  pour  elle  que  Mon- 
sieur, et  qu'il  ne  falloit  doubter  que  le  mariage  ne  s'eo 
ensuyvyst ,  avec  l'honneur  et  advantaige  d'elle  et  de  son 
royaume  :  si,  d'advanture,  elle  n'en  avoit  nul  désir,  en- 
cores  sçavoit  il  le  moyen  comme ,  avecques  le  mesmes 
honneur  et  advantaige,  après  qu'on  se  seroit  servy  du  pro- 
pos, l'on  le  pourroit  rompre  sans  offancer  Monsieur,  qui 
n'en  demeureroit  que  bien  affectionné  à  la  dicte  Dame , 
mais  que  tout  le  mal  gpé  en  tumberoit  sur  le  Roy,  par  ce  qu'il 
n'auroit  voUu  accomplyr  les  condicions  ;  et  s'en  engeodre- 
roit  une  division  entre  les  deux  frères ,  qui  ne  seroit  que 
utille  à  l'Angleterre.  Ce  n'est  pourtant ,  Madame ,  que 
celluy ,  qui  a  donné  ce  conseil ,  n'ayt  bonne  affection  au 
party,  mais  il  est  anglois ,  et  possible  il  a  proposé  cella , 
a£Bn  qu'il  se*  trouve  tant  moins  de  contradisans  au  présent 
désir  de  le  dicte  Dame,  laquelle  monstre  cercher  bien  fort 
qui  le  luy  veuille  aprouver;  et  c'est  cependant  un  adviz  à 
Vostre  Majesté  pour  divertyr  que  tel  inconveniant  n'ad- 
viegne. 

J'ay  cerché  de  sçavoir  qu'est  ce  qui  avoit  réussy  du  dict 
conseil,  etaulcuns  de  ceulx,  qui  ne  sont  encores  bien  ré- 
soluz  s'ilz  debvoient  trouver  le  dict  party  bon  ou  mauvais, 
m'ont  mandé  que  toutes  les  parolles  et  démonstrations  de 

la  dicte  Dame  et  des  siens  ne  sont  cpie  simulation,  affin  de 
pouvoir  bientost  tenir  ang  parlement  là  dessus ,  et  tirer  de 
l'argent  des  subjectz ,  et  se  meintenir  en  quelque  réputa- 
tion vers  eulx  et  vers  les  princes  estrangiers;  et  que  pour- 
tant Tonne  se  doibt  haster  d'en  parler  plus  avant ,  jusques 
à  ce  que  Ton  y  voye  quelque  meilleur  fondement  ;  et  que 
mesmes  le  comte  de  Lestre  s'estoit  de  nouveau  faict  pro- 
poser à  sa  Mestresse  par  aulcuns  des  principaulx  du  con- 
seil, qui  avoit  fort  réfroydy  le  propos.  D'aultres  m'ont 
mandé  que  la  dicte  Dame  persévéroit ,  et  à  bon  esciant , 
et  pour  causes  nécessaires,  à  se  vouloir  marier;  et  que, 
sur  le  partement  de  milord  Boucard ,  entendant  les  diver- 
ses opinions  que  ceulx  de  son  conseil  avoient là  dessus,  elle 
les  avoit  assemblez  pour  leur  dire ,  la  larme  à  l'œil,  que, 
si  nul  mal  venoit  à  elle ,  à  sa  couronne  et  à  ses  subjectz , 
pour  n'avoir  espousé  l'archiduc  Charles ,  il  debvoit  estre 
imputé  à  eulx  et  non  à  elle  ;  qui  aussi  estoient  cause  que 
le  Roy  d'Espaigne  avoit  esté  offancé,  et  que  leroyaulme 
d'Escoce  estoit  en  armes  contre  le  sien,  et  qu'il  n' avoit 
tenu  aussi  à  eulx  que  le  Roy  n'eust  esté  beaucoup  provo* 
que  davantaige  par  leurs  déportemens  en  faveur  de  ceulx 
de  la  Rochelle ,  si  elle  ne  les  eust  empeschez  ;  dont  les 
prioit  très  toutz  de  luy  ayder  meintenant  à  rabiller  toutz 
les  maulx  par  ung  seul  moyen,  qui  estoit  de  bien  conduyre 
ce  party  de  Monsieur;  et  qu'elle  tiendroit  pour  mauvais 
subject,  et  ennemy  de  ce  royaulme  et  très  déloyal  à  son 
service,  qui  aulcunement  le  luy  traverseroit.  Dont  me 
vouloient  bien  asseurer  que  nulz,  à  présent,  n'y  ozoient 
plus  contradire. 

Je  n'ay  layssé ,  pour  cella ,  de  tenir  fort  suspect  le 
comte  de  Lestre,  à  cause  de  l'adviz  précédant,  jusques  à 

ce  que  luy  mesmes ,  lundy  dernier ,  s'est  convyé  à  dper 
en  mon  logis  avec  le  marquis  de  Norampthon ,  le  comte 
de  Sussex ,  le  comte  de  Betfort ,  milord  Ghamberlan ,  et 
aultres  seigneurs  deceste  court,  tout  exprès  pour  me  ve- 
nir compter  comme  les  partisans  d' Espaigne ,  qui  craignent 
înfinyement  le  mariage  de  Monsieur,  et  aussi  le  secrétaire 
Ceciile  qui  ne  veult  en  façon  du  monde  que  sa  Mestresse 
ayt  ny  luy,  ny  nul  aultre  mary  que  soy  mesmes ,  qui  est 
roy  plus  qu'elle,  F  a  voient  fort  instantment  sollicitée  de 
vouloir  accepter  le  dict  comte  de  Lestre  comme  celluy  qui 
seroit  de  très  grande  satisfaction  à  tout  le  royaulme ,  et 
qu' elle. mesmes  l'av oit  pryé  de  les  en  remercyer  ;  mais  il  lay 
avoit  respondu  que ,  quant  le  temps  luy  estoit  bon ,  ils  luy 
avoient  esté  contraires ,  et  meintenant  que  le  temps  ne  luy 
servoit  plus  ilz  monstroient  de  iuy  ayder,  et  qu'ilz  ne  fai- 
soient  cella ,  ny  comme  bons  serviteurs  d'elle,  ny  comme 
vrays  amys  à  luy,  ains  pour  interrompre  le  propos  de  Mon- 
sieur; par  ainsy,  qu'elle  l'excusftts'il  ne  leur  en  sça voit  nul 
gré,  ny  leur  en  raudoit  nul  mercys.  Et  a  adjouxté  qu'il 
«spéroit  que  les  amys  pourroient  plus  en  cecy  que  les  ad- 
versayres.  J'ay  donné  instruction.  Madame,  d'aulcunes 
aultres  particullaritez  là  dessus  au  S**  de  Vassal ,  conune  à 
ung  gentilhonome ,  que  je  tiens  fort  secrect  et  fidelle,  qui 
vous  en  rendra  bon  compte  ;  et  sur  ce ,  etc. 

Ce  vr  jour  de  febvrier  1571, 

DIRA  LE  6'  DB  VASSAL   A  LBUaS  MAJESTEZ, 

oultre  les  choses  susdictes  : 

<jue ,  despuys  quelque  temps  en  çà ,  la  Royne  d* Angleterre  a  dé- 
claré qu'elle  se  vouloit  maryer,  et  a  monstre  que  ce  sien  désir  estoit 
fondé  sur  une  tant  raysonnable  et  quasi  nécessaire  occasion  que  plu- 
sieurs, qui  souloient  opinyastrer  le  contraire,  commencent  d*en  par- 

1er,  à  ceste  heure,  aultreoient  ;  néantmnins ,  sur  ce  qui  ne  se  peult 
bien  dicerner  encores,  si  elle  le  veult  à  bon  esciant,  ou  bien  si  elle 
le  veult  ainsy  donner  à  croyre,  et  sur  la  diversité  des  partys  ausquelz 
elle  pourroit  entendre,  et  des  condicions  qui  auroient  à  se  requérir, 
non  seulement  ceulx  de  son  conseil,  mais  ceulx  de  sa  noblesse  ,  et 
presque  toutz  ses  principaulx  subjeclz  en  sont  en  grand  contention 
entre  eulx,  et  se  bandent  desjà  en  plusieurs  conseils  et  assemblées 
secrectes  pour  en  tretter,  sellon  que  le  désir,  ou  de  pourvoir  à  la 
religion  protestante  ;  ou  d'ayder  à  la  catholique  ;  ou  de  préjudicier 
aulx  lillres  prétendus  de.  la  succession  de  ce  royaulme  ;  ou  de  favori- 
ser les  affaires  de  la  Royne  d'Escoce  ;  ou  de  nourryr  amytié  avec  la 
France;  ou  bien  de  confirmer  plus  que  jamais  celle  de  Bourgoigne  ; 
ou  de  n'innover  rien  au  présent  estât  de  ce  royaulme ,  qui  est  doulx 
à  plusieurs ,  pousse  les  ungs  et  les  autres  à  interrompre  ou  bien  ad- 
vancer  le  propos. 

Néantmoins,  pour  estre  encores  ceste  matière  trop  peu  meure,  la 
dicte  Dame  réserve  la  tenue  de  son  parlement  jusques  en  may  ou 
juing,  pour  en  mieulx  dellibérer,  lequel  aultrement  debvoit  estre 
convoqué  en  ce  moys  de  janvier,  sur  la  nécessité  d'avoir  argent  ; 
car  rAllemaigne  et  l'Escoce,  despuys  deux  ans,  luy  ont  assés  es- 
paysé  ses  finances;  et  Tinterruption  du  commerce  n'a  permiz  qu'elle 
lesayl  peu  remplyr,  bien  que,  en  certain  propos,  elle  m'a  naguières 
donné  entendre  qu'elle  avoit  heu  si  peu  de  nécessité ,  que  encores 
n'avoit  elle  aulcunement  touché  aulx  deniers  du  Roy  d'Espaigne. 

Par  lettres^  naguières  venues  de  dellà  la  mer,  de  divers  lieux, 
l'on  est  en  diverses  opinions,  en  ceste  court ,  des  choses  d'Allemai- 
gne  ;  car  les  ungs  mandent  que  le  duc  d'Alve  a  intelligence  avec  le 
duc  de  Sualsambourg ,  pensionnaire  du  Roy  d'Espaigne,  contre 
la  ville  de  Hembourg,  parce  qu'elle  a  recen  le  commerce  des  An- 
glois,  et  est  encores  pleyne  de  leurs  merchandises ,  et  si ,  a  favorisé 
les  pratiques  du  prince  d'Orange,  et  forny  argent  pour  icelles  contre 
les  Pays  Bas. 

Les  aultres  escripvent  que  les  princes  et  capitaines,  qui  lèvent  gens 
en  Allemaigne,  s'entendent  avec  le  dict  de  Sualsambourg  et  avec  le 
comte  de  Vuandeberc ,  et  que,  soubz  colleur,  l'ung  d'assiéger  Hem- 
bourg pour  le  roy  de  Danemarc,  et  l'aultre  de  recouvrer  ses  terres, 
ilzse  préparent  toutz  deux,  et  le  roy  de  Dannemarc  aussi,  à  l'entre- 
prinse  des  Pays  Bas,  avec  le  secours  que  le  Prince  d'Orange,  beau 
frère  des  trois,  doibt  admener  d' Allemaigne  ;  et  que  icelluy  roy  de 
Dannemarc  dellibère  d'interrompre  toutz  les  trafficz  d'Ostrelan,  et 

des  régions  froydes ,  aulx  Flamans  ;  et  mesmes  leur  serrer  une  ri- 
vière, par  où  ilz  ont  accoustumé  de  recouvrer  leurs  bledz  et  aultres 
provisions,  affin  de  commancer,  de  bonne  heure ,  à  leur  retrancher 
vivres. 

Et  adjouxtent  que  Monsieur,  frère  du  Roy,  n^est  que  bien  disposé 
à  ceste  entreprinse  pour  recouvrer  ceste  portion  des  dicts  Pays  Bas, 
qui  apartient  à  la  couronne  de  France  ;  et  qu'il  a  suplié  le  Roy  de  luy 
permettre  de  faire  unfi;  cssay  pour  en  agrandir  son  appanaige,  et  d'y 
employer  la  gendarmerye,  et  ce  grand  nombre  de  gens  de  guerre,  qui 
sont  meintennant  en  France ,  mesmes  que  les  Françoys  ne  désirent 
rien  tant  que  cella;  s'apercevans  enfin  des  tromperies  et  simula- 
tions du  Roy  d'Ëspaigne  et  de  ses  ministres,  et  murmurans  que  les 
jours  ont  esté  advancez  à  sa  dernière  femme ,  Fille  de  France ,  par 
mauvais  trettement  qu'elle  a  reçeu  avecques  luy,  dont  j'ay  merveil- 
leusement rejette  tout  le  contenu  de  cest  article,  quant  on  m'en  a 
parlé; 

Et  que  le  duc  d'Alve,  craignant  ung  si  grand  orage ,  commance  de 
mettre  ung  grand  ordre  à  ses  affaires ,  à  recueillyr  deniers  et  armes 
de  toutz  costez,  et  faire  secrecte  description  de  gens  de  guerre.  Néant- 
moins  l'ambassadeur  d'Espaigne ,  qui  est  icy,  monstre  de  ne  croyre, 
en  façon  du  monde,  qu'il  y  ayt  nulz  aprestz  contre  les  Pays  Bas,  ains 
tout  le  contraire ,  ainsi  que  je  l'ay  mandé  par  ma  précédante  dé- 
pesche ,  qu'encor  qu'il  pense  bien  qu'il  ne  tiendroit  aulx  Ânglots 
que  telles  choses  ne  fussent  mises  en  avant  et  exécutées ,  que  néant- 
moins  la  Royne  d'Angleterre  n'y  veult  advancer  ses  deniers  contans, 
ni  aultre  chose  que  parolles  et  promesses ,  qui  ne  sont  suffizantes 
pour  mouvoir  les  AUemans^  ni  pour  faire  marcher  une  année. 

Comme ,  à  la  vérité ,  j'entendz  que  le  capitaine,  qui  est  icy  pour 
le  duc  Auguste,  et  qui  asseure  n'y  avoir  aulcune  certitude  de  la 
mort  de  son  maistre,  mais  bien  qu'il  estoit  fort  mallade,  n'a  esté 
encores  guières  bien  respondu  sur  la  pratique  qu'il  mène  d^avoir 
deniers  pour  les  dicts  aprestz  d'Allemaigne;  et  si ,  semble  qu'il  n'in- 
ciste  pas  fort  que  la  dicte  Dame  veuille  entrer  en  nulle  ligue  avec 
les  princes  protestans,  s'estant  layssé  entendre  que  le  dict  duc  Au- 
guste aussi  n'y  entrera  pas  et  qu'il  ne  cerche  que  fère  amys  de  toutz 
costez,  pour  s'en  ayder  au  besoing  ;  néantmoins  qu'il  favorisera  et 
assistera  la  dicte  entreprinse  d'iceulx  princes. 

Le  susdict  ambassadeur  d'Espaigne  a  heu  adviz  que  M' le  cardinal 
de  Chatillon  a  proposé  à  ceste  Royne,  et  à  ceulx  de  son  conseil,  s'ilz 
trouveroient  bon  que  le  comte  Ludovic  de  Naussau  vint  avec  aulcuns 

bons  navyres  de  guerre  de  la  Rochelle  pour  se  joindre  à  ceulx  dn 
S'  de  Lumbres ,  affîn  de  tenir  ceste  mer  subjecte  contre  le  duc 
d'Alve  à  la  dévotion  toutesfoys  de  ce  royaulme ,  et  que  cella  a  esté 
l)ien  receu  du  dict  conseil  et  favorisé  du  comte  de  Lestre ,  et  quMl 
entend  qu'on  arme  à  cest  effect  à  la  Rochelle  plusieurs  navyres, 
chose  qu'il  estime  ne  pouvoir  estre  trouvée  bonne  du  Roy. 

Les  dépputez  de  la  Royne  d'Ëscoce  sont  venuz  plusieurs  fois 
prandre  familièrement  leur  disner  en  mon  logis,  et  m'ont,  entre 
aultres  choses,  remonstré  qu'ilz  sont  envoyez,  de  la  part  des  princi- 
paux seigneurs  de  leur  pays ,  pour  assister  au  tretré  et  y  procurer  la 
restitution  de  leur  Mestresse,  avec  charge  de  procéder  en  tout  sel- 
Ion  qu^efle  leur  ordonnera ,  et  avec  article  espécial  de  ne  faire  rien 
au  préjudice  de  Talliance  de  France  ;  et  qu'ilz  supplient  très  hum- 
blement le  Roy,  qu'au  cas  que  le  dict  tretté  ne  succède ,  qu'il  veuille 
avoir  soiuvenance  d'eulx  ;  car  ilz  disent  avoir  esté  toutz  essayez,  l'ung 
après  l'autre ,  par  grandes  offres  et  présens ,  de  la  part  de  la  Royne 
d'Angleterre,  pour  suyvre  son  party^  et  qu'ilz  ont  tout  rejette,  et  ont 
choysy  de  souffrir  plustost  toutes  extrémitez  que  de  quicter  ung  seul 
point  de  l'alliance  et  dévotion  qu'ilz  ont  à  la  touronne  de  France  ; 

Et  que  les  dicta  seigneurs  requièrent  une  chose  de  l'évesque  de 
Roz  et  de  moy,  c'est  que  nous  les  veuillons  advertyr,  de  bonne 
heure,  s'il  y  aura  apparance  que  le  tretté  ne  succède ,  afBn  de  se 
pourvoir;  et  que,  sans  mettre  le  Roy  en  nulle  guerre  ouverte,  s'il  luy 
playt  les  ayder,  quelque  temps,  de  quatre  mil  escuz  par  mois ,  pour 
entretenir  trois  celis  homes  dans  le  ehasteau  de  Lislebourg ,  et 
sept  cens  hommes  en  la  campaigne ,  ilz  prome.ttent  de  faire  ce  qui 
s'ensuyt  : 

Sçavoir,  le  lair  de  Granges,  capitaine  du  dict  (ihasteau  de  Lisle- 
bourg)  de  surprendre  les  comtes  de  Lenoz  et  de  Morthon ,  et  \ei 
mettre  dans  son  dict  ehasteau ,  pour  en  faire  ce  que  leur  Mestresse 
commandera ,  et  de  randfe  paysible  et  obéyssante  la  ville  de  Lisle- 
bourg à  la  dicte  Dame  ;  les  aultres  seigneurs  qu'avec  les  sept  centz 
hommes,  ilz  chasseront  les  Anglois  de  tout  le  pays,  estandront  leur 
ligue,  remettront  partout  l'authorité  de  la  Royne  d'Escoce,  de  sorte 
qu'il  ne  se  parlera  plus  que  de  luy  obéyr,  et  de  demeurer  fermes  en 
l'alliance  de  France^  et  qu'ilz  réduyront,  tout  entièrement,  le 
royaulme  en  Testât  qu'il  estoit  auparavant ,  estantz  toutz  les  princi- 
paulx  de  la  noblesse  de  ce  désir,  sinon  le  dict  Lenoz  ,  qui  n'a,  à 
présent ,  cinq  cens  escuz  de  rante  au  dict  pays ,  et  Morthon ,  qui  est 
homme  nouveau  et  sordide. 

ni«  oO 

4^6  Roy  d'Espaigoe  a  escript  à  son  ambassadeur,  qui  est  icy,  qnMl 
\e  résolve  clairement,  et  en  brief ,  de  ce  qui  se  doibt  espérer  de  la 
restitution  de  la  Roy  ne  d^£scoce,  et  en  quoy  Ton  est  du  treUé, 
inonstrant  qu'il  a  bien  fort  à  cueur  la  matière  ;  et  icelluy  ambassa- 
deur a  dict  à  Tévesque  de  Roz  que  son  Maistre  ne  regarde  sinon 
<îomme  le  Roy  commancera  d'y  procéder,  car,  de  sa  part,  il  y  est  tout 
prest  et  tout  résolu.  Et  par  lettre  de  Rome  s'entend  que  le  Pape  a 
^esjà  miz  une  provision  de  deniers  ez  mains  du  duc  d'AWe,  pour 
•ayder  Tentreprinse  sellon  que  Pordre  en  sera  mandé  par  Ridolfy;  le- 
quel Ridolfy  et  les  seigneurs  catholiques  de  ce  pays,  me  recerchent 
tort  de  mettre  en  avant  que  les  deux  Roys  se  veuillent  entendre 
et  se  unyr  à  la  dicte  entreprinse  ;  ce  que  j'ayme  mieoix  qui  me  soit 
proposé  par  le  dict  ambassadeur,  qui  ne  m'en  a  parlé,  longtemps  y  a, 
que  non  pas  par  eulx. 

Je  ne  puis  encores  juger  au  vray  si  la  deUibération  de  la  dicte 
entreprinse  est  bien  certaine,  et  moins  encores  quel  événement  elle 
pourra  avoir.  Tant  y  a  que ,  pour  la  conformité  de  celle  d'Yrlande, 
elle  me  semble  trop  esloignée  du  vraysemblable ,  et  je  sens  bien  que 
les  Escouçoys ,  doiU>tans  du  secours  de  France ,  commancent  fort 
d*espérer  en  cesluy  cy  ;  et  le  duc  d'Ah  e  leur  a  desjà  advanoé  quel- 
ques deniers ,  ainsy  que  je  Tay  desjà  escript. 

AVLTRE   MÉMOniB   £T   INSTRVCTIOIV    A  PART*. 

Que  le  propos  de  maryer  Monsieur  avec  la  Royne ,  a  prms  son 
commancement  de  ce  que,  ayant,  en  une  mienne  audience,  parlé  i  la 
dicte  Dame  des  fianceailles  du  Roy,  qui  se  debvoient  faire  à  Espire , 
après  qu'elle  se  fût  retirée  avec  ses  dames,  elle  se  plaignit  que,  se 
faisans  plusieurs  honnorables  mariages  en  la  Chrestlenté ,  nul  de 
son  conseil  ne  luy  parloit  à  elle  de  prandre  party,  et  que,  si  le  comte 
de  Sussex  fût  présent,  au  moius  luy  ramentevroit  il  Tarcbiduc 
Charles. 

Ce  que  ayant  Tune  des  dames  raporté  au  comte  de  f./estre,  il  s'es- 
forcea,le  lendemain ,  afQn  de  luy  complayre,  de  luy  remettre  si  bien 
le  dict  archiduc  en  termes,  que  le  voyage  de  Coban  en  fut  inconti- 
nent dressé;  et  9  de  là  en  avant ,  elle  monstra,  de  plus  en  plus,  estre 
résolue  de  se  maryer,  et  de  parler  d'affection  de  l'archiduc,  de  sorte 
que  le  dict  comte  se  repenty t  assés  d'en  avoir  mou  le  propos. 

Sur  quoy  arrivant  le  vydame  de  Chartres  pour  prandre  congé 
d*elle,  il  luy  parla  de  Monsieur^  frère  du  Roy,  et  en  parla  anui  à 

plafliears  de  son  conseil ,  qui  en  furent  les  niigs  bien  àyâes  pour 
traverser  Taultre  propos,  et  les  aultres  marrys,  qui  ne  vouloient 
qu'on  mit ,  en  façon  du  monde ,  cestuy  cy  en  avant. 

Dont)  après  que  le  dict  Coban  fût  de  retour  avec  la  responce  de 
reffuz ,  elle  commança  lors  d'ouyr,  avec  plus  d'affection  ^  ceulx  qui 
loy  proposoient  Monsieur  ;  et  arrivant  là  dessus  quelque  responce  en 
vydame,  et  survenant,  peu  après,  M'  le  cardinal  de  Chatillon,  la 
matière  s'est  si  bien  eschauffée  que  la  dicte  Dame  ne  parle  plus  que  de 
luy,  et  a  dict^  tout  hault,  «  que  les  siens  Tavoient  seuvant  pressée  dé 
semaryer,  mais  puys  après  ilz  y  avoient  adjouxté  tant  de  dures  eon- 
dicions  qu'ilz  l'en  avoient  engardée ,  et  qu'elle  GOgaoistroit  n^in- 
tenant  qui  seroient  ses  bons  et  fidelles  subjectz ,  et  les  sanroit  bien 
remarquer,  et  qu'elle  tiendroit  pour  desloyaux  eeutx  qui  luy  traver- 
seroient  ce  tant  bonnorable  party  » . 

Et  comme  l'une  de  ses  dames  regrettoit  que  Mon  dict  Seigneur 
n'eust  quelques  ans  davantaige»  elle  respondit  :  —  «  Il  a  vingt  ans  qui 
en  valient  vingt  cinq,  car  il  n'y  a  rien  en  son  esprit,  ny  en  sa  personne, 
qui  ne  soit  d'homme  de  valleur.  » 

Et  à  milord  Chamberland  qui  luy  faâsoit  ung  compte,  comme  Mon 
dict  Seigneur  avoit  faict  une  course  jusques  à  Roan  pour  voir  une 
jeune  flamande  fort  belle ,  que  le  père,  craignant  qu'elle  ne  se  derro- 
bât  pour  le  suyvre,  l'avott  jettée  en  haste  hors  de  la  ville  et  eon- 
duicte  à  Dièpe ,  où  n'attendoit  que  le  vent  pour  la  passer  en  Angle, 
terre ,  l'une  des  dames  respondit  :  —  «  Et  bien  c'est  qu'il  n'est  point 
paresseux  pour  aller  voir  les  dames ,  il  ne  craindra  guières  de  passer 
la  mer.  »  —  «  Ce  ne  seroit ,  respondit  la  Royne ,  à  mon  profflcC 
qu'il  fût  si  dilligent ,  mais  il  n'en  est  pourtant  moins  à  priser.  >« 

Et  au  baron  de  Yualfrind,  lequel  je  luy  présentay  de  la  part  du 
Roy,  après  qu'elle  luy  eust  assés  amplement  parlé  du  matiage  de 
l'archiduc,  eu  une  façon  pleyne  de  jalouzie  et  de  desdein,  réprou- 
vant bien  fort  les  nopces  d'entre  si  prochains ,  comme  Tonéle  et  la 
niepce  :  —  «  Bien  que  le  Roy  d'Espaigne ,  disoit  elle,  comme  gruid 
prince,  eust  possible  estimé  que  son  exemple  servyroit  de  loy  an 
monde,  mais  c'estoit  une  loy  contre  le  ciel  ;  »  luy  dit  :  —«  Que  l'ar- 
chiduc luy  estoit  grandement  obligé  de  ce  que,  l'ayant  reflusé,  eUetoy 
avoit  faict  trouver  mieulx  qu'elle ,  et  où  l'amytié  ne  deffaukiroit,  car, 
s'ilz  ne  s'aymoient  comme  espouzés,  ilz  s'aymeroient  comme  parana  ; 
et  qu'elle  espéroit  aussi  trouver  mieulx  que  luy,  dont  le  regreet  ees- 
seroit  des  deux  costez,»  Puys  se  corrigea  que  ^ — «  A  la  vérité  elle  né 
l 'avoit  pas  reffuzé,  mais  elle  avoit  bien  différé  la  reaponce,  el  il  ne 

30- 

rayoit  vollue  attandre;  néantmoins  elle  nelairroit  d^aymer  ethonno- 
rer  toutjour  TËmpereur,  et  toute  sa  mayson ,  sans  aalcun  excepter.  » 
Et ,  au  retour  de  là,  le  dict  sieur  baron  me  demanda  si  je  pensois 
qu'elle  eust  parlé  d'affection  et  avec  jalouzie  du  dict  archiduc ,  on 
bien  par  manière  de  deviz ,  et  qu^il  se  repentoit'de  ne  luy  avoir  pro- 
posé le  prince  Rodolfe,  qui  a  desjà  dix  sept  ans.  Je  luy  respondiz 
que  «  le  voyage  ,  que  le  jeune  Coban  avoU  dernièrement  faict  de- 
vers TEmpereur,  mohstroit  que,  si  Tarchiduc  eust  vollu,  à  ceste 
heure,  entendre  à  ce  party,  qu'il  eust  esté  accepté.» — Il  répliqua  «  qu'il 
en  auroit  doncques  beaucoup  de  regrect ,  et  qu'il  s*estoit  trop  hasté 
de  s'obliger  à  celle  de  Bavière ,  bien  qu'il  me  vouloit  dire  que  les 
conditions ,  sur  lesquelles  on  le  vouloit  maryer  avec  ceste  Royne , 
estoient,  à  ce  qu'il  avoit  ony  dire ,  si  dures  et  iniques  ((u'il  eust  esté 
trop  plus  subject  que  Roy.  » 

L'on  me  vient  d'advertyr  que ,  sabmedy  dernier,  se  plaignant  la 

dicte  Dame  à  l'admyralle  Clinton  et  à  milady  Coban  des  difficultez, 

qu'aulcuns  des  siens  trou  voient  au  party  de  Monsieur,  comme  trop 

jeune ,  elle  les  avoit  conjuré  de  luy  en  dire  librement  leur  opinion, 

et  que ,  comme  les  deux  plus  loyales ,  et  où  elle  se  fyoit  plus  qu'en 

dames  de  ce  monde ,  elles  ne  luy  en  vollussent  rien  dissimuler  ;  et 

que  la  dicte  Clinton ,  luy  ayant  fort  loué  ses  perfections  et  confirmé 

grandement  son  opinion  de  se  maryer,  avoit  aprouvé  entièrement 

qu'elle  deût  espouser  Monsieur;  et  que  sa  jeunesse  ne  luy  debvoit 

faire  peur,  car  il  estoit  vertueux ,  et  elle ,  pour  luy  en  donner, 

en  toutes  sortes,  plus  de  satisfaction  que  nulle  aultre  princesse  do 

monde  ne  sçanroit  faire.  Ce  que  la  dicte  Dame  avoit  accepté  avec 

tant  de  démonstration  de  playsir,  que  milady  Coban ,  n'y  ozant  rien 

contradire,  avoit  seulement  dict  que  les  mariages  estoient  toutjour 

mieulx  faictz  et  plus  plains  de  contantement,  quant  l'on  espousoit 

personne  de  âge  pareil ,  ou  aprochant  au  sien,  que  quant  il  y  avoit 

grande  inégalité.  A  quoy  elle  avoit  respondu  :  —  «  Qu'il  n'y  avoit  que 

dix  ans  de  différant  entre  deux ,  et  qu'il  eust  esté  fort  à  propos  que 

ce  eust  esté  luy  qui  les  heût  davantaige  ;  mais,  puysqu'ij  playsoit  à 

Dieu  qu'elle  fût  la  plus  vielle ,  elle  espéroit  qu'il  se  contenteroit  des 

auUres  advantaiges.  » 

11  semble  que  milord  Boucard  va  par  dellà  fort  pourveu  de 
bonne  intention  en  cest  endroict ,  et  qu'il  désire  infinyement  d*y  estre 
employé  ;  et  le  secrétaire ,  qu'il  mène ,  qui  luy  a  esté  ordonné  par 
la  dicte  Dame  ^  s'est  venu  ofiiyr  ft  moy  de  servyr,  en  tout  ce  qu'il 
pourra ,  jusques  à  la  mort  ;  et  le  S' C^valcanty  y  est  plus  ardant  que 

nul,  mais  je  ne  sçay  s'il  a  encores  descouvert  en  quelle  intention  en» 
est  Cecille  :  tant  y  a  que  deppendant  entièrement  de  luy,  il  sera  bon 
d'aller  ung  peu  réservé  en  son  endroict ,  et  néantmôins  s'en  servyr 
en  ce  que  Lears  Majestez  cognoistront  qu*il  leur  y  pourra  estre  mi- 
nistre commode  et  opportun  ;  car,  oultre  qu'il  se  dict  très  dévot  à  la 
France,  et  pécuUer  serviteur  de  la  Royne,  il  est  fort  bien  entendu 
ez  humeurs  de  deçà.  Il  n'a  vollu  partyr  avec  le  dict  Boucard  pour 
n'estre  veu  aller  aulcunement  pour  ce  fait ,  et  m'a  dict  qu'il  n'est  pas 
«xpressément  commandé  de  faire  le  voyage,  mais  qu'on  est  bien  for% 
ayse  qu'il  le  face ,  et  il  part  demain  matin ^ 


CLIX'  DEPESCIfE 

— da  XII*  jour  de  febvrier  1571. — 
(  Envoyée  exprès  par  Jehan  Volet  Jusques  à  CalaU.  ) 

Négociation  de  Waldnghain ,  ambaMadeur  en  France.  —  Alfidres  d'Irlande  ; 
crainte  des  Anglais  qu'une  entreprise  ne  soit  tentée  sur  ce  pays.-^  Affidret 
d'Ecosse;  retards  apportés  à  la  conclusion  du  traité.  —  Ligue  contre  les 
Turcs.  —  NouveUes  d'Allemagne. 

Au  Roy. 

Sire ,  par  la  première  dépesche  ^  que  le  S*^  de  Y uakin- 
guan  a  faict  par  deçà  ' ,  il  s'est  si  grandement  loué  à  la 
Ropé,  sa  Mestresse,  de  T  honorable  réception  et  des 
vertueuses  responces  qu'il  a  eues  de  Vostre  Majesté ,  et 
des  bons  propos  et  démonstrations  que  la  Royne  y  vostre 
Mère ,  et  Monseigneur,  luy  ont  usé ,  que  le  comte  de  Les- 
tre  m'a  mandé  qu'elle  m'en  rendra  ung  bien  fort  grand 
mercys ,  la  première  fois  que  je  l'yray  trouver,  affin  que 
je  le  vous  face  puys  après  entendre  de  sa  part  ;  et  que  je 
vous  représante  le  grand  contantement  qu'elle  en  a  reçeu , 

I  Voir  les  Mémoires  et  instruetionê  pour  les  ambassadeurs  ou  Letires  et  Ni- 
ffociations  de  Walsmgham ,  ministre  et  secrétaire  d'état  sous  Elisabeth  f  reine 
d'Angleterre,  1  voL  in-ft*,  Amsterdam,  1700. 

qui  ne  ta  poorriez ,  à  ce  qu'A  dict ,  en  nidle  chose  du 
monde  plus  grandement  gratiflBer  que  de  favoriser  sçs  am- 
bassadeurs. Et  n'ay  point  sçeu ,  à  la  vérité ,  Sire ,  que , 
pour  ce  commancement ,  il  ayt  donné  que  une  bien  fort 
bonne  satisfaction  de  Yoz  Majestez  à  sa  dicte  Mestresse.  Q 
est  vray  qu'il  a  asseuré  la  dicte  Dame,  ainsy  qu'on  m'a 
dict ,  que  la  pratique ,  que  le  capitaine  La  Roche  mène  en 
Yrlande ,  n'est  incogneue  en  vostre  court;  de  quoy  aoi- 
cunsdeson  conseil  luy  ont  voUu  persuader  qu'elle  devoit 
donc  révoquer  milord  de  Boucard  qui,  pour  ceste  occasion, 
a  esté  arresté  ung  jour  à  Ganturbery  ;  mais  elle  a  voliu 
qu'il  ayt  passé  oultre,  espérant  que ,  sur  ce  qu'elle  m'a  na- 
guières  proposé  d'îceUuy  faict,  Yostre  Majesté  l'en  satis- 
fera bientost. 

La  dicte  Dame  eenmianoe  de  tourner  ses  pensées  aulx 
choses  du  dict  pays  d'YrIande ,  car,  oultre  le  faict  du  dict 
capitaine  La  Roche ,  elle  a  toutjours  crainct  que  le  Roy 
d'Espaigne  se  vouldroit  revancher  des  prinses  de  mer  par 
quelque  entreprîuse  sur  icelluy  pays  ;  et ,  encores ,  par  le 
dernier  courrier  de  Flandres,  entradant  que  le  duc  d'AJve 
se  monstroit  si  réfroydy  en  la  composition  des  dictes  prinses, 
que  l'agent  de  la  dicte  Dame  estoit  supie  poinet  de  s'en  re- 
venir, sans  avoir  rien  faict,  elle  en  entroit  en  phis  grande 
defiBance  ^  mais  ung  aultre  courrier  extraordinaire  en  vient 
d'arriver,  qui  dict  que  iceUuy  agent  a  heu ,  deapuys  huict 
jours,  unç  meilleure  responce  du  dict  due.  Néai\tmoins , 
estantz  desjà  aulcuns  indices  venuz  à  la  dicte  Dame  de  la 
dellibératioB  du  dict  Roy  d'Espaigne  en  cdla ,  et  luy  en 
ayant  M'  le  cardinal  de  Ghatillon ,  à  ce  qu'on  m'a  dict , 
mandé ,  despuys  six  jours ,  d'aultres  certains  adviz ,  elle 
monstre ,  à  présent,  de  le  croyFe }  dont  a  mandé  à  miUord 

Sydney  debitis  d'Yrlande ,  qui  estoit  prest  à  s*  en  venir  par 
deçà ,  de  ne  bouger  de  sa  charge ,  et  de  pourvoir  soigneu- 
sement à  la  garde  du  pays ,  et  qu'elle  donra  promptement 
ordre  qu'il  luy  soit  envoyé  tout  ce  qui  luy  sera  besoing; 

Les  choses  d'Escoee  se  brouillent  de  nouveau ,  car  cedx 
du  party  de  la  Royne  commancent  de  se  revancher  par 
dellà  sur  ceulx  qui  suyvent  le  party  du  comte  de  Lenoz ,  et 
le  comte  de  Morthon,  faisant  le  lotig  à  venir ,  prolonge  icy 
beaucoup  le  tretté ,  ce  qui  donne  cependant  loysir  à  la  com* 
tesse  de  Lenoz  et  aulx  siens  de  remettre  en  l'opinion  de 
la  Royne  d'Angleterre  plusieurs  malles  impressions  contre 
la  Rojne  d'Escoce,  luy  persuadant  qu'elle  aspire  à  sa  vie  et 
à  la  déboutter  de  son  estât,  si  bien  qu'elle  en  est  entrée  en 
de  grandes  souspeçons,  mesmes  contre  ses  plus  intimes 
conseillers;  qui  faict  que  toute  ceste  court  s'en  trouve  divi- 
sée et  en  grand  perplexité.  Dont  les  depputez  de  la  dicte 
Royne  d'Escoce,  craignans  qu'enfin  cella  n'admène  une 
roptnre  du  dict  traicté ,  suplient ,  de  recheT ,  très  humble- 
ment y ostre  Majesté ,  de  les  vouloir,  de  bonne  heure ,  et 
par  secrectz  moyens ,  secourir  de  ceste  provision  de  quatre 
mil  escuz  par  mojs,  qu'ilz  vous  demandent,  durant  quelque 
temps ,  affin  d' exécuter  promptement  ce  qu'ilz  ont  projecté 
pour  le  restablissement  de  l'auctorité  de  leur  Mestresse,  et 
pour  la  conservation  de  leur  pays,  et  poui"  l'honneur  et  la 
gloire  de  Yostre  Majesté  et  de  l'alliance  qu'ilz  ont  avec 
vostre  couronne  ;  s'àsseurans  que  la  guerre  ne  durera  ja- 
mais ung  ou  deux  tiers  d'an.  Et  m'ont  proposé,  au  cas 
que  voz  présens  affaires  ne  permissent ,  Sire ,  que  les  puys- 
siez  si  tost  ayder  de  ceste  sonune ,  qu'il  soit  vostre  bon  play- 
sir  de  la  leur  faire  recouvrer  sur  l'afferme  du  douaire  de 
leur  Mestresse ,  en  la  faisant  délivrer  à  quelques  merchans 

pour  deux  ou  trois  aos  à  venir,  moyennant  cpi'ilz  advance- 
ront  leSt  deniers,  desquelz,  s'il  en  debvoit  survenir  cy  après 
nul  intérest  à  Vostre  Majesté ,  ou  quelque  diminution  à 
leur  dicte  Mestresse,  ilz  se  offrent  de  le  faire  rembourser 
par  les  Estatz  de  leur  pays;  et  ne  vovs  auront ,  à  ce  qu'ilz 
disent,  ipoindre  obligation  que  si  le  secours  estoit  tout  en- 
tièrement sorty  de  voz  propres  finances.  A  quoy  vous 
playrra ,  Sire ,  me  faire  respondre  par  voz  premières ,  car, 
aellon  que  j'en  enteudray  vostre  voUonté ,  je  les  laysseray, 
ou  bien  les  divertiray  d'en  envoyer  poursuyvre  le  moyen 
par  dellà,  comme  ilz  ont  dellibéré  de  faire. 

Il  est  nouvelles  icy  que  l'Empereur  a  offert  d'entrer  en 
la  ligue  contre  le  Turq,  et  que,  en  propre  personne,  il  luy 
commancera  la  guerre,  pourveu  que  les  confédérez  luy 
veuillent  souldoyer  vingt  mil  hommes  de  pied ,  et  luy  don- 
ner douze  mil  escuz  par  moys ,  pour  les  anltres  provisions 
de  l'armée;  ?t  qu'il  a  esté  de  nouveau  provoqué  à  cella,  à 
l'ocasion  de  ce  que  le  Turq  luy  a  mandé  qu'il  ayt  à  luy  re- 
mettre entièrement  le  tiltr^  di;  royaulme  de  Transilvanye, 
sans  jamais  plus  le  s'aproprier, 

L'ambassadeur  d^EJspaigqe,  qui  est  icy,  a  adviz  que  le 
comte  de  Sualsemberg ,  après  avoir  composé  avec  ceulx 
d'Embourg ,  pour  quarante  mil  taUardz  coqtants ,  et  avec 
çeulx  de  Brème  pour  vingt  cinq  mil ,  a  séparé  ses  gens  ; 
fane  ainsy,  toute  la  peur  de  ceste  guerre  est  estaincte.  Sur 
ce,  etÇt  Ce  xij*  jour  de  febvrier  1571. 


—  473  — 

CLX*  DÉPESCHE 

—  du  xvii«  jour  de  febvrier  1571.  — 
(Envoyée  exprès  jusqties  à  Calais  par  Bon  Jehan.  ) 

Affaires  d'Ecosse. — Efforts  de  l'ambassadeur  pour  empêcher  que  le  prince 
d'Ecosse  ne  soit  livré  à  la  reine  d'Angleterre. — Sollicitation  faite  par  le  duc 
d*Albe,  au  nom  du  roi  d'Espagne,  en  foreur  de  Marie  Stuart — ^Négociation 
des  Pays-Bas. 

Au  Roy. 

Sire,  par  la  dépesche  de  Yostre  Majesté ,  du  premier  de 
ce  mois,  qae  le  S"*  de  Sabran  m'a  apportée ,  il  m'a  esté 
si  sagement  et  avec  tant  de  bonnes  considérations  satisfaict 
sur  tout  ce  que ,  par  mes  précédantes ,  jusques  au  vingt 
quatriesme  du  passé,  je  vous  avois  escript  de  Testât 
des  choses  de  deçà ,  qu'il  ne  me  reste  rien  à  présent  que  de 
bien  ensuyvre  ce  que  clairement  et  fort  exprès  il  vous  pla;t 
m'en  commander,  qui  mettray  peine.  Sire,  que  vous  y 
soyez  le  plus  exactement  bien  servy  qu'il  me  sera  possible; 
seulement  je  me  trouve  empesehé  du  faict  du  petit  Prince 
d'Escoce ,  lequel  je  vous  suplie  très  humblement ,  Sire ,  de 
croyre  que  j'ay  travaillé  aultant  que  j'ay  peu ,  et  sans  trop 
me  descouvrir,  à  disposer  icy  les  depputez  de  la  Royne ,  sa 
mère ,  et  ay  pareillement  envoyé  disposer  ceulx  de  l'aultre 
party  jusques  en  Escoce,  pour  s'opposer  à  ce  qu'il  ne  soit 
admené  par  deçà ,  et  n'ay  obmiz  nul  des  inconvéniens  qui 
en  pourroient  advenir ,  que  je  ne  les  leur  aye  toutz  repré- 
sentez; et  ay  sondé  si  avant  iceulx  depputez  de  la  dicte 
Dame  qu'ilz  m'ont  confessé  que  les  seigneurs  qui  les  ont 
envoyez,  déclairent,  en  ung  article  de  leur  instruction, 
qu'ilz  ne  le  peuvent  consentyr  ;  néantmoins  qu  ilz  leur  ont 

baillé  poayoir ,  à  part ,  d'en  user  comme  la  Rope ,  leur 
Mestresse ,  leur  ordonnera  ;  et  m'ont  remoostré  que ,  de- 
meurant les  choses  en  Testât  qu'elles  sont ,  la  Rope  d'An- 
gleterre tient  en  ses  mains  la  mère ,  le  filz  et  le  royaulme, 
et  a  desjà  estably  un  sien  subject  pour  régent  au  pays, 
et  qu'ilz  ne  peuvent ,  sans  ung  notable  secours  de  Yostre 
Majesté,  plus  différer  de  se  soubmettre  euk  mesmes  à  ce 
que  la  dicte  Royne  d'Angleterre  vouldra  :  sçavoir  est, 
d'obéyr  au  dict  régent ,  et  recognoistre  le  jeune  Prince 
pour  leur  Roy ,  si ,  d'avanture ,  leur  Mestresse  n'est  bien- 
tost  restituée  ;  et  que,  si  le  tretté  n'eust  estémiz  en  avant, 
par  lequel  l'armée  d'Angleterre  a  esté  retirée ,  il  est  sans 
doubte  qu'ih  se  fussent  desjà  toutz  rangez  à  ce  party,  de 
sorte ,  Sire ,  qu'il  ne  se  fauk  guièreë  atteindre  que ,  du  costé 
de  la  Royne  d'Escoce ,  laquelle  a  dèsjà  baillé  son  cousentz, 
ny  de  ceuh  qui  tiennent  pour  elle ,  il  se  face  grande  ré- 
sistance à  eest  article  ;  qui  est  néantmons  le  principal ,  au- 
quel la  Royne  d'Angleterre  et  les  siens  incistent ,  et  sans 
lequel  elle  monstre  de  vouloir  poursayrro  ses  entreprinses , 
ainsy  qu'elle  les  a  commâncées  au  dict  pays. 

Je  verray  ce  que  je  pourray  faire  secrectement  avec  les 
depputez  de  l'aultre  party ,  qui  ne  sont  encores  arrivez , 
mais  l'on  les  attand  dans  quatre  jours  ;  car  il  est  nouvelles 
qu'ib  ont  desjà  passé  Barwich,  et  ne  voys  point,  Sire, 
qu'il  f  este  plus  de  ce  costé  nul  moyen  en  eecy ,  que  je  ne 
l'aye  deqà  tante;  dont  adviserez  s'il  s'en  pourra  trouver 
quelcun  aultre  d'ailleurs  qui  y  puysse  mieuhc  remédier. 

Au  regard  de  ^article  de  la  ligue ,  j'en  useray  tout 
aînsy,  sans  plus  ny  moins,  qu'il  vous  playst  me  le  pres- 
crire ,  et  semble  bien  que  deqà ,  sur  les  fermes  et  ré- 
soluz  propos,  que  j'en  ay  tenuz  à  la  Royne  d'Angleterre 

et  ttalx  akm ,  ilz  soyent  en  quelques  termes  de  n' w  parler 
point. 

L'évesque  de  Roz  est  aMé  presser  les  seignews  de  ce 
conseil  de  vouloir  conunancer  le  dict  tretté ,  plus  pw» 
cognoistre  si  leur  Mestresse  ayoît  changé  de  vollonté 
que  pour  espérance  de  rieu  faire ,  jusques  à  ce  que  les 
aultres  soyent  icy;  et  a  trouvé  qu'à  leur  arrivée  elle  del* 
libère  de  passer  oultre ,  meue  beaucoup  plus  des  difficultés, 
qui  surviennent  chacun  jour  plus  grandes ,  et  en  Escoce, 
et  en  son  pays,  que  de  bonne  affection  qu'elle  y  ayt;  et 
luy  ont  iceulx  du  dict  conseil  dict  deux  choiies  :  l'une^  qu'il 
ne  fault  que  la  Roy  ne ,  sa  Mestresse,  escoutte  les  con- 
seils qu'on  luy  mandra  de  dellà  la  mer,  de  i)e  co^seutyr 
que  son  filz  viegne  en  Angleterre ,  car ,  sans  ce  poinct , 
qui  estoit  desjà  accordé  par  elle ,  il  ne  fault  plus  parler  de 
tretté;  la  segonde,  qu'elle  veuille  délaysser  du  tout  la  pra- 
tique de  se  maryer  avec  dom  Joan  d'Austria ,  et  u'ouyr 
phis  sur  cella  M'  le  cardinal  de  Lorrayne ,  qui  en  renou- 
velle, à  ce  qu'ilz  disent ,  enoores  à  présent  le  propos,  A 
qooy  il  a  respondu  en  général ,  que ,  si  la  Royne  d'An- 
gleterre veult  bien  user  envers  sa  Mestresse ,  elle  $e  peult 
asseurer  qu'elle  la  trouvera  toute  disposée  h  son  amyti^»  et 
à  faire  toutes  choses  à  son  contantement. 

Or,  a  le  duc  d'Alve  escript,  par  le  dernier  ordinaire, 
one  lettre  à  la  Royne  d'Angleterre,  en  laquelle,  entre 
aultres  choses ,  il  luy  faict  entendre  la  charge ,  qu'il  a  du 
Roy  d'Ëspaigne  son  Maistre,  de  la  prier  bien  fort  affec- 
tueusement qu'elle  veuille  condescendre  à  quelque  bon  ac- 
cord avec  la  Royne  d'Eseooe,  et  luy  moyéner  aareràtution; 
et  qu'une  des  choses  qu'il  désire  aultant  à  oeste  heure  est 
de  les  voir  elles  deux  et  leur  deux  royaubnes  en  bonne 

paix  et  unyon,  en  quoy ,  s'il  se  peult  rieo  ayder  et  servyr, 
il  offire  de  bon  cueur  s'y  employer.  Je  n'ay  encores  aprins 
les  aidtres  particullaritez  delà  dicte  lettre,  sinon  qu'on  m'a 
asseuré  que  la  dicte  Dame  l'a  heue  fort  agréable,  et  que 
le  secrétaire  Gecille  a  dict  que  le  ducd'Alve  se  monstre  à 
ceste  heure  fort  rabillé  vers  elle ,  et  la  recherche  beaucoup 
d'amytié  ;  et  que  sur  ce  que  M^  Prestal  l'avoit,  puys  peu  de 
jours ,  vollu  estreindrç  à  quelques  pratiques  avec  les  re- 
belles d'Angleterre  et  d'Yrlande,  et  avec  les  Escouçoy& 
du  party  de  la  Royne ,  il  n'y  avoit  vollu  entendre.  Ga  qai 
faict  meintenant,  Sire,  que  ceulx  cy  se  rasseurent  des 
choses  d'Yrlande;  et  à  la  vérité,  la  comtesse  de  Nort- 
homberland ,  et  aulcuns  fuytifz ,  qui  sont  en  Flandres ,  ont 
naguières  escript  que  le  Roy  d'Espaigne  a  bien  bonne  af- 
fection de  les  secourir  et  d'entreprendre  en  Yrlande,  mais 
que  le  duc  d'Alve  en  estoit  tout  réfroydy,  et  qu'il  leur 
est  besoing  d'envoyer  ung  personnaige  de  bonne  qualité 
en  Espaigne  pour  négocier,  par  eulx  mesmes,  leur  affaire 
avec  le  Roy  d'Espaigne.  Je  ne  sçay  s'ilz  aurcmt  esleu 
à  cella  millord  de  Sethon  ;  tant  y  a  que  je  vous  puys  asseu- 
rer ,  Sire ,  qu'il  estoit ,  le  xxuj^  du  passé ,  au  logis  de 
l'ambassadeur  d'Escoce  à  Paris,  possible  qu'il  aura  passé 
oultre. 

L'accord  des  prinses  estoit  venu  à  une  manifeste  rop- 
ture  avec  le  depputé  de  ceste  Royne,  qui  s' estoit  desjà 
acheminé  pour  s'en  retourner,  sans  avoir  rien  faict, 
quant  le  duc  d'Alve  l'a  contremandé  pour  luy  dire  qu'il 
avoit  receu  nouvelles  lettres  d'Espaigne,  par  lesquelles  il 
luy  vouloit  bien  signiffier  la  bonne  intention  du  Roy ,  sod 
Maistre,  envers  la  Royne  d'Angleterre,  sa  bonne  sœur, 
et  comme  il  avoit  désir  d'accorder  à  toutes  les  choses  ray- 

soonables  qu  elle  vouloit  ;  par  ainsy  que  les  dîffieiiltez  se- 
r oient  bientost  vuydées,  et  qa  il  envoyeroit  un  notable 
conseiller  par  deçà  pour  raccommodement  de  toutes  choses  ; 
dont  s'attand,  à  ceste  heure  icy,  T  arrivée  du  S'  Suene- 
gheme  de  Bruges ,  qui  vient  avec  le  dict  depputé  d'An- 
gleterre. Sur  ce,  etc.       Ce  xvij*  jour  de  febvrier  1571 . 


CLXr  DÉPESGHE 

—  du  XXIII»  jour  de  febvrier  1571.  — 

(  Envoyée  exprès  jusques  à  Calais  par  ung  gentilhomme  escouçoys,) 

Audienee.  —  AMurances  d'amitié.  —  Maladie  de  la  reine  de  France.  —  Désa- 
veu du  roi  au  sujet  de  la  descente  des  Bretons  en  Irlande.  —  Satisfaction 
d'Elisabeth  à  raison  du  refus  qu'aurait  fait  le  duc  d'Anjou  de  se  mettre  à 
la  tête  d'une  entreprise  sur  Flrtande. 

Au  Roy. 

Sire,  à  la  dellibération,  que  j'avois,  d'aller  trouver  la 
Royne  d'Angleterre  sur  ce  que  le  S'  de  Sabran  m'avoit 
apporté,  il  m'y  est  encores  venue  nouvelle  occasion,  par 
la  dépesche  suyvante ,  que  j'ay  cependant  receue  de  Vos- 
tre  Majesté ,  du  viij'^  de  ce  moys,  de  laquelle  j'ay  faict  de 
tout  ung  avec  la  première  ;  et  n'ay  séparé  les  poinctz  de 
Tune  ny  de  l'aultre ,  smon  par  l'ordre  que.je  les  ay  trouvez 
en  ieelles ,  qui  y  sont  si  bien  et  si  distinctement  comprins, 
qu'il  n'a  esté  besoing  d'y  adjouxter  du  mien  que  seule- 
ment ce  que  j'ay  estimé  à  propos  pour  les  faire  bien  pren- 
dre à  la  dicte  Dame. 

Laquelle  m'a  respbndu ,  quant  au  premier,  qu'elle  avoit 
ung  singulier  playsir  que  ses  ambassadeurs  vous  eussent 
bien  signiffié  la  droicte  intention ,  qu'elle  a,  à  la  commime 

paix  d'entre  Yot  Majeslez ,  et  à  celle  particulière  de  yù^ 
tre  royaulme  ;  et  qu'elle  vous  prie ,  Sire ,  de  croyte  que , 
quaBt  au  debvoir  de  persévérer  en  vostre  amytié ,  et  à  dé- 
sirer le  bien  et  establissement  de  toz  affaires ,  qu'elle  y  est 
si  parfaictement  disposée  que  nul  du  monde  ne  le  sçaurôit 
estre  davantaige  ;  et  que  tous  cognoistrez  qu'elle  l'a  desjà 
ainsy  monstre  par  effeetz,  quant  plusieurs  choses ,  de  celles 
qui  ont  passé  despuys  trois  ans ,  vous  seront  mieulx  co- 
gneues  qu'elles  ne  le  sont  à  présent;  et  qu'elle  vous  pro- 
mect,  pour  l' advenir,  qu'il  ne  sortyra,  de  son  costé,  occa- 
sion aulcune ,  par  où  vostre  dicte  amytié  puysse  estre  offan- 
cée,  pourveu  que  vous  ne  veuillez  poinct  offancer  la  sienne; 
qu'elle  avoit  grande  occasion  de  voiis  remercyer  de  ce  qu'il 
vous  avoit  pieu  fort  favorablement  licencier  Tiing  de  ses 
ambassadeurs,  et  recepvoir  avec mesme  faveur  l'aultre ,  et 
de  ce ,  encores ,  qu'avez  commancé  de  faire  honorer  gran- 
dement milord  Boucart  à  Gallais ,  à  BoUoigne  et  à  Mod- 
trueil  ;  dont  il  Ipy  avoit  escript  le  bon  trettement  qu'on  luy 
avoit  faiol  en  ces  trois  villes ,  et  que  Yostre  Majesté  aussi 
ne  trouveroit  en  euh ,  s'ilz  ne  veulest  eitre  traystres  à  elle 
et  désobéyssans  à  ses  commandeaiens ,  que  toute  disposi- 
tion de  vous  honorer  et  servyr,  et  vous  complayre  en  tout 
ùt  qn'il  leur  sera  possible  ;  que  la  nouvdle  que  je  luy  ap- 
portois  de  la  mal)adye  de  la  Rope ,  à  ceste  heure  qu'elle 
giiérîssoit  6t  BXknt  en  amaiidanft,  n'éstètt  si  fâcheuse  à  ouyr, 
cotmne  si  je  lai  luy  eusse  dicte ,  qtiant  elle  estoit  en  dan- 
gier,  dont  elle  prioyt  Dieu  pour  sa  coavidescenee ,  comme 
pour  la  sienne  propre  ;  et  que  Dieu  vous  avoit  voOu  tempê- 
ter, à  tdutjB  deuiy  p»r  ce  petit  ennUy^  le  grand  ayse  de  Vos- 
tre Hiariage^  affin  de  le  vous  rendre  meilleur  e€  de  plus  de 
émet  ej  9près  ;  qu'eneor  que  le  saçFè  et  eouroMMimeiit 

d'elle ,  et  sou  entrée  fussent  remiz  à  une  aultre  foyt ,  et 
que  ceulx,  qu'elle  a  envoyez  par  dellà,  ne  puyssent  Toir 
toutz  les  triomphes  qu'ilz  s'attandoient ,  elle  toutesfois  ne 
vouldroit  avoir  différé  davantaige  la  coojoyssance  de  voz 
nopces  j  ny  de  la  venue  de  la  Royne ,  pour  ne  deffaillir  à 
ce  que ,  non  moins  de  son  affection  que  de  son  debvoir,  elle 
estimoit  estre  tenue  en  cella;  au  demeurant,  qu'elle  de- 
meuroit  très  contante  et  bien  satisfaide  de  la  responce  , 
que  vous  luy  faisiez  sur  les  choses  d'Irlande ,  el  encores 
plus  de  ce  qu'elle  s'asseuroit  que  Vostre  Majesté  l'accom- 
plyroit  ainsy  par  œuvre ,  conune  elle  avoit  desjà  entendu 
que,  sur  ce  que  M^  le  cardinal  de  Lorrayne  et  M*"  le  Nunce 
et  l'arsevesque  de  Glasco  avoient  naguières  proposé  à  Mon- 
sieur, frère  de  Yostre  Maje^^é ,  de  faire  une  entreprinse  au 
dict  pays,  il  avoit  esté  si  vertueulx  et  si  sage,  qu'il  n'y  avoit 
voUu  entendre ,  ny  Yoz  Majestez  Très  Chrestiennes  y  près-- 
ter  r oreille,  dont  ne  vouloit  obmettre  de  vous  en  renaer- 
cyer  toutz  trois  de  tout  son  cueur;  mais  pourtant  elle  ti'a* 
voit  ToUn  ottroyer  de  saufconduict  au  diet  arsevesque  de 
Glaseo,  bien  que  la  Royne  d'Escoce  le  luy  enst  fort  instant- 
ment  faîct  demander  par  l'évesque  de  Ross;  car  avoit 
opinion  que  c'estoit  plus  pour  venir  interrompre  le  tretté 
que  pour  l'advaacer;  et  que,  estant  le  comte  de  Mortbon 
prest  à  arriver  dans  peu  d'heures,  l'on  procèderoit  incon* 
tinent  au  dict  tretté  avec  le  plus  d'expédition  que  faire  se 
pourroit. 

Je  luy  ay  seulement  répliqué ,  Sire ,  quant  à  l'oitre- 
prinse,  qu'elle  disoit  avoir  esté  proposée  à  Monsieur,  si  eie 
sçavoit  à  la  vérité  que  cella  fût  vray,  et  m' ayant  soubdaine- 
ment  respondu  cpe  oajr^  tant  certainement  que  mesmes 
elle  avoit  par  escript  le  mesmes  propos ,  qui  luy  en  avoit 

esté  tenu,  j'ay  suyvy  à  luy  dire  qu  elle  print  bien  garde 
que  cella  ne  procédast  de  quelque  mauvaise  boutique  pour 
cuyder  luy  en  mettre  la  jalouzie  dans  le  cueur,  car  M'^  le 
cardinal  estoit  ung  si  prudent  et  si  adrisé  seigneur  en  ses 
conseilz,  qu'à  peyne  en  avoit  ilmiz  ung  tel  en  avant  à 
Monsieur,  en  temps  de  si  bonne  paix  ;  néantmoins ,  com- 
mant  que  la  chose  allflt,  elle  voyoit  que  Vostre  Majesté 
faisoit  ung  grand  fondement  de  la  paroUe ,  que  luy  aviez 
donnée ,  de  désister  de  toute  entreprinse  d'armes ,  jusqnes 
à  ce  que  le  traicté  fût  achevé ,  et  que  vous  faisiez  aussi  pa^ 
reil  estât  de  celle  que  vous  aviez  d'elle ,  pour  la  liberté  et 
restitution  delà  Boyne  d'Escoce  ;  dont  je  la  suplyois  qu'elle 
y  vollust  meintenant  mettre  le  désiré  effect ,  que  Yostre 
Majesté  attandoit  de  sa  bonté  ci  de  sa  promesse. 

Elle  m'a  respondu  qu'elle  yoyoit  bien  que  Yostre  Ma^ 
jesté  ne  pourroit  jamais  oublyer  cest  affaire ,  parce  qu'il  y 
en  avoit  assés  qui  le  vous,  recordoient ,  et  qu'elle  espéroit 
qu'il  s'acommoderoit  bientost,  non  sans  qu'on  se  mouquast 
assés  par  tout  le  monde  d'elle,  d'estre  si  indulgente  et  fa- 
cille  envers  celle  qui  Ta  infinyement  offancée;  qu'au  reste 
elle  recepvoit  ung  singulier  playsir  d'entendre  que  Yostre 
Majesté  eust  une  si  vertueuse  et  si  droicte  intention  à  la 
réunyon  de  l'esglize,  comme  je  le  luy  asseuroys,  qui  ne 
pourroit  estre  que  cella  n'admenast  ung  grand  bien  à  la 
Chrestienté,  et  qu'elle  vous  y  correspondroit  de  sa  part , 
avec  telle  affection  et  promptitude ,  comme  vous  le  pour-^ 
riez  désirer  ;  qui  pourtant  vous  prioyt  de  persévérer  en  ce 
sabct  propos,  et  ne  vous  laysser  persuader  à  ceulx  qui 
vous  y  vouldroient  proposer  les  armes* 

Et  ainsy  me  suys  gracieusement  licencié  de  la  dicte 
Dame ,  mais  j'ay  comprins  despuys ,  par  aukuns  propos  du 

secrétaire  Gecille ,  qu'elle  avoit  heu  ung  singulier  plajsir 
que  Yostre  Majesté  n'a  advoué  les  choses  d'Yrlande^  parce 
qu'elle  a  envoyé  pour  surprendre  ce  qui  s'y  trouvera  de 
Bretons  et  estrangiers  pour  les  chastier.  La  dicte  Dame  a 
faict  dépescher  lettres  à  toutes  ses  provinces  pour  convo- 
quer ung  parlement,  au  deuxiesme  jour  d'avril  prochain  , 
en  ceste  ville  de  Londres,  avec  secret  mandement  de  n'es- 
lire  aulcun  depputé ,  qui  ne  soit  déclairé  protestant.  Elle 
estime  que  la  tenue  d'icelluy  ne  sera  que  de  dix  jours,  de- 
dans lesquelz  elle  espère  avoir  obtenu  ce  qu'elle  prétend  , 
de  quelque  subvention  de  deniers;  d'un  decrect  sur  les 
biens  et  personnes  des  fugitifz  ;  et  sur  quelque  reiglement 
plus  estroict  en  leur  religion;  qui  sont  les  trois  poinctz 
pour  lesquelz  l'assemblée  se  faict.  Les  commissaires  de 
Flandres  ne  sont  encores  venuz ,  mais  l'on  me  vient  d'ad- 
vertyr  que  le  comte  de  Morthon  est  tout  meintenant  arrivé. 
Sur  ce,  etc.  Ce  xxiij''  jour  de  febvrier  1571. 

AU  ROI.  57 

Audience.  îb. 

Mort  du  comte  de  Murray.  59 

A  LA  REINE.  40 

Affaires  d'Ecosse.  Ib. 
87*  Dépêche.— \Q février. 

AU  ROI.  41 

Audience.  ib. 

Arrestation  de  Tévèque  de  Ross.  43 

A  LAREII^E.  Ib. 

Préparatifs  contre  l'Ecosse.  44 

Wote,  Etat  général  des  affaires.  45 

88«  Dépêche. -M'i  Wvrier. — 

AU  ROI.  47 

Négociation  avec  les  Pays-Bas.  Ib. 

Affaires  d'Ecosse.  49 

89«  Dépêche,  —  17  février.— 

AU  ROI.  50 

Sollicitations  des  protestaas.  51 

Préparatifs  de  guerre.  52 

A  LA  REINE.  55 

Divisions  en  Angleterre.  Ib. 
Mémoire  général  sur  l'état  des 

affaires.  54 

90«  Dépêche.  —  22  février.  — 

Au  ROI.  58 

Audience.  ib. 

A  LA  REINE.  61 

Affaires  de  Marie  Stuart.  62 
9l«  Dépêche,  —  26  février.— 

AU  ROI.  63 

Affaires  de  la  Rochelle.  ib. 

lustances  de  Marie  Stuart.  66 

AU  ROI.  67 

Défaite  de  lord  Dacre.  Ib. 

93«  Dépêche.  —  4  mars..  -« 

AIT  ROI.  69 

Affaires  d'Ecosse.  Ib, 

A  LA  REINE.  71 

Changement  dans  les  disposi- 
tions d'Elisabeth.  Ib, 

Mémoire.  Préparatifs  de  guerre 
en  Angleterre.  72 

Mémoire  secret.  Projet  pour 
le  rétablissement  de  Marie 
Stiiart  en  Ecosse,  et  de  la 
religion  catholique  en  Angle- 
terre. 76 

94»  Dépêche. -^9  mars--^ 

AU  ROI.  79 

Continuation  des  préparatifs  de 
guerre.  Ib, 

95*  Dépêche, — 14  mars.  — 

AU  ROI.  82 

Satisfaction    donnée  à  Elisa- 
beth. Ib. 
Affaires  d'Ecosse.  83 

96*  Dépêche,  — 19  mars^ 

AU  ROI.  65 

Nouvelles  d'Allemagne.  86 

Succès  des  révoltés  en  Irlande.    87 

97«  Dépêche,  —  27  mars.  — 

AU  ROI.  88 

Audience.  Ib. 

A  LA  REINE  {lettre  secrète)  94 
Avis  d'une  levée  d'armes  en 

Allemagne.  Ib. 

Mémoire  sur  les  troubles  du 

nord.  95 

Mémoire  secret.  Avis  du  duc 

d'Albe  ;  propositions  de  Cécil 

et  de  Leicester;  projets  des 

seigneurs  catholiques. 

AU  ROI. 

Le  comte  d'Aruudel  mis  en  li- 
berté. 104 

d'Angleterre.  Ib. 
Mémoire  secret  sur  divers  pron 

jets  de  mariage.  125 

103*  Dépêche.  —  23  avril. — 

AU  ROI.  128 

Prise  d'armes  contre  l'Ecosse.  Ib. 

104*  Dépêche.  —  27  avril.— 

AU  ROI.  130 

Etat  des  partis  en  Ecosse.  Ib. 
iOr>*Dépêche. —  3  mai. 

AU  ROI.  133 

Audience.  Ib. 

Nouvelles  d'Ecosse.  137 

1 06*  Dépêche, — 8  mai .  — 

AU  ROI.  138 

Débats  dans  fe  conseil.  Ib. 

Première  invasion  en  Ecosse.  139 

A  LA  REINE.  142 

Déclaration  du   roi   touchant 

l'Ecosse.  Ib. 
Mémoire  génércd.  141 
Mémoire  secret  sur  la  déclara- 
tion du  roi.  148 

AU  ROI.  150 

Nouvelles  de  rinvasioo.  Ib. 

chant Marie  Stuart  et  1*E- 
cosse.  fb. 

110«  Dépêche.  —  27  mai.— 

AU  ROI.  161 

L*évéque  de  Ross  mis  ien  li- 
berté. 163 

Audience.  Ib. 

Résolution  du  conseil  d'éviter 
la  guerre.  168 

Traité  concernant  TEcosse.        169 

111«  Dépêche.— {•*  juin. — 

AU  ROI.  171 

Affaires  d^Ecosse.  IB. 

Exécution  des  Nortlion.  173 

Bulle  qui  déclare  Elisabeth  hé- 
rétique. Ib. 

iiit»  Dépêche. -^HjaliL 

AU  ROI.  174 

Maintien  du  traité  conclu.  175 

Audience  accordée  à  Tévèque 
de  Ross.  176 

113*  Dépêche.— il  juin.— 

AU  ROI.  178 

Liberté  de  l'évéque  de  Ross.      179 
Conditions  de  la  restitution  de 

Marie  Stuart.  /6. 

Interrogatoire  du  duc  de  Nor- 
folk. 180 
Mémoire  généra!.                        181 
Mémoire  secret.  Discussion  sur 
le  traité.                                185 

H4«  Dépêche.— ie  juin.  — 

AU  ROI.  192 

Changement  dans  les  résolu- 
tions d'Elisabeth.  Ib. 

A  LA  REINE.  196 

AU  ROI.  198 

Nouvelles  de  la  Rochell».  204 

AU  ROI.  206 

AU  ROI.  212 

AU  ROI.  222. 

Mémoire  général.  225 

Mémoire  secret.   Articles  con- 

AU  ROI.  230 

Mission  de  M' de  Poigny.  Ib. 

près  Luçon.  232 

12ie  Dép^c/ie.  — 14  juillet. — 

AU  ROI.  234 

AU  ROI.  240 

A  LA  REINE.  244 

rie Stuart.  Ib. 

de  Norfolk.  Ib. 

France.  ib. 

Audience.  276 

AU  ROI.  280 

Instructions  de  Walsingham.     281 
Affaires  d'Ecosse.  285 

A  LA  REINE.  284 

Effet  de  la  pacification.  Ib. 

130«  Dépêche.  —  26  août.-* 

AU  ROI.  285 

D'une  entreprise  sur  Calais.       Ib, 
Instances  de  Marie  Stuari.        287 

131«  Dépêche. — 5  septembre.— 

AU  ROI.  289 

Audience.  290 

Deuxième  invasion  en  Ecosse.   294 
Mémoire  général.  Ib. 

du  duc  de  Norfolk  à  Marie 

1S2*  Dépêche, — 10  septemb.— 

AU  ROI.  302 

Mission  de  sir  Henri  Coban  aux 

Pays-Bas.  Ib, 

lon.  508 

134*  Dépêche. —  19septemb. — 

AU  ROI.  309 

Négociation  avec  l'Espagne.       310 
Affaires  d'Ecosse.  311 

135«  Dépêche. —  24  septemb. — 
AU  ROI.  313 

Mouvement  au  pays  de  Lancas- 
^re.  Ib. 

Conférence  avec  le  cardinal  de 
Chatillon.  314 

13e«  D^pécAe.— 29  septemb.» 
AU  ROI.  317 

Négociàtfoti  des  Pays-Bas.         318 
Mission  de  M'  de  Vérac   en 
Ecosse.  319 

i^T* Dépêche.  —  5  octobre.  — 

AU  RM.  320 

Retour  de  Walsingham.  Ib. 

Cécilenvoyé  vers  Marie  Stuart.  321 
Nouvelles  d'Alietnagne.  322 

i38«  Dépêche.— iO  octobre.— 
AU  ROI.  323 

Passage  de  la  reine  d'Espagne.  324 

Sores.  326 

AU  ROI.  327 

Conditions  proposées  à  Marie 

Stuart.  328 

Mémoire  général.  421 

Nouvelles  de  Marie  Stuart.         Ib. 

AU  ROI.  469 

Négociation  de  Walsingham.  Ib. 

Nouvelles  des  Pays-Bas.  476 

161  «  Dépéi^e,  —  23  février.  — 

AU  ROI.  477 

